# verses

text:
Lalu imam-imam bersorak-sorak dan meniup trompet yang dibuat daripada logam tempaan. Bunyinya gegap gempita supaya didengar oleh Tuhan Yang Maha Tinggi.


text:
Segera seluruh umat sujud serentak untuk menyembah Allah mereka, Tuhan Yang Maha Kuasa dan Maha Tinggi.


text:
Umat terus berdoa kepada Tuhan Yang Maha Tinggi dan memohon kepada Yang Maha Pengasih. Setelah upacara kebaktian kepada Tuhan itu selesai,


text:
Simon turun dari mazbah dan mengangkat tangannya ke atas umat Israel untuk mengucapkan berkat Tuhan atas mereka dan menyebut nama Tuhan dengan hormat.


text:
Sekarang pujilah Allah Maha Kuasa yang mengerjakan hal-hal yang besar di mana-mana. Dia meninggikan kita sejak kita dilahirkan dan memperlakukan kita dengan penuh belas kasihan.


text:
Semoga Dia memberi kita hati yang gembira dan mengizinkan kita hidup dengan tenteram di Israel untuk selama-lamanya.


text:
Semoga Dia tetap menunjukkan belas kasihan-Nya kepada kita dan menyelamatkan kita daripada malapetaka.


text:
Yesus anak Sirakh, cucu Eleazar dari Yerusalem, telah mengumpulkan pengajaran yang memberi pengertian dan pengetahuan di dalam kitab ini. Hatinya meluapkan kebijaksanaan.


text:
Berbahagialah orang yang merenungkan ajaran-ajaran ini. Barang siapa mengendahkannya akan menjadi bijaksana.


text:
Orang yang hidup menurut ajaran ini akan sanggup menghadapi apa pun, oleh sebab dia hidup dalam cahaya Tuhan.


text:
Aku bersyukur kepada-Mu, ya Tuhan dan Raja, kupuji Engkau, ya Allah dan Penyelamatku. Aku bersyukur kepada-Mu


text:
kerana Engkau menolong dan melindungi aku. Engkau telah menyelamatkan aku daripada kematian, daripada fitnah dan dusta yang mencelakakan. Di hadapan musuh-musuhku Engkau telah menolong aku.


text:
Kerana belas kasihan-Mu yang besar dan demi nama-Mu, Kauselamatkan aku daripada musuh yang mahu menerkam aku, daripada tangan lawan yang mahu membunuh aku, daripada kesusahan besar yang menimpa diriku,


text:
daripada mati lemas kerana api yang mencekik di sekelilingku, dari tengah api yang tidak kunyalakan,


text:
daripada penipu dan pendusta, daripada fitnah yang disampaikan kepada raja, daripada maut yang mendekat dan dari liang kubur yang menganga.


text:
Maka aku ingat belas kasihan-Mu, ya Tuhan, dan perbuatan-Mu pada masa yang silam. Aku ingat bahawa Engkau membebaskan orang yang percaya kepada-Mu, dan menyelamatkan mereka daripada musuh.


text:
Kumohon kepada-Mu, ya Bapaku, janganlah tinggalkan aku dalam kesusahanku, waktu aku tidak berdaya menghadapi musuh yang bongkak.


text:
Aku mahu memuji Engkau selalu dan menyanyikan lagu kesyukuran bagi-Mu, kerana Engkau telah mendengar doaku,


text:
dan menyelamatkan aku daripada kebinasaan serta melepaskan aku daripada kemalangan. Maka aku bersyukur dan memuji Engkau; ya Tuhan, aku memuliakan Engkau.


text:
Waktu aku masih muda, sebelum memulai perjalanan-perjalananku, aku pergi ke Rumah Allah dan berdoa dengan sungguh-sungguh memohon kebijaksanaan. Aku akan tetap mencarinya hingga akhir hidupku.


text:
Sejak muda aku bergembira atas kebijaksanaan yang berkembang seperti buah anggur yang menjadi masak. Sejak kecil aku biarkan diriku dibimbing oleh kebijaksanaan.


text:
Aku berjuang untuk memperoleh kebijaksanaan dan dengan cermat mentaati hukum Tuhan. Waktu berdoa, aku berasa sedih kalau menyedari bahawa aku masih kurang bijaksana.


text:
Tetapi aku berkeras hati untuk memperoleh kebijaksanaan. Aku menemukannya dengan jalan menjauhkan diri daripada dosa. Sejak permulaan bersama kebijaksanaan aku memperoleh pengertian, dan kerananya aku tidak pernah ditinggalkan.


text:
Tuhan mengganjari aku dengan memberi aku kepandaian bertutur, dan aku mahu menggunakannya untuk memuji Dia.


text:
Lakukanlah tugasmu sebelum habis waktunya, maka pada saat yang tepat kamu menerima upah daripada Tuhan.


text:
Inilah kitab yang ditulis oleh Barukh anak Neria cucu Mahseya, keturunan Zedekia, Asadia, dan Hilkia. Kitab ini ditulisnya di Babel,


text:
pada tarikh tujuh bulan itu dalam tahun kelima setelah orang Babilonia menawan dan membakar kota Yerusalem.


text:
Kitab itu dibacakan sendiri oleh Barukh di hadapan Raja Yekhonya, putera Raja Yoyakim, raja Yehuda dan di hadapan seluruh rakyat yang tinggal di Babel dekat dengan Sungai Sud. Mereka semua datang untuk mendengar pembacaan kitab itu: orang terkemuka, keluarga kerabat diraja, kaum tua-tua; pendek kata semua orang daripada segala lapisan masyarakat.


text:
dan wang sumbangan itu dikirim ke Yerusalem kepada Imam Agung Yoyakim anak Hilkia, cucu Syalom dan kepada imam-imam lain serta semua orang yang bersama dengan Imam Agung di Yerusalem.


text:
Pada tarikh sepuluh bulan Siwan, Barukh mengambil perkakas yang telah dirompak dari Rumah Tuhan, lalu mengembalikannya ke negeri Yehuda. Itulah perkakas perak yang dibuat oleh Zedekia, putera Raja Yosia dari Yehuda,


text:
setelah Yekhonya, para pemimpin, tukang-tukang, orang terkemuka masyarakat serta rakyat biasa diangkut dari Yerusalem ke pembuangan di Babel atas perintah Nebukadnezar, raja Babilonia.


text:
Inilah surat orang Yahudi di Babel kepada Imam Agung dan umat di Yerusalem. “Sudilah menggunakan wang yang kami kirim ini untuk membeli ternakan bagi korban untuk menyenangkan hati Tuhan serta korban untuk mengampunkan dosa dan untuk membeli kemenyan serta gandum bagi korban untuk mengucap syukur kepada Tuhan. Tolong persembahkan korban-korban itu di atas mazbah Tuhan, Allah kita.


text:
Sudilah juga mendoakan Raja Nebukadnezar, raja Babilonia dan Beltsazar puteranya. Semoga baginda berdua hidup sejahtera selama-lamanya.


text:
Semoga Tuhan menguatkan dan membimbing kami supaya dapat hidup dalam perlindungan Raja Nebukadnezar, raja Babilonia, serta Beltsazar puteranya, dan setia kepada mereka seumur hidup kami, sehingga kami diperkenankan oleh baginda berdua.


text:
Saudara sekalian, doakanlah kami kepada Tuhan Allah oleh sebab kami telah berdosa terhadap Dia, dan sehingga sekarang kemurkaan-Nya yang dahsyat masih menimpa kami.


text:
Sudilah membacakan kitab yang kami kirim ini di hadapan umat di dalam Rumah Tuhan pada Perayaan Pondok Daun dan pada hari-hari ibadat.”


text:
Hendaklah saudara membuat pengakuan begini, ‘Tuhan, Allah kita adil, tetapi kami masih diliputi rasa malu. Kami semua, orang Yehuda, penduduk Yerusalem,


text:
Sejak Tuhan membawa nenek moyang kami keluar dari Mesir hingga hari ini, kami tidak setia kepada-Nya. Kami meremehkan Tuhan dan tidak mengikut perintah-Nya.


text:
Oleh itu sehingga sekarang kami ditimpa bencana dan laknat yang diperintahkan Tuhan terhadap kami melalui Musa hamba-Nya, ketika Tuhan membawa nenek moyang kami keluar dari Mesir untuk memberi sebuah negeri yang kaya dan subur kepada kami.


text:
Sebaliknya kami mengikut keinginan jahat hati kami dengan menyembah dewa-dewa dan melakukan perbuatan-perbuatan yang dibenci Tuhan, Allah kami.


text:
Oleh itu Tuhan telah melaksanakan ancaman-Nya terhadap kami dan terhadap hakim-hakim kami, raja-raja, dan para pemimpin kami dan terhadap orang Israel dan Yehuda.


text:
Di seluruh bumi belum pernah berlaku apa yang terjadi di Yerusalem, pada waktu Tuhan menghukum kami sesuai dengan apa yang tertulis dalam Taurat Musa,


text:
Tuhan mencerai-beraikan bangsa kami dan membiarkan kami dikuasai oleh bangsa-bangsa di sekeliling kami. Mereka menghina kami dan menjadikan negeri kami sunyi sepi.


text:
Kami telah berdosa terhadap Tuhan, Allah kami dan tidak mahu taat kepada-Nya. Oleh itu bangsa kami tidak mendapat kemenangan, melainkan ditakluki.


text:
Walaupun begitu kami belum juga berbalik kepada Tuhan dan belum meninggalkan fikiran-fikiran kami yang jahat.


text:
Tuhan adil dalam segala sesuatu yang diperintahkan-Nya kepada kami. Oleh itu Dia telah mendatangkan bencana-bencana yang disediakan-Nya bagi kami.


text:
Walaupun begitu kami belum juga mendengar suara-Nya dan tidak hidup menurut perintah yang diberikan-Nya kepada kami.”


text:
‘Ya Tuhan, Engkau Allah Israel yang telah membawa umat-Mu keluar dari Mesir dengan tanda-tanda, mukjizat, dan kuasa yang besar, sehingga Engkau menjadi termasyhur sehingga hari ini.


text:
Ya Tuhan, Allah kami, kami telah berdosa dan berbuat jahat. Kami tidak setia dan telah melanggar perintah-perintah-Mu.


text:
Jangan murka lagi kepada kami, oleh sebab jumlah kami tinggal sedikit sahaja di kalangan bangsa-bangsa kerana Engkau mencerai-beraikan kami.


text:
Dengarlah doa permohonan kami, ya Tuhan, dan bebaskanlah kami demi kehormatan-Mu sendiri. Bertindaklah supaya kami dikasihani oleh orang yang telah membuang kami.


text:
Maka seluruh dunia akan tahu bahawa Engkau Tuhan, Allah kami, kerana Engkau telah memilih keturunan Yakub menjadi umat-Mu sendiri.


text:
Sudilah memandang dan memperhatikan kami, ya Tuhan. Orang yang sudah tidak bernyawa di dunia orang mati tidak dapat memuji Engkau sebagaimana mestinya.


text:
Hanya orang hidup yang dapat memuji Engkau dengan semestinya, ya Tuhan, sekalipun mereka sangat sengsara, berjalan membongkok, tidak berdaya, pudar mata, dan lapar.


text:
Ya Tuhan, Allah kami, kami memohon belas kasihan-Mu, tetapi bukan kerana jasa nenek moyang kami atau raja-raja kami.


text:
Engkau menimpakan kemurkaan-Mu yang dahsyat terhadap kami seperti yang sudah Kaufirmankan dengan perantaraan hamba-hamba-Mu para nabi. Engkau telah berfirman,


text:
‘Kamu harus takluk dan berhamba kepada raja Babilonia, maka kamu boleh tinggal di negeri yang Kuberikan kepada nenek moyangmu.


text:
Aku akan menghentikan setiap sorak gembira di kota-kota Yehuda dan di Yerusalem. Tidak akan terdengar lagi lagu-lagu gembira pada pesta perkahwinan. Seluruh negeri akan sunyi sepi tanpa penghuni.’


text:
Tetapi kami tidak juga mendengarkan perintah-Mu untuk mengabdi kepada raja Babilonia. Oleh itu kami dihukum sesuai dengan ancaman yang Kauperintahkan dengan perantaraan hamba-Mu para nabi. Engkau telah berfirman bahawa tulang-tulang para raja dan nenek moyang kami akan dilemparkan dari kubur mereka.


text:
Sesungguhnya, semua itu sudah terserak sehingga kena panas pada waktu siang dan kena dingin pada waktu malam. Mereka telah mati sengsara kerana kelaparan, peperangan, dan wabak.


text:
Oleh sebab kejahatan orang Israel dan orang Yehuda, Rumah-Mu sendiri Kaujadikan reruntuhan sehingga hari ini.


text:
Walaupun begitu, Engkau telah memperlakukan kami dengan lemah lembut sesuai dengan belas kasihan-Mu yang besar, ya Tuhan, Allah kami,


text:
seperti yang Kaujanjikan melalui Musa hamba-Mu, ketika Engkau menyuruh dia menuliskan Taurat-Mu di hadapan orang Israel.


text:
Engkau berfirman, ‘Jika kamu tidak taat kepada-Ku, jumlahmu yang sangat besar ini akan berkurang menjadi sedikit sahaja di kalangan bangsa-bangsa di tempat Aku mencerai-beraikan kamu.


text:
Aku tahu bahawa kamu tidak mahu taat kepada-Ku, oleh sebab kamu bangsa yang keras kepala. Tetapi di negeri pembuangan, kamu akan insaf


text:
dan menyedari bahawa Aku ini Tuhan, Allahmu. Kamu akan Kuberi hati yang taat dan suka mendengarkan Aku.


text:
Kamu tidak akan lagi berdegil atau berbuat jahat, oleh sebab kamu ingat akan apa yang menimpa nenek moyang kamu ketika mereka berdosa terhadap Tuhan.


text:
Lalu kamu akan Kubawa kembali ke negeri yang Kujanjikan dengan bersumpah kepada nenek moyang kamu, kepada Abraham, Ishak dan Yakub, dan negeri itu akan menjadi milik kamu semula. Aku akan melipatgandakan bilangan kamu dan jumlah kamu tidak akan berkurang lagi.


text:
Aku akan membuat perjanjian yang kekal dengan kamu: Aku menjadi Allah kamu dan kamu Israel menjadi umat-Ku. Kamu tidak akan lagi Kusingkirkan dari negeri yang sudah Kuberikan kepada kamu.’


text:
Ya Tuhan Yang Maha Kuasa, Allah Israel, dengarlah doa kami yang sudah hampir mati. Nenek moyang kami telah berdosa terhadap Engkau, Tuhan, Allah mereka. Mereka tidak mahu taat kepada-Mu, oleh itu kami sekarang menanggung bencana-bencana.


text:
Janganlah ingat akan kejahatan nenek moyang kami, tetapi pada masa seperti ini ingatlah sahaja akan kekuasaan dan kemasyhuran-Mu,


text:
Engkau membuat kami takwa supaya kami berdoa kepada-Mu. Di negeri pembuangan ini kami akan memuji Engkau kerana kami telah menjauhkan diri daripada segala dosa nenek moyang kami.


text:
Engkau telah membuang dan mencerai-beraikan kami di kalangan bangsa-bangsa asing, dan membuat kami dihina dan dikutuk oleh mereka. Itulah hukuman kami kerana dosa-dosa nenek moyang kami yang telah berpaling daripada-Mu, ya Tuhan, Allah kami.”


text:
Hai Israel, dengarlah segala perintah yang memberi kehidupan, dan perhatikanlah semua itu supaya kamu menjadi arif.


text:
Belajarlah di mana ada kearifan, kekuatan, dan pengertian, maka engkau akan sekaligus tahu di mana terdapat umur panjang dan kebahagiaan, cahaya penerang hidup, dan damai sejahtera.


text:
Di manakah para pemimpin bangsa-bangsa dan orang yang memburu binatang dan menangkap burung untuk hiburan?


text:
Di manakah mereka yang menimbun emas dan perak, harta yang dipercayai oleh mereka? Di mana pula orang yang memilikinya dengan tidak terbatas?


text:
Mereka semua sudah hilang dan turun ke dunia orang mati, dan orang lain muncul sebagai pengganti mereka.


text:
Lalu lahirlah generasi baru yang mendiami bumi ini. Tetapi mereka tidak menemukan atau memahami jalan pengetahuan, dan anak cucu mereka tersesat lebih jauh lagi.


text:
Keturunan Hagar pun tidak menemukannya, walaupun mereka mencari pengetahuan di bumi. Sama halnya dengan para pedagang dari Meran dan Teman, serta pencerita dan orang yang mencari pengertian.


text:
Dahulu kala, di sana lahir raksasa-raksasa yang termasyhur; mereka gagah perkasa dan mahir dalam perang.


text:
Belum pernah ada yang naik ke syurga untuk mengambil kebijaksanaan dan menurunkannya dari awan-awan.


text:
Belum pernah ada yang mengharungi lautan dan mendapat kebijaksanaan, atau membelinya dengan emas pilihan.


text:
Tetapi satu yang mengenal kebijaksanaan, hanya Allah Yang Maha Tahu, yang memperolehnya dengan pengertian-Nya. Dia mewujudkan bumi untuk selama-lamanya dan mengisinya dengan segala jenis binatang.


text:
Dia memanggil cahaya, lalu cahaya datang dengan gementar. Dia mengutusnya, maka cahaya mendengarkan-Nya, lalu pergi.


text:
Apabila Tuhan memanggil, bintang-bintang segera menyahut-Nya; cahayanya gemerlapan, lalu diperkenankan Penciptanya.


text:
Dialah yang menemukan segala jalan menuju pengetahuan dan mengurniakannya kepada Israel, hamba yang dikasihi-Nya.


text:
Kebijaksanaan ialah kitab perintah-perintah Allah, Taurat Musa yang tetap untuk selama-lamanya. Semua orang yang berpegang padanya akan hidup, tetapi orang yang meninggalkannya akan mati.


text:
Hai Israel, berbaliklah dan peganglah kebijaksanaan itu dengan teguh. Berjalanlah menuju pancaran cahayanya.


text:
Sungguh berbahagialah kita orang Israel, kerana kita tahu akan apa yang berkenan kepada Tuhan Allah.


text:
Kamu sudah dijual kepada bangsa-bangsa asing, tetapi tidak akan dibinasakan. Kamu telah membuat Allah murka, sehingga diserahkan kepada musuh-musuh kamu.


text:
Kamu telah membangkitkan kemurkaan Pencipta kamu dengan mempersembahkan korban kepada syaitan dan bukan kepada Allah.


text:
Kamu melupakan Allah yang kekal, yang mengasuh kamu sejak kecil dan kamu mendukakan Yerusalem yang menjadi seperti ibu kepada kamu.


text:
Yerusalem melihat kamu ditimpa kemurkaan Allah, maka Yerusalem berkata kepada jiran-jirannya, “Lihatlah kesedihan besar yang ditimpakan Allah kepadaku!


text:
Mereka telah kuasuh dengan sukacita; sekarang aku berdukacita dan menangis melihat mereka dibawa pergi.


text:
Janganlah sesiapa pun bergembira kerana aku; aku ini balu yang kehilangan banyak anak. Aku ditinggalkan seorang diri kerana anak-anakku telah berdosa, oleh sebab mereka meninggalkan Taurat Allah.


text:
Mereka tidak mengendahkan peraturan-peraturan-Nya, tidak menjalankan perintah-perintah-Nya dan tidak mengikut jalan kebenaran yang dikehendaki Tuhan.


text:
Marilah, hai jiran-jiranku, ingatlah akan anak-anakku yang tertawan, sebagaimana didatangkan Allah yang kekal kepada mereka.


text:
Allah telah mengirim suatu bangsa dari jauh kepada mereka, bangsa biadab yang berbahasa asing. Mereka tidak menghormati orang tua dan tidak pula mengasihani kanak-kanak.


text:
Hanya Dia yang mendatangkan bencana itu terhadap kamu, akan menyelamatkan kamu daripada musuh-musuh kamu.


text:
Pakaian yang kukenakan pada masa damai sudah kulepaskan dan kuganti dengan kain guni tanda merendahkan diri. Selama hidupku aku akan menjerit meminta pertolongan Allah yang kekal.


text:
Kuatkanlah hatimu, hai anak-anakku, berserulah kepada Allah. Dia pasti akan menyelamatkan kamu daripada kekuasaan dan penindasan musuh.


text:
Aku yakin Allah yang kekal segera akan membebaskan kamu. Yang Suci iaitu Penyelamat yang kekal akan menggembirakan aku apabila Dia menunjukkan belas kasihan-Nya kepada kamu.


text:
Ketika kamu dibawa pergi, aku bersedih dan menangis. Tetapi Allah akan membawa kamu pulang kepadaku dan menggembirakan aku untuk selama-lamanya.


text:
Seperti mana jiran-jiran telah melihat kamu ditawan, begitu juga mereka segera akan melihat kamu diselamatkan oleh Allah yang kekal, yang datang kepada kamu dengan keagungan dan semarak yang besar.


text:
Hai anak-anakku, hendaklah kamu sabar menanggung hukuman Allah. Sekarang kamu dikejar-kejar musuh, tetapi kamu segera akan melihat mereka dibinasakan dan takluk kepada kamu.


text:
Anak-anakku yang tersayang, kamu harus menempuh jalan yang tidak rata dan digiring pergi seperti kawanan domba yang dirampas musuh.


text:
Kuatkanlah hati kamu, hai anak-anakku, berserulah kepada Allah. Dia yang mengirimkan bencana itu akan ingat lagi kepada kamu.


text:
Seperti kamu bertekad meninggalkan Allah dahulu, begitu hendaknya kamu sekarang kembali mengabdi kepada-Nya dengan sepuluh kali lebih rajin.


text:
Dia yang mengirim segala bencana itu kepada kamu akan menyelamatkan kamu dan memberi kamu kebahagiaan yang kekal.”


text:
Seperti mana kota itu bersukaria kerana kehancuranmu, begitu pula kota itu akan berdukacita kerana kehancurannya sendiri.


text:
Aku akan merampas rakyat kebanggaannya yang banyak jumlahnya, dan mengubah bualannya yang bongkak menjadi ratapan.


text:
Aku, Allah yang kekal akan mendatangkan api ke atasnya, api yang menyala berhari-hari lamanya. Reruntuhannya akan didiami syaitan untuk masa yang lama.


text:
Lihatlah anak-anakmu datang kepadamu, anak-anak yang sudah kaubiarkan pergi. Mereka telah dikumpulkan dari timur dan dari barat atas perintah Allah yang suci. Sekarang mereka pulang sambil bersukaria kerana keagungan Allah.


text:
Tanggalkanlah pakaian kesedihan dan kesengsaraanmu, hai Yerusalem, dan pakailah perhiasan kemuliaan Allah untuk selama-lamanya.


text:
Bangkitlah, hai Yerusalem, dan berdirilah di atas puncak gunung. Tengoklah ke timur. Lihatlah, atas perintah Allah yang suci, anak-anakmu sudah berkumpul dari timur dan dari barat. Mereka bergembira kerana Allah ingat akan mereka.


text:
Dahulu anak-anakmu digiring pergi oleh musuh. Mereka meninggalkan engkau dengan berjalan kaki. Sekarang mereka dihantar pulang kepadamu oleh Allah, dan diusung dengan hormat, seolah-olah dipikul di atas tandu kerajaan.


text:
Allah memerintahkan supaya gunung-gunung yang tinggi dan bukit-bukit yang tidak abadi diratakan. Lembah-lembah harus ditimbun dan tanah diratakan supaya umat Israel dapat berjalan dengan aman di bawah perlindungan kemuliaan Allah.


text:
Allah akan membawa Israel pulang dengan gembira. Mereka dibimbing oleh belas kasihan dan kesetiaan-Nya, dan diterangi oleh cahaya kemuliaan-Nya.


text:
Oleh sebab dosa-dosa kamu terhadap Allah, kamu akan diangkut sebagai tawanan ke Babel oleh Raja Nebukadnezar, raja orang Babilonia.


text:
Kamu akan tinggal di sana bertahun-tahun lamanya sehingga tujuh generasi. Sesudah itu Allah akan menghantar kamu pulang dari Babel dengan selamat.


text:
Di Babel, kamu akan melihat patung-patung berhala yang dibuat daripada kayu, perak, dan emas yang dipikul di atas bahu dan sangat ditakuti orang yang tidak mengenal Allah.


text:
Tetapi berhati-hatilah. Jangan sekali-kali tiru orang asing itu dan jangan takut kepada berhala-berhala mereka.


text:
Sebaliknya, apabila kamu melihat perarakan orang ramai yang menyembah berhala-berhala itu, berkatalah dalam hati, “Hanya Engkau, ya Tuhan, yang patut disembah.”


text:
Berhala-berhala itu dilapis dengan emas dan perak, dan lidahnya diketam oleh seorang tukang. Tetapi berhala hanya tuhan palsu dan tidak dapat bercakap.


text:
Orang membuat mahkota emas dan menempatkannya di atas kepala berhala-berhala itu seperti untuk seorang gadis yang suka akan perhiasan. Kadang-kadang imam-imam mencuri emas dan perak dari berhala-berhala mereka untuk kepentingan mereka sendiri.


text:
Bahkan sebahagian daripada emas dan perak itu dihadiahkan mereka kepada pelacur-pelacur di kuil-kuil. Berhala-berhala yang dibuat daripada kayu, perak, dan emas itu didandani dengan pakaian seolah-olah berhala-berhala itu manusia.


text:
Berhala-berhala itu diselubungi dengan kain ungu tua seperti untuk raja-raja, tetapi tidak mampu membela diri terhadap karat dan rayap.


text:
Berhala-berhala itu memegang tongkat kerajaan seperti penguasa dunia, tetapi tidak dapat membunuh sesiapa pun yang bersalah terhadap berhala-berhala.


text:
Ada yang diberi keris atau kapak di tangannya, tetapi berhala-berhala tidak dapat membela diri dalam perang atau kalau dirompak. Semua itu membuktikan bahawa berhala-berhala bukan tuhan. Jadi jangan takut kepada berhala.


text:
Berhala-berhala di kuil-kuil mereka seperti mangkuk pecah yang tidak berguna. Mata berhala penuh dengan debu yang mengepul waktu orang masuk.


text:
Imam-imam melindungi kuil-kuil itu dengan pintu yang diberi palang dan dikunci supaya berhala-berhala itu tidak diambil oleh perompak. Begitulah berhala-berhala itu dikurung seperti tahanan yang dihukum mati kerana bersalah terhadap raja.


text:
Imam-imam menyalakan lampu lebih banyak untuk berhala-berhala daripada untuk mereka sendiri. Tetapi berhala-berhala itu tidak dapat melihat satu lampu pun.


text:
Bahagian dalamnya dimakan habis oleh rayap seperti tiang-tiang kayu kuil itu, dan pakaiannya habis dimakan ngengat, tetapi berhala tidak mengetahuinya.


text:
Kelawar, burung layang-layang, dan burung-burung lainnya berterbangan di atas berhala. Bahkan kucing duduk di atasnya.


text:
Berhala-berhala itu dilapis dengan emas supaya menjadi indah. Tetapi kalau tidak digosok, berhala tidak mengilap. Ketika dituang, berhala tidak merasakan apa-apa.


text:
Sesungguhnya berhala tidak berguna bagi manusia kerana tidak dapat berjalan sendiri, melainkan harus diusung. Bahkan orang yang melayani berhala berasa malu


text:
apabila ada patung berhala yang terjatuh dan harus ditegakkan kembali. Kalau ditaruh di suatu tempat, berhala tidak dapat berpindah. Kalau miring, berhala tidak dapat menegakkan diri dengan sendirinya. Persembahan-persembahan yang diletakkan di hadapan berhala sama dengan persembahan untuk orang mati.


text:
Apa yang sudah dipersembahkan kepada berhala dijual oleh imam-imamnya dan mereka menggunakan wang tersebut. Begitu juga isteri-isteri mereka mengasingkan sebahagian daripada daging persembahan itu dan tidak membahagikannya kepada orang miskin dan lemah.


text:
Bahkan wanita-wanita yang sedang datang bulan atau yang baru sahaja melahirkan memegang persembahan itu. Semua itu membuktikan bahawa berhala-berhala itu bukan tuhan. Jadi jangan takut kepada berhala.


text:
Bagaimanakah berhala disebut tuhan? Para wanita pun diizinkan membawa persembahan kepada berhala-berhala yang dibuat daripada kayu, perak, dan emas itu.


text:
Para imamnya duduk di dalam kuil dengan pakaian koyak-koyak, kepala, dan janggut dicukur tanpa penutup kepala.


text:
Mereka melolong dan berteriak di hadapan berhala-berhala mereka seperti dalam perjamuan untuk orang mati.


text:
Apabila berhala-berhala itu mengalami perlakuan baik atau buruk, berhala tidak dapat membalasnya. Berhala tidak mampu mengangkat seorang menjadi raja atau menurunkan raja dari takhta.


text:
Kekayaan atau wang tidak dapat diberikan oleh berhala. Kalau orang bernazar kepada berhala tetapi tidak menepatinya, berhala-berhala itu tidak dapat menagihnya.


text:
Berhala-berhala itu tidak dapat melepaskan seorang pun daripada maut atau membela yang lemah daripada genggaman orang kuat.


text:
Berhala-berhala itu tidak dapat memberi penglihatan kepada orang buta dan tidak dapat menolong orang dalam kesusahan.


text:
Kayu yang berlapis emas dan perak itu seperti batu yang diambil dari pergunungan, dan orang yang mengabdi kepada berhala akan mendapat malu.


text:
Orang Babilonia sendiri menghina berhala-berhala mereka. Kalau ada orang bisu, mereka membawanya kepada patung Bel dan meminta berhala itu supaya memberikannya kebolehan bercakap, seolah-olah Bel dapat mengertinya.


text:
Mereka itu bodoh dan tidak mengerti sehingga mereka tidak dapat meninggalkan berhala-berhala mereka.


text:
Perempuan-perempuan yang berikat pinggang duduk di pinggir jalan dan membakar sekam sambil menawarkan diri sebagai pelacur.


text:
Apabila seorang antara mereka diajak oleh seorang lelaki yang lewat untuk berasmara, maka dia mengejek kawannya yang tidak laku dan tidak dibuka ikat pinggangnya.


text:
Semua yang terjadi pada berhala-berhala itu kepalsuan belaka. Jadi bagaimanakah orang dapat menganggap atau menyebut berhala-berhala itu tuhan?


text:
Berhala-berhala itu dibuat oleh tukang kayu dan tukang emas, jadi berhala tidak lebih daripada apa yang dimaksudkan oleh tukang-tukang itu.


text:
Jadi bagaimanakah buatan mereka itu menjadi tuhan? Orang itu hanya mewariskan penipuan dan kehinaan kepada keturunannya.


text:
Kalau berhala-berhala itu ditimpa perang atau bencana, imam-imam berunding tentang tempat mereka bersembunyi bersama dengan berhala-berhala mereka.


text:
Mereka tidak dapat mengerti bahawa berhala yang tidak berdaya terhadap perang dan bencana bukanlah tuhan.


text:
Berhala-berhala itu tidak lain daripada kayu yang dilapisi perak dan emas. Pada suatu ketika nanti akan menjadi jelas bahawa berhala-berhala itu penipuan belaka. Bangsa-bangsa dan raja-raja akan menyedari bahawa berhala-berhala itu hanya buatan manusia dan tidak dapat berkarya seperti Tuhan.


text:
Berhala-berhala itu tidak dapat mengangkat seorang pun menjadi raja dan juga tidak mampu menurunkan hujan.


text:
Berhala-berhala itu tidak dapat mengadili perkara dan tidak dapat membela orang yang diperlakukan dengan tidak adil, kerana berhala-berhala itu sendiri tidak berdaya.


text:
Berhala tidak berguna seperti burung gagak yang terbang di udara. Kalau sebuah kuil terbakar, imam-imamnya lari untuk menyelamatkan diri, sedangkan berhala-berhala mereka yang daripada kayu dan dilapisi perak serta emas itu terbakar habis seperti sebatang balak.


text:
Bagaimanakah orang dapat percaya bahawa berhala-berhala itu tuhan? Berhala-berhala daripada kayu yang dilapisi perak dan emas itu tidak dapat melindungi diri terhadap pencuri dan perompak


text:
yang mampu mengambil emas, perak, dan pakaian berhala lalu membawanya lari kerana berhala-berhala itu tidak dapat menolong diri sendiri.


text:
Lebih baik seorang raja yang gagah berani atau sebuah balang yang dapat digunakan, daripada tuhan yang palsu. Sebuah pintu yang melindungi barang-barang di dalam rumah lebih baik daripada tuhan yang palsu. Sebuah tiang kayu di dalam istana pun lebih baik daripada tuhan yang palsu.


text:
Kalau Allah memerintahkan awan-awan untuk melayang-layang ke seluruh dunia, semuanya menjalankan apa yang diperintahkan.


text:
Api yang dikirim dari atas untuk membakar gunung-gunung dan hutan-hutan, juga melakukan apa yang disuruh. Tetapi berhala-berhala itu tidak dapat dibandingkan dengan semuanya, baik dalam rupa mahupun dalam kekuatannya.


text:
Jadi jangan anggap atau sebut berhala-berhala itu tuhan, oleh sebab berhala tidak mampu memutuskan perkara atau berbuat baik kepada kita.


text:
Berhala-berhala itu tidak dapat membuat tanda-tanda di langit bagi bangsa-bangsa, dan tidak dapat juga bersinar seperti matahari atau bulan.


text:
Binatang liar lebih baik daripada berhala-berhala itu, kerana binatang masih dapat melarikan diri daripada bahaya dan mencari perlindungan.


text:
Berhala-berhala mereka, yang dibuat daripada kayu berlapis perak dan emas tidak berguna seperti orang-orangan di ladang yang juga tidak memberi perlindungan.


text:
Berhala seperti semak berduri di kebun yang dihinggapi burung apa sahaja, atau seperti mayat yang dibuang ke dalam kegelapan.


text:
Daripada pakaian ungu dan kain linen berhala yang lapuk, kamu tahu bahawa berhala bukan tuhan. Akhirnya berhala habis dimakan rayap dan menjadi celaan di dalam negeri.


text:
Jadi lebih baik menjadi orang jujur yang tidak mempunyai berhala-berhala; mereka terlepas daripada penghinaan.


text:
Ketiga-tiga orang pemuda itu, Hananya, Misael, dan Azarya berjalan-jalan di tengah nyala api sambil bernyanyi dan memuji Tuhan Allah.


text:
“Terpujilah Engkau, Tuhan, Allah nenek moyang kami! Engkau patut dihormati. Semoga nama-Mu diagungkan selama-lamanya.


text:
Dalam segala-galanya, Engkau memperlakukan kami dengan adil. Semua pekerjaan-Mu benar dan perbuatan-Mu lurus. Engkau mengadili kami dengan jujur.


text:
Engkau melaksanakan keputusan yang tepat dengan mendatangkan bencana terhadap diri kami dan terhadap Yerusalem, kota suci nenek moyang kami. Semuanya itu Kaulakukan berdasarkan kebenaran dan keadilan oleh sebab kami telah berdosa.


text:
Memang kami telah berdosa dan berbuat jahat kerana berpaling daripada-Mu. Kami telah banyak berbuat dosa kerana tidak mendengarkan perintah-Mu.


text:
Kami tidak melakukan apa yang Engkau perintahkan kepada kami, sedangkan hal itu untuk kepentingan kami sendiri.


text:
Engkau menyerahkan kami ke tangan musuh yang kejam, kepada orang kejam yang tidak mengenal hukum, kepada raja yang paling jahat di dunia.


text:
Sekarang kami yang menyembah Engkau, dihina dan menjadi malu, bahkan kami tidak berani membuka mulut.


text:
Tetapi demi kehormatan-Mu sendiri, janganlah batalkan perjanjian-Mu dengan kami, dan jangan tinggalkan kami untuk selama-lamanya.


text:
Janganlah tarik balik belas kasihan-Mu daripada kami demi Abraham yang Kaukasihi, demi Ishak hamba-Mu dan demi Yakub, orang pilihan-Mu.


text:
Tetapi sekarang, ya Tuhan, kami lebih kecil daripada bangsa mana pun. Di mana-mana kami dihina kerana segala dosa kami.


text:
Sekarang kami ditinggalkan tanpa raja, nabi, atau pemimpin. Tidak ada korban untuk menyenangkan hati Tuhan, korban sembelihan, korban untuk mengucap syukur kepada Tuhan, ataupun kemenyan. Tidak ada juga tempat untuk mempersembahkan bahagian pertama hasil tanah kami dan untuk mendapat belas kasihan-Mu.


text:
Tetapi kami datang kepada-Mu dengan rendah hati dan penuh penyesalan. Maka sudilah menerima kami dengan baik, seolah-olah kami datang dengan persembahan ribuan lembu dan domba untuk korban bagi menyenangkan hati Tuhan.


text:
Semoga Engkau berkenan menerima penyesalan kami sebagai persembahan korban kami hari ini. Semoga kami terus mengikuti Engkau, oleh sebab orang yang percaya kepada-Mu tidak akan dikecewakan.


text:
Sekarang kami mengikuti Engkau dengan sebulat hati dan berdoa kepada-Mu dengan takwa. Janganlah permalukan kami,


text:
Biarlah semua orang yang menyeksa hamba-hamba-Mu dihina dan menjadi malu. Ambillah kekuasaan dan keperkasaan mereka, dan patahkanlah kekuatan mereka,


text:
Para hamba raja yang telah melemparkan tiga pemuda itu ke dalam perapian, menjaga api supaya tetap besar nyalanya dengan memasukkan minyak, tar, rami dan ranting-ranting ke dalamnya.


text:
Tetapi malaikat Tuhan datang kepada ketiga-tiga orang pemuda itu di dalam perapian dan menghalaukan nyala api keluar daripada perapian.


text:
Rasanya seperti angin sepoi-sepoi. Ketiga-tiga orang pemuda itu tidak disentuh dan tidak disakiti atau dihanguskan sedikit pun oleh api.


text:
Semoga Engkau dipuji, ya Tuhan, Allah leluhur kami, semoga Engkau dihormati dan diagungkan selama-lamanya. Terpujilah nama-Mu yang suci dan mulia, semoga Engkau dihormati dan diagungkan selama-lamanya.


text:
Terpujilah Engkau yang bertakhta di atas kerub dan memandang ke bawah, ke dunia orang mati, semoga Engkau dipuji dan dimuliakan selama-lamanya.


text:
Pujilah Tuhan, hai segala ciptaan Tuhan, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai segala malaikat Tuhan, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai segala air di atas langit, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai segala kuasa di syurga, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai matahari dan bulan, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai bintang-bintang di langit, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai hujan dan embun, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai panas dan dingin, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai embun dan salji, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai siang dan malam, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai terang dan gelap, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai hawa dingin dan ais, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai embun beku dan salji, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai kilat dan awan mendung, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai gunung dan bukit, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai segala tumbuhan di bumi, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai laut dan sungai, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai segala mata air, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai ikan-ikan besar dan semua yang hidup di dalam air, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai burung-burung di udara, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai binatang liar dan ternak, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai semua orang di bumi, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai para hamba Tuhan, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai umat-Nya yang setia, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai semua yang suci dan rendah hati, nyanyikanlah pujian bagi-Nya dan agungkanlah Dia selama-lamanya.


text:
Pujilah Tuhan, hai Hananya, Azarya, dan Misael, nyanyikanlah pujian bagi-Nya dan agungkanlah Dia selama-lamanya. Dia telah melepaskan kita dari dunia orang mati dan menyelamatkan kita daripada kuasa maut. Dia telah mengeluarkan kita daripada perapian yang menyala dan merenggut kita dari tengah-tengah api.


text:
Pujilah Allah, hai semua yang menyembah Dia, bernyanyilah bagi Allah segala tuhan dan bersyukurlah kepada-Nya, oleh sebab belas kasihan-Nya untuk selama-lamanya.


text:
Yoyakim, suami Susana amat kaya dan mempunyai taman yang luas dekat dengan rumahnya. Orang Yahudi sering datang ke rumahnya, kerana dia orang yang paling dihormati di kalangan mereka.


text:
Setiap orang yang mempunyai perkara, pergi kepada dua orang hakim yang sering mengadakan sidang pengadilan di rumah Yoyakim. Kedua-dua orang itu baru sahaja dilantik sebagai hakim. Tentang mereka itulah Tuhan berfirman, “Kejahatan timbul di Babel daripada kaum tua-tua, justeru daripada hakim-hakim yang seharusnya membimbing rakyat.”


text:
Setiap hari kedua-dua orang hakim itu melihat Susana masuk ke taman dan berjalan-jalan di situ. Maka mulalah mereka mengingininya.


text:
Kedua-duanya mabuk asmara, tetapi mereka tidak saling memberitahukan hal itu, kerana masing-masing malu untuk mengakui bahawa dia ingin memiliki Susana.


text:
Pada suatu hari, yang seorang berkata kepada yang lain, “Mari kita pulang kerana sudah masanya untuk makan tengah hari.” Lalu mereka berpisah dan pergi.


text:
Tetapi mereka berpatah balik, dan bertemu lagi di tempat yang sama. Mereka saling menanyakan apa alasannya, maka mereka mengakui hasrat mereka. Lalu mereka berdua sepakat untuk menemui Susana seorang diri pada suatu waktu.


text:
Pada suatu hari, sementara kedua-dua orang hakim sedang menunggu kesempatan yang baik, Susana berjalan-jalan di taman seperti biasa. Dia hanya ditemani oleh dua orang hamba perempuan. Tidak ada orang lain di situ kecuali hakim berdua itu yang bersembunyi sambil mengintip Susana. Hari sangat panas, dan Susana ingin mandi di taman.


text:
Dia berkata kepada kedua-dua orang hambanya, “Tolong ambilkan minyak dan wangi-wangian dan kuncilah pintu-pintu taman supaya saya dapat mandi.”


text:
Kedua-dua orang hambanya mengunci pintu-pintu taman dan keluar melalui pintu tepi untuk mengambil apa yang diminta Susana. Mereka tidak melihat kedua-dua orang yang sedang bersembunyi itu.


text:
Segera sesudah hamba-hamba itu pergi, kedua-dua orang hakim itu keluar dari tempat persembunyian mereka dan bergegas-gegas menujui Susana.


text:
Mereka berkata kepadanya, “Pintu-pintu taman sudah dikunci, dan tak ada yang melihat kita. Kami mabuk asmara. Turutilah keinginan kami dan tidurlah bersama dengan kami.


text:
Kalau tidak, kami akan memberi kesaksian di pengadilan bahawa kami telah melihat engkau menyuruh hamba-hambamu pergi supaya dapat sendirian dengan seorang pemuda.”


text:
Susana merintih. “Tak ada jalan keluar bagiku,” katanya. “Kalau aku menyerah, aku dihukum mati kerana berzina. Kalau aku menolaknya, aku masuk ke dalam perangkapmu.


text:
Lalu Susana menjerit sekeras-kerasnya, tetapi kedua-dua orang hakim itu juga berteriak-teriak melawan Susana.


text:
Ketika pelayan-pelayan di dalam rumah mendengar keriuhan itu, mereka lari ke taman melalui pintu tepi untuk melihat apa yang terjadi dengan Susana.


text:
Sesudah kedua-dua orang hakim memberi keterangan, pelayan-pelayan itu berasa malu sekali, kerana belum pernah hal seperti itu dikatakan tentang Susana.


text:
Keesokan harinya, ketika orang berkumpul di rumah Yoyakim, datanglah juga kedua-dua orang hakim itu dengan rancangan jahat untuk menjatuhkan hukuman mati terhadap Susana.


text:
Di hadapan semua orang mereka berkata, “Panggillah Susana anak Hilkia, isteri Yoyakim!” Mereka memanggil dia,


text:
sehingga kedua-dua orang jahat itu menyuruhnya membuka kain tudungnya, supaya mereka dapat memandanginya dengan sepuas-puasnya.


text:
Lalu kedua-dua orang hakim itu berdiri di hadapan rakyat, dan sambil meletakkan tangan mereka di atas kepala Susana, mereka mula menuduhnya.


text:
Kemudian kedua-dua orang hakim itu berkata, “Ketika kami sedang berjalan-jalan di taman, wanita ini masuk dengan dua orang hamba perempuan. Lalu dia menutup pintu-pintu taman dan menyuruh kedua-dua orang hambanya pergi.


text:
Pada waktu itu kami ada di sudut taman, dan ketika kami melihat kejahatan itu, kami berlari kepada mereka.


text:
Kami melihat mereka bermesraan, tapi tak dapat menangkap pemuda itu kerana dia lebih kuat daripada kami. Dia membuka pintu dan melarikan diri.


text:
tapi dia tidak mahu memberitahu kami. Inilah kesaksian kami.” Oleh kerana kedua-dua orang itu bukan sahaja daripada kalangan tua-tua masyarakat tetapi juga hakim, rakyat percaya kepada keterangan mereka dan Susana dijatuhi hukuman mati.


text:
Lalu Susana berseru dengan suara nyaring, “Ya Allah yang kekal, Engkau mengetahui apa yang tersembunyi dan mengenal segala sesuatu sebelum terjadi.


text:
Engkau tahu juga bahawa kedua-dua orang itu memberi kesaksian palsu tentang diriku. Sekarang aku harus mati meskipun tidak melakukan apa pun daripada semua tuduhan jahat itu.”


text:
Ketika dia digiring keluar untuk dihukum mati, Tuhan memberi ilham kepada seorang pemuda bernama Daniel,


text:
sehingga dia berseru dengan suara nyaring, “Saya tak mahu ikut bertanggungjawab atas kematian wanita itu!”


text:
Lalu Daniel berdiri di hadapan mereka semua dan berkata, “Hai orang Israel, bodoh benar kamu ini! Apakah seorang wanita Israel akan kamu hukum mati tanpa pemeriksaan dan pembuktian?


text:
Lalu rakyat cepat-cepat kembali ke tempat pengadilan, dan kaum tua-tua berkata kepada Daniel, “Allah telah mengurniai engkau kebijaksanaan melebihi umurmu. Jadi duduklah antara kami dan terangkanlah perkara itu kepada kami.”


text:
Daniel berkata kepada mereka, “Pisahkanlah kedua-dua orang hakim itu jauh-jauh. Saya akan memeriksa mereka seorang demi seorang.”


text:
Sesudah dipisahkan, Daniel memanggil yang pertama dan berkata, “Hai orang tua yang jahat! Sekarang engkau ditimpa dosa-dosamu sendiri.


text:
Engkau telah memberikan keputusan-keputusan yang tak adil. Orang yang tak bersalah kauhukum dan orang yang bersalah kaubebaskan, meskipun Tuhan berfirman, ‘Jangan jatuhkan hukuman mati kepada orang yang tak bersalah.’


text:
Nah, jika engkau benar-benar melihat kedua-dua orang itu bermesraan, katakanlah: Di bawah pokok apa mereka melakukan hal itu?” “Di bawah pokok mesui yang kecil,” jawabnya.


text:
“Bagus!” ujar Daniel. “Dusta itu harus kaubayar dengan nyawamu sendiri. Malaikat Allah sudah diperintahkan untuk membelah engkau menjadi dua!”


text:
Lalu hakim itu digiring pergi dan yang lain dibawa masuk menghadap Daniel. “Hai keturunan Kanaan dan bukan keturunan Yehuda,” kata Daniel kepadanya. “Engkau disesatkan oleh kecantikan wanita ini, dan fikiranmu dibengkokkan oleh nafsu berahimu.


text:
Engkau sudah biasa berbuat begitu dengan wanita-wanita Israel, dan mereka mengikut kemahuanmu kerana takut kepadamu. Tapi wanita Yehuda ini tak mahu menyerah kepada kejahatanmu.


text:
Nah, katakanlah: Di bawah pokok apa engkau melihat mereka bermesraan?” “Di bawah pokok berangan,” sahutnya.


text:
“Bagus!” ujar Daniel. “Dusta itu harus kaubayar dengan nyawamu sendiri. Malaikat Allah sudah menunggu dengan pedangnya di tangan, siap untuk memotong engkau menjadi dua, sehingga dia membinasakan kamu berdua.”


text:
Kemudian orang ramai itu bersorak-sorak dan memuji Allah yang menyelamatkan orang yang berharap kepada-Nya.


text:
Mereka serentak bangkit melawan kedua-dua orang hakim itu kerana Daniel membuktikan bahawa mereka telah memberikan kesaksian palsu. Menurut Taurat Musa, orang yang memberikan kesaksian palsu harus menerima hukuman yang sebetulnya dijatuhkan kepada tertuduh. Maka kedua-dua orang hakim itu dibunuh, dan wanita yang tidak bersalah itu diselamatkan.


text:
Lalu ibu bapa Susana, suaminya, dan semua kerabatnya menyanyikan pujian bagi Allah kerana semua tuduhan terhadap Susana ternyata tidak benar.


text:
Orang Babilonia mempunyai berhala yang disebut Bel, dan setiap hari, mereka mempersembahkan 400 liter tepung halus, 40 ekor domba, dan 200 liter wain kepadanya.


text:
Raja Kores percaya bahawa Bel itu dewa, dan setiap hari baginda pergi menyembahnya. Tetapi Daniel tetap menyembah Allahnya sendiri.


text:
Pada suatu hari raja bertanya kepada Daniel, “Mengapa engkau tak menyembah Bel?” Jawab Daniel, “Kerana hamba tidak menyembah berhala buatan tangan manusia, melainkan Allah yang hidup, yang menciptakan langit dan bumi, dan berkuasa terhadap semua makhluk hidup.”


text:
“Jadi engkau tak percaya bahawa Bel adalah tuhan yang hidup?” tanya raja. “Tidakkah kaulihat berapa banyak makanan dan minuman yang dihabiskannya setiap hari?”


text:
Tetapi Daniel tertawa dan berkata, “Jangan ditipu, tuanku. Yang disebut Dewa Bel itu hanyalah patung tanah liat yang dilapisi gangsa di bahagian luarnya. Bel tidak pernah makan atau minum apa pun.”


text:
Apabila mendengar hal itu, raja murka sekali. Lalu dipanggilnya imam-imam Dewa Bel. Jumlah mereka tujuh puluh orang, belum termasuk anak isteri mereka. Raja bertitah kepada imam-imam itu, “Buktikanlah kepada beta bahawa semua sajian dimakan oleh Dewa Bel. Kalau kamu tak dapat membuktikannya, kamu akan dihukum mati. Tapi kalau benar, Daniel akan dihukum mati kerana telah mengutuk Dewa Bel.” Daniel bersetuju dengan usul raja.


text:
Di sana imam-imam berkata kepada raja, “Baiklah hamba semua keluar supaya tuanku sendiri dapat menyajikan makanan di atas meja korban dan menyiapkan wainnya. Sesudah itu tuanku boleh menutup pintu dan memeteraikannya dengan cap mohor kerajaan.


text:
Apabila tuanku kembali esok pagi dan melihat bahawa Bel tidak menghabiskan semuanya, hamba sekalian boleh dihukum mati. Tapi kalau Bel menghabiskan semuanya, Daniel harus mati kerana dia membuat tuduhan palsu tentang hamba semua.”


text:
Imam-imam itu tidak khuatir kerana mereka telah membuat pintu rahsia di bawah meja korban. Setiap malam mereka masuk kuil melalui pintu itu dan menghabiskan semua sajian.


text:
Apabila imam-imam itu sudah keluar, raja menyajikan makanan kepada Bel. Lalu Daniel menyuruh pembantu-pembantunya membawa abu dan menaburi seluruh lantai kuil. Hanya raja yang melihat mereka berbuat begitu. Selepas itu mereka semua keluar. Pintu ditutup dan dimeterai dengan cap mohor kerajaan, lalu mereka pergi.


text:
Malam itu, seperti biasa imam-imam bersama dengan anak isteri mereka masuk ke dalam kuil melalui pintu rahsia dan menghabiskan semua makanan dan wain.


text:
Segera sesudah pintu dibuka, raja menengok ke meja korban yang sudah kosong dan berseru, “Sungguh besarlah engkau, hai Bel! Tak ada penipuan apa pun padamu!”


text:
Tetapi Daniel tertawa dan mencegah raja masuk. Katanya, “Periksalah lantai. Tahukah tuanku jejak-jejak siapa itu?”


text:
Baginda menjadi murka sekali dan memerintahkan supaya imam-imam dan anak isteri mereka ditangkap. Lalu kepada baginda, ditunjukkan pintu rahsia yang dilalui oleh mereka setiap malam untuk makan sajian yang diletakkan di atas meja korban.


text:
Kemudian raja memerintahkan supaya imam-imam itu dibunuh. Baginda menyerahkan Bel kepada Daniel yang menghancurkan berhala itu berserta kuilnya.


text:
Pada suatu hari raja bertitah kepada Daniel, “Engkau tak dapat menyangkal bahawa naga itu tuhan yang hidup. Jadi sembahlah naga itu!”


text:
Kalau tuanku mengizinkan, naga itu hamba bunuh tanpa pedang atau belantan.” “Baiklah, beta izinkan,” titah raja.


text:
Lalu Daniel mengambil tar, lemak, dan rambut. Semua itu direbusnya bersama-sama, lalu dijadikannya kuih-kuih yang bulat dan disuapkannya ke muncung naga. Semuanya dimakan habis oleh naga sehingga naga itu pecah. Lalu Daniel berkata, “Lihat, itulah pujaan orang Babilonia!”


text:
Apabila mendengar hal itu, orang Babilonia marah sekali dan memberontak terhadap raja. Mereka berteriak, “Raja sudah menjadi orang Yahudi! Baginda sudah memusnahkan imam-imam dan menghancurkan Bel. Sekarang baginda membunuh naga itu!”


text:
Mereka pergi menghadap raja dan berkata, “Serahkanlah Daniel kepada hamba semua! Kalau tidak, tuanku sekeluarga akan hamba sekalian bunuh!”


text:
Di dalam liang itu ada tujuh ekor singa, dan setiap hari, singa-singa itu diberi makan dua mayat dan dua ekor domba. Tetapi selama enam hari itu binatang-binatang itu tidak diberi makan apa-apa pun supaya singa-singa itu menerkam Daniel.


text:
Pada waktu itu ada seorang nabi di negeri Yudea yang bernama Habakuk. Dia baru sahaja memasak bubur dan memasukkan potongan-potongan roti ke dalam mangkuk. Lalu dia pergi hendak menghantarkan bubur itu kepada orang yang sedang menuai gandum di ladang.


text:
Tetapi di tengah jalan malaikat Tuhan berkata kepadanya, “Bawalah makanan itu ke Babel dan berikannya kepada Daniel di liang singa.”


text:
Lalu malaikat memegangnya pada rambutnya dan membawanya ke Babel dengan kecepatan angin. Kemudian diturunkannya Habakuk dekat liang singa.


text:
Apabila mendengar suara itu Daniel berdoa, “Ya Allah, Engkau ingat padaku. Engkau tak pernah meninggalkan orang yang mencintai Engkau.”


text:
Lalu dia bangkit dan makan makanan itu. Pada saat itu juga Habakuk dibawa malaikat Allah kembali ke tempatnya.


text:
Pada hari yang ketujuh, raja datang untuk meratapi Daniel. Ketika baginda tiba di liang dan menengok ke dalam, dilihatnya Daniel duduk di situ.


text:
Maka baginda memerintahkan supaya Daniel dikeluarkan dari liang, dan orang yang mahu membunuh Daniel, dilemparkan ke dalamnya. Saat itu juga di hadapan mata raja, mereka diterkam oleh singa-singa itu.


text:
Sejarah ini bermula apabila Raja Aleksander, anak Filipus dari Makedonia, berangkat dari Makedonia dan menyerang Raja Darius, raja Persia dan Media. Baginda mengalahkan Raja Darius dan merebut takhtanya, dan dengan demikian memperluas kerajaan Yunani.


text:
Baginda melancarkan banyak peperangan; kota-kota berkubu direbutnya dan raja-raja negeri yang ditawannya dibunuh.


text:
Baginda mara sampai ke hujung-hujung bumi dan merompak banyak bangsa. Seluruh dunia tidak berdaya terhadap baginda. Maka baginda menjadi sombong dan angkuh.


text:
Baginda mengumpulkan tentera yang kuat dan menjajah banyak negeri, bangsa dan penguasa, dan mereka diharuskan membayar cukai kepada baginda.


text:
Setelah memerintah selama dua belas tahun, Raja Aleksander gering dan berasa kemangkatannya sudah sampai. Maka baginda memanggil para panglima terkemuka yang dididik bersama-sama baginda sejak kecil dan membahagi-bahagikan kerajaan baginda kepada mereka.


text:
Setelah Raja Aleksander mangkat, para panglima baginda mengambil alih kerajaan, dan berkuasa di wilayah masing-masing.


text:
Masing-masing menabalkan diri menjadi raja. Keturunan raja-raja itu memerintah bertahun-tahun dan banyak mendatangkan kesengsaraan di dunia.


text:
Antiokhus Epifanes ialah putera Raja Antiokhus yang Ketiga dari Siria, keturunan salah seorang panglima Raja Aleksander. Antiokhus Epifanes itu jahat dan pernah menjadi tawanan di Roma, sebelum menjadi raja dalam tahun 137.


text:
Pada waktu itu di Israel muncul sekelompok orang yang tidak mempedulikan Taurat Musa dan mempunyai pengaruh buruk terhadap banyak orang. Mereka berkata, “Lebih baik kita mengadakan perjanjian dengan bangsa-bangsa jiran kita. Keengganan kita untuk bergaul dengan mereka, hanya membawa kesusahan kepada kita.”


text:
Beberapa orang antara mereka rela menghadap raja, dan raja mengizinkan mereka untuk mengikut adat istiadat bangsa-bangsa lain.


text:
Mereka menghilangkan bekas sunat mereka dan meninggalkan perjanjian dengan Allah. Mereka bergabung dengan bangsa-bangsa asing dan melakukan kejahatan.


text:
Ketika Raja Antiokhus melihat bahawa pemerintahan baginda sudah mantap, baginda berniat menakluki Mesir dan memerintah negeri itu juga.


text:
Baginda menyerbu Mesir dengan sebuah armada yang besar dan tentera yang kuat, termasuk kereta kuda-kereta kuda perang dan gajah-gajah.


text:
Dalam serangan itu Raja Ptolemeus, raja Mesir dikalahkan; Ptolemeus melarikan diri dan antara para askar baginda, banyak yang gugur.


text:
Sesudah Mesir dikalahkan dalam tahun 143, Raja Antiokhus kembali, dan dengan tentera yang amat besar baginda menyerbu negeri Israel dan kota Yerusalem.


text:
Dengan bongkaknya baginda masuk ke dalam Rumah Allah dan mengambil mazbah emas, kaki pelita dengan segala perlengkapannya,


text:
meja untuk roti sajian, cawan-cawan dan mangkuk-mangkuk, pedupaan daripada emas, tirai dan mahkota-mahkota. Semua perhiasan emas di bahagian hadapan Rumah Allah juga direnggutnya.


text:
Baginda mengambil apa sahaja daripada emas dan perak serta semua barang berharga dan harta tersembunyi yang ditemukannya di situ.


text:
Semuanya diangkut baginda ke negerinya sendiri. Baginda telah membunuh banyak orang dan dengan sombong menghebahkan apa yang dilakukannya.


text:
Para penguasa dan tua-tua berkeluh-kesah, pemuda dan pemudi kita merana, kaum wanita kehilangan kecantikan mereka.


text:
Dua tahun kemudian, Raja Antiokhus mengirim seorang ketua pemungut cukai ke kota-kota di Yudea. Dia datang ke kota Yerusalem dengan sepasukan tentera yang besar,


text:
dan bercakap ramah dengan rakyat. Dia berpura-pura menawarkan perjanjian perdamaian, dan rakyat percaya kepadanya. Tiba-tiba dia menyerang kota itu dan menyebabkan kerosakan yang teruk; banyak orang Israel binasa.


text:
Kemudian bahagian kota di sebelah utara Rumah Tuhan diperkuat dengan tembok-tembok yang tinggi dan kukuh serta menara-menara yang sangat kuat, dan tempat itu dijadikan kubu mereka.


text:
Di situ mereka menempatkan sekelompok pemberontak Yahudi yang berdosa dan pelanggar-pelanggar hukum untuk memperkuat pertahanan.


text:
Mereka juga memasukkan senjata dan makanan serta semua barang rampasan dari Yerusalem. Kubu itu merupakan ancaman besar bagi kota.


text:
Penduduk Yerusalem lari ketakutan dan kota itu menjadi kediaman orang asing. Yerusalem menjadi asing bagi penduduknya sendiri yang terpaksa meninggalkannya.


text:
Rumah Tuhan sepi seperti padang gurun, hari-hari perayaannya menjadi hari perkabungan. Hari Sabat menjadi kehinaan, kehormatannya menjadi bahan tertawaan.


text:
Kemudian Raja Antiokhus mengeluarkan perintah yang mewajibkan semua bangsa dalam wilayah kerajaan baginda untuk meninggalkan adat istiadat masing-masing dan menjadi satu bangsa. Semua bangsa asing mentaati perintah itu.


text:
Antara orang Israel pun banyak yang memeluk agama baginda, dan mempersembahkan korban kepada berhala-berhala serta melanggar peraturan istirahat pada hari Sabat.


text:
Raja juga mengirim utusan ke Yerusalem dan ke kota-kota di Yudea dengan surat perintah yang mewajibkan semua orang untuk mengikut adat istiadat asing.


text:
Mereka dilarang mempersembahkan korban untuk menyenangkan hati Tuhan, korban untuk mengucap syukur kepada Tuhan, dan korban wain di Rumah Allah, dan memerintahkan mereka untuk menghapuskan hari Sabat dan semua perayaan,


text:
Mereka dipaksa membuat mazbah-mazbah dan kuil-kuil tempat pemujaan berhala serta mempersembahkan babi dan binatang haram yang lainnya.


text:
Raja menetapkan peraturan itu bagi seluruh kerajaannya. Baginda melantik pengawas-pengawas di mana-mana dan memerintahkan supaya di setiap kota di Yudea dipersembahkan korban kepada dewa-dewa.


text:
Banyak orang Yahudi bersedia meninggalkan Taurat dan mentaati pengawas-pengawas itu. Mereka mencemarkan negeri dengan kejahatan mereka,


text:
Pada tarikh lima belas bulan Kislew tahun 145, Raja Antiokhus menempatkan “Bencana Yang Dahsyat” di atas mazbah di Rumah Tuhan. Di kota-kota di seluruh Yudea didirikan mazbah-mazbah untuk dewa-dewa.


text:
dan sesiapa sahaja yang didapati menyimpan kitab suci atau mentaati Taurat, dihukum mati atas perintah raja.


text:
Berbulan-bulan orang yang kejam menggunakan kekuasaan mereka terhadap orang Israel yang terdapat di kota-kota.


text:
Pada tarikh dua puluh lima bulan itu korban dipersembahkan oleh mereka di mazbah dewa yang ditempatkan di atas mazbah di Rumah Tuhan.


text:
dan bayi-bayi digantung pada leher. Kaum keluarga mereka dan orang yang telah melakukan sunat juga dihukum mati.


text:
Tetapi ada banyak orang Israel yang dengan tegasnya menentang peraturan raja dan tidak mahu makan makanan yang najis.


text:
Mereka lebih suka mati daripada melanggar perjanjian Tuhan dengan makan makanan yang haram. Banyak di kalangan mereka mati dibunuh.


text:
Pada waktu itu seorang imam daripada keluarga Yoarib yang bernama Matatias, anak Yohanes, cucu Simeon, pindah dari Yerusalem dan menetap di kota Modein.


text:
dia berkata, “Celakalah aku ini! Mengapa aku dilahirkan untuk melihat keruntuhan bangsaku dan kota suci? Haruskah aku diam saja sementara kota itu diserahkan kepada musuh dan Rumah Tuhan jatuh ke tangan orang asing?


text:
perlengkapannya yang indah sudah habis dijarah. Anak-anak kita dibunuh di jalan-jalan, para pemuda kita binasa oleh pedang lawan.


text:
Lihatlah tempat suci; segala yang indah dan mulia bagi kita telah dicemarkan dan dirosakkan oleh orang asing.


text:
Lalu Matatias dan anak-anaknya mengoyak pakaian mereka kerana sedih dan memakai kain guni tanda berkabung.


text:
Para pegawai raja yang ditugaskan untuk memaksa orang Yahudi meninggalkan Allah, datang ke Modein untuk mempersembahkan korban kepada dewa-dewa.


text:
Para pegawai raja berkata kepada Matatias, “Tuan seorang pemimpin yang besar dan terhormat di kota ini dan disokong oleh anak-anak dan kaum keluarga tuan.


text:
Baiklah tuan menjadi orang pertama yang melakukan perintah raja. Semua bangsa lain, penduduk Yudea, serta semua orang yang masih tinggal di Yerusalem sudah melakukannya. Kalau tuan menurut, tuan dan anak-anak tuan akan diberi gelaran ‘Sahabat Raja’ dan dihormati dengan pemberian emas, perak, dan banyak hadiah yang lain.”


text:
Matatias menjawabnya dengan suara kuat, “Biarlah semua bangsa dalam lingkungan kerajaan ini taat kepada raja dan meninggalkan agama nenek moyang mereka.


text:
Saya, anak-anak saya, dan kaum keluarga saya tetap setia kepada perjanjian yang dibuat oleh Allah dengan nenek moyang kami.


text:
Kami tak mahu mentaati perintah raja dan tak mahu menyimpang sedikit pun daripada cara beribadat kami.”


text:
Selepas sahaja dia selesai bercakap, seorang Yahudi dari Modein tampil ke hadapan orang ramai untuk mempersembahkan korban di atas mazbah, sesuai dengan perintah raja.


text:
Apabila melihat orang itu, Matatias menjadi marah sekali. Kemarahannya meluap-luap sehingga badannya gementar. Dia maju dan membunuh orang itu dekat mazbah.


text:
Pegawai raja yang memaksa orang mempersembahkan korban dibunuhnya juga. Lalu dia merobohkan mazbah itu.


text:
Dengan cara itu Matatias menunjukkan semangatnya yang besar untuk membela Taurat, seperti yang dilakukan Pinehas ketika membunuh Zimri anak Salom.


text:
Kemudian Matatias mengelilingi kota sambil berseru, “Siapa yang setia kepada perjanjian Allah dan ingin taat kepada Taurat-Nya, ikut aku!”


text:
Lalu dia dan anak-anaknya meninggalkan segala milik mereka di kota dan melarikan diri ke pergunungan.


text:
Pada waktu itu ada banyak orang Israel lain yang ingin memelihara hubungan baik dengan Allah dan mentaati Taurat-Nya. Mereka membawa anak isteri serta ternakan mereka dan melarikan diri ke padang gurun supaya terhindar daripada penganiayaan yang dahsyat.


text:
Tidak lama kemudian para pegawai raja dan pasukan di kubu di Yerusalem diberitahu bahawa sejumlah orang yang mengingkari perintah raja telah lari untuk bersembunyi di padang gurun.


text:
Lalu satu pasukan besar mengejar dan menjumpai mereka. Mereka berkhemah berhadapan dengan semua orang Yahudi itu dan bersiap-siap untuk menyerang mereka pada hari Sabat.


text:
Mereka berteriak kepada orang Yahudi, “Cukuplah sekarang! Keluar! Taatilah perintah raja supaya kamu selamat!”


text:
“Tidak!” sahut mereka. “Kami tak mahu keluar untuk mentaati perintah raja. Kami tak mahu melanggar peraturan hari Sabat!”


text:
tetapi orang Yahudi tidak menentang mereka sedikit pun. Mereka tidak melempar lawan mereka dengan batu atau merintang jalan ke tempat-tempat persembunyian mereka.


text:
Kata mereka, “Kami semua akan mati dengan hati bersih. Biar langit dan bumi menjadi saksi bahawa kamu membunuh kami dengan tidak adil.”


text:
Lalu mereka diserang musuh pada hari Sabat. Lebih kurang seribu orang mati, termasuk lelaki, wanita dan anak-anak berserta ternakan mereka.


text:
dan berkata sesama mereka, “Kalau kita semua berbuat seperti saudara-saudara kita dan tak mahu bertempur melawan orang asing untuk mempertahankan nyawa dan agama kita, pasti tak lama lagi kita akan lenyap dari muka bumi.”


text:
Pada hari itu mereka memutuskan untuk memberi tentangan apabila mereka diserang pada hari Sabat, supaya mereka tidak mati semua seperti saudara-saudara mereka yang habis dibunuh di tempat persembunyian mereka.


text:
Kemudian Matatias dan anak buahnya disertai oleh sekelompok orang yang berbakti kepada Allah dan disebut kaum Mursyid, orang Israel yang gagah perkasa, dan sesiapa sahaja yang mahu membela Taurat.


text:
Selain itu setiap orang yang melarikan diri daripada penganiayaan, ikut bergabung dengan mereka untuk memperkuat pasukan mereka.


text:
Lalu Matatias membentuk sepasukan tentera dan dengan geramnya menyerang orang Yahudi yang berdosa dan melanggar Taurat. Mereka yang terlepas harus melarikan diri kepada bangsa asing supaya selamat.


text:
Mereka menyelamatkan Taurat Musa daripada orang asing serta raja-raja mereka, dan mematahkan kekuasaan Raja Antiokhus.


text:
Apabila Matatias sudah hampir meninggal, Matatias berkata kepada anak-anaknya, “Zaman ini penuh dengan pergolakan dan keganasan. Orang bongkak memegang kekuasaan dan menjadikan kita bahan tertawaan.


text:
Tetapi kamu, anak-anakku, harus mentaati hukum dan bersedia mati untuk mempertahankan perjanjian Allah dengan nenek moyang kita.


text:
Ingatlah apa yang dilakukan oleh nenek moyang kita pada zaman dahulu. Ikutilah teladan mereka, maka kamu pun akan mendapat kehormatan besar dan nama kamu diingati selama-lamanya.


text:
Yusuf pun demikian ketika mengalami kesukaran mentaati perintah Allah dan kemudian menjadi penguasa di Mesir.


text:
Pinehas, nenek moyang kita berkobar-kobar semangatnya bagi Tuhan, sehingga Tuhan berjanji kepadanya bahawa keturunannya akan menjadi imam untuk selama-lamanya.


text:
Daud tetap setia, kerana itu Allah berjanji kepadanya bahawa keturunannya akan memerintah sebagai raja turun-temurun.


text:
Hendaklah kamu masing-masing mencontohi nenek moyang kita, maka kamu akan melihat bahawa orang yang percaya kepada Tuhan tidak menjadi lemah.


text:
Jangan takut akan ancaman orang jahat, oleh sebab kekayaan mereka akan berakhir dan mayat mereka yang membusuk menjadi makanan cacing.


text:
Hari ini mereka mendapat kehormatan besar, tetapi esok mereka lenyap. Badan mereka kembali menjadi tanah dan semua rancangan mereka akan berakhir.


text:
Anak-anakku, hendaklah kamu kuat dan gagah berani untuk mempertahankan Taurat, kerana hanya melalui Taurat kamu mendapat kehormatan besar.


text:
Yudas Makabe gagah berani sejak masa muda lagi. Dia akan menjadi panglimamu dan memimpin pertempuran melawan musuh.


text:
Himpunlah semua orang yang taat kepada Taurat Allah supaya bergabung dengan kamu, dan maralah untuk membalas kejahatan yang dilakukan terhadap bangsa kita.


text:
Hukumlah bangsa-bangsa asing kerana perbuatan mereka. Hendaklah kamu tetap setia kepada peraturan-peraturan Taurat.”


text:
dan dikuburkan di kuburan keluarganya di Modein. Seluruh bangsa Israel menangisi dan meratapi kematiannya. Hal itu terjadi dalam tahun 146.


text:
Dia mendapat sokongan saudara maranya dan semua pengikut bapanya. Dengan bersemangat mereka melanjutkan perjuangan Israel.


text:
Yudas menambah kejayaan bangsanya; dia memakai baju zirah laksana raksasa. Dia mengenakan perlengkapan perangnya dan melindungi perkhemahan dengan pedang.


text:
Semua orang jahat kebingungan dan bersembunyi kerana takut kepadanya. Demikianlah dia berjaya membebaskan bangsanya.


text:
Dia menyebabkan banyak raja sakit hati, tetapi bangsa Israel dijadikannya gembira. Patutlah dia diingati dan dipuji selamanya kerana apa yang telah dilakukannya.


text:
Dia menjelajah semua kota Yudea dan membinasakan semua orang jahat serta membebaskan Israel daripada penderitaan yang berat.


text:
Kemudian Apolonius membentuk sepasukan tentera gabungan orang asing dengan pasukan besar dari Samaria untuk menyerang bangsa Israel.


text:
Apabila mendengar hal itu, Yudas mara ke medan perang, lalu mengalahkan dan membunuh Apolonius. Banyak musuh binasa dan yang lainnya melarikan diri.


text:
Seron, panglima angkatan perang Siria, mendengar bahawa Yudas telah mengumpulkan satu pasukan besar, termasuk sekelompok orang setia yang siap bertempur di bawah pimpinannya.


text:
Seron berkata, “Namaku akan termasyhur di seluruh kerajaan kalau aku memerangi Yudas dan anak buahnya yang meremehkan perintah raja.”


text:
Lalu maralah Seron dibantu oleh sepasukan besar orang jahat yang ingin membalas dendam terhadap Israel.


text:
Apabila melihat pasukan Seron datang, mereka berkata kepada Yudas, “Bagaimanakah kelompok kita yang sekecil ini dapat memerangi pasukan sebesar dan sekuat itu! Lagipun kita lelah dan belum makan sepanjang hari!”


text:
Jawab Yudas, “Mudah saja kelompok yang kecil mengalahkan pasukan yang besar. Bagi Tuhan tiada bezanya menyelamatkan dengan banyak orang atau dengan sedikit saja.


text:
Dalam pertempuran, kemenangan tidak tergantung kepada pasukan yang besar. Kuasa Tuhanlah yang menentukan hasilnya.


text:
Kumpulan orang yang datang melawan kita itu sangat bongkak dan jahat. Mereka mahu merampas segala milik kita dan membunuh kita dan anak isteri kita.


text:
Sesudah berkata begitu, Yudas dan anak buahnya menyergap Seron serta pasukannya dan membinasakan mereka.


text:
Mereka mengejar musuh di jalan yang menurun dari Bet-Horon hingga ke dataran dan membinasakan lebih kurang 800 orang, sedangkan yang lainnya melarikan diri ke Filistea.


text:
Semua bangsa mempercakapkan pertempuran-pertempuran yang dilakukan Yudas, dan hal itu terdengar juga oleh Raja Antiokhus.


text:
Ketika Raja Antiokhus mendengar kejadian itu, baginda sangat murka. Baginda memberi perintah supaya seluruh angkatan perang kerajaannya bergabung menjadi bala tentera yang sangat kuat.


text:
Para askar diberi satu tahun gaji daripada perbendaharaan kerajaan, dan mereka disuruh siap siaga menghadapi apa sahaja.


text:
Tetapi kemudian diketahuinya bahawa tidak cukup wang di dalam perbendaharaan. Pendapatan wang cukai dari wilayah-wilayah telah berkurangan, kerana kekacauan dan keresahan gara-gara raja sendiri ketika baginda menghapuskan undang-undang yang wujud sejak zaman dahulu.


text:
Raja Antiokhus biasa memberi hadiah-hadiah dengan murah hati, melebihi raja-raja sebelumnya. Tetapi sekarang baginda khuatir wang tidak cukup untuk hadiah. Bahkan untuk membiayai perbelanjaan yang biasa pun tidak cukup. Hal itu pernah terjadi satu atau dua kali dahulu.


text:
Raja amat susah hati dan memutuskan untuk pergi ke Persia dan memungut cukai dari semua wilayah di sana dan mengumpulkan wang yang banyak.


text:
Lisias, seorang terkemuka keturunan raja, dilantik menjadi gabenor untuk mengurus kerajaan dari Sungai Efrat sehingga ke perbatasan Mesir.


text:
Selain itu Lisias diserahi semua gajah dan separuh daripada tentera kerajaan. Lalu dia diberi petunjuk tentang semua rancangan raja, terutama sekali tentang penduduk Yudea dan Yerusalem.


text:
Lisias diperintahkan untuk mengirim sepasukan tentera bagi menentang orang Yahudi, khususnya yang masih tertinggal di Yerusalem, untuk menggempur dan mematahkan kekuatan mereka, dan menumpas mereka sama sekali sehingga mereka tidak diingati lagi.


text:
Dia disuruh mengambil tanah mereka dan memberi tanah tersebut kepada orang asing yang akan dipindahkan ke seluruh wilayah itu.


text:
Lalu dalam tahun 147 raja bersama dengan pasukan tentera selebihnya berangkat dari Antiokhia, ibu kota baginda. Baginda menyeberang Sungai Efrat dan menjelajah dataran tinggi Persia.


text:
Kemudian Lisias memilih tiga orang tokoh terkemuka daripada kalangan sahabat raja untuk menjadi pemimpin pasukan tentera. Mereka ialah Nikanor, Gorgias, dan Ptolemeus anak Dorimenus.


text:
Mereka dikirim bersama dengan 40,000 orang pasukan tentera berjalan kaki dan 7,000 orang pasukan berkuda untuk menyerbu dan membinasakan negeri Yudea seperti yang diperintahkan oleh raja.


text:
Maka berangkatlah mereka dengan seluruh pasukan. Apabila sampai di dataran dekat dengan Emaus, mereka berkhemah di sana.


text:
Pasukan tentera dari Siria dan Filistea bergabung dengan mereka. Para pedagang dari wilayah itu, setelah mendengar kekuatan tentera, datang ke perkhemahan. Mereka membawa banyak wang dan rantai dengan harapan untuk membeli orang Israel sebagai hamba.


text:
Yudas dan saudara-saudaranya menyedari bahaya yang bertambah besar, kerana pasukan-pasukan tentera asing itu berkhemah di wilayah mereka. Mereka juga mendengar bahawa raja telah memberi perintah untuk menumpas seluruh bangsa mereka sehingga habis.


text:
Tetapi mereka berkata satu sama lain, “Mari kita bangkitkan semula bangsa kita daripada kebinasaan dan berjuang untuk tanah air dan Rumah Allah!”


text:
Lalu seluruh bangsa berkumpul untuk menyiapkan diri bagi pertempuran dan berdoa memohon belas kasihan Allah.


text:
Yerusalem tanpa penghuni seperti padang gurun; tak ada penduduk yang keluar masuk kota. Rumah Tuhan diinjak-injak, kubu kota diduduki orang asing dan dijadikan tempat penginapan orang luar. Kegembiraan sudah lenyap dari Israel; bunyi muzik tak terdengar lagi.


text:
Kemudian Yudas dan anak buahnya berkumpul dan pergi ke kota Mizpa yang berhadapan dengan Yerusalem, oleh sebab dahulu orang Israel pernah mempunyai tempat ibadat di Mizpa.


text:
Sepanjang hari itu mereka berpuasa, memakai kain guni tanda berkabung, menaburi kepala mereka dengan abu, dan mengoyak pakaian mereka kerana sedih.


text:
Dalam keadaan seperti itu, bangsa-bangsa lain akan minta petunjuk kepada berhala-berhala mereka, tetapi orang Israel membuka kitab Taurat untuk mendapat bimbingan Allah.


text:
Mereka membawa pakaian imam, persembahan hasil tanah yang pertama, dan persembahan persepuluhan. Mereka juga membawa orang Nazir yang sudah menunaikan nazar mereka.


text:
Seluruh umat dengan suara nyaring berdoa begini, “Ya Tuhan, apakah yang harus kami lakukan dengan semuanya ini? Ke manakah harus kami membawanya?


text:
Orang asing telah bersekutu untuk menyerang dan membinasakan kami. Tuhan tahu akan rancangan mereka untuk menentang kami.


text:
Sesudah itu, Yudas melantik pemimpin-pemimpin untuk mengetuai kelompok-kelompok askar yang berjumlah seribu, seratus, lima puluh, dan sepuluh orang.


text:
Tetapi sesuai dengan Taurat, Yudas menyuruh pulang semua orang yang sedang membina rumah, atau menanami ladang anggur, atau baru sahaja berkahwin, serta setiap orang yang ketakutan.


text:
Kata Yudas kepada mereka, “Bersiaplah, dan hendaklah kamu gagah berani! Esok pagi kamu harus siap bertempur menentang orang asing yang telah bersekutu untuk menyerang serta membinasakan kita dan Rumah Allah.


text:
Lebih baik mati dalam pertempuran daripada menyaksikan kebinasaan bangsa kita dan kemusnahan Rumah Allah.


text:
Gorgias dengan 5,000 orang pasukan tentera berjalan kaki dan 1,000 orang pasukan berkuda yang paling berpengalaman meninggalkan perkhemahan pada waktu malam,


text:
untuk melakukan serangan tiba-tiba terhadap perkhemahan Yahudi. Mereka dihantar oleh beberapa orang penunjuk jalan dari kubu di Yerusalem.


text:
Tetapi Yudas mendengar hal itu, maka dia dan pasukannya berangkat untuk menyerang pasukan raja di Emaus,


text:
Malam itu Gorgias dan pasukannya sampai di perkhemahan Yudas, tetapi mereka tidak mendapati seorang pun di sana. Mereka menyangka Yudas dan anak buahnya sudah melarikan diri. Maka pergilah pasukan Gorgias mencari mereka di pergunungan.


text:
Ketika fajar menyingsing, Yudas bersama 3,000 orang muncul di dataran. Senjata mereka tidak selengkap seperti yang diinginkan oleh mereka.


text:
Mereka melihat perkhemahan orang asing yang kuat dan kubu-kubu mereka dikelilingi pasukan berkuda, semuanya orang yang terlatih dalam perang.


text:
Tetapi Yudas berkata kepada anak buahnya, “Jangan cemas melihat pasukan mereka yang besar, dan jangan takut kalau mereka menyerang kita.


text:
Ingatlah bagaimana nenek moyang kita diselamatkan di Laut Gelagah ketika mereka dikejar oleh raja Mesir dan pasukannya.


text:
Marilah kita sekarang berseru kepada Tuhan supaya Dia mengasihani kita. Semoga Dia ingat akan perjanjian-Nya dengan nenek moyang kita dan membinasakan pasukan yang kita hadapi hari ini.


text:
Maka semua bangsa asing akan tahu bahawa Israel mempunyai Allah yang membebaskan dan menyelamatkan umat-Nya.”


text:
tetapi mereka yang berjalan di belakang dibinasakan. Orang Israel mengejar musuh hingga sejauh Gezer, dataran Idumea, dan kota-kota Asdod, serta Yamnia. Daripada pihak musuh ada sekitar 3,000 orang yang terbunuh.


text:
dia berkata kepada anak buahnya, “Jangan serakah mengambil barang jarahan. Gorgias dan pasukannya masih ada dekat pergunungan ini. Kita masih menghadapi pertempuran lain. Kita harus tetap tabah dan berjuang. Sesudah itu kamu dapat mengambil barang jarahan dengan leluasa.”


text:
Pasukan musuh itu melihat bahawa tentera mereka sudah lari. Daripada asap yang mengepul mereka tahu bahawa perkhemahan mereka terbakar.


text:
Apabila melihat semua itu, mereka gempar. Ketika mereka melihat pasukan Yudas pula di dataran dalam keadaan siap untuk bertempur,


text:
Lalu Yudas kembali untuk menjarah perkhemahan musuh. Mereka mengambil sejumlah besar emas dan perak, kain biru dan merah ungu serta banyak harta yang lain.


text:
Kemudian orang Yahudi kembali ke perkhemahan mereka dan menyanyikan lagu pujian ini, “Pujilah Tuhan kerana Dia baik. Belas kasihan-Nya kekal abadi.”


text:
Apabila mendengar laporan itu Lisias terperanjat dan putus asa, kerana apa yang dirancangkannya terhadap Israel tidak terjadi, dan apa yang diperintahkan raja kepadanya tidak terlaksana.


text:
Dalam tahun berikutnya Lisias mengerahkan 60,000 orang pasukan tentera berjalan kaki yang dipilih khas, dan 5,000 orang pasukan berkuda untuk memerangi orang Yahudi.


text:
Mereka masuk ke daerah Idumea dan berkhemah dekat dengan kota Bet-Zur. Yudas mendatangi mereka dengan 10,000 orang.


text:
Apabila Yudas melihat tentera musuh yang kuat itu, dia berdoa, “Terpujilah Engkau, Penyelamat Israel. Dengan tangan hamba-Mu Daud, Kaugagalkan serangan seorang yang gagah perkasa. Seluruh pasukan Filistin Kauserahkan ke tangan Yonatan anak Saul dan pembawa senjatanya.


text:
Semoga dengan cara itu juga Kauserahkan pasukan tentera ini kepada tangan umat-Mu Israel. Biarlah mereka menjadi malu kerana mengharapkan tentera dan pasukan berkuda mereka.


text:
Hendaklah Kautumpas mereka dengan pedang orang yang mengasihi Engkau. Semoga Engkau dipuji oleh semua orang yang mengakui Engkau.”


text:
Lalu mereka mula berperang, dan dalam pertempuran seorang lawan seorang, kira-kira 5,000 orang daripada pasukan Lisias binasa.


text:
Lisias melihat pasukannya melarikan diri, sedangkan Yudas dan anak buahnya mara dengan keberanian yang berkobar-kobar dan bersedia mati sebagai kesateria. Maka Lisias berundur dan pergi ke Antiokhia. Di sana dia mengupah orang asing supaya dapat kembali ke Yudea dengan pasukan tentera yang lebih besar.


text:
Yudas dan saudara-saudaranya berkata, “Musuh kita sudah ditumpaskan. Mari kita ke Yerusalem untuk membersihkan Rumah Allah dan mentahbiskannya semula.”


text:
Mereka mendapati Rumah Allah ditinggalkan kosong, mazbah tercemar, dan pintu gerbang terbakar. Halaman sudah ditumbuhi semak belukar seperti di hutan atau di gunung. Bilik-bilik para imam sudah roboh.


text:
Lalu mereka mengoyak pakaian mereka kerana sedih, menangis dengan nyaring, dan menaburkan abu di atas kepala.


text:
Kemudian Yudas menyuruh askarnya menyerang orang yang ada di dalam kubu, sementara dia membersihkan Rumah Allah.


text:
Mereka membersihkan Rumah Allah, mengambil batu-batu yang dicemarkan dan meletaknya di tempat yang najis.


text:
Mereka berunding tentang apa yang harus dilakukan terhadap mazbah yang sudah dicemarkan. Mazbah itu tempat mempersembahkan korban untuk menyenangkan hati Tuhan.


text:
Lalu mereka mendapat ilham baik untuk membongkarnya supaya mereka tidak dihina kerananya, oleh sebab mazbah itu sudah dicemarkan oleh orang asing. Maka mazbah itu dibongkar oleh mereka,


text:
dan batu-batunya diletakkan di tempat yang sesuai di bukit Rumah Allah. Sementara itu mereka menunggu seorang nabi yang akan memberi keputusan tentang batu-batu itu.


text:
Lalu sesuai dengan Taurat Musa, mereka mengambil batu-batu yang tidak dipahat dan mendirikan sebuah mazbah baru seperti yang lama.


text:
Mereka membuat perkakas baru untuk ibadat. Kaki pelita, mazbah untuk kemenyan, dan meja untuk roti sajian dibawa masuk ke dalam Rumah Allah.


text:
Kemudian kemenyan dibakar di atas mazbah, dan pelita-pelita di atas kaki pelita itu dinyalakan sehingga Rumah Allah menjadi terang.


text:
Tarikh dua puluh lima bulan Kislew, iaitu bulan kesembilan, tahun 148 adalah hari ulang tahun mazbah dicemarkan oleh orang asing. Pada hari itu juga, di atas mazbah yang baru, korban yang sesuai dengan Taurat Musa dipersembahkan. Mereka mentahbiskan mazbah yang baru sambil menyanyikan lagu-lagu dengan iringan gambus, kecapi, dan canang.


text:
Selama lapan hari mereka merayakan pentahbisan mazbah. Dengan gembira mereka mempersembahkan korban untuk menyenangkan hati Tuhan, korban untuk memohon berkat Tuhan, dan korban untuk mengucap syukur kepada Tuhan.


text:
Bahagian hadapan Rumah Tuhan dihias dengan hiasan emas dan perisai-perisai. Pintu-pintu gerbang dibina semula, bilik-bilik para imam diperbaharui dan pintu-pintunya dipasang.


text:
Seluruh rakyat sangat bersukacita kerana penghinaan yang didatangkan oleh orang asing sudah dihapuskan.


text:
Lalu Yudas, saudara-saudaranya, dan seluruh rakyat menetapkan bahawa pentahbisan mazbah itu harus dirayakan setiap tahun dengan penuh kegembiraan selama lapan hari, mulai tarikh dua puluh lima bulan Kislew.


text:
Kemudian mereka membina tembok-tembok yang tinggi dan menara-menara yang kuat di sekeliling Bukit Sion supaya orang asing tidak dapat masuk dan mencemarkannya lagi.


text:
Yudas menempatkan sepasukan askar di situ untuk menjaganya. Dia juga memperkuat kota Bet-Zur supaya orang Israel mempunyai kubu yang menghadap ke Idumea.


text:
Bangsa-bangsa jiran marah sekali apabila mendengar bahawa orang Yahudi telah mendirikan mazbah dan menyucikan Rumah Tuhan semula.


text:
Mereka memutuskan untuk menumpaskan semua orang Yahudi yang tinggal di tengah-tengah mereka. Maka mereka mula membunuh orang Yahudi.


text:
Yudas memerangi keturunan Esau di Idumea dekat dengan Akrabatena, kerana mereka terus mengepung orang Israel. Dia mengalahkan mereka lalu menaklukkan dan merampasi mereka.


text:
Yudas juga ingat akan kejahatan kaum Baian yang merupakan ancaman bagi bangsa Israel, kerana mereka sering mengadang orang Israel di jalan-jalan.


text:
Orang Baian dikurungnya di dalam kubu-kubu mereka. Lalu dia mengepung mereka dan bersumpah akan membinasakan mereka. Kubu-kubu itu dibakarnya berserta semua orang yang ada di dalamnya.


text:
Kemudian Yudas mara untuk menyerang orang Amon. Di sana dia menghadapi tentera yang besar dan kuat di bawah pimpinan Timotius.


text:
Orang asing yang tinggal di Gilead bersekutu untuk menumpaskan orang Israel yang tinggal di wilayah mereka. Tetapi orang Israel melarikan diri ke kubu Datema,


text:
dan mengirim sepucuk surat berikut kepada Yudas dan saudara-saudaranya, “Orang asing di sekeliling kami bersekutu di bawah pimpinan Timotius. Kami telah melarikan diri ke kubu Datema. Sekarang mereka bersiap-siap hendak merebut kubu ini dan menumpaskan kami.


text:
Semua lelaki Yahudi yang tinggal di wilayah Tob sudah dibunuh. Anak isteri mereka diangkut sebagai tawanan dan milik mereka dibawa pergi. Kira-kira seribu orang kami sudah ditumpaskan di sana.”


text:
Belum habis lagi surat itu dibaca, tiba-tiba datang utusan-utusan lain membawa laporan dari Galilea. Pakaian mereka koyak rabak menandakan kesedihan.


text:
Kata mereka, “Pasukan besar orang Ptolemais, Tirus, Sidon, dan semua orang asing yang tinggal di Galilea sudah berkumpul untuk membinasakan kami.”


text:
Apabila mendengar semua itu, Yudas dan rakyat mengadakan persidangan raksasa untuk memutuskan bagaimana menolong saudara mereka yang ditimpa kesukaran besar kerana serangan musuh.


text:
Kata Yudas kepada Simon abangnya, “Pilihlah sejumlah orang dan pergilah membebaskan saudara-saudara kita di Galilea. Saya dan Yonatan adik kita akan pergi ke Gilead.”


text:
Lalu Yudas meninggalkan pasukannya yang lain untuk menjaga daerah Yudea. Azarya dan Yusuf anak Zakarya ditugaskan untuk memimpin rakyat.


text:
Kata Yudas kepada mereka, “Kamu berdua kujadikan pemimpin rakyat, tetapi jangan pergi berperang melawan orang asing sebelum kami kembali.”


text:
Lalu tiga ribu orang askar diserahkan kepada Simon untuk pergi ke Galilea, dan lapan ribu orang askar diserahkan kepada Yudas untuk pergi ke Gilead.


text:
Kemudian Simon berangkat ke Galilea dan mengadakan banyak pertempuran dengan orang asing di sana. Dia mengalahkan


text:
dan mengejar mereka sehingga ke kota Ptolemais. Lebih kurang 3,000 orang askar musuh dibunuh dan dirompak.


text:
Lalu orang Yahudi yang tinggal di Galilea dan Arbata, berserta anak isteri dan harta benda mereka, dibawa oleh Simon ke Yudea dengan kegembiraan besar.


text:
Sementara itu Yudas Makabe dan Yonatan adiknya telah menyeberang Sungai Yordan dan berjalan selama tiga hari melalui padang gurun.


text:
Mereka berjumpa dengan orang Nabatai yang menerima mereka dengan ramah. Kumpulan orang itu menceritakan segala sesuatu yang telah menimpa orang Yahudi di Gilead.


text:
Mereka melaporkan bahawa banyak orang Yahudi terkurung di kota-kota Bozra, Beser, Alema, Kafso, Maked, dan Karnain; semuanya kota besar yang berkubu.


text:
Ada lagi orang yang terkurung di kota-kota lain di Gilead. Mereka melaporkan juga bahawa musuh bermaksud mengadakan serangan terhadap kubu-kubu itu pada hari esoknya, dengan harapan dapat menangkap dan menumpas semua orang Yahudi dalam waktu satu hari sahaja.


text:
Oleh itu Yudas dan pasukannya segera membelok dan berjalan melalui padang gurun ke Bozra. Kota itu ditawannya dan setiap orang lelaki dibunuh. Sesudah dirampasi, kota itu dibakar sehingga habis.


text:
Pada waktu fajar menyingsing, Yudas dan anak buahnya melihat pasukan yang amat besar menyerang kubu itu. Mereka sedang memasang tangga-tangga dan kayu-kayu pelantak untuk menyerang orang Yahudi di dalam kubu.


text:
Apabila mendengar keriuhan, teriakan, dan bunyi trompet dari kota, Yudas sedar bahawa pertempuran sudah bermula.


text:
Lalu Yudas membentuk tiga pasukan dan menyerang musuh dari belakang. Sambil mara, mereka meniup trompet dan menyerukan doa-doa.


text:
Ketika pasukan yang dipimpin Timotius melihat bahawa itu Yudas Makabe, mereka melarikan diri dan menderita kekalahan besar. Pada hari itu lebih kurang 8,000 orang binasa.


text:
Kemudian Yudas membelok untuk menyerang kota Maafa. Kota itu ditawannya, dan semua penduduk lelaki dibunuh. Lalu kota itu dijarah dan dibakar sehingga habis.


text:
Setelah berangkat dari situ, direbutnya kota Kafso, Maked, Beser, dan kota-kota lain di daerah Gilead.


text:
Selepas itu Timotius mengumpulkan satu pasukan lain dan berkhemah berhadapan dengan kota Rafon di seberang sungai.


text:
Yudas menyuruh beberapa orang untuk mengintip perkhemahan itu. Setelah kembali, mereka membuat laporan kepadanya, “Semua bangsa asing di sekitar kita sudah bergabung dengan Timotius dan bersama-sama membentuk pasukan yang besar.


text:
Orang Arab juga diupah untuk memperkuat pasukan. Mereka berkhemah di seberang sungai, siap untuk menyerang kita.” Maka majulah Yudas untuk bertempur melawan mereka.


text:
Sementara Yudas dan anak buahnya mendekati sungai, Timotius berkata kepada para pegawai tenteranya, “Kalau dia menyeberang lebih dahulu, kita tidak dapat bertahan, oleh sebab kita pasti dikalahkan olehnya.


text:
Ketika Yudas tiba di sungai, dia menempatkan pegawai-pegawai khas di tepi sungai dan memerintahkan mereka, “Jangan izinkan seorang pun berhenti. Semua harus mara bertempur!”


text:
Yudas sendiri yang pertama menyeberang untuk melawan musuh, dan seluruh anak buahnya ikut di belakangnya. Orang asing di situ digempur di hadapannya. Mereka membuang senjata mereka dan melarikan diri ke kuil di Karnain.


text:
Tetapi Yudas dan anak buahnya menawan kota itu dan membakar kuil dengan semua orang yang ada di dalamnya. Lalu kota itu ditumpaskan sama sekali, dan selanjutnya bangsa-bangsa asing tidak dapat lagi memberi perlawanan terhadap Yudas.


text:
Kemudian Yudas mengumpulkan semua orang Yahudi yang tinggal di Gilead untuk menghantar mereka ke Yudea. Jumlah mereka besar sekali, orang dewasa dengan anak isteri dan semua milik mereka.


text:
Mereka tiba di Efron, kota yang besar dan sangat kukuh, yang terletak di sela gunung. Tidak ada jalan di kiri atau kanannya. Satu-satunya jalan adalah melalui kota itu.


text:
Tetapi penduduknya tidak mahu mengizinkan orang Yahudi lalu. Mereka menutup pintu gerbang dan merintanginya dengan batu.


text:
Yudas mengirim pesan persahabatan kepada mereka, katanya, “Kami dalam perjalanan pulang ke negeri kami. Izinkanlah kami melalui daerah kamu. Tidak seorang pun akan mengganggu kamu; kami hanya ingin lalu.” Tetapi penduduk kota itu tidak mahu membuka pintu gerbang.


text:
Jadi para askar bersiap-siap. Mereka menyerang kota dan bertempur sehari semalam penuh sehingga kota itu jatuh ke tangan mereka.


text:
Semua penduduk lelaki dibunuh, lalu kota dijarah dan diratakan dengan tanah. Kemudian Yudas dan rakyat melalui kota itu dengan berjalan di atas mayat-mayat penduduknya.


text:
Sepanjang jalan Yudas mengumpulkan orang yang ketinggalan dan memberi semangat kepada rakyat sehingga mereka tiba di tanah Yudea.


text:
Dengan rasa syukur dan gembira mereka naik ke Bukit Sion dan mempersembahkan korban untuk menyenangkan hati Tuhan kerana mereka tiba dengan selamat tanpa kehilangan seorang pun.


text:
Sementara itu Yudas dan Yonatan berada di Gilead dan Simon abang mereka di Galilea dekat dengan kota Ptolemais.


text:
Azarya dan Yusuf anak Zakarya, dua orang panglima pasukan di Yudea, mendapat khabar tentang kepahlawanan Yudas dan Simon.


text:
Lalu mereka berkata, “Marilah kita berperang melawan orang asing di sekitar sini supaya kita juga mendapat nama harum.”


text:
Yusuf dan Azarya dikalahkan dan dikejar sehingga ke perbatasan Yudea. Pada hari itu lebih kurang 2,000 orang Israel binasa.


text:
Rakyat menderita kekalahan besar kerana pemimpin-pemimpin itu ingin menjadi pahlawan dan tidak mahu taat kepada Yudas dan saudara-saudaranya.


text:
Yudas Makabe dan saudara-saudaranya sangat dihormati oleh semua orang Israel dan orang asing. Di mana sahaja nama mereka terdengar,


text:
Kemudian Yudas dan saudara-saudaranya pergi untuk memerangi orang Idumea di selatan. Dia menyerang kota Hebron dan kampung-kampung di sekitarnya. Kubu-kubunya dihancurkan dan menara-menara di sekelilingnya dibakar.


text:
Pada hari itu sejumlah imam gugur dalam pertempuran kerana mereka ingin menjadi termasyhur dan dengan bodohnya keluar untuk bertempur.


text:
Kemudian Yudas belok ke kota Asdod di negeri Filistea. Dia membongkar mazbah-mazbah dan membakar berhala-berhala mereka. Sesudah menjarah kota-kota mereka, dia kembali ke Yudea.


text:
Sementara Raja Antiokhus yang Keempat sedang menjelajah dataran tinggi Persia, baginda mendengar bahawa kota Elimais terkenal kerana emas dan peraknya.


text:
Kuil di kota itu juga sangat kaya, kerana di situ disimpan perisai-perisai emas, baju-baju zirah, dan senjata yang ditinggalkan Aleksander putera kepada Raja Filipus, raja pertama Makedonia.


text:
Maka datanglah Raja Antiokhus hendak menawan dan menjarah kota itu. Tetapi baginda tidak berjaya kerana maksudnya diketahui oleh penduduk.


text:
Ketika Raja Antiokhus masih di Persia, seorang utusan datang kepadanya dan mengkhabarkan bahawa pasukan-pasukan yang dikirimnya ke Yudea dikalahkan.


text:
Khususnya berita bahawa Lisias dengan pasukannya yang kuat terpaksa melarikan diri daripada orang Yahudi yang bertambah kuat kerana senjata, perlengkapan, dan barang jarahan yang diambil oleh mereka daripada pasukan-pasukan yang dikalahkan mereka.


text:
Orang Yahudi juga sudah membongkar apa yang disebut oleh mereka “Bencana Yang Dahsyat” yang didirikan oleh Raja Antiokhus di atas mazbah di Yerusalem. Di sekeliling Rumah Tuhan telah didirikan tembok yang tinggi seperti dahulu. Kota Bet-Zur, salah sebuah kota raja, juga ditawan dan diperkuat.


text:
Apabila mendengar laporan itu, raja terperanjat dan menderita kekejutan sehingga gering. Baginda sangat sakit hati oleh sebab semuanya tidak terjadi seperti yang dirancang oleh baginda.


text:
Lama sekali baginda berbaring di situ, kerana terus terombang-ambing oleh rasa murung yang mencekam. Akhirnya baginda sedar bahawa ajalnya sudah tiba.


text:
Maka baginda memanggil semua sahabat baginda dan bertitah kepada mereka, “Beta tak dapat beradu dan hati beta tertekan kerana cemas.


text:
Semula beta bertanya pada diri sendiri mengapa beta ditimpa kesukaran yang bertubi-tubi ini, padahal selama pemerintahan beta, beta baik hati dan disukai orang.


text:
Tapi sekarang beta teringat akan segala kejahatan yang beta lakukan di Yerusalem, dengan merampas barang-barang emas dan perak dari Rumah Allah dan tanpa alasan menyuruh menumpas penduduk Yudea.


text:
Beta insaf bahawa itulah sebabnya beta ditimpa malapetaka ini. Sekarang beta akan mangkat dengan sangat sedih di negeri asing.”


text:
Lalu baginda memanggil Filipus, seorang sahabat baginda, dan melantiknya menjadi pemerintah seluruh kerajaan.


text:
Baginda menyerahkan mahkota kerajaan, jubah, dan cincin meterai baginda kepada Filipus dengan pesan supaya Filipus mengasuh dan mendidik Antiokhus putera baginda supaya kelak menjadi raja.


text:
Ketika Lisias mendengar bahawa raja sudah mangkat, dia mengangkat Antiokhus yang muda menjadi raja. Sejak kecil baginda telah diasuh oleh Lisias. Sekarang baginda diberi nama Eupator.


text:
Sementara itu askar di dalam kubu di Yerusalem menutup jalan bagi orang Israel di sekeliling Rumah Allah. Tidak henti-hentinya mereka menyusahkan orang Israel dan menyokong orang asing.


text:
Oleh itu Yudas memutuskan untuk menumpaskan mereka. Dia mengumpulkan seluruh rakyat untuk mengepung kubu itu.


text:
Mereka berkumpul dan mengepung kubu itu dalam tahun 150. Mereka membuat menara-menara pengepungan dan kayu-kayu pelantak.


text:
Tetapi beberapa orang dapat melepaskan diri daripada pengepungan, dan bersama dengan beberapa orang Yahudi yang derhaka,


text:
mereka menghadap raja dan berkata, “Berapa lamakah tuanku akan menunggu sebelum menegakkan hukum dan membalas perbuatan mereka terhadap saudara-saudara kami?


text:
Kami sudah mengabdi kepada ayahanda tuanku dengan sukarela, menuruti semua titah baginda dan mentaati semua perintah baginda.


text:
Tapi justeru kerana hal itu kami dimusuhi oleh orang sebangsa kami, dan kubu kami dikepung. Bahkan mereka membunuh siapa sahaja daripada kalangan kami yang ditemui mereka, dan mereka menyita milik kami.


text:
Sekarang mereka telah mengepung kubu di Yerusalem untuk merebutnya. Mereka juga telah memperkuat Rumah Allah dan kota Bet-Zur.


text:
Kalau tuanku tidak menghalang mereka dengan segera, mereka akan berbuat lebih banyak lagi, dan tuanku tak akan dapat menghalang mereka.”


text:
Apabila mendengar hal itu raja menjadi murka. Baginda mengumpulkan semua sahabat, para panglima tentera, dan pegawai pasukan berkuda.


text:
Baginda juga mengupah sejumlah besar pasukan daripada kerajaan-kerajaan lain dan dari pulau-pulau di Laut Tengah.


text:
Jumlah bala tentera baginda bertambah menjadi 100,000 orang bagi pasukan tentera berjalan kaki, 20,000 orang bagi pasukan berkuda, dan 32 ekor gajah yang terlatih untuk bertempur.


text:
Mereka melalui daerah Idumea dan mengepung kota Bet-Zur. Mereka membuat kayu-kayu pelantak dan berhari-hari lamanya bertempur di situ. Tetapi penduduk kota yang dikepung itu bertempur dengan gagah berani. Mereka keluar dari kota dan membakar kayu-kayu pelantak itu.


text:
Kemudian Yudas menarik pasukan-pasukannya dari kubu di Yerusalem dan berkhemah di Bet-Zakarya berhadapan dengan tentera raja.


text:
Pada hari esoknya pagi-pagi lagi, raja memerintahkan tentera baginda untuk serentak berangkat menuju Bet-Zakarya. Lalu barisan siap tempur disusun dan trompet dibunyikan.


text:
Gajah-gajah disiapkan untuk pertempuran dengan menunjukkan air buah anggur dan air buah strawberi kepada mereka.


text:
Binatang-binatang besar itu ditempatkan di antara barisan perang. Setiap gajah diiringi 500 orang pilihan daripada pasukan berkuda dan 1,000 orang yang memakai baju zirah berantai dan topi gangsa.


text:
Pasukan itu harus mengambil tempat di hadapan gajah. Ke mana sahaja gajah itu pergi, mereka mesti mengikutnya dan tidak boleh meninggalkannya.


text:
Sebuah menara kayu yang kukuh dipasang dengan alat-alat khas di atas belakang setiap gajah. Menara itu merupakan tempat perlindungan bagi seorang pawang dan empat orang askar yang mengendarainya.


text:
Pasukan berkuda yang lainnya ditempatkan raja di kiri kanan bala tentera baginda supaya dapat melindungi pasukan tentera berjalan kaki sementara mengacau-bilaukan musuh.


text:
Sinar matahari yang dipantulkan oleh perisai-perisai emas dan gangsa seperti obor sehingga menerangi pergunungan.


text:
Sebahagian daripada bala tentera raja tersebar di lereng gunung dan sebahagian lagi di dataran rendah, tetapi mereka semua mara dengan terarah dan teratur.


text:
Semua orang takut dan gempar mendengar teriakan, bunyi senjata yang gemerencing, dan derap kaki tentera yang besar dan kuat itu.


text:
Seorang bernama Eleazar Avaran tiba-tiba melihat seekor gajah yang lebih besar daripada yang lain dan dilengkapi dengan baju perang kerajaan. Dia menyangka gajah itu dikendarai oleh raja.


text:
Dengan berani dia lari menuju gajah yang di tengah-tengah pasukan tentera berjalan kaki. Sementara mara, dia membunuh askar-askar di kiri kanannya sehingga musuh mundur dari kedua-dua sisinya. Lalu dia menyusup di bawah gajah itu dan menikamnya sehingga mati. Gajah itu rebah ke tanah tepat di atas Eleazar sehingga dia pun gugur. Begitulah Eleazar mengorbankan hidupnya untuk menyelamatkan bangsanya dan untuk mendapat nama harum yang abadi.


text:
Tetapi orang Yahudi melihat bahawa tentera raja sangat kuat dan bertekad untuk berperang. Oleh itu tentera Yahudi mengundur diri.


text:
Kemudian tentera raja mara ke Yerusalem untuk menyerang orang Yahudi di sana. Mereka memerangi seluruh daerah Yudea dan Yerusalem.


text:
Lalu raja mengadakan perdamaian dengan orang Yahudi di Bet-Zur. Kebetulan tahun itu tahun Sabat, dan mereka tidak boleh menanami ladang. Jadi persediaan makanan mereka tidak cukup untuk dapat bertahan dalam pengepungan yang lama. Maka mereka terpaksa meninggalkan kota.


text:
Dengan demikian kota Bet-Zur direbut oleh raja. Baginda menempatkan sebuah pasukan tentera untuk menjaga tempat itu.


text:
Berhari-hari lamanya baginda mengepung Rumah Allah. Baginda menyuruh orang membuat menara-menara pengepungan dan kayu-kayu pelantak, api dan batu, pelempar anak panah dan batu.


text:
Orang Yahudi juga membuat senjata untuk menangkis senjata musuh. Pertempuran itu berlangsung lama sekali.


text:
Persediaan makanan di Rumah Allah sudah habis, kerana tahun itu tahun Sabat. Sisa makanan pun sudah dihabiskan oleh orang Yahudi yang berlindung diri di Yudea daripada bangsa lain.


text:
Oleh sebab bencana kelaparan itu orang terpaksa berpencar ke tempat masing-masing, dan hanya sedikit orang yang tinggal di Rumah Allah.


text:
Sementara itu Lisias mendengar bahawa Filipus dengan tentera kerajaan sudah kembali dari Persia dan Media. Filipus telah ditugaskan oleh Raja Antiokhus semasa hidupnya untuk mengasuh Antiokhus putera baginda sehingga menjadi raja. Lisias juga mendengar bahawa Filipus berusaha untuk merebut kuasa.


text:
Maka Lisias memerintahkan untuk segera berangkat. Dia berkata kepada raja, para panglima, dan anak buahnya, “Kita semakin hari semakin lemah. Perbekalan kita tinggal sedikit dan tempat yang kita kepung ini sangat kuat. Selain itu ada urusan negara yang sangat mendesak.


text:
Biarlah kita izinkan mereka hidup menurut hukum mereka sendiri seperti dahulu. Justeru kerana kita menghapuskan hukum dan adat mereka, kita menimbulkan kemarahan mereka sehingga mereka melakukan semua itu.”


text:
Usul itu disetujui oleh raja dan para panglima baginda. Maka Lisias mengajukan usul perdamaian kepada orang Yahudi, dan mereka menerimanya.


text:
Kemudian raja dan para panglima mengangkat sumpah bahawa mereka akan memegang janji mereka. Oleh itu orang Yahudi keluar dari kubu.


text:
Tetapi setelah raja tiba di Bukit Sion dan melihat bahawa kubunya sangat kuat, baginda mengingkari janjinya dan memerintahkan supaya tembok di sekelilingnya dibongkar.


text:
Lalu baginda cepat-cepat pulang ke Antiokhia. Baginda mendapati Filipus sudah menguasai kota itu. Raja bertempur melawan Filipus dan menawan kota itu dengan kekerasan.


text:
Dalam tahun 151 Demetrius putera Seleukus berangkat dari kota Roma. Bersama dengan beberapa orang, baginda mendarat di sebuah kota di pantai Laut Tengah, dan di situ baginda menabalkan diri menjadi raja.


text:
Ketika baginda masuk ke istana nenek moyang baginda, pasukan baginda menangkap Antiokhus yang Kelima dan Lisias dengan maksud membawa mereka kepada Demetrius.


text:
Kemudian semua orang Israel yang telah mengkhianati Allah menghadap Demetrius. Mereka dipimpin oleh Alkimus yang ingin menjadi Imam Agung.


text:
Di hadapan raja mereka menuduh bangsa mereka sendiri. Kata mereka, “Yudas dan saudara-saudaranya sudah membunuh semua orang yang menyokong tuanku. Kami pun diusir dari negeri kami.


text:
Sudilah kiranya tuanku mengirim seorang yang dapat dipercayai untuk memeriksa kerugian yang telah didatangkannya terhadap kami dan terhadap wilayah tuanku, lalu menghukum Yudas, saudara-saudaranya, dan semua orang yang membantu mereka.”


text:
Lalu Demetrius memilih seorang sahabat baginda yang bernama Bakhides, gabenor Siria Besar. Dia orang yang paling penting dalam kerajaan dan setia kepada raja.


text:
Bakhides diutus bersama dengan Alkimus, orang jahat yang telah diberi jawatan Imam Agung oleh raja. Mereka diperintahkan untuk membalas dendam terhadap orang Yahudi.


text:
Mereka meninggalkan Antiokhia dengan pasukan yang besar, lalu tiba di Yudea. Bakhides mengirim beberapa orang utusan yang dengan tipu muslihat mengajukan usul perdamaian kepada Yudas dan saudara-saudaranya.


text:
Tetapi apabila Yudas melihat tentera mereka yang besar, dia tidak percaya akan apa yang dikatakan para utusan itu.


text:
Semua orang salih itu orang Yahudi pertama yang berusaha untuk berdamai dengan Alkimus dan Bakhides.


text:
Mereka berfikir, “Alkimus imam keturunan Harun telah datang bersama-sama pasukan itu. Dia tak akan berbuat jahat terhadap kita.”


text:
Bakhides juga bercakap ramah dengan mereka. Bahkan dia bersumpah, “Kami tak bermaksud jahat terhadap saudara-saudara dan sahabat-sahabat saudara.”


text:
Tetapi setelah mendapat kepercayaan mereka, dia menangkap 60 orang daripada mereka. Mereka semua dibunuh pada hari yang sama, seperti tertulis dalam Alkitab,


text:
“Darah orang salih ditumpahkan, dan mayat mereka berselerak di sekeliling Yerusalem, dan tidak ada sesiapa pun yang menguburkan mereka.”


text:
Sesudah kejadian itu Alkimus dan Bakhides sangat ditakuti oleh seluruh rakyat. Mereka berkata, “Kedua-dua orang itu tak tahu apa makna kebenaran dan keadilan. Mereka memberi jaminan dengan bersumpah dan kemudian mengingkari sumpah mereka sendiri.”


text:
Kemudian Bakhides meninggalkan Yerusalem dan mendirikan perkhemahan di Betzeta. Dia memberi arahan untuk menangkap banyak orang Yahudi dan juga orang yang memihak kepadanya serta sejumlah orang daripada kalangan rakyat dan memerintahkan supaya mereka semua dibunuh dan dibuang ke perigi yang dalam.


text:
Lalu Bakhides melantik Alkimus untuk memimpin wilayah itu. Dia juga meninggalkan pasukan-pasukan untuk membantu Alkimus, dan dia sendiri kembali kepada raja.


text:
Dia disokong oleh semua orang Yahudi yang suka mengacau bangsanya. Mereka berjaya menguasai negeri Yudea dan mendatangkan banyak kesulitan kepada orang Yahudi.


text:
Yudas menyedari bahawa kejahatan yang dilakukan Alkimus dan pengikut-pengikutnya lebih besar daripada yang dilakukan oleh orang asing.


text:
Maka dia pergi menjelajah seluruh negeri Yudea untuk membalas dendam terhadap orang yang berpihak kepada kepada musuh. Dengan demikian mereka dihalang daripada meninggalkan kota-kota dan keluar ke daerah pedalaman.


text:
Alkimus melihat bahawa Yudas dan anak buahnya bertambah kuat, dan dia sedar bahawa dia tidak dapat bertahan terhadap mereka. Maka dia kembali kepada raja untuk mengadukan kejahatan mereka.


text:
Kemudian raja mengutus Nikanor, salah seorang panglimanya yang terkemuka, yang membenci dan memusuhi orang Yahudi. Raja memerintahkan dia untuk menumpas bangsa itu.


text:
Nikanor tiba di Yerusalem dengan pasukan yang besar. Dengan tipu daya dia menyampaikan usul perdamaian kepada Yudas dan saudara-saudaranya. Katanya,


text:
“Janganlah ada peperangan antara tuan dan saya. Saya akan datang dengan beberapa orang saja untuk mengadakan kunjungan persahabatan dengan tuan.”


text:
Maka datanglah Nikanor kepada Yudas dan mereka bersalam-salaman dengan ramah. Tetapi musuh-musuh Yudas sudah bersiap-siap untuk menculik Yudas.


text:
Ketika Yudas mendapat tahu bahawa Nikanor datang dengan tipu muslihat, dia menjadi takut dan tidak mahu lagi bertemu dengan Nikanor.


text:
Nikanor sedar bahawa rancangannya sudah diketahui. Maka dia pergi untuk bertempur melawan Yudas dekat Kafarsalama.


text:
Beberapa waktu kemudian Nikanor pergi ke Bukit Sion. Beberapa orang antara imam-imam dan kaum tua-tua keluar dari Rumah Allah untuk menyambutnya dengan ramah. Mereka menunjukkan korban-korban yang dipersembahkan bagi raja, kepada mereka. Korban-korban itu adalah korban untuk menyenangkan hati Tuhan.


text:
dan bersumpah dengan marah, “Kalau kali ini Yudas dan tenteranya tidak diserahkan kepadaku, Rumah ini akan kubakar sama sekali, segera sesudah aku kembali dengan selamat.” Lalu dia pergi dengan berang.


text:
Kemudian para imam masuk ke halaman dan berdiri di hadapan mazbah dan Rumah Allah. Sambil menangis mereka berdoa,


text:
“Ya Tuhan, Rumah ini sudah Kaupilih supaya menjadi milik-Mu sendiri dan menjadi rumah doa dan permohonan bagi umat-Mu.


text:
Sudilah Engkau membalas kejahatan orang itu dan tenteranya. Ingatlah bagaimana mereka mengkufuri Engkau. Jangan biarkan mereka tetap hidup, tetapi biarlah mereka mati dalam pertempuran.”


text:
Nikanor meninggalkan Yerusalem dan berkhemah di Bet-Horon. Di situ tentera Siria bergabung dengan dia.


text:
“Ya Tuhan, ketika utusan raja Asyur mengkufuri Engkau, malaikat-Mu tampil dan membunuh 185,000 orang daripada pasukannya.


text:
Begitu juga, hendaklah Engkau menumpaskan tentera ini pada hari ini, supaya semua orang tahu bahawa Nikanor menghina Rumah-Mu yang suci. Hukumlah dia setimpal dengan kejahatannya.”


text:
Pertempuran berlaku pada tarikh tiga belas bulan Adar, dan tentera Nikanor dikalahkan. Nikanor sendiri orang pertama yang gugur dalam pertempuran.


text:
Ketika tenteranya melihat bahawa Nikanor sudah mati, mereka melemparkan senjata mereka dan melarikan diri.


text:
Orang Yahudi mengejar mereka sepanjang hari dari kota Adasa sehingga ke kota Gezer sambil meniup trompet.


text:
Seluruh penduduk daerah Yudea keluar dan menyerang musuh dari segala penjuru, sehingga musuh terdesak mundur dan jatuh ke dalam tangan orang yang mengejar mereka. Seluruh tentera musuh dibunuh dengan pedang, dan tidak seorang pun daripada mereka hidup.


text:
Sesudah itu orang Yahudi mengambil barang jarahan. Mereka memenggal kepala Nikanor dan memotong tangan kanannya yang dahulu ditunjukkannya dengan bongkak. Kepala dan tangan itu digantungkan dekat Yerusalem sebagai barang tontonan.


text:
Untuk selanjutnya tarikh tiga belas bulan Adar ditetapkan sebagai hari perayaan yang harus diperingati setiap tahun.


text:
Yudas telah mendengar perihal orang Roma dan kuasa tentera mereka yang terkenal itu. Siapa sahaja yang datang bergabung dengan mereka diterima dengan baik dan ditawarkan pakatan persahabatan.


text:
Yudas juga mendengar tentang peperangan dan kepahlawanan orang Roma terhadap orang di daerah Perancis yang ditakluk dan dipaksa membayar cukai.


text:
Juga diceritakan kepadanya apa yang dilakukan oleh orang Roma di daerah Sepanyol untuk merebut lombong emas dan perak di sana.


text:
Dengan siasat dan ketabahan hati mereka merebut seluruh negeri itu, biar pun letaknya sangat jauh dari Roma. Raja-raja yang datang dari jauh untuk berperang melawan mereka digempur dan menderita kekalahan besar, sedangkan yang hidup harus membayar cukai tahunan kepada mereka.


text:
Filipus dan Raja Perseus raja Makedonia, dan semua orang lain yang memberontak terhadap Roma telah digempur dan ditakluk.


text:
Bahkan Raja Antiokhus Agung, raja Asia Barat Daya yang menyerang mereka dengan 120 ekor gajah, pasukan berkuda, kereta kuda perang, dan tentera yang sangat kuat, dikalahkan juga.


text:
Raja Antiokhus ditawan, lalu baginda dan pengganti-penggantinya diwajibkan membayar cukai yang berat. Selain itu baginda harus menyerahkan tawanan dan tanah, iaitu


text:
India, Media, Lidia dan beberapa buah wilayah lain yang paling baik. Lalu semuanya diserahkan orang Roma kepada Raja Eumenes.


text:
rancangan itu ketahuan, dan seorang panglima Roma dikirim untuk memerangi mereka. Banyak orang Yunani cedera, anak isteri mereka ditawan, milik mereka dirampas, negeri mereka diduduki, kubu-kubu mereka dirobohkan, dan mereka sendiri diperhamba hingga hari ini.


text:
Kerajaan-kerajaan lain dan semua pulau yang pernah melawan mereka dimusnahkan dan penduduknya diperhamba.


text:
Tetapi negara-negara yang bersahabat dengan mereka atau mengharapkan perlindungan pada mereka tetap diperlakukan sebagai sahabat.


text:
Mereka menakluk banyak kerajaan yang dekat dan juga yang jauh. Sesiapa sahaja yang mendengar tentang perbuatan mereka menjadi takut. Ada orang yang dibantu menjadi raja, dan ada raja yang digulingkan oleh mereka. Mereka sudah mencapai puncak kekuasaan.


text:
Biar pun begitu, antara orang Roma tidak ada seorang pun yang mahu meninggikan kedudukannya dengan menobatkan diri sebagai raja.


text:
Mereka membentuk Dewan Negara, dan setiap hari 320 orang anggota dewan itu berkumpul untuk membincangkan hal ehwal dan kepentingan rakyat supaya ditadbir dengan baik.


text:
Setiap tahun mereka memilih seorang yang diserahi tugas memerintah mereka serta mengawasi seluruh wilayah mereka. Dia ditaati oleh semua orang, dan antara mereka tidak ada rasa cemburu atau iri hati.


text:
Lalu Yudas memilih Eupolemus anak Yohanes cucu Akos dan Yason anak Eleazar. Kedua-dua orang itu dikirimnya ke Roma untuk mengadakan perjanjian perikatan dan persahabatan dengan orang Roma.


text:
Hal itu dilakukannya supaya mereka dapat melepaskan diri daripada penindasan orang Siria yang memperhamba orang Yahudi.


text:
Sesudah menempuh perjalanan yang jauh, Eupolemus dan Yason tiba di Roma, lalu menghadap Dewan Negara. Mereka menyampaikan kata-kata ini kepada persidangan itu,


text:
“Yudas Makabe, saudara-saudaranya dan seluruh bangsa Yahudi mengutus kami ke sini untuk mengadakan perikatan dan perdamaian, supaya kami dengan rasminya dicatat sebagai sahabat dan sekutu tuan-tuan.”


text:
dan berikut ini salinan daripada surat balasan yang diukir pada lempeng gangsa yang dikirim ke Yerusalem sebagai tanda peringatan perjanjian itu:


text:
“Sejahtera selama-lamanya bagi bangsa Roma dan bangsa Yahudi di darat mahupun di laut! Semoga pedang dan musuh dijauhkan daripada mereka.


text:
Kepada musuh-musuh Roma, bangsa Yahudi tidak akan memberi bantuan berupa makanan, senjata, wang atau kapal seperti yang ditetapkan di Roma. Bangsa Yahudi akan melakukan kewajipan mereka tanpa balas jasa apa pun.


text:
Begitu juga apabila bangsa Yahudi diserang lebih dahulu, bangsa Roma dengan sebulat hati akan memberi bantuan menurut keperluan saat itu.


text:
Kepada musuh-musuh Yahudi, bangsa Roma tidak akan memberi bantuan berupa makanan, senjata, wang atau kapal seperti yang ditetapkan di Roma. Bangsa Roma akan melakukan kewajipan mereka dengan jujur.


text:
Tetapi, pada masa akan datang jika kedua-dua belah pihak mahu menambah atau mengurangi sesuatu, mereka boleh melakukannya menurut apa yang dianggap baik oleh mereka. Ketentuan terbaru itu akan diakui sah.


text:
Tentang kejahatan yang dilakukan oleh Raja Demetrius terhadap orang Yahudi, kami telah menulis kepadanya, ‘Mengapa tuan menindas bangsa Yahudi, sahabat dan sekutu kami?


text:
Jika mereka sekali lagi mengeluh kepada kami tentang tuan, kami akan membela mereka dan memerangi tuan di darat mahupun di laut.’ ”


text:
Raja Demetrius mendengar bahawa Nikanor dan tenteranya sudah binasa. Lalu sekali lagi baginda mengirim Bakhides dan Alkimus ke negeri Yudea, bersama dengan tentera Siria.


text:
Mereka melalui jalan menuju ke kota Gilgal, lalu mengepung dan menawan kota Maisalot di daerah Arbela dan membunuh banyak orang.


text:
Dari situ mereka menuju ke Berea dengan 20,000 orang pasukan tentera berjalan kaki dan 2,000 orang pasukan berkuda.


text:
Tetapi apabila melihat pasukan musuh yang sangat besar itu, mereka sangat ketakutan. Banyak tentera Yahudi menghilangkan diri dari perkhemahan, sehingga tinggal 800 orang askar sahaja.


text:
Yudas melihat bahawa tenteranya semakin berkurangan, sedangkan pertempuran sudah hampir bermula. Hatinya cemas kerana tidak ada cukup masa untuk mengumpulkan mereka semula.


text:
Meskipun berkecil hati, dia berkata kepada anak buahnya yang masih ada, “Marilah kita bersiap menyerang musuh. Mungkin kita masih dapat mengalahkan mereka.”


text:
Tetapi anak buah Yudas berusaha untuk mencegah dia. Kata mereka, “Tak mungkin! Lebih baik kita mundur supaya selamat. Nanti kita kembali dengan saudara-saudara kita dan bertempur melawan musuh. Sekarang kita terlalu sedikit.”


text:
Yudas menjawab, “Jangan sampai aku berbuat begitu dan melarikan diri dari medan perang. Kalau memang saat kita sudah tiba, biarlah kita mati dengan gagah berani untuk saudara-saudara kita. Tapi jangan kita cemarkan kehormatan kita.”


text:
Lalu tentera Siria keluar mendatangi tentera Yahudi. Pasukan berkuda mereka dipisahkan menjadi dua bahagian. Para pemanah dan penghumban tali mendahului induk tentera, begitu juga pasukan penggempur yang semuanya gagah berani.


text:
Bakhides sendiri mengambil tempat di bahagian kanan. Pasukan bergerak maju dari dua sisi, sementara trompet dibunyikan. Tentera Yudas juga meniup trompet.


text:
Bumi bergegar kerana bunyi gegak gempita kedua-dua pasukan yang bertempur. Pertempuran berlangsung dari pagi hingga malam.


text:
Yudas melihat bahawa Bakhides dan pasukan yang paling kuat ada di sebelah kanan. Maka dia dan anak buahnya yang paling berani


text:
Tetapi ketika barisan kiri pasukan Siria melihat bahawa barisan kanan mereka sudah diserang sehingga berundur, mereka membelok dan menyerang Yudas dan anak buahnya dari belakang.


text:
Lalu jenazah Yudas diambil oleh Yonatan dan Simon saudaranya dan dikuburkan di makam nenek moyang mereka di Modein.


text:
Kisah-kisah lainnya tentang Yudas, semua pertempurannya, tindakan kepahlawanannya dan jasa-jasanya yang besar, tidak tercatat semuanya kerana terlalu banyak untuk ditulis.


text:
Selepas Yudas meninggal, orang Yahudi yang tidak mengendahkan hukum muncul lagi di seluruh daerah Israel dan semua orang jahat juga kembali.


text:
Pada masa itu negeri itu dilanda kebuluran hebat, dan rakyat mula memihak kepada kumpulan orang jahat itu.


text:
Bakhides sendiri memilih dan mengangkat beberapa orang Yahudi yang derhaka untuk memimpin negeri itu.


text:
Masa itu penuh kesulitan bagi Israel, sesuatu yang belum pernah dialami oleh mereka sejak nabi-nabi tidak muncul lagi di kalangan mereka.


text:
“Sejak Yudas abangmu meninggal, tak ada orang seperti dia yang memimpin kita melawan musuh-musuh kita dan Bakhides serta semua orang yang memusuhi bangsa kita.


text:
Jadi hari ini engkau kami pilih menjadi pengganti Yudas sebagai penguasa kami untuk memimpin kami berperang.”


text:
Maksud Bakhides itu ketahuan, lalu Yonatan dan Simon abangnya serta anak buahnya melarikan diri ke padang gurun Tekoa dan berkhemah dekat kolam Asfar. (


text:
Bakhides mendengar hal itu pada hari Sabat, lalu dia dan seluruh tenteranya menyeberang Sungai Yordan.)


text:
Yohanes abang Yonatan mengurus perlengkapan mereka yang banyak sekali. Dia diutus kepada orang Nabatai sahabat mereka, untuk meminta izin mengamanahkan barang-barang itu.


text:
Beberapa waktu kemudian Yonatan dan Simon mendengar bahawa orang Yambri akan merayakan suatu pesta perkahwinan secara besar-besaran. Mereka mahu menjemput pengantin wanita dari kota Nadabat dengan banyak pengiring. Pengantin wanita itu anak seorang Kanaan yang terkemuka.


text:
Yonatan dan Simon ingin membalas kematian Yohanes abang mereka. Oleh itu mereka dan anak buah mereka pergi ke pergunungan dan bersembunyi di situ.


text:
Mereka mengamat-amati jalan, lalu tampaklah iringan orang ramai yang membawa banyak barang. Pengantin laki-laki, sahabat-sahabatnya, dan sanak saudaranya keluar hendak menemui pihak pengantin wanita. Mereka membawa banyak kelengkapan senjata, dan diiringi orang yang bermain muzik dan memukul gendang.


text:
Orang Yahudi menyerang rombongan itu dan membunuh banyak antara mereka. Yang lain melarikan diri ke pergunungan, sementara orang Yahudi merampas segala barang milik mereka.


text:
Dengan demikian pesta perkahwinan itu berubah menjadi perkabungan dan lagu-lagu gembira menjadi ratapan.


text:
Begitulah Yonatan dan Simon membalas kematian abang mereka. Lalu mereka kembali ke kawasan paya di tepi Sungai Yordan.


text:
Bakhides mendengar khabar itu, lalu pada hari Sabat dia bersama-sama sepasukan tentera yang besar tiba di tepi Sungai Yordan.


text:
Yonatan berkata kepada anak buahnya, “Sekarang kita harus bersiap-siap dan berjuang mati-matian. Belum pernah kita dalam keadaan segenting ini.


text:
Musuh ada di depan dan di belakang kita. Di sebelah sini Sungai Yordan dan di sebelah sana paya dan semak belukar. Tidak ada jalan keluar bagi kita.


text:
Maka Yonatan dan anak buahnya melompat ke dalam Sungai Yordan dan berenang ke seberang. Tetapi musuh tidak menyeberang sungai untuk mengejar mereka.


text:
Selepas Bakhides kembali ke Yerusalem, dia mula membina kubu-kubu di berbagai-bagai kota di Yudea, iaitu di Yerikho, Emaus, Bet-Horon, Betel, Timnat, Faraton, dan Tefon. Kubu-kubu itu diperkuat dengan tembok-tembok yang tinggi, pintu gerbang dan palang pintu.


text:
Dia juga memperkukuh pertahanan kota-kota Bet-Zur dan Gezer serta kubu di Yerusalem dan menempatkan sebuah pasukan tentera dan bekalan makanan di dalamnya.


text:
Lalu dia mengambil anak-anak orang terkemuka di negeri itu dan menahan mereka di dalam kubu itu sebagai tawanan.


text:
Dalam bulan dua tahun 153 Imam Agung Alkimus memberi perintah untuk merobohkan tembok di halaman Rumah Allah; dengan demikian dia akan memusnahkan pekerjaan yang dahulu dipimpin oleh para nabi. Tetapi kerja perobohan yang baru sahaja dimulakan,


text:
terpaksa dihentikan oleh sebab Alkimus diserang penyakit. Badannya lumpuh dan dia tidak dapat membuka mulutnya untuk bercakap. Bahkan dia tidak dapat membuat wasiat untuk keluarganya.


text:
Apabila Bakhides mendengar bahawa Alkimus sudah meninggal, dia kembali kepada Raja Demetrius. Lalu negeri Yudea aman selama dua tahun.


text:
Kemudian semua orang Yahudi yang tidak mengendahkan hukum bersekongkol. Kata mereka, “Lihat, Yonatan dan anak buahnya tinggal di sini dengan aman dan tenteram. Baiklah kita panggil Bakhides supaya dia dapat menangkap mereka semua dalam waktu satu malam saja.”


text:
Lalu Bakhides datang dengan banyak pasukan tentera. Dia mengirim surat-surat rahsia kepada semua sekutunya di Yudea supaya mereka menangkap Yonatan dan pengikut-pengikutnya. Tetapi usaha itu tidak berjaya kerana komplot mereka terbongkar.


text:
Yonatan dan anak buahnya menangkap lima puluh orang Yahudi yang mendalangi komplotan itu dan membunuh mereka semua.


text:
Lalu Yonatan, Simon, dan pasukan-pasukan mereka melarikan diri ke Bet-Basi di padang gurun. Puing-puing kota itu dibina semula oleh mereka dan pertahanannya diperkukuh.


text:
Apabila mendengar hal itu, Bakhides mengumpulkan seluruh tenteranya dan juga mengerahkan para penyokongnya di Yudea.


text:
Lalu dia pergi dan mengepung kota Bet-Basi. Berhari-hari kota itu diserangnya dengan alat-alat penggempur buatan sendiri.


text:
Tetapi Yonatan meninggalkan Simon abangnya di dalam kota, sedangkan dia sendiri dengan beberapa orang sahaja keluar ke pedalaman.


text:
Dia menyerang Odomer dan sanak saudaranya, juga kaum Fasiron di dalam khemah-khemah mereka. Setelah dikalahkan, mereka bergabung dengan Yonatan dan mara bersama-samanya untuk menyerang Bakhides.


text:
Dalam pertempuran itu Bakhides dikalahkan. Dia berasa sangat geram kerana rancangan serangannya gagal.


text:
Maka berkobarlah kemarahannya terhadap orang Yahudi derhaka yang telah mendesaknya untuk datang ke negeri itu. Banyak antara mereka dibunuhnya. Lalu dia memutuskan untuk pulang ke negerinya.


text:
Apabila mendengar hal itu, Yonatan mengirim utusan kepada Bakhides untuk merundingkan perdamaian dan pembebasan para tawanan.


text:
Bakhides menerima dan melaksanakan usul Yonatan dan berjanji dengan sumpah bahawa selama hidupnya dia tidak akan berbuat jahat terhadap Yonatan.


text:
Sesudah membebaskan para tawanan dari negeri Yudea, Bakhides pulang ke negerinya dan tidak datang lagi ke wilayah orang Yahudi.


text:
Maka berhentilah perang di Israel. Yonatan menetap di Mikhmas dan mula memerintah rakyat. Orang Yahudi yang derhaka dilenyapkannya dari Israel.


text:
Dalam tahun 160 Aleksander Epifanes putera Raja Antiokhus yang Keempat mara berperang dan merebut kota Ptolemais. Putera Antiokhus yang Keempat itu diterima oleh penduduknya dan menjadi raja mereka.


text:
Apabila Raja Demetrius mendengar hal itu, baginda mengumpulkan tentera yang besar lalu pergi berperang melawan Aleksander.


text:
oleh sebab baginda berfikir, “Baiklah kita cepat mengadakan perdamaian dengan orang Yahudi sebelum mereka membuat perjanjian dengan Aleksander untuk melawan kita.


text:
Yonatan tentu masih ingat akan semua kejahatan yang telah kita lakukan terhadap dia, saudara-saudaranya dan seluruh bangsanya.”


text:
Demikianlah Raja Demetrius menjadikan Yonatan sekutunya dan memberi kuasa kepadanya untuk mengumpulkan pasukan dan memperlengkapinya dengan senjata. Baginda juga berjanji bahawa para tawanan yang ditahan di kubu di Yerusalem akan diserahkan kepada Yonatan.


text:
Lalu Yonatan pergi ke Yerusalem dan membacakan surat itu di hadapan seluruh rakyat dan tentera pendudukan di kubu itu.


text:
Tentera pendudukan itu sangat ketakutan ketika mendengar bahawa raja telah memberi kuasa kepada Yonatan untuk mengumpulkan pasukan.


text:
Mereka menyerahkan semua tawanan kepada Yonatan, dan dia mengembalikan mereka kepada ibu bapa mereka.


text:
Dia memerintahkan para pekerja untuk membina tembok-tembok di sekeliling Bukit Sion dengan batu-batu persegi besar, sehingga bukit itu menjadi kubu. Hal itu dilakukan oleh mereka.


text:
Tetapi sejumlah orang Yahudi yang telah meninggalkan peraturan-peraturan Taurat Musa, masih menetap di Bet-Zur, tempat mereka melarikan diri.


text:
Sementara itu Raja Aleksander mendengar janji-janji Raja Demetrius kepada Yonatan, juga tentang Yonatan sendiri, tentang pertempuran-pertempurannya, kepahlawanannya serta kesulitan-kesulitan yang dialaminya bersama dengan saudara-saudaranya.


text:
Lalu Raja Aleksander bertitah, “Mungkinkah kita menemukan orang seperti dia? Baiklah kita jadikan dia sahabat dan sekutu kita.”


text:
Oleh itu pada hari ini kami melantik saudara menjadi Imam Agung daripada bangsa saudara dan memberi gelaran ‘Sahabat Raja’ kepada saudara. Kiranya saudara menjadi sekutu kami dan tetap bersahabat dengan kami.” Raja Aleksander juga mengirim sehelai baju labuh kerajaan dan sebuah mahkota emas kepada Yonatan.


text:
Dalam bulan tujuh tahun 160 pada Perayaan Pondok Daun, Yonatan memakai pakaian Imam Agung. Dia membentuk sepasukan tentera dan melengkapinya dengan banyak senjata.


text:
“Bagaimana kita dapat membiarkan Raja Aleksander mendahului kita? Baginda sudah memperkuat kedudukannya dengan menjadikan orang Yahudi sahabatnya.


text:
Baiklah beta juga menulis surat yang menyenangkan mereka dan menjanjikan kehormatan serta hadiah supaya mereka menyokong beta.”


text:
Maka ditulisnya sepucuk surat kepada orang Yahudi dengan pesan ini: “Raja Demetrius kepada bangsa Yahudi, salam!


text:
Kami sangat gembira mendengar bahawa saudara-saudara sudah menepati semua kewajipan daripada perjanjian kita. Saudara-saudara masih setia kepada kami dan tidak bergabung dengan musuh kami.


text:
Apabila saudara-saudara tetap setia kepada kami, tindakan saudara-saudara akan kami balas dengan kebaikan.


text:
Dengan surat ini seluruh bangsa Yahudi kami bebaskan daripada kewajipan membayar cukai biasa, cukai garam, dan cukai-cukai khas untuk raja.


text:
Selain itu mulai hari ini saudara-saudara kami bebaskan daripada kewajipan membayar sepertiga daripada hasil gandum dan separuh daripada hasil buah-buahan kepada kami. Mulai hari ini dan untuk selama-lamanya kami tidak akan menuntut pembayaran dari negeri Yudea dan ketiga-tiga buah wilayah yang dahulunya menjadi sebahagian daripada Samaria dan Galilea, yang sekarang bercantum dengan Yudea.


text:
Yerusalem dan daerah sekitarnya harus diakui sebagai kota suci dan dikecualikan daripada semua cukai.


text:
Kami juga melepaskan kuasa kami atas kubu di Yerusalem dan menyerahkannya kepada Imam Agung. Dia boleh menempatkan askar-askar pilihannya di situ untuk menjaganya.


text:
Semua orang Yahudi yang menjadi tahanan perang di mana sahaja di wilayah kerajaan kami, dibebaskan tanpa wang tebusan. Mereka semua akan dibebaskan daripada cukai, dan juga daripada cukai ternakan.


text:
Bagi semua orang Yahudi di seluruh kerajaan kami, hari-hari Sabat, Perayaan Bulan Baru dan hari-hari lainnya yang sudah ditetapkan, tiga hari sebelum dan tiga hari sesudah hari-hari perayaan itu, merupakan hari perdagangan bebas dan bebas daripada tagihan hutang.


text:
Pada hari-hari itu tidak ada orang yang berhak menuntut bayaran atau mengganggu saudara-saudara tentang perkara apa pun.


text:
Lebih kurang 30,000 orang Yahudi akan didaftarkan dalam tentera kerajaan, dan mereka akan menerima bayaran yang sama seperti yang ditetapkan untuk pasukan raja.


text:
Sebilangan daripada mereka akan ditempatkan di kubu-kubu besar kerajaan, dan sebilangan lagi diberi kedudukan yang bertanggungjawab dalam pemerintahan. Pemimpin dan panglima mereka akan dilantik daripada kalangan mereka sendiri. Mereka boleh mengikut hukum mereka sendiri seperti yang sudah ditentukan oleh raja bagi negeri Yudea.


text:
Ketiga-tiga buah daerah dari wilayah Samaria yang digabungkan dengan Yudea tetap tergabung dan dianggap satu dengan Yudea dan akan diletak di bawah kekuasaan Imam Agung sendiri.


text:
Pendapatan dari kota Ptolemais dan daerah jajahannya kami hadiahkan kepada Rumah Allah di Yerusalem untuk membiayai perbelanjaan ibadat.


text:
Setiap tahun kami akan menyumbangkan 15,000 keping wang perak daripada pendapatan raja yang diperolehi dari tempat yang layak.


text:
Semua sisa wang negara yang belum dibayar oleh pegawai negara, mulai sekarang akan diberikan seluruhnya, seperti mana pada tahun-tahun yang lalu untuk pekerjaan di Rumah Allah.


text:
Selain itu kami menghapuskan cukai tahunan sebanyak 5,000 keping wang perak daripada pendapatan Rumah Allah. Wang itu untuk para imam yang menyelanggarakan ibadat di Rumah Allah.


text:
Siapa sahaja yang berhutang kepada raja atau yang mempunyai hutang lain, lalu mencari perlindungan di Rumah Allah di Yerusalem atau di mana sahaja di halaman rumah itu akan bebas, dan hartanya yang ada dalam batas-batas kerajaan kami tidak akan disita.


text:
Biarlah perbelanjaan membina tembok-tembok Yerusalem semula, kubu-kubu pertahanan di sekelilingnya dan tembok-tembok lain di Yudea juga dibayar daripada pendapatan raja.”


text:
Apabila Yonatan dan rakyat mendengar usul-usul Raja Demetrius, mereka tidak percaya dan tidak mahu menerimanya. Mereka masih ingat akan kejahatan-kejahatan besar yang dilakukannya terhadap Israel dengan menindas mereka.


text:
Mereka lebih suka berpihak kepada Raja Aleksander, oleh sebab baginda terlebih dahulu menawarkan perdamaian. Jadi mereka tetap bersekutu dengan Raja Aleksander.


text:
Kedua-dua orang raja itu bertempur, lalu tentera Raja Demetrius melarikan diri. Raja Aleksander mengejar dan mengalahkan mereka.


text:
Raja Aleksander berjuang mati-matian sehingga matahari terbenam, dan pada hari itu juga Raja Demetrius gugur.


text:
Kemudian Raja Aleksander mengirim utusan kepada Raja Ptolemeus yang Keenam, raja Mesir dengan pesanan ini:


text:
“Beta sudah kembali ke negeri beta, dan berjaya memukul mundur Demetrius. Beta telah merebut kuasa di wilayah kami dan menduduki takhta nenek moyang beta.


text:
Oleh itu baiklah kita mengadakan perjanjian persahabatan. Izinkanlah beta memperisteri puteri tuanku. Beta akan memberikan hadiah-hadiah yang sesuai bagi tuanku dan puteri tuanku.”


text:
Raja Ptolemeus menjawab, “Sungguh hari yang berbahagia ketika tuanku kembali ke negeri tuanku dan menduduki takhta nenek moyang tuanku.


text:
Beta setuju dengan usul tuanku. Tetapi hendaklah tuanku menemui beta di kota Ptolemais supaya kita dapat berkenalan. Sesudah itu tuanku boleh memperisteri puteri beta.”


text:
Maka dalam tahun 162 Raja Ptolemeus dan Kleopatra puteri baginda meninggalkan Mesir dan tiba di Ptolemais.


text:
Mereka disambut oleh Raja Aleksander, lalu Raja Ptolemeus menyerahkan Kleopatra, puteri baginda kepada Raja Aleksander. Pernikahan itu dirayakan di Ptolemais secara besar-besaran seperti kebiasaan di kalangan raja-raja.


text:
Maka Yonatan pergi ke Ptolemais, dan dengan pakaian kebesaran dan semarak dia bertemu dengan kedua-dua orang raja itu. Dia memberi mereka hadiah daripada emas dan perak. Dia juga memberi banyak hadiah kepada sahabat-sahabat raja, dan mereka semua berkenan kepada dia.


text:
Beberapa orang Yahudi yang tidak mengendahkan hukum dan mahu mencelakakan bangsanya berkomplot melawan Yonatan dan menuduh dia. Tetapi Raja Aleksander tidak menghiraukan mereka.


text:
Dia dipersilakan duduk di sisi raja. Lalu Raja Aleksander memerintahkan para pegawai baginda, “Pergilah bersama dengan Yonatan ke tengah-tengah kota, dan isytiharkanlah bahawa tidak seorang pun boleh menuduh Yonatan tentang perkara apa pun atau menggugatnya dengan alasan apa pun.”


text:
Ketika orang yang menuduhnya melihat bahawa Yonatan diberi pakaian kerajaan dan kehormatan, serta mendengar pengisytiharan itu, mereka semua melarikan diri.


text:
Raja memberi kehormatan kepada Yonatan dengan memasukkannya di kalangan utama sahabat raja. Dia juga dilantik menjadi panglima dan gabenor wilayahnya.


text:
Dalam tahun 165 Demetrius yang Kedua putera Raja Demetrius yang Pertama meninggalkan Kreta dan tiba di Siria, negeri nenek moyangnya.


text:
Sementara itu Raja Demetrius melantik Apolonius kembali menjadi gabenor Siria Besar. Apolonius membentuk tentera yang besar lalu berkhemah dekat dengan Yamnia. Dia mengirim pesan ini kepada Yonatan, Imam Agung:


text:
“Tuanlah satu-satunya yang memberontak terhadap kami. Oleh sebab tuan pula kami dijadikan bahan tertawaan dan ejekan. Mengapakah tuan menunjukkan kuasa tuan di pergunungan untuk melawan kami?


text:
Kalau tuan memang percaya kepada tentera tuan, turunlah menghadapi kami di dataran supaya kita dapat mengadu kekuatan. Tuan akan melihat bahawa pasukan semua kota ada di pihak kami.


text:
Terlebih dahulu, baiklah tuan menyelidiki siapa kami dan siapa sekutu kami. Tuan akan menyedari bahawa tuan tidak boleh bertahan terhadap kami. Nenek moyang tuan terpaksa melarikan diri sampai dua kali di negeri mereka sendiri.


text:
Jangan harap tuan dapat bertahan terhadap pasukan berkuda dan tentera kami yang sekuat ini di dataran. Di sini tidak ada batu sebesar kerikil pun untuk tempat bersembunyi dan tidak ada tempat untuk lari.”


text:
Apabila Yonatan menerima pesan Apolonius, dia sangat tersinggung. Dipilihnya 10,000 orang askar, lalu mereka berangkat dari Yerusalem. Simon abangnya juga datang membawa pasukan pembantu.


text:
Lalu mereka berkhemah dekat kota Yope. Mereka tidak diizinkan masuk oleh penduduk kota, kerana di situ sudah ada tentera pendudukan Apolonius. Tetapi Yonatan menyerang kota itu.


text:
Apabila mendengar hal itu, Apolonius membawa 3,000 orang pasukan tentera berkuda dan pasukan berjalan kaki yang amat besar. Dia berpura-pura menuju ke kota Asdod. Tetapi sementara itu dia mara ke dataran dengan mengharapkan kekuatan pasukan berkudanya.


text:
Dengan diam-diam ditinggalkannya 1,000 orang pasukan berkudanya untuk menyerang tentera Yonatan dari belakang. Yonatan mengikuti musuh hingga ke Asdod, lalu pertempuran bermula.


text:
Pada saat itulah Yonatan sedar bahawa mereka terjebak. Tenteranya dikepung dan dari pagi hingga petang mereka dihujani panah musuh.


text:
Tetapi anak buah Yonatan bertahan seperti yang diperintahkan oleh Yonatan, dan pasukan berkuda musuh menjadi lelah.


text:
Sesudah pasukan berkuda itu kepenatan, tiba-tiba Simon muncul dengan pasukannya. Dia menyerang dan menggempur pasukan tentera berjalan kaki musuh. Mereka tercerai-cerai lalu melarikan diri.


text:
Pasukan berkuda bertaburan di dataran, lalu melarikan diri ke Asdod dan mencari perlindungan di kuil Dagon, dewa mereka.


text:
Tetapi Yonatan membakar kota itu serta kuil Dagon yang ada di situ, dan semua orang yang berlindung di dalamnya mati terbakar. Kampung-kampung di sekitarnya juga dirampas dan dibakar.


text:
Kemudian Yonatan meninggalkan tempat itu dan berkhemah dekat kota Askelon. Dia disambut oleh penduduk kota dengan kehormatan besar.


text:
Apabila Raja Aleksander mendengar apa yang telah dilakukan Yonatan, baginda memberi kehormatan yang lebih besar lagi kepadanya.


text:
Baginda menghadiahkan sebuah kancing emas yang biasanya hanya diberikan kepada kaum kerabat diraja, dan menyerahkan kota Ekron dan daerah sekitarnya kepada Yonatan sebagai milik peribadinya.


text:
Raja Ptolemeus yang Keenam, raja Mesir mengerahkan pasukan tentera yang sangat besar bilangan seperti pasir di pantai dan mengumpulkan banyak kapal perang. Dengan tipu muslihat baginda berusaha untuk mengambil kerajaan Raja Aleksander agar ditambahkan kepada wilayahnya sendiri.


text:
Maka baginda pergi ke Siria dengan janji-janji perdamaian. Penduduk semua kota membuka pintu gerbang bagi baginda dan menyambut baginda. Hal itu dilakukan oleh mereka dengan perintah Raja Aleksander, kerana Raja Ptolemeus bapa mentua baginda.


text:
Apabila tiba di Asdod, baginda ditunjukkan puing-puing kuil Dagon yang terbakar, juga reruntuhan kota dan kampung-kampung di sekitarnya dan tempat mayat-mayat berserakan. Mayat orang yang mati terbakar dalam pertempuran ditumpuk di sepanjang jalan yang harus dilalui oleh Raja Ptolemeus.


text:
Juga diceritakan kepadanya apa yang telah dilakukan oleh Yonatan, dengan maksud memburukkan namanya. Tetapi Raja Ptolemeus diam sahaja.


text:
Yonatan pergi ke Yope untuk menyambut raja dengan upacara yang meriah. Mereka bersalam-salaman lalu menginap di sana.


text:
Pada keesokan harinya Yonatan menghantar raja sehingga ke Sungai Eleuterus, lalu kembali ke Yerusalem.


text:
Demikianlah dalam perjalanan itu Raja Ptolemeus mengambil alih kuasa terhadap kota-kota di sepanjang pantai hingga ke Seleukia-Laut. Baginda membuat rancangan jahat terhadap Raja Aleksander dengan


text:
mengirim pesan ini kepada Raja Demetrius, “Baiklah kita membuat perjanjian. Puteri beta yang sekarang menjadi permaisuri Raja Aleksander akan beta berikan kepada tuanku, dan tuanku akan memerintah kerajaan ayahanda tuanku.


text:
Beta menyesal menyerahkan puteri beta itu kepada Aleksander, oleh sebab dia berusaha untuk membunuh beta.”


text:
Baginda mengambil puteri baginda daripada Raja Aleksander dan memberikannya kepada Raja Demetrius. Raja Ptolemeus memutuskan semua hubungan dengan Raja Aleksander dan mereka bermusuhan secara terang-terangan.


text:
Raja Ptolemeus memasuki kota Antiokhia dan menjadikan dirinya raja Asia Barat Daya. Dengan demikian baginda menjadi raja Mesir dan Asia Barat Daya.


text:
Tetapi ketika baginda mendengar apa yang telah dilakukan oleh Raja Ptolemeus, baginda mara untuk berperang melawannya. Raja Ptolemeus menghadapinya dengan tentera yang kuat, sehingga Raja Aleksander terpaksa lari.


text:
Raja Ptolemeus makin bertambah kekuasaannya. Sementara itu Raja Aleksander mencari perlindungan di Arab.


text:
Tetapi baginda dibunuh oleh seorang Arab bernama Zabdiel, dan kepalanya dikirim kepada Raja Ptolemeus.


text:
Dua hari kemudian Raja Ptolemeus sendiri mangkat. Pasukannya yang ada di kota-kota berkubu ditumpaskan oleh penduduk kota.


text:
Pada waktu itu Yonatan mengumpulkan orang dari Yudea untuk menyerang kubu di Yerusalem. Mereka membuat banyak alat penggempur untuk serangan itu.


text:
Tetapi beberapa orang Yahudi derhaka yang membenci bangsa mereka sendiri pergi menghadap Raja Demetrius yang Kedua. Mereka memberitahu baginda bahawa Yonatan sedang mengepung kubu di Yerusalem.


text:
Apabila mendengar hal itu Raja Demetrius menjadi murka dan segera pergi ke kota Ptolemais. Baginda mengirim sepucuk surat kepada Yonatan dengan perintah untuk menghentikan pengepungannya dan segera datang menghadap raja di Ptolemais.


text:
Segera sesudah menerima pesan itu, Yonatan memerintahkan supaya pengepungan diteruskan. Dia memilih beberapa orang daripada kaum tua-tua di Israel dan beberapa orang imam untuk ikut bersama-sama dia. Dengan mempertaruhkan nyawa sendiri,


text:
dia pergi menghadap raja di Ptolemais dengan membawa emas, perak, pakaian, dan banyak hadiah lainnya. Dia memberi kesan yang baik sehingga raja berkenan kepadanya.


text:
dia diperlakukan dengan baik oleh raja, seperti yang telah dilakukan oleh raja-raja sebelumnya. Yonatan diberi kehormatan di hadapan semua sahabat raja.


text:
Dia diteguhkan dalam jawatannya sebagai Imam Agung dan dalam semua jawatan kehormatan yang dipegangnya sebelum itu. Bahkan dia juga dilantik ke dalam kalangan utama sahabat raja.


text:
Lalu Yonatan memohon kepada raja supaya daerah Yudea dan ketiga-tiga buah daerah Samaria dibebaskan daripada cukai, dan dia berjanji akan menyerahkan 11,000 kilogram perak sebagai gantinya.


text:
Raja bersetuju, dan untuk meneguhkan semua hal itu, ditulisnya sepucuk surat kepada Yonatan. Kandungan surat itu,


text:
Kami telah mengirim surat tentang saudara sekalian kepada Lastenes kerabat kami. Salinan surat itu kami kirim untuk maklumat saudara-saudara.


text:
Kami telah memutuskan untuk memberi hak-hak istimewa kepada orang Yahudi sebagai balas jasa kerana mereka sahabat kami yang setia dan menepati kewajipan mereka terhadap kami.


text:
Kami mengesahkan hak mereka terhadap daerah Yudea dan ketiga-tiga buah daerah, iaitu kota Efraim, Lida, dan Ramataim serta daerah sekitarnya. Ketiga-tiga buah daerah Samaria itu kami tetapkan menjadi satu dengan Yudea. Hal itu akan menguntungkan orang yang membawa persembahan ke Yerusalem, oleh sebab cukai tahunan daripada hasil tanaman dan buah-buahan bukan lagi untuk raja, tetapi untuk Rumah Allah.


text:
Mulai hari ini kami juga membebaskan mereka daripada membayar cukai sepersepuluhan, cukai garam, dan semua cukai khas untuk raja.


text:
Tidak satu pun fasal yang tersebut di dalam surat ini boleh dibatalkan mulai sekarang untuk selama-lamanya.


text:
Sila buatkan salinan surat perintah ini untuk diberikan kepada Yonatan supaya diletakkan di Bukit Sion sehingga dapat dilihat oleh semua orang.”


text:
Raja Demetrius melihat bahawa negeri baginda aman dan tenteram di bawah pemerintahan baginda, dan tidak ada lagi yang memberi perlawanan terhadap baginda. Maka dibubarkannya seluruh tentera baginda. Semua askar disuruh pulang ke rumah masing-masing, kecuali pasukan tentera asing yang diupah dari kepulauan Yunani. Kerana tindakan itu, askar-askar yang bekerja sejak raja-raja yang terdahulu mula membenci Raja Demetrius.


text:
Antara orang yang dahulu menyokong Raja Aleksander, ada seorang yang bernama Trifon. Dia melihat bahawa semua pasukan bersungut terhadap Raja Demetrius. Oleh itu dia pergi bertemu dengan Imalkue, orang Arab yang mengasuh Antiokhus putera Raja Aleksander yang masih muda.


text:
Lama juga Trifon tinggal di sana. Dia mendesak Imalkue untuk menyerahkan anak itu kepadanya supaya dapat dijadikan raja bagi menggantikan ayahandanya. Dia juga memberitahu Imalkue tentang tindakan-tindakan Raja Demetrius dan kebencian para askar terhadap baginda.


text:
Sementara itu Yonatan mengajukan permohonan kepada Raja Demetrius supaya pasukan-pasukannya ditarik kembali dari kubu di Yerusalem dan dari kubu-kubu lainnya di Yudea, kerana mereka terus memerangi Israel.


text:
Raja Demetrius menjawab, “Permintaan tuan akan beta kabulkan, dan apabila ada kesempatan, tuan dan bangsa tuan akan beta beri kehormatan besar.


text:
Tetapi sekarang baiklah tuan mengirim orang untuk menolong beta berperang, oleh sebab semua pasukan beta sudah memberontak.”


text:
Maka Yonatan mengirim 3,000 orang askar yang gagah berani ke Antiokhia. Raja suka sekali dengan kedatangan mereka.


text:
Apabila orang ramai itu menduduki jalan-jalan dan mula menyerang, raja melarikan diri ke dalam istana.


text:
Lalu raja meminta pertolongan pasukan Yahudi, dan mereka semua berkumpul di sekeliling baginda. Mereka berserakan di seluruh kota dan membunuh kira-kira 100,000 orang.


text:
Apabila orang ramai melihat bahawa kota mereka sudah dikuasai sepenuhnya oleh orang Yahudi, mereka berkecil hati dan berteriak-teriak meminta belas kasihan kepada raja. Kata mereka,


text:
Para pemberontak melemparkan senjata mereka dan berdamai. Maka orang Yahudi sangat dihormati oleh raja dan semua orang di dalam kerajaan. Kemudian mereka kembali ke Yerusalem dengan membawa banyak barang jarahan.


text:
Tetapi baginda mengingkari semua janjinya dan berbalik melawan Yonatan. Baginda tidak membalas kebaikan Yonatan terhadap baginda, sebaliknya baginda sangat menyusahkan dia.


text:
Beberapa waktu kemudian Trifon kembali dengan Antiokhus yang masih sangat muda. Lalu Antiokhus dinobatkan sebagai raja.


text:
Semua pasukan yang sudah dibubarkan oleh Raja Demetrius sekarang bergabung dengan raja yang masih muda itu. Raja Demetrius diserang dan dikalahkan lalu baginda melarikan diri.


text:
Lalu Raja Antiokhus yang masih muda itu menulis surat kepada Yonatan. Kandungan surat itu sebagai berikut: “Beta meneguhkan tuan dalam jawatan Imam Agung dan melantik tuan menjadi penguasa bagi keempat-empat buah daerah. Tuan juga beta berikan gelaran ‘Sahabat Raja’.”


text:
Bersama dengan itu dikirimnya seperangkat perkakas dan perabot makan yang dibuat daripada emas. Yonatan diberi hak untuk minum dari cawan emas, memakai pakaian kerajaan dan kancing emas, yang hanya dipakai oleh kaum kerabat diraja.


text:
Raja juga melantik Simon abang Yonatan menjadi panglima daerah dari perbatasan Lebanon sehingga ke perbatasan Mesir.


text:
Kemudian Yonatan dan tenteranya mara melalui daerah Siria Besar dan kota-kotanya, dan semua pasukan Siria bergabung dengannya sebagai sekutu. Dia pergi ke Askelon dan disambut dengan meriah oleh penduduk kota.


text:
Dari situ dia pergi ke Gaza, tetapi penduduknya menutup pintu gerbang kota. Maka dikepungnya kota itu, dan daerah di sekitarnya dirampas dan dibakar.


text:
Lalu penduduk Gaza mohon damai, dan Yonatan mengadakan perjanjian dengan mereka. Tetapi anak-anak para pemimpin mereka dikirimnya sebagai tawanan ke Yerusalem. Sesudah itu dia melewati negeri itu sehingga ke Damsyik.


text:
Yonatan mendengar bahawa para panglima Raja Demetrius dengan tentera yang besar sudah tiba di Kades di Galilea dengan maksud untuk memecatnya.


text:
Maka berangkatlah dia untuk berperang melawan mereka, sedangkan Simon abangnya ditinggalkan di Yudea.


text:
Simon berkhemah di depan kota Bet-Zur, mengepung kota itu dan lama sekali bertempur dengan penduduknya.


text:
Akhirnya mereka meminta damai, dan Simon bersetuju. Tetapi dia mengusir mereka dan menduduki kota. Lalu ditempatkannya tentera pendudukan di situ.


text:
Sementara itu Yonatan dan pasukannya berkhemah dekat Tasik Genesaret. Pagi-pagi lagi mereka berangkat ke dataran Hazor.


text:
Tetapi tentera musuh menghadapi mereka di situ, setelah meninggalkan sejumlah orang di pergunungan untuk mengadang orang Yahudi. Jadi sementara tentera musuh berhadapan dengan Yonatan,


text:
Seluruh tentera Yonatan melarikan diri. Tidak seorang pun yang tinggal, kecuali dua orang panglima pasukan, iaitu Matatias anak Absalom, dan Yudas anak Kalfi.


text:
Apabila melihat hal itu, anak buahnya yang sedang melarikan diri kembali dan ikut mengejar musuh sehingga perkhemahan mereka di Kades, lalu berkhemah di situ.


text:
Apabila Yonatan melihat kesempatan yang baik baginya, dia memilih beberapa orang dan mengutus mereka ke Roma untuk meneguhkan dan membaharui persahabatan dengan orang Roma.


text:
Maka berangkatlah para utusan itu ke Roma. Mereka menghadap Dewan Negara dan melaporkan bahawa mereka diutus oleh Imam Agung Yonatan dan bangsa Yahudi untuk membaharui persahabatan dan perikatan dengan Roma.


text:
Lalu Dewan Negara memberi mereka surat-surat untuk para pembesar di negeri-negeri yang akan dilalui oleh mereka, dengan permintaan supaya mereka dihantar pulang ke negeri Yudea dengan selamat.


text:
“Imam Agung Yonatan, Majlis Kaum Tua-Tua, para imam dan seluruh bangsa Yahudi, kepada saudara-saudara kami di Sparta, salam!


text:
Dahulu Raja Areios, raja saudara-saudara mengirim surat kepada Onias, Imam Agung kami untuk menyatakan bahawa kedua-dua bangsa kita bersaudara. Salinan surat itu kami lampirkan di sini.


text:
Utusan Raja Areios disambut oleh Onias dengan segala hormat, dan surat yang menyatakan perikatan dan persahabatan kita diterima olehnya.


text:
Sebenarnya perikatan seperti itu tidak kami perlukan, oleh sebab kami menimba kekuatan kami daripada Alkitab yang ada pada kami.


text:
Tetapi kami mencuba mengirim surat ini juga untuk membaharui ikatan persahabatan dan persaudaraan kami dengan saudara-saudara, oleh sebab kami tidak mahu menjadi orang asing kepada saudara-saudara. Lagi pula sudah beberapa tahun berlalu sejak surat yang pertama itu.


text:
Selama ini dari tahun ke tahun, kami ingat akan saudara-saudara pada setiap kesempatan, pada perayaan-perayaan kami dan hari-hari lain waktu kami mempersembahkan korban dan berdoa, seperti selayaknya dilakukan oleh orang yang bersaudara.


text:
Memang kami telah mengalami banyak kesulitan dan peperangan kerana sering kali diserang oleh raja-raja di sekitar kami.


text:
Selama masa peperangan itu kami tidak mahu menyusahkan saudara-saudara atau sekutu dan sahabat-sahabat kami yang lain,


text:
oleh sebab kami mendapat bantuan Tuhan. Dialah yang mengalahkan musuh-musuh kami dan menyelamatkan kami daripada mereka.


text:
Kami telah memilih Numenius anak Antiokhus serta Antipater anak Yason dan mengutus mereka ke Roma untuk membaharui ikatan persahabatan dan perikatan kami dengan orang Roma.


text:
Mereka juga kami utus kepada saudara-saudara untuk menyampaikan salam kami, dan surat ini tentang pembaharuan ikatan persaudaraan kita.


text:
Kami telah menemukan sebuah dokumen tentang orang Sparta dan orang Yahudi yang menyatakan bahawa kita bersaudara, dan kedua-dua bangsa kita keturunan Abraham.


text:
Kalau saudara-saudara bersedia membahagi semua harta, ternakan dan tanah saudara-saudara, maka kami menulis bahawa kami bersedia berbuat begitu juga. Kami menyuruh utusan kami memberitahu hal itu kepada saudara-saudara.”


text:
Yonatan mendengar bahawa panglima-panglima Raja Demetrius kembali dengan tentera yang lebih besar lagi untuk berperang melawan dia.


text:
Yonatan tidak mahu memberi kesempatan kepada mereka untuk masuk ke wilayahnya. Maka berangkatlah Yonatan dari Yerusalem dan menghadapi mereka di daerah Hamat.


text:
Yonatan menyuruh beberapa orang pengintip ke perkhemahan musuh. Mereka kembali dan melaporkan bahawa musuh bersiap-siap hendak menyerang orang Yahudi pada waktu malam.


text:
Apabila matahari terbenam, Yonatan menyuruh anak buahnya berjaga-jaga sepanjang malam dengan senjata lengkap, siap menghadapi serangan musuh setiap saat. Dia juga menempatkan penjaga-penjaga di sekeliling perkhemahan.


text:
Apabila tentera musuh mendengar bahawa Yonatan dan anak buahnya sudah siap untuk bertempur, mereka sangat ketakutan. Mereka menyalakan api unggun di perkhemahan mereka lalu melarikan diri.


text:
Yonatan dan anak buahnya melihat api unggun itu, tetapi hanya pada keesokan harinya mereka tahu akan apa yang telah terjadi.


text:
Lalu Yonatan mengejar mereka, tetapi tidak berjaya menangkap mereka, kerana mereka sudah menyeberang Sungai Eleuterus.


text:
Lalu Yonatan membelok dan menyerang orang Zabadi daripada suku bangsa Arab. Mereka dikalahkan dan milik mereka dirampas.


text:
Sementara itu Simon juga pergi bertempur dan sudah maju hingga ke Askelon dan kubu-kubu di sekitarnya. Dia kemudian membelok dan menuju ke Yope, sebuah kota berkubu, dan menempatkan tentera pendudukan untuk menjaganya kerana dia telah mendengar bahawa penduduk ingin menyerahkan kota berkubu itu kepada pasukan Raja Demetrius.


text:
Apabila Yonatan kembali ke Yerusalem, dia memanggil kaum tua-tua rakyat dan membuat rancangan bersama-sama mereka untuk membina kubu-kubu di Yudea,


text:
meninggikan tembok-tembok Yerusalem dan mendirikan tembok pemisah yang tinggi di antara kubu dan kota untuk memencilkan kubu supaya musuh tidak dapat berjual beli dengan penduduk.


text:
Rakyat bergotong-royong memperkuat pertahanan kota, oleh sebab sebahagian tembok sebelah timur di sepanjang Lembah Kidron sudah roboh. Tembok di bahagian Kafenata juga perlu diperbaiki.


text:
Simon juga membina semula kota Adida di kaki bukit. Kota itu diperkuatkannya lalu dipasangnya pintu gerbang dan palang pintu.


text:
Kemudian Trifon berusaha untuk menggulingkan Raja Antiokhus supaya dia sendiri dapat menjadi raja Asia Barat Daya.


text:
Tetapi dia khuatir Yonatan tidak akan bersetuju, dan akan memerangi dia. Oleh itu Trifon berangkat ke Bet-Sean dengan maksud menangkap dan membunuh Yonatan.


text:
Maka diterimanya Yonatan dengan segala hormat, lalu diperkenalkannya kepada semua sahabatnya. Yonatan diberinya berbagai-bagai hadiah. Lalu semua sahabat dan pasukannya diperintahkan mentaati Yonatan seperti dirinya sendiri.


text:
Dia bertanya kepada Yonatan, “Mengapa tuan menyusahkan orang sebanyak itu, padahal kita tidak berperang?


text:
Lebih baik tuan menyuruh mereka pulang. Baiklah tuan memilih beberapa orang untuk tinggal bersama-sama tuan, dan ikutlah dengan kami ke Ptolemais. Kota itu akan saya serahkan kepada tuan, juga kubu-kubu dan pasukan-pasukan lainnya dan semua pegawainya, kerana itulah maksud kedatangan saya di sini. Sesudah itu saya akan pulang.”


text:
Yonatan percaya kepada Trifon dan mengikut nasihatnya. Dia menyuruh pasukan-pasukannya pulang ke Yudea.


text:
Hanya 3,000 orang yang dibawanya, 2,000 orang ditinggalkan di Galilea, sedangkan 1,000 orang lainnya menyertai dia.


text:
Tetapi apabila Yonatan memasuki kota Ptolemais, penduduknya menutup pintu gerbang. Yonatan ditangkap dan semua pengikutnya dibunuh dengan pedang.


text:
Lalu Trifon mengirimkan pasukan tentera berjalan kaki dan pasukan berkuda ke Galilea dan ke Lembah Yizreel untuk menumpaskan seluruh tentera Yonatan.


text:
Pasukan Yahudi berfikir bahawa Yonatan dan semua pengiringnya sudah ditangkap dan dibunuh. Maka mereka saling menguatkan hati dan maju dalam barisan siap bertempur.


text:
Semua orang Yahudi sampai ke Yudea dengan selamat tetapi dengan penuh perasaan takut. Seluruh rakyat Israel berkabung dengan sedih kerana menyangka Yonatan dan para pengiringnya sudah meninggal.


text:
Lalu bangsa-bangsa di sekitar mereka berusaha untuk membinasakan orang Yahudi. Mereka berfikir, “Orang Yahudi tidak mempunyai pemimpin atau penolong. Baiklah sekarang kita bertempur melawan mereka supaya tamatlah riwayat mereka.”


text:
Simon mendengar bahawa Trifon sudah mengumpulkan tentera yang besar dengan maksud memasuki negeri Yudea dan memusnahkannya.


text:
Simon tahu bahawa khabar itu membuat rakyat takut dan gentar. Maka dia pergi ke Yerusalem. Dia mengumpulkan seluruh rakyat


text:
dan berusaha membesarkan hati mereka dengan berkata, “Kalian tahu betapa banyaknya yang telah dilakukan oleh keluarga bapa saya, saudara-saudara saya dan saya untuk Taurat Musa dan Rumah Allah. Kalian juga tahu tentang semua peperangan dan kesusahan yang kami alami.


text:
Semua saudara saya telah mengorbankan nyawa mereka demi Rumah Tuhan, Taurat, dan bangsa kita. Daripada mereka hanya saya yang masih hidup.


text:
Tapi saya tak mahu menyelamatkan diri sendiri pada waktu bahaya apa pun. Saya tidak menganggap saya lebih baik daripada saudara-saudara saya.


text:
Biarpun semua bangsa yang membenci kita sudah bergabung untuk menumpas kita, saya akan berjuang untuk membela bangsa saya, Rumah Tuhan dan anak isteri kalian.”


text:
dan mereka menjawabnya dengan gegak gempita, “Hidup Simon, pemimpin kita yang baru, pengganti Yudas dan Yonatan!


text:
Lalu Simon mengumpulkan semua askar dan bergegas-gegas menyelesaikan tembok-tembok Yerusalem dan memperkuat semua pertahanannya.


text:
Dia mengirim Yonatan anak Absalom serta sepasukan tentera yang cukup besar ke kota Yope. Yonatan mengusir penduduknya, lalu dia sendiri menetap di situ.


text:
Sementara itu Trifon dengan sepasukan tentera yang besar meninggalkan kota Ptolemais untuk menyerbu negeri Yudea. Yonatan adik Simon dibawa serta sebagai tawanan.


text:
Ketika Trifon mendengar bahawa Simon sudah menggantikan Yonatan adiknya, dan bahawa dia sudah siap untuk bertempur melawannya, dia mengirim pesanan ini kepada Simon,


text:
“Kami menahan Yonatan, adik tuan kerana sewaktu memegang jawatan, dia tidak membayar hutang-hutangnya kepada perbendaharaan kerajaan.


text:
Tetapi kami akan membebaskannya asalkan tuan membayar 3,000 kilogram perak kepada kami dan mengirim dua orang anak lelakinya sebagai tawanan untuk menjamin bahawa dia tidak akan memberontak terhadap kami sesudah dia dibebaskan.”


text:
Meskipun Simon tahu bahawa dia ditipu, dia mengirim juga wang itu dan kedua-dua orang anak lelaki Yonatan, kerana dia tidak mahu menimbulkan rasa benci daripada pihak rakyat.


text:
Dia takut mereka akan mengatakan bahawa Yonatan dibunuh kerana Simon tidak mahu mengirim wang dan kedua-dua orang anak itu.


text:
Maka diturutinya permintaan Trifon, tetapi Trifon mengingkari janjinya dan tidak melepaskan Yonatan.


text:
Kemudian Trifon maju melalui jalan lain ke Adora untuk menduduki dan memusnahkan negeri itu. Tetapi Simon dan tenteranya merintanginya ke mana pun Trifon pergi.


text:
Sementara itu tentera musuh di kubu Yerusalem mengirim utusan-utusan kepada Trifon untuk mendesaknya supaya lekas datang melalui padang gurun dan membawa perbekalan bagi mereka.


text:
Trifon menyiapkan seluruh pasukan berkudanya untuk pergi ke situ. Tetapi malam itu salji turun amat banyak sehingga mereka tidak dapat mara. Maka Trifon mundur dan pergi ke Gilead.


text:
Ketika mereka sudah mendekati kota Baskama, Trifon membunuh Yonatan, dan jenazahnya dimakamkan di situ.


text:
Lalu Simon menyuruh beberapa orang membawa jenazah Yonatan ke Modein, supaya dapat dimakamkan di kota nenek moyangnya.


text:
Kemudian di atas makam bapa dan saudara-saudaranya, Simon mendirikan sebuah tugu yang tinggi yang dapat dilihat dari jauh. Bahagian hadapan dan belakangnya dilapis dengan batu yang diasah.


text:
Lalu dibinanya juga tujuh buah piramid yang saling berhadapan untuk bapa dan ibunya serta keempat-empat orang saudaranya.


text:
Di sekeliling piramid-piramid itu didirikannya tiang-tiang besar. Di atasnya ada ukiran perlengkapan senjata dan di sampingnya ukiran kapal-kapal. Tugu itu dibuat sebagai kenangan untuk segala zaman, supaya dilihat oleh semua orang yang belayar di laut.


text:
Sementara itu Trifon berkhianat terhadap Raja Antiokhus yang Keenam, raja yang masih muda itu, dan membunuh baginda.


text:
Simon membina beberapa buah kubu di negeri Yudea dan melengkapinya dengan menara-menara yang tinggi, tembok-tembok yang kuat dan pintu gerbang dengan palang pintu. Dia juga menimbunkan persediaan makanan di dalamnya.


text:
Lalu dia mengirim utusan kepada Raja Demetrius yang Kedua untuk memohon supaya wilayah itu dibebaskan daripada cukai, sebab Trifon hanya merampasi mereka.


text:
“Raja Demetrius kepada Imam Agung Simon, dan sahabat para raja, kepada bangsa Yahudi dan para pemimpin mereka, salam!


text:
Kami sudah menerima mahkota emas dan tangkai palma yang tuan kirim. Kami bersedia membuat perjanjian damai dengan tuan dan menulis kepada para pegawai cukai supaya memberi pengecualian daripada cukai.


text:
Semua yang kami tentukan dahulu bagi tuan tetap berlaku, dan kubu-kubu yang tuan bina menjadi milik tuan.


text:
Semua kekeliruan dan pelanggaran yang tuan lakukan sehingga sekarang, kami ampunkan. Tuan juga kami bebaskan daripada cukai kerajaan yang masih harus tuan bayar dan daripada cukai-cukai lainnya yang sehingga sekarang dipungut di Yerusalem.


text:
Semua orang Yahudi yang memenuhi syarat, boleh masuk perkhidmatan pengawal peribadi kami. Marilah kita hidup berdamai.”


text:
Sejak itu dalam memulai naskhah-naskhah dan surat-surat perjanjian, orang Yahudi mula mencatat kata-kata: “Dalam tahun pertama pemerintahan Simon, Imam Agung yang besar, panglima dan penguasa orang Yahudi.”


text:
Pada waktu itu Simon dan tenteranya mengepung kota Gezer. Dibinanya sebuah alat penggempur yang dapat dipindah-pindahkan. Alat itu dirapatkannya ke tembok kota. Lalu dirempuhnya dan ditawannya salah satu menara kota itu.


text:
Penduduk kota, laki-laki, perempuan, dan anak-anak naik ke atas tembok kota dan mengoyak pakaian mereka sebagai tanda sedih. Mereka berteriak-teriak memohon Simon berdamai dengan mereka.


text:
Maka Simon berdamai dengan mereka dan tidak memerangi mereka. Tetapi dia mengusir penduduk kota dan membersihkan rumah-rumah mereka daripada patung-patung berhala. Kemudian dia dan anak buahnya memasuki kota sambil menyanyikan lagu pujian.


text:
Segala sesuatu yang mencemarkan kota dibuangnya, lalu ditempatkannya di sana orang yang taat kepada Taurat Musa. Dia juga memperkuat pertahanan kota dan mendirikan sebuah istana bagi dirinya.


text:
Sementara itu tentera pendudukan yang menduduki kubu di Yerusalem tidak dapat keluar ke daerah atau kembali untuk berjual beli. Mereka sangat kekurangan makanan, dan cukup banyak di kalangan mereka mati kelaparan.


text:
Akhirnya mereka mohon berdamai dengan Simon. Dia setuju, tetapi mereka diusir dari situ, lalu kubu itu dibersihkan daripada segala pencemaran.


text:
Pada tarikh dua puluh tiga bulan kedua tahun 171 Simon dan anak buahnya memasuki kubu itu. Mereka membawa daun palma dan menyanyikan lagu pujian dan syukur dengan diiringi kecapi, simbal dan dandi, kerana musuh besar Israel sudah dimusnahkan.


text:
Simon menetapkan bahawa setiap tahun hari itu harus dirayakan dengan gembira. Kemudian diperkuatnya pertahanan bukit Rumah Allah yang menghadap ke kubu. Lalu dia dan anak buahnya menetap di situ.


text:
Sementara itu Yohanes anak Simon sudah dewasa, maka Simon melantiknya menjadi panglima seluruh angkatan perang. Yohanes menetap di Gezer.


text:
Dalam tahun 172 Raja Demetrius yang Kedua mengumpulkan tentera baginda, lalu berangkat ke Media mencari bantuan untuk berperang melawan Trifon.


text:
Ketika Arsakes yang Keenam, raja Persia dan Media mendengar bahawa Raja Demetrius telah memasuki wilayahnya, baginda mengirim seorang panglima dengan beberapa pasukan untuk menangkap Raja Demetrius hidup-hidup.


text:
Tentera Raja Demetrius diserang dan ditumpaskan. Raja Demetrius sendiri ditangkap lalu dibawa menghadap Raja Arsakes dan dipenjarakan.


text:
Selama masa pemerintahan Simon, negeri Yudea aman. Dia mengusahakan kesejahteraan bangsanya. Pemerintahannya disukai oleh orang bawahannya, dan dia dihormati seumur hidupnya.


text:
Yope sebuah kota pelabuhan ditawannya, sehingga terbukalah jalan menuju kepulauan Yunani. Jasa Simon itu membuatnya lebih termasyhur lagi.


text:
Banyak tawanan perang dibawanya pulang. Gezer, Bet-Zur, dan kubu di Yerusalem ditawannya. Kubu itu dibersihkannya daripada segala kenajisan, dan tidak seorang pun dapat menentangnya.


text:
Orang Yahudi mengerjakan tanah mereka dalam keadaan aman dan tenteram. Maka tanah memberi hasil dan pokok-pokok berbuah dengan lebat.


text:
Para pemuda memakai pakaian seragam tentera yang sangat indah, sedangkan orang tua-tua duduk-duduk di lapangan sambil mempercakapkan zaman yang sejahtera itu.


text:
Simon membekalkan makanan bagi kota-kota dan memperlengkapinya dengan pertahanan yang kuat. Maka kemasyhurannya bertambah di seluruh negeri.


text:
Setiap orang hidup dengan tenang di bawah pokok anggur dan pokok aranya, dan tidak ada yang membuat mereka takut.


text:
Semua raja yang memusuhi mereka sudah dikalahkan, dan di negeri itu tidak ada yang memerangi orang Yahudi.


text:
Simon menolong banyak orang sebangsanya yang miskin. Dia mentaati Taurat Musa dan menumpas semua orang jahat dan pelanggar hukum.


text:
Tetapi ketika orang Sparta mendengar bahawa Simon telah menggantikan adiknya sebagai Imam Agung, dan bahawa dia menguasai seluruh negeri dan semua kotanya,


text:
mereka menulis kepada Simon untuk membaharui ikatan persahabatan dan perikatan yang dahulu dibuat oleh mereka dengan Yudas dan Yonatan, saudara-saudaranya. Surat yang diukir pada lempeng gangsa


text:
Inilah salinan surat yang dikirim orang Sparta: “Rakyat Sparta dan para pemimpinnya kepada Imam Agung Simon, para pemimpin dan imam serta seluruh rakyat Yahudi, saudara-saudara kami, salam!


text:
Para utusan yang tuan kirim kepada rakyat kami memberitahu bahawa saudara sekalian sangat termasyhur dan dihormati. Kunjungan mereka membuat kami sangat gembira.


text:
Keterangan mereka sudah kami tulis dalam keputusan persidangan rakyat sebagai berikut: ‘Numenius anak Antiokhus dan Antipater anak Yason, utusan terhormat bangsa Yahudi, datang kepada kami untuk membaharui ikatan persahabatan mereka.


text:
Persidangan rakyat berkenan menerima mereka dengan segala hormatnya dan menyalin keterangan mereka dalam piagam kota sebagai kenang-kenangan untuk rakyat Sparta. Salinan daripada dokumen itu dibuat untuk Imam Agung Simon.’ ”


text:
Kemudian Simon mengutus Numenius ke Roma dan membawa hadiah perisai emas yang besar seberat 44 kilogram untuk mengukuhkan ikatan persahabatan dengan orang Roma.


text:
Ketika rakyat mendengar semua kejadian itu, mereka berkata, “Bagaimana kami dapat membalas budi Simon dan anak-anaknya?


text:
Dia dan saudara-saudaranya dan seluruh keluarga bapanya adalah orang yang gagah berani. Mereka sudah mengusir semua musuh kita dan menjamin kemerdekaan bangsa kita.” Oleh itu mereka membuat catatan pada lempeng gangsa yang digantungkan pada tugu-tugu di Bukit Sion.


text:
Inilah kandungan tulisan itu: “Pada tarikh lapan belas bulan Elul tahun 172, iaitu tahun ketiga pemerintahan Imam Agung Simon di Asaramel,


text:
dalam persidangan besar para imam dan rakyat, para pemimpin bangsa dan kaum tua-tua, diumumkan hal-hal yang berikut:


text:
Setiap kali terjadi pertempuran di negeri ini, Simon anak Matatias keturunan Yoarib dan saudara-saudaranya mempertaruhkan nyawa mereka untuk menyelamatkan Rumah Allah, bangsa dan Taurat kita terhadap musuh. Mereka telah membawa kehormatan besar kepada bangsa kita.


text:
Tetapi Simon bangkit dan berjuang bagi bangsanya. Sejumlah besar wangnya disumbangkannya untuk memberi nafkah dan perlengkapan senjata kepada angkatan perang negara.


text:
Kota-kota di Yudea diperkuatkannya, khususnya Bet-Zur di perbatasan, yang dahulu menjadi gudang senjata musuh. Lalu ditempatkannya sebuah pasukan Yahudi untuk menduduki kota itu.


text:
Diperkuatnya pula kota pelabuhan Yope dan kota Gezer di perbatasan Asdod yang dahulu diduduki tentera musuh. Di kota-kota itu ditempatkannya orang Yahudi, dan mereka diperlengkapi dengan apa sahaja yang diperlukan oleh mereka untuk membina kota itu semula.


text:
Ketika rakyat melihat kesetiaan Simon dan segala usahanya untuk kejayaan bangsanya, dia dijadikan Imam Agung dan pemimpin mereka. Hal itu dilakukan oleh mereka kerana jasa-jasa dan kesetiaannya, kerana dia telah menjalankan keadilan dan dalam segala hal berusaha untuk meningkatkan darjat bangsanya.


text:
Dalam masa pemerintahannya Simon berjaya menumpas orang asing dari negeri Yudea, juga tentera pendudukan musuh yang tinggal di kubu di Yerusalem dan yang biasa keluar dari situ untuk mencemarkan persekitaran Rumah Allah.


text:
Lalu ditempatkannya orang Yahudi di kubu itu dan diperkuatkannya juga demi keamanan kota Yerusalem dan seluruh negeri. Tembok-tembok kota Yerusalem ditinggikannya.


text:
Hal itu dilakukannya kerana baginda mendengar bahawa orang Roma menyebut orang Yahudi sahabat, sekutu dan saudara mereka. Baginda juga mendengar bahawa utusan Simon diterima dengan segala hormat di Roma.


text:
Rakyat Yahudi dan imam-imam mereka telah berkenan mengangkat Simon dan keturunannya menjadi pemimpin dan Imam Agung mereka, sehingga tampil seorang nabi yang dapat dipercayai.


text:
Simon dilantik menjadi penguasa negara dan panglima tentera. Dia berhak melantik orang yang bertanggungjawab atas perlengkapan tentera dan kota-kota berkubu, ketua pekerjaan umum dan pemerintahan daerah. Dia juga diberi kuasa untuk mengurus Rumah Allah.


text:
Seluruh rakyat harus taat kepadanya dalam segala hal. Semua surat perjanjian rasmi harus dibuat atas namanya. Dia diberi hak untuk memakai pakaian kerajaan dengan kancing emas.


text:
Tidak seorang pun daripada kalangan rakyat atau imam yang mempunyai hak untuk membatalkan sesuatu daripada keputusan-keputusan itu atau menentang perintah Simon. Dilarang juga mengadakan perhimpunan di negeri tanpa izinnya, atau memakai pakaian kerajaan dengan kancing emas.


text:
Simon pun menerimanya dan bersedia menjadi penguasa tertinggi, Imam Agung, panglima tentera dan pemimpin rakyat serta para imam.”


text:
Lalu diputuskan untuk mengukir pernyataan itu pada lempeng gangsa dan memasangnya di tempat yang mudah dilihat di kawasan Rumah Allah.


text:
Sementara itu dari kepulauan Yunani, Antiokhus putera Raja Demetrius menulis surat kepada Simon, iaitu Imam Agung serta penguasa bangsa Yahudi, dan kepada seluruh rakyat.


text:
Beginilah bunyi surat itu: “Raja Antiokhus kepada Simon, Imam Agung serta penguasa bangsa Yahudi, dan kepada seluruh rakyat, salam!


text:
Kerajaan nenek moyang kami telah dirampas oleh beberapa orang penjahat. Kami bermaksud merebutnya kembali dan memulihkan kejayaannya yang dahulu. Kami telah mengumpulkan tentera besar dan memperlengkapi kapal-kapal perang.


text:
Kami mahu mendarat di negeri kami dan menumpaskan orang yang sudah merosak banyak kota dan menghancurkan negeri.


text:
Kami mengukuhkan penghapusan cukai bagi tuan dan pembayaran-pembayaran lainnya yang sudah dihapuskan oleh raja-raja yang terdahulu daripada kami.


text:
Yerusalem dan Rumah Allah tetap bebas daripada cukai. Semua perlengkapan senjata yang tuan buat dan semua kubu yang tuan dirikan dan kuasai, tetap milik tuan.


text:
Selain itu semua hutang tuan kepada perbendaharaan kerajaan dan apa yang harus tuan bayar, dihapuskan untuk selama-lamanya.


text:
Segera sesudah kami merebut takhta, kami akan memberi kehormatan besar kepada tuan sendiri, bangsa tuan dan Rumah Allah, sehingga menjadi termasyhur di seluruh dunia.”


text:
Dalam tahun 174 Antiokhus menyerbu negeri nenek moyangnya. Banyak pasukan bergabung dengan dia, sehingga tinggal sedikit sahaja di pihak Trifon.


text:
Trifon sedar bahawa tidak ada harapan baginya, oleh sebab dia sudah ditinggalkan oleh semua pasukannya.


text:
Dalam serangan itu Antiokhus dibantu oleh kapal-kapalnya. Kota itu terkepung sama sekali baik dari darat mahupun dari laut, sehingga tidak seorang pun dapat masuk atau keluar.


text:
Sementara itu Numenius dan rombongannya kembali dari Roma, dengan membawa surat yang dialamatkan kepada berbagai-bagai raja dan negara. Beginilah bunyi surat itu:


text:
Imam Agung Simon dan bangsa Yahudi, sahabat dan sekutu kami, telah mengirim utusan untuk membaharui ikatan persahabatan dan perikatan yang dahulu.


text:
Kami berkenan menulis kepada semua raja dan negeri supaya tidak mengganggu atau memerangi orang Yahudi, kota-kota dan negeri mereka, atau bersekutu dengan orang yang memerangi mereka.


text:
Oleh itu kalau ada pengkhianat yang melarikan diri dari negeri Yudea dan minta perlindungan di negeri tuan, serahkanlah mereka kepada Imam Agung Simon supaya dihukum menurut undang-undang mereka.”


text:
dan juga kepada semua negeri ini: Sampsames, Sparta, Delos, Mindos, Sikion, Karia, Samos, Pamfilia, Likia, Halikarnasus, Rodes, Faselis, Kos, Side, Aradus, Gortina, Knidus, Siprus dan Kirene.


text:
Raja Antiokhus berkhemah di pinggir kota Dor. Baginda menyuruh pasukannya terus-menerus menyerang kota itu dengan alat-alat penggempur buatannya sendiri. Trifon terkepung sehingga tidak dapat keluar masuk.


text:
Simon mengirim 2,000 orang askar terpilih untuk membantu Raja Antiokhus. Dikirimnya juga emas dan perak dan sejumlah besar perlengkapan.


text:
Tetapi Raja Antiokhus tidak mahu menerimanya. Semua perjanjian dengan Simon dibatalkannya dan baginda berbalik menjadi musuhnya.


text:
Lalu Raja Antiokhus mengutus Atenobius, salah seorang sahabatnya, untuk berunding dengan Simon dan menyampaikan pesan ini: “Tuan menduduki kota Yope, Gezer dan kubu di Yerusalem, padahal kota-kota itu termasuk kerajaan kami.


text:
Tuan telah merosak wilayah-wilayah itu dan mendatangkan bencana terhadap negeri. Tuan merebut kekuasaan di banyak tempat di kerajaan kami.


text:
Sekarang kota-kota yang sudah tuan rebut harus tuan kembalikan, juga wang cukai yang tuan pungut dari tempat-tempat yang tuan duduki di luar wilayah Yudea.


text:
Kalau tidak, tuan harus membayar 17,000 kilogram perak kepada kami, ditambah 17,000 kilogram perak lagi untuk mengganti cukai kota-kota itu dan kerosakan yang telah tuan datangkan. Kalau tuan menolak, kami akan datang memerangi tuan.”


text:
Ketika Atenobius tiba di Yerusalem, dilihatnya segala kemewahan di istana Simon, dewan santapan dengan perkakas makan yang dibuat daripada emas dan perak dan banyak barang lain. Maka tercenganglah dia. Lalu disampaikannya pesan raja kepada Simon.


text:
Simon menjawab, “Bukan tanah bangsa lain yang kami rebut, dan bukan milik orang lain yang kami ambil. Kami hanya mengambil tanah pusaka nenek moyang kami kembali, yang untuk sementara waktu secara tak adil dikuasai oleh musuh-musuh kami.


text:
Tentang kota Yope dan Gezer yang tuan tuntut itu, kami bersedia membayar 3,000 kilogram perak, walaupun penduduk kota-kota itu sudah sangat merugikan negeri dan bangsa kami.” Atenobius tidak menjawab.


text:
Dengan panas hati dia kembali kepada raja. Dia menyampaikan jawapan Simon dan juga menceritakan segala kemewahan di istana Simon serta segala sesuatu yang telah dilihatnya. Apabila mendengar hal itu, raja menjadi murka sekali.


text:
Lalu Raja Antiokhus melantik Kendebeus menjadi Panglima Besar daerah pantai dan memberi dia pasukan tentera berjalan kaki dan pasukan berkuda.


text:
Kendebeus diperintahkan untuk berkhemah di perbatasan Yudea dan membina kota Kidron semula, serta memperkuat pintu-pintu gerbangnya supaya raja dapat memerangi bangsa Yahudi. Sementara itu raja sendiri terus mengejar Trifon.


text:
Kendebeus menuju ke kota Yamnia dan mula mengganggu orang Yahudi dengan memasuki wilayah Yudea, menangkap penduduknya serta membunuh mereka.


text:
Kota Kidron dibinanya semula, lalu ditempatkannya di situ pasukan berkuda dan pasukan tentera berjalan kaki. Dengan demikian mereka dapat mengadakan serangan di jalan-jalan di Yudea seperti diperintahkan raja.


text:
Yohanes anak Simon meninggalkan kota Gezer untuk melaporkan kepada bapanya apa yang dilakukan Kendebeus.


text:
Maka Simon berkata kepada Yohanes dan Yudas kedua-dua orang anaknya yang sulung, “Seluruh keluarga ayahku, saudara-saudaraku dan aku sendiri seumur hidup berjuang untuk Israel. Berkali-kali kami berjaya membebaskan Israel.


text:
Sekarang aku sudah tua. Tetapi berkat rahmat Allah, kamu sekarang sudah cukup besar. Kamu harus menggantikan aku dan adikku untuk berjuang bagi bangsa kita. Semoga Allah sendiri menolong kamu.”


text:
Kemudian Yohanes memilih 20,000 orang askar dan pasukan berkuda dari negeri itu, dan mereka mara melawan Kendebeus. Mereka bermalam di Modein.


text:
Esoknya pagi-pagi lagi mereka berangkat ke dataran. Di situ mereka didatangi oleh sejumlah besar pasukan berkuda dan pasukan tentera berjalan kaki, tetapi di antara kedua-dua pasukan itu ada sebatang sungai.


text:
Yohanes dan pasukannya berkhemah berhadapan dengan pasukan musuh. Apabila Yohanes melihat askar-askarnya takut menyeberang sungai, dia sendiri menyeberangnya terlebih dahulu. Apabila melihat hal itu anak buahnya menyusul.


text:
Lalu Yohanes membahagi tenteranya. Dia menempatkan pasukan berkuda di tengah-tengah pasukan tentera berjalan kaki, kerana pasukan berkuda musuh sangat besar jumlahnya.


text:
Trompet tanda menyerang dibunyikan. Kendebeus dan tenteranya mengalah dan banyak antara mereka cedera. Tentera yang lain lari ke kubu mereka di Kidron.


text:
Yudas adik Yohanes terluka dalam pertempuran itu, tetapi Yohanes terus mengejar musuh sehingga ke kota Kidron yang sudah dibina semula oleh Kendebeus.


text:
Tentera musuh juga melarikan diri ke menara-menara di ladang-ladang Asdod, tetapi Yohanes membakarnya sehingga musnah. Pada hari itu lebih kurang 2,000 orang tentera musuh binasa, dan Yohanes kembali dengan selamat ke Yudea.


text:
Imam Agung Simon telah mengangkat Ptolemeus anak Abub menjadi panglima di dataran Yerikho. Ptolemeus sangat kaya,


text:
Tetapi dia menjadi sombong dan ingin menguasai seluruh negeri. Oleh itu dia memikirkan sebuah rancangan yang licik untuk membunuh Simon dan anak-anaknya.


text:
Suatu ketika Simon bersama dengan kedua-dua orang anaknya, Matatias dan Yudas sedang berkunjung ke kota-kota di wilayahnya untuk memperhatikan keperluan kota-kota itu. Dalam bulan Syebat, iaitu bulan kesebelas tahun 177, mereka tiba di kota Yerikho.


text:
Dengan liciknya Ptolemeus menerima mereka di kubu kecil bernama Dok yang telah dibinanya sendiri. Ptolemeus mengadakan pesta besar untuk mereka, tetapi diam-diam disembunyikannya beberapa orang askar di situ.


text:
Ketika Simon dan kedua-dua orang anaknya mabuk, Ptolemeus dan anak buahnya bangun, mengambil senjata mereka dan menyerang Simon di ruang perjamuan. Mereka membunuh Simon, kedua-dua orang anaknya dan beberapa orang pengiring.


text:
Sesudah itu Ptolemeus menulis laporan tentang apa yang telah dilakukannya dan mengirimkannya kepada raja. Dia minta supaya raja mengirim pasukan untuk membantunya dan supaya negeri itu berserta kota-kotanya diserahkan kepadanya.


text:
Dia juga menulis kepada para pemimpin pasukan supaya mereka berpihak kepadanya dengan janji akan menghadiahkan emas dan perak serta hadiah-hadiah lain kepada mereka.


text:
Lalu diutusnya beberapa orang ke Gezer untuk membunuh Yohanes. Dikirimnya juga beberapa orang lain untuk merebut Yerusalem dan Bukit Rumah Allah.


text:
Tetapi seorang lari terlebih dahulu ke Gezer dan mengkhabarkan kepada Yohanes bahawa bapa dan saudara-saudaranya sudah mati dibunuh, dan bahawa Ptolemeus mengirim orang untuk membunuhnya juga.


text:
Yohanes sangat terkejut mendengar khabar itu. Tetapi kerana sudah diberitahukan terlebih dahulu, dia dapat menangkap dan menumpaskan kumpulan orang yang dikirim untuk membunuhnya.


text:
Selebihnya daripada kisah Yohanes, peperangannya, kepahlawanannya, bagaimana dia membina tembok-tembok kota semula dan tentang jasa-jasanya yang lain,


text:
Semoga Allah bermurah hati kepada kamu dan memenuhi perjanjian yang dibuat-Nya dengan Abraham, Ishak dan Yakub, hamba-hamba-Nya yang setia.


text:
Semoga Dia menerangi budi kamu untuk memahami Taurat dan perintah-perintah-Nya. Semoga Dia memberi damai dan kesejahteraan kepada kamu,


text:
mengabulkan doa-doa kamu, mengampunkan dosa-dosa kamu dan tidak meninggalkan kamu pada waktu kesusahan.


text:
Dalam tahun 169, ketika Raja Demetrius yang Kedua memerintah di Siria, kami menulis kepada kamu tentang penganiayaan dan kesukaran-kesukaran yang menimpa kami selama tahun-tahun yang lampau itu. Waktu itu Yason dan pengikut-pengikutnya mengkhianati dan memberontak terhadap pemerintahan di Tanah Suci.


text:
Pintu-pintu Rumah Tuhan dibakar dan orang yang tidak bersalah dibunuh. Lalu kami berdoa kepada Tuhan dan Dia menjawab doa-doa kami. Kami mempersembahkan korban binatang dan korban untuk mengucap syukur kepada Tuhan, menyalakan lampu-lampu di Rumah Tuhan dan menyajikan roti sajian.


text:
Oleh sebab itu hendaklah kamu merayakan suatu perayaan yang sama dengan Perayaan Pondok Daun dalam bulan Kislew.” Ditulis dalam tahun 188.


text:
“Daripada orang Yahudi di Yerusalem dan Yudea, Majlis Tua-Tua serta Yudas, kepada semua orang Yahudi di Mesir, terutamanya kepada Aristobulus keturunan para imam yang diurapi dan guru kepada Raja Ptolemeus, salam!


text:
Kami sangat bersyukur kepada Allah, kerana Dia telah menyelamatkan kami daripada bahaya yang besar dengan menolong kami melawan raja.


text:
Ketika Raja Antiokhus tiba di Persia, tentera baginda nampaknya sukar dikalahkan. Tetapi mereka dihancurkan di dalam kuil Dewi Nanaia kerana muslihat para imam yang menyembah dewi itu.


text:
Raja Antiokhus datang ke situ dengan beberapa orang sahabat. Baginda berpura-pura mahu mengahwini dewi itu supaya dapat mengambil banyak harta kuil sebagai mas kahwin.


text:
Para imam mempamerkan semua harta itu. Setelah raja dan sahabat-sahabat raja masuk ke dalam kuil itu, imam-imam menutup pintunya.


text:
Lalu dari pintu rahsia di loteng, mereka melempari raja dan sahabat-sahabat raja dengan batu sehingga mati. Mayat mereka dicincang dan kepala mereka dilemparkan kepada orang di luar.”


text:
Terpujilah Allah kita kerana Dia telah menghukum semua orang jahat itu. Terpujilah Dia kerana segala-galanya.


text:
Pada tarikh dua puluh lima bulan Kislew, kami akan merayakan Perayaan Pentahbisan Semula Rumah Tuhan. Kami berasa perlu untuk mengingatkan kamu akan hal itu, supaya kamu pun merayakannya seperti kamu merayakan Hari Raya Pondok Daun dan Pesta Api. Pesta Api itu mengingatkan peristiwa ketika Nehemia mempersembahkan korban sesudah Rumah Tuhan dan mazbah dibina semula.


text:
Tentang api itu, ada cerita sebagai berikut: Pada waktu nenek moyang kita diangkut ke negeri Persia, beberapa orang imam yang salih diam-diam mengambil sedikit api dari mazbah, lalu menyembunyikannya di dasar sebuah perigi yang kering. Api itu disembunyikan begitu baik, sehingga tempatnya tidak diketahui sesiapa pun.


text:
Bertahun-tahun kemudian, ketika Tuhan berkenan, raja Persia mengirim Nehemia kembali ke Yerusalem. Lalu Nehemia menyuruh keturunan imam-imam yang dahulu menyembunyikan api itu untuk mencarinya.


text:
Mereka memberitahu kami bahawa mereka tidak menemukan api, melainkan hanya sedikit cairan berminyak. Nehemia menyuruh mereka mengambil dan membawa cairan itu kepadanya. Selepas seluruh korban diletakkan di atas mazbah, dia menyuruh imam-imam memercikkan cairan itu ke atas kayu dan korban.


text:
Sesudah hal itu dilakukan, dan beberapa saat kemudian matahari muncul dari balik awan, tiba-tiba api yang besar menyala sehingga semua orang kehairanan.


text:
Lalu, sementara korban itu dimakan api, Imam Agung Yonatan menyampaikan doa, diikuti oleh Nehemia dan para imam serta semua orang lain di situ.


text:
Nehemia berdoa begini, ‘Ya Tuhan Allah, Pencipta segala sesuatu, Engkau mengagumkan dan kuat, adil dan berbelas kasihan. Hanya Engkau Raja, hanya Engkau baik,


text:
hanya Engkau yang adil dan murah hati. Engkau Maha Kuasa dan Kekal, yang menyelamatkan Israel daripada segala kesukaran. Engkau yang mengkhususkan nenek moyang kami menjadi orang pilihan-Mu.


text:
Terimalah korban ini yang kami persembahkan untuk seluruh Israel. Lindungilah umat pilihan-Mu dan sucikanlah kami.


text:
Bebaskanlah bangsa kami yang menjadi hamba di negeri-negeri asing dan kumpulkanlah semula orang sebangsa kami yang tercerai-cerai. Kasihanilah bangsa kami yang dihina dan diperlakukan dengan kejam. Maka bangsa-bangsa lain akan tahu bahawa Engkau Allah kami.


text:
Sesudah korban habis terbakar, Nehemia menyuruh supaya sisa cairan itu dituangkan ke atas beberapa buah batu besar.


text:
Berita itu tersiar ke merata-rata tempat, dan raja Persia diberitahu bahawa suatu cairan telah ditemui di tempat imam-imam menyembunyikan api mazbah sebelum mereka diangkut ke tempat pembuangan, dan bahawa Nehemia serta kawan-kawannya telah menggunakan cairan itu untuk membakar korban di mazbah.


text:
Setelah peristiwa itu diselidiki, raja memerintahkan supaya tempat itu dipagar dan diisytiharkan suci.


text:
Tempat itu dipercayakan kepada beberapa orang oleh raja, dan baginda memberikan mereka sebahagian daripada keuntungan besar yang diperolehi dari tempat itu.


text:
Nehemia dan kawan-kawannya menamakan air itu ‘naftar’, yang bererti penyucian, tetapi kebanyakan orang menyebutnya ‘naftai’.


text:
Dalam piagam, kami menemukan catatan bahawa Nabi Yeremialah yang menyuruh orang yang diangkut ke pembuangan untuk menyembunyikan sedikit api dari mazbah, seperti yang kami tulis di atas.


text:
Nabi itu juga yang mengajarkan Taurat Tuhan kepada orang buangan dan menasihati mereka supaya jangan melupakan perintah-perintah itu, dan jangan tersesat apabila melihat patung-patung berhala emas dan perak dengan segala perhiasannya.


text:
Dalam piagam itu dicatatkan juga hal berikut tentang Yeremia: Dengan ilham Tuhan, nabi itu menyuruh supaya Khemah Tuhan dan Tabut Perjanjian dibawa bersama dengan dia ke sebuah gunung. Gunung itulah yang didaki Musa untuk memandang negeri yang dijanjikan Allah kepada bangsa kita.


text:
Ketika Yeremia mendaki gunung itu, didapatinya sebuah gua yang besar. Di situ disembunyikannya Khemah Tuhan, Tabut Perjanjian, dan mazbah untuk kemenyan. Kemudian tempat masuk ke gua itu ditutupnya rapat-rapat.


text:
Beberapa orang kawan Yeremia pergi ke sana untuk menandai jalannya, tetapi mereka tidak dapat menemukan gua itu.


text:
Apabila mendengar hal itu, Yeremia menegur mereka, katanya, ‘Tiada seorang pun boleh tahu tempat itu sehingga Allah mengumpulkan umat-Nya kembali semula dan mengasihani mereka.


text:
Pada waktu itu Dia akan menunjukkan tempat benda-benda itu disembunyikan. Cahaya hadirat Tuhan akan kelihatan di awan yang turun seperti yang berlaku pada zaman Musa, dan kemudian pada masa Salomo berdoa supaya Rumah Allah ditahbiskan dengan kemuliaan kepada Tuhan.’


text:
Kami juga diberitahu bagaimana Raja Salomo yang bijaksana mempersembahkan korban ketika Rumah Tuhan selesai dibina dan ditahbiskan kepada Allah.


text:
Pada waktu raja sedang berdoa, turunlah api dari syurga dan membakar korban-korban, seperti yang terjadi dahulu, ketika Musa sedang berdoa.


text:
Menurut Musa, korban untuk mengampunkan dosa itu habis dimakan api kerana tidak dimakan oleh manusia.


text:
Peristiwa-peristiwa itu diceritakan juga dalam piagam rasmi dan dalam kitab riwayat hidup Nehemia, bahawa dia menyusun sebuah perpustakaan dengan mengumpulkan berbagai-bagai kitab tentang para raja dan para nabi, karangan-karangan Raja Daud dan surat para raja tentang korban-korban.


text:
Demikian juga Yudas telah mengumpulkan semua kitab yang tercerai-cerai kerana peperangan. Semua kitab itu masih ada pada kami.


text:
Oleh sebab kami bermaksud merayakan Perayaan Pentahbisan Semula Rumah Allah, kami menulis surat ini supaya kamu juga merayakan perayaan itu.


text:
“Allah telah menyelamatkan seluruh bangsa-Nya dan mengembalikan tanah pusaka kita, kerajaan, keimaman dan ibadat di dalam Rumah-Nya kepada kita,


text:
seperti yang dijanjikan-Nya di dalam Taurat-Nya. Dia telah membebaskan kita daripada banyak malapetaka dan telah menyucikan Rumah-Nya. Kami yakin Allah akan segera menunjukkan belas kasihan-Nya terhadap kita dan membawa kita sekalian dari segala penjuru bumi untuk berkumpul di Rumah-Nya.”


text:
Dalam kitab yang terdiri daripada lima jilid, Yason dari Kirene telah mencatat kisah-kisah Yudas Makabe dan saudara-saudaranya, penyucian Rumah Allah yang agung, serta pentahbisan mazbah-Nya, dan


text:
Dia juga mengisahkan penglihatan-penglihatan dari syurga yang dilihat oleh beberapa orang termasyhur yang berjuang untuk kepentingan umat Yahudi. Tentera kita hanya sedikit jumlahnya, tetapi mereka berhasil merebut kembali seluruh negeri kita dan mengusir pasukan-pasukan asing.


text:
Mereka merebut kembali Rumah Tuhan yang termasyhur di seluruh dunia dan membebaskan kota Yerusalem. Mereka juga memulihkan hukum-hukum yang hampir terhapus. Semua itu dapat dilakukan mereka kerana Tuhan baik hati dan mengasihani mereka.


text:
Sekarang saya akan mencuba meringkaskan kitab Yason yang terdiri daripada lima jilid itu menjadi satu jilid.


text:
Bahan-bahan dan angka-angka yang banyak dan terperinci mungkin menyulitkan orang yang ingin mempelajari kisah-kisah sejarah.


text:
Tetapi saya sudah berusaha untuk menyajikan hal-hal yang menarik bagi orang yang suka membaca; hal-hal yang mudah bagi orang yang suka menghafal, dan yang berfaedah bagi semua orang yang mungkin membaca buku ini.


text:
Membuat ringkasan seperti ini merupakan tugas sulit yang menuntut kerja keras dan mengurangkan tidur.


text:
Pekerjaan ini sama sulitnya dengan menyiapkan suatu perjamuan yang dapat memuaskan tetamu-tetamu. Walaupun begitu, saya rela bersusah payah untuk kemudahan pembaca-pembaca.


text:
Tentang penelitian terhadap setiap peristiwa, saya serahkan kepada pengarang asal. Saya sendiri berusaha untuk hanya menumpukan butir-butir terpenting sahaja dalam ringkasan saya.


text:
Saya bukan arkitek yang membuat rumah baru dan harus memperhatikan perincian butir-butir pembinaan. Saya hanya seperti tukang ukir dan tukang lukis yang harus mencari apa yang sesuai untuk memperindah rumah itu.


text:
Seorang ahli sejarah harus mempelajari dan menyelidiki semua peristiwa, lalu menghuraikannya secara terperinci.


text:
Tetapi orang yang hanya membuat ringkasan, harus dibenarkan menyajikan bahan yang ringkas tanpa huraian terperinci.


text:
Maka saya bermula sekarang, tanpa memberi ulasan yang lain. Tidak betul untuk memperpanjang pendahuluan, dan mempersingkat kisahnya sendiri.


text:
Pada waktu Onias menjadi Imam Agung di Yerusalem, kota itu aman dan makmur. Hukum-hukum ditaati dengan sungguh-sungguh, oleh sebab Onias salih dan benci akan kejahatan.


text:
Raja-raja Siria dan Mesir menghormati kota itu serta Rumah Tuhan dengan mengirimkan hadiah-hadiah yang berharga;


text:
juga Raja Seleukus, raja Asia Barat Daya, yang membiayai semua perbelanjaan korban untuk ibadat di Rumah Tuhan daripada pendapatannya sendiri.


text:
Tetapi seorang yang bernama Simon daripada suku Benyamin yang dilantik menjadi pengurus Rumah Tuhan, berselisih faham dengan Onias tentang pentadbiran pasar di kota.


text:
Oleh sebab Simon tidak dapat mengalahkan Onias, dia pergi menghadap Apolonius anak Traseus yang pada waktu itu menjadi gabenor Siria Besar dan Fenisia.


text:
Simon memberitahu Apolonius bahawa perbendaharaan Rumah Tuhan di Yerusalem berisi harta yang berlimpah-limpah sehingga tidak dapat dihitung. Dikatakannya juga bahawa wang itu tidak digunakan untuk perbelanjaan korban, maka dicadangkannya harta itu diletakkan di bawah kekuasaan raja.


text:
Kemudian Apolonius menghadap raja dan menceritakan perihal harta itu kepada baginda. Maka raja mengutus Heliodorus, perdana menteri baginda untuk mengusahakan pengambilan harta itu.


text:
Heliodorus segera berangkat untuk melaksanakan tugas itu, tetapi dia menyembunyikan tujuannya dengan memberi alasan hendak meninjau kota-kota di wilayah Siria Besar dan Fenisia.


text:
Setibanya di Yerusalem, dia disambut dengan mesra oleh Imam Agung. Lalu Heliodorus menyatakan maksud kedatangannya yang sebenar, dan dia bertanya sama ada laporan yang telah diterimanya itu benar.


text:
Imam Agung menerangkan bahawa apa yang dikatakan oleh Simon si penjahat itu, tidaklah benar. Memang ada wang dalam perbendaharaan Rumah Tuhan, tetapi sebahagian wang itu disisihkan untuk para janda dan yatim piatu, dan sebahagian lagi kepunyaan Hirkanus anak Tobias, seorang terkemuka. Dia juga menegaskan bahawa jumlah seluruhnya hanya 14,000 kilogram perak dan 7,000 kilogram emas.


text:
Dikatakannya juga bahawa sungguh mustahil jika berbuat tidak adil terhadap orang yang menaruh kepercayaan pada kesucian dan kekebalan Rumah Tuhan yang dihormati di seluruh dunia.


text:
Tetapi Heliodorus berkata bahawa bagaimanapun juga, wang itu harus diserahkan untuk perbendaharaan istana seperti yang diperintahkan raja.


text:
Maka pada hari yang ditetapkannya, dia masuk ke dalam Rumah Tuhan untuk mengawasi penghitungan wang itu. Hal itu menimbulkan kecemasan besar di seluruh kota.


text:
Imam-imam dengan pakaian ibadat meniarap di hadapan mazbah. Mereka memohon kepada Allah supaya Dia menjaga harta di dalam Rumah-Nya, oleh sebab Dia sendiri telah menetapkan undang-undang untuk melindungi harta yang disimpan di dalam Rumah Tuhan.


text:
Rakyat berduyun-duyun meninggalkan rumah mereka hendak berdoa bersama-sama supaya Rumah Tuhan tidak dicemarkan.


text:
Jalan-jalan dibanjiri oleh orang perempuan yang memakai kain guni pada pinggang sebagai tanda kesedihan. Antara gadis-gadis yang dipingit ada yang lari ke pintu rumah, ada yang berdiri di atas pagar dan ada pula yang menjenguk dari jendela.


text:
Sungguh memilukan melihat Imam Agung yang menanti-nanti dalam keadaan takut serta cemas, dan semua penduduk kota kebingungan sambil meniarap di tanah.


text:
Sementara semua orang memohon kepada Tuhan Yang Maha Kuasa supaya menjaga harta itu agar tetap utuh dan aman bagi mereka yang mempercayai-Nya,


text:
Tetapi pada saat dia dan para pengawalnya tiba di ruang perbendaharaan, Tuhan segala roh dan segala kuasa mendatangkan penglihatan yang amat dahsyat, sehingga semua orang yang berani datang ke situ bersama-sama Heliodorus terkejut melihat kekuasaan Allah dan tidak berdaya kerana ketakutan.


text:
Dalam penglihatan itu mereka melihat seekor kuda dan penunggangnya. Kuda itu dilengkapi dengan pakaian kuda yang sangat indah. Penunggangnya berbaju zirah emas dan sangat menakutkan. Tiba-tiba kuda itu menyerbu Heliodorus dan menyepaknya dengan kaki depannya.


text:
Heliodorus juga melihat dua orang pemuda yang luar biasa kuatnya dan tampan. Pakaian mereka serba indah dan gemerlapan. Mereka berdiri di kiri kanannya dan memukulnya dengan tidak henti-hentinya.


text:
Tiba-tiba Heliodorus pengsan dan jatuh ke tanah. Para pengawalnya membaringkan dia di atas sebuah usungan


text:
dan membawa dia keluar. Orang ini hanya sebentar tadi masuk ke ruang perbendaharaan disertai banyak pengiring dan semua pengawal peribadinya, sekarang diusung keluar dalam keadaan tidak berdaya. Lalu mereka dengan terang-terangan mengakui kekuasaan Allah.


text:
Sesudah tertimpa kekuasaan Allah, Heliodorus tertelentang sahaja. Dia tidak dapat bercakap dan tidak mempunyai harapan untuk sembuh.


text:
Sementara itu orang Yahudi memuji Tuhan kerana Dia telah menjaga kehormatan Rumah-Nya dengan cara yang ajaib. Rumah Tuhan yang tadinya diliputi suasana ketakutan dan kebingungan, sekarang penuh kegembiraan dan sukacita kerana Tuhan Yang Maha Kuasa telah menampakkan diri.


text:
Beberapa orang pengiring Heliodorus segera memohonkan Imam Agung Onias berdoa agar Yang Maha Tinggi tidak mengambil nyawa tuan mereka yang hampir mati itu.


text:
Maka Imam Agung mempersembahkan korban supaya Allah menyelamatkan Heliodorus, kerana dia takut raja akan menyangka bahawa peristiwa itu permainan jahat orang Yahudi.


text:
Sementara Onias mempersembahkan korban, kedua-dua orang pemuda tadi dengan berpakaian seperti sebelumnya, menampakkan diri lagi kepada Heliodorus dan berkata, “Engkau harus sangat berterima kasih kepada Imam Agung, kerana demi dialah Tuhan telah menyelamatkan nyawamu.


text:
Ingatlah bahawa yang menghukum engkau ialah Penguasa Syurga. Jadi beritahukanlah kekuasaan-Nya yang besar kepada semua orang.” Sesudah berkata begitu, dua orang pemuda itu menghilang.


text:
Maka Heliodorus mempersembahkan korban dan membuat banyak janji kepada Tuhan yang telah menyelamatkan nyawanya. Lalu dia minta diri kepada Onias dan berangkat kembali bersama-sama pasukannya kepada raja.


text:
Kepada semua orang dia menceritakan perbuatan-perbuatan Allah Yang Maha Besar, yang telah disaksikannya sendiri.


text:
Ketika raja bertanya kepada Heliodorus siapa yang patut dikirim sekali lagi ke Yerusalem, dia menjawab,


text:
“Kalau tuanku mempunyai musuh atau seorang yang berkhianat terhadap pemerintahan tuanku, baiklah tuanku mengutus dia ke sana. Dia tidak akan kembali tanpa diseksa, andaikata dia masih selamat, oleh sebab di kota itu benar-benar ada kuasa Allah.


text:
Allah penguasa syurga yang mengawasi dan melindungi tempat itu. Siapa sahaja datang ke situ dengan maksud jahat, dipukul dan dibinasakan.”


text:
Tetapi Simon, orang yang telah berkhianat terhadap tanah airnya dan yang memberitahu Apolonius tentang harta di dalam perbendaharaan, menuduh Onias bahawa Oniaslah yang memukul Heliodorus dan mendatangkan malapetaka itu.


text:
Bahkan dia berani menuduh Onias sebagai pengkhianat negara. Padahal Onias sangat berjasa kepada Yerusalem. Dia telah melindungi orang sebangsanya dan berusaha keras supaya hukum-hukum ditaati.


text:
Apolonius anak Menesteus, gabenor Siria Besar dan Fenisia, menyokong kejahatan-kejahatan yang dilakukan oleh Simon. Permusuhan antara Simon dan Onias menjadi-jadi, sehingga akhirnya seorang kepercayaan Simon melakukan beberapa pembunuhan. Onias menyedari bahawa keadaan itu mengancamnya,


text:
maka dia pergi menghadap raja. Maksudnya bukan untuk mengadukan orang sebangsanya, tetapi untuk mengusahakan kesejahteraan bangsa Yahudi, baik umum mahupun perseorangan.


text:
Dia menyedari bahawa tanpa penglibatan raja, tidak mungkin tercapai perdamaian dalam urusan negara, dan bahawa Simon akan terus melakukan kejahatan.


text:
Setelah Raja Seleukus mangkat dan Antiokhus yang dikenali sebagai Epifanes menjadi raja, Yason adik Onias berusaha untuk merebut jawatan Imam Agung dengan memberi rasuah.


text:
Dia menghadap raja dan menjanjikan 13,000 kilogram perak dan 2,700 kilogram lagi yang akan dibayar daripada sumber lain.


text:
Selain itu dia berjanji akan membayar 5,000 kilogram perak jika diberi kuasa untuk mendirikan gelanggang olahraga sebagai tempat latihan bagi pemuda-pemuda, dan mendaftarkan orang Yerusalem sebagai penduduk kota Antiokhia.


text:
Raja bersetuju dan segera sesudah Yason menjadi Imam Agung, dia menggunakan kekuasaannya untuk menyesuaikan penduduk Yerusalem kepada cara hidup orang Yunani.


text:
Dia mulai dengan menghapuskan semua hak istimewa yang dianugerahkan raja-raja Siria dahulu kepada bangsa Yahudi melalui jasa Yohanes. Yohanes itu bapa Eupolemus yang diutus ke Roma untuk mengadakan persahabatan dan perikatan. Yason juga menghapuskan adat istiadat Yahudi dan memperkenalkan adat baru yang bertentangan dengan Taurat kita.


text:
Dengan penuh semangat dia membina sebuah gelanggang olahraga dekat dengan Rumah Tuhan. Pemuda-pemuda kita yang paling cekap disuruhnya menyertai pesta-pesta olahraga menurut adat kebiasaan Yunani.


text:
Yason, Imam Agung palsu itu melakukan kejahatan-kejahatan yang tidak ada taranya. Oleh sebab dia, rakyat semakin menerima kebudayaan Yunani dan cara-cara asing, sehingga


text:
para imam pun tidak lagi mempedulikan tugas-tugas suci mereka. Mereka sudah tidak berminat terhadap ibadat di Rumah Tuhan dan melalaikan semua korban. Apabila tanda untuk memulakan lempar cakera dibunyikan, mereka bergegas-gegas untuk menyertai permainan-permainan yang dilarang oleh Taurat kita.


text:
Mereka meremehkan apa yang dihormati oleh nenek moyang kita, sedangkan tanda-tanda kehormatan Yunani sangat dihargai oleh mereka.


text:
Itulah sebabnya mereka mula mengalami kesulitan, oleh sebab bangsa yang adat istiadatnya dikagumi oleh mereka dan cara hidup yang cuba ditiru mereka, menjadi musuh dan penindas mereka.


text:
Memang pemberontakan terhadap Taurat Allah bukanlah hal yang kecil, seperti mana ternampak daripada kejadian-kejadian yang berikut.


text:
Pada suatu masa, apabila raja menghadiri pesta olahraga yang diadakan lima tahun sekali di kota Tirus,


text:
Yason orang jahat itu mengirim beberapa orang utusan dari Yerusalem, yang terdaftar sebagai penduduk Antiokhia. Yason menyuruh mereka membawa 2.5 kilogram perak untuk perbelanjaan korban kepada Dewa Herakles. Tetapi utusan-utusan itu sendiri menganggap bahawa tidaklah patut menggunakan wang itu untuk korban.


text:
Maka wang yang dimaksudkan untuk korban bagi Dewa Herakles, digunakan oleh pembawa-pembawa wang itu, untuk memperlengkapi kapal perang.


text:
Setelah Apolonius anak Menesteus diutus ke Mesir untuk menghadiri penobatan Raja Filometor, Raja Antiokhus mendengar bahawa raja Mesir itu tidak bersetuju dengan dasar-dasar baginda. Raja Antiokhus mula cemas hati tentang keamanan kerajaan baginda sendiri. Oleh sebab itu baginda pergi ke kota Yope, kemudian ke Yerusalem.


text:
Baginda disambut dengan meriah oleh Yason dan penduduk kota dan diarak masuk oleh kumpulan orang yang membawa obor sambil bersorak-sorai. Selepas itu Raja Antiokhus membawa pasukannya ke Fenisia.


text:
Tiga tahun kemudian Yason mengutus Menelaus saudara Simon yang telah disebut dahulu, untuk membawa wang yang dijanjikannya kepada raja dan minta keputusan baginda tentang beberapa perkara penting.


text:
Tetapi ketika menghadap raja, dia membuat raja terkesan dengan berlagak seperti orang yang mempunyai kuasa. Menelaus menawarkan wang 10,200 kilogram lebih banyak daripada yang dijanjikan Yason, sehingga Menelaus berhasil mendapat jawatan Imam Agung.


text:
Lalu Menelaus kembali ke Yerusalem sambil membawa surat perlantikan daripada raja. Tetapi selain itu dia tidak mempunyai apa-apa kelayakan untuk menjadi Imam Agung; perangainya seperti seorang penguasa yang bengis dan kalau marah, dia menggeram seperti binatang buas.


text:
Demikianlah Yason yang telah merebut kedudukan Imam Agung daripada saudaranya sendiri digulingkan juga, dan sekarang terpaksa melarikan diri ke negeri Amon.


text:
Meskipun Menelaus mendapat jawatan Imam Agung, namun dia tidak membayar wang yang dijanjikannya kepada raja.


text:
Sostratus, komandan kubu di Yerusalem, terus-menerus menuntut wang itu, kerana dia ditugaskan mengumpul hasil. Akhirnya kedua-dua orang itu dipanggil menghadap raja.


text:
Menelaus melantik Lisimakhus saudaranya sebagai timbalan Imam Agung, sementara Sostratus memilih Krates, ketua pasukan Siprus, sebagai wakilnya.


text:
Sementara itu suatu pemberontakan berlaku di kota Tarsus dan Malus di daerah Kilikia, kerana raja telah menghadiahkan kedua-dua buah kota itu kepada Antiokhis, seorang gundik baginda.


text:
Maka raja meninggalkan Andronikus seorang pegawai tinggi sebagai wakilnya, sedangkan baginda sendiri pergi dengan tergesa-gesa ke Kilikia untuk menenteramkan keadaan di situ.


text:
Menelaus mengambil kesempatan itu untuk merompak beberapa buah perabot emas dari Rumah Tuhan. Sebahagian dihadiahkannya kepada Andronikus dan sebahagian lagi dijualnya di kota Tirus dan kota-kota di sekitarnya.


text:
Apabila Onias mendengar hal itu dia mencari perlindungan di sebuah tempat suci di Dafne dekat dengan kota Antiokhia, dan dengan terang-terangan mengecam Menelaus.


text:
Lalu Menelaus dengan diam-diam memujuk Andronikus untuk membunuh Onias. Maka Andronikus pergi menemui Onias. Dia bersalaman dengan Onias dan dengan tipu daya menjanjikan keselamatan kepadanya. Akhirnya Onias dapat dipujuk untuk meninggalkan tempat suci itu, walaupun dia berasa curiga. Tetapi pada saat itu juga Andronikus dengan serta-merta membunuh Onias tanpa mengendahkan keadilan.


text:
Bukan sahaja bangsa Yahudi tetapi bangsa-bangsa lain pun marah dan gelisah kerana pembunuhan yang kejam itu.


text:
Setelah raja kembali dari daerah Kilikia, beberapa orang Yahudi dari Antiokhia menghadap baginda dan mengadukan pembunuhan keji terhadap Onias. Beberapa orang Yunani yang benci akan kejahatan itu turut mengutuknya.


text:
Raja Antiokhus berasa sangat sedih dan kasihan; baginda menangis mengenangkan mendiang Onias yang begitu bijaksana dan tertib hidupnya.


text:
Lalu meledaklah kemurkaan baginda terhadap Andronikus. Dengan serta-merta pakaian kebesaran Andronikus ditanggalkan oleh baginda; jubahnya dikoyak, dan dia digiring berkeliling kota hingga ke tempat pembunuhan Onias. Di tempat itu juga pembunuh itu menjalani hukuman mati. Begitulah Tuhan membalas dia dengan hukuman yang setimpal.


text:
Sementara itu Lisimakhus dengan setahu Menelaus saudaranya, telah berkali-kali merompak barang suci di kota Yerusalem. Setelah khabar itu tersiar, rakyat berkumpul melawan Lisimakhus.


text:
Oleh sebab rakyat yang sangat marah itu memberontak, Lisimakhus mengirim 3,000 orang bersenjata untuk menyerang mereka. Pasukan itu dipimpin oleh Auranus, seorang yang sudah lanjut usia tetapi sangat bodoh.


text:
Ketika orang Yahudi yang berkumpul di halaman Rumah Tuhan melihat bahawa Lisimakhus akan menyerang mereka, maka mereka memungut batu atau potongan kayu dan ada pula yang mengeruk abu. Dalam keadaan yang kacau-bilau mereka melemparkan semuanya itu ke arah Lisimakhus dan pasukannya.


text:
Banyak antara mereka luka-luka, beberapa orang mati dan yang lain melarikan diri. Lisimakhus sendiri, perompak Rumah Allah itu, dibunuh dekat dengan perbendaharaan.


text:
Apabila raja datang ke kota Tirus, Majlis Tertinggi Yahudi di Yerusalem mengutus tiga orang untuk mendakwa Menelaus.


text:
Tetapi apabila Menelaus menyedari bahawa dia kalah dalam perkara itu, dia menjanjikan banyak wang kepada Ptolemeus anak Dorimenes supaya dia memujuk hati raja untuk berpihak kepadanya.


text:
Ptolemeus mengajak raja ke serambi seolah-olah mahu menyedut udara segar. Lalu dipujuknya raja untuk mengubah pendiriannya.


text:
Maka Menelaus yang menjadi punca kesemua rusuhan itu dibebaskan daripada segala tuduhan, sedangkan ketiga-tiga orang utusan yang malang itu dijatuhkan hukuman mati. Padahal andaikata perkara itu dibentangkan di hadapan orang Skit yang kejam sekalipun, mereka akan dinyatakan tidak bersalah.


text:
Ketiga-tiga orang itu telah membela kota Yerusalem dan penduduknya serta perabot-perabot suci dari Rumah Tuhan. Walaupun begitu, hukuman yang tidak adil itu segera dilaksanakan.


text:
Bagi beberapa orang Tirus kejahatan itu menimbulkan rasa benci. Mereka menunjukkan penghargaan terhadap ketiga-tiga orang yang berjasa itu dengan menguburkan mereka secara besar-besaran.


text:
Menelaus memegang jawatannya kerana ketamakan orang yang berkuasa. Dia semakin jahat dan menjadi musuh yang paling besar bagi bangsanya sendiri.


text:
Hampir empat puluh hari lamanya orang di seluruh kota Yerusalem mendapat penglihatan tentang pasukan berkuda yang mengharungi udara. Para penunggang kuda itu berpakaian emas dan bersenjatakan tombak


text:
serta pedang yang terhunus. Pasukan-pasukan itu saling berhadapan dan serang-menyerang. Perisai-perisai berbenturan, banyak tombak dan panah dilemparkan. Segala perlengkapan dan baju zirah keemasan berkilauan dalam sinar matahari.


text:
Apabila khabar angin bahawa Raja Antiokhus telah mangkat tersiar, Yason mengumpulkan lebih daripada seribu orang dan dengan mendadak menyerang kota Yerusalem. Mereka menyerbu pasukan penjaga kota sehingga berundur, lalu mereka merebut kota itu. Menelaus melarikan diri ke kubu kota,


text:
sedangkan Yason dan pasukannya dengan tidak mengenal belas kasihan memukul orang Yahudi, bangsa mereka sendiri. Yason tidak menyedari bahawa kemenangan terhadap bangsanya sendiri sebenarnya kekalahan yang paling besar. Dia menyangka kejayaannya itu kemenangan terhadap musuh, dan bukan suatu kekalahan bagi bangsanya sendiri.


text:
Tetapi dia tidak berhasil merebut kekuasaan. Sebaliknya pengkhianatan itu akhirnya hanya membawa malu baginya, dan dia terpaksa lari kembali ke negeri Amon.


text:
Kelakuannya yang jahat berakhir dengan nasib begini: Setelah dipenjarakan oleh Aretas, iaitu penguasa orang Arab, dia melarikan diri dari kota ke kota, dikejar-kejar oleh semua orang, dibenci sebagai pelanggar hukum, dianggap kejam sebagai pengkhianat bangsanya sendiri, dan akhirnya dibuang ke Mesir.


text:
Kemudian dia pergi ke Yunani dengan harapan berlindungkan diri pada orang Sparta yang masih bersaudara dengan orang Yahudi. Akhirnya orang yang telah memaksa banyak orang sebangsanya lari dari negeri mereka, mati sebagai orang buruan di negeri asing.


text:
Yason telah membunuh banyak orang dan membiarkan mayat mereka tidak dikuburkan. Sekarang dia sendiri tidak diratapi, tidak dikuburkan dan tidak mendapat tempat di makam nenek moyangnya.


text:
Apabila Raja Antiokhus mendengar perihal semua yang terjadi di Yerusalem, baginda menyangka negeri Yudea sudah memberontak. Dengan sangat murka baginda meninggalkan Mesir dan merebut kota Yerusalem dengan serangan hebat.


text:
Baginda memerintahkan askar-askar agar dengan tidak berbelas kasihan menumpas setiap orang yang dijumpai, dan membunuh sesiapa sahaja yang lari ke dalam rumah.


text:
Semua orang dibunuh: laki-laki dan perempuan, anak-anak lelaki dan gadis-gadis, bahkan juga bayi-bayi.


text:
Dalam waktu tiga hari, Yerusalem kehilangan 80,000 orang: 40,000 mati terbunuh dalam serangan itu dan tidak kurang pula yang dijual sebagai hamba.


text:
Tetapi Raja Antiokhus masih belum puas, bahkan baginda berani masuk ke dalam Rumah Tuhan yang paling suci di seluruh dunia. Baginda dipimpin oleh Menelaus, orang yang telah berkhianat kepada hukum dan bangsanya.


text:
Dengan tangan yang tercemar dan najis, baginda mengambil perabot-perabot yang suci dan merampas barang-barang yang dihadiahkan oleh raja-raja untuk menambah semarak dan keagungan Rumah Tuhan.


text:
Raja Antiokhus berasa bangga sekali atas kemenangannya tanpa menyedari bahawa Yang Maha Kuasa membiarkan Rumah-Nya dicemarkan kerana dosa penduduk Yerusalem membuat Dia murka sebentar.


text:
Jika penduduk kota itu tidak terseret dalam begitu banyak dosa, pastilah Raja Antiokhus dihalangi daripada melakukan hal senekad itu dan dihukum, sama seperti Heliodorus yang diutus oleh Raja Seleukus untuk memeriksa perbendaharaan.


text:
Jadi Rumah Tuhan ikut ditimpa penderitaan umat, tetapi kemudian ikut juga mendapat kesejahteraan bersama-sama umat. Tuhan Yang Maha Kuasa dan Maha Besar meninggalkannya ketika Dia murka, tetapi memulihkan keagungannya ketika kemurkaan-Nya reda.


text:
Raja Antiokhus mengangkut 61,200 kilogram perak dari Rumah Tuhan, dan pergi dengan segeranya ke Antiokhia. Oleh sebab sangat angkuh, baginda menyangka dapat menyuruh kapal-kapal belayar di darat, dan pasukan tentera berjalan kaki di laut.


text:
Baginda melantik gabenor-gabenor untuk menindas rakyat. Filipus dari Frigia yang lebih biadab daripada Raja Antiokhus sendiri, dijadikan gabenor Yerusalem.


text:
Andronikus dijadikan gabenor daerah Gerizim. Selain itu Menelaus juga memperlakukan bangsanya sendiri dengan lebih buruk daripada gabenor-gabenor itu, kerana dia sangat membenci orang Yahudi.


text:
Raja Antiokhus mengirim Apolonius dengan tenteranya sebanyak 22,000 orang dari Misia, ke Yerusalem. Mereka diperintahkan untuk membunuh semua orang lelaki di kota itu dan menjual orang perempuan dan anak-anak.


text:
Apolonius tiba di Yerusalem dan pura-pura bersikap damai. Dia menunggu hingga hari Sabat, dan apabila mendapati orang Yahudi mematuhi hari rehat mereka, dia menyuruh pasukannya mengadakan perarakan bersenjata.


text:
Banyak orang datang ke situ untuk menonton perarakan. Tiba-tiba Apolonius memerintahkan pasukannya untuk membunuh setiap penonton itu. Pasukan itu mengelilingi kota dan membunuh banyak orang.


text:
Tetapi Yudas Makabe bersama-sama lebih kurang sepuluh orang melarikan diri ke padang gurun dan hidup di sana seperti binatang liar. Mereka hanya makan tumbuh-tumbuhan supaya tidak menajiskan diri.


text:
Tidak lama kemudian raja mengutus seorang Atena yang sudah tua untuk memaksa orang Yahudi meninggalkan agama dan adat istiadat nenek moyang mereka.


text:
Dia juga diperintahkan untuk mencemarkan Rumah Tuhan di Yerusalem dengan mengkhususkannya kepada Dewa Zeus Olimpios. Selain itu rumah ibadat di Gunung Gerizim harus dikhususkan kepada Zeus Ksenios, dewa orang asing, sesuai dengan permintaan penduduk yang tinggal di situ.


text:
Rumah Tuhan dipenuhi orang asing yang berpesta pora dengan minum-minum dan berkelakuan lucah. Mereka bermain dengan pelacur-pelacur dan tidur dengan perempuan-perempuan di halaman suci. Benda-benda terlarang dibawa masuk ke dalam Rumah Tuhan.


text:
Orang tidak boleh lagi merayakan hari Sabat dan hari-hari perayaan yang lain menurut kebiasaan nenek moyang, bahkan orang tidak boleh mengaku diri mereka orang Yahudi.


text:
Setiap bulan pada hari kelahiran raja, orang Yahudi dipaksa dengan kekejaman untuk memakan usus binatang korban; dan pada waktu perayaan untuk menghormati Dionisius, dewa anggur, mereka dipaksa ikut berarak dengan memakai karangan daun di kepala.


text:
Dengan hasutan orang Ptolemais, dikeluarkan peraturan bagi kota-kota Yunani di sekitarnya bahawa orang Yahudi yang ada di situ diharuskan makan perjamuan korban.


text:
Setiap orang Yahudi yang tidak mahu beralih kepada cara hidup orang Yunani harus dibunuh. Orang dapat melihat bahaya yang mengancam.


text:
Misalnya, dua orang wanita diseret ke pengadilan kerana telah menyunat anak mereka. Mereka diarak berkeliling kota dengan anak-anaknya digantungkan pada buah dada mereka. Kemudian mereka dilemparkan dari atas tembok kota.


text:
Pada suatu ketika yang lain, Filipus diberitahu bahawa beberapa orang Yahudi dengan sembunyi-sembunyi berkumpul di gua-gua tidak jauh dari situ untuk merayakan hari Sabat. Filipus menyerang dan membakar mereka hidup-hidup. Mereka tidak mahu membela diri kerana menghormati hari Sabat.


text:
Pembaca yang budiman, janganlah berkecil hati kerana malapetaka itu. Ingatlah bahawa hukuman-hukuman itu tidak dimaksudkan Tuhan untuk membinasakan bangsa kita, melainkan untuk mendidik mereka.


text:
Sesungguhnya, apabila orang yang berdosa segera dihukum dengan tidak menunggu lama, itulah suatu tanda sifat kebaikan hati.


text:
Yang Maha Kuasa tidak memperlakukan kita seperti Dia memperlakukan bangsa-bangsa lain: Mereka dibiarkan-Nya tenggelam dalam dosa sebelum dihukum,


text:
Jadi Tuhan selalu bermurah hati kepada kita, umat-Nya. Dia menyeksa kita dengan malapetaka, tetapi tidak pernah meninggalkan kita.


text:
Saya telah membuat pemerhatian-pemerhatian ini sekadar peringatan. Sekarang kita melanjutkan kisah ini.


text:
Ada seorang ahli hukum terkemuka yang bernama Eleazar. Dia sudah lanjut usia dan masih sangat tampan rupanya. Dia dipaksa membuka mulutnya untuk makan daging babi.


text:
Tetapi dia memilih untuk mati secara terhormat daripada hidup bercela. Daging itu diludahkannya, dan dengan sukarela dia menuju ke tempat penyeksaan. Dengan teladannya itu dia menunjukkan bahawa kita harus berani menolak makanan yang najis, sekalipun dengan mengorbankan nyawa sendiri.


text:
Orang yang mengurus perjamuan korban itu sudah lama kenal baik dengan Eleazar. Oleh sebab itu mereka secara diam-diam menyuruh dia agar membawa daging yang disiapkannya sendiri dan yang halal baginya, lalu berbuat seolah-olah dia memakan daging korban, sebagaimana yang diperintahkan raja.


text:
Dengan demikian nyawanya akan terselamat, dan dia akan diperlakukan dengan baik demi persahabatan yang lama.


text:
Tetapi Eleazar mengambil keputusan yang mulia sesuai dengan usianya yang lanjut dan terhormat. Seumur hidupnya dia dengan sempurnanya mentaati hukum Allah. Sesuai dengan itu dia berkata, “Bunuhlah saya sekarang juga.


text:
Penipuan seperti itu tak patut bagi orang setua saya. Nanti banyak orang muda akan menyangka bahawa sesudah berumur sembilan puluh tahun, saya beralih kepada cara hidup orang asing.


text:
Seandainya saya berpura-pura hanya untuk memperpanjang hidup ini sedikit, maka saya mencemarkan usia saya dan menyesatkan banyak orang muda.


text:
Sekalipun sekarang saya terlepas daripada hukuman manusia, tetapi baik hidup atau mati, saya tak akan terlepas daripada tangan Yang Maha Kuasa.


text:
Dengan demikian saya memberi teladan yang baik kepada orang muda supaya mati dengan rela dan gembira bagi hukum-hukum kita yang suci dan mulia.” Sesudah berkata begitu, dia terus menuju ke tempat penyeksaan,


text:
dan orang yang beberapa saat sebelum itu bersikap baik terhadapnya, sekarang memusuhi dia kerana menurut mereka, Eleazar tadi bercakap seperti orang gila.


text:
Sesudah didera hingga hampir mati, Eleazar mengaduh dengan berkata, “Tuhan yang memiliki semua pengetahuan yang suci tahu bahawa saya dapat terlepas daripada penderitaan berat ini dan daripada maut, tetapi Dia tahu juga bahawa saya menanggungnya dengan gembira kerana saya takut kepada-Nya.”


text:
Lalu Eleazar mati. Tetapi kematiannya yang gagah berani diingat sebagai teladan yang mulia, bukan hanya bagi orang muda, tetapi juga bagi seluruh bangsa.


text:
Suatu kejadian yang lain melibatkan seorang ibu yang ditangkap bersama-sama tujuh orang anak lelakinya. Dengan perintah raja mereka diseksa dengan cambuk dan rotan untuk memaksa mereka makan daging babi.


text:
Lalu seorang antara mereka yang menjadi jurucakap berkata, “Apakah yang tuanku inginkan daripada kami? Kami lebih suka mati daripada melanggar hukum nenek moyang kami.”


text:
Apabila mendengar perkataan itu raja murka sekali. Baginda memerintahkan supaya belanga besar dan kuali-kuali dipanaskan.


text:
Sesudah dipanaskan, baginda memerintah supaya lidah jurucakap itu dipotong, kulit kepalanya dikupas dan tangan serta kakinya dipenggal dengan disaksikan oleh ibu dan keenam-enam orang saudaranya.


text:
Sesudah dikudung seluruhnya, raja memerintahkan supaya dia hidup-hidup digoreng di dalam kuali. Sementara wapnya mengepul, ibu dan saudara-saudaranya saling memberi semangat supaya mati secara perwira. Kata mereka,


text:
“Tuhan Allah melihat kita dan memahami penderitaan kita. Kita tahu hal itu daripada nyanyian Musa mengecam orang yang murtad. Kata Musa, ‘Tuhan mengasihani orang yang mengabdi kepada-Nya.’ ”


text:
Sesudah saudara yang pertama mati dengan cara itu, yang kedua dibawa untuk diseksa. Mereka menguliti kepalanya lalu bertanya, “Mahukah engkau sekarang makan daging itu? Atau kaubiarkan kami memenggal tangan dan kakimu satu demi satu?”


text:
Tetapi sebelum menghembuskan nafasnya yang terakhir, dia berkata kepada raja, “Penjahat! Memang tuanku dapat membunuh kami. Tetapi Raja semesta alam akan membangkitkan kami daripada kematian dan memberi kami kehidupan kekal, kerana kami mati demi hukum-hukum-Nya.”


text:
Sesudah itu saudara yang ketiga diseksa. Ketika dia disuruh mengeluarkan lidahnya, dia cepat-cepat melakukannya. Lalu dengan berani dia menghulurkan tangannya,


text:
dan tanpa gentar berkata, “Allah memberi tangan ini kepada saya. Tetapi hukum-hukum-Nya lebih berharga bagi saya daripada tangan ini. Saya tahu Allah akan mengembalikannya kepada saya.”


text:
Tetapi kata-katanya yang terakhir kepada raja berbunyi, “Saya rela mati kerana kami mempunyai harapan bahawa Allah akan membangkitkan kami daripada kematian. Tetapi bagi tuanku tak ada kebangkitan hidup kembali!”


text:
dia menatap raja dan berkata, “Tuanku berkuasa untuk berbuat sesuka hati dengan manusia, meskipun tuanku juga orang yang fana. Tetapi jangan sangka Allah sudah meninggalkan bangsa kami.


text:
Tunggu sahaja, pasti tuanku akan menyaksikan kebesaran kekuasaan Tuhan. Dia akan menyeksa tuanku dan keturunan tuanku.”


text:
Lalu saudara yang keenam dibawa untuk diseksa, dan sebelum mati dia berkata, “Jangan salah sangka. Kami menderita kerana kesalahan kami sendiri. Kami sudah berdosa terhadap Allah kami, dan kerana itu ditimpa malapetaka ini.


text:
Yang paling mengagumkan adalah ibu mereka, dan dia patut diingati dengan hormatnya. Dia menyaksikan ketujuh-tujuh anaknya mati dalam waktu satu hari. Walaupun begitu, dia menanggungnya dengan hati yang tabah kerana dia menaruh harapan kepada Tuhan.


text:
Dengan penuh keberanian dia memadukan rasa keibuan dengan semangat keberanian lelaki dan memberi semangat kepada anaknya masing-masing dalam bahasanya sendiri.


text:
Katanya, “Aku tak tahu bagaimana kamu mula hidup di dalam kandunganku. Bukan aku yang memberi kamu nafas dan hidup atau menyusun setiap bahagian tubuh kamu,


text:
melainkan Allah, Pencipta alam semesta, yang menjadikan umat manusia dan segala sesuatu yang ada. Dia berbelas kasihan dan akan mengembalikan hidup dan nafas kamu kepada kamu, kerana kamu mengutamakan hukum-hukum-Nya daripada diri kamu sendiri.”


text:
Raja Antiokhus menyangka ibu itu menghina baginda. Oleh itu baginda berusaha untuk memujuk anaknya yang bongsu supaya meninggalkan adat istiadat nenek moyangnya. Raja berjanji dengan sumpah akan menjadikan anak itu orang kaya dan bahagia. Bahkan dia akan diberi jawatan yang terhormat dan dijadikan sahabat raja.


text:
Tetapi anak itu tidak menghiraukan kata-kata raja. Maka Raja Antiokhus berusaha untuk memujuk ibunya supaya menasihati anaknya dan menyelamatkan hidupnya.


text:
Dia membongkok kepada anaknya dan memperdayakan penguasa yang bengis itu dengan berkata dalam bahasanya sendiri, “Anakku, kasihanilah ibumu ini yang telah mengandung engkau selama sembilan bulan dan menyusui engkau selama tiga tahun. Aku juga sudah membesarkan dan memelihara engkau sehingga hari ini.


text:
Jadi kumohon dengan sungguh-sungguh, hai anakku, pandanglah langit dan bumi serta segala isinya. Ingatlah bahawa Allah yang menjadikan semua itu daripada ketiadaan. Begitu juga dijadikan-Nya umat manusia.


text:
Jangan takut kepada pembantai itu. Tunjukkanlah dirimu sebaik abang-abangmu dan terimalah maut dengan rela, supaya dengan belas kasihan Allah, aku mendapat engkau kembali bersama dengan abang-abangmu pada waktu kebangkitan.”


text:
Belum selesai ibu itu bercakap, anaknya berkata, “Apa yang kamu tunggu? Saya tidak mentaati perintah raja. Saya hanya taat kepada ketetapan Taurat yang diberikan Musa kepada nenek moyang kami.


text:
Tetapi tuanku yang sudah merancangkan segala macam malapetaka terhadap bangsa Ibrani, tak akan lepas daripada hukuman Allah.


text:
Memang Tuhan yang hidup menyeksa kami kerana dosa-dosa kami untuk menegur dan memperbaiki kami. Tetapi kemurkaan-Nya tidak akan lama, oleh sebab kami ini hamba-hamba-Nya, dan Dia akan berdamai lagi dengan kami.


text:
Tetapi tuanku yang paling keji dan paling jahat antara semua orang. Jadi jangan sia-sia menyombongkan diri atau menjadi angkuh dan tertipu dengan harapan yang tidak pasti, meskipun sekarang tuanku dapat menghukum hamba-hamba Allah.


text:
Sesudah menderita untuk sementara, saudara-saudara kami sekarang hidup kekal kerana perjanjian Allah. Tetapi tuanku akan diadili-Nya dan diberi hukuman yang setimpal kerana kesombongan tuanku.


text:
Seperti abang-abang saya, saya pun menyerahkan jiwa raga saya demi hukum-hukum nenek moyang kami. Tetapi saya juga memohon kepada Allah supaya Dia segera menunjukkan belas kasihan-Nya kepada bangsa kami, dan supaya Dia menyeksa tuanku sehingga tuanku mengakui bahawa Dialah Allah Yang Esa.


text:
Kemurkaan Allah Yang Maha Kuasa telah menimpa bangsa kami dengan adil. Semoga saya dan abang-abang saya menjadi orang terakhir yang tertimpa kemurkaan-Nya.”


text:
Apabila mendengar kata-kata yang menghina itu, meledaklah kemurkaan raja. Anak bongsu itu diperlakukan oleh baginda dengan lebih kejam daripada yang lain-lain.


text:
Cukuplah kisah saya ini tentang orang Yahudi yang dipaksa makan perjamuan korban dan dianiaya dengan seksaan yang melampaui batas.


text:
Yudas Makabe dan para pengikutnya dengan diam-diam menyusup ke kampung-kampung. Mereka memanggil kaum kerabat mereka dan mengumpulkan lebih kurang 6,000 orang Yahudi yang tetap setia kepada agama mereka.


text:
Mereka memohon kepada Tuhan supaya Dia menolong umat-Nya yang sekarang ditindas oleh semua bangsa, dan untuk mengasihani Rumah-Nya yang dicemarkan oleh orang jahat,


text:
dan juga supaya Dia berbelas kasihan pada kota Yerusalem yang sudah dimusnahkan dan hampir diratakan dengan tanah, dan mendengarkan teriakan orang yang dibunuh.


text:
Mereka mohon juga supaya Tuhan menunjukkan kebencian-Nya terhadap yang jahat dengan membalas perbuatan orang yang mengutuk Allah dan dengan kejam membunuh bayi-bayi yang tidak bersalah.


text:
Sesudah Yudas mengatur pasukannya, bangsa-bangsa lain tidak dapat mengalahkan dia kerana kemurkaan Tuhan terhadap Israel sudah berubah menjadi belas kasihan.


text:
Yudas melancarkan serangannya dengan tiba-tiba, dan biasanya dia lebih berjaya pada waktu malam. Kampung-kampung dan kota-kota dibakarnya, tempat-tempat yang strategik direbutnya, dan banyak musuh dipaksanya lari. Yudas menjadi termasyhur di mana-mana kerana keberaniannya.


text:
Apabila Filipus, gabenor Yudea, melihat bahawa Yudas semakin maju dan semakin sering mendapat kemenangan, dia menulis surat kepada Ptolemeus, gabenor Siria Besar, dan Fenisia supaya datang membela kepentingan kerajaan.


text:
Ptolemeus dengan segeranya melantik Nikanor anak Patroklus, seorang daripada kalangan sahabat raja yang utama. Nikanor disuruh memimpin sebuah pasukan tentera yang terdiri daripada 20,000 orang daripada berbagai-bagai bangsa untuk memusnahkan seluruh bangsa Yahudi. Ptolemeus juga melantik Gorgias, panglima yang mempunyai banyak pengalaman perang supaya ikut bersama.


text:
Raja Antiokhus harus membayar cukai 68,500 kilogram perak kepada orang Roma, dan Nikanor bercadang untuk membayarnya dengan menjual tawanan perang Yahudi sebagai hamba.


text:
Maka dia dengan segera mengirimkan berita ke kota-kota di pesisir bahawa mereka dapat membeli hamba-hamba Yahudi dengan harga kurang daripada satu kilogram perak bagi seorang. Dia tidak tahu bahawa dia akan ditimpa hukuman Allah Yang Maha Kuasa.


text:
Yudas mendapat khabar bahawa Nikanor dan pasukannya sudah berangkat menuju ke Yerusalem. Yudas mengumumkan kepada anak buahnya bahawa tentera musuh sudah dekat.


text:
Yang lain menjual segala yang masih ada pada mereka lalu bersama-sama berdoa kepada Tuhan supaya Dia menyelamatkan mereka daripada Nikanor penjahat itu, yang sudah pun menjual mereka sebelum pertempuran bermula.


text:
Mereka memohon, sekiranya Tuhan tidak mahu bertindak demi mereka sendiri, maka Dia menyelamatkan mereka demi perjanjian yang dibuat-Nya dengan nenek moyang mereka dan kerana Dia, Allah Yang Agung dan Mulia, telah memilih mereka menjadi umat-Nya.


text:
Lalu Yudas mengumpulkan anak buahnya sebanyak 6,000 orang dan memberi semangat kepada mereka supaya jangan cemas atau takut melihat banyak orang asing yang datang berperang melawan mereka tanpa alasan. Sebaliknya, mereka harus berjuang dengan gagah berani,


text:
dan tidak lupa bagaimana bangsa asing telah berbuat jahat terhadap Rumah Tuhan, mencemuh dan menyengsarakan kota Yerusalem dan menghapuskan adat istiadat nenek moyang.


text:
Kata Yudas, “Mereka bergantung kepada senjata dan keberanian mereka. Tetapi kita menaruh kepercayaan kepada Allah Yang Maha Kuasa yang dapat membinasakan bukan sahaja pasukan musuh itu, bahkan seluruh dunia dengan hanya satu anggukan kepala-Nya.”


text:
Kemudian Yudas mengingatkan mereka akan segala pertolongan Tuhan pada zaman leluhur mereka, misalnya pada masa Sanherib, ketika 185,000 orang musuh dibinasakan;


text:
dan dalam pertempuran melawan orang Galatia di Babilonia yang melibatkan 8,000 orang Yahudi yang telah menolong 4,000 orang Makedonia. Ketika orang Makedonia terhimpit, 8,000 orang itu membunuh 120,000 orang Galatia dan mendapat banyak barang rampasan perang. Mereka berjaya kerana pertolongan Allah.


text:
Kata-kata Yudas meneguhkan hati anak buahnya, sehingga mereka bersedia mati untuk agama dan tanah air. Lalu Yudas membahagikan tenteranya menjadi empat bahagian,


text:
setiap bahagian berjumlah lebih kurang 1,500 orang, diketuai oleh dia sendiri dan saudara-saudaranya, iaitu Simon, Yusuf, dan Yonatan.


text:
Dia menyuruh Eleazar membacakan Kitab Suci dan kemudian memberi semboyan ini, “Dengan pertolongan Allah”. Lalu dia sendiri memimpin bahagian pertama melawan Nikanor.


text:
Allah Yang Maha Kuasa ada di pihak mereka. Oleh itu mereka berjaya membunuh lebih daripada 9,000 orang tentera musuh dan mencederakan sebahagian besar tentera Nikanor. Lalu seluruh tentera Nikanor dipaksa lari.


text:
Mereka juga merampas wang orang yang datang untuk membeli mereka sebagai hamba. Lalu mereka mengejar musuh hingga jauh tetapi mereka harus kembali kerana waktu tidak mengizinkan.


text:
Sesudah mengumpulkan senjata dan merampas perlengkapan musuh, mereka merayakan Sabat. Mereka memuji-muji Tuhan dan bersyukur kepada-Nya kerana Dia telah melindungi mereka hingga hari itu dan sudah mula menunjukkan belas kasihan-Nya kepada mereka.


text:
Selepas hari Sabat, sebahagian daripada barang rampasan dibahagi-bahagikan kepada mangsa-mangsa penganiayaan, para janda, dan yatim piatu. Sisanya dibahagi-bahagikan kepada sesama mereka dan keluarga mereka.


text:
Kemudian mereka bersama-sama berdoa dan memohon kepada Tuhan Yang Maha Pemurah supaya Dia berdamai sepenuhnya dengan hamba-hamba-Nya.


text:
Dalam pertempuran melawan tentera Timotius dan Bakhides, orang Yahudi membinasakan lebih daripada 20,000 orang pasukan musuh. Mereka merebut beberapa buah kubu yang tinggi dan mendapat banyak barang rampasan yang dibahagikan mereka dalam bahagian-bahagian yang sama; sebahagian untuk mereka sendiri, dan sebahagian lagi untuk para janda, yatim piatu, orang tua, dan mangsa-mangsa penganiayaan.


text:
Semua senjata musuh dikumpulkan dengan saksama, dan disimpan di tempat yang strategik, sedangkan barang rampasan yang lainnya dibawa ke Yerusalem.


text:
Mereka juga membunuh komandan tentera Timotius, iaitu orang yang sangat jahat, yang telah mendatangkan banyak kesusahan terhadap orang Yahudi.


text:
Dalam perayaan kemenangan yang diadakan di tanah air mereka, orang Yahudi membakar beberapa orang yang telah membakar pintu-pintu gerbang Rumah Tuhan. Kalistenes yang telah melarikan diri ke sebuah rumah kecil juga turut terbakar. Dengan demikian dia mendapat hukuman yang setimpal dengan kejahatannya.


text:
Dengan cara itu Nikanor, orang keparat yang membawa seribu orang saudagar untuk membeli orang Yahudi,


text:
dengan pertolongan Tuhan dikalahkan oleh orang yang dipandangnya sangat hina. Dia menanggalkan pakaian kebesarannya dan melarikan diri seperti hamba pelarian. Dengan melalui jalan-jalan di pedalaman dia sampai di Antiokhia. Dia dapat melepaskan diri sedangkan seluruh tenteranya dibinasakan.


text:
Orang itu yang berusaha untuk membayar cukai kepada Roma dengan menjual penduduk Yerusalem, memberitakan bahawa orang Yahudi mempunyai Allah Yang Maha Kuasa sebagai Pembela, dan bahawa mereka tidak dapat dikalahkan kerana mentaati hukum-hukum yang ditetapkan Allah.


text:
Kira-kira pada waktu itu, Raja Antiokhus dengan tenteranya telah berundur dari Persia dalam keadaan kacau-bilau.


text:
Sebelum waktu itu baginda telah memasuki kota Persepolis dan berusaha untuk merampas kuil serta menguasai kota itu. Tetapi penduduk daerah itu dengan segeranya mengangkat senjata dan mengusir Raja Antiokhus, sehingga baginda terpaksa berundur dengan malu.


text:
Ketika raja sampai di kota Ekbatana, baginda diberitahu apa yang telah terjadi kepada pasukan Nikanor dan Timotius.


text:
Baginda menjadi murka sekali dan memutuskan untuk membalas orang Yahudi dengan kejahatan orang Persia yang telah mengusir baginda. Baginda menyuruh pengemudi membawa kereta kuda baginda dengan tidak berhenti, terus-menerus sampai ke Yerusalem. Dengan sombong baginda berkata, “Setiba di Yerusalem, kota itu akan beta jadikan kubur orang Yahudi.” Tetapi baginda tidak tahu bahawa Allah sudah memutuskan untuk menghukum baginda.


text:
Sebaik sahaja baginda mengucapkan kata-kata itu, Tuhan yang melihat segala-galanya, iaitu Allah Israel, menimpa baginda dengan penyakit yang tidak kelihatan dan tidak dapat disembuhkan. Baginda dihinggapi sakit perut yang teruk dan tidak dapat diubati.


text:
Itulah hukuman yang adil bagi orang yang telah menyeksa orang lain dengan bermacam-macam cara yang mengerikan.


text:
Tetapi hal itu sedikit pun tidak mengurangkan kesombongan baginda. Malah baginda bertambah bongkak dan melontarkan kemurkaan baginda terhadap orang Yahudi. Baginda memerintahkan supaya kereta kuda dicepatkan lagi jalannya. Akibatnya baginda jatuh terpelanting dari kereta kuda yang sedang berjalan cepat dan terhantuk dengan keras sekali sehingga seluruh tubuh baginda sakit teruk.


text:
Kesombongan membuat raja menyangka baginda mempunyai kekuatan ghaib sehingga dapat memerintah ombak-ombak di laut dan dapat menimbang gunung-gunung tinggi dengan neraca. Tetapi dengan tiba-tibanya baginda jatuh terpelanting ke tanah dan harus diangkut dengan usungan. Dengan demikian ternyatalah kepada semua orang kekuasaan Allah.


text:
Raja menderita penyakit yang amat sangat dan juga dari mata orang keparat itu keluar ulat-ulat. Sementara masih hidup, dagingnya sudah membusuk dan baunya sangat menusuk, sehingga menjijikkan seluruh tentera baginda.


text:
Oleh sebab baunya yang sangat busuk, tidak seorang pun dapat mendekat untuk memikul baginda. Padahal tidak lama sebelum itu baginda menyangka dapat meraih bintang-bintang.


text:
Raja Antiokhus menderita kesakitan terus-menerus kerana hukuman Allah yang menimpa baginda. Akhirnya hati baginda remuk-redam; baginda sedar dan mula melepaskan kesombongan baginda.


text:
Kemudian, ketika tidak dapat tahan lagi bau busuk baginda sendiri, baginda berkata, “Semua makhluk yang fana haruslah tunduk kepada Allah dan tidak menganggap dirinya sama dengan Dia.”


text:
Raja Antiokhus bertitah, “Dahulu beta bergegas-gegas ke Yerusalem untuk meratakannya dengan tanah dan membuatnya menjadi kubur orang Yahudi. Tetapi sekarang beta isytiharkan kota itu merdeka.


text:
Beta bermaksud membuang mayat-mayat orang Yahudi dan anak-anak mereka untuk makanan binatang buas dan burung-burung, oleh sebab beta anggap mereka tidak layak untuk dikubur. Tetapi sekarang beta akan memberikan mereka hak-hak istimewa seperti penduduk kota Atena.


text:
Dahulu beta merampas Rumah Allah, tetapi sekarang beta mahu melengkapinya dengan hadiah yang indah-indah dan mengembalikan perabot-perabot lebih banyak dari yang dahulu. Semua korban akan beta biayai daripada pendapatan beta sendiri.


text:
Selain itu beta mahu masuk agama Yahudi dan menjelajah semua tempat yang didiami orang untuk memberitakan kekuasaan Allah.”


text:
Raja Antiokhus berasa putus asa. Tidak ada sesuatu pun yang dapat mengurangkan kesakitan baginda, kerana Allah sedang menghukum baginda dengan hukuman yang setimpal dengan kejahatan baginda. Maka baginda menulis sepucuk surat kepada orang Yahudi. Kandungan surat itu sebagai berikut:


text:
“Daripada Raja dan Panglima Antiokhus kepada orang Yahudi, rakyat beta yang setia, selamat sejahtera.


text:
Beta berharap kamu dan keluarga kamu sihat walafiat dan segalanya baik seperti yang kamu inginkan. Harapan beta adalah pada Allah.


text:
Beta teringat dengan rasa gembira akan kehormatan dan keramahan yang ditunjuk terhadap beta oleh kamu sekalian. Dalam perjalanan pulang dari Persia, beta gering tenat, maka beta anggap perlu memikirkan kesejahteraan seluruh rakyat.


text:
Beta ingat bahawa ayahanda beta biasa melantik seorang pengganti apabila baginda maju berperang ke daerah sebelah timur Sungai Efrat.


text:
Hal itu dilakukan oleh baginda andaikata terjadi sesuatu yang tidak disangka-sangka, atau apabila datang khabar buruk, rakyat tidak menjadi bingung kerana tahu siapa yang diserahi urusan negara.


text:
Beta juga tahu bahawa para penguasa negara-negara jiran selalu memperhatikan keadaan dan menunggu kesempatan. Oleh itu beta telah melantik Antiokhus, putera beta menjadi pengganti beta sebagai raja. Seringkali beta telah mempercayakan dia kepada kamu apabila beta pergi ke wilayah-wilayah di sebelah timur Sungai Efrat. Beta juga menulis kepadanya apa yang beta tulis di sini.


text:
Beta dengan sungguh-sungguh meminta kamu semua ingat akan kebaikan beta kepada kamu masing-masing, mahupun kepada seluruh bangsa. Hendaklah kamu tetap menunjukkan keikhlasan kepada beta dan putera beta.


text:
Beta yakin putera beta akan mengikuti kebijaksanaan beta dan memperlakukan kamu semua dengan adil dan baik hati, serta menyesuaikan diri dengan kepentingan kamu sekalian.”


text:
Tetapi raja yang telah membunuh banyak orang dan mengutuk Allah, terus menderita sengsara yang sangat berat, seperti yang telah ditimpakan oleh baginda kepada orang lain. Akhirnya baginda mengalami kesudahan yang paling buruk, iaitu mati di daerah pergunungan di negeri asing.


text:
Filipus sahabat karib baginda membawa jenazah baginda pulang. Oleh sebab takut kepada putera Antiokhus, Filipus lari ke Mesir, berlindungkan diri kepada Raja Ptolemeus Filometor.


text:
Dengan pimpinan Tuhan, Yudas Makabe dan para pengikutnya merebut Rumah Allah dan kota Yerusalem semula.


text:
Mereka membongkar mazbah-mazbah yang telah dibuat oleh orang asing di lapangan awam dan menghancurkan tempat-tempat pemujaan lain.


text:
Kemudian mereka menyucikan Rumah Tuhan dan mendirikan sebuah mazbah baru. Mereka membuat api dengan batu dan mempersembahkan korban untuk pertama kalinya sesudah dua tahun. Mereka juga membakar kemenyan, menyalakan pelita-pelita dan menaruh roti sajian.


text:
Sesudah itu mereka sujud dan berdoa kepada Tuhan supaya mereka tidak lagi ditimpa malapetaka seperti yang lalu. Mereka memohon supaya Tuhan menghukum mereka dengan murah hati kalau mereka berdosa lagi, dan tidak menyerahkan mereka kepada orang asing yang biadab dan suka mengutuk.


text:
Pada tarikh dua puluh lima bulan Kislew Rumah Tuhan disucikan semula, tepat pada tarikh dan bulan yang sama ketika Rumah itu dicemarkan oleh orang asing.


text:
Lalu diadakan perayaan gembira selama lapan hari seperti Perayaan Pondok Daun. Mereka mengingat kembali bagaimana pada waktu Perayaan Pondok Daun tidak lama dahulu, mereka mengembara di pergunungan dan tinggal di gua seperti binatang liar.


text:
Tetapi sekarang mereka berarak dengan membawa dahan cemara dan ranting-ranting hijau dan daun palma, sambil menyanyikan lagu-lagu pujian bagi Tuhan yang menyucikan Rumah-Nya semula.


text:
Lalu mereka dengan sebulat suara memutuskan bahawa setiap tahun, hari itu harus dirayakan oleh seluruh bangsa Yahudi.


text:
Sekarang kami menceritakan tentang Raja Antiokhus Eupator, putera Raja Antiokhus Epifanes, penjahat itu, dan kami memberikan ringkasan tentang malapetaka yang disebabkan oleh segala peperangan baginda.


text:
Sesudah menaiki takhta, Raja Antiokhus Eupator melantik seorang bernama Lisias menjadi perdana menteri dan gabenor Siria Besar dan Fenisia.


text:
Dia menggantikan Ptolemeus Makron, gabenor pertama yang berusaha untuk memperlakukan orang Yahudi dengan adil. Justeru kerana segala kekejaman yang telah ditimpakan kepada orang Yahudi, Ptolemeus mengusahakan perdamaian dengan mereka.


text:
Akibatnya dia diadukan kepada Raja Eupator oleh beberapa orang sahabat raja. Setiap kali dia mendengar dirinya disebut sebagai pengkhianat, kerana telah meninggalkan pulau Siprus yang dipercayakan kepadanya oleh Raja Filometor, raja Mesir, dan memihak kepada Raja Antiokhus Epifanes. Akhirnya dia tidak dapat lagi memegang jawatannya dengan cara yang terhormat, maka dia membunuh diri dengan minum racun.


text:
Sesudah Gorgias menjadi gabenor Siria Besar dan Fenisia, dia memelihara suatu pasukan upahan, dan pada setiap kesempatan dia mengadakan peperangan melawan orang Yahudi.


text:
Selain itu orang Idumea juga menguasai kubu-kubu yang penting dan terus-menerus mengganggu orang Yahudi. Mereka menampung orang pelarian dari Yerusalem dan terus berusaha untuk mengobarkan peperangan.


text:
Oleh sebab itu Yudas Makabe dan pengikut-pengikutnya, setelah berdoa memohon pertolongan Tuhan, menyerbu kubu-kubu orang Idumea.


text:
Mereka melancarkan serangan hebat, memukul mundur orang yang mempertahankan tembok, lalu merebut kubu-kubu itu dengan membunuh sesiapa sahaja yang jatuh ke tangan mereka. Dengan demikian mereka menumpas tidak kurang daripada 20,000 orang.


text:
Tetapi lebih kurang 9,000 orang musuh melarikan diri ke dalam dua buah kubu yang sangat kuat dan mempunyai segala yang diperlukan untuk menghadapi pengepungan.


text:
Yudas sendiri terpaksa pergi ke tempat-tempat lain yang lebih memerlukan bantuannya. Maka ditinggalkannya Simon dan Yusuf serta Zakheus dan anak buahnya. Pasukan itu cukup besar untuk meneruskan pengepungan.


text:
Tetapi beberapa orang anak buah Simon berasa tamak, dan apabila menerima wang rasuah sebanyak 200 kilogram perak, mereka membiarkan beberapa orang musuh melepaskan diri dari kubu-kubu itu.


text:
Apabila mendengar hal itu, Yudas mengumpulkan para pemimpin pasukannya dan menuduh semua orang itu menjual saudara-saudara mereka dengan membebaskan musuh untuk memerangi mereka.


text:
Dia memberi perintah supaya para pengkhianat itu dibunuh, dan seterusnya kedua-dua buah kubu itu ditawannya.


text:
Yudas yang selalu berjaya dalam pertempuran, membunuh lebih daripada 20,000 orang di dalam kedua-dua buah kubu itu.


text:
Timotius yang pernah dikalahkan oleh orang Yahudi, telah membentuk satu pasukan yang sangat besar, yang terdiri daripada askar-askar upahan. Dia juga mengumpulkan sejumlah besar tentera berkuda dari Asia. Lalu dia maju hendak merebut Yudea dengan kekuatan senjata.


text:
Apabila tentera musuh sudah mendekati, Yudas dan pasukannya berdoa kepada Allah dengan memakai kain guni dan menabur debu di atas kepala mereka.


text:
Mereka sujud di kaki mazbah dan memohon supaya Allah mengasihani mereka dengan melawan musuh-musuh mereka sebagaimana Dia telah menjanjikannya dalam Taurat-Nya.


text:
Setelah berdoa, mereka mengangkat senjata dan pergi agak jauh dari Yerusalem, dan mereka berhenti apabila sudah dekat dengan musuh.


text:
Sesudah fajar menyingsing, kedua-dua pasukan itu saling menyerbu. Untuk mencapai kemenangan, tentera Yahudi mempercayakan keberanian mereka dan menaruh harapan mereka kepada Tuhan, sedangkan musuh membiarkan diri dipimpin oleh rasa kemarahan mereka dalam pertempuran.


text:
Ketika pertempuran itu menjadi hangat, tampaklah oleh musuh lima orang yang gemilang turun dari langit. Mereka menunggang kuda dengan kekang emas. Kelima-lima orang itu memimpin pasukan Yahudi


text:
dan mengelilingi Yudas untuk melindungi dia dengan perlengkapan senjata mereka. Sementara itu mereka menghujani musuh dengan anak panah dan kilat. Musuh menjadi bingung dan hilang akal, sehingga mereka tercerai-cerai dalam keadaan kacau-bilau.


text:
Pasukan tentera berjalan kaki sebanyak 20,000 orang dan pasukan tentera berkuda sebanyak 600 orang dibunuh.


text:
Tetapi Timotius sendiri melarikan diri ke Gezer, sebuah kubu yang sangat kukuh. Kaireas, saudaranya ialah komandan di kubu itu.


text:
Orang di dalam kubu menaruh kepercayaan kepada kekukuhan tempat mereka dan terus meneriakkan kata-kata kasar mengutuk Allah dan orang Yahudi.


text:
Pada waktu fajar hari yang kelima, dua puluh orang anak buah Yudas yang berkobar-kobar dengan kemarahan kerana kata-kata kutukan itu, dengan beraninya menyerbu tembok. Mereka mengamuk seperti binatang buas dan dengan pedang membunuh sesiapa sahaja yang dijumpai oleh mereka.


text:
Begitu juga beberapa orang naik ke atas tembok dari arah yang lain dan menyerang orang yang ada di dalam. Mereka membakar beberapa buah menara, menyalakan api dan membakar hidup-hidup orang yang mengkufuri Tuhan. Beberapa orang lain memecah pintu-pintu gerbang, sehingga membolehkan anak buah Yudas yang selebihnya masuk dan merebut kota.


text:
Timotius bersembunyi di sebuah perigi kering, tetapi dia dibunuh bersama dengan Kaireas saudaranya dan Apolofanes.


text:
Sesudah pertempuran selesai, orang Yahudi mengadakan perayaan dengan menyanyikan puji-pujian dan lagu-lagu syukur bagi Tuhan kerana Dia telah menunjukkan kebaikan-Nya yang besar dan memberikan mereka kemenangan.


text:
Tidak lama sesudah Timotius dikalahkan, Lisias, wali dan kerabat raja serta perdana menteri, mendengar kejadian itu. Lisias menjadi sangat marah,


text:
lalu mengerahkan lebih kurang 80,000 orang pasukan tentera berjalan kaki dan seluruh pasukan berkudanya melawan orang Yahudi, dengan maksud menjadikan Yerusalem sebuah kota kediaman bagi orang Yunani.


text:
Dia juga bermaksud memungut cukai dari Rumah Allah, seperti dari rumah ibadat bangsa-bangsa lain, melelong jawatan Imam Agung pada setiap tahun.


text:
Lisias sangat puas dengan angkatan perangnya yang terdiri daripada puluhan ribu orang pasukan tentera berjalan kaki, ribuan orang pasukan berkuda dan lapan puluh ekor gajah, tetapi dia sama sekali tidak memperhitungkan kekuasaan Allah.


text:
Dia memasuki Yudea dan menyerang kubu Bet-Zur, kira-kira dua puluh lima kilometer di sebelah selatan Yerusalem.


text:
Apabila Yudas dan anak buahnya mendengar bahawa Lisias sedang mengepung kubu-kubu mereka, mereka dan seluruh rakyat menangis serta memohon kepada Tuhan supaya Dia mengutus malaikat yang baik untuk menyelamatkan Israel.


text:
Yudas yang pertama-tama mengangkat senjata, mengajak yang lain ikut dengan dia supaya mempertaruhkan nyawa untuk menolong saudara-saudara mereka. Dengan penuh semangat, berangkatlah mereka bersama-sama.


text:
Ketika mereka masih dekat dengan Yerusalem, tampaklah penunggang kuda memimpin barisan mereka. Pakaiannya serba putih dan dia melambaikan senjata yang keemasan.


text:
Mereka serentak bersyukur kepada Allah yang berbelas kasihan. Dia menguatkan hati mereka sehingga mereka bersedia menyerbu bukan hanya manusia, tetapi juga binatang yang paling buas dan tembok-tembok besi.


text:
Maka majulah mereka dalam keadaan siap tempur, didampingi oleh utusan dari syurga, kerana Allah berbelas kasihan kepada mereka.


text:
Lalu seperti singa, mereka menyerbu musuh dan menumpas 11,000 orang pasukan tentera berjalan kaki dan 1,600 orang pasukan berkuda, sedangkan yang lain terpaksa melarikan diri.


text:
Antara yang melarikan diri itu banyak yang luka-luka dan kehilangan senjata. Lisias sendiri terlepas kerana melarikan diri dengan cara yang memalukan.


text:
Lisias bukan orang yang bodoh, maka dia berfikir tentang kekalahan yang baru dideritanya. Dia menyedari bahawa orang Yahudi tidak dapat dikalahkan kerana Allah yang berkuasa berpihak pada mereka. Jadi dia mengirim pesan kepada orang Yahudi


text:
supaya mereka berdamai dengan syarat-syarat yang adil. Dia juga berjanji akan mendesak raja supaya bersahabat dengan mereka.


text:
Yudas Makabe memikirkan kepentingan rakyat, oleh itu dia bersetuju dengan semua yang diusulkan Lisias, kerana raja pun sudah menyetujui semua permintaan tertulis yang disampaikan oleh Yudas kepada Lisias.


text:
Utusan saudara-saudara, iaitu Yohanes dan Absalom, telah menyerahkan surat yang ditandatangani saudara-saudara, kepada saya, dan meminta jawapan bagi kandungannya.


text:
Saya sudah menyampaikan apa yang perlu diketahui kepada raja, dan baginda bersetuju dengan apa yang dapat dilaksanakan.


text:
Jika saudara sekalian tetap setia kepada pemerintah, saya akan mengusahakan segala sesuatu yang baik bagi saudara-saudara pada masa akan datang.


text:
Saya sudah menugaskan wakil-wakil saya dan wakil-wakil saudara-saudara untuk merundingkan hal-hal ini secara terperinci dengan saudara semua.


text:
Ayahanda beta sudah pun pulang ke tempat dewa-dewa, dan beta menginginkan supaya semua warga kerajaan dapat meneruskan hal-hal mereka tanpa gangguan.


text:
Beta mengerti bahawa orang Yahudi tidak mahu beralih kepada cara hidup orang Yunani seperti yang dikehendaki ayahanda beta. Mereka minta supaya diizinkan mengikuti adat istiadat mereka sendiri kerana mereka lebih suka cara hidup itu.


text:
Beta menghendaki supaya bangsa itu bebas daripada gangguan. Maka beta memutuskan bahawa Rumah Allah dikembalikan kepada mereka dan bahawa mereka diizinkan hidup menurut adat istiadat nenek moyang mereka.


text:
Sila kirimkan utusan kepada mereka dan berdamailah dengan mereka, supaya mereka mengetahui pendirian beta dan menjadi tenang, serta menguruskan hal-hal mereka sendiri dengan senang hati.”


text:
Beginilah bunyi surat raja kepada bangsa Yahudi: “Daripada Raja Antiokhus kepada para pemimpin bangsa Yahudi dan seluruh rakyat Yahudi, salam!


text:
Kamu boleh mengikuti peraturan-peraturan sendiri tentang makanan dan hukum-hukum lainnya seperti dahulu. Tidak seorang pun akan dihukum kerana kesalahan yang tidak disengaja.


text:
Orang Roma pun mengirim surat kepada orang Yahudi. Beginilah bunyi surat itu: “Daripada Kwintus Memius dan Titus Manius, utusan-utusan orang Roma, kepada rakyat Yahudi, salam!


text:
Sekarang kami dalam perjalanan ke kota Antiokhia. Kami ingin mengusahakan kepentingan saudara-saudara di hadapan raja. Maka pertimbangkanlah perkara-perkara yang dikemukakan oleh Lisias kepada raja, dan kirimlah utusan dengan secepat mungkin


text:
Sesudah diadakan perjanjian perdamaian antara orang Yahudi dan orang Siria, Lisias kembali kepada raja, dan orang Yahudi kembali bercucuk tanam.


text:
Tetapi beberapa orang penguasa tempatan, Timotius dan Apolonius anak Genaius dan juga Hieronimus dan Demofon serta Nikanor ketua pasukan Siprus, tidak mahu membiarkan orang Yahudi hidup dengan tenteram.


text:
Kira-kira pada waktu itu penduduk Yope melakukan perbuatan yang zalim terhadap orang Yahudi di kota itu. Mereka berpura-pura bersikap ramah-tamah dan menjemput semua orang Yahudi bersama dengan keluarga mereka untuk belayar dengan perahu-perahu yang disediakan oleh mereka.


text:
Oleh sebab hal itu sudah diputuskan oleh seluruh penduduk kota, orang Yahudi menerima jemputan itu dengan baik, kerana mereka ingin berdamai dan sedikit pun tidak berasa curiga. Tetapi ketika mereka di laut penduduk Yope menenggelamkan semua orang Yahudi itu, yang berjumlah tidak kurang daripada dua ratus orang.


text:
Sebaik sahaja Yudas mendengar perkara yang biadab terhadap orang sebangsanya itu, dia memberitahu anak buahnya.


text:
Mereka berdoa kepada Allah, hakim yang adil, lalu maju melawan para pembunuh saudara-saudara mereka. Pada waktu malam mereka membakar pelabuhan dan semua perahu, dan menikam semua orang yang terdapat bersembunyi di sana.


text:
Oleh sebab pintu-pintu gerbang kota terkunci, Yudas berundur. Tetapi dia bertekad untuk kembali lagi dan menumpas semua penduduk kota itu.


text:
Maka dia menyerbu kota itu pada waktu malam. Pelabuhan dan kapal-kapal yang ada di situ dibakarnya. Nyala apinya kelihatan hingga di Yerusalem, yang jauhnya lima puluh kilometer dari situ.


text:
Ketika Yudas dan anak buahnya sudah sejauh dua kilometer dari Yamnia untuk maju berperang melawan Timotius, mereka diserang oleh tentera Arab yang berjumlah tidak kurang daripada 5,000 orang pasukan tentera berjalan kaki dan 500 orang pasukan tentera berkuda.


text:
Mereka bertempur dengan sengit, tetapi anak buah Yudas dengan pertolongan Allah dapat mengalahkan penduduk padang gurun itu. Lalu orang di situ minta berdamai dengan orang Yahudi. Mereka berjanji akan memberikan ternakan dan menolong orang Yahudi bila-bila perlu.


text:
Yudas berpendapat bahawa persahabatan itu akan berguna dalam banyak hal. Maka dia bersetuju untuk berdamai dengan mereka. Sesudah itu orang Arab kembali ke khemah-khemah mereka.


text:
Yudas juga menyerbu kota Kaspin yang dikelilingi tembok dan sangat kuat pertahanannya. Penduduknya terdiri daripada berbagai-bagai bangsa asing.


text:
Dengan mempercayakan kekuatan tembok-tembok kota dan bekalan makanan yang tersedia, mereka berkelakuan biadab terhadap anak buah Yudas. Mereka mencaci maki, mengkufuri Allah dan meneriakkan kata-kata yang tidak senonoh.


text:
Tetapi orang Yahudi berdoa kepada Yang Maha Besar, Tuhan alam semesta, yang pada zaman Yosua menghancurkan tembok-tembok kota Yerikho tanpa alat pelempar atau kayu pelantak. Kemudian mereka seperti binatang buas, menyerbu tembok itu.


text:
Oleh sebab kehendak Allah, kota itu dapat direbut oleh mereka. Mereka membinasakan banyak sekali orang, sehingga sebuah tasik dekat tempat itu, yang lebarnya setengah kilometer, nampaknya penuh darah.


text:
Dari kota Kaspin, Yudas dan anak buahnya berjalan kira-kira seratus lima puluh kilometer ke Karaks, tempat tinggal orang Yahudi yang disebut kaum Tubian.


text:
Mereka tidak menemukan Timotius di daerah itu, oleh sebab dia sudah pergi dari situ dengan tidak berjaya berbuat apa-apa. Tetapi dia meninggalkan tentera pendudukan yang sangat kuat di sebuah kubu.


text:
Dua orang panglima Yudas, Dositeus dan Sosipater, menyerang kubu itu dan menumpas seluruh tentera pendudukan yang berjumlah lebih daripada 10,000 orang.


text:
Kemudian Yudas membahagikan tenteranya kepada beberapa pasukan dan melantik Dositeus dan Sosipater supaya masing-masing mengetuai satu pasukan. Seterusnya dia maju untuk melawan Timotius yang mempunyai 120,000 orang pasukan tentera berjalan kaki dan 2,500 orang pasukan tentera berkuda.


text:
Setelah diberitahukan bahawa Yudas sedang mendekat, Timotius mengirim kaum wanita, anak-anak dan barang-barangnya ke kota Karnaim. Kota itu sukar direbut, bahkan sukar didekati, kerana jalan ke situ melalui sela-sela yang sempit.


text:
Tetapi apabila pasukan pertama Yudas muncul, tentera musuh menjadi gempar ketakutan kerana suatu penglihatan daripada Allah yang melihat segala sesuatu. Mereka lari hiruk-pikuk sehingga banyak antara mereka terluka kerana tertikam oleh hujung pedang kawan-kawan mereka sendiri.


text:
Yudas dan anak buahnya mengejar mereka dengan giatnya dan membunuh sekurang-kurangnya 30,000 orang musuh.


text:
Timotius sendiri ditangkap oleh pasukan Dositeus dan Sosipater. Tetapi Timotius sangat licik dan berjaya meyakinkan mereka untuk membiarkan dia pergi, oleh sebab banyak kerabat orang Yahudi menjadi tawanannya, dan mereka akan dibunuh kalau sesuatu menimpa dirinya.


text:
Akhirnya demi keselamatan sanak saudara mereka, mereka melepaskan Timotius setelah dia memberi jaminan dan bersumpah akan memulangkan kerabat mereka dengan selamat.


text:
Sesudah mengalahkan dan menghancurkan musuh itu, Yudas menyerang Efron, sebuah kota berkubu, tempat Lisias dan orang dari berbagai-bagai bangsa menetap. Para pemuda yang gagah perkasa mengambil tempat di hadapan tembok kota dan melawan dengan beraninya, sementara di dalam kota itu terdapat banyak bekalan alat-alat perang dan senjata penggempur.


text:
Tetapi orang Yahudi berdoa memohon pertolongan Tuhan, yang dengan kekuasaan-Nya mematahkan kekuatan musuh. Mereka berjaya merebut kota itu dan membunuh lebih kurang 25,000 orang.


text:
Orang Yahudi yang tinggal di situ memberitahu Yudas bahawa mereka diperlakukan dengan baik sekali oleh penduduk kota, lebih-lebih lagi pada waktu kesukaran.


text:
Maka Yudas dan anak buahnya mengucapkan terima kasih kepada penduduk kota. Dia mendorong mereka untuk tetap bersikap baik terhadap orang Yahudi. Kemudian mereka berangkat ke Yerusalem dan tiba di sana menjelang Perayaan Menuai.


text:
Sesudah Perayaan Menuai, yang dalam bahasa Yunani disebut sebagai Perayaan Pentakosta, Yudas dan anak buahnya menyerang Gorgias, panglima Idumea.


text:
Gorgias menghadapi mereka dengan 3,000 orang pasukan tentera berjalan kaki dan 400 orang pasukan tentera berkuda.


text:
Dositeus, askar berkuda yang gagah berani, anak buah Bakenor, menangkap Gorgias pada baju labuhnya, lalu menyeret dia dengan sekuat tenaga supaya dapat menangkap orang jahat itu hidup-hidup. Tetapi tiba-tiba seorang daripada pasukan berkuda Trakia menyerbu Dositeus dan memotong lengannya sehingga putus; maka Gorgias dapat melarikan diri ke kota Marisa.


text:
Sementara itu orang Yahudi anak buah Esdris sudah terlalu lama bertempur, dan mereka keletihan. Maka berdoalah Yudas supaya Tuhan menunjukkan bahawa Dia berpihak pada mereka dan memimpin barisan mereka.


text:
Kemudian apabila Yudas menyanyikan lagu-lagu pujian dalam bahasanya sendiri sebagai semboyan untuk bertempur, orang Yahudi dengan tiba-tiba menyerang pasukan Gorgias sehingga mereka melarikan diri.


text:
Sesudah pertempuran itu Yudas membawa anak buahnya ke kota Adulam. Oleh sebab sudah hampir hari Sabat, mereka menyucikan diri menurut adat Yahudi, lalu merayakan hari Sabat.


text:
Pada hari berikutnya, sebagaimana pada masa itu dipandang perlu, Yudas dan anak buahnya pergi mengumpulkan jenazah orang yang telah gugur dalam pertempuran untuk dikuburkan di perkuburan keluarga.


text:
Tetapi tersembunyi di sebelah dalam pakaian setiap jenazah, mereka menemui azimat patung-patung kota Yamnia. Taurat Musa melarang orang Yahudi memakai azimat-azimat seperti itu. Maka menjadi jelas bagi setiap orang mengapa semua orang itu telah mati.


text:
Mereka juga mohon supaya dosa itu dihapuskan sama sekali. Lalu Yudas yang mulia itu, memperingatkan rakyat supaya menjauhi dosa, oleh sebab mereka sendiri telah melihat apa yang terjadi kepada orang yang telah berdosa itu.


text:
Kemudian dia mengumpulkan sumbangan daripada anak buahnya, dan wang yang terkumpul seluruhnya berjumlah lima ratus keping wang perak. Wang itu dikirimnya ke Yerusalem untuk menyediakan korban untuk mengampunkan dosa. Yudas melakukan perbuatan yang luhur itu kerana dia percaya pada kebangkitan orang mati.


text:
Jika dia tidak percaya bahawa orang mati akan bangkit semula, maka bodohlah dan sia-sialah untuk mendoakan mereka.


text:
Yudas yakin bahawa orang yang salih akan menerima pahala yang indah dan fikirannya itu sungguh suci dan luhur. Oleh sebab itu dia mengadakan korban untuk mengampunkan dosa, supaya semua orang yang sudah mati itu dilepaskan daripada dosa mereka.


text:
Dalam tahun 149 Yudas Makabe dan pengikut-pengikutnya mendengar khabar bahawa Raja Antiokhus Eupator sedang menuju ke negeri Yudea dengan sebuah pasukan tentera yang besar.


text:
Dalam rombongan itu, turut bersama juga Lisias, wali raja, yang juga menjadi perdana menteri. Mereka mempunyai tentera Yunani yang terdiri daripada 110,000 orang pasukan tentera berjalan kaki; 5,300 orang pasukan tentera berkuda, 22 ekor gajah, dan 300 buah kereta kuda yang diperlengkapi dengan sabit pada rodanya.


text:
Menelaus menggabungkan diri dengan mereka dan memujuk Raja Antiokhus, seolah-olah untuk kepentingan tanah airnya, tetapi sebenarnya dia berharap untuk dilantik menjadi Imam Agung.


text:
Tetapi Allah, Raja segala raja, membangkitkan kemurkaan Raja Antiokhus terhadap Menelaus. Lisias mengemukakan bukti-bukti kepada Raja Antiokhus bahawa penjahat itu punca segala kekacauan. Maka Antiokhus memerintahkan supaya Menelaus dibawa ke kota Berea dan dibunuh menurut kebiasaan tempat itu.


text:
Di kota itu ada sebuah menara yang tingginya kira-kira 25 meter. Menara itu penuh dengan abu. Di dalamnya ada sebuah alat yang berputar dan segala sudutnya jatuh miring ke arah abu.


text:
Orang yang telah membuat pelanggaran terhadap tempat pemujaan atau melakukan kejahatan yang besar dinaikkan ke atas menara itu dan dijatuhkan ke dalam abu sehingga mati.


text:
Itu memang hukuman yang adil baginya, oleh sebab dia telah sering berdosa kerana mencemarkan abu yang suci dan api mazbah di Rumah Tuhan. Sekarang dia sendiri menemui ajalnya di dalam abu.


text:
Penuh dengan keangkuhan, Raja Antiokhus terus maju untuk memperlakukan orang Yahudi dengan lebih kejam lagi daripada yang pernah dilakukan oleh ayahanda baginda.


text:
Apabila mendengar hal itu, Yudas menyuruh rakyat berdoa siang dan malam kepada Tuhan, oleh sebab mereka terancam bahaya kehilangan Taurat, tanah air, dan Rumah Tuhan mereka. Lebih daripada yang sudah-sudah, mereka memerlukan pertolongan Tuhan supaya Dia tidak membiarkan umat-Nya yang baru sahaja bebas daripada penindasan, jatuh kembali ke tangan bangsa-bangsa asing yang tidak mengenal Tuhan.


text:
Selama tiga hari seluruh rakyat berpuasa, dan dengan tidak henti-hentinya mereka bersujud sambil menangis dan memohon bantuan Tuhan yang berbelas kasihan. Kemudian Yudas mengucapkan kata-kata untuk menguatkan hati rakyat dan menyuruh mereka bersiap sedia di situ.


text:
Selepas itu Yudas berunding dengan kaum tua-tua. Mereka memutuskan untuk keluar dan menyelesaikan perkara itu dengan pertolongan Tuhan, sebelum tentera raja masuk ke negeri Yudea dan menguasai kota Yerusalem.


text:
Yudas menyerahkan keputusan perang itu kepada Pencipta alam semesta. Dia mengajak anak buahnya berjuang dengan gagah berani dan rela mati demi hukum, Rumah Allah, kota Yerusalem, tanah air, dan adat istiadat mereka. Lalu mereka pergi dan mendirikan perkhemahan mereka dekat dengan kota Modein.


text:
Yudas memberikan semboyan ini kepada anak buahnya: “Kemenangan daripada Allah!” Malam itu Yudas dengan sepasukan orang muda yang paling berani menyerbu khemah raja dan membunuh 2,000 orang. Gajah yang paling besar berserta penjaganya juga dibunuh oleh mereka.


text:
Akhirnya mereka menyebabkan semua orang di perkhemahan itu gempar ketakutan. Ketika fajar menyingsing, Yudas dan anak buahnya meninggalkan perkhemahan itu sebagai pemenang. Hal itu dapat dilakukan dengan pertolongan dan perlindungan Tuhan.


text:
Setelah mengalami perbuatan nekad orang Yahudi, Raja Antiokhus berusaha untuk membuat siasat yang lebih baik untuk menyerang beberapa buah tempat mereka.


text:
Baginda maju menyerang Bet-Zur, kubu Yahudi yang sangat kukuh. Setelah dipukul mundur, baginda menyerang sekali lagi lalu dikalahkan.


text:
Tetapi anak buah Yudas yang bernama Rodokus membocorkan rahsia-rahsia kepada musuh. Walau bagaimanapun, perbuatannya diketahui lalu dia ditangkap dan dibunuh.


text:
Raja berusaha lagi untuk berunding dengan penduduk Bet-Zur, dan setelah tercapai persetujuan, baginda mengundurkan pasukan tenteranya.


text:
Kemudian baginda pergi menyerang pasukan Yudas, tetapi dikalahkan. Sementara itu raja mendengar bahawa Filipus yang ditinggalkan di Antiokhia untuk menjaga hal ehwal negara, telah memberontak. Raja kehilangan akal sehingga baginda mula mengadakan perundingan perdamaian dengan orang Yahudi. Baginda menyetujui syarat-syarat mereka dan bersumpah akan memperlakukan mereka dengan adil, malahan raja mempersembahkan korban dan memberikan sumbangan yang besar untuk menghormati Rumah Tuhan, dan


text:
menerima Yudas Makabe dengan ramah-tamah. Kemudian, raja melantik Hegemonides menjadi gabenor daerah dari kota Ptolemais hingga kota Gerar, dan


text:
raja sendiri berangkat ke Ptolemais. Penduduk kota sangat marah kerana raja telah mengadakan persetujuan dengan orang Yahudi. Mereka menghendaki supaya perjanjian itu dibatalkan.


text:
Tetapi Lisias, wali raja, berucap di hadapan umum dan sedapat-dapatnya membela perjanjian itu. Sesudah menenangkan semua orang itu dan meyakinkan mereka bahawa dia benar, maka pulanglah dia ke Antiokhia. Dengan demikian penyerbuan raja berakhir dengan pengunduran.


text:
Tiga tahun kemudian Yudas dan anak buahnya mendapat khabar bahawa Demetrius putera Seleukus sudah belayar dari pelabuhan Tripolis dengan tentera yang sangat kuat dan sebuah armada, dan


text:
Ada seorang bernama Alkimus yang dahulu menjadi Imam Agung, tetapi dalam masa pergolakan dia dengan sukarela beralih kepada cara hidup orang Yunani. Dia menyedari bahawa tidak ada lagi kesempatan baginya untuk menjadi Imam Agung, dan juga bahawa kehidupannya sama sekali tidak aman.


text:
Oleh sebab itu dalam tahun 151 dia pergi menemui Raja Demetrius. Dia mempersembahkan sebuah mahkota emas dan daun palma kepada raja, juga beberapa batang ranting daun zaitun, yang biasa dipersembahkan di kuil. Tetapi dia tidak mengatakan apa-apa tentang maksudnya.


text:
Kelak kemudian dia mendapat kesempatan untuk menjalankan rancangannya yang bodoh, ketika dia dipanggil oleh Raja Demetrius untuk menghadiri pertemuan penasihat baginda dan ditanya tentang keadaan dan rancangan orang Yahudi. Kata Alkimus,


text:
“Pengikut-pengikut Yudas Makabe yang disebut kaum Mursyid selalu menghasut untuk berperang dan memberontak, dan tidak membiarkan kerajaan ini dalam keadaan tenteram.


text:
Itulah sebabnya saya telah melepaskan jawatan Imam Agung yang menjadi hak saya kerana keturunan. Saya datang ke sini,


text:
pertama-tamanya kerana saya sungguh cemas memikirkan kepentingan tuanku. Kemudian juga untuk kepentingan bangsa saya, kerana tindakan bodoh Yudas dan pengikut-pengikutnya merupakan malapetaka bagi seluruh bangsa kami.


text:
Sesudah mengetahui selok-belok perkara ini, sudilah tuanku mengambil tindakan yang sesuai dengan perikemanusiaan dan kebaikan tuanku untuk membebaskan negeri dan bangsa kami daripada penindasan.


text:
Sesudah Alkimus mengakhiri ucapannya, para penasihat yang lain mengambil kesempatan itu untuk membangkitkan kemurkaan Raja Demetrius terhadap Yudas, oleh sebab mereka juga membenci dia.


text:
Lalu Nikanor, ketua pasukan gajah, segera dilantik oleh raja menjadi gabenor Yudea dan dikirim ke sana.


text:
Dia diperintahkan untuk membunuh Yudas, mencerai-beraikan pengikut-pengikutnya, dan melantik Alkimus menjadi Imam Agung rumah ibadat yang termasyhur.


text:
Semua orang asing di Yudea yang sudah melarikan diri daripada serangan-serangan Yudas, sekarang berduyun-duyun bergabung dengan Nikanor, oleh sebab mereka berfikir apa sahaja yang merugikan atau mencelakakan orang Yahudi akan menguntungkan mereka sendiri.


text:
Orang Yahudi mendengar bahawa Nikanor sedang datang menyerang mereka, dan bahawa orang asing ikut berkomplot. Maka mereka menaburi diri dengan tanah dan berdoa kepada Allah yang telah memilih bangsa mereka menjadi milik-Nya untuk selama-lamanya, dan yang selalu menolong mereka dengan nyata apabila mereka memerlukan pertolongan.


text:
Lalu dengan perintah Yudas pemimpin mereka, mereka segera bertolak untuk menemui musuh dalam pertempuran dekat dengan kampung Desau.


text:
Simon, saudara Yudas bertempur melawan Nikanor, tetapi dia berundur sebentar kerana gerakan tiba-tiba daripada pihak musuh.


text:
Ketika Nikanor mendengar keperwiraan anak buah Yudas dan keberanian mereka dalam mempertahankan tanah air, dia memutuskan untuk menyelesaikan perkara itu bukan dengan pertempuran.


text:
Oleh sebab itu diutusnya Posidonius, Teodotus, dan Matatias untuk membuat perjanjian perdamaian dengan orang Yahudi.


text:
Sesudah syarat-syarat perjanjian itu dipertimbangkan dengan matangnya, panglima masing-masing mengumumkannya kepada seluruh pasukan dan mereka bersetuju dengan sebulat suara untuk berdamai.


text:
Lalu ditetapkan suatu hari untuk kedua-dua orang panglima sahaja bertemu. Masing-masing dibawa dengan tandu dan mengambil tempat di kerusi kehormatan yang disediakan.


text:
Tetapi Yudas menempatkan beberapa orang bersenjata yang bersiap sedia di beberapa buah tempat yang baik untuk menjaga kemungkinan kalau-kalau musuh dengan tiba-tiba berkhianat. Lalu kedua-dua orang pemimpin itu mengadakan mesyuarat yang berjalan dengan baik.


text:
Sesudah perundingan itu, Nikanor tinggal di Yerusalem untuk beberapa lama dan tidak melakukan apa-apa yang buruk. Bahkan orang ramai yang berduyun-duyun bergabung dengan dia disuruhnya pulang.


text:
Dia menasihati Yudas supaya berkahwin dan mendirikan rumah tangga. Yudas mengikuti nasihat itu dan menikmati hidup yang tenteram.


text:
Alkimus melihat bahawa Nikanor sangat rukun dengan Yudas. Maka dia mengambil sebuah salinan daripada surat perjanjian itu dan pergi menghadap Raja Demetrius. Dia menyampaikan kepada raja bahawa Nikanor tidak setia kepada pemerintah kerana telah melantik Yudas, pengkhianat negara, menjadi penggantinya.


text:
Tuduhan-tuduhan palsu itu membuat raja murka. Dalam kemurkaannya, raja menulis kepada Nikanor bahawa baginda tidak puas hati dengan perjanjian itu. Nikanor diperintahkan untuk menangkap Yudas Makabe dan mengirimnya dengan segera ke Antiokhia.


text:
Pesan itu membuat Nikanor bingung. Dia tidak sampai hati untuk membatalkan perjanjian itu kerana Yudas tidak berbuat apa-apa yang salah.


text:
Oleh sebab tidak boleh mengingkar perintah raja, dia mencari kesempatan untuk menangkap Yudas dengan siasat.


text:
Tetapi Yudas melihat bahawa Nikanor mula bersikap dingin terhadapnya dan mendekati dia dengan lebih kasar daripada biasa. Yudas tahu bahawa itu tanda yang buruk. Maka dia mengumpulkan sejumlah besar pengikutnya lalu bersembunyi daripada Nikanor.


text:
Apabila Nikanor menyedari bahawa dia telah diperdaya oleh Yudas, dia pergi ke Rumah Tuhan yang agung pada saat imam-imam sedang mempersembahkan korban. Dia memerintahkan para imam untuk menyerahkan Yudas kepadanya.


text:
Lalu Nikanor mengacungkan tangan kanannya ke arah Rumah Tuhan dan bersumpah, “Kalau kamu tidak menyerahkan Yudas dengan terbelenggu kepadaku, Rumah Tuhan ini akan kuratakan ke tanah, mazbah itu akan kubongkar, dan di tempat ini akan kudirikan sebuah kuil yang megah untuk Dewa Dionisius!”


text:
Sesudah berkata begitu dia pergi. Lalu para imam mengangkat tangan mereka ke syurga dan berdoa kepada Allah yang selalu berjuang untuk bangsa kita. Mereka berdoa begini,


text:
“Ya Tuhan, Engkau tidak memerlukan apa-apa. Walaupun begitu Engkau berkenan menempatkan Rumah-Mu di sini untuk tinggal di tengah-tengah kami.


text:
Hanya Engkaulah Tuhan yang suci, sumber segala kesucian. Jagalah supaya Rumah-Mu yang baru sahaja disucikan semula bagi-Mu, tetap suci untuk selama-lamanya.”


text:
Salah seorang terkemuka di Yerusalem, yang bernama Razis dilaporkan kepada Nikanor. Razis itu orang yang menyayangi bangsanya dan sangat dihormati sehingga diberi gelaran ‘Bapa orang Yahudi’.


text:
Pada awal pergolakan, dia dengan tabah hati mempertaruhkan jiwa raganya untuk kepentingan agama Yahudi, dan telah dihadapkan ke pengadilan kerana kesetiaannya.


text:
Nikanor ingin menunjukkan kebenciannya terhadap orang Yahudi. Oleh sebab itu dia menyuruh lebih daripada 500 orang askar untuk menangkap Razis,


text:
Para askar bersiap sedia untuk merebut menara tempat Razis ketika itu. Mereka memecah pintu gerbang halaman dan memerintahkan supaya pintu-pintu menara dibakar. Ketika Razis melihat bahawa tidak ada kemungkinan untuk melarikan diri, dia menikam dirinya dengan pedang.


text:
Tetapi kerana tergesa-gesa, tikaman itu tidak membunuh dia. Ketika askar-askar masuk melalui pintu-pintu, Razis dengan beraninya naik ke atas tembok dan seperti seorang pahlawan dia melompat ke tengah orang banyak di bawah.


text:
Tetapi dia masih hidup, dan dengan semangat yang berkobar-kobar dia bangkit, dan walaupun darah bercucuran dari luka-lukanya yang parah itu, dia lari menerobos orang ramai dan berdiri di sebuah bukit batu yang curam.


text:
Apabila sudah kehabisan darah, dia mengeluarkan isi perutnya dengan kedua-dua belah tangannya, lalu dilemparkannya kepada orang ramai itu. Sambil berbuat begitu, dia berdoa agar Tuhan yang menguasai semua yang hidup dan bernafas, memberikannya kembali kepadanya kelak. Begitulah Razis meninggal dunia.


text:
Nikanor mendapat khabar bahawa Yudas dan anak buahnya ada di daerah Samaria. Maka dia memutuskan untuk menyerang mereka pada hari Sabat, hari rehat untuk orang Yahudi, kerana dia dapat bertindak tanpa menghadapi bahaya.


text:
Orang Yahudi yang dipaksa ikut dengan tenteranya mohon kepadanya supaya jangan membunuh dengan begitu kejam dan biadab, tetapi menghormati hari yang mulia itu yang dikhususkan oleh Allah yang melihat segala sesuatu.


text:
Lalu Nikanor, makhluk yang paling hina di atas muka bumi, bertanya, “Betulkah di syurga ada penguasa yang menetapkan bahawa hari Sabat harus dirayakan?”


text:
Jawab orang Yahudi, “Ya! Tuhan yang hidup dan berkuasa di syurga memerintahkan kami untuk merayakan hari Sabat.”


text:
Tetapi Nikanor berkata, “Baik, tetapi akulah yang berkuasa di bumi, dan kuperintahkan kamu untuk mengangkat senjata dan memenuhi permintaan raja.” Tetapi dia tidak berjaya melaksanakan rancangan yang kejam itu.


text:
Dengan sombongnya Nikanor berkata bahawa dia akan mendirikan sebuah tugu untuk memperingati kemenangannya terhadap Yudas dan para pengikutnya.


text:
Oleh sebab itu Yudas menasihati anak buahnya supaya jangan takut terhadap serangan musuh. Dia mengajak mereka untuk mengingati pertolongan Allah Yang Maha Kuasa pada masa yang lampau, dan untuk tetap yakin bahawa kali ini pun Dia akan memberi mereka kemenangan.


text:
Dia mengobarkan semangat mereka dengan membaca dari kitab Taurat dan para nabi, dan dengan mengingatkan mereka akan segala kemenangan yang sudah dicapai oleh mereka.


text:
Sesudah semangat mereka dikobarkan, Yudas memperingatkan mereka dengan menunjukkan ketidaksetiaan bangsa asing dan sumpah-sumpah yang telah dilanggar oleh mereka.


text:
Begitulah dia mempersenjatai mereka semua, bukan sahaja dengan perisai dan tombak yang memberi rasa aman, tetapi dengan kata-kata yang memberi semangat. Dia juga menggembirakan hati mereka dengan menceritakan mimpinya, semacam penglihatan yang dapat dipercaya.


text:
Beginilah penglihatan itu: Yudas melihat bekas Imam Agung Onias, seorang yang baik budi, rendah hati, dan lemah lembut, pandai berucap, dan sejak kecil dididik dalam segala kebajikan. Dengan tangan terentang Onias mendoakan seluruh bangsa Yahudi.


text:
Kata Onias, “Ini Yeremia, nabi Allah, sahabat kalian. Dia banyak berdoa untuk bangsa kita dan untuk Yerusalem, kota suci.”


text:
Lalu Yeremia menghulurkan tangan kanannya dan menyerahkan sebilah pedang emas kepada Yudas sambil berkata,


text:
“Terimalah pedang ini sebagai pemberian Allah. Dengan pedang ini engkau akan membinasakan musuh-musuhmu.”


text:
Kata-kata Yudas yang mengesankan itu mengobarkan semangat setiap orang dan memberanikan hati orang muda. Kota, agama, dan Rumah Allah mereka ada dalam bahaya. Oleh sebab itu orang Yahudi memutuskan untuk tidak membuang-buang waktu, melainkan menyerang musuh dengan gagah perkasa dan memutuskan perkara itu dengan berani dalam pertempuran satu lawan satu.


text:
Mereka tidak terlalu memikirkan keluarga dan kerabat mereka, tetapi yang lebih-lebih dikhuatiri oleh mereka ialah Rumah Allah.


text:
Setiap orang menantikan keputusan pertempuran itu. Pasukan-pasukan musuh sedang bergerak maju secara teratur dengan pasukan berkuda di kiri dan kanan serta gajah-gajah mereka di tempat-tempat yang paling strategik.


text:
Yudas Makabe melihat pasukan musuh yang sangat banyak itu, senjata mereka yang serba lengkap dan gajah-gajah mereka yang garang. Lalu dia merentangkan tangannya ke syurga dan berdoa kepada Tuhan yang melakukan keajaiban-keajaiban, dan dia yakin bahawa Tuhan memberi kemenangan kepada orang yang layak, dan bukan kepada orang yang mempunyai tentera besar.


text:
Inilah doa yang diucapkan Yudas, “Ya Tuhan, pada zaman Hizkia raja Yahudi, Engkau mengirim malaikat-Mu untuk menumpas 185,000 orang daripada pasukan Sanherib.


text:
Sekarang, ya Tuhan penguasa syurga, utuslah lagi malaikat-Mu yang baik untuk membuat musuh gempar ketakutan.


text:
Dengan kuasa-Mu yang besar, binasakanlah orang itu yang sambil mengutuk Engkau datang menyerang umat pilihan-Mu.” Begitulah Yudas mengakhiri doanya.


text:
Sambil bertempur dengan tangan dan berdoa dalam hati kepada Allah, mereka membunuh tidak kurang daripada 35,000 orang daripada pasukan musuh. Mereka sangat bersukacita kerana telah mendapat pertolongan Allah.


text:
Sesudah pertempuran itu berakhir, mereka pulang dengan gembira. Mereka melihat Nikanor dengan perlengkapan senjatanya mati tergeletak di medan perang.


text:
Yudas Makabe, yang selalu berjuang dengan jiwa raganya bagi bangsanya, dan sejak kecil tidak pernah memadam cintanya untuk orang sebangsanya, memerintahkan supaya kepala dan lengan kanan Nikanor dipotong dan dibawa ke Yerusalem.


text:
Apabila tiba di kota, dia menyuruh rakyat berkumpul dan menempatkan para imam di hadapan mazbah. Dia juga menyuruh supaya orang di kubu dipanggil.


text:
Lalu ditunjukkannya kepada mereka kepala Nikanor orang jahat itu, dan tangannya yang dengan bongkak diacungkan terhadap Rumah Allah Yang Maha Kuasa.


text:
Dia mengerat lidah orang yang zalim itu, dan berkata bahawa dia akan memberikannya sedikit demi sedikit kepada burung-burung. Tangan Nikanor digantungkan di seberang Rumah Allah sebagai bukti kebodohan orang itu.


text:
Kemudian semua orang yang hadir di situ menengadah ke syurga dan memuji Tuhan yang telah menampakkan diri-Nya dan menjaga kesucian Rumah-Nya.


text:
Sesudah itu Yudas menggantungkan kepala Nikanor pada kubu supaya dapat dilihat oleh semua orang sebagai tanda bantuan Tuhan.


text:
Lalu diputuskan dengan sebulat suara bahawa untuk selama-lamanya hari itu tidak dapat dilupakan, tetapi harus dirayakan setiap tahun pada hari sebelum Hari Mordekhai, iaitu tarikh tiga belas bulan dua belas, yang dalam bahasa Aram disebut bulan Adar.


text:
Begitulah riwayat Nikanor. Sejak itu kota Yerusalem tetap menjadi milik orang Ibrani. Maka saya mengakhiri kisah saya di sini.


text:
Kalau jalan ceritanya baik dan tepat, keinginan saya tercapai. Tetapi kalau hanya sedang-sedang dan kurang bermutu, memang sampai di situlah kemampuan saya.


text:
Kita tahu bahawa tidak baik minum wain sahaja atau air sahaja. Sebaliknya, wain dicampur dengan air menjadi minuman lazat yang menambahkan nikmat. Begitu juga sebuah cerita yang baik kalau dikarang dengan baik menjadi kenikmatan bagi orang yang membacanya. Dengan ini tamatlah cerita saya


text:
Daripada Abraham hingga Raja Daud, nama-nama nenek moyang Yesus adalah seperti berikut: Abraham, Ishak, Yakub, Yehuda dan saudara-saudaranya, Peres dan Zerah (ibu mereka bernama Tamar), Hezron, Ram, Aminadab, Nahason, Salmon, Boas (ibunya Rahab), Obed (ibunya Rut), Isai, dan Raja Daud.


text:
Daripada Daud hingga ke masa bangsa Israel dibuang ke Babel, nama nenek moyang yang tercatat adalah seperti berikut: Salomo (ibunya ialah bekas isteri Uria), Rehabeam, Abia, Asa, Yosafat, Yoram, Uzia, Yotam, Ahas, Hizkia, Manasye, Amon, Yosia, Yoyakhin dan saudara-saudaranya.


text:
Dari masa pembuangan di Babel sehingga kelahiran Yesus, nama nenek moyang yang tercatat adalah seperti berikut: Yoyakhin, Sealtiel, Zerubabel, Abihud, Elyakim, Azur, Zadok, Akhim, Eliud, Eleazar, Matan, Yakub, Yusuf, suami Maria. Marialah yang melahirkan Yesus, yang disebut Kristus.


text:
Demikianlah ada empat belas generasi dari zaman Abraham sehingga zaman Daud, dan ada empat belas generasi dari zaman Daud sehingga masa pembuangan di Babel, dan empat belas generasi dari masa itu sehingga kelahiran Kristus.


text:
Inilah kisah kelahiran Yesus Kristus. Ibu-Nya, Maria, bertunang dengan Yusuf. Tetapi sebelum mereka berkahwin, Maria sudah mengandung kerana kuasa Roh Allah.


text:
Yusuf seorang yang taat kepada hukum agama, tetapi dia tidak mahu mempermalukan Maria di hadapan umum. Oleh itu Yusuf berniat memutuskan pertunangan itu secara diam-diam.


text:
Yusuf mempertimbangkan perkara itu. Kemudian dalam mimpi, malaikat Tuhan menampakkan diri kepadanya. Malaikat itu berkata, “Hai Yusuf, keturunan Daud! Janganlah takut memperisteri Maria. Dia mengandung kerana kuasa Roh Allah.


text:
Maria akan melahirkan seorang anak lelaki. Anak itu harus engkau namakan Yesus, kerana Dia akan menyelamatkan umat-Nya daripada dosa mereka.”


text:
“Seorang anak dara akan mengandung, lalu melahirkan seorang anak lelaki. Anak itu akan dinamakan Imanuel.” (Dalam bahasa Ibrani, Imanuel bererti, “Allah menyertai kita”).


text:
Apabila Yusuf terjaga, dia melakukan apa yang dikatakan oleh malaikat Tuhan itu. Dia berkahwin dengan Maria.


text:
Tetapi Yusuf tidak berseketiduran dengan Maria sehingga Maria melahirkan anak lelakinya. Yusuf menamakan anak itu Yesus.


text:
Yesus lahir di kota Betlehem di negeri Yudea, pada masa pemerintahan Raja Herodes. Kemudian beberapa orang ahli kaji bintang dari timur datang ke Yerusalem.


text:
Mereka bertanya, “Di manakah anak yang baru lahir itu, yang akan menjadi raja orang Yahudi? Kami nampak bintang-Nya terbit di sebelah timur, dan kami datang hendak menyembah Dia.”


text:
Raja Herodes mengumpulkan semua ketua imam dan guru Taurat lalu bertanya, “Di manakah Raja yang dijanjikan oleh Allah akan lahir?”


text:
‘Hai Betlehem di negeri Yudea, engkau sekali-kali bukanlah yang terkecil antara kota-kota utama di Yudea; Daripadamu akan datang seorang pemimpin yang akan memimpin umat-Ku Israel.’ ”


text:
Kemudian Raja Herodes mengadakan pertemuan rahsia dengan ahli-ahli kaji bintang itu. Daripada mereka, Raja Herodes mengetahui dengan tepat masa bintang itu mula kelihatan.


text:
Lalu Raja Herodes menyuruh ahli-ahli kaji bintang itu pergi ke Betlehem dengan perintah berikut, “Pergilah dan carilah Anak itu dengan saksama. Apabila kamu menjumpai Dia, beritahulah beta, supaya beta juga boleh pergi menyembah Dia.”


text:
Mereka berangkat, lalu di tengah perjalanan mereka nampak bintang yang pernah dilihat oleh mereka di sebelah timur. Alangkah sukacitanya ahli-ahli kaji bintang itu apabila mereka nampak bintang itu. Bintang itu mendahului mereka, lalu berhenti di atas tempat Anak itu.


text:
Mereka masuk ke dalam rumah itu dan nampak Anak itu dengan ibu-Nya Maria. Mereka sujud menyembah Anak itu, dan mereka mengeluarkan emas, kemenyan dan mur, lalu mempersembahkan semua hadiah itu kepada-Nya.


text:
Kemudian dalam mimpi, ahli-ahli kaji bintang itu diperingatkan oleh Allah supaya jangan kembali kepada Herodes. Oleh itu mereka balik ke negeri asal mereka melalui jalan lain.


text:
Setelah mereka berangkat, malaikat Tuhan menampakkan diri kepada Yusuf dalam mimpi dan berkata, “Herodes akan mengeluarkan perintah untuk mencari Anak itu dan membunuh Dia. Bangunlah dan bawalah Anak itu dengan ibu-Nya ke Mesir. Tinggallah di sana sehingga Aku berfirman lagi kepadamu.”


text:
Mereka tinggal di sana sehingga Raja Herodes mangkat. Dengan demikian berlakulah apa yang difirmankan oleh Tuhan melalui nabi-Nya, “Aku memanggil Anak-Ku keluar dari Mesir.”


text:
Apabila Raja Herodes sedar bahawa ahli-ahli kaji bintang dari timur sudah memperdayakannya, Raja Herodes murka. Lalu Raja Herodes memberikan perintah supaya semua anak lelaki di Betlehem dan sekitarnya, yang berumur dua tahun ke bawah dibunuh. Hal ini sesuai dengan keterangan ahli-ahli kaji bintang tentang masa bintang itu mula kelihatan.


text:
“Di Rama terdengar suara tangisan dan rintihan, ratapan, dan tangisan penderitaan. Rahel meratapi anak-anaknya, dia tidak mahu dihiburkan, kerana anak-anaknya telah tiada.”


text:
Setelah Raja Herodes mangkat, malaikat Tuhan menampakkan diri dalam mimpi Yusuf. Pada masa itu Yusuf masih di Mesir.


text:
Malaikat itu berkata, “Bangunlah dan bawalah Anak itu dengan ibu-Nya kembali ke negeri Israel, kerana orang yang cuba membunuh Anak itu sudah meninggal.”


text:
Tetapi apabila Yusuf mendengar bahawa Arkelaus, putera Herodes, sudah menggantikan bapanya sebagai raja negeri Yudea, Yusuf takut pergi ke sana. Yusuf menerima arahan selanjutnya dalam mimpi, lalu dia pergi ke wilayah Galilea.


text:
Dia tinggal di kota yang bernama Nasaret. Dengan demikian berlakulah apa yang dikatakan oleh nabi-nabi tentang anak itu, “Dia akan disebut Orang Nasaret.”


text:
Yohaneslah orang yang dimaksudkan oleh Nabi Yesaya ketika dia berkata, “Seorang berseru di padang gurun, ‘Sediakanlah jalan bagi Tuhan; luruskanlah jalan bagi-Nya.’ ”


text:
Pakaian Yohanes dibuat daripada bulu unta, dan tali pinggangnya daripada kulit. Makanannya belalang dan madu hutan.


text:
Orang dari Yerusalem, seluruh negeri Yudea, dan seluruh kawasan di sekitar Sungai Yordan datang kepada Yohanes.


text:
Banyak orang Farisi dan Saduki datang kepadanya untuk dibaptis. Apabila Yohanes melihat mereka, dia berkata “Hai kamu orang jahat! Siapakah yang memberitahu kamu bahawa kamu dapat melepaskan diri daripada hukuman Allah yang akan datang?


text:
Jangan sangka kamu dapat melepaskan diri daripada hukuman dengan berkata, ‘Abraham nenek moyang kami.’ Ketahuilah, Allah dapat membuat batu-batu ini menjadi keturunan untuk Abraham!


text:
Kapak sudah tersedia untuk menebang pokok hingga ke akarnya. Tiap-tiap pokok yang tidak menghasilkan buah yang baik akan ditebang dan dibuang ke dalam api.


text:
Aku membaptis kamu dengan air untuk menyatakan bahawa kamu sudah bertaubat daripada dosa. Tetapi Dia yang datang kemudian daripada aku akan membaptis kamu dengan Roh Allah dan api. Dia lebih besar daripada aku, sehingga menjinjing kasut-Nya pun aku tidak layak.


text:
Tangan-Nya memegang nyiru untuk menampi. Dia akan mengumpulkan gandum yang bersih di dalam jelapang, tetapi Dia akan membakar sekam di dalam api yang tidak dapat padam.”


text:
Pada masa itu Yesus meninggalkan Galilea lalu pergi ke Sungai Yordan. Di situ Dia menemui Yohanes dan minta supaya dibaptis olehnya.


text:
Tetapi Yohanes cuba menolak permintaan itu. Dia berkata, “Sayalah yang seharusnya dibaptis oleh Tuan. Tetapi Tuan pula yang datang kepada saya!”


text:
Tetapi Yesus menjawab, “Untuk sekarang ini biarlah demikian, kerana dengan jalan ini kita akan melaksanakan segala yang dikehendaki oleh Allah.” Yohanes pun bersetuju.


text:
Setelah Yesus dibaptis, Dia keluar dari air sungai itu. Tiba-tiba langit terbuka dan Yesus nampak Roh Allah turun seperti burung merpati ke atas-Nya.


text:
Kemudian terdengar suara Allah berfirman, “Inilah Anak-Ku yang Aku kasihi. Dia menyenangkan hati-Ku.”


text:
Lalu Iblis datang dan berkata kepada-Nya, “Jika Engkau Anak Allah, perintahlah batu-batu ini menjadi roti.”


text:
Yesus menjawab, “Di dalam Alkitab tertulis, ‘Manusia tidak dapat hidup dengan roti sahaja, tetapi juga dengan setiap kata yang difirmankan oleh Allah.’ ”


text:
Kemudian Iblis membawa Yesus ke Yerusalem, kota suci itu, lalu meletakkan Dia di puncak Rumah Tuhan.


text:
Iblis berkata kepada Yesus, “Jika Engkau Anak Allah, terjunlah ke bawah, kerana di dalam Alkitab tertulis, ‘Allah akan menyuruh malaikat-malaikat-Nya menjaga Engkau; malaikat akan menyambut Engkau dengan tangan, supaya kaki-Mu tidak terhantuk pada batu.’ ”


text:
Kemudian Iblis membawa Yesus ke gunung yang sangat tinggi, dan menunjukkan semua kerajaan di dunia ini serta segala kekayaannya kepada-Nya.


text:
Lalu Iblis berkata kepada Yesus, “Semua ini akan aku berikan kepada-Mu, jika Engkau sujud menyembah aku.”


text:
Yesus menjawab, “Pergilah, hai Iblis! Di dalam Alkitab tertulis, ‘Sembahlah Tuhan Allahmu dan abdikan diri kepada Dia sahaja!’ ”


text:
Dia tidak menetap di Nasaret, tetapi tinggal di Kapernaum, sebuah kota di tepi Tasik Galilea di kawasan Zebulon dan Naftali.


text:
“Tanah Zebulon dan tanah Naftali, yang menghala ke tasik, di seberang Sungai Yordan, Galilea, negeri orang bukan Yahudi!


text:
Bangsa yang hidup dalam kegelapan akan nampak cahaya yang gemilang! Bagi mereka yang hidup di negeri yang dibayangi maut, cahaya itu akan bersinar!”


text:
Sejak itu Yesus mula mengisytiharkan perkhabaran-Nya, “Bertaubatlah daripada dosa kamu, kerana tidak lama lagi Allah akan memerintah!”


text:
Sementara Yesus berjalan di tepi Tasik Galilea, Dia nampak dua orang nelayan: Simon (yang juga disebut Petrus) dengan adiknya, Andreas. Mereka sedang menjala ikan di tasik.


text:
Yesus berkata kepada mereka, “Ikutlah Aku. Aku akan mengajar kamu menjala orang supaya menjadi pengikut-Ku.”


text:
Yesus meneruskan perjalanan, lalu nampak dua orang adik-beradik yang lain, iaitu Yakobus dan Yohanes, anak-anak Zebedeus. Mereka di dalam perahu bersama-sama bapa mereka, dan sedang mengemaskan jala. Yesus memanggil mereka.


text:
Yesus menjelajah seluruh negeri Galilea. Dia mengajar di rumah ibadat dan mengkhabarkan Berita Baik bahawa tidak lama lagi Allah akan memerintah. Dia menyembuhkan banyak orang sakit yang menderita berbagai-bagai penyakit.


text:
Berita tentang Yesus tersebar di seluruh negeri Siria, sehingga mereka yang menderita berbagai-bagai penyakit dan kesusahan dibawa kepada-Nya. Lalu Yesus menyembuhkan semua orang yang dirasuk roh jahat, yang sakit gila babi, dan yang lumpuh. Mereka semua disembuhkan oleh Yesus.


text:
Orang yang mengikut Yesus banyak sekali. Mereka dari Galilea, dari Sepuluh Kota, dari Yerusalem, dari Yudea, dan dari negeri di seberang Yordan.


text:
Apabila Yesus melihat orang ramai itu, Dia naik ke bukit lalu duduk. Pengikut-pengikut-Nya berkumpul di sekeliling-Nya,


text:
“Berbahagialah orang yang sedar bahawa mereka memerlukan Allah, merekalah yang menikmati Pemerintahan Allah!


text:
Berbahagialah orang yang membawa kedamaian antara manusia, Allah akan menyebut mereka anak-anak-Nya!


text:
Berbahagialah orang yang menderita penganiayaan kerana melakukan kehendak Allah, merekalah yang menikmati Pemerintahan Allah!


text:
Nabi-nabi zaman dahulu juga dianiaya seperti itu. Bersukacitalah dan bergembiralah, kerana Allah sudah menyediakan pahala yang besar di syurga untuk kamu.”


text:
“Kamu bagaikan garam dunia. Jika garam sudah menjadi tawar, garam itu tidak dapat menjadi masin lagi. Garam seperti itu tidak berguna lagi, selain dibuang dan dipijak-pijak orang.


text:
Tidak seorang pun memasang pelita lalu menaruhnya di bawah pasu, tetapi dia akan meletakkannya di atas kaki pelita supaya memberikan cahaya kepada setiap orang di dalam rumah.


text:
Hendaklah cahaya kamu juga bersinar di hadapan orang, supaya mereka melihat perbuatan kamu yang baik, lalu memuji Bapa kamu yang di syurga.”


text:
“Janganlah menganggap bahawa Aku datang untuk menghapuskan Taurat Musa dan ajaran nabi-nabi. Aku tidak datang untuk menghapuskannya, tetapi Aku datang supaya semua ajaran itu berlaku.


text:
Ingatlah! Selama langit dan bumi masih ada, titik atau huruf yang terkecil sekalipun di dalam Taurat, tidak akan dihapuskan jika semuanya belum berlaku.


text:
Oleh itu, sesiapa melanggar hukum yang paling tidak penting sekalipun, serta mengajar orang lain berbuat demikian, orang itu akan menjadi yang paling tidak penting antara orang yang menikmati Pemerintahan Allah. Sebaliknya, sesiapa mentaati Taurat dan mengajar orang lain berbuat demikian, orang itu akan menjadi penting antara orang yang menikmati Pemerintahan Allah.


text:
Oleh itu ingatlah bahawa kamu dapat menikmati Pemerintahan Allah, hanya jika kamu lebih setia daripada guru Taurat dan orang Farisi dalam usaha kamu melakukan kehendak Allah.”


text:
“Kamu sudah mendengar yang diajarkan kepada nenek moyang kita: ‘Jangan membunuh; sesiapa yang membunuh orang akan diadili.’


text:
Tetapi sekarang Aku berkata kepada kamu: Sesiapa yang marah terhadap saudaranya akan diadili; dan sesiapa yang memaki saudaranya akan dibawa ke hadapan Majlis Agama, dan sesiapa yang memanggil saudaranya ‘Jahil’, patut dibuang ke dalam api neraka.


text:
Oleh itu, apabila kamu hendak mempersembahkan pemberian di atas mazbah kepada Allah, lalu teringat bahawa saudaramu sakit hati terhadap kamu,


text:
tinggalkanlah pemberianmu di hadapan mazbah. Pergilah berdamai dahulu dengan dia, barulah kembali lalu persembahkan pemberian kamu itu kepada Allah.


text:
Jika seseorang hendak mendakwa kamu di mahkamah, berdamailah dengan dia selagi ada masa dan sebelum tiba di mahkamah. Jika tidak, orang itu akan menyerahkan kamu kepada hakim, lalu hakim akan menyerahkan kamu kepada polis, kemudian polis akan memenjarakan kamu.


text:
Tetapi sekarang Aku berkata kepada kamu: Sesiapa memandang seorang wanita dengan perasaan berahi, orang itu sudah berzina dengan dia di dalam hati.


text:
Jika mata kanan kamu menyebabkan kamu berdosa, cungkillah dan buanglah mata itu! Lebih baik kamu kehilangan salah satu anggota tubuh daripada seluruh tubuh kamu dibuang ke dalam neraka.


text:
Jika tangan kanan kamu menyebabkan kamu berdosa, potonglah dan buanglah tangan itu! Lebih baik kamu kehilangan sebelah tangan daripada seluruh tubuh kamu masuk ke dalam neraka.”


text:
“Ada juga ajaran yang mengatakan, ‘Sesiapa menceraikan isterinya, hendaklah orang itu memberikan surat cerai kepadanya.’


text:
Tetapi sekarang Aku berkata kepada kamu: Sesiapa menceraikan isterinya kecuali kerana perzinaan, orang itu membuat isterinya berzina jika wanita ini berkahwin lagi. Orang yang mengahwini wanita yang diceraikan itu, berzina juga.”


text:
“Kamu sudah mendengar bagaimana nenek moyang kita diajar seperti berikut: ‘Jangan mungkir janji. Lakukanlah apa yang sudah kamu janjikan dengan sumpah di hadapan Tuhan.’


text:
Tetapi sekarang Aku berkata kepada kamu: Jangan bersumpah sama sekali. Jangan bersumpah demi langit, kerana langit itu takhta Allah,


text:
atau demi bumi, kerana bumi itu alas kaki-Nya; atau demi Yerusalem, kerana kota itu kota Allah, Raja yang besar.


text:
Jangan bersumpah bahkan demi kepala kamu, kerana kamu tidak berkuasa membuat sehelai rambut menjadi putih ataupun hitam.


text:
Cukuplah kamu berkata ‘Ya’ atau ‘Tidak’. Kata-kata yang lebih daripada itu datangnya daripada Iblis.”


text:
Tetapi sekarang Aku berkata kepada kamu: Jangan balas dendam terhadap orang yang berbuat jahat kepada kamu. Sebaliknya jika seseorang menampar pipi kananmu untuk menghina kamu, biarkanlah dia menampar pipi kirimu juga.


text:
Jika seorang askar penjajah memaksa kamu mengangkat barangnya sejauh satu kilometer, angkatlah barangnya sejauh dua kilometer.


text:
Jika seseorang meminta sesuatu daripada kamu, berikanlah apa yang dimintanya. Jika seseorang hendak meminjam sesuatu daripada kamu, pinjamkan apa yang dikehendakinya.”


text:
Tetapi sekarang Aku berkata kepada kamu: Kasihilah musuh kamu dan berdoalah bagi orang yang menganiaya kamu.


text:
Dengan demikian kamu menjadi anak-anak Bapa kamu yang di syurga, kerana Allah menerbitkan matahari yang dijadikan-Nya untuk orang yang baik dan yang jahat. Dia menurunkan hujan untuk orang yang mentaati Allah dan juga untuk orang yang tidak mentaati-Nya.


text:
Patutkah kamu menerima pahala daripada Allah, jika kamu hanya mengasihi orang yang mengasihi kamu? Bukankah para pemungut cukai pun berbuat demikian?


text:
Jika kamu hanya beramah-ramahan dengan kawan-kawan kamu, apakah kelebihannya? Orang yang tidak mengenal Allah pun berbuat demikian!


text:
“Ingatlah, janganlah kamu lakukan kewajipan agama di hadapan umum supaya dilihat orang. Jika kamu berbuat demikian, kamu tidak akan menerima pahala daripada Bapa kamu yang di syurga.


text:
Oleh itu, apabila kamu memberikan sedekah kepada orang miskin, jangan heboh-hebohkan perbuatan itu seperti yang dilakukan oleh orang munafik di dalam rumah ibadat dan di jalan raya. Mereka melakukan perkara itu supaya dipuji orang. Ketahuilah, mereka sudah menerima ganjaran mereka.


text:
Tetapi apabila kamu memberikan sedekah kepada orang miskin, lakukanlah hal itu secara diam-diam, supaya sahabat karib kamu sekalipun tidak mengetahuinya.


text:
Biarlah hal itu tidak diketahui oleh sesiapa pun. Bapa kamu yang melihat perbuatan yang tersembunyi itu akan memberikan pahala kepada kamu.”


text:
“Apabila kamu berdoa, jangan seperti orang munafik. Mereka suka berdoa sambil berdiri di rumah ibadat dan di simpang jalan supaya dilihat orang. Ketahuilah, mereka sudah menerima ganjaran mereka.


text:
Tetapi apabila kamu berdoa, masuklah ke bilik dan tutuplah pintu, lalu berdoalah kepada Bapa kamu yang tidak kelihatan itu. Bapa kamu yang mengetahui apa yang kamu lakukan secara tersembunyi itu, akan memberikan pahala kepada kamu.


text:
Apabila kamu berdoa, jangan gunakan banyak kata yang tidak bererti seperti yang dilakukan orang yang tidak mengenal Allah. Mereka menyangka bahawa Allah akan mendengarkan permintaan mereka kerana doa mereka panjang.


text:
Jangan berbuat seperti mereka. Bapa kamu mengetahui apa yang kamu perlukan, sebelum kamu memintanya.


text:
Sepatutnya kamu berdoa begini, ‘Ya Bapa kami yang di syurga, Engkaulah Allah yang Esa, semoga Engkau disembah dan dihormati.


text:
Janganlah biarkan kami kehilangan iman ketika dicubai, tetapi selamatkanlah kami daripada kuasa Si Jahat. [Engkaulah Raja yang berkuasa dan mulia untuk selama-lamanya. Amin.]’


text:
Jika kamu mengampuni orang yang bersalah terhadap kamu, Bapa kamu yang di syurga pun akan mengampunkan kesalahan kamu.


text:
Tetapi jika kamu tidak mengampunkan kesalahan orang lain, Bapa kamu yang di syurga tidak akan mengampunkan kesalahan kamu juga.”


text:
“Apabila kamu berpuasa, jangan bermuka muram seperti orang munafik. Mereka kelihatan menderita, sehingga semua orang tahu bahawa mereka berpuasa. Ketahuilah, mereka sudah menerima ganjaran.


text:
supaya orang tidak tahu bahawa kamu berpuasa. Biarlah hanya Bapamu yang tidak kelihatan itu yang tahu. Bapamu melihat perbuatanmu yang tersembunyi itu dan kamu akan menerima pahala daripada Dia.”


text:
“Jangan kumpulkan harta di dunia, kerana di situ gegat dan karat merosakkannya, dan pencuri datang untuk mencurinya.


text:
Kumpulkanlah harta di syurga, kerana di situ gegat dan karat tidak dapat merosakkannya, dan pencuri tidak datang untuk mencurinya.


text:
Tetapi jika matamu kabur, seluruh tubuhmu menjadi gelap gelita. Jika cahaya di dalam tubuhmu menjadi gelap, alangkah pekatnya kegelapan itu!”


text:
“Tidak seorang pun dapat menjadi hamba kepada dua orang tuan. Dia akan membenci yang seorang dan mengasihi yang lain, atau dia akan setia kepada yang seorang dan menghina yang lain. Demikianlah kamu tidak dapat menjadi hamba Allah dan juga hamba kekayaan.


text:
Oleh itu, jangan khuatir akan hidup kamu - apa yang akan kamu makan dan minum, atau apa yang akan kamu pakai. Bukankah hidup lebih penting daripada makanan, dan tubuh lebih bernilai daripada pakaian?


text:
Lihatlah burung di udara yang tidak menyemai benih, tidak menuai tuaian, dan tidak mengumpulkan hasil di dalam jelapang, tetapi Bapa kamu yang di syurga memelihara semuanya! Bukankah kamu jauh lebih berharga daripada burung?


text:
Mengapa kamu khuatir tidak mempunyai cukup pakaian? Lihatlah bunga-bunga di padang, yang tidak bekerja atau menenun.


text:
Jika Allah menghiasi rumput di padang, yang ada hari ini lalu esoknya dibakar di dapur, tidakkah Allah akan memberi kamu pakaian? Tetapi kamu kurang percaya kepada Allah!


text:
Jangan khuatir tentang apa yang akan kamu makan, atau apa yang akan kamu minum, atau apa yang akan kamu pakai.


text:
Semua perkara itu sentiasa dikhuatiri orang yang tidak mengenal Allah. Bapa kamu yang di syurga tahu bahawa kamu memerlukan semua itu.


text:
Sebaliknya utamakanlah Pemerintahan Allah dan lakukanlah kehendak-Nya, lalu Allah akan memberikan semua itu kepada kamu.


text:
Oleh itu, jangan khuatiri hari esok, kerana ada cukup hal yang dikhuatirkan pada hari esok. Cukuplah kesusahan hari ini, tidak usah ditambah lagi.”


text:
Allah akan menghakimi kamu sebagaimana kamu menghakimi orang lain. Sukatan yang kamu gunakan untuk menghakimi orang lain akan digunakan oleh Allah untuk kamu.


text:
Mengapakah kamu perhatikan selumbar di dalam mata saudaramu, sedangkan kayu balak di dalam matamu tidak kamu perhatikan?


text:
Bagaimana kamu dapat berkata kepada saudaramu, ‘Biarlah saya keluarkan selumbar dari mata saudara,’ sedangkan ada kayu balak di dalam matamu sendiri?


text:
Hai munafik! Keluarkan dahulu kayu balak dari matamu, barulah kamu dapat melihat dengan jelas, lalu keluarkan selumbar dari mata saudaramu.


text:
Jangan berikan apa-apa yang suci kepada anjing; anjing hanya akan berbalik lalu menerkam kamu. Jangan berikan mutiara kepada babi; babi hanya akan memijak-mijak mutiara.”


text:
“Mintalah sesuatu daripada Allah, maka kamu akan menerimanya. Carilah sesuatu daripada Allah, maka kamu akan mendapatnya. Ketuklah pintu, maka Allah akan membukanya bagi kamu.


text:
Hal itu demikian kerana setiap orang yang meminta sesuatu daripada Allah akan menerimanya; setiap orang yang mencari sesuatu daripada Allah akan mendapatnya; dan Allah akan membuka pintu bagi setiap orang yang mengetuknya.


text:
Walaupun kamu jahat, kamu tahu memberikan apa yang baik kepada anak-anak kamu. Lebih-lebih lagi Bapa kamu yang di syurga; Dia akan memberikan apa yang baik kepada mereka yang meminta daripada Dia!


text:
Apa yang kamu ingin orang lain lakukan untuk kamu, lakukanlah hal itu untuk mereka. Inilah inti Taurat Musa dan ajaran nabi-nabi.”


text:
“Masuklah melalui pintu yang sempit, kerana pintu dan jalan yang menuju ke neraka itu lebar dan lapang! Banyak orang yang mengambil jalan itu.


text:
Tetapi pintu dan jalan yang menghala ke hidup sejati itu sempit dan susah. Hanya sedikit orang yang mendapati jalan itu.”


text:
“Waspadalah terhadap nabi palsu. Mereka datang kepada kamu dengan rupa domba, tetapi sebenarnya mereka seperti serigala buas.


text:
Kamu akan mengenal mereka melalui hasil perbuatan mereka. Belukar berduri tidak menghasilkan buah anggur, dan semak berduri tidak menghasilkan buah ara.


text:
Tetapi pokok yang subur menghasilkan buah yang baik, dan pokok yang tidak subur menghasilkan buah yang buruk.


text:
Pokok yang subur tidak dapat menghasilkan buah yang buruk, dan pokok yang tidak subur tidak dapat menghasilkan buah yang baik.


text:
“Tidak semua orang yang memanggil Aku, ‘Ya Tuhan, ya Tuhan,’ akan menikmati Pemerintahan Allah, tetapi hanya orang yang melakukan kehendak Bapa-Ku yang di syurga.


text:
Pada Hari Kiamat banyak orang akan berkata kepada-Ku, ‘Ya Tuhan, ya Tuhan, bukankah dengan nama Tuhan kami memberitakan perkhabaran Allah? Bukankah dengan nama Tuhan kami mengusir roh jahat, serta melakukan banyak mukjizat?’


text:
Tetapi Aku akan menjawab, ‘Aku tidak mengenal kamu! Pergilah dari sini, hai kamu yang tidak mentaati Allah!’ ”


text:
“Setiap orang yang mendengar kata-kata-Ku ini dan menurutnya, dia seperti seorang bijak yang membina rumah di atas batu.


text:
Hujan turun, air sungai melimpah, dan angin kencang melanda rumah itu, tetapi rumah itu tidak roboh kerana berasaskan batu.


text:
Setiap orang yang mendengar kata-kata-Ku ini tetapi tidak menurutnya, dia seperti seorang bodoh yang membina rumah di atas pasir.


text:
Hujan turun, air sungai melimpah, dan angin kencang melanda rumah itu, lalu rumah itu roboh. Alangkah dahsyatnya kerosakan rumah itu!”


text:
Setelah Yesus mengatakan perkara-perkara tersebut, orang ramai sangat hairan dengan cara Dia mengajar.


text:
Lalu seorang berpenyakit kulit yang mengerikan datang dan berlutut di hadapan-Nya. Dia berkata, “Tuan, jika Tuan sudi, Tuan dapat menyembuhkan saya.”


text:
Yesus menghulurkan tangan-Nya lalu menjamah dia dan berkata, “Aku mahu. Sembuhlah!” Seketika itu juga penyakitnya tiada lagi.


text:
Lalu Yesus berkata kepadanya, “Dengarlah, jangan beritahu sesiapa pun hal ini, tetapi pergilah kepada imam dan mintalah dia mengesahkan kesembuhanmu. Kemudian persembahkanlah korban seperti yang diperintahkan oleh Musa, sebagai bukti kepada semua orang bahawa kamu betul-betul sudah sembuh.”


text:
“Tuan, orang suruhan saya sakit di rumah, dia terbaring di katil dan tidak dapat bergerak. Dia sangat menderita.”


text:
Tetapi ketua askar itu menjawab, “Tuan tidak usah datang ke rumah. Saya tidak layak menyambut Tuan ke rumah saya. Perintahkanlah sahaja, tentu hamba saya akan sembuh.


text:
Saya pun di bawah perintah perwira atasan, dan di bawah saya juga ada askar-askar lain. Apabila saya menyuruh seorang askar, ‘Pergi!’ dia pun pergi; apabila saya menyuruh askar lain, ‘Ke mari!’ dia pun datang. Apabila saya menyuruh hamba saya, ‘Buatlah ini!’ dia pun melakukannya.”


text:
Yesus hairan mendengar hal itu, lalu Dia berkata kepada orang ramai yang mengikut Dia, “Ketahuilah, belum pernah Aku menjumpai sesiapa pun antara umat Israel yang mempunyai iman sebesar ini.


text:
Ketahuilah! Banyak orang akan datang dari timur dan dari barat, lalu menikmati perjamuan di Dunia Baru Allah bersama-sama Abraham, Ishak, dan Yakub.


text:
Tetapi orang yang seharusnya menikmati Pemerintahan Allah akan dibuang ke kegelapan di luar; di sana mereka akan menangis dan menderita.”


text:
Lalu Yesus berkata kepada ketua askar itu, “Pulanglah! Apa yang kamu percayai itu akan berlaku.” Hamba ketua askar itu pun sembuh pada saat itu juga.


text:
Yesus pergi ke rumah Petrus. Di situ Dia melihat ibu mentua Petrus sedang berbaring di tempat tidur kerana demam.


text:
Yesus menjamah tangannya, lalu demamnya hilang dengan serta-merta. Dia pun bangun lalu mula melayani Yesus.


text:
Apabila hari sudah petang, orang ramai membawa banyak orang yang kerasukan roh jahat kepada Yesus. Yesus mengusir roh-roh jahat itu dengan sepatah kata sahaja. Dia juga menyembuhkan semua orang sakit.


text:
Yesus melakukan semua itu supaya berlakulah apa yang dikatakan oleh Nabi Yesaya, “Dia menanggung penderitaan kita dan menyembuhkan penyakit kita.”


text:
Yesus nampak orang ramai di sekeliling-Nya, lalu Dia menyuruh pengikut-pengikut-Nya pergi ke seberang tasik.


text:
Seorang guru Taurat datang kepada Yesus dan berkata, “Guru, saya bersedia mengikut guru ke mana sahaja guru pergi!”


text:
Yesus menjawab, “Serigala mempunyai lubang dan burung mempunyai sarang, tetapi Anak Manusia tidak mempunyai tempat untuk berbaring dan berehat.”


text:
Lalu seorang pengikut yang lain berkata, “Tuan, izinkanlah saya balik terlebih dahulu untuk menguburkan jenazah bapa saya.”


text:
Tiba-tiba ribut membadai dan melanda tasik itu sehingga ombak memenuhi perahu. Tetapi Yesus sedang tidur.


text:
Oleh itu pengikut-pengikut-Nya pergi kepada-Nya lalu membangunkan Dia. Mereka berkata, “Ya Tuhan, selamatkanlah kami! Kita hampir mati!”


text:
Yesus menjawab, “Mengapakah kamu takut? Mengapa kamu kurang percaya kepada-Ku?” Lalu Yesus bangun dan menengking angin dan ombak itu. Dengan segera tasik itu menjadi tenang sekali.


text:
Para pengikut Yesus hairan. Mereka berkata, “Angin dan ombak pun taat kepada perintah-Nya. Orang apakah Dia ini?”


text:
Apabila Yesus tiba di seberang tasik di daerah Gadara, Dia didatangi oleh dua orang yang dirasuk roh jahat. Mereka keluar dari gua kubur dan mereka sangat ganas, sehingga tiada sesiapa pun berani lalu di situ.


text:
Apabila mereka melihat Yesus, mereka berseru, “Apakah yang akan Engkau lakukan terhadap kami, hai Anak Allah? Adakah Engkau hendak menghukum kami sebelum waktunya?”


text:
Roh-roh jahat itu memohon kepada Yesus, “Jika Engkau hendak memerintah kami keluar, suruhlah kami masuk ke dalam kawanan babi itu.”


text:
“Pergilah,” kata Yesus. Dengan segera roh-roh jahat itu meninggalkan kedua-dua orang itu lalu masuk ke dalam kawanan babi itu. Semua babi itu lari ke pinggir jurang, terjun ke dalam tasik lalu tenggelam.


text:
Penjaga-penjaga babi itu lari ke bandar lalu menceritakan segala perkara itu dan apa yang telah berlaku kepada kedua-dua orang yang dirasuk roh jahat.


text:
Semua orang di bandar itu pergi menjumpai Yesus. Apabila mereka melihat Yesus, mereka memohon supaya Dia meninggalkan kawasan mereka.


text:
Di sana beberapa orang membawa seorang lumpuh yang terbaring di atas tikar kepada Yesus. Ketika Yesus melihat betapa besarnya iman mereka, Dia berkata kepada orang lumpuh itu, “Teguhkanlah hatimu, anak-Ku! Dosamu sudah diampunkan.”


text:
Yesus mengetahui apa yang difikirkan mereka, lalu Dia berkata, “Mengapa kamu memikirkan perkara sejahat itu?


text:
Aku akan membuktikan kepada kamu bahawa di atas bumi ini Anak Manusia berkuasa mengampunkan dosa.” Lalu Yesus berkata kepada orang yang lumpuh itu, “Bangunlah, angkat tikarmu dan pulanglah!”


text:
Apabila orang di situ nampak kejadian itu, mereka ketakutan dan memuji Allah kerana Allah sudah memberikan kuasa yang begitu besar kepada manusia.


text:
Yesus meninggalkan tempat itu. Ketika Dia sedang berjalan, Dia nampak seorang pemungut cukai bernama Matius duduk di tempat memungut cukai. Yesus berkata kepadanya, “Ikutlah Aku.” Matius berdiri lalu mengikut Yesus.


text:
Sementara Yesus makan di rumah Matius, banyak pemungut cukai dan orang yang dihina oleh masyarakat makan bersama-sama Yesus dan pengikut-Nya.


text:
Beberapa orang Farisi nampak hal ini, lalu bertanya kepada pengikut-pengikut Yesus, “Mengapa guru kamu makan bersama-sama pemungut cukai dan orang yang dihina masyarakat?”


text:
Yesus mendengar pertanyaan mereka lalu menjawab, “Orang sihat tidak memerlukan doktor; hanya orang yang sakit.


text:
Carilah makna ayat Alkitab ini: ‘Aku menghendaki belas kasihan dan bukan korban binatang.’ Itulah sebabnya Aku tidak datang untuk memanggil orang yang menganggap diri mereka baik, tetapi orang yang dihina masyarakat.”


text:
Setelah itu pengikut-pengikut Yohanes Pembaptis datang kepada Yesus dan bertanya, “Mengapa kami dan orang Farisi kerap kali berpuasa sedangkan pengikut-pengikut guru tidak berpuasa sama sekali?”


text:
Yesus menjawab, “Adakah kamu berharap tetamu di jamuan perkahwinan berdukacita selama pengantin lelaki bersama-sama mereka? Tentu tidak! Tetapi akan tiba masanya pengantin lelaki itu akan diambil daripada mereka. Pada masa itulah mereka berpuasa.


text:
Tidak ada orang menampal pakaian lama dengan seperca kain baru, kerana tampalan itu akan mengecut lalu mengakibatkan koyakan yang lebih besar.


text:
Demikian juga tidak ada orang menuang wain baru ke dalam kirbat kulit yang lama. Jika dia berbuat demikian, kirbat itu akan pecah dan rosak, lalu wain itu akan terbuang. Wain baru harus dituang ke dalam kirbat kulit yang baru juga, supaya kedua-duanya tetap baik.”


text:
Sementara Yesus berkata-kata dengan para pengikut Yohanes Pembaptis, seorang ketua rumah ibadat datang berlutut di hadapan-Nya dan berkata, “Anak perempuan saya baru sahaja meninggal. Tetapi datanglah dan letakkan tangan padanya supaya dia hidup semula.”


text:
Kemudian seorang wanita yang selama dua belas tahun menghidap penyakit pendarahan teruk yang berkaitan dengan haidnya, menghampiri Yesus dari belakang lalu menyentuh hujung jubah-Nya.


text:
Yesus berpaling dan nampak dia. Yesus berkata kepadanya, “Teguhkanlah hatimu, anak-Ku! Kerana kamu percaya kepada-Ku, kamu sembuh!” Pada ketika itu juga wanita itu sembuh.


text:
Apabila Yesus tiba di rumah ketua itu, Dia melihat para pemain muzik perkabungan dan semua orang di situ kecoh.


text:
Dia berkata, “Keluarlah kamu semua! Anak ini tidak mati; dia hanya tidur.” Mereka mula mentertawakan Yesus.


text:
Tetapi sebaik sahaja mereka keluar, Yesus masuk ke dalam bilik anak perempuan itu lalu memegang tangannya. Anak itu pun bangkit.


text:
Yesus meninggalkan tempat itu. Ketika Dia sedang berjalan, dua orang buta mula mengikut Dia. Mereka berseru, “Hai Anak Daud, kasihanilah kami.”


text:
Apabila Yesus masuk ke dalam rumah, kedua-dua orang buta itu menghampiri Dia. Yesus bertanya kepada mereka, “Percayakah kamu bahawa Aku boleh menyembuhkan kamu?” “Ya, Tuan!” jawab mereka.


text:
Lalu Yesus menjamah mata mereka sambil berkata, “Kerana kamu percaya, berlakulah apa yang kamu harapkan!”


text:
Lalu mereka dapat melihat. Yesus berpesan kepada mereka dengan tegas, “Jangan beritahukan hal ini kepada sesiapa pun.”


text:
Apabila kedua-dua orang itu pergi, beberapa orang membawa seorang bisu kepada Yesus. Orang itu bisu kerana dirasuk roh jahat.


text:
Sebaik sahaja roh jahat itu diusir oleh Yesus, orang itu mula bercakap. Semua orang hairan melihat hal itu. Mereka berkata, “Belum pernah kami saksikan peristiwa serupa ini di Israel!”


text:
Tetapi orang Farisi berkata, “Ketua roh jahatlah yang memberikan kuasa kepada Yesus untuk mengusir roh jahat.”


text:
Demikianlah Yesus pergi dari satu bandar ke bandar lain dan dari satu pekan ke pekan lain. Dia mengajar di rumah ibadat dan mengkhabarkan Berita Baik bahawa Allah akan memerintah. Dia menyembuhkan orang daripada berbagai-bagai penyakit.


text:
Apabila Dia melihat orang ramai itu, Dia mengasihani mereka kerana mereka risau dan tidak berdaya, seperti kawanan domba tanpa gembala.


text:
Yesus memanggil dua belas orang pengikut-Nya, lalu memberikan kuasa kepada mereka untuk mengusir roh jahat dan menyembuhkan segala macam penyakit.


text:
Inilah nama dua belas orang rasul itu: Simon (yang disebut Petrus) dan saudaranya, Andreas; Yakobus dan saudaranya, Yohanes, iaitu anak-anak Zebedeus;


text:
Filipus dan Bartolomeus; Tomas dan Matius yang dahulunya pemungut cukai; Yakobus anak Alfeus dan Tadius;


text:
Yesus mengutus dua belas orang rasul itu dengan petunjuk seperti berikut, “Janganlah pergi ke daerah orang bukan Yahudi atau bandar orang Samaria.


text:
Sembuhkanlah orang yang sakit; bangkitkan orang yang mati; sembuhkanlah orang berpenyakit kulit yang mengerikan dan usirlah roh jahat. Kamu sudah menerima kuasa ini dengan percuma, maka lakukanlah semuanya tanpa meminta bayaran!


text:
Janganlah bawa beg sedekah, atau baju ganti, atau kasut, atau tongkat dalam perjalanan kamu. Seorang pekerja layak menerima apa yang diperlukannya.


text:
Apabila kamu tiba di suatu bandar atau pekan, carilah seorang yang rela menyambut kamu. Tinggallah dengan dia sehingga kamu meninggalkan tempat itu.


text:
Jika orang di rumah itu menyambut kamu, biarlah salam sejahtera kamu itu tinggal dengan mereka. Tetapi jika tidak, tariklah balik salam kamu itu.


text:
Jika ada rumah atau bandar yang tidak mahu menyambut atau mendengarkan kata-kata kamu, tinggalkanlah tempat itu dan kebaskanlah debu daripada telapak kaki kamu.


text:
Ingatlah! Pada Hari Kiamat, Allah akan lebih mengasihani penduduk Sodom dan Gomora, daripada penduduk bandar itu!”


text:
“Dengarlah! Aku mengutus kamu seperti domba ke tengah-tengah serigala. Kamu harus waspada seperti ular dan tulus hati seperti burung merpati.


text:
Berjaga-jagalah, kerana ada orang yang akan menangkap kamu dan membawa kamu ke mahkamah, dan kamu akan disesah di rumah ibadat mereka.


text:
Kamu akan diadili di hadapan penguasa dan raja kerana kamu pengikut-Ku, dan kamu akan mengkhabarkan Berita Baik daripada Allah kepada mereka dan kepada bangsa yang tidak mengenal Allah.


text:
Apabila kamu diadili, janganlah khuatir tentang apa yang hendak kamu katakan atau bagaimana kamu harus mengatakannya. Apabila tiba masanya, kamu akan diberitahu apa yang harus kamu katakan.


text:
Kata-kata yang akan kamu ucapkan itu bukan kata-kata kamu sendiri, tetapi kata-kata itu daripada Roh Bapa kamu yang berkata-kata melalui kamu.


text:
Orang akan mengkhianati saudara sendiri supaya dibunuh; bapa pun akan berbuat demikian terhadap anak-anak. Anak-anak akan melawan ibu bapa, lalu menyerahkan mereka supaya dibunuh.


text:
Tiap-tiap orang akan membenci kamu kerana kamu pengikut-Ku. Tetapi sesiapa bertahan sehingga akhir akan diselamatkan.


text:
Apabila kamu dianiaya di suatu bandar, larilah ke bandar lain. Ketahuilah bahawa Anak Manusia akan datang, sebelum kamu dapat menyampaikan ajaran-Ku di semua bandar di Israel.


text:
Tidak ada murid yang lebih besar daripada gurunya, dan tidak ada hamba yang lebih besar daripada tuannya.


text:
Seorang murid haruslah puas hati menjadi seperti gurunya, dan seorang hamba haruslah puas hati menjadi seperti tuannya. Jika ketua keluarga diberikan nama Beelzebul, tentu anggota keluarganya akan diberikan nama yang lebih buruk lagi!”


text:
“Janganlah takut akan manusia. Apa yang tersembunyi akan dinyatakan, dan tiap-tiap rahsia akan didedahkan.


text:
Apa yang Aku katakan kepada kamu secara sulit, hendaklah kamu ulangi di hadapan orang ramai. Apa yang dibisikkan di telinga kamu, umumkanlah seluas-luasnya!


text:
Janganlah takut akan mereka yang membunuh badan, tetapi tidak berkuasa membinasakan roh. Tetapi takutlah akan Allah yang berkuasa membinasakan baik badan mahupun roh di dalam neraka.


text:
Kamu dapat membeli dua ekor burung pipit dengan mata wang yang paling kecil. Meskipun demikian tidak seekor pun jatuh ke tanah tanpa persetujuan Bapa kamu.


text:
“Sesiapa mengaku dirinya pengikut-Ku di hadapan umum, Aku pun akan mengakui dia di hadirat Bapa-Ku di syurga.


text:
Tetapi sesiapa menyangkal Aku di hadapan umum, Aku pun akan menyangkal dia di hadirat Bapa-Ku di syurga.”


text:
“Jangan menyangka bahawa Aku membawa kedamaian ke dunia ini. Aku tidak membawa kedamaian, tetapi pertentangan.


text:
Aku datang untuk menyebabkan anak lelaki melawan bapa mereka, anak perempuan melawan ibu mereka, dan menantu perempuan melawan ibu mentua mereka.


text:
Sesiapa yang lebih mengasihi bapa atau ibunya daripada Aku, tidak layak menjadi pengikut-Ku. Demikian juga sesiapa yang lebih mengasihi anak lelaki atau anak perempuannya daripada Aku, tidak layak menjadi pengikut-Ku.


text:
Sesiapa yang mempertahankan hidupnya akan kehilangan hidup sejati, tetapi sesiapa kehilangan hidupnya kerana dia pengikut-Ku, akan memperoleh hidup sejati.”


text:
“Sesiapa yang menyambut kamu, menyambut Aku juga; dan sesiapa yang menyambut Aku, menyambut Dia yang mengutus Aku.


text:
Sesiapa yang menyambut seorang pesuruh Allah kerana dia pesuruh Allah, akan menerima pahala seorang pesuruh Allah. Sesiapa yang menyambut seorang baik kerana orang itu baik, akan menerima pahala seorang baik.


text:
Ingatlah! Sesiapa yang memberikan minuman walaupun hanya air sejuk kepada salah seorang pengikut-Ku yang paling hina kerana dia pengikut-Ku, akan menerima pahalanya.”


text:
Setelah Yesus memberikan petunjuk kepada dua belas orang pengikut-Nya, Dia meninggalkan tempat itu lalu pergi mengajar serta memberitakan perkhabaran daripada Allah di bandar-bandar yang berdekatan.


text:
Apabila Yohanes Pembaptis yang berada di penjara mendengar tentang apa yang dilakukan oleh Kristus, dia menghantar beberapa orang pengikutnya kepada Yesus.


text:
Mereka bertanya, “Adakah Guru orang yang dikatakan akan datang menurut janji Allah, atau adakah kami harus menantikan seorang lain?”


text:
orang buta melihat, orang lumpuh berjalan, orang berpenyakit kulit yang mengerikan sembuh, orang tuli mendengar, orang mati dibangkitkan semula, dan Berita Baik daripada Allah dikhabarkan kepada orang miskin.


text:
Sementara pengikut-pengikut Yohanes meninggalkan tempat itu, Yesus berkata kepada orang ramai tentang Yohanes, “Apabila kamu pergi kepada Yohanes di padang gurun, apakah yang mahu kamu lihat? Sehelai rumput yang ditiup anginkah?


text:
Kamu keluar mahu melihat apa? Seorang yang berpakaian mewah? Orang yang berpakaian demikian tinggal di istana!


text:
Katakanlah, kamu keluar mahu melihat apa? Seorang nabikah? Betul, bahkan lebih daripada seorang nabi!


text:
Yohanes Pembaptis itulah yang dikatakan dalam ayat Alkitab, ‘Allah berfirman: Inilah utusan-Ku. Aku akan mengutus dia dahulu daripada-Mu untuk menyediakan jalan bagi-Mu.’


text:
Ketahuilah! Yohanes Pembaptis lebih besar daripada semua orang yang pernah hidup di dunia ini. Namun demikian orang yang terkecil antara mereka yang menikmati Pemerintahan Allah, lebih besar daripada Yohanes.


text:
Sejak Yohanes Pembaptis mengkhabarkan beritanya sehingga saat ini, Pemerintahan Allah telah dilawan oleh orang ganas yang berusaha menguasainya dengan kekerasan.


text:
Jika kamu mahu percaya kepada perkhabaran mereka, Yohanes itulah Elia yang kedatangannya sudah dinubuatkan.


text:
Dengan apakah dapat Aku bandingkan orang zaman ini? Mereka seperti anak-anak yang duduk di pasar. Kumpulan yang satu berseru kepada yang lain,


text:
‘Kami memainkan lagu perkahwinan untuk kamu, tetapi kamu tidak mahu menari! Kami meratap, tetapi kamu tidak mahu menangis!’


text:
Apabila Yohanes datang, dia berpuasa dan tidak minum wain; lalu semua orang berkata, ‘Dia dirasuk syaitan!’


text:
Apabila Anak Manusia datang, Dia makan dan minum; lalu semua orang berkata, ‘Lihatlah orang ini! Dia rakus, pemabuk, sahabat pemungut cukai, dan sahabat orang berdosa!’ Walaupun demikian kebijaksanaan Allah dibuktikan benar oleh perbuatan orang yang menerima kebijaksanaan itu.”


text:
Lalu Yesus mula mencela bandar-bandar tempat Dia paling banyak melakukan mukjizat, kerana penduduk di sana tidak mahu bertaubat daripada dosa mereka.


text:
“Alangkah malangnya kamu, hai Korazin! Alangkah malangnya kamu, hai Betsaida! Jika mukjizat-mukjizat yang dilakukan di kalangan kamu itu Aku lakukan di Tirus dan Sidon, penduduk di sana pasti sudah lama bertaubat daripada dosa mereka, lalu mengenakan kain guni dan menaruh abu di kepala.


text:
Dan kamu, hai Kapernaum! Adakah kamu hendak meninggikan diri sampai ke syurga? Kamu akan dibuang ke neraka! Jika mukjizat-mukjizat yang dilakukan di kalangan kamu itu Aku lakukan di Sodom, tentu Sodom masih ada sehingga saat ini!


text:
Pada masa itu Yesus berkata, “Ya Bapa, Tuhan langit dan bumi! Aku bersyukur kepada-Mu kerana apa yang Engkau rahsiakan daripada orang yang bijak pandai, Engkau tunjukkan kepada orang yang tidak terpelajar.


text:
Yesus berkata lagi, “Bapa-Ku telah menyerahkan segala sesuatu kepada-Ku. Tidak seorang pun mengenal Anak kecuali Bapa, dan tidak seorang pun mengenal Bapa kecuali Anak dan mereka yang diberitahu oleh Anak tentang Bapa.


text:
Marilah kepada-Ku, hai kamu semua yang lelah kerana memikul beban yang berat; Aku akan membebaskan kamu daripada beban kamu.


text:
Ikutlah perintah-Ku dan terimalah ajaran-Ku, kerana Aku ini lemah lembut dan rendah hati; kamu akan mendapat kesejahteraan.


text:
Pada suatu hari Sabat, Yesus melewati ladang gandum. Pengikut-pengikut-Nya lapar, dan mereka mula memetik gandum lalu memakannya.


text:
Apabila orang Farisi nampak hal ini, mereka berkata kepada Yesus, “Lihatlah, pengikutmu melanggar Taurat kita. Mereka melakukan apa yang dilarang pada hari Sabat!”


text:
Yesus menjawab, “Belum pernahkah kamu baca apa yang dilakukan oleh Daud ketika dia dan anak buahnya lapar?


text:
Daud masuk ke dalam Khemah Allah, lalu dia dan anak buahnya makan roti yang sudah dipersembahkan kepada Allah, walaupun perbuatan itu melanggar Taurat. Hanya imam yang dibenarkan makan roti itu.


text:
Belum pernahkah kamu baca di dalam Taurat Musa bahawa pada setiap hari Sabat, imam di Rumah Tuhan sebetulnya melanggar hukum hari Sabat? Tetapi mereka tidak disalahkan.


text:
Di dalam Alkitab tertulis, ‘Aku menghendaki belas kasihan, bukan korban binatang.’ Jika kamu benar-benar memahami ayat itu, tentu kamu tidak akan menyalahkan orang yang tidak bersalah,


text:
Di situ ada seorang yang tangannya lumpuh sebelah. Tetapi ada juga beberapa orang yang hendak mencari-cari kesalahan Yesus supaya dapat menuduh Dia. Mereka bertanya kepada Yesus, “Adakah menyembuhkan orang pada hari Sabat melanggar Taurat kita?”


text:
Yesus menjawab, “Apakah yang akan kamu lakukan seandainya seorang antara kamu mempunyai seekor domba, lalu pada hari Sabat domba itu jatuh ke dalam lubang yang dalam? Tentunya kamu akan berusaha untuk mengeluarkannya dari lubang itu.


text:
Manusia lebih berharga daripada domba! Oleh itu, Taurat kita membenarkan kita menolong seseorang pada hari Sabat.”


text:
Kemudian Yesus berkata kepada orang yang tangannya lumpuh sebelah, “Hulurkanlah tanganmu.” Orang itu pun menghulurkan tangannya, dan sembuhlah tangan itu sehingga seperti tangannya yang sebelah.


text:
Apabila Yesus mengetahui pakatan jahat itu, Dia pergi dari situ dan banyak orang mengikut Dia. Dia menyembuhkan semua orang sakit,


text:
“Inilah hamba-Ku yang telah Aku pilih, orang yang Aku kasihi dan yang menyenangkan hati-Ku. Roh-Ku akan Aku anugerahkan kepada-Nya, dan keadilan-Ku akan diisytiharkan-Nya kepada semua bangsa.


text:
Dia tidak akan bertengkar atau berteriak, ataupun berkata-kata dengan suara kuat di jalan-jalan raya.


text:
Buluh halus yang terkulai tidak akan dipatahkan-Nya, pelita yang redup tidak akan dipadamkan-Nya. Dia akan berjuang sehingga keadilan tercapai,


text:
Kemudian seorang yang buta dan bisu kerana dirasuk roh jahat dibawa kepada Yesus. Yesus menyembuhkannya sehingga orang itu dapat bercakap dan melihat.


text:
Apabila orang Farisi mendengar hal ini, mereka menjawab, “Dia dapat mengusir roh jahat hanya kerana Dia diberikan kuasa oleh Beelzebul, ketua roh jahat.”


text:
Yesus mengetahui fikiran orang Farisi, lalu berkata kepada mereka, “Negeri yang berpecah menjadi beberapa bahagian lalu saling bermusuhan, tidak akan tahan lama. Bandar atau keluarga yang berpecah belah dan saling berlawanan, akan hancur.


text:
Demikian juga, jika kerajaan Iblis mempunyai golongan yang saling berlawanan, maka kerajaan itu sudah berpecah belah dan segera akan runtuh.


text:
Kamu berkata bahawa Aku mengusir roh jahat kerana Aku diberikan kuasa oleh Beelzebul. Jika demikian siapakah yang memberikan kuasa mengusir roh jahat kepada para pengikut kamu? Pengikut kamu membuktikan bahawa pendapat kamu itu salah!


text:
Roh Allah memberi Aku kuasa untuk mengusir roh jahat. Hal ini membuktikan bahawa Allah sudah mula memerintah di kalangan kamu.


text:
Tidak seorang pun dapat masuk ke dalam rumah seorang yang kuat lalu merampas hartanya, kecuali dia terlebih dahulu mengikat orang kuat itu. Barulah dia dapat merampas hartanya.


text:
Sesiapa yang tidak berpihak kepada-Ku sebenarnya melawan Aku, dan sesiapa yang tidak menolong Aku, sebenarnya merosakkan pekerjaan-Ku!


text:
Oleh itu ketahuilah, orang yang berbuat dosa ataupun mengatakan kata-kata kufur, akan diampuni. Tetapi sesiapa mengkufuri Roh Allah, tidak akan diampuni!


text:
Sesiapa yang dengan kata-katanya menentang Anak Manusia dapat diampuni, tetapi sesiapa yang menghina Roh Allah tidak dapat diampuni, baik sekarang mahupun di akhirat!”


text:
“Untuk mendapat buah yang baik, kamu harus mempunyai pokok yang baik. Jika pokok kamu tidak baik, buahnya pun tidak baik. Baik tidaknya sesuatu pokok diketahui daripada buahnya.


text:
Hai kamu orang jahat, bagaimanakah kamu dapat mengatakan perkara-perkara baik padahal kamu ini jahat? Orang mengucapkan apa yang terkandung di dalam hati.


text:
Seorang yang baik mengeluarkan perkara-perkara baik, kerana hatinya penuh kebaikan. Seorang yang jahat mengeluarkan perkara-perkara jahat, kerana hatinya penuh kejahatan.


text:
Ketahuilah bahawa pada Hari Kiamat setiap orang harus mempertanggungjawabkan tiap-tiap kata yang tidak seharusnya diucapkan.


text:
Kemudian beberapa orang guru Taurat dan orang Farisi berkata, “Guru, kami ingin melihat guru melakukan mukjizat.”


text:
Tetapi Yesus menjawab, “Alangkah jahat dan derhakanya orang zaman ini! Kamu meminta Aku melakukan mukjizat? Tidak! Satu-satunya mukjizat yang akan ditunjukkan kepada kamu adalah mukjizat Nabi Yunus.


text:
Sebagaimana Yunus tinggal tiga hari dan tiga malam di dalam perut ikan besar, demikian juga Anak Manusia akan tinggal tiga hari dan tiga malam di dalam perut bumi.


text:
Pada Hari Kiamat kelak, penduduk Niniwe akan bangkit bersama-sama orang zaman ini, lalu menuduh kamu kerana mereka bertaubat daripada dosa apabila mereka mendengar perkhabaran yang disampaikan oleh Yunus. Tetapi ketahuilah, di sini sekarang ada yang lebih besar daripada Yunus!


text:
Pada Hari Kiamat kelak, ratu dari Syeba akan bangkit bersama-sama orang zaman ini, lalu menuduh kamu kerana ratu itu datang dari hujung bumi untuk mendengar ajaran Raja Salomo yang bijak itu. Ketahuilah, di sini sekarang ada yang lebih besar daripada Raja Salomo!”


text:
“Apabila roh jahat meninggalkan seseorang, roh itu menjelajah tempat yang kering untuk mencari tempat tinggal. Jika tempat tinggal tidak ditemuinya,


text:
roh itu akan berkata, ‘Aku akan balik ke rumah yang telah aku tinggalkan.’ Kemudian roh itu balik dan mendapati rumah itu kosong, bersih, dan teratur.


text:
Lalu roh itu pergi dan memanggil tujuh roh lain yang lebih jahat daripadanya. Semuanya memasuki orang itu dan tinggal di situ. Akhirnya keadaan orang itu lebih buruk daripada dahulu. Inilah yang akan berlaku kepada orang jahat zaman ini.”


text:
Sementara Yesus berkata-kata dengan orang ramai, ibu dan saudara-saudara-Nya tiba. Mereka berdiri di luar dan ingin bercakap dengan Yesus.


text:
Seorang daripada orang ramai itu memberitahu Yesus bahawa ibu dan saudara-saudara-Nya hendak bercakap dengan Dia.


text:
Lalu Dia menunjuk kepada pengikut-pengikut-Nya dan berkata, “Lihat, inilah ibu-Ku dan saudara-saudara-Ku.


text:
Sesiapa melakukan kehendak Bapa-Ku yang di syurga, orang itu saudara lelaki, saudara perempuan, dan ibu-Ku.”


text:
Pada hari itu juga Yesus meninggalkan rumah itu lalu pergi ke tepi tasik. Dia duduk di situ dan mengajar.


text:
Orang yang berkumpul di sekeliling-Nya begitu banyak sehingga Yesus menaiki sebuah perahu lalu duduk di situ, sedangkan orang ramai berdiri di pantai.


text:
Yesus mengajar mereka banyak perkara dengan menggunakan perumpamaan. Dia berkata, “Seorang peladang pergi menabur benih.


text:
Semasa dia menabur benih, ada benih yang jatuh di jalan, lalu burung datang dan memakan habis benih itu.


text:
Ada juga yang jatuh di tempat berbatu yang sedikit tanahnya. Benih-benih itu segera bertunas kerana tanahnya sedikit.


text:
Tetapi apabila matahari naik, tunas-tunas itu layu lalu kering. Tumbuhan itu mati kerana akarnya tidak dalam.


text:
Ada pula yang jatuh di tengah semak berduri. Semak berduri itu tumbuh, lalu membantutkan tumbuhan itu.


text:
Tetapi ada benih yang jatuh di tanah subur lalu berbuah. Hasilnya ada yang seratus kali ganda, ada yang enam puluh kali ganda, dan ada yang tiga puluh kali ganda.”


text:
Kemudian pengikut-pengikut Yesus datang dan bertanya kepada-Nya, “Mengapa Guru menggunakan perumpamaan ketika berkata-kata kepada orang ramai?”


text:
Yesus menjawab, “Kamu telah diberikan anugerah untuk mengetahui rahsia tentang bagaimana Allah memerintah, sedangkan mereka tidak.


text:
Seseorang yang mempunyai sesuatu akan diberikan lebih banyak lagi, supaya dia beroleh lebih daripada cukup. Tetapi seseorang yang tidak mempunyai apa-apa, sedikit yang ada padanya akan diambil juga.


text:
Itulah sebabnya Aku menggunakan perumpamaan ketika berkata-kata kepada orang ramai, kerana mereka melihat tetapi tidak nampak dan mereka mendengar tetapi tidak mengerti.


text:
Dengan perbuatan mereka itu berlakulah nubuat Nabi Yesaya, ‘Allah berfirman: Mereka akan mendengar dan mendengar, tetapi tidak faham; mereka akan melihat dan melihat, tetapi tidak nampak,


text:
kerana seolah-olah fikiran mereka tumpul; telinga pekak, dan mata buta. Jika mereka tidak demikian, tentu mata mereka akan melihat, telinga akan mendengar, dan fikiran boleh mengerti, sehingga mereka kembali kepada-Ku, dan Aku pun akan menyembuhkan mereka.’


text:
Ketahuilah! Banyak nabi dan orang yang melakukan kehendak Allah ingin melihat apa yang kamu lihat sekarang ini, tetapi tidak dapat melihatnya. Mereka ingin mendengar apa yang kamu dengar tetapi tidak dapat mendengarnya.”


text:
Benih yang jatuh di jalan bagaikan orang yang mendengar perkhabaran tentang bagaimana Allah memerintah, tetapi tidak memahaminya. Si Jahat iaitu Iblis datang lalu merampas apa yang sudah ditabur di dalam hati mereka.


text:
Benih yang jatuh di tempat yang berbatu bagaikan orang yang mendengar perkhabaran itu lalu segera menerimanya dengan sukacita.


text:
Tetapi perkhabaran itu tidak berakar di dalam hati, sehingga mereka tidak tahan lama. Apabila mereka menderita kesusahan atau penganiayaan oleh sebab perkhabaran itu, segera mereka tidak lagi percaya kepada perkhabaran itu.


text:
Benih yang jatuh di tengah semak berduri bagaikan orang yang mendengar perkhabaran itu, tetapi kekhuatiran tentang hidup dan keinginan untuk hidup mewah membantutkan perkhabaran itu sehingga tidak berbuah.


text:
Benih yang jatuh di tanah subur bagaikan orang yang mendengar perkhabaran itu lalu memahaminya, dan berbuah banyak; ada yang seratus kali ganda, ada yang enam puluh kali ganda, dan ada yang tiga puluh kali ganda.”


text:
Yesus menceritakan sebuah perumpamaan lain kepada mereka. “Apabila Allah memerintah, keadaannya seperti seorang yang menabur benih yang baik di ladangnya.


text:
Pada suatu malam, ketika semua orang sedang tidur, musuhnya datang lalu menanam lalang di antara gandum itu, kemudian dia pergi.


text:
Hamba peladang itu datang kepadanya dan berkata, ‘Tuan menanam benih yang baik di ladang. Dari manakah datangnya lalang-lalang ini?’


text:
Peladang itu menjawab, ‘Seorang musuh sudah melakukan perkara ini.’ Hambanya bertanya, ‘Adakah tuan mahu kami mencabut lalang-lalang itu?’


text:
Biarkanlah lalang tumbuh bersama-sama gandum sehingga tiba masa menuai gandum. Lalu aku akan berkata kepada para penuai supaya mencabut lalang dahulu, lalu mengikatnya dan kemudian membakarnya. Selepas itu baru kumpulkan gandum, lalu simpanlah gandum di dalam jelapang.’ ”


text:
Yesus menceritakan sebuah perumpamaan lain kepada mereka, “Apabila Allah memerintah, keadaannya seperti sebutir biji sawi yang diambil oleh seseorang, lalu ditanam di ladang.


text:
Biji sawi adalah benih yang terkecil, tetapi apabila tumbuh, menjadi lebih besar daripada segala tanaman. Tanaman itu menjadi pokok, sehingga burung datang membuat sarang pada cabangnya.”


text:
Yesus menceritakan sebuah perumpamaan lain. “Apabila Allah memerintah, keadaannya seperti ini. Seorang wanita mengambil sedikit ragi, lalu mencampurnya dengan empat puluh liter tepung sehingga adunan itu naik.”


text:
Demikianlah Yesus mengajar orang ramai perkara-perkara ini dengan menggunakan perumpamaan. Dia tidak berkata apa-apa tanpa menggunakan perumpamaan.


text:
Yesus berbuat demikian supaya berlakulah apa yang dikatakan oleh nabi, “Aku akan menggunakan perumpamaan apabila bertutur dengan mereka; Aku akan memberitahu mereka perkara-perkara yang tersembunyi sejak dunia diciptakan.”


text:
Setelah itu Yesus meninggalkan orang ramai lalu masuk ke dalam rumah. Pengikut-pengikut-Nya datang kepada-Nya dan berkata, “Beritahulah kami makna perumpamaan tentang lalang di antara gandum itu.”


text:
Ladang itu dunia ini; benih yang baik itu orang yang menjadi umat Allah, sedangkan lalang itu orang yang berpihak kepada Si Jahat.


text:
Musuh yang menabur benih lalang itu Iblis. Masa menuai tuaian itu Hari Kiamat dan para penuai itu malaikat-malaikat.


text:
Sebagaimana lalang dikumpulkan dan dibakar di dalam api, demikian juga halnya pada Hari Kiamat kelak.


text:
Anak Manusia akan menyuruh malaikat-malaikat-Nya mengumpulkan semua orang antara umat-Nya yang menyebabkan orang berdosa, dan semua orang lain yang melakukan kejahatan.


text:
Mereka semua akan dibuang ke dalam tempat pembakaran yang berapi. Di situ mereka akan menangis dan menderita.


text:
Kemudian orang yang melakukan kehendak Allah akan bersinar seperti matahari di Dunia Baru Allah, Bapa mereka. Jika kamu bertelinga, dengarlah!”


text:
“Apabila Allah memerintah, keadaannya seperti ini. Seseorang menjumpai harta yang terpendam di tanah, lalu dia memendamnya semula. Kemudian dengan penuh sukacita dia pergi menjual segala miliknya, lalu kembali dan membeli tanah itu.”


text:
“Apabila Allah memerintah, keadaannya seperti ini. Seorang saudagar mencari mutiara yang sangat berharga.


text:
Apabila dia menemui sebutir mutiara yang sangat berharga, dia menjual segala miliknya, lalu membeli mutiara itu.”


text:
“Apabila Allah memerintah, keadaannya seperti pukat yang dilabuhkan ke dalam tasik lalu mendapat bermacam-macam ikan.


text:
Apabila pukat itu sudah penuh, nelayan menariknya ke darat. Lalu mereka duduk dan memisahkan ikan-ikan itu: yang baik disimpan di dalam bekas dan yang tidak baik dibuang.


text:
Demikianlah halnya pada Hari Kiamat. Malaikat-malaikat akan datang untuk mengumpulkan orang jahat antara orang yang melakukan kehendak Allah.


text:
Lalu orang jahat akan dibuang ke dalam tempat pembakaran yang berapi. Di sana mereka akan menangis dan menderita.”


text:
“Fahamkah kamu akan perkara-perkara ini?” tanya Yesus kepada pengikut-pengikut-Nya. “Kami faham,” jawab mereka.


text:
Yesus berkata pula, “Oleh itu setiap guru Taurat yang telah menerima ajaran tentang Pemerintahan Allah, bagaikan pemilik rumah yang mengeluarkan benda baru dan benda lama dari stornya.”


text:
lalu balik ke kampung halaman-Nya. Di sana Dia mengajar di rumah ibadat, dan orang yang mendengar-Nya hairan. Mereka bertanya, “Dari manakah dia mendapat kebijaksanaan seperti itu? Dari manakah dia mendapat kuasa untuk melakukan mukjizat?


text:
Bukankah dia anak tukang kayu? Bukankah Maria itu ibunya, dan Yakobus, Yusuf, Simon, serta Yudas itu saudaranya?


text:
Oleh itu mereka tidak mahu menerima Dia. Yesus berkata kepada mereka, “Seorang nabi dihormati di mana sahaja, kecuali di kampung halamannya dan antara keluarganya sendiri.”


text:
Herodes berkata kepada pegawai-pegawainya, “Sesungguhnya dia itu Yohanes Pembaptis! Dia sudah hidup semula! Itulah sebabnya dia mempunyai kuasa untuk melakukan mukjizat.”


text:
Herodes menyangka demikian kerana sebelum itu Herodes memberikan perintah supaya Yohanes ditangkap, dirantai lalu dimasukkan ke dalam penjara. Herodes berbuat demikian kerana Herodias itu, isteri Filipus, saudaranya.


text:
Herodes berniat membunuh Yohanes, tetapi Herodes takut akan orang Yahudi kerana mereka menganggap Yohanes sebagai nabi.


text:
Pada hari jadi Herodes, anak perempuan Herodias menari di hadapan para hadirin dan menghiburkan hati Herodes.


text:
Gadis itu mengikut kehendak ibunya dan meminta kepala Yohanes Pembaptis di atas talam pada waktu itu juga.


text:
Mendengar permintaan itu, Herodes bersedih hati. Tetapi Herodes sudah bersumpah di hadapan semua hadirin. Oleh itu Herodes memberikan perintah supaya permintaan gadis itu dipenuhi.


text:
Kemudian kepala Yohanes ditaruh di atas talam dan diserahkan kepada gadis itu. Lalu gadis itu membawa kepala Yohanes kepada ibunya.


text:
Setelah itu pengikut Yohanes datang untuk mengambil jenazah Yohanes dan mengebumikannya. Kemudian mereka pergi dan memberitahu Yesus hal itu.


text:
Apabila Yesus mendengar berita tentang Yohanes, Dia meninggalkan tempat itu dengan perahu, lalu pergi sendirian ke suatu tempat yang sunyi. Tetapi orang ramai mendengar hal itu, lalu mereka meninggalkan bandar mereka dan mengikut Yesus melalui jalan darat.


text:
Apabila Yesus turun dari perahu dan melihat orang ramai itu, Dia mengasihani mereka dan menyembuhkan orang sakit di situ.


text:
Pada petang harinya, pengikut-pengikut Yesus datang dan berkata kepada-Nya, “Hari sudah hampir malam dan tempat ini terpencil. Suruhlah semua orang ini pergi, supaya dapat membeli makanan di pekan.”


text:
Kemudian Dia menyuruh orang ramai duduk di atas rumput. Lalu Yesus mengambil lima ketul roti dan dua ekor ikan itu. Kemudian Dia menengadah ke langit dan mengucap syukur kepada Allah. Setelah itu Dia membahagikan roti itu dan menyerahkannya kepada pengikut-pengikut-Nya supaya diberikan kepada orang ramai itu.


text:
Tiap-tiap orang makan sehingga kenyang. Selepas itu pengikut-pengikut-Nya mengumpulkan lebihan makanan sebanyak dua belas buah bakul.


text:
Kemudian Yesus menyuruh pengikut-pengikut-Nya naik perahu dan menyeberangi tasik terlebih dahulu, sementara Dia menyuruh orang ramai pulang.


text:
Setelah orang ramai pergi, Yesus naik ke bukit seorang diri lalu berdoa. Pada petang harinya Yesus masih sendirian di situ.


text:
Tetapi pada masa itu perahu yang dinaiki oleh pengikut Yesus sudah jauh di tengah-tengah tasik, dan diumbang-ambingkan ombak kerana angin bertiup dari arah yang berlawanan.


text:
Apabila pengikut-pengikut-Nya nampak Dia berjalan di atas air, mereka berasa gerun. “Hantu!” jerit mereka dengan ketakutan.


text:
Lalu Petrus berkata, “Ya Tuhan, jika Engkau benar-benar Yesus, suruhlah aku datang berjalan di atas air.”


text:
Tetapi apabila Petrus nampak betapa kencangnya angin bertiup, dia takut dan mula tenggelam. Lalu Petrus berseru, “Ya Tuhan, selamatkanlah aku!”


text:
Dengan segera Yesus menghulurkan tangan lalu memegang dia. Yesus berkata, “Mengapa engkau kurang percaya kepada-Ku? Mengapa engkau meragui Aku?”


text:
Kemudian pengikut Yesus yang di perahu sujud menyembah Yesus sambil berkata, “Sesungguhnya Engkau Anak Allah!”


text:
Orang di situ mengenal Yesus. Kemudian mereka memberitahu semua orang di sekitar daerah itu bahawa Yesus datang, lalu mereka membawa orang sakit kepada Yesus.


text:
Mereka memohon supaya setidak-tidaknya Yesus membenarkan orang sakit menyentuh hujung jubah-Nya. Semua orang sakit yang menyentuh hujung jubah-Nya sembuh.


text:
“Mengapa pengikutmu melanggar adat istiadat nenek moyang kita? Sebelum makan, mereka tidak membasuh tangan menurut adat!”


text:
Tetapi kamu mengajarkan: Jika seseorang berkata kepada ibu bapanya, ‘Apa yang seharusnya saya gunakan untuk menolong ayah dan emak, sudah saya persembahkan kepada Allah,’


text:
maka orang itu tidak perlu menghormati bapanya. Demikianlah kamu meniadakan firman Allah untuk menurut ajaran kamu sendiri.


text:
Allah berfirman, ‘Semua orang ini menghormati Aku dengan kata-kata, tetapi hati mereka sebenarnya jauh daripada-Ku.


text:
Sia-sialah mereka menyembah Aku, kerana peraturan manusia diajarkan oleh mereka seolah-olah peraturan itu hukum Allah!’ ”


text:
Apa yang masuk ke dalam mulut seseorang tidak dapat menajiskan dia. Tetapi apa yang keluar dari mulut, itulah yang menajiskan dia.”


text:
Kemudian pengikut-pengikut Yesus datang dan berkata kepada-Nya, “Guru, tahukah Guru bahawa orang Farisi tersinggung oleh kata-kata Guru?”


text:
Jangan pedulikan orang Farisi. Mereka pemimpin buta, dan apabila orang buta memimpin orang buta, kedua-dua mereka jatuh ke dalam longkang.”


text:
Yesus berkata kepada pengikut-pengikut-Nya, “Kamu ini pengikut-Ku, tetapi kamu pun tidak faham seperti mereka.


text:
Tidakkah kamu mengerti? Apa yang masuk ke dalam mulut seseorang, turun ke dalam perut lalu keluar lagi.


text:
Dari hatilah timbul fikiran jahat, yang menyebabkan seseorang membunuh, berzina, berbuat cabul, merompak, memberikan kesaksian palsu, dan memfitnah.


text:
Seorang wanita Kanaan yang tinggal di kawasan itu datang kepada Yesus dan berseru, “Anak Daud, kasihanilah saya! Anak perempuan saya dirasuk roh jahat dan keadaannya amat teruk.”


text:
Yesus tidak menjawab sepatah kata pun. Pengikut-pengikut-Nya datang dan memohon kepada-Nya, “Suruhlah wanita ini pergi. Dia mengikut kita dan membuat bising sahaja!”


text:
Yesus berkata kepada wanita itu, “Aku diutus hanya kepada orang Israel yang seperti domba yang sesat.”


text:
Mendengar kata-kata itu, wanita itu menghampiri Yesus dan sujud di hadapan-Nya. Dia berkata, “Tuan, tolonglah saya.”


text:
Tetapi Yesus menjawab, “Tidaklah patut mengambil makanan anak-anak lalu melemparkannya kepada anjing.”


text:
Oleh itu Yesus berkata kepadanya, “Kamu seorang wanita yang sungguh percaya kepada-Ku! Apa yang kamu kehendaki akan berlaku!” Pada saat itu juga anak wanita itu sembuh.


text:
Yesus meninggalkan tempat itu lalu berjalan menyusur tepi Tasik Galilea. Kemudian Dia naik ke sebuah bukit lalu duduk.


text:
Banyak orang datang kepada-Nya dan membawa orang yang tempang, yang buta, yang lumpuh, yang bisu, dan banyak lagi orang sakit. Mereka meletakkan semua orang ini di hadapan Yesus dan Yesus menyembuhkan mereka semua.


text:
Orang ramai hairan apabila mereka melihat yang bisu bercakap, yang lumpuh berjalan, yang tempang sembuh, dan yang buta melihat. Mereka memuji-muji Allah umat Israel.


text:
Yesus memanggil pengikut-pengikut-Nya lalu berkata, “Aku kasihan kepada orang ramai ini. Sudah tiga hari mereka bersama-sama Aku dan sekarang mereka kehabisan makanan. Aku tidak mahu menyuruh mereka pulang dengan perut kosong, kerana mungkin mereka akan pengsan di tengah jalan.”


text:
Pengikut-pengikut Yesus bertanya kepada-Nya, “Di manakah kami dapat memperoleh makanan yang cukup di tempat terpencil ini untuk orang ramai ini?”


text:
Yesus bertanya kepada mereka, “Berapa banyak roti yang ada pada kamu?” “Tujuh ketul,” jawab mereka, “dan beberapa ekor ikan kecil.”


text:
Kemudian Dia mengambil tujuh ketul roti dan ikan itu. Dia mengucap syukur kepada Allah, lalu membahagikan makanan itu dan menyerahkannya kepada pengikut-pengikut-Nya untuk diberikan kepada orang ramai.


text:
Semua orang makan sehingga kenyang. Kemudian pengikut-pengikut Yesus mengumpulkan lebihan roti dan ikan sebanyak tujuh buah bakul.


text:
Sesudah itu Yesus menyuruh orang ramai pulang, lalu Dia menaiki sebuah perahu dan pergi ke daerah Magadan.


text:
Beberapa orang Farisi dan orang Saduki datang kepada Yesus. Mereka hendak memerangkap Dia. Mereka meminta Yesus melakukan mukjizat untuk membuktikan bahawa Dia datang daripada Allah.


text:
Pada pagi hari, kamu berkata, ‘Hari akan hujan, kerana langit merah dan gelap.’ Kamu dapat meramalkan cuaca dengan melihat keadaan langit, tetapi kamu tidak dapat memahami hal-hal yang berlaku pada masa ini!]


text:
Alangkah jahat dan derhakanya orang zaman ini! Kamu meminta Aku melakukan mukjizat, tetapi satu-satunya mukjizat yang akan ditunjukkan kepada kamu hanyalah mukjizat Nabi Yunus.” Setelah berkata demikian, Yesus meninggalkan mereka lalu pergi dari situ.


text:
Yesus mengetahui apa yang dipersoalkan mereka. Dia berkata, “Mengapa kamu mempersoalkan hal tidak membawa roti? Kamu kurang percaya kepada-Ku!


text:
Adakah kamu masih belum mengerti? Tidakkah kamu ingat bagaimana Aku membahagikan lima ketul roti untuk lima ribu orang? Berapa buah bakul lebihan makanan yang kamu kumpulkan?


text:
Bagaimanakah dengan tujuh ketul roti yang Aku bahagikan untuk empat ribu orang? Berapa buah bakul lebihan makanan yang kamu kumpulkan?


text:
Mengapakah kamu tidak faham bahawa Aku tidak berkata-kata tentang roti? Berhati-hatilah dengan ragi orang Farisi dan Saduki!”


text:
Barulah pengikut-pengikut Yesus faham bahawa Yesus tidak menyuruh mereka berhati-hati dengan ragi yang digunakan untuk membuat roti, tetapi dengan ajaran orang Farisi dan Saduki.


text:
Yesus pergi ke daerah dekat kota Kaisarea Filipi. Di situ Dia bertanya kepada pengikut-pengikut-Nya, “Menurut kata orang siapakah Anak Manusia itu?”


text:
Mereka menjawab, “Ada yang berkata Yohanes Pembaptis. Ada juga yang berkata Elia, sedangkan yang lain berkata Yeremia atau salah seorang nabi.”


text:
“Hai Simon anak Yohanes, berbahagialah engkau!” kata Yesus, “Bukannya manusia yang memberitahukan hal itu kepadamu, tetapi Bapa-Ku di syurga yang memberitahumu.


text:
Oleh itu ketahuilah, engkau Petrus, batu yang kuat. Dengan beralaskan batu inilah, Aku akan membina jemaah-Ku. Bahkan maut pun tidak dapat memusnahkannya!


text:
Aku akan memberikan kunci Dunia Baru Allah kepadamu. Apa yang engkau larang di atas bumi, akan dilarang juga di syurga. Apa yang engkau benarkan di atas bumi, akan dibenarkan juga di syurga.”


text:
Kemudian Yesus melarang pengikut-pengikut-Nya memberitahu sesiapa pun bahawa Dia Penyelamat yang diutus oleh Allah.


text:
Sejak itu, Yesus mula berkata dengan terus-terang kepada pengikut-pengikut-Nya, “Aku harus pergi ke Yerusalem dan mengalami banyak penderitaan yang disebabkan oleh para pemimpin masyarakat, ketua imam, dan guru Taurat. Aku akan dibunuh, tetapi pada hari ketiga Aku akan dibangkitkan semula!”


text:
Petrus menarik Yesus ke tepi dan mula menegur Dia, “Ya Tuhan, semoga Allah menjauhkan perkara itu daripada Tuhan! Perkara itu tidak boleh berlaku kepada Tuhan!”


text:
Yesus berpaling lalu berkata kepada Petrus, “Pergilah dari sini, hai Iblis! Engkau penghalang jalan-Ku. Fikiranmu itu fikiran manusia, bukan fikiran Allah!”


text:
Kemudian Yesus berkata kepada pengikut-pengikut-Nya, “Jika seseorang hendak mengikut Aku, dia mesti melupakan kepentingan sendiri, memikul salib, dan mengikut Aku.


text:
Sesiapa yang mempertahankan hidupnya akan kehilangan hidup yang sejati. Tetapi sesiapa yang mengorbankan hidup untuk-Ku, akan mengalami hidup yang sejati.


text:
Apa gunanya jika seseorang memiliki seluruh dunia ini, tetapi kehilangan hidup yang sejati? Dapatkah seseorang menukar hidup itu dengan sesuatu? Tentu tidak.


text:
Anak Manusia sudah hampir tiba bersama-sama para malaikat-Nya dengan kemuliaan Bapa-Nya. Pada masa itu Dia akan membalas tiap-tiap orang menurut perbuatannya.


text:
Ketahuilah! Beberapa orang di sini tidak akan meninggal sebelum melihat Anak Manusia datang sebagai Raja.”


text:
Enam hari kemudian Yesus membawa Petrus, Yakobus, dan Yohanes, saudaranya pergi menyendiri ke sebuah gunung yang tinggi.


text:
Sewaktu mereka memandang Yesus, rupa Yesus berubah. Muka-Nya menjadi terang seperti matahari dan pakaian-Nya putih berkilau-kilauan.


text:
Petrus berkata kepada Yesus, “Tuhan, sungguh baik kami di sini. Jika Tuhan mahu, aku akan mendirikan tiga buah khemah: satu untuk Tuhan, satu untuk Musa, dan satu lagi untuk Elia.”


text:
Sementara Petrus berkata-kata, awan yang bersinar-sinar meliputi mereka, dan terdengar suara dari awan berkata, “Inilah Anak-Ku yang Aku kasihi. Dia menyenangkan hati-Ku. Dengarkanlah Dia!”


text:
Semasa mereka turun dari gunung itu, Yesus memerintah mereka, “Jangan beritahu sesiapa pun apa yang telah kamu lihat, selagi Anak Manusia belum dibangkitkan daripada kematian.”


text:
Pengikut-pengikut-Nya bertanya kepada Yesus, “Mengapakah guru Taurat berkata bahawa Elia mesti datang terlebih dahulu?”


text:
Tetapi Aku berkata kepada kamu, Elia sudah datang namun orang tidak mengenal dia; mereka memperlakukan dia dengan sesuka hati mereka. Dengan cara yang sama mereka akan memperlakukan Anak Manusia.”


text:
Apabila Yesus dan ketiga-tiga orang pengikut-Nya kembali kepada orang ramai, seorang lelaki datang dan berlutut di hadapan Yesus.


text:
Dia berkata, “Tuan, kasihanilah anak lelaki saya! Dia menderita penyakit gila babi. Serangan sawannya begitu teruk sehingga kerap kali dia jatuh ke dalam air atau api.


text:
Yesus menjawab, “Hai kamu orang yang tidak percaya dan yang sesat! Berapa lamakah Aku harus tinggal bersama-sama kamu? Berapa lamakah Aku harus bersabar terhadap kamu? Bawa anak itu ke mari!”


text:
Yesus menengking roh jahat itu, dan roh jahat itu pun keluar daripada anak itu. Pada saat itu juga anak itu sembuh.


text:
Kemudian pengikut-pengikut Yesus datang kepada Yesus, dan apabila tidak ada orang lain di situ mereka bertanya, “Mengapakah kami tidak dapat mengusir roh jahat itu?”


text:
Yesus menjawab, “Kamu tidak dapat melakukannya, kerana kamu kurang percaya kepada Allah. Ketahuilah! Jika kamu mempunyai iman sebesar biji sawi, kamu dapat berkata kepada bukit ini, ‘Beralihlah ke sana!’ dan bukit ini akan beralih. Kamu dapat melakukan apa sahaja! [


text:
Apabila semua pengikut Yesus berkumpul di Galilea, Yesus berkata kepada mereka, “Tidak lama lagi Anak Manusia akan diserahkan ke dalam kekuasaan manusia.


text:
Dia akan dibunuh, tetapi pada hari ketiga, Dia akan dibangkitkan semula.” Oleh itu pengikut-pengikut-Nya berdukacita.


text:
Apabila Yesus dan pengikut-pengikut-Nya tiba di Kapernaum, para pemungut cukai Rumah Tuhan datang kepada Petrus dan bertanya, “Adakah guru kamu membayar cukai Rumah Tuhan?”


text:
Petrus menjawab, “Tentu sahaja!” Apabila Petrus masuk ke dalam rumah, dan sebelum dia berkata apa-apa, Yesus berkata kepadanya, “Simon, apa pendapatmu? Siapakah yang membayar cukai kepada raja-raja dunia ini? Rakyat atau orang asing?”


text:
Tetapi janganlah kita singgung perasaan sesiapa pun. Pergilah ke tasik dan pancinglah ikan. Di dalam mulut ikan pertama yang engkau tangkap, engkau akan mendapati sekeping duit syiling yang cukup untuk membayar cukai Rumah Tuhan bagi kita berdua. Ambillah duit itu dan bayarlah cukai kita.”


text:
Pada waktu itu pengikut-pengikut Yesus datang kepada Yesus dan bertanya, “Siapakah yang dianggap terbesar antara orang yang menikmati Pemerintahan Allah?”


text:
Lalu Yesus berkata, “Ketahuilah! Kecuali kamu mengubah sikap dan menjadi seperti kanak-kanak, kamu tidak dapat menikmati Pemerintahan Allah.


text:
Orang yang dianggap terbesar antara mereka yang menikmati Pemerintahan Allah adalah orang yang merendahkan diri dan menjadi seperti kanak-kanak.


text:
“Sesiapa menyebabkan salah seorang pengikut-Ku yang kecil ini tidak lagi percaya kepada-Ku, lebih baik jika batu kisaran diikatkan pada leher orang itu, lalu dia ditenggelamkan ke dalam laut yang dalam.


text:
Alangkah malangnya dunia ini kerana ada perkara-perkara yang menyebabkan orang berdosa. Perkara-perkara seperti ini akan sentiasa berlaku, tetapi malanglah orang yang menyebabkannya!


text:
Jika tangan atau kakimu menyebabkan kamu berdosa, potonglah dan buanglah tangan atau kaki itu. Lebih baik kamu hidup dengan Allah tanpa sebelah tangan atau sebelah kaki, daripada kamu dibuang ke dalam api neraka dengan kedua-dua belah tangan atau kaki.


text:
Jika matamu menyebabkan kamu berdosa, cungkillah dan buanglah mata itu! Lebih baik kamu hidup dengan Allah tanpa sebelah mata, daripada kamu dibuang ke dalam api neraka dengan kedua-dua belah mata.”


text:
“Awas! Jangan hina salah seorang pengikut-Ku yang kecil ini. Ketahuilah, malaikat-malaikat mereka sentiasa di hadirat Bapa-Ku di syurga.


text:
Bagaimanakah pendapat kamu? Apakah yang akan dilakukan oleh seorang yang mempunyai seratus ekor domba, jika seekor daripada kawanan domba itu sesat? Tentunya orang itu akan meninggalkan sembilan puluh sembilan ekor domba yang sedang meragut rumput di bukit, lalu pergi mencari domba yang sesat itu.


text:
Ketahuilah! Apabila dia menjumpai domba itu, kegembiraannya atas domba yang seekor itu lebih besar daripada kegembiraannya atas sembilan puluh sembilan ekor domba lainnya yang tidak sesat.


text:
“Jika saudaramu berdosa terhadapmu, pergilah kepadanya dan tunjukkan kesalahannya. Lakukan hal ini dengan diam-diam antara kamu berdua sahaja. Jika dia menurut kata-katamu, maka kamu berjaya mendapat kembali saudaramu.


text:
Tetapi jika tidak, bawalah seorang atau dua orang bersama-samamu. Berbuatlah demikian kerana di dalam Alkitab tertulis, ‘Tiap-tiap tuduhan harus dikuatkan oleh kesaksian dua atau tiga orang saksi.’


text:
Jika dia tidak mahu menerima nasihat mereka, beritahukan perkara itu kepada jemaah. Akhirnya jika dia masih tidak mahu menerima nasihat jemaah, anggaplah dia sebagai orang yang tidak mengenal Allah atau sebagai pemungut cukai.”


text:
“Ketahuilah, apa yang kamu larang di dunia, akan dilarang juga di syurga. Apa yang kamu izinkan di dunia, akan diizinkan juga di syurga.


text:
Ketahuilah juga, setiap kali dua orang antara kamu di dunia ini bersetuju berdoa bagi perkara apa sahaja, doa itu akan dikabulkan oleh Bapa-Ku di syurga.


text:
Hal itu demikian kerana apabila dua atau tiga orang berkumpul kerana Aku, Aku pun di situ bersama-sama mereka.”


text:
Petrus datang kepada Yesus dan bertanya, “Ya Tuhan, jika saudaraku berdosa terhadap aku, berapa kalikah harus aku ampuni dia? Sehingga tujuh kalikah?”


text:
Aku berkata demikian, kerana apabila Allah memerintah keadaannya seperti berikut. Seorang raja hendak memeriksa akaun pegawai-pegawainya.


text:
Apabila raja mula berbuat demikian, salah seorang pegawainya yang meminjam wang beratus-ratus juta dibawa menghadap.


text:
Pegawai itu tidak mempunyai cukup wang untuk melunaskan hutangnya. Oleh itu, raja memberikan perintah supaya pegawai itu dijual sebagai hamba bersama-sama anak isterinya dan segala harta miliknya, untuk melunaskan hutang.


text:
Pegawai itu sujud di hadapan raja dan memohon, ‘Bersabarlah terhadap hamba. Hamba akan melunaskan segala hutang hamba.’


text:
Tetapi apabila pegawai itu keluar, dia berjumpa dengan seorang pegawai lain yang berhutang wang beberapa ratus sahaja kepadanya. Dia menangkap rakannya, lalu mencekiknya dan berkata, ‘Lunaskan semua hutangmu.’


text:
Tetapi pegawai itu tidak menghiraukan permohonan rakannya. Sebaliknya, dia memberikan perintah supaya rakannya dipenjarakan sehingga dia melunaskan hutangnya.


text:
Apabila pegawai-pegawai yang lain melihat hal itu, mereka sangat sedih dan melaporkan segala perkara itu kepada raja.


text:
Lalu raja memanggil pegawai yang jahat itu dan bertitah, ‘Hai hamba yang jahat! Semua hutangmu sudah dihapuskan kerana kamu memohon supaya beta mengampunimu.


text:
Raja sangat murka, lalu pegawai yang jahat itu dipenjarakan dan dihukum sehingga semua hutangnya dilunaskan.”


text:
Yesus mengakhiri ceritanya dan berkata, “Demikianlah Bapa-Ku yang di syurga akan memperlakukan setiap orang daripada kamu, jika kamu tidak mengampuni saudaramu dengan ikhlas.”


text:
Setelah Yesus mengatakan semua perkara itu, Dia meninggalkan Galilea lalu pergi ke daerah Yudea di seberang Sungai Yordan.


text:
Beberapa orang Farisi datang untuk memerangkap Yesus. Mereka bertanya, “Adakah Taurat kita membenarkan seorang lelaki menceraikan isterinya dengan sebarang alasan?”


text:
Yesus menjawab, “Belum pernahkah kamu baca ayat Alkitab yang mengatakan bahawa pada mulanya Allah menjadikan orang lelaki dan perempuan?


text:
Kemudian Allah berfirman, ‘Itulah sebabnya seorang lelaki meninggalkan ibu bapanya dan bersatu dengan isterinya, lalu kedua-duanya menjadi satu.’


text:
Dengan demikian mereka bukan lagi dua orang, tetapi satu. Oleh itu mereka yang telah disatukan oleh Allah, tidak boleh dipisahkan oleh manusia.”


text:
Orang Farisi di situ bertanya kepada Yesus, “Jika demikian, mengapa Musa memberikan hukum yang membenarkan seseorang menceraikan isterinya asal menulis surat cerai?”


text:
Yesus menjawab, “Musa membenarkan kamu menceraikan isteri kerana kamu terlalu sukar diajar. Tetapi sebenarnya bukanlah demikian pada mulanya.


text:
Ketahuilah, sesiapa menceraikan isterinya, kecuali kerana perzinaan, orang itu berzina jika dia berkahwin lagi dengan wanita lain.”


text:
Pengikut-pengikut Yesus berkata kepada-Nya, “Jika demikian halnya dengan kehidupan suami isteri, lebih baik tidak berkahwin.”


text:
Yesus menjawab, “Tidak semua orang dapat menerima ajaran ini, hanya mereka yang sudah dikurniai oleh Allah kemampuan untuk menerimanya.


text:
Banyak sebabnya mengapa orang tidak berkahwin: Ada yang dilahirkan demikian, ada yang dijadikan mandul, dan ada pula yang tidak berkahwin supaya dapat mengabdikan diri kepada Allah. Biarlah orang yang sanggup menerima ajaran ini, berbuat demikian.”


text:
Beberapa orang membawa kanak-kanak kepada Yesus supaya Yesus meletakkan tangan-Nya pada kepala kanak-kanak itu dan mendoakan mereka. Tetapi pengikut-pengikut Yesus memarahi orang yang membawa semua kanak-kanak itu.


text:
Yesus berkata kepada pengikut-pengikut-Nya, “Biarlah kanak-kanak itu datang kepada-Ku! Jangan larang mereka, kerana orang seperti inilah yang menikmati Pemerintahan Allah.”


text:
Pada suatu hari seorang lelaki datang kepada Yesus. Dia bertanya, “Guru, perbuatan baik apakah yang harus saya lakukan supaya beroleh hidup sejati dan kekal?”


text:
Yesus menjawab, “Mengapakah kamu bertanya kepada-Ku tentang apa yang baik? Hanya Allah yang baik. Taatilah hukum Allah jika kamu hendak beroleh hidup sejati dan kekal.”


text:
“Hukum yang mana?” tanya orang itu. Yesus menjawab, “Jangan membunuh; jangan berzina; jangan mencuri; jangan berikan kesaksian palsu;


text:
Yesus berkata kepadanya, “Jika kamu hendak menjadi sempurna, pergilah jual segala sesuatu yang kamu miliki, dan berikan wangnya kepada orang miskin, maka kamu akan beroleh harta di syurga. Kemudian marilah, ikutlah Aku.”


text:
Apabila orang muda itu mendengar hal ini, dia meninggalkan tempat itu dengan susah hati kerana dia sangat kaya.


text:
Lalu Yesus berkata kepada pengikut-pengikut-Nya, “Ketahuilah, susah sekali bagi seorang kaya menikmati Pemerintahan Allah.


text:
Aku berkata kepada kamu: Lebih mudah bagi seekor unta memasuki lubang jarum daripada seorang kaya menikmati Pemerintahan Allah.”


text:
Apabila pengikut-pengikut Yesus mendengar kata-kata-Nya, mereka sangat hairan. Mereka berkata, “Jika demikian siapakah yang boleh diselamatkan?”


text:
Yesus memandang mereka lalu berkata, “Hal ini mustahil bagi manusia, tetapi Allah dapat melakukan segala perkara!”


text:
Lalu Petrus berkata, “Lihatlah, kami sudah meninggalkan segala-galanya lalu mengikut Guru. Apakah yang akan kami terima daripada Allah?”


text:
Yesus berkata kepada mereka, “Percayalah bahawa pada masa Anak Manusia duduk di atas takhta-Nya yang mulia di Dunia Baru Allah, kamu dua belas orang pengikut-Ku juga akan duduk di atas takhta dan memerintah dua belas suku Israel!


text:
Setiap orang yang sudah meninggalkan rumah, atau saudara lelaki, atau saudara perempuan, atau ibu bapa, atau anak-anak, atau ladang kerana Aku, akan menerima seratus kali ganda apa yang sudah ditinggalkan, serta menerima hidup sejati dan kekal.


text:
Tetapi banyak orang yang sekarang ini terdahulu akan menjadi yang terakhir, dan yang sekarang ini terakhir akan menjadi yang terdahulu.”


text:
“Apabila Allah memerintah, keadaannya seperti perumpamaan ini. Seorang pemilik ladang anggur keluar pada waktu fajar untuk mengupah orang bekerja di ladangnya.


text:
Dia bersetuju membayar mereka upah yang biasa dibayar untuk kerja sehari, iaitu sekeping wang perak. Lalu dia menyuruh mereka bekerja di ladang anggurnya.


text:
Pada pukul sembilan pagi, pemilik ladang itu pergi lagi ke pasar dan melihat beberapa orang sedang menganggur.


text:
Dia berkata kepada mereka, ‘Pergilah bekerja di ladang anggurku. Aku akan membayar kamu dengan upah yang berpatutan.’


text:
Mereka pun pergi. Pada pukul dua belas tengah hari dan juga pada pukul tiga petang, pemilik ladang itu melakukan hal yang sama.


text:
Pada kira-kira pukul lima petang dia pergi lagi ke pasar dan nampak beberapa orang masih menganggur. Dia bertanya kepada mereka, ‘Mengapa sepanjang hari kamu membuang masa tanpa melakukan apa-apa?’


text:
Mereka menjawab, ‘Tidak ada orang yang mengupah kami untuk bekerja.’ ‘Jika demikian, pergilah bekerja di ladang anggurku,’ kata pemilik ladang itu.


text:
Pada petang hari, pemilik ladang anggur itu berkata kepada ketua para pekerja, ‘Panggillah pekerja-pekerja itu dan bayarlah upah masing-masing, mulai daripada pekerja yang datang terakhir sampai kepada pekerja yang datang awal sekali.’


text:
Pekerja yang mula bekerja dari pukul lima petang, masing-masing menerima upah sehari sebanyak sekeping wang perak.


text:
Oleh itu pekerja yang diupah sejak pagi berharap menerima lebih, tetapi mereka diberikan sekeping wang perak juga.


text:
Mereka berkata, ‘Pekerja-pekerja yang datang terakhir itu bekerja hanya satu jam, sedangkan kami bekerja sepanjang hari di bawah terik matahari. Tetapi jumlah yang tuan bayar kepada mereka sama dengan jumlah yang tuan bayar kepada kami!’


text:
Pemilik ladang anggur itu menjawab salah seorang daripada mereka, ‘Dengarlah, kawan! Aku tidak menipu kamu. Bukankah kamu bersetuju bekerja dengan upah sekeping wang perak sehari?


text:
Ambillah upahmu dan pulanglah. Aku memang hendak memberi pekerja yang datang terakhir itu, upah sebanyak yang kamu terima.


text:
Tidakkah aku berhak berbuat sekehendak hatiku dengan wangku sendiri? Mengapakah kamu cemburu kerana aku murah hati?’ ”


text:
Lalu Yesus berkata lagi, “Demikianlah orang yang terakhir akan menjadi yang terdahulu, dan orang yang terdahulu akan menjadi yang terakhir.”


text:
Yesus dan dua belas orang pengikut-Nya pergi ke Yerusalem. Di tengah perjalanan, Yesus mengajak mereka ke tepi lalu berkata kepada mereka sahaja,


text:
“Dengarlah, kita sekarang menuju ke Yerusalem. Di sana Anak Manusia akan diserahkan kepada ketua imam dan guru Taurat. Mereka akan menjatuhkan hukuman mati kepada-Nya,


text:
lalu menyerahkan Dia kepada orang bukan Yahudi, yang akan mengolok-olok Dia, menyesah Dia, dan menyalibkan Dia. Tetapi pada hari ketiga, Dia akan dibangkitkan semula.”


text:
Kemudian isteri Zebedeus datang kepada Yesus dengan kedua-dua orang anaknya. Dia berlutut di hadapan Yesus dan meminta sesuatu daripada-Nya.


text:
“Apakah kehendakmu?” tanya Yesus. Ibu itu menjawab, “Berjanjilah bahawa apabila Tuan menjadi Raja, kedua-dua orang anak saya akan duduk di sebelah kanan dan kiri Tuan.”


text:
Yesus berkata kepada kedua-dua orang anak lelaki ibu itu, “Kamu tidak tahu apa yang kamu minta. Sanggupkah kamu minum dari cawan penderitaan yang akan Aku minum?” “Sanggup,” jawab mereka.


text:
Yesus berkata kepada mereka, “Memang kamu akan minum dari cawan penderitaan-Ku. Tetapi Aku tidak berhak menentukan orang yang akan duduk di sebelah kanan atau kiri-Ku. Bapa-Ku yang menentukan siapa orang yang akan duduk di tempat itu.”


text:
Apabila sepuluh orang pengikut-Nya yang lain mendengar hal itu, mereka marah terhadap dua orang bersaudara itu.


text:
Oleh itu Yesus memanggil mereka semua lalu berkata, “Kamu tahu bahawa para penguasa bangsa yang tidak mengenal Allah menindas rakyat. Para pemimpin mereka selalu menekan rakyat.


text:
Tetapi tidak demikian halnya dengan kamu. Jika seorang antara kamu hendak menjadi orang besar, dia harus melayani orang lain.


text:
Kamu harus berbuat demikian kerana Anak Manusia tidak datang untuk dilayani; Dia datang untuk melayani orang serta menyerahkan nyawa-Nya untuk membebaskan banyak orang.”


text:
Dua orang buta yang duduk di pinggir jalan mendengar bahawa Yesus sedang lalu di situ. Mereka mula berseru, “Ya Anak Daud, kasihanilah kami!”


text:
Orang ramai memarahi mereka dan menyuruh mereka diam. Tetapi lebih kuat lagi mereka berseru, “Ya Anak Daud, kasihanilah kami!”


text:
Yesus mengasihani mereka. Dia menyentuh mata mereka, dan dengan segera mereka dapat melihat. Lalu mereka mengikut Yesus.


text:
Semasa mendekati Yerusalem, Yesus dan pengikut-pengikut-Nya tiba di Betfage, sebuah pekan di Bukit Zaitun. Di situ Yesus menyuruh dua orang pengikut-Nya pergi terlebih dahulu.


text:
Yesus berkata kepada mereka, “Pergilah ke pekan yang di hadapan itu. Sebaik sahaja kamu memasuki pekan itu, kamu akan nampak seekor keldai yang terikat, dan anaknya pun di situ. Lepaskan keldai itu dan bawa kedua-duanya kepada-Ku.


text:
Jika ada orang mengatakan sesuatu, katakan kepadanya, ‘Tuhan memerlukannya.’ Dengan segera orang itu akan membenarkan kedua-dua ekor keldai itu dibawa pergi.”


text:
“Katakanlah kepada kota Sion, Rajamu sedang datang kepada kamu. Dia rendah hati dan menunggang seekor keldai, Dia datang mengendarai anak keldai yang muda.”


text:
Mereka membawa kedua-dua ekor keldai itu, lalu mengalasi punggung keldai dengan jubah mereka. Kemudian Yesus menungganginya.


text:
Banyak orang membentangkan jubah di atas jalan, sementara yang lain mengerat ranting-ranting pokok, lalu menyelerakkannya di jalan.


text:
Orang ramai yang berjalan di hadapan dan yang mengikut di belakang Yesus mula berseru-seru, “Pujilah Anak Daud! Diberkatilah Dia yang datang dengan nama Tuhan! Pujilah Allah!”


text:
Yesus masuk ke Rumah Tuhan, lalu mengusir semua orang yang berjual beli di situ. Dia menunggangbalikkan meja para penukar wang dan bangku para penjual burung merpati.


text:
Yesus berkata kepada mereka, “Di dalam Alkitab tertulis bahawa Allah berfirman, ‘Rumah-Ku akan disebut rumah tempat berdoa.’ Tetapi kamu menjadikannya tempat persembunyian perompak!”


text:
Ketua imam dan guru Taurat marah apabila mereka melihat mukjizat-mukjizat yang dilakukan oleh Yesus. Mereka marah juga apabila mendengar anak-anak berseru-seru di Rumah Tuhan, “Pujilah Anak Daud!”


text:
Mereka berkata kepada Yesus, “Adakah kamu mendengar apa yang dikatakan oleh mereka?” “Tentu sahaja,” jawab Yesus. “Belum pernahkah kamu baca ayat Alkitab berikut, ‘Ya Allah, Engkau telah mengajar anak-anak dan bayi mengucapkan pujian yang sempurna.’ ”


text:
Dia melihat sebatang pokok ara di pinggir jalan. Dia menghampiri pokok itu, tetapi tidak mendapati satu buah ara pun. Dia mendapati daun sahaja. Yesus berkata kepada pokok itu, “Hai pokok, engkau tidak akan berbuah lagi!” Dengan segera pokok ara itu layu.


text:
Apabila pengikut-pengikut Yesus nampak kejadian itu, mereka hairan. Mereka bertanya, “Bagaimanakah pokok ara itu layu dengan serta-merta?”


text:
“Ketahuilah,” jawab Yesus, “jika kamu percaya kepada Allah dan tidak ragu-ragu, kamu akan dapat melakukan apa yang telah Aku lakukan terhadap pokok ara ini. Bukan itu sahaja, bahkan kamu akan dapat berkata kepada bukit ini, ‘Terangkatlah dan terbuanglah ke dalam laut!’ Hal itu pun akan berlaku.


text:
Apabila kamu berdoa dan percaya bahawa Allah akan melakukan apa yang kamu minta, maka Dia akan melakukannya.”


text:
Yesus kembali ke Rumah Tuhan. Semasa Dia mengajar, ketua imam dan pemimpin masyarakat Yahudi datang kepada-Nya dan bertanya, “Dengan hak siapakah kamu melakukan perkara-perkara ini? Siapakah yang memberikan hak ini kepadamu?”


text:
Yesus menjawab, “Aku akan bertanya satu soalan sahaja. Jika kamu menjawabnya, Aku akan memberitahu kamu dengan hak siapa Aku melakukan perkara-perkara ini.


text:
Dengan hak siapa Yohanes membaptis orang? Dengan hak Allah atau manusia?” Mereka mula berbincang sesama sendiri, “Apakah yang akan kita katakan? Jika kita menjawab, ‘Dengan hak Allah,’ Dia akan berkata, ‘Mengapakah kamu tidak percaya kepada Yohanes?’


text:
Tetapi jika kita berkata, ‘Dengan hak manusia,’ kita takut akan apa yang mungkin dilakukan orang ramai, kerana mereka semua yakin bahawa Yohanes seorang nabi.”


text:
Oleh itu, mereka menjawab, “Kami tidak tahu.” Yesus berkata kepada mereka, “Jika demikian Aku pun tidak mahu memberitahu kamu dengan hak siapa Aku melakukan perkara-perkara ini.”


text:
“Sekarang bagaimana pendapat kamu?” kata Yesus selanjutnya. “Ada seorang bapa yang mempunyai dua orang anak lelaki. Dia pergi kepada anaknya yang sulung dan berkata, ‘Pergilah bekerja di ladang anggur hari ini.’


text:
Anaknya menjawab, ‘Saya tidak mahu,’ tetapi kemudian anak itu mengubah fikirannya lalu pergi ke ladang anggur itu.


text:
Kemudian bapa itu pergi kepada anaknya yang kedua, dan mengatakan hal yang sama. ‘Baiklah ayah,’ jawab anaknya yang kedua. Tetapi dia tidak pergi.


text:
Yang manakah antara kedua-dua orang anak itu melakukan kehendak bapanya?” “Anak yang sulung,” jawab mereka. Oleh itu Yesus berkata kepada mereka, “Ketahuilah! Pemungut cukai dan pelacur akan menikmati Pemerintahan Allah lebih dahulu daripada kamu.


text:
Yohanes Pembaptis datang kepada kamu dan menunjukkan cara hidup yang dikehendaki oleh Allah, tetapi kamu tidak mahu percaya kepada ajarannya. Sebaliknya pemungut cukai dan pelacur percaya kepada ajarannya. Meskipun kamu telah melihat pemungut cukai dan pelacur berbuat demikian, kamu tidak mahu mengubah fikiran dan percaya kepada ajarannya.”


text:
“Dengarlah sebuah perumpamaan lain,” kata Yesus. “Seorang pemilik tanah mempunyai ladang anggur. Dia memasang pagar di sekelilingnya, menggali lubang tempat memeras buah anggur, dan mendirikan menara tempat berkawal. Kemudian dia menyewakan ladang anggur itu kepada beberapa orang, lalu dia berangkat ke negeri lain.


text:
Apabila tiba masanya untuk mengumpulkan buah anggur, pemilik ladang itu mengutus hamba-hambanya kepada penyewa-penyewa ladang itu untuk menerima hasil bahagiannya.


text:
Tetapi penyewa-penyewa ladang itu menangkap hamba-hamba pemilik ladang itu; ada yang dipukul, ada yang dibunuh, dan ada lagi yang direjam.


text:
Sekali lagi pemilik ladang itu mengutus hamba-hamba lain, lebih banyak daripada yang dahulu. Tetapi hamba-hamba itu juga menerima perlakuan yang sama.


text:
Akhirnya pemilik ladang itu mengutus anaknya kepada mereka. Dia berkata dalam hati, ‘Tentu mereka akan menghormati anakku.’


text:
Tetapi apabila penyewa-penyewa ladang itu nampak anak pemilik ladang itu, mereka berkata sesama sendiri, ‘Ini dia anak pemilik ladang. Marilah kita bunuh dia, supaya kita dapat hartanya!’


text:
Kemudian Yesus bertanya, “Apabila pemilik ladang anggur itu kembali, apakah yang akan dilakukannya kepada penyewa-penyewa ladang itu?”


text:
Mereka menjawab, “Tentu dia akan membunuh semua orang jahat itu, lalu menyewakan ladang anggur itu kepada penyewa-penyewa lain yang mahu memberikan hasil bahagiannya pada musim anggur.”


text:
Yesus berkata kepada mereka, “Belum pernahkah kamu baca apa yang tertulis di dalam Alkitab? ‘Batu yang dibuang oleh pembina bangunan telah menjadi batu yang paling utama. Inilah perbuatan Tuhan; alangkah indahnya!’ ”


text:
Yesus berkata lagi, “Ketahuilah! Hak untuk menikmati Pemerintahan Allah akan diambil daripada kamu, lalu diserahkan kepada orang yang memberikan hasil yang dikehendaki oleh Allah.” [


text:
Sesiapa yang jatuh pada batu itu akan hancur; dan sesiapa yang ditimpa batu itu akan tergilas menjadi debu.]


text:
Ketua imam dan orang Farisi mendengar perumpamaan-perumpamaan Yesus, dan mereka tahu bahawa Yesus berkata-kata tentang mereka.


text:
Oleh itu mereka cuba menangkap Yesus. Tetapi mereka takut akan orang ramai, yang menganggap Yesus sebagai nabi.


text:
Dia berkata, “Apabila Allah memerintah, keadaannya seperti perumpamaan ini. Seorang raja mengadakan majlis perkahwinan untuk puteranya.


text:
Raja menyuruh hamba-hambanya memberitahu para jemputan supaya datang ke majlis jamuan itu. Tetapi mereka tidak mahu datang.


text:
Kemudian raja itu menyuruh hamba-hambanya yang lain. Raja bertitah, ‘Beritahu para jemputan itu bahawa jamuan sudah disiapkan; lembu jantan dan anak-anak lembu yang terbaik sudah disembelih, dan semuanya sudah tersedia. Datanglah ke majlis perkahwinan!’


text:
Tetapi para jemputan itu tidak peduli. Mereka pergi melakukan pekerjaan masing-masing: Yang seorang pergi ke ladang, yang seorang lagi pergi ke kedai,


text:
Raja itu sangat murka dan menyuruh askar-askarnya membunuh semua pembunuh itu serta membakar kota mereka.


text:
Lalu raja memanggil hamba-hambanya dan bertitah, ‘Majlis perkahwinan sudah siap, tetapi semua orang yang dijemput itu tidak layak menerima jemputan itu.


text:
Sekarang pergilah ke jalan raya dan jemputlah seberapa banyak mungkin orang yang kamu temui, ke majlis perkahwinan ini.’


text:
Demikianlah hamba-hamba raja itu pergi ke jalan raya dan mengumpulkan semua orang yang dijumpai mereka, orang yang baik mahupun yang jahat. Lalu penuhlah balai majlis jamuan itu dengan tetamu.


text:
Raja itu masuk untuk melihat para tetamunya, dan raja nampak seorang yang tidak memakai pakaian pesta.


text:
Raja bertitah kepadanya, ‘Kawan, engkau tidak memakai pakaian pesta. Engkau tidak patut berada di sini.’ Orang itu tidak berkata sepatah pun.


text:
Lalu raja itu bertitah kepada hamba-hambanya, ‘Ikat kaki dan tangan orang ini, dan buang dia ke luar ke tempat yang gelap. Di sana orang akan menangis dan menderita.’ ”


text:
Lalu Yesus mengakhiri perumpamaan itu sambil berkata, “Banyak yang dijemput, tetapi hanya sedikit yang terpilih.”


text:
Mereka mengutus pengikut-pengikut mereka dan beberapa orang anggota golongan Herodes kepada Yesus. Mereka yang diutus berkata, “Guru, kami tahu bahawa guru jujur. Dengan terus terang guru mengajarkan kehendak Allah bagi manusia. Guru tidak menghiraukan pendapat orang lain, kerana guru tidak memandang kedudukan orang.


text:
Oleh itu, beritahu kami pendapat guru. Menurut Taurat, bolehkah kita bayar cukai kepada Kaisar Roma? Haruskah kita bayar cukai atau tidak?”


text:
Yesus mengetahui maksud mereka yang jahat itu, lalu berkata, “Kamu munafik! Mengapa kamu cuba memerangkap Aku?


text:
Tunjukkan mata wang yang kamu gunakan untuk membayar cukai!” Lalu mereka memberikan mata wang itu kepada Yesus.


text:
“Kaisar,” jawab mereka. Oleh itu Yesus berkata kepada mereka, “Jika demikian, berikan apa yang menjadi milik Kaisar kepada Kaisar, dan berikan apa yang menjadi milik Allah kepada Allah.”


text:
Pada hari itu juga, beberapa orang Saduki datang kepada Yesus. Mereka berpendapat bahawa orang mati tidak akan bangkit semula.


text:
“Guru,” kata mereka, “Musa mengajarkan demikian: Jika seorang lelaki meninggal tanpa mempunyai anak, maka saudara lelakinya harus berkahwin dengan balunya untuk memberikan keturunan kepada orang yang sudah meninggal itu.


text:
Dahulu ada tujuh orang adik-beradik tinggal di sini. Yang sulung berkahwin lalu meninggal tanpa mempunyai anak. Oleh itu, saudara yang kedua berkahwin dengan balunya.


text:
Saudara yang kedua pun meninggal tanpa mempunyai anak. Hal yang sama berlaku kepada saudara yang ketiga dan seterusnya sehingga kepada yang ketujuh.


text:
Pada hari kebangkitan orang mati, isteri siapakah wanita itu? Mereka semua telah berkahwin dengan dia.”


text:
Apabila orang mati dibangkitkan semula, mereka akan menjadi seperti malaikat di syurga: Mereka tidak berkahwin.


text:
Tentang orang mati dibangkitkan semula, belum pernahkah kamu baca apa yang difirmankan oleh Allah? Allah berfirman,


text:
‘Akulah Allah yang disembah Abraham, Ishak, dan Yakub.’ Oleh itu, Dia Allah orang hidup, bukan Allah orang mati.”


text:
Apabila orang Farisi mendengar bahawa Yesus telah menyebabkan orang Saduki tidak dapat berkata sepatah pun, mereka datang berkumpul.


text:
Yesus menjawab, “ ‘Kasihilah Tuhan Allahmu dengan sepenuh hatimu, dengan segenap jiwamu dan dengan seluruh akalmu.’


text:
Perintah kedua sama pentingnya dengan yang pertama: Kasihilah sesama manusia seperti kamu mengasihi dirimu sendiri.


text:
“Apa pendapat kamu tentang Penyelamat yang diutus oleh Allah? Keturunan siapakah Dia?” “Keturunan Daud, ” jawab mereka.


text:
“Jika demikian,” tanya Yesus, “mengapa Daud, ketika diilhami oleh Roh Allah menyebut Penyelamat itu ‘Tuhan’? Daud berkata,


text:
‘Tuhan telah berfirman kepada Tuhanku: duduklah di sebelah kanan-Ku, sehingga Aku menaklukkan musuh-Mu kepada-Mu.’


text:
Jika Daud menyebut Penyelamat yang diutus oleh Allah itu ‘Tuhan’, bagaimana mungkin Penyelamat itu keturunan Daud?”


text:
Tidak seorang pun dapat menjawab pertanyaan Yesus. Sejak hari itu, tidak seorang pun berani menanya Yesus soalan apa pun.


text:
Oleh itu taatilah dan turutilah segala yang diperintahkan mereka. Tetapi jangan lakukan apa yang dilakukan mereka, kerana perbuatan mereka tidak sesuai dengan ajaran mereka.


text:
Mereka meletakkan beban yang berat dan susah dipikul ke atas bahu orang, tetapi mereka tidak mahu menghulurkan satu jari pun untuk menolong orang memikul beban itu.


text:
Mereka melakukan segala sesuatu hanya untuk dilihat orang. Lihatlah betapa besarnya bekas ayat Alkitab yang diikat pada dahi dan lengan mereka. Perhatikan juga betapa panjangnya rumbai jubah mereka!


text:
Janganlah panggil sesiapa pun di dunia ini ‘Bapa’, kerana kamu hanya mempunyai satu Bapa yang di syurga.


text:
Janganlah minta orang menyebut kamu ‘Pemimpin’, kerana Penyelamat yang diutus oleh Allah itu satu-satunya pemimpin kamu.


text:
Sesiapa yang meninggikan diri akan direndahkan, dan sesiapa yang merendahkan diri akan ditinggikan.”


text:
“Alangkah malangnya kamu, guru Taurat dan orang Farisi! Kamu munafik! Kamu menghalang orang menikmati Pemerintahan Allah. Bukan sahaja kamu tidak mahu menikmati Pemerintahan Allah, bahkan kamu menghalang orang yang berusaha menikmatinya. [


text:
Alangkah malangnya kamu, guru Taurat dan orang Farisi! Kamu munafik! Kamu memperdaya balu dan merampas rumah mereka, kemudian pura-pura berdoa dengan berpanjangan. Oleh itu, kamu akan menerima hukuman yang berat!]


text:
Alangkah malangnya kamu, guru Taurat dan orang Farisi! Kamu munafik! Kamu menyeberangi lautan dan menjelajah daratan untuk menjadikan seorang pemeluk agama kamu. Tetapi setelah kamu berjaya, kamu menjadikan dia layak menerima hukuman di neraka yang dua kali banyaknya seperti kamu sendiri!


text:
Alangkah malangnya kamu pemimpin buta! Kamu mengajarkan hal ini, ‘Jika seseorang bersumpah demi Rumah Tuhan, orang itu tidak terikat pada sumpahnya. Tetapi jika dia bersumpah demi emas di dalam Rumah Tuhan, dia terikat pada sumpahnya.’


text:
Kamu orang bodoh yang buta! Manakah yang lebih mustahak: Emas atau Rumah Tuhan yang menjadikan emas itu suci?


text:
Kamu juga mengajarkan ini, ‘Jika seseorang bersumpah demi mazbah, orang itu tidak terikat pada sumpahnya, tetapi jika dia bersumpah demi persembahan di atas mazbah itu, dia terikat pada sumpahnya.’


text:
Alangkah butanya kamu! Manakah yang lebih mustahak? Persembahan itu atau mazbah yang menjadikan persembahan itu suci?


text:
Oleh itu, apabila seseorang bersumpah demi mazbah, dia bersumpah demi mazbah itu dan demi segala persembahan di atasnya.


text:
Apabila seseorang bersumpah demi Rumah Tuhan, dia bersumpah demi Rumah itu dan demi Allah yang tinggal di situ.


text:
Apabila seseorang bersumpah demi syurga, dia bersumpah demi takhta Allah dan demi Allah yang duduk di takhta itu.


text:
Alangkah malangnya kamu guru Taurat dan orang Farisi! Kamu munafik! Kamu memberikan sepersepuluh daripada berbagai-bagai jenis rempah seperti selasih, adas manis, dan jintan kepada Allah. Tetapi kamu tidak mentaati ajaran Taurat yang betul-betul mustahak seperti keadilan, belas kasihan, dan kesetiaan. Semua perkara ini harus kamu lakukan, tanpa melalaikan ajaran yang lain.


text:
Alangkah malangnya kamu guru Taurat dan orang Farisi! Kamu munafik! Kamu membersihkan bahagian luar cawan dan pinggan, tetapi bahagian dalamnya penuh dengan apa yang kamu peroleh dengan kekerasan dan ketamakan.


text:
Hai orang Farisi, kamu buta! Bersihkan bahagian dalam cawan itu terlebih dahulu, lalu bahagian luarnya akan bersih juga!


text:
Alangkah malangnya kamu guru Taurat dan orang Farisi! Kamu munafik! Kamu seperti kubur yang bercat putih; baik di luar tetapi di dalamnya penuh dengan tulang dan mayat yang busuk.


text:
Demikianlah halnya dengan kamu! Pada lahirnya kamu kelihatan melakukan kehendak Allah, tetapi kamu sebenarnya orang jahat dan munafik.”


text:
“Alangkah malangnya kamu guru Taurat dan orang Farisi! Kamu munafik! Kamu membina kubur yang elok-elok untuk para nabi, serta menghiasi kubur orang yang melakukan kehendak Allah.


text:
Kamu berkata, ‘Seandainya kami hidup pada zaman nenek moyang kami, tentu kami tidak akan mengikut perbuatan mereka yang membunuh nabi.’


text:
Kamu jahat seperti ular berbisa dan kamu keturunan orang jahat! Bagaimana mungkin kamu dapat melepaskan diri daripada hukuman di neraka?


text:
Ketahuilah bahawa Aku akan mengutus nabi, orang bijak, dan guru kepada kamu. Kamu akan membunuh beberapa orang antara mereka dan menyalibkan yang lain. Kamu akan menyesah yang lain di dalam rumah ibadat, dan mengejar mereka dari satu kota ke kota lain.


text:
Akhirnya, Allah akan menghukum kamu kerana pembunuhan semua orang yang tidak bersalah itu, mulai daripada pembunuhan Habel yang tidak bersalah, sehingga pembunuhan Zakharia anak Berekia, yang kamu bunuh di antara Rumah Tuhan dan mazbah.


text:
“Yerusalem, Yerusalem! Engkau membunuh nabi dan merejam utusan Allah! Sudah beberapa kali Aku ingin memeluk semua pendudukmu seperti seekor induk ayam menaungi anak-anaknya di bawah sayapnya, tetapi pendudukmu tidak mahu!


text:
Ketahuilah bahawa mulai sekarang kamu tidak akan melihat Aku lagi sehingga kamu berkata, ‘Diberkatilah Dia yang datang dengan nama Tuhan.’ ”


text:
Ketika Yesus meninggalkan Rumah Tuhan, pengikut-pengikut-Nya datang kepada-Nya dan menunjukkan bangunan-bangunan Rumah Tuhan itu.


text:
Yesus berkata kepada mereka, “Lihatlah semuanya ini! Ketahuilah bahawa satu batu pun tidak akan tinggal tersusun pada tempatnya; semuanya akan dirobohkan.”


text:
Di bukit Zaitun, semasa Yesus duduk, pengikut-pengikut-Nya datang kepada-Nya. Tiada orang lain di situ, maka mereka bertanya, “Guru, beritahulah kami bila segala perkara ini akan berlaku? Apakah tanda-tanda yang akan menunjukkan masa kedatangan Guru dan akhir zaman?”


text:
Banyak orang akan datang dengan nama-Ku dan berkata, ‘Aku Penyelamat yang diutus oleh Allah!’ Mereka akan menipu banyak orang.


text:
Kamu akan mendengar riuh pertempuran dan berita peperangan, tetapi janganlah takut. Semua perkara ini mesti berlaku, tetapi hal itu tidak bererti bahawa akhir zaman telah tiba.


text:
Satu bangsa akan berperang melawan bangsa yang lain. Satu kerajaan akan menyerang kerajaan yang lain. Di mana-mana akan berlaku kebuluran dan gempa bumi.


text:
Semuanya ini hanya permulaan sahaja, sama seperti sakit yang dialami oleh wanita yang akan bersalin.


text:
Kemudian kamu akan ditangkap dan diserahkan untuk diseksa dan dibunuh. Semua orang akan membenci kamu kerana kamu pengikut-Ku.


text:
Pada masa itu banyak antara pengikut-Ku yang tidak lagi percaya kepada-Ku. Mereka akan saling mengkhianati dan saling membenci.


text:
Berita Baik tentang bagaimana Allah memerintah akan dikhabarkan ke seluruh dunia supaya semua orang mendengarnya. Setelah itu barulah tiba akhir zaman.”


text:
“Kamu akan melihat ‘Bencana yang Dahsyat’ yang dikatakan oleh Nabi Daniel, di tempat yang suci itu. (Catatan kepada pembaca: Hendaklah kamu faham apa maknanya!)


text:
Kesusahan pada masa itu jauh lebih dahsyat daripada yang pernah berlaku, sejak dunia diciptakan sehingga sekarang. Perkara itu pun tidak akan berlaku lagi.


text:
Seandainya Allah tidak memendekkan masa itu, tidak seorang pun akan selamat. Tetapi kerana umat pilihan Allah, Dia memendekkan masa itu.


text:
Pada masa itu, jika seseorang berkata kepada kamu, ‘Lihat, Penyelamat yang diutus oleh Allah ada di sini!’ atau ‘Lihat, Dia di situ!’ - janganlah percaya kepada orang itu.


text:
Penyelamat palsu dan nabi palsu akan datang. Mereka akan melakukan mukjizat dan keajaiban untuk menipu orang, bahkan umat pilihan Allah pun tertipu.


text:
Jika orang berkata kepada kamu, ‘Lihat, dia di padang gurun!’ - janganlah kamu ke sana. Atau jika mereka berkata, ‘Lihat, dia di dalam bilik!’ - janganlah percaya.


text:
Sesungguhnya Anak Manusia akan datang seperti kilat yang memancar di seluruh langit, dari timur sampai ke barat.


text:
“Tidak lama selepas kesusahan masa itu, matahari akan menjadi gelap dan bulan tidak lagi bercahaya. Bintang-bintang akan jatuh dari langit, dan kuasa di angkasa lepas akan ditarik daripada peredarannya.


text:
Kemudian tanda Anak Manusia akan kelihatan di langit. Pada masa itu semua bangsa di bumi akan menangis, ketika melihat Anak Manusia datang di awan dengan kekuasaan dan kemuliaan yang besar.


text:
Trompet akan dibunyikan dengan kuat, dan Anak Manusia akan mengutus malaikat-malaikat-Nya ke empat penjuru bumi untuk mengumpulkan umat pilihan Allah dari hujung bumi ke hujung langit.”


text:
“Biarlah pokok ara memberikan pelajaran kepada kamu. Apabila dahan-dahannya hijau, lembut, dan mula bertunas, kamu tahu bahawa musim panas sudah dekat.


text:
Demikian juga apabila kamu melihat semua perkara ini, kamu tahu bahawa waktunya sudah dekat dan segera akan bermula.


text:
“Meskipun demikian, tidak seorang pun mengetahui hari atau waktunya, sama ada malaikat-malaikat di syurga ataupun Anak; hanya Bapa yang tahu.


text:
Pada masa banjir belum melanda, orang makan dan minum, lelaki dan perempuan berkahwin sehingga pada hari Nuh masuk ke dalam bahtera.


text:
Mereka tidak tahu akan apa yang sedang berlaku sehingga banjir membinasakan mereka semua. Demikianlah keadaannya apabila Anak Manusia datang.


text:
Pada waktu itu, dua orang sedang bekerja di ladang: Seorang akan dibawa pergi dan seorang lagi akan ditinggalkan.


text:
Dua orang wanita sedang menggiling gandum: Seorang akan dibawa pergi dan seorang lagi akan ditinggalkan.


text:
Ingatlah hal ini! Jika tuan rumah mengetahui waktunya pencuri hendak datang, dia tidak akan tidur. Dia tidak akan membenarkan pencuri memasuki rumahnya.


text:
Oleh itu, kamu pun hendaklah sentiasa bersedia, kerana Anak Manusia akan datang pada saat yang tidak kamu sangka.”


text:
“Siapakah hamba yang setia dan bijak? Dialah orang yang ditunjuk tuannya menjadi pengurus rumah tangganya. Tuannya juga menyuruh dia memberikan makanan kepada hamba-hamba yang lain pada waktu yang ditentukan.


text:
Tetapi jika hamba itu orang yang jahat, dia akan berkata dalam hati, ‘Masih lama lagi tuanku akan kembali.’


text:
Dia akan menghukum hamba itu dengan berat, dan membuang hamba itu ke tempat orang munafik dihukum. Di sana dia akan menangis dan menderita.”


text:
“Pada masa itu Pemerintahan Allah seperti perumpamaan berikut. Sepuluh orang gadis keluar membawa pelita untuk menyambut pengantin lelaki.


text:
Lima orang gadis yang kurang bijak berkata kepada yang bijak, ‘Berilah kami sedikit minyak, kerana pelita kami hampir padam.’


text:
‘Tidak boleh!’ kata gadis-gadis yang bijak itu. ‘Minyak tidak cukup untuk kita semua. Pergilah ke kedai dan belilah minyak.’


text:
Oleh itu lima orang gadis yang kurang bijak itu pergi membeli minyak. Sementara mereka pergi, pengantin lelaki tiba. Kelima-lima orang gadis yang sudah siap itu masuk bersama-sama pengantin lelaki ke balai perjamuan, dan pintu pun ditutup.


text:
Yesus mengakhiri perumpamaan-Nya dengan mengatakan, “Oleh itu, berjaga-jagalah kerana kamu tidak tahu hari ataupun waktunya.”


text:
“Pada masa itu Pemerintahan Allah seperti perumpamaan berikut. Seorang lelaki hendak berangkat ke luar negeri. Dia memanggil hamba-hambanya lalu mempercayakan hartanya kepada mereka.


text:
Setiap orang hamba diberikannya bahagian menurut kebolehan masing-masing. Yang seorang diberikannya lima ribu keping wang emas, yang lain diberikannya dua ribu keping, dan yang seorang lagi diberikannya seribu keping. Lalu orang itu pun berangkat.


text:
Hamba yang menerima lima ribu keping wang emas segera pergi berniaga, lalu mendapat keuntungan sebanyak lima ribu keping wang emas.


text:
Hamba yang menerima dua ribu keping wang emas, juga mendapat keuntungan sebanyak dua ribu keping wang emas.


text:
Tetapi hamba yang menerima seribu keping wang emas pergi menggali lubang di tanah, lalu menyembunyikan wang tuannya.


text:
Lama kemudian, tuan hamba-hamba itu pulang lalu menyuruh mereka memberikan laporan tentang apa yang dilakukan dengan wangnya.


text:
Hamba yang menerima lima ribu keping wang emas datang dan menyerahkan sepuluh ribu keping wang emas. Dia berkata, ‘Tuan menyerahkan lima ribu keping wang emas kepada saya. Lihatlah, saya berhasil mendapat keuntungan sebanyak lima ribu keping lagi.’


text:
‘Bagus,’ kata tuan itu, ‘kamu hamba yang baik dan setia. Oleh sebab kamu dapat dipercayakan dengan yang sedikit, aku akan mempercayakan yang lebih banyak kepadamu. Masuklah dan bersukacitalah bersama-sama tuanmu!’


text:
Lalu hamba yang menerima dua ribu keping wang emas datang dan berkata, ‘Tuan menyerahkan dua ribu keping wang emas kepada saya. Lihatlah, saya berhasil mendapat keuntungan sebanyak dua ribu keping lagi.’


text:
Kemudian hamba yang menerima seribu keping wang emas datang dan berkata, ‘Tuan, hamba tahu bahawa tuan seorang yang keras. Tuan menuai tuaian di tempat yang tidak tuan tanami, dan tuan memungut hasil di tempat yang tidak tuan taburi dengan benih.


text:
‘Kamu hamba yang jahat dan malas!’ kata tuan itu. ‘Tidakkah kamu tahu, bahawa aku menuai tuaian di tempat yang tidak aku tanami, dan memungut hasil di tempat yang tidak aku taburi dengan benih?


text:
Jika demikian, seharusnya kamu simpan wangku di bank, supaya apabila aku balik, aku dapat menerima wangku kembali dengan faedahnya.’


text:
Kemudian tuan itu berkata kepada hamba yang lain, ‘Ambil wang itu daripadanya, dan berikan kepada orang yang mempunyai sepuluh ribu keping wang emas.


text:
Setiap orang yang mempunyai sesuatu akan diberikan lebih banyak lagi supaya dia beroleh lebih daripada cukup. Tetapi seorang yang tidak mempunyai apa-apa, sedikit yang ada padanya akan diambil juga.


text:
Tentang hamba yang tidak berguna ini, buanglah dia ke luar ke tempat yang gelap. Di sana dia akan menangis dan menderita!’ ”


text:
“Apabila Anak Manusia datang sebagai Raja dengan semua malaikat Allah, Dia akan duduk di atas takhta-Nya yang mulia.


text:
Umat manusia di bumi ini akan dikumpulkan di hadapan-Nya. Kemudian Dia akan memisahkan mereka menjadi dua kumpulan, seperti gembala memisahkan domba daripada kambing.


text:
Anak Manusia akan mengumpulkan orang yang melakukan kehendak Allah di sebelah kanan-Nya dan yang lain di sebelah kiri-Nya.


text:
Kemudian Raja itu akan berkata kepada mereka yang di sebelah kanan-Nya, ‘Hai kamu yang diberkati Bapa-Ku! Marilah dan nikmatilah Pemerintahan Allah yang telah disediakan oleh Allah untuk kamu sejak dunia ini diciptakan-Nya.


text:
Ketika Aku lapar, kamu memberi Aku makan, dan ketika Aku dahaga, kamu memberi Aku minum. Aku seorang asing, tetapi kamu menyambut Aku ke dalam rumah kamu.


text:
Aku tidak berpakaian, dan kamu memberi Aku pakaian. Aku jatuh sakit, dan kamu merawat Aku. Aku dipenjarakan, dan kamu melawat Aku.’


text:
Tetapi mereka yang melakukan kehendak Allah berkata, ‘Ya Tuhan, bilakah kami nampak Tuhan lapar lalu memberi Tuhan makan, atau dahaga lalu memberi Tuhan minum?


text:
Bilakah kami nampak Tuhan sebagai orang asing lalu menyambut Tuhan ke dalam rumah kami, atau melihat Tuhan tidak berpakaian lalu memberi Tuhan pakaian?


text:
Raja itu akan menjawab, ‘Ketahuilah, manakala kamu melakukan perkara itu untuk salah seorang daripada saudara-Ku, walaupun dia hina, kamu telah melakukannya untuk-Ku!’


text:
Kemudian Raja itu akan berkata kepada kumpulan orang di sebelah kiri-Nya, ‘Pergi dari sini, hai kamu yang dikutuk Allah! Pergilah ke dalam api yang tidak dapat padam yang telah disediakan oleh Allah untuk Iblis dan malaikat-malaikatnya!


text:
Aku seorang asing, tetapi kamu tidak menyambut Aku ke dalam rumah kamu. Aku tidak berpakaian, tetapi kamu tidak memberi Aku pakaian. Aku jatuh sakit dan dipenjarakan, tetapi kamu tidak melawat Aku.’


text:
Lalu mereka akan berkata kepada-Nya, ‘Ya Tuhan, bilakah kami nampak Tuhan lapar, atau dahaga, atau sebagai orang asing, atau tidak berpakaian, atau sakit, atau dipenjarakan, dan kami tidak menolong Tuhan?’


text:
Raja itu akan menjawab, ‘Ketahuilah bahawa pada waktu kamu tidak mahu menolong salah seorang yang hina, kamu tidak mahu menolong Aku.’


text:
Kemudian semua orang itu akan menderita hukuman yang kekal, sedangkan mereka yang melakukan kehendak Allah akan menerima hidup sejati dan kekal.”


text:
“Kamu tahu bahawa dua hari lagi Perayaan Paska akan dirayakan, dan Anak Manusia akan diserahkan untuk disalibkan!”


text:
Yesus sedang makan apabila seorang wanita datang kepada-Nya. Dia membawa sebuah botol marmar berisi minyak wangi yang mahal. Dia menuang minyak wangi itu ke atas kepala Yesus.


text:
Pengikut-pengikut Yesus nampak apa yang berlaku, lalu naik marah. Mereka bertanya, “Mengapa minyak wangi itu dibazirkan?


text:
Yesus mengetahui apa yang dikatakan mereka, lalu Dia berkata kepada mereka, “Mengapa kamu menyusahkan wanita ini? Apa yang telah dilakukannya untuk-Ku itu baik dan terpuji.


text:
Wanita ini menuangi Aku dengan minyak wangi, dan dengan perbuatan itu dia mempersiapkan tubuh-Ku bagi penguburan-Ku.


text:
Ingatlah! Di seluruh dunia, di mana sahaja Berita Baik dikhabarkan, perbuatan wanita ini akan diceritakan untuk mengenang dia.”


text:
Kemudian seorang daripada dua belas orang pengikut Yesus, yang bernama Yudas Iskariot, pergi kepada para ketua imam.


text:
Dia berkata, “Apakah yang akan kamu berikan kepadaku jika aku menyerahkan Yesus kepada kamu?” Mereka mengira tiga puluh keping wang perak lalu menyerahkan wang itu kepadanya.


text:
Pada hari pertama Perayaan Roti Tidak Beragi, pengikut-pengikut Yesus datang kepada-Nya dan bertanya, “Di manakah Guru ingin kami sediakan jamuan Paska untuk Guru?”


text:
Yesus menjawab, “Pergilah berjumpa dengan seorang di bandar. Katakan kepadanya, ‘Guru berkata, saat-Nya sudah hampir tiba; Dia hendak merayakan Paska di rumahmu bersama dengan pengikut-pengikut-Nya.’ ”


text:
Pengikut-pengikut-Nya sangat sedih. Seorang demi seorang mula bertanya kepada Yesus, “Tentu bukan aku yang Tuhan maksudkan?”


text:
Yesus menjawab, “Orang yang ikut mencelup roti ke dalam mangkuk dengan Aku, dialah yang akan mengkhianati Aku.


text:
Memang Anak Manusia akan mati seperti yang tertulis di dalam Alkitab, tetapi alangkah malangnya orang yang mengkhianati Anak Manusia! Lebih baik jika orang itu tidak pernah dilahirkan!”


text:
Lalu Yudas, pengkhianat itu berkata, “Tentu bukan saya yang guru maksudkan?” Yesus menjawab, “Demikianlah katamu!”


text:
Sementara mereka makan, Yesus mengambil roti dan mengucap syukur, lalu membahagikan roti itu. Kemudian Dia memberikan roti itu kepada pengikut-pengikut-Nya sambil berkata, “Ambillah roti ini dan makanlah; ini tubuh-Ku.”


text:
Kemudian Dia mengambil sebuah cawan berisi wain. Dia mengucap syukur kepada Allah, lalu memberikan cawan itu kepada pengikut-pengikut-Nya sambil berkata, “Minumlah, kamu semua.


text:
Inilah darah-Ku yang mengesahkan perjanjian yang dibuat oleh Allah dengan umat-Nya; darah-Ku yang dicurahkan bagi banyak orang supaya dosa mereka diampunkan.


text:
Percayalah, Aku tidak akan minum wain ini lagi sehingga hari itu apabila Aku minum wain baru bersama-sama kamu di Dunia Baru Bapa-Ku.”


text:
Kemudian Yesus berkata kepada pengikut-pengikut-Nya, “Pada malam ini juga kamu semua akan lari meninggalkan Aku, kerana di dalam Alkitab tertulis, ‘Allah akan membunuh gembala itu, lalu kawanan dombanya akan tercerai-berai.’


text:
Petrus berkata kepada Yesus, “Meskipun semua yang lain meninggalkan Guru, saya tidak akan berbuat demikian!”


text:
Yesus berkata kepadanya, “Ingatlah, sebelum ayam jantan berkokok malam ini, tiga kali engkau akan berkata engkau tidak mengenal Aku.”


text:
Petrus menjawab, “Tidak sekali-kali saya akan berkata saya tidak mengenal Guru, meskipun saya terpaksa mati bersama-sama Guru!” Semua pengikut yang lain pun berkata demikian.


text:
Kemudian Yesus dan pengikut-pengikut-Nya pergi ke suatu tempat bernama Getsemani. Dia berkata kepada mereka, “Duduklah di sini sementara Aku pergi ke sana untuk berdoa.”


text:
Yesus mengajak Petrus dan kedua-dua orang anak Zebedeus pergi bersama dengan-Nya. Dia sangat sedih dan gelisah.


text:
Yesus berkata kepada pengikut-pengikut-Nya, “Hati-Ku sedih sekali sehingga Aku hendak mati rasanya. Tinggallah di sini dan berjagalah dengan Aku.”


text:
Yesus pergi lebih jauh sedikit lalu meniarap di tanah dan berdoa, “Ya Bapa, jika boleh, jauhkanlah cawan penderitaan ini daripada-Ku! Tetapi janganlah turut kehendak-Ku, melainkan kehendak Bapa sahaja.”


text:
Kemudian Yesus kembali kepada ketiga-tiga orang pengikut-Nya dan mendapati mereka sedang tidur. Dia berkata kepada Petrus, “Tidak dapatkah kamu bertiga berjaga dengan Aku selama satu jam?


text:
Berjaga-jagalah dan berdoalah supaya kamu tidak mengalami cubaan. Memang kamu ingin melakukan apa yang benar, tetapi kamu tidak sanggup kerana tabiat manusia lemah.”


text:
Sekali lagi Yesus pergi dan berdoa, “Ya Bapa, jika cawan penderitaan ini tidak dapat dijauhkan daripada-Ku, tetapi harus Aku minum, biarlah kehendak Bapa berlaku.”


text:
Kemudian Yesus kembali kepada pengikut-pengikut-Nya dan Dia mendapati mereka masih tidur kerana mengantuk.


text:
Sekali lagi Yesus meninggalkan mereka, lalu pergi dan berdoa dengan kata-kata yang sama untuk kali ketiga.


text:
Lalu Yesus kembali kepada pengikut-pengikut-Nya dan berkata, “Masihkah kamu tidur dan berehat? Lihatlah, saatnya sudah tiba bagi Anak Manusia diserahkan ke dalam kekuasaan orang berdosa.


text:
Yesus masih berkata-kata apabila Yudas, seorang daripada dua belas orang pengikut-Nya tiba. Bersama dengan dia datang juga sekumpulan orang yang membawa pedang dan belantan. Mereka disuruh oleh para ketua imam dan pemimpin masyarakat Yahudi.


text:
Pengkhianat itu telah menentukan suatu tanda bagi mereka. Dia berkata, “Orang yang saya cium, itulah dia. Tangkaplah dia!”


text:
Apabila Yudas tiba, dia segera menghampiri Yesus dan berkata, “Salam sejahtera, Guru,” lalu mencium Yesus.


text:
Yesus menjawab, “Cepatlah, kawan!” Kemudian orang yang datang bersama-sama Yudas mendekati Yesus dan menangkap-Nya serta memegang Dia dengan kuat.


text:
Salah seorang pengikut di situ yang bersama-sama Yesus, menghunus pedangnya lalu memukul hamba Imam Agung dan mengerat telinganya.


text:
Yesus berkata kepada pengikut itu, “Sarungkan pedangmu kembali, kerana semua orang yang menggunakan pedang akan terbunuh dengan pedang.


text:
Tidakkah kamu tahu bahawa Aku boleh meminta Bapa-Ku menolong Aku, dan dengan segera Bapa-Ku dapat mengirim malaikat yang lebih daripada dua belas pasukan?


text:
Tetapi Aku tidak akan meminta Bapa-Ku menolong Aku. Jika Aku berbuat demikian, bagaimanakah nubuat di dalam Alkitab yang mengatakan bahawa perkara ini harus berlaku dapat terjadi?”


text:
Lalu Yesus berkata kepada semua orang itu, “Perlukah kamu datang dengan pedang dan belantan untuk menangkap Aku, seolah-olah Aku ini penjahat? Setiap hari Aku mengajar di Rumah Tuhan, tetapi kamu tidak menangkap Aku!


text:
Tetapi segala perkara ini berlaku supaya apa yang ditulis oleh para nabi di dalam Alkitab terjadi.” Kemudian semua pengikut Yesus lari meninggalkan Dia.


text:
Kumpulan orang yang menangkap Yesus membawa Dia ke rumah Imam Agung Kayafas. Di situ guru Taurat dan pemimpin masyarakat Yahudi telah berkumpul.


text:
Petrus mengikuti Yesus dari jauh sampai ke halaman rumah Imam Agung itu. Petrus masuk ke halaman itu dan duduk bersama dengan pengawal-pengawal untuk mengetahui apa yang akan berlaku.


text:
Ketua-ketua imam dan anggota lain daripada Majlis Agama berusaha untuk mencari bukti-bukti palsu bagi mendakwa Yesus, supaya mereka boleh menjatuhkan hukuman mati kepada-Nya.


text:
Tetapi mereka tidak mendapat satu bukti pun, walaupun banyak yang memberikan kesaksian palsu terhadap Yesus. Akhirnya dua orang tampil ke hadapan


text:
dan berkata, “Orang ini berkata, ‘Aku dapat merobohkan Rumah Tuhan dan dalam tiga hari Aku dapat membinanya semula.’ ”


text:
Lalu Imam Agung berdiri dan bertanya kepada Yesus, “Tidakkah kamu mahu menjawab tuduhan yang ditujukan kepadamu?”


text:
Tetapi Yesus diam sahaja. Sekali lagi Imam Agung berkata kepada-Nya, “Demi nama Allah yang hidup, beritahu kami! Adakah kamu Penyelamat yang diutus oleh Allah, iaitu Anak Allah?”


text:
Yesus menjawab, “Demikianlah katamu. Tetapi Aku berkata kepada kamu semua: Tidak lama lagi kamu akan melihat Anak Manusia duduk di sebelah kanan Allah Yang Maha Kuasa, serta datang di atas awan!”


text:
Lalu Imam Agung mengoyakkan jubahnya dan berkata, “Dia mengkufuri Allah! Kita tidak memerlukan saksi lagi. Kamu telah mendengar Dia mengkufuri Allah.


text:
Mereka menjawab, “Dia bersalah dan mesti dihukum mati.” Mereka meludahi muka Yesus dan memukul Dia. Beberapa orang yang menampar Yesus


text:
Petrus sedang duduk di luar, di halaman, apabila salah seorang hamba perempuan Imam Agung datang dan berkata kepadanya, “Kamu juga bersama-sama Yesus orang Galilea itu.”


text:
Tetapi Petrus menafikan hal itu di hadapan mereka semua. Dia berkata, “Aku tidak tahu akan maksudmu.”


text:
Lalu dia pergi ke pintu halaman. Seorang hamba perempuan lain nampak Petrus dan berkata kepada semua orang di situ, “Orang ini juga bersama-sama Yesus dari Nasaret.”


text:
Tidak lama kemudian, orang yang berdiri di situ datang kepada Petrus dan mereka berkata, “Tentu kamu salah seorang pengikut Yesus. Loghatmu membuktikannya.”


text:
Lalu Petrus bersumpah, “Biarlah Allah menghukum aku jika aku berdusta! Aku tidak kenal akan orang itu!” Pada saat itu juga ayam berkokok.


text:
Maka Petrus teringat bahawa Yesus sudah berkata kepadanya, “Sebelum ayam berkokok, engkau akan menyangkal Aku tiga kali.” Petrus keluar dan menangis tersedu-sedu.


text:
Pada pagi-pagi sekali, semua ketua imam dan pemimpin masyarakat Yahudi membuat keputusan untuk membunuh Yesus.


text:
Mereka mengikat Yesus, lalu membawa Dia pergi untuk diserahkan kepada Pilatus, gabenor kerajaan Roma.


text:
Apabila Yudas, pengkhianat itu tahu bahawa Yesus telah dijatuhi hukuman mati, dia menyesal. Lalu dia mengembalikan tiga puluh keping wang perak itu kepada para ketua imam dan pemimpin masyarakat Yahudi.


text:
Dia berkata, “Aku sudah berdosa kerana mengkhianati orang yang tidak bersalah sehingga dihukum mati!” Tetapi mereka menjawab, “Kami tidak peduli! Itu urusanmu!”


text:
Yudas melempar wang itu ke dalam Rumah Tuhan lalu meninggalkan mereka. Kemudian dia pergi menggantung diri.


text:
Para ketua imam memungut wang itu dan berkata, “Wang ini upah seorang pembunuh. Menurut Taurat kita, wang ini tidak boleh dimasukkan ke dalam peti persembahan di Rumah Tuhan.”


text:
Setelah bersetuju, mereka menggunakan wang itu untuk membeli tanah yang disebut Tanah Tukang Periuk. Tanah itu digunakan sebagai perkuburan orang bukan Yahudi.


text:
Dengan demikian berlakulah apa yang dikatakan oleh Nabi Yeremia, “Mereka mengambil tiga puluh keping wang perak, jumlah yang disetujui oleh orang Israel sebagai bayaran bagi Dia.


text:
Wang itu digunakan untuk membeli tanah tukang periuk, seperti yang diperintahkan oleh Tuhan kepadaku.”


text:
Yesus berdiri di hadapan Gabenor Pilatus, dan Pilatus bertanya kepada-Nya, “Adakah kamu raja orang Yahudi?” “Begitulah yang tuan katakan,” jawab Yesus.


text:
Tetapi apabila para ketua imam dan pemimpin masyarakat Yahudi melemparkan banyak tuduhan terhadap Yesus, Dia diam sahaja.


text:
Oleh itu Pilatus berkata kepada-Nya, “Tidakkah kamu mendengar segala tuduhan yang dilemparkan oleh mereka terhadapmu?”


text:
Pada tiap-tiap Perayaan Paska, gabenor Roma biasanya membebaskan seorang tahanan yang dikehendaki orang ramai.


text:
Apabila orang ramai berkumpul, Pilatus bertanya kepada mereka, “Siapakah yang kamu mahu aku bebaskan? Yesus Barabas atau Yesus yang disebut Kristus?”


text:
Sementara Pilatus duduk di balai pengadilan, isterinya mengirim berita kepadanya, “Janganlah turut campur perkara orang yang tidak bersalah itu, kerana saya mendapat mimpi buruk tentang dia.”


text:
Para ketua imam dan pemimpin masyarakat Yahudi menghasut orang ramai supaya meminta Pilatus membebaskan Barabas dan menghukum mati Yesus.


text:
Tetapi Pilatus bertanya kepada orang ramai, “Yang mana satu antara kedua-dua orang ini yang kamu mahu aku bebaskan?” “Barabas!” jawab mereka.


text:
“Lalu apakah yang harus aku lakukan terhadap Yesus yang disebut Kristus?” Pilatus bertanya kepada mereka. “Salibkan dia!” jawab mereka semua.


text:
Tetapi Pilatus berkata, “Kejahatan apa yang telah dilakukannya?” Kemudian mereka berteriak lebih kuat lagi, “Salibkan dia!”


text:
Apabila Pilatus sedar bahawa dia tidak boleh berbuat apa-apa lagi dan bahawa orang ramai mungkin merusuh, dia mengambil air lalu membasuh tangan di hadapan orang ramai. Dia berkata, “Aku tidak bertanggungjawab terhadap kematian orang ini! Kamulah yang bertanggungjawab!”


text:
Kemudian Pilatus membebaskan Barabas bagi mereka, dan menyuruh orang menyesah Yesus serta menyerahkan Dia kepada askar untuk disalib.


text:
Kemudian askar-askar Pilatus membawa Yesus ke istana gabenor, dan semua askar di situ berkumpul di sekeliling-Nya.


text:
Kemudian mereka membuat mahkota daripada ranting-ranting berduri dan mengenakannya pada kepala Yesus. Askar-askar itu juga menaruh sebatang tongkat pada tangan kanan Yesus. Kemudian mereka berlutut di hadapan Yesus dan mengejek Dia. Mereka berkata, “Daulat Raja Orang Yahudi!”


text:
Setelah mereka mempermainkan Yesus, mereka menanggalkan jubah merah ungu itu lalu memakaikan pakaian-Nya sendiri semula. Kemudian mereka membawa Yesus ke luar untuk disalib.


text:
Dalam perjalanan ke luar kota, mereka berjumpa dengan seorang lelaki dari Kirene yang bernama Simon. Askar-askar memaksa dia memikul salib Yesus.


text:
Di situ mereka memberikan wain yang bercampur bahan pahit kepada Yesus. Tetapi setelah Yesus mengecap minuman itu, Dia tidak mahu meminumnya.


text:
Kemudian askar-askar menyalibkan Dia, dan membahagi-bahagikan pakaian-Nya antara mereka dengan membuang undi.


text:
Di sebelah atas kepala Yesus, terpasang tulisan tentang tuduhan terhadap Yesus: “Inilah Yesus, Raja Orang Yahudi.”


text:
Dua orang penjahat juga disalibkan bersama-sama Yesus, seorang di sebelah kanan dan seorang lagi di sebelah kiri-Nya.


