# verses

text:
TUHAN membina tempat tinggal-Nya di angkasa, di atas bumi dipasang-Nya langit sebagai kubah. Dia memanggil air dari lautan, dan mencurahkannya di daratan, TUHAN itulah nama-Nya.


text:
TUHAN berfirman, “Hai umat Israel, Aku mempedulikan orang Etiopia sama seperti Aku mempedulikan kamu. Aku membawa orang Filistin dari Kreta dan orang Siria dari Kir sama seperti Aku membawa kamu dari Mesir.


text:
Aku, TUHAN Raja, sedang mengamati kerajaan Israel yang berdosa ini, dan Aku akan melenyapkannya dari muka bumi. Namun Aku tidak akan membinasakan semua keturunan Yakub.


text:
Aku akan memberikan perintah, dan Aku akan menampi umat Israel seperti orang menampi gandum dengan penampi. Aku akan menampi mereka antara bangsa-bangsa untuk membuang semua yang tidak berguna.


text:
Orang berdosa di kalangan umat-Ku berkata, ‘Allah tidak akan membiarkan kita ditimpa malapetaka.’ Tetapi sesungguhnya mereka akan dibunuh dalam peperangan.”


text:
TUHAN berfirman, “Masanya akan tiba apabila Aku memulihkan kerajaan Daud. Sekarang kerajaan itu telah menjadi seperti rumah yang runtuh. Aku akan memperbaiki temboknya dan membinanya semula sehingga menjadi seperti dahulu kala.


text:
Umat Israel akan menakluki bahagian negeri Edom yang terselamat, dan semua negeri yang pernah menjadi milik-Ku.” Demikianlah firman TUHAN yang akan melaksanakan hal itu.


text:
TUHAN berfirman, “Masanya akan tiba, apabila gandum tumbuh dengan sangat cepat sehingga musim menuai tidak ada putusnya. Pokok anggur akan bertumbuh dengan sangat pesat sehingga pembuatan wain tidak ada hentinya. Wain manis akan menitis dari pergunungan, dan mengalir dari perbukitan.


text:
Aku akan membawa umat-Ku Israel balik ke negeri mereka. Mereka akan membina semula kota-kota yang sudah menjadi reruntuhan, mereka akan tinggal di sana. Mereka akan menanam pokok anggur dan minum wain. Mereka akan bercucuk tanam dan makan hasil tanaman.


text:
Aku akan menempatkan umat-Ku di negeri yang sudah Kuberikan kepada mereka. Mereka tidak akan dibuang lagi.” TUHAN, Allah kamu sudah berfirman.


text:
Inilah nubuat Obaja. Dia menyampaikan firman TUHAN Raja tentang orang Edom. TUHAN telah mengirim utusan-Nya kepada bangsa-bangsa, dan kita telah mendengar perkhabaran-Nya, “Bersiaplah! Marilah kita berperang melawan Edom!”


text:
TUHAN berfirman kepada orang Edom, “Aku akan menjadikan kamu lemah; semua bangsa akan menghina kamu.


text:
Kamu telah ditipu oleh kesombongan kamu. Ibu kota kamu adalah kubu batu yang kukuh; tempat tinggal kamu di puncak gunung yang tinggi. Oleh sebab itu kamu berfikir, ‘Siapakah yang sanggup menjatuhkan kami?’


text:
Meskipun kamu membina rumah di tempat setinggi sarang burung helang, seolah-olah di antara bintang-bintang, Aku akan menjatuhkan kamu.


text:
Apabila pencuri datang pada waktu malam, mereka hanya mengambil apa yang diingini. Apabila orang memetik buah anggur, mereka selalu meninggalkan beberapa buah. Tetapi musuh akan melenyapkan kamu sama sekali.


text:
Negara sekutu telah menipu kamu; kamu diusir oleh mereka dari negeri kamu. Kini kamu dikalahkan oleh orang yang dahulunya berdamai dengan kamu. Kamu diperangkap oleh orang yang makan bersama dengan kamu. Mereka berkata tentang kamu, ‘Di manakah segala kecerdikan mereka sekarang?’


text:
Pada hari Aku menghukum Edom, Aku akan membinasakan orangnya yang bijaksana, dan melenyapkan segala hikmat mereka.


text:
“Kamu telah merompak dan membunuh saudara kamu, keturunan Yakub. Oleh itu kamu akan dibinasakan dan dihina orang sepanjang zaman.


text:
Apabila musuh merobohkan pintu gerbang Yerusalem dan mengalahkan kota itu, kamu tidak berbuat apa-apa. Kamu sama jahatnya dengan orang bangsa asing yang melarikan harta Yerusalem, dan membahagi-bahagikannya antara mereka sendiri.


text:
Kamu tidak sepatutnya bersukacita kerana malapetaka yang menimpa saudara kamu di Yehuda. Kamu tidak sepatutnya bergembira pada hari mereka binasa. Kamu tidak sepatutnya mentertawakan mereka pada masa mereka susah.


text:
Kamu tidak sepatutnya masuk ke dalam kota umat-Ku untuk bergembira kerana penduduknya menderita, dan untuk merampas harta mereka ketika mereka ditimpa bencana.


text:
Kamu tidak sepatutnya berdiri di simpang jalan, untuk mengadang orang yang sedang melarikan diri. Kamu tidak sepatutnya menyerahkan mereka kepada musuh pada hari mereka ditimpa kesusahan.”


text:
“Sudah hampir harinya, apabila Aku, TUHAN menghakimi semua bangsa. Hai orang Edom, apa yang telah kamu lakukan, akan dilakukan juga kepada kamu. Kamu akan dibalas tepat seperti apa yang telah kamu lakukan.


text:
Di atas bukit-Ku yang suci, Umat-Ku telah minum dari cawan minuman pahit yang melambangkan hukuman mereka. Tetapi semua bangsa jiran akan minum dari cawan minuman yang lebih pahit lagi. Mereka mesti meminumnya sampai habis, lalu mereka akan lenyap tanpa bekas.”


text:
“Tetapi di atas Bukit Sion, akan ada beberapa orang yang terselamat, dan bukit itu akan menjadi tempat yang suci. Keturunan Yakub akan memiliki semula tanah pusaka mereka.


text:
Keturunan Yakub dan Yusuf bagai api, mereka akan memusnahkan keturunan Esau seperti api menghanguskan jerami. Tiada seorang pun daripada keturunan Esau akan terselamat. Aku, TUHAN telah berfirman.


text:
Orang dari bahagian selatan Yehuda akan menduduki negeri Edom; orang dari kaki bukit di sebelah barat akan menakluki wilayah Filistin. Orang Israel akan memiliki wilayah Efraim dan Samaria; suku Benyamin akan menduduki daerah Gilead.


text:
Pasukan orang buangan dari sebelah utara akan kembali, dan menduduki Fenisia sampai ke Zarfat di utara. Orang dari Yerusalem yang dibuang ke Sardis, akan kembali dan merampas kota-kota di bahagian selatan Yehuda.


text:
Orang Yerusalem yang berjaya akan menyerang Edom dan menaklukinya. TUHAN sendiri akan memerintah sebagai raja.”


text:
Dia berfirman, “Pergilah ke Niniwe, kota besar itu, dan kecamlah penduduknya. Aku tahu bahawa penduduknya sangat jahat.”


text:
Tetapi Yunus pergi ke arah lain untuk menjauhi TUHAN. Yunus pergi ke Yope, dan mendapati kapal yang akan belayar ke Sepanyol. Setelah membayar wang tambang, Yunus naik kapal; dia belayar bersama dengan anak-anak kapal ke Sepanyol, supaya dia dapat menjauhkan diri daripada TUHAN.


text:
Yunus turun ke tempat yang paling bawah dan berbaring di situ, lalu dia tertidur dengan nyenyak. Kemudian TUHAN mendatangkan angin kencang ke laut, lalu terjadilah angin ribut yang dahsyat, yang memukul kapal itu sehingga hampir hancur. Anak-anak kapal sangat takut dan berteriak-teriak minta tolong, masing-masing kepada dewa mereka sendiri. Mereka membuang muatan kapal itu ke dalam laut untuk mengurangi bahaya.


text:
Apabila kapten kapal itu turun ke bawah, dia menjumpai Yunus sedang tidur di situ. Kapten itu berkata, “Bagaimana engkau dapat tidur dalam keadaan begini? Bangunlah! Berdoalah minta tolong kepada dewamu. Mungkin dia akan mengasihani kita, dan kita tidak akan binasa.”


text:
Setelah Yunus dan kapten kapal itu naik ke atas, para anak kapal berkata sesama sendiri, “Marilah kita buang undi supaya kita tahu siapa yang bersalah, sehingga kita ditimpa bencana ini!” Mereka membuang undi, lalu Yunus yang kena undi.


text:
Mereka berkata kepada Yunus, “Betulkah engkau yang menyebabkan bencana ini? Engkau dari mana dan bangsa apa? Mengapa engkau berada di sini?”


text:
Yunus menjawab, “Aku orang Ibrani. Aku menyembah TUHAN, Allah di syurga, yang mencipta laut dan darat.”


text:
Kemudian Yunus menceritakan bahawa dia melarikan diri daripada TUHAN. Mendengar hal itu para anak kapal menjadi lebih takut lagi, dan berkata kepadanya, “Perbuatanmu itu sungguh dahsyat!”


text:
Sementara itu angin ribut semakin kencang, lalu para anak kapal bertanya kepada Yunus, “Apakah yang harus kami lakukan kepadamu supaya angin ribut ini reda?”


text:
Yunus menjawab, “Buanglah aku ke dalam laut, lalu angin ribut tentu akan reda. Aku tahu bahawa akulah yang menyebabkan angin ribut yang dahsyat ini menimpa kamu semua.”


text:
Tetapi para anak kapal masih berusaha sedaya mungkin untuk mendayung kapal itu ke daratan. Namun angin ribut makin mengamuk juga, sehingga usaha mereka sia-sia belaka.


text:
Oleh itu mereka berseru kepada TUHAN, “Ya TUHAN, kami mohon, janganlah binasakan kami kerana mengambil nyawa orang yang tidak melakukan kesalahan apa-apa pun terhadap kami. Ya TUHAN, Engkaulah yang bertanggungjawab atas semua hal ini; inilah perbuatan-Mu.”


text:
Kemudian mereka melemparkan Yunus ke dalam laut, lalu angin ribut berhenti mengamuk dengan serta-merta.


text:
Para anak kapal itu menjadi sangat takut akan TUHAN. Mereka mempersembahkan korban kepada TUHAN dan bernazar kepada-Nya.


text:
Sementara itu, TUHAN menyuruh seekor ikan besar untuk menelan Yunus. Oleh itu Yunus tinggal di dalam perut ikan selama tiga hari dan tiga malam.


text:
“Ya TUHAN, dalam kesusahanku aku berseru kepada-Mu, dan Engkau menjawab aku. Dari dunia orang mati aku mohon pertolongan, permohonanku Engkau dengar dan perhatikan.


text:
Engkau melemparkan aku ke tempat yang dalam, sampai ke dasar lautan. Di sana arus air mengelilingi aku, ombak dan gelombang yang Engkau datangkan menghempaskan aku.


text:
Aku berfikir bahawa Engkau sudah menghalau aku dari hadirat-Mu, dan aku tidak akan melihat lagi rumah kediaman-Mu yang suci.


text:
Air laut naik sampai ke bibirku, samudera raya meliputi seluruh tubuhku, rumpai laut melilit kepalaku.


text:
Aku turun sampai ke dasar pergunungan, ke alam yang gerbangnya terkunci sehingga selama-lamanya. Ketika nyawaku hampir pergi daripada diriku, aku ingat akan TUHAN, lalu aku berseru kepada-Mu. Engkau, ya TUHAN, mendengarkan doaku, di Rumah-Mu yang suci Engkau mendengarkan aku. Dari laut yang dalam, Engkau menyelamatkan aku, ya TUHAN Allahku!


text:
Tetapi aku akan menyanyikan puji-pujian bagi-Mu dan aku akan mempersembahkan korban untuk-Mu. Aku akan menunaikan segala janjiku. Engkaulah TUHAN yang menyelamatkan.”


text:
TUHAN berfirman, “Pergilah ke Niniwe, kota besar itu. Beritahulah penduduk kota itu perkhabaran yang Aku berikan kepadamu ini.”


text:
Oleh itu Yunus mentaati TUHAN dan pergi ke Niniwe. Niniwe sebuah kota yang sangat besar, sehingga memakan masa tiga hari untuk melintasinya dengan berjalan kaki.


text:
Yunus memasuki kota itu, dan setelah berjalan sepanjang hari, dia mula mengumumkan perkhabaran ini, “Empat puluh hari lagi, Niniwe akan dihancurkan!”


text:
Penduduk Niniwe percaya kepada perkhabaran Allah itu. Segenap rakyat mengambil keputusan untuk berpuasa, dan semua orang, baik yang kaya mahupun yang miskin, memakai kain guni untuk menunjukkan bahawa mereka menyesali dosa mereka.


text:
Ketika raja Niniwe mendengar berita itu, raja segera turun dari takhtanya. Raja menanggalkan jubahnya dan memakai kain guni, lalu duduk di atas abu.


text:
Raja juga mengisytiharkan perintah ini kepada penduduk kota Niniwe, “Inilah titah daripada raja dan para menteri: Semua orang, lembu, domba, dan binatang ternakan yang lain dilarang makan dan minum.


text:
Manusia dan binatang mesti memakai kain guni. Setiap orang mesti berdoa dengan sungguh-sungguh kepada Allah, dan berhenti melakukan perbuatan yang jahat dan kejam.


text:
Allah melihat perbuatan mereka; Dia nampak bahawa mereka tidak lagi berbuat jahat. Oleh itu Dia mengubah fikiran-Nya dan tidak melaksanakan hukuman yang dirancangkan-Nya terhadap mereka.


text:
Kemudian dia berdoa, “Ya TUHAN, sebelum aku berangkat dari rumahku dahulu, tidakkah aku katakan bahawa Engkau pasti akan berbuat begini? Itulah sebabnya aku berusaha seberapa daya untuk lari ke Sepanyol! Aku tahu bahawa Engkau Allah yang penyayang dan pengasih, sentiasa sabar, lemah lembut, dan selalu bersedia untuk mengubah fikiran sehingga tidak menjatuhkan hukuman.


text:
Kemudian Yunus pergi ke sebelah timur kota itu, dan duduk di sana. Dia membuat sebuah pondok, lalu berteduh di situ, sambil menunggu apa yang akan terjadi kepada kota Niniwe.


text:
Pada masa itu TUHAN Allah menumbuhkan sejenis tanaman yang memberikan naungan kepada Yunus sehingga dia berasa selesa. Yunus sangat suka pada tanaman itu.


text:
Tetapi pada waktu subuh keesokan harinya, atas perintah Allah seekor ulat menyerang tanaman itu sehingga layu.


text:
Setelah matahari terbit, Allah mendatangkan angin panas yang bertiup dari timur. Yunus hampir pengsan kerana terik matahari yang seakan-akan membakar kepalanya. Oleh itu dia putus asa dan ingin mati, katanya, “Lebih baik aku mati daripada hidup!”


text:
Tetapi Allah berfirman kepadanya, “Engkau tidak patut marah kerana tanaman itu!” Yunus menjawab, “Mengapa tidak? Memang aku patut marah sekali sampai mati.”


text:
Kemudian TUHAN berfirman kepadanya, “Tanaman ini tumbuh dalam satu malam saja, dan layu pada hari berikutnya; engkau sama sekali tidak menumbuhkannya atau memeliharanya. Walaupun begitu, engkau berasa kasihan kepada tanaman ini.


text:
Aku pasti lebih kasihan kepada Niniwe, kota yang besar itu kerana di situ terdapat lebih daripada 120,000 orang anak yang tidak tahu membezakan apa yang baik dan apa yang jahat, dan juga banyak sekali binatang.”


text:
Pada zaman pemerintahan Raja Yotam, Raja Ahas, dan Raja Hizkia sebagai raja-raja Yehuda, TUHAN memberikan perkhabaran ini kepada Mikha, yang berasal dari kota Moresyet. TUHAN menunjukkan perkara-perkara tentang Samaria dan Yerusalem kepada Mikha.


text:
Dengarlah, hai semua bangsa; perhatikanlah, hai semua penduduk dunia! TUHAN Raja menjadi saksi untuk menuduh kamu semua. Dengarlah! Dia berfirman dari kediaman-Nya yang suci di syurga.


text:
TUHAN sedang keluar dari tempat-Nya yang suci; Dia turun dan berjalan di puncak gunung-gunung di bumi.


text:
Gunung-gunung lebur di bawah kaki-Nya seperti lilin dalam api yang menyala; tanah dari gunung menggeluncur ke lembah-lembah seperti air di atas bukit mengalir ke bawah.


text:
Segala perkara itu akan berlaku kerana umat Israel sudah berdosa dan memberontak terhadap Allah. Siapakah yang bertanggungjawab terhadap pemberontakan Israel? Samaria, ibu kotanya sendiri! Siapakah yang bertanggungjawab terhadap penyembahan berhala di Yehuda? Yerusalem!


text:
Oleh itu TUHAN berfirman, “Aku akan menjadikan Samaria timbunan runtuhan di padang, dan tempat orang menanam pokok anggur. Aku akan membuang batu puing kota itu ke lembah, dan asas kota itu akan kelihatan.


text:
Semua berhalanya akan dihancurkan, dan setiap benda yang sudah diberikan kepada pelacur di kuil akan dimusnahkan oleh api. Semua patung berhalanya akan menjadi tumpukan sampah. Samaria mendapat benda-benda itu sebagai hasil pemujaan kepada dewa kesuburan; sekarang musuhnya pula akan membawa benda-benda itu untuk diberikan kepada pelacur-pelacur di kuil lain.”


text:
Kemudian Mikha berkata, “Oleh itu aku akan berkabung dan meratap. Untuk menunjukkan kesedihanku, aku akan berjalan tanpa pakaian dan tanpa kasut. Aku akan melolong seperti serigala dan meraung seperti burung unta.


text:
Luka Samaria tidak dapat disembuhkan, dan Yehuda akan segera ditimpa penderitaan yang sama. Kemusnahan sudah tiba di pintu gerbang Yerusalem, tempat kediaman bangsaku.”


text:
Jangan beritahu musuh di Gat tentang kekalahan kita. Jangan benarkan mereka melihat kamu menangis. Hai penduduk Bet-Le-Afra, bergulinglah dalam debu sebagai tanda putus asa.


text:
Hai penduduk Safir, pergilah ke negeri pembuangan sambil bertelanjang dan berasa malu. Penduduk Zaanan tidak berani pergi ke luar kota. Apabila kamu mendengar penduduk Bet-Haezel meratap, kamu akan tahu bahawa tidak ada tempat perlindungan di situ.


text:
Penduduk Marot cemas semasa menantikan pertolongan, kerana bencana yang didatangkan TUHAN sudah menghampiri Yerusalem.


text:
Hai penduduk Lakhis, pasanglah kuda pada kereta kuda. Dengan meniru dosa orang di Israel, kamu menyebabkan orang di Yerusalem berdosa.


text:
Sekarang hai penduduk Yehuda, ucapkanlah selamat tinggal kepada kota Moresyet-Gat. Raja-raja Israel tidak akan mendapat pertolongan dari kota Akhzib.


text:
Hai penduduk Maresya, TUHAN akan menyerahkan kamu kepada musuh yang merebut kota kamu. Para pemimpin Israel yang kenamaan akan bersembunyi di dalam gua di Adulam.


text:
Hai penduduk Yehuda, guntinglah rambut kamu sebagai tanda berkabung untuk anak-anak yang kamu kasihi. Cukurlah kepala kamu sampai botak sama sekali, kerana anak-anak kamu akan dibuang negeri.


text:
Alangkah malangnya orang yang merancang kejahatan sementara berbaring di tempat tidur pada waktu malam. Apabila fajar menyingsing mereka melaksanakan rancangan jahat itu kerana mereka dapat berbuat demikian.


text:
Apabila mereka mengingini ladang, mereka merampas ladang orang lain. Apabila mereka mengingini rumah, mereka merebut rumah orang lain. Tiada keluarga sesiapa pun, atau harta sesiapa pun yang selamat.


text:
Oleh itu TUHAN berfirman, “Aku bercadang mendatangkan bencana kepada kamu. Kamu tidak akan dapat melarikan diri daripadanya. Kamu akan ditimpa kesusahan, maka kamu tidak akan dapat bersikap angkuh lagi.


text:
Pada masa itu kelak, orang akan menggunakan kisah tentang kamu sebagai bahan sindiran. Mereka akan menyanyikan lagu perkabungan ini: Kami sudah hancur sama sekali! TUHAN telah mengambil negeri kami lalu memberikannya kepada orang yang menawan kami.”


text:
Oleh itu apabila tanah itu dikembalikan kepada umat TUHAN, tiada sesiapa pun antara kamu yang akan mendapat bahagian.


text:
Orang berkhutbah kepadaku dan berkata, “Jangan berkhutbah kepada kami. Jangan berkhutbah tentang semua itu. Allah tidak mungkin mempermalukan kita.


text:
Adakah kamu berfikir bahawa Israel telah dikutuk? Adakah TUHAN hilang sabar? Benarkah Dia akan melakukan perkara seperti itu? Tidakkah Dia berfirman dengan lemah lembut kepada orang yang berbuat benar?”


text:
TUHAN menjawab, “Kamu menyerang umat-Ku seolah-olah mereka musuh. Orang lelaki pulang dari peperangan dan menyangka bahawa mereka selamat di rumah. Tetapi kamu sedang menunggu untuk mencuri jubah yang dipakai mereka.


text:
Kamu mengusir kaum wanita umat-Ku dari rumah yang disukai mereka; kamu merampas berkat-Ku selama-lamanya daripada anak-anak mereka.


text:
Bangunlah dan pergilah dari sini. Tiada lagi tempat yang selamat di sini. Dosa kamu telah mendatangkan malapetaka yang dahsyat ke tempat ini.


text:
Kamu menghendaki nabi yang suka berdusta serta menipu, dan yang berkata, ‘Aku bernubuat bahawa kamu akan mendapat wain dan minuman keras yang berlimpah-limpah.’


text:
Tetapi Aku akan mengumpulkan kamu semua, hai umat-Ku Israel yang masih hidup. Aku akan mengumpulkan kamu bagaikan domba-domba yang pulang ke kandang. Umpama padang rumput yang penuh dengan domba, sekali lagi negeri kamu akan penuh dengan orang.”


text:
Allah akan membuka jalan bagi mereka dan membawa mereka keluar dari pembuangan. Mereka akan merempuh keluar dari pintu gerbang kota dan membebaskan diri. TUHAN sendiri, yang menjadi raja mereka akan memimpin mereka keluar.


text:
tetapi kamu membenci kebaikan dan mencintai kejahatan. Kamu menguliti umat-Ku hidup-hidup dan mencarik daging mereka daripada tulang.


text:
Kamu menelan umat-Ku. Kamu menguliti mereka dan mematahkan tulang mereka. Kamu mencincang mereka seperti kamu mencincang daging untuk dimasak di dalam belanga.


text:
Masanya akan tiba apabila kamu akan berseru kepada TUHAN, tetapi Dia tidak akan menjawab. Dia tidak akan mengabulkan doa kamu, kerana kamu telah melakukan kejahatan.


text:
Umat-Ku telah ditipu oleh nabi-nabi yang menjanjikan keamanan kepada orang yang memberi mereka wang, tetapi mengancam dan memusuhi orang yang tidak memberikan apa-apa. TUHAN berfirman kepada nabi-nabi itu,


text:
“Hai nabi-nabi, akhir hidup kamu hampir tiba. Hari akan menjadi malam bagi kamu. Oleh sebab kamu menyesatkan umat-Ku, kamu tidak akan menerima wahyu atau penglihatan lagi. Kamu tidak dapat meramalkan apa-apa lagi.”


text:
Orang yang meramalkan masa depan akan dipermalukan kerana ramalan mereka tidak tepat. Mereka semua akan dihina kerana Allah tidak menjawab mereka.


text:
Tetapi bagi diriku, TUHAN memenuhi aku dengan kuasa dan Roh-Nya. Dia memberi aku pengertian tentang keadilan, dan juga keberanian untuk memberitahu umat Israel tentang dosa mereka.


text:
Dengarlah kata-kataku, hai para penguasa Israel, kamu yang membenci keadilan dan yang mengubah kebenaran menjadi kesalahan.


text:
Para penguasa kota menjalankan pemerintahan untuk mendapat rasuah, para imam mentafsirkan Taurat untuk mendapat upah, dan para nabi pula menyatakan wahyu untuk mendapat wang; tetapi mereka semua mengatakan bahawa TUHAN menyertai mereka. Mereka berkata, “Bencana tidak akan menimpa kita, kerana TUHAN menyertai kita.”


text:
Oleh sebab kejahatan kamu, Sion akan dibajak seperti tanah, Yerusalem dijadikan timbunan runtuhan, dan bukit tempat Rumah TUHAN akan menjadi hutan belukar.


text:
Pada masa depan gunung tempat Rumah TUHAN akan menjadi gunung yang tertinggi, mencuar tinggi melampaui semua gunung. Banyak bangsa akan berduyun-duyun ke sana,


text:
lalu mereka akan berkata, “Marilah kita naik ke bukit TUHAN, ke Rumah TUHAN, Allah Israel. Dia akan mengajar kita kehendak-Nya yang harus kita lakukan; kita akan mengikut jalan yang dipilih-Nya, kerana ajaran TUHAN itu datang dari Yerusalem; dari Sion Dia berfirman kepada umat-Nya.”


text:
Dia akan menyelesaikan perselisihan antara bangsa-bangsa, antara kuasa-kuasa besar yang dekat dan yang jauh. Mereka akan menempa pedang mereka menjadi bajak, dan tombak menjadi pisau pemangkas. Bangsa-bangsa tidak akan berperang lagi, dan tidak bersedia untuk bertempur lagi.


text:
Semua orang akan hidup aman di ladang anggur dan kebun ara mereka; tiada sesiapa pun akan menakutkan mereka. Perkara itulah yang dijanjikan TUHAN Yang Maha Kuasa.


text:
Setiap bangsa menyembah dan mentaati dewa masing-masing, tetapi kita akan menyembah dan mentaati TUHAN, Allah kita selama-lamanya.


text:
TUHAN berfirman, “Masanya akan tiba apabila Aku mengumpulkan umat yang Aku hukum, mereka yang telah menderita dalam pembuangan.


text:
Mereka lumpuh dan jauh dari rumah, tetapi Aku akan memberikan peluang baru bagi mereka yang masih hidup, lalu mereka akan menjadi satu bangsa yang besar. Aku akan memerintah mereka dari Bukit Sion mulai dari saat itu hingga selama-lamanya.”


text:
Engkau hai Yerusalem, tempat Allah menjaga umat-Nya seperti seorang gembala, akan kembali menjadi ibu kota kerajaanmu seperti dahulu.


text:
Mengapakah engkau menangis sekuat itu? Mengapakah engkau kesakitan seperti perempuan yang hendak bersalin? Adakah hal ini disebabkan engkau tidak mempunyai raja, dan para penasihatmu sudah meninggal?


text:
Hai penduduk Yerusalem, menggeliatlah dan mengeranglah, seperti perempuan yang sedang bersalin, kerana sekarang kamu terpaksa meninggalkan kota ini dan tinggal di padang. Kamu terpaksa pergi ke Babel, tetapi di sana TUHAN akan menyelamatkan kamu daripada kuasa musuh.


text:
Banyak bangsa telah berkumpul untuk menyerang kamu. Mereka berkata, “Yerusalem mesti dimusnahkan! Kami akan melihat kota itu menjadi runtuhan!”


text:
Tetapi bangsa-bangsa itu tidak tahu apa rancangan TUHAN. Mereka tidak sedar bahawa mereka telah dikumpulkan untuk dihukum, sebagaimana gandum dikumpulkan untuk diirik.


text:
TUHAN berfirman, “Hai penduduk Yerusalem, pergilah menghukum musuh kamu! Aku akan menjadikan kamu sekuat lembu jantan yang bertanduk besi dan berkuku gangsa. Kamu akan memusnahkan banyak bangsa, dan kekayaan mereka yang diperoleh dengan kekejaman akan kamu persembahkan kepada-Ku, Tuhan alam semesta.”


text:
Hai penduduk Yerusalem, kumpulkan tenteramu! Kita dikepung! Mereka sedang menyerang pemimpin Israel!


text:
TUHAN berfirman, “Hai Betlehem Efrata, engkaulah salah satu kota yang terkecil di negeri Yehuda, tetapi daripadamu Aku akan memberi Israel seorang penguasa; asal usul nenek moyangnya bermula dari zaman purba.”


text:
Oleh itu TUHAN akan membiarkan umat-Nya dikuasai musuh sehingga wanita yang akan bersalin itu melahirkan anak lelakinya. Selepas itu orang dalam pembuangan akan berkumpul semula dengan sesama bangsa mereka.


text:
Apabila penguasa itu tiba, dia akan memerintah rakyatnya dengan kekuatan daripada TUHAN, dan dengan keagungan TUHAN, Allah sendiri. Rakyatnya akan hidup aman kerana semua bangsa di bumi akan mengakui kebesarannya,


text:
dan dia akan mendatangkan keamanan. Apabila orang Asyur menyerang negeri kita dan menembusi pertahanan kita, kita akan mengutus pemimpin-pemimpin yang paling kuat untuk melawan mereka.


text:
Dengan kekuatan senjata, mereka akan mengalahkan Asyur, tanah Nimrod, dan mereka akan menyelamatkan kita daripada serangan orang Asyur apabila mereka menyerang wilayah kita.


text:
Umat Israel yang masih hidup akan menjadi seperti embun yang menyegarkan, yang dikirim oleh TUHAN kepada banyak bangsa; mereka bagaikan titisan hujan pada tanaman. Mereka akan bersandar kepada Allah dan bukan kepada manusia.


text:
Mereka yang masih hidup antara bangsa-bangsa lain akan menjadi seperti singa yang sedang mencari makanan di hutan atau di padang rumput; singa masuk ke tengah-tengah kawanan domba, menerkam serta mencabik-cabikkan domba; tiada sesiapa pun dapat menyelamatkan domba-domba itu.


text:
Aku akan memusnahkan patung-patung berhala dan tugu-tugu keramat kamu. Kamu tidak akan menyembah benda-benda buatan kamu sendiri lagi.


text:
Dalam kemurkaan-Ku yang meluap-luap Aku akan membalas dendam-Ku terhadap semua bangsa yang tidak taat kepada-Ku.”


text:
Dengarlah perkara yang diajukan oleh TUHAN terhadap Israel. Bangkitlah, ya TUHAN, dan ajukanlah perkara-Mu. Biarlah gunung dan bukit mendengar apa yang hendak Engkau firmankan.


text:
Hai gunung-ganang, dasar bumi yang kekal, dengarlah perkara yang diajukan TUHAN! TUHAN mempunyai perkara dengan umat-Nya. Dia akan membawa tuduhan terhadap Israel.


text:
TUHAN berfirman, “Hai umat-Ku, apakah yang telah Aku lakukan terhadap kamu? Dalam hal apakah Aku telah menjadi beban bagi kamu? Jawablah.


text:
Aku membawa kamu keluar dari Mesir. Aku menyelamatkan kamu daripada perhambaan. Aku mengutus Musa, Harun, dan Miriam untuk memimpin kamu.


text:
Hai umat-Ku, ingatlah akan apa yang dirancang oleh Balak, raja Moab itu terhadap kamu, dan jawapan Bileam anak Beor kepadanya. Ingatlah akan peristiwa-peristiwa yang berlaku dalam perjalanan dari perkhemahan di Sitim sampai ke Gilgal. Ingatlah akan perkara-perkara itu, maka kamu akan menyedari apa yang telah Aku lakukan untuk menyelamatkan kamu.”


text:
Apakah yang harus aku persembahkan kepada TUHAN, Allah di syurga, apabila aku datang menyembah Dia? Haruskah aku membawa anak lembu yang terbaik dan membakarnya sebagai korban untuk-Nya?


text:
Adakah TUHAN berkenan jika aku mempersembahkan beribu-ribu ekor domba, atau minyak zaitun yang berlimpah-limpah kepada-Nya? Haruskah aku mempersembahkan anak sulungku kepada-Nya kerana dosaku?


text:
Sekali-kali tidak! TUHAN telah memberitahu kita apa yang baik. Perkara yang dituntut oleh TUHAN daripada kita adalah supaya kita berlaku adil, selalu mengamalkan kasih, dan dengan rendah hati hidup bersatu dengan Allah kita.


text:
Bijaklah orang yang takut akan TUHAN. TUHAN berseru kepada penduduk kota, “Dengarlah, hai kamu yang berkumpul di kota.


text:
Di rumah orang jahat terdapat harta yang diperoleh dengan tipu daya. Mereka menggunakan takaran palsu, suatu perbuatan yang Aku benci.


text:
Kamu akan makan, tetapi tidak kenyang; sebaliknya kamu akan tetap lapar. Kamu akan merampas barang, tetapi kamu tidak akan dapat menyimpannya. Segala sesuatu yang kamu simpan akan Aku musnahkan dalam peperangan.


text:
Kamu akan menanam gandum, tetapi kamu tidak akan menuainya. Kamu akan membuat minyak daripada buah zaitun, tetapi kamu tidak dapat menggunakan minyaknya. Kamu akan membuat wain, tetapi kamu tidak dapat meminumnya.


text:
Perkara ini akan berlaku kerana kamu telah mengikut perbuatan jahat Raja Omri, dan puteranya, Raja Ahab. Kamu mengikut peraturan yang ditetapkan oleh mereka. Oleh itu Aku akan membinasakan kamu, dan semua orang akan menghina kamu. Orang di merata tempat akan membenci kamu.”


text:
Tidak ada harapan lagi! Aku seperti orang lapar yang tidak menemui buah pada pokok ataupun buah anggur pada pokok anggur. Semua buah anggur dan buah ara yang sedap sudah habis dipetik.


text:
Tiada lagi orang jujur di dalam negeri; tiada lagi orang yang setia kepada Allah. Setiap orang menantikan peluangnya untuk membunuh. Setiap orang memburu sesama bangsanya.


text:
Mereka semua mahir melakukan kejahatan. Para pegawai dan hakim minta rasuah. Orang kenamaan memaksakan kemahuan mereka. Oleh itu mereka bersama-sama bersepakat untuk melakukannya.


text:
Bahkan orang yang terbaik dan paling jujur antara mereka pun seperti rumput yang tidak berguna. Masanya sudah tiba apabila Allah akan menghukum umat ini, sebagaimana Dia memberikan amaran kepada mereka melalui para nabi yang bertugas sebagai penjaga. Keadaan mereka sekarang kacau-bilau.


text:
Jangan percaya kepada jiran atau sahabat kamu. Berhati-hati apabila bercakap, bahkan kepada isteri kamu.


text:
Pada zaman ini anak lelaki menghina bapa mereka; anak perempuan melawan ibu mereka. Menantu perempuan bergaduh dengan ibu mentua mereka. Musuh seseorang ialah anggota keluarganya sendiri.


text:
Tetapi aku akan menantikan TUHAN; aku akan berharap kepada Allah yang akan menyelamatkan aku. Allahku akan mendengar doaku.


text:
Musuh kita tidak mempunyai alasan untuk bersukacita atas kejatuhan kita. Walaupun kita jatuh, tetapi kita akan bangkit semula. Sekarang kita berada dalam kegelapan, tetapi TUHAN akan menerangi kita.


text:
Kita telah berdosa terhadap TUHAN. Oleh itu kita harus menanggung kemurkaan-Nya untuk sementara waktu. Tetapi akhirnya Dia akan membela kita dan memberikan keadilan kepada kita. Dia akan membawa kita keluar kepada cahaya, dan kita akan mengalami penyelamatan TUHAN.


text:
Pada masa itu musuh kita akan melihat hal yang dilakukan TUHAN bagi kita, lalu mereka akan dipermalukan. Merekalah musuh yang mengolok-olok kita dahulu dengan berkata, “Di manakah TUHAN, Allah kamu?” Kita akan melihat mereka dikalahkan dan dipijak-pijak seperti lumpur di jalan.


text:
Hai penduduk Yerusalem, masa untuk membina semula tembok-tembok kota telah tiba. Pada masa itu kawasan kamu akan diperluas.


text:
Orang kamu akan pulang dari merata tempat - dari Asyur di timur, dari Mesir di selatan, dari kawasan Sungai Efrat, dari seberang laut, dan dari pergunungan yang jauh.


text:
Ya TUHAN, gembalakanlah umat-Mu, umat yang telah Engkau pilih. Walaupun mereka tinggal jauh di padang gurun, ada juga tanah yang subur di sekitar mereka. Biarlah mereka mendapat makanan di padang-padang rumput Basan dan Gilead, seperti yang dilakukan mereka dahulu kala.


text:
Lakukanlah mukjizat-mukjizat bagi kami, ya TUHAN, seperti yang Engkau lakukan dahulu, ketika Engkau membawa kami keluar dari Mesir.


text:
Bangsa-bangsa akan nampak hal itu dan berasa malu kerana sedar bahawa kekuatan mereka tidak bererti apa-apa. Mereka akan menutup mulut dan telinga kerana tidak dapat melakukan apa-apa.


text:
Mereka akan menjalar di atas debu seperti ular. Mereka akan keluar dari kubu mereka dengan gementar, lalu datang dengan takut kepada-Mu, TUHAN, Allah kami.


text:
Ya TUHAN, tiada yang seperti Engkau. Engkau mengampunkan dosa umat-Mu yang masih hidup. Engkau tidak murka selama-lamanya, tetapi Engkau suka menunjukkan kasih-Mu yang abadi kepada kami.


text:
Engkau akan mengasihani kami lagi. Engkau akan memijak-mijak dosa kami dan membuangnya ke dasar laut!


text:
Engkau akan menunjukkan kesetiaan-Mu dan kasih-Mu yang abadi kepada umat-Mu, keturunan Abraham dan Yakub, seperti yang Engkau janjikan kepada nenek moyang kami dahulu kala.


text:
Inilah perkhabaran daripada Allah tentang kota Niniwe. Perkhabaran ini dinyatakan dalam penglihatan kepada Nahum, seorang nabi yang berasal dari Elkos.


text:
TUHAN Allah tidak mahu mempunyai saingan; orang yang melawan-Nya pasti mendapat hukuman. Dengan sangat murka, Dia membalas dendam terhadap musuh-Nya.


text:
TUHAN tidak cepat murka, tetapi Dia berkuasa, dan Dia tidak pernah membebaskan orang yang melakukan kesalahan daripada hukuman. Di tempat TUHAN berjalan, muncul puting beliung dan taufan; awan ialah debu daripada kakinya.


text:
Atas perintah-Nya, laut menjadi kering; sungai pun dikeringkan. Padang-padang di Basan kersang, Gunung Karmel pun gersang, maka layulah bunga-bunga di Lebanon.


text:
Gunung-gunung bergoncang di hadirat TUHAN; bukit-bukit lebur di hadapan-Nya. Bumi bergempa ketika TUHAN tiba; gemparlah dunia dan semua penduduknya.


text:
Siapakah yang dapat tahan apabila TUHAN murka? Tiada sesiapa pun boleh terlepas daripada kemurkaan-Nya. Dia melampiaskan kemurkaan-Nya yang menyala-nyala, sehingga batu hancur dan menjadi debu di hadapan-Nya.


text:
TUHAN itu baik; Dia melindungi umat-Nya pada masa mereka susah, Dia menjaga orang yang berlindung kepada-Nya.


text:
Dia membinasakan semua musuh-Nya, Dia seperti banjir besar yang melanda mereka. Dia mencabut nyawa orang yang melawan kehendak-Nya.


text:
Kejahatan apakah yang kamu rancang terhadap TUHAN? Dia akan membinasakan kamu semua. Dia tidak perlu membalas dendam-Nya sampai dua kali terhadap musuh-Nya.


text:
Daripadamu, hai Niniwe, sudah muncul seorang yang penuh dengan rancangan jahat. Dia membuat rancangan untuk melawan TUHAN.


text:
Inilah firman TUHAN kepada umat-Nya, “Walaupun orang Asyur kuat dan banyak, mereka akan dibinasakan lalu lenyap. Hai umat-Ku, meskipun Aku sudah menyebabkan kamu menderita, Aku tidak akan melakukannya lagi.


text:
Sekarang Aku akan mengakhiri kekuasaan Asyur atas kamu, dan Aku memutuskan rantai yang membelenggu kamu.”


text:
Inilah keputusan TUHAN tentang Asyur, “Mereka tidak akan mempunyai keturunan untuk meneruskan bangsa mereka. Aku akan menghancurkan patung-patung berhala yang di dalam kuil-kuil dewa mereka. Aku sedang menyediakan kubur untuk orang Asyur; mereka tidak layak hidup!”


text:
Lihatlah, seorang utusan datang melalui gunung-gunung untuk menyampaikan berita baik. Dia datang untuk mengisytiharkan kemenangan! Hai penduduk Yehuda, rayakanlah perayaan-perayaan kamu dan tunaikanlah nazar yang kamu janjikan kepada Allah. Orang jahat tidak sekali-kali akan menyerang negeri kamu lagi. Mereka sudah dibinasakan sama sekali.


text:
Hai Niniwe, engkau sedang diserang! Yang berkuasa menghancurkan kamu sudah datang! Kawallah kubu-kubu pertahanan! Awasilah jalan-jalan! Bersiaplah untuk berperang. (


text:
Tentera musuh membawa perisai merah, dan memakai pakaian seragam berwarna merah. Musuh sudah bersedia untuk menyergap! Bagaikan api, kereta kuda mereka berkilap! Kuda mereka melompat-lompat!


text:
Di jalan-jalan, kereta kuda meluru tidak tentu arah, meluru ke sana sini di padang kota. Kereta kuda bersinar seperti obor, meluru secepat halilintar.


text:
Pegawai tentera dikerah; mereka tersandung ketika mara. Penyerang bergerak cepat menuju tembok, menyiapkan alat pemecah tembok.


text:
Penyerang menangkap permaisuri, dayang-dayangnya mengerang bagai burung merpati, menebah dada kerana sedih hati.


text:
Penduduk Niniwe berlari keluar dari kota seperti air keluar dari empangan yang pecah. Terdengar teriakan, “Berhenti, berhenti!” tetapi tiada seorang pun yang mahu kembali.


text:
Niniwe sudah musnah, terbiar, dan lengang. Kerana takut, semangat orang hilang; lutut gementar, kehabisan tenaga; semua orang pucat muka.


text:
Di manakah kota itu sekarang? Kota yang seperti gua tempat singa bersarang; tempat anak-anak singa diberikan makanan, tempat tujuan singa jantan dan singa betina, tempat yang aman bagi anak-anak singa.


text:
Singa menerkam mangsanya, lalu mencabik dagingnya untuk makanan singa betina dan anaknya. Singa memenuhi guanya dengan cabikan daging mangsanya.


text:
TUHAN Yang Maha Kuasa berfirman, “Aku musuhmu. Aku akan membakar kereta kudamu sampai musnah. Askar-askarmu akan dibunuh dalam pertempuran, dan Aku akan mengambil segala sesuatu yang sudah kamu rampas daripada orang lain. Tuntutan para utusanmu tidak akan terdengar lagi.”


text:
Malanglah kota yang dipenuhi pembunuh dan pendusta, dan juga dipenuhi harta benda yang akan dirampas dan dijarah.


text:
Pasukan berkuda menyerang dengan penuh semangat, pedang berkilau dan tombak berkilat. Orang yang mati tidak terhitung, mayat mereka bertimbun-timbun, menyebabkan orang tersandung.


text:
Niniwe pelacur itu dijatuhi hukuman. Kecantikannya sangat mempesonakan. Dia menyihir banyak bangsa, dan menjadikan mereka hambanya.


text:
TUHAN Yang Maha Kuasa berfirman, “Hai Niniwe, Aku akan menghukum engkau! Aku akan menelanjangi engkau, dan membiarkan bangsa-bangsa melihatmu; mereka akan nampak keadaanmu yang memalukan.


text:
Aku memperlakukan engkau dengan penuh kebencian; Aku melempari engkau dengan kotoran. Orang akan menatap engkau dengan rasa gerun.


text:
Semua orang yang melihatmu akan berundur dan berkata, ‘Niniwe tinggal runtuhan belaka! Siapakah yang turut berduka dengannya? Tiada lagi yang mahu menghiburkan dia.’ ”


text:
Hai Niniwe, adakah engkau lebih baik daripada Tebe, ibu kota Mesir? Tebe juga mempunyai sungai yang melindunginya seperti tembok; Sungai Nil adalah pertahanannya.


text:
Meskipun begitu, penduduk Tebe ditawan dan dibuang negeri. Di setiap sudut jalan, anak-anak mereka dipukul sehingga mati. Para pembesar mereka dirantai lalu dibahagi-bahagikan antara orang yang menangkap mereka.


text:
Hai Niniwe, engkau pun akan mabuk. Engkau juga akan berusaha untuk menyelamatkan diri daripada musuh.


text:
Semua kubumu akan menjadi seperti pokok ara yang buahnya sudah masak. Apabila pokok itu digoncang, buahnya akan terus jatuh ke dalam mulut orang yang ingin memakannya.


text:
Askarmu lemah seperti perempuan dan negerimu terdedah, tidak berkawal di hadapan musuh. Api akan menghanguskan palang pintu gerbangmu.


text:
Timbalah air untuk persediaan selama engkau dikepung. Kuatkanlah kubu-kubumu! Injak-injaklah tanah liat untuk membuat batu bata, dan sediakanlah acuan-acuannya!


text:
Apa pun yang engkau buat akan sia-sia sahaja, kerana engkau pasti akan dibakar sehingga mati atau dibunuh dalam pertempuran. Engkau akan lenyap seperti tanaman yang dilahap belalang. Engkau sudah berkembang biak seperti belalang!


text:
Pedagangmu lebih banyak daripada bintang di langit! Tetapi sekarang mereka sudah pergi, seperti belalang yang mengembangkan sayap lalu terbang menghilang.


text:
Para pegawaimu seperti kawanan belalang yang berlindung di tembok pada hari sejuk. Tetapi setelah matahari terbit, belalang itu segera terbang menghilang; tiada seorang pun tahu ke mana kawanan belalang itu pergi!


text:
Hai raja Asyur! Para gabenormu sudah mati dan para pembesarmu tertidur untuk selama-lamanya. Rakyatmu tercerai-cerai di pergunungan, dan tiada seorang pun dapat membawa mereka pulang semula.


text:
Kecedaraanmu tidak dapat diubati dan luka-lukamu tidak dapat disembuhkan. Semua orang yang mendengar berita kehancuranmu bertepuk tangan kerana sukacita. Tidak seorang pun dapat menyelamatkan diri daripada kekejamanmu yang tidak henti-henti.


text:
Ya TUHAN, sampai bilakah aku harus berseru minta pertolongan? Bilakah Engkau akan mendengarkan aku dan menyelamatkan kami daripada keganasan?


text:
Mengapa Engkau membiarkan aku mengalami kesusahan seperti ini? Bagaimana Engkau dapat tahan sabar dengan orang yang melakukan kejahatan? Kehancuran dan keganasan berlaku di sekelilingku. Pergaduhan dan pertengkaran berlaku di merata-rata tempat.


text:
Oleh itu undang-undang lemah dan tidak berguna; keadilan tidak pernah ditegakkan. Orang jahat selalu mengalahkan orang jujur di mahkamah; oleh itu keadilan diputarbalikkan.


text:
Kemudian TUHAN berfirman kepada umat-Nya, “Perhatikanlah bangsa-bangsa di sekitar kamu dan kamu akan hairan serta terperanjat. Tidak lama lagi Aku akan melakukan sesuatu yang tidak mungkin kamu percaya apabila kamu mendengarnya.


text:
Dengarlah! Aku akan menjadikan orang Babilonia berkuasa, bangsa yang bengis dan gopoh. Mereka mara ke seluruh dunia untuk menaklukkan negeri lain.


text:
Mereka menimbulkan ketakutan dan kegentaran di merata-rata tempat. Mereka sangat sombong sehingga beranggapan bahawa semua perbuatan mereka betul dan sah di sisi undang-undang.


text:
Kuda orang Babilonia lebih pantas daripada harimau bintang dan lebih ganas daripada serigala yang lapar. Pasukan askar berkuda Babilonia datang dari negeri-negeri jauh; kuda mereka menderap. Pasukan askar berkuda datang menyerang seperti burung helang menyambar mangsa.


text:
Tentera Babilonia mara dan menyerang dengan ganas; setiap orang ketakutan apabila mereka datang. Tawanan perang mereka sebanyak butir pasir.


text:
Orang Babilonia menghina raja-raja dan mentertawakan para pembesar kerajaan. Tidak ada kubu yang dapat menghalang mereka. Mereka menambak tanah pada tembok kubu, lalu merebutnya.


text:
Kemudian mereka bergegas pergi seperti tiupan angin. Mereka bersalah kerana mendewakan kekuatan sendiri.”


text:
Ya TUHAN, Engkau Allah sejak dahulu. Engkau Allahku yang suci dan kekal. Ya TUHAN, Allahku dan pelindungku, Engkau telah memilih orang Babilonia; Engkau menguatkan mereka supaya dapat menghukum kami.


text:
Tetapi bagaimana Engkau tahan melihat orang yang khianat dan jahat seperti mereka? Engkau terlalu suci untuk memandang kejahatan; Engkau tidak dapat tahan sabar dengan orang yang berbuat salah. Tetapi mengapa Engkau berdiam diri apabila orang Babilonia membinasakan orang yang tidak sejahat mereka?


text:
Mana boleh Engkau memperlakukan manusia seperti ikan atau seperti sekawanan serangga yang tidak mempunyai pemimpin?


text:
Orang Babilonia menangkap orang dengan mata kail, seolah-olah yang ditangkap itu ikan. Orang Babilonia menyeret tawanan mereka di dalam jala sambil bersorak-sorak kerana penangkapan itu!


text:
Bahkan mereka menyembah jala mereka dan mempersembahkan korban kepada jala itu, kerana jala memberi mereka rezeki berlimpah-limpah dan hidup mewah.


text:
Adakah selamanya mereka akan menggunakan pedang dan terus-menerus membinasakan bangsa-bangsa tanpa belas kasihan?


text:
Aku akan naik ke menara pengawal, lalu menunggu apa yang akan difirmankan TUHAN kepadaku dan apa jawapan-Nya bagi sungutanku.


text:
TUHAN menjawab aku, “Tulislah dengan jelas apa yang Kunyatakan kepadamu, supaya dapat dibaca dengan mudah. Tulislah semuanya pada batu tulis daripada tanah liat.


text:
Tulislah perkhabaran itu kerana belum sampai masanya untuk berlaku. Tetapi masa itu akan segera tiba dan apa yang Aku nyatakan kepadamu ini akan pasti berlaku. Walaupun nampaknya masa itu lambat datang, tetapi tunggu saja; hal itu akan pasti berlaku dan tidak akan ditangguhkan.


text:
Inilah perkhabaran itu: ‘Orang yang melakukan kejahatan akan binasa, tetapi orang yang melakukan kehendak Allah akan hidup kerana mereka setia kepada Allah.’ ”


text:
Kekayaan menipu orang. Orang yang tamak itu angkuh dan gelisah. Seperti maut, mereka juga tidak pernah puas. Itulah sebabnya mereka menaklukkan bangsa demi bangsa.


text:
Penakluk akan dicemuh dan dihina oleh orang yang ditakluk. Mereka akan berkata, “Malanglah kamu kerana mengambil barang yang bukan milik kamu! Berapa lama lagi kamu memperkaya diri dengan memaksa orang yang berhutang kepada kamu untuk membayar hutang?”


text:
Tetapi tanpa kamu sedari, kamu yang telah menaklukkan orang lain akan berhutang juga dan dipaksa untuk membayar faedah. Musuh akan datang dan menyebabkan kamu gementar ketakutan. Mereka akan merampas harta kamu!


text:
Kamu telah merampas harta banyak bangsa. Tetapi kini bangsa-bangsa yang terselamat akan merampas harta kamu kerana pembunuhan yang telah kamu lakukan dan kerana kekejaman kamu terhadap penduduk dunia serta kota-kota di dunia.


text:
Malang menimpa kamu! Kamu memperkaya keluarga kamu dengan apa yang kamu peroleh dengan keganasan. Kamu telah membina rumah yang selamat untuk melindungi keluarga kamu daripada malapetaka.


text:
Tetapi rancangan kamu itu mempermalukan keluarga kamu; dengan memusnahkan banyak bangsa, kamu mendatangkan kehancuran diri sendiri.


text:
Malang menimpa kamu kerana kamu mendirikan kota yang berasaskan kejahatan dan membinanya dengan pembunuhan.


text:
Bangsa-bangsa yang kamu taklukkan menghabiskan tenaga dengan sia-sia; segala sesuatu yang dibina oleh mereka habis dimakan api. TUHAN Yang Maha Kuasa telah melakukan hal ini.


text:
Tetapi sebagaimana lautan penuh dengan air, demikianlah bumi pun akan penuh dengan orang yang mengenal TUHAN dan kuasa-Nya.


text:
Malang menimpa kamu kerana dengan berang kamu menghina dan mempermalukan jiran-jiran kamu; kamu menyebabkan mereka terhuyung-hayang seperti orang mabuk.


text:
Sekarang tibalah giliran kamu untuk dipermalukan dan bukan untuk dihormati. Kehormatan kamu akan berubah menjadi kehinaan. TUHAN akan memaksa kamu minum dari cawan yang berisi hukuman; kamu akan meminumnya dan terhuyung-hayang.


text:
Kamu menebang pokok-pokok di hutan Lebanon, tetapi sekarang kamu sendiri akan ditebang. Kamu membunuh binatang di situ, tetapi sekarang binatang akan menakutkan kamu. Semuanya ini berlaku kerana pembunuhan dan keganasan yang telah kamu lakukan terhadap penduduk dunia serta kota-kota di dunia.


text:
Apakah gunanya berhala? Berhala hanya buatan manusia dan yang kamu dapat daripadanya hanya dusta belaka. Apakah keuntungan yang diperoleh pembuat berhala dengan berhala? Berhala tidak dapat bercakap!


text:
Malang menimpa kamu kerana kamu berkata kepada sepotong kayu, “Bangunlah!” atau kepada sebuah batu besar, “Bangkitlah!” Dapatkah berhala menyatakan sesuatu kepadamu? Mungkin berhala dilapisi perak dan emas, tetapi berhala itu tidak bernyawa.


text:
Ya TUHAN, aku telah mendengar tentang perbuatan-Mu, rasa kagum memenuhi hatiku. Semoga Engkau melakukan lagi perbuatan-Mu yang ajaib pada zaman kami. Kasihanilah kami walaupun Engkau murka.


text:
Engkau datang lagi dari Edom; Engkau Allah yang suci datang dari perbukitan Paran. Keagungan-Mu meliputi langit; bumi penuh dengan pujian untuk-Mu.


text:
Engkau datang dan bersinar seperti kilat; cahaya memancar dari tangan-Mu, di situlah kuasa-Mu disembunyikan.


text:
Apabila Engkau berhenti, bumi bergegar; apabila Engkau memandang, bangsa-bangsa gempar. Gunung-gunung yang abadi hancur berkecai; bukit-bukit yang kekal pun mendap, bukit-bukit tempat Engkau berjalan sejak zaman purba.


text:
Adakah sungai yang menyebabkan Engkau marah, ya TUHAN? Adakah lautan yang menyebabkan Engkau murka? Engkau menunggangi awan dan mengendarai awan ribut, ketika Engkau datang untuk memberikan kemenangan kepada umat-Mu.


text:
Engkau bersiap untuk menggunakan busur-Mu, bersedia untuk melepaskan anak panah-Mu. Bumi merekah dan sungai mengalir.


text:
Apabila gunung-gunung nampak Engkau, semuanya bergoncang; hujan turun mencurah dari langit. Air di bawah bumi menderu dan ombaknya bergelora.


text:
Ketika panah-Mu yang laju berkilat, dan tombak-Mu yang bersinar berkilau-kilauan, matahari dan bulan berhenti beredar.


text:
Engkau keluar untuk menyelamatkan umat-Mu, untuk menyelamatkan raja pilihan-Mu. Engkau menjatuhkan pemimpin orang jahat, dan memusnahkan semua pengikutnya.


text:
Anak panah-Mu menembusi panglima tenteranya, apabila tenteranya datang seperti angin ribut untuk menyebabkan kami lari bertempiaran. Mereka berasa seronok seperti orang yang dengan sembunyi-sembunyi menindas orang miskin.


text:
Aku mendengar semuanya itu dan aku gementar; bibirku bergetar kerana aku ketakutan. Tubuhku lemah tidak bermaya, kakiku tersandung ketika berjalan. Dengan tenang aku akan menanti waktunya Engkau menghukum orang yang menyerang kita.


text:
Walaupun pokok ara tidak berbunga, dan pokok anggur tidak berbuah, walaupun hasil pokok zaitun menyedihkan, dan ladang gandum mengecewakan, walaupun domba mati semuanya, dan kandang lembu kosong belaka,


text:
Engkaulah TUHAN Raja yang memberi aku kekuatan, seperti kaki rusa, kakiku Engkau kukuhkan, dan keselamatanku Engkau jaga di pergunungan.


text:
Inilah perkhabaran TUHAN kepada Zefanya pada masa Raja Yosia putera Raja Amon memerintah Yehuda. (Bapa Zefanya ialah Kusyi, datuknya Gedalya, moyangnya Amarya, dan moyotnya Raja Hizkia.)


text:
semua manusia dan binatang, termasuk burung dan ikan. Aku akan menumpas orang jahat. Aku akan membinasakan segenap umat manusia; tiada seorang pun akan Kubiarkan hidup. Aku, TUHAN, telah berfirman.


text:
Aku akan menghukum penduduk Yerusalem dan penduduk seluruh Yehuda. Aku akan melenyapkan sisa-sisa penyembahan Baal dari tempat-tempat itu. Imam-imam yang mengabdikan diri kepada Baal akan dilupakan sama sekali.


text:
Aku akan membinasakan sesiapa sahaja yang naik ke bumbung untuk menyembah matahari, bulan dan bintang-bintang. Aku juga akan membinasakan orang yang menyembah Aku dan bersumpah setia kepada-Ku, tetapi juga bersumpah demi nama Dewa Milkom.


text:
Aku akan membinasakan orang yang telah meninggalkan Aku dan tidak lagi mengikut Aku; mereka yang tidak datang kepada-Ku dan tidak minta bimbingan daripada-Ku.”


text:
Hari TUHAN sudah hampir. Pada hari itu Dia akan menghakimi orang; oleh itu berdiam dirilah di hadapan-Nya. TUHAN sedang bersedia untuk membantai umat-Nya seperti binatang disembelih untuk korban, dan Dia telah menjemput musuh untuk menjarah Yehuda.


text:
TUHAN berfirman, “Pada hari pembantaian itu, Aku akan menghukum para pembesar, putera-putera raja, dan semua orang yang mengamalkan adat resam bangsa asing.


text:
Aku akan menghukum semua orang yang beribadat seperti orang yang tidak mengenal Aku, dan yang mencuri serta membunuh untuk memenuhi rumah majikan mereka dengan barang-barang jarahan.”


text:
TUHAN berfirman, “Pada hari itu, kamu akan mendengar tangisan di Gerbang Ikan di Yerusalem. Suara ratapan akan kedengaran dari perkampungan baru di kota itu dan bunyi dentum yang kuat akan bergema dari bukit-bukit.


text:
Merataplah dan menangislah apabila kamu mendengar semua itu, hai penduduk kota di bahagian bawah, kerana semua pedagang telah mati.


text:
Pada masa itu Aku akan mengambil pelita dan menggeledah kota Yerusalem. Aku akan menghukum penduduknya yang puas dan yakin dengan diri sendiri, dan yang berkata, ‘TUHAN tidak pernah bertindak begini atau begitu.’


text:
Harta mereka akan dirampas dan rumah mereka dimusnahkan. Mereka akan membangun rumah, tetapi tidak mendiaminya. Mereka akan mengusahakan ladang anggur tetapi tidak minum wain, hasil ladang itu.”


text:
Hari penghakiman TUHAN sudah dekat, sesungguhnya, hari itu sudah sangat hampir dan akan tiba dengan segera. Hari itu akan penuh kepedihan, sehingga askar-askar yang paling gagah pun akan meraung-raung kerana putus asa.


text:
Hari itu hari kemurkaan, hari kesusahan dan kegelisahan, hari kejatuhan dan kemusnahan, hari kegelapan dan kesuraman, hari yang kelam dan berkabut.


text:
Sepanjang hari itu akan terdengar bunyi trompet dan pekik perang daripada askar-askar yang menyerang kota-kota berkubu dan menara-menara tinggi.


text:
TUHAN berfirman, “Aku akan mendatangkan banyak bencana kepada manusia, sehingga setiap orang akan meraba-raba seperti orang buta. Mereka telah berdosa terhadap Aku, dan sekarang darah mereka akan tercurah seperti air, lalu mayat mereka akan membusuk di tanah.”


text:
Pada hari itu, TUHAN akan menunjukkan kemurkaan-Nya, maka segala emas dan perak tidak dapat menyelamatkan mereka. Seluruh bumi akan dimusnahkan oleh api kemurkaan-Nya. Dengan tiba-tiba, Dia akan mencabut nyawa semua orang yang tinggal di bumi.


text:
sebelum kamu diusir seperti sekam yang ditiup angin. Insaflah sebelum hari kemurkaan TUHAN tiba, dan sebelum kamu ditimpa kemarahan TUHAN yang menyala-nyala.


text:
Kembalilah kepada TUHAN, hai semua orang yang rendah hati di negeri ini, iaitu orang yang mentaati perintah-Nya. Lakukanlah apa yang dikehendaki TUHAN, dan rendahkanlah dirimu di hadapan-Nya. Mungkin kamu akan terlepas daripada hukuman pada hari TUHAN menunjukkan kemurkaan-Nya.


text:
Tiada sesiapa lagi yang tinggal di kota Gaza. Kota Askelon akan ditinggalkan. Penduduk Asdod akan diusir dalam setengah hari, dan penduduk Ekron akan dihalau dari kota mereka.


text:
Malanglah kamu, hai orang Filistin, bangsa yang tinggal di kawasan pantai. TUHAN telah menentukan hukuman bagi kamu. Dia akan membinasakan kamu, dan tiada seorang pun yang akan terselamat.


text:
Tanah kamu di tepi laut akan menjadi padang rumput; gubuk gembala dan kandang domba akan dibina di situ.


text:
Penduduk Yehuda yang terselamat akan menduduki tanah kamu. Mereka akan menggembalakan ternakan di situ, lalu pada malam hari mereka akan tidur di rumah-rumah di kota Askelon. TUHAN, Allah mereka akan menyertai mereka dan menjadikan mereka makmur semula.


text:
TUHAN Yang Maha Kuasa berfirman, “Aku telah mendengar bangsa Moab dan Amon menghina serta mengejek umat-Ku. Mereka bercakap besar kerana mereka akan merampas tanah umat-Ku.


text:
Demi Aku TUHAN yang hidup, Allah yang disembah Israel, Aku bersumpah bahawa Moab dan Amon akan dimusnahkan seperti Sodom dan Gomora. Negeri-negeri itu akan dipenuhi perigi garam dan selama-lamanya menjadi puing-puing, yang ditumbuhi semak duri. Umat-Ku yang terselamat akan menjarah harta penduduk negeri-negeri itu lalu merampas tanah mereka.”


text:
Demikianlah penduduk Moab dan Amon akan dihukum kerana kesombongan dan keangkuhan mereka, dan juga kerana penghinaan mereka terhadap umat TUHAN Yang Maha Kuasa.


text:
TUHAN akan menyebabkan mereka sangat ketakutan. Dia akan menghancurkan dewa-dewa di bumi. Kemudian semua bangsa akan beribadat kepada TUHAN, masing-masing di negeri sendiri.


text:
Selepas itu TUHAN akan menggunakan kuasa-Nya untuk menghancurkan Asyur. Kota Niniwe akan dijadikan tempat yang sunyi sepi dan gurun yang tandus.


text:
Di situ ternakan dan semua jenis haiwan akan berbaring. Burung hantu akan bersarang di reruntuhan itu dan berteriak-teriak dari jendela. Burung gagak akan menggauk-gauk di ambang-ambang pintu. Kayu sedar pada bangunan-bangunan kota itu akan habis ditanggalkan.


text:
Itulah yang akan terjadi pada kota yang riang gembira itu dan yang menganggap dirinya aman tenteram. Penduduknya menyangka bahawa kota mereka itulah kota yang terbesar di dunia. Betapa sepinya daerah itu, tiada penghuninya kecuali binatang hutan yang bersarang di situ! Tiap-tiap orang yang lalu di kota itu akan menghinanya dan berasa ngeri.


text:
Malanglah Yerusalem, kota derhaka yang suka memberontak terhadap TUHAN dan yang menindas penduduknya sendiri.


text:
Kota itu tidak mengendahkan nasihat TUHAN, dan tidak pula menerima tegur ajar-Nya. Kota itu tidak berharap kepada TUHAN dan tidak meminta tolong kepada-Nya.


text:
Para pembesar kota itu seperti singa yang mengaum-aum. Hakim-hakimnya seperti serigala lapar yang sangat rakus sehingga sepotong tulang pun tiada yang ditinggalkan untuk esok harinya.


text:
Nabi-nabi kota itu tidak bertanggungjawab dan tidak dapat dipercayai; para imam menajiskan apa yang dikhaskan untuk TUHAN dan memutarbalikkan hukum Allah bagi kepentingan mereka sendiri.


text:
Tetapi TUHAN masih di kota itu; Dia sentiasa melakukan yang benar dan tidak pernah melakukan yang salah. Setiap pagi Dia pasti memberikan keadilan kepada umat-Nya. Namun orang yang tidak mengenal keadilan di kota itu tetap berbuat jahat tanpa mengenal malu.


text:
TUHAN berfirman, “Aku telah melenyapkan banyak bangsa; Aku menghancurkan kota-kota mereka, dan menjadikan tembok serta menara-menara mereka itu reruntuhan. Kota-kota mereka sunyi tanpa penghuni dan jalan-jalan pun lengang; tiada lagi orang yang tinggal di situ.


text:
Aku berfikir, ‘Sekarang sudah tentu umat-Ku menghormati Aku dan menerima tegur ajar-Ku. Pasti mereka selalu mengingat pengajaran yang Aku berikan kepada mereka.’ Tetapi nampaknya, mereka lebih giat lagi berbuat jahat daripada sebelumnya.”


text:
TUHAN berfirman, “Tetapi awas! Tunggu saja harinya Aku bangkit sebagai saksi untuk menuduh bangsa-bangsa. Aku telah mengambil keputusan untuk mengumpulkan bangsa-bangsa dan kerajaan-kerajaan supaya Aku dapat menimpakan kemurkaan-Ku kepada mereka. Seluruh bumi akan dimusnahkan oleh api kemurkaan-Ku.


text:
Tetapi kemudian Aku akan mengubah hati bangsa-bangsa itu, sehingga mereka berdoa kepada-Ku sahaja dan bukan kepada tuhan-tuhan lain. Semua bangsa itu akan mentaati Aku.


text:
Bahkan dari Etiopia yang jauh, umat-Ku yang tercerai-cerai itu akan datang dan mempersembahkan korban kepada-Ku.


text:
Pada masa itu, hai umat-Ku, kamu tidak perlu berasa malu lagi kerana telah memberontak terhadap Aku. Aku akan menyingkir setiap orang yang sombong dan angkuh; kamu tidak akan memberontak lagi terhadap Aku di bukit-Ku yang suci.


text:
Orang yang hina dan yang rendah hati akan Kubiarkan tinggal di sana. Mereka akan datang meminta tolong kepada-Ku.


text:
Orang Israel yang terselamat tidak akan berbuat jahat kepada sesiapa pun; mereka tidak akan berdusta dan tidak menipu. Mereka akan makmur dan aman; mereka tidak akan takut kepada sesiapa pun.”


text:
Hai umat Israel, hendaklah kamu bersorak dan bernyanyi! Hai penduduk Yerusalem, hendaklah kamu bergembira dengan segenap hati!


text:
TUHAN sudah berhenti menghukum kamu; Dia telah mengusir semua musuh kamu. TUHAN, raja Israel, menyertai kamu; tiada lagi yang menakutkan kamu.


text:
Akan tiba masanya orang berkata kepada Yerusalem, “Hai Bukit Sion, jangan takut dan jangan putus asa.


text:
TUHAN, Allah kamu menyertai kamu; kamu menang kerana kuasa-Nya. TUHAN gembira dan bersukacita kerana kamu; Dia memberi kamu hidup baru kerana Dia mengasihi kamu. Kamu menyukakan hati-Nya, maka Dia akan menyanyi dengan gembira,


text:
seperti orang yang sedang berpesta.” TUHAN berfirman, “Aku tidak lagi membiarkan kamu ditimpa bencana; Aku tidak lagi membiarkan kamu dihina.


text:
Masanya akan tiba; Aku akan menghukum penindas kamu. Aku menyelamatkan orang tempang, dan membawa pulang orang yang dibuang. Aku akan menyebabkan orang menghormati mereka, sehingga di seluruh dunia, mereka tidak lagi dihina.


text:
Masanya akan tiba; Aku akan membawa pulang orang yang tercerai-cerai; Aku akan menjadikan kamu termashyur di seluruh bumi, dan menjadikan kamu makmur sekali lagi.” TUHAN telah berfirman.


text:
Pada tahun kedua pemerintahan Darius sebagai raja Persia, pada hari pertama bulan keenam, TUHAN berfirman melalui Nabi Hagai. Perkhabaran TUHAN itu ditujukan kepada Zerubabel anak Sealtiel, gabenor Yehuda, dan juga kepada Imam Agung Yosua anak Yozadak.


text:
TUHAN Yang Maha Kuasa berfirman kepada Hagai, “Bangsa ini berkata bahawa belum masanya untuk membina semula Rumah-Ku.”


text:
Kamu sudah menabur banyak benih, namun tuaian kamu sedikit. Kamu mempunyai makanan, tetapi tidak cukup untuk mengenyangkan kamu. Kamu mempunyai wain, tetapi tidak cukup untuk memuaskan hati. Kamu mempunyai pakaian, tetapi tidak cukup untuk memanaskan badan. Upah yang diterima kaum buruh tidak cukup untuk menyara hidup mereka.


text:
Sekarang, naiklah ke bukit-bukit untuk mengambil kayu balak, lalu binalah semula Rumah-Ku. Maka Aku akan berkenan kepada kamu, dan Aku akan disembah lagi dengan cara yang sepatutnya.


text:
Kamu mengharapkan tuaian banyak, tetapi yang kamu dapat sedikit sekali. Apabila kamu membawa tuaian itu pulang, Aku meniupnya sehingga habis dibawa angin. Mengapa Aku melakukan hal itu? Aku melakukannya kerana Rumah-Ku masih reruntuhan, sedangkan kamu semua sibuk membina rumah masing-masing.


text:
Aku sudah mendatangkan kemarau ke negeri ini sehingga bukit, ladang gandum, ladang anggur, kebun zaitun dan segala tumbuhan di negeri ini menjadi kering. Manusia, haiwan, dan segala tanaman kamu ditimpa kemarau.”


text:
Kemudian Zerubabel dan Yosua serta segenap umat Israel yang sudah kembali dari pembuangan di Babilonia, mentaati kata-kata Nabi Hagai, utusan TUHAN itu. Mereka melakukan apa yang diperintahkan TUHAN kepada mereka, kerana mereka takut akan TUHAN.


text:
Kemudian Hagai menyampaikan firman TUHAN kepada mereka bahawa TUHAN sudah berjanji akan menyertai mereka.


text:
Demikianlah TUHAN menggerakkan hati Zerubabel, gabenor Yehuda itu, Imam Agung Yosua, dan semua orang yang sudah kembali dari pembuangan supaya membina Rumah TUHAN Yang Maha Kuasa, Allah mereka.


text:
Mereka mula bekerja pada hari kedua puluh empat bulan keenam dalam tahun kedua pemerintahan Raja Darius.


text:
Pada hari kedua puluh satu bulan ketujuh pada tahun itu juga, TUHAN berfirman lagi melalui Nabi Hagai.


text:
TUHAN menyuruh Hagai menyampaikan perkhabaran berikut kepada Zerubabel, gabenor Yehuda itu, Imam Agung Yosua, dan rakyat,


text:
“Adakah sesiapa antara kamu yang masih ingat betapa cantiknya Rumah-Ku dahulu? Sekarang bagaimana keadaannya, menurut pendapat kamu? Mungkin kelihatannya tidak menarik sama sekali.


text:
Ketika kamu keluar dari Mesir, Aku telah berjanji untuk selalu menyertai kamu. Sekarang pun Aku masih menyertai kamu. Oleh itu, kamu tidak perlu takut.


text:
Aku akan menggulingkan semua kerajaan dan harta benda mereka akan dibawa ke sini, sehingga Rumah-Ku akan penuh dengan kekayaan.


text:
Rumah-Ku yang baru akan lebih cantik daripada yang dahulu, dan di situlah Aku memberi umat-Ku kemakmuran dan kedamaian.” Demikianlah firman TUHAN Yang Maha Kuasa.


text:
Pada hari kedua puluh empat bulan kesembilan dalam tahun kedua pemerintahan Raja Darius, TUHAN berfirman lagi kepada Nabi Hagai.


text:
Seandainya ada orang yang mengambil sepotong daging daripada korban yang dipersembahkan kepada TUHAN, lalu membawanya pulang di dalam lipatan jubahnya, kemudian jubahnya itu tersentuh roti atau sesuatu masakan, atau wain, atau minyak zaitun, atau makanan apa sahaja, adakah semua itu menjadi suci juga?” Ketika Hagai mengemukakan pertanyaan itu, para imam menjawab, “Tidak.”


text:
Kemudian Hagai bertanya lagi, “Seandainya ada orang yang menjadi najis kerana dia menyentuh mayat, kemudian dia menyentuh salah satu daripada makanan itu, adakah makanan itu menjadi najis pula?” Para imam menjawab, “Ya.”


text:
Kemudian Hagai berkata, “TUHAN berfirman bahawa peraturan itu berlaku juga kepada umat Israel di negeri ini dan pada segala sesuatu yang dihasilkan oleh mereka. Oleh itu, apa yang dipersembahkan mereka di atas mazbah ini, menjadi najis.”


text:
TUHAN berfirman, “Perhatikanlah apa yang telah berlaku sebelum hari ini, pada masa Rumah-Ku belum diperbaiki! Bagaimanakah keadaan kamu pada masa itu?


text:
Kamu pergi melihat timbunan gandum dan menyangka akan mendapat 200 kilogram gandum, tetapi ternyata ada 100 kilogram sahaja. Kamu telah pergi mencedok 100 liter wain dari tong wain, tetapi yang ada hanya 40 liter.


text:
Aku sudah mendatangkan angin panas dan menurunkan hujan batu untuk menghancurkan segala hasil ladang kamu, tetapi kamu masih tidak mahu kembali kepada-Ku.


text:
Pada hari ini, hari kedua puluh empat bulan kesembilan, batu asas Rumah-Ku selesai diletakkan. Perhatikanlah apa yang akan berlaku mulai sekarang.


text:
Meskipun tiada lagi gandum yang tinggal, dan pokok anggur, pokok ara, pokok delima, serta pokok zaitun belum berbuah, tetapi mulai sekarang Aku akan memberkati kamu!”


text:
Pada hari itu juga, hari kedua puluh empat bulan kesembilan, TUHAN memberikan perkhabaran yang kedua kepada Hagai,


text:
untuk disampaikan kepada Zerubabel, gabenor Yehuda. TUHAN berfirman, “Tidak lama lagi Aku akan menggoncangkan langit dan bumi,


text:
menjatuhkan kerajaan, dan menghancurkan kuasa mereka. Aku akan menunggangbalikkan kereta-kereta kuda dengan pengemudinya; semua kuda akan mati dan penunggang-penunggangnya akan saling membunuh.


text:
Pada hari itu, hai Zerubabel, hamba-Ku, Aku akan melantik engkau untuk memerintah demi nama-Ku, kerana engkaulah yang sudah Aku pilih.” Demikianlah firman TUHAN Yang Maha Kuasa.


text:
Pada bulan kelapan dalam tahun kedua pemerintahan Raja Darius di Persia, TUHAN menyampaikan perkhabaran ini kepada Nabi Zakharia anak Berekhya dan cucu Ido.


text:
TUHAN Yang Maha Kuasa memberikan perintah kepada Zakharia untuk menyampaikan perkhabaran ini kepada umat-Nya, “Aku, TUHAN sangat murka kepada nenek moyang kamu.


text:
Tetapi sekarang Aku berfirman kepada kamu: Kembalilah kepada-Ku, maka Aku juga akan kembali kepada kamu.


text:
Jangan berlaku seperti nenek moyang kamu. Dahulu kala, para nabi menyampaikan perkhabaran-Ku kepada mereka agar berhenti berbuat jahat dan berhenti berbuat dosa. Tetapi mereka tidak mahu mendengarkan Aku dan tidak mahu mentaati Aku.


text:
Dengan perantaraan para nabi, hamba-Ku, Aku menyampaikan perintah dan amaran-Ku kepada nenek moyang kamu. Tetapi mereka tidak mempedulikannya sehingga harus menanggung akibatnya. Kemudian mereka bertaubat dan mengakui bahawa Aku, TUHAN Yang Maha Kuasa, telah menghukum mereka setimpal dengan kesalahan mereka dan sesuai dengan ketentuan-Ku.”


text:
Pada hari kedua puluh empat bulan Syebat, iaitu bulan sebelas dalam tahun kedua pemerintahan Raja Darius, TUHAN menyampaikan perkhabaran-Nya kepadaku. Dalam suatu penglihatan pada waktu malam,


text:
aku nampak malaikat TUHAN menunggang seekor kuda merah. Dia berhenti di sebuah lembah di antara pokok kemunting. Di belakangnya ada lagi beberapa ekor kuda - ada yang merah, ada yang bertelau-telau, dan ada yang putih.


text:
Aku bertanya kepadanya, “Tuan, apakah maknanya semua kuda ini?” Dia menjawab, “Aku akan menunjukkan maknanya kepadamu.


text:
Semua kuda itu memberikan laporan kepada malaikat, “Kami telah menjelajahi seluruh muka bumi dan mendapati bahawa seluruh bumi tenang dan tenteram.”


text:
Kemudian malaikat itu berkata, “Ya TUHAN Yang Maha Kuasa, Engkau murka kepada Yerusalem dan kota-kota di Yehuda selama tujuh puluh tahun. Sampai bilakah Engkau akan tetap murka dan tidak mengampuni mereka?”


text:
lalu malaikat itu menyuruh aku mengisytiharkan firman TUHAN Yang Maha Kuasa, “Aku sangat mengasihi kota Yerusalem dan mengambil berat terhadap kota-Ku yang suci itu.


text:
Tetapi Aku sangat murka kepada bangsa-bangsa yang berasa aman dan tenteram. Ketika Aku menahan kemurkaan-Ku terhadap umat-Ku, bangsa-bangsa itu menambah penderitaan umat-Ku.


text:
Oleh itu Aku kembali ke Yerusalem untuk mengasihani kota itu. Rumah-Ku akan dibina semula dan kota itu akan diperbaiki.”


text:
Malaikat itu menyuruh aku mengisytiharkan perkhabaran ini juga, “TUHAN Yang Maha Kuasa berfirman bahawa kota-kota-Nya akan makmur semula dan bahawa sekali lagi Dia akan menolong Yerusalem dan mengakuinya sebagai milik-Nya sendiri.”


text:
Aku bertanya kepada malaikat yang telah bertutur kepadaku, “Apakah makna tanduk-tanduk itu?” Dia menjawab, “Tanduk-tanduk itu melambangkan kuasa kerajaan dunia yang mencerai-beraikan penduduk Yehuda, Israel, dan Yerusalem.”


text:
Aku bertanya, “Apakah maksud kedatangan mereka?” Dia menjawab, “Mereka datang untuk menakutkan dan menggulingkan bangsa-bangsa yang telah memusnahkan Yehuda serta mencerai-beraikan penduduknya.”


text:
Aku bertanya kepadanya, “Hendak ke mana?” Dia menjawab, “Aku hendak mengukur Yerusalem. Aku ingin tahu panjang dan lebar kota itu.”


text:
Kemudian aku nampak malaikat yang telah bertutur dengan aku itu, melangkah maju, dan satu malaikat lain menemuinya.


text:
Malaikat yang pertama berkata kepada malaikat yang kedua, “Cepat pergi kepada pemuda yang memegang tali pengukur itu, dan beritahu dia bahawa Yerusalem akan penuh sesak dengan manusia dan ternakan, sehingga tembok kota tidak dapat dibina lagi.


text:
TUHAN telah berjanji bahawa Dia sendiri akan menjadi tembok api yang mengelilingi kota itu untuk melindunginya, dan Dia akan tinggal di situ dengan segala kemuliaan-Nya.”


text:
TUHAN berfirman kepada umat-Nya, “Aku telah mencerai-beraikan kamu ke segala arah. Tetapi sekarang, hai orang buangan, larilah dari Babilonia dan kembalilah ke Yerusalem.


text:
Sesiapa yang menyerang kamu, menyerang buah hati-Ku.” Oleh itu TUHAN Yang Maha Kuasa menyuruh aku menyampaikan perkhabaran ini kepada bangsa-bangsa yang telah menjarah umat-Nya,


text:
“TUHAN sendiri akan melawan kamu. Kamu akan dijarah oleh bekas hamba kamu sendiri.” Apabila hal itu berlaku, semua orang akan tahu bahawa TUHAN Yang Maha Kuasa telah mengutus aku.


text:
TUHAN berfirman, “Bernyanyilah dengan gembira, hai penduduk Yerusalem! Aku akan tinggal di tengah-tengah kamu!”


text:
Pada masa itu banyak bangsa akan datang kepada TUHAN untuk menjadi umat-Nya. Dia akan tinggal di tengah-tengah kamu, dan kamu akan tahu bahawa TUHAN telah mengutus aku kepada kamu.


text:
Sekali lagi Yehuda akan menjadi milik khas TUHAN di tanah-Nya yang suci, dan Yerusalem akan menjadi kota yang paling disayangi-Nya.


text:
Hai semua orang, berdiamlah di hadapan TUHAN kerana Dia telah berangkat dari tempat kediaman-Nya yang suci.


text:
Dalam penglihatan yang lain, TUHAN menunjukkan Imam Agung Yosua kepadaku. Imam Agung Yosua sedang berdiri di hadapan malaikat TUHAN. Iblis yang telah bersedia untuk menuduh Yosua, berdiri di sebelah Yosua.


text:
Malaikat TUHAN berkata kepada Iblis, “Semoga TUHAN menghukum engkau, hai Iblis! Semoga TUHAN yang mengasihi Yerusalem menghukum engkau. Orang ini bagaikan puntung kayu yang ditarik dari api.”


text:
Malaikat itu berkata kepada pembantu-pembantunya di syurga, “Buanglah pakaian kotor yang dipakai orang ini.” Kemudian dia berkata kepada Yosua, “Aku telah membuang dosamu; aku akan memberi engkau pakaian baru.”


text:
Dia memerintahkan pembantu-pembantunya memasang serban bersih pada kepala Yosua, lalu mereka melakukannya. Selepas itu mereka mengenakan pakaian baru pada Yosua sementara malaikat TUHAN berdiri di situ.


text:
firman TUHAN Yang Maha Kuasa, “Jika engkau mematuhi hukum-Ku dan melakukan tugas yang Aku berikan kepadamu, engkau boleh melanjutkan tugas sebagai pemimpin di dalam Rumah-Ku dan juga sebagai pengurus halamannya. Aku akan mendengarkan doamu, seperti Aku mendengarkan doa para malaikat yang di hadirat-Ku.


text:
Dengarlah hai Imam Agung Yosua, dan juga kamu imam-imam yang menjadi rakannya, kamu semua lambang masa depan yang baik. Pada masa itu, Aku akan mengutus hamba-Ku yang disebut ‘Tunas’.


text:
Aku akan meletakkan sebuah batu bersegi tujuh di hadapan Yosua. Aku akan mengukirkan tulisan-tulisan pada batu itu. Dalam satu hari, Aku akan membuang dosa negeri ini.


text:
Apabila hari itu tiba, setiap orang akan menjemput jirannya datang dan menikmati kedamaian dan keamanan di tengah-tengah ladang anggur dan pokok ara kamu.”


text:
Malaikat yang telah bertutur kepadaku itu datang lagi dan mengejutkan aku seolah-olah aku sedang tidur.


text:
Dia bertanya, “Apakah yang engkau nampak?” Aku menjawab, “Aku nampak sebuah kaki pelita emas. Di bahagian atasnya ada sebuah mangkuk minyak. Pada kaki pelita itu ada tujuh buah pelita yang setiap satunya mempunyai tujuh buah tempat sumbu.


text:
Di sebelah kiri kaki pelita itu ada sebatang pokok zaitun, dan di sebelah kanan pun ada sebatang pokok zaitun.”


text:
Malaikat itu menyuruh aku menyampaikan perkhabaran TUHAN ini kepada Zerubabel, “Engkau akan berjaya bukan dengan kekuatan tentera ataupun kekuatanmu sendiri, melainkan dengan Roh-Ku.


text:
Halangan sebesar gunung pun akan tersingkir dari hadapanmu. Engkau akan membina semula Rumah-Ku, dan pada masa engkau meletakkan batu yang terakhir di tempatnya, orang akan berseru, ‘Alangkah indahnya!’ ”


text:
Dia berfirman, “Zerubabel telah meletakkan batu asas Rumah-Ku, dan dia akan menyelesaikan bangunan itu. Jika hal itu berlaku, umat-Ku akan tahu bahawa Akulah yang telah mengutus engkau, Zakharia, kepada mereka.


text:
Mereka kecewa kerana kemajuan pembinaan itu terlalu lambat. Tetapi mereka akan nampak Zerubabel meneruskan pembinaan Rumah-Ku, dan mereka akan bersukacita.”


text:
Malaikat itu menanyakan apa yang aku nampak. Aku menjawab, “Aku nampak sebuah naskhah gulungan terbang di udara. Panjangnya sembilan meter dan lebarnya empat meter setengah.”


text:
Kemudian dia berkata kepadaku, “Pada naskhah gulungan itu ada tertulis kutukan terhadap seluruh negeri ini. Pada satu muka naskhah gulungan itu ada tertulis bahawa setiap pencuri akan dibuang dari negeri ini, dan pada muka sebelah gulungan naskhah itu ada tertulis bahawa setiap orang yang mengangkat sumpah palsu akan dibuang juga.


text:
TUHAN Yang Maha Kuasa berfirman bahawa Dia akan mendatangkan kutukan itu ke rumah setiap pencuri dan rumah setiap orang yang mengangkat sumpah palsu. Kutukan itu akan tinggal di rumah mereka sehingga semuanya menjadi runtuhan.”


text:
“Apakah itu?” tanyaku. Dia menjawab, “Sebuah bakul. Bakul itu melambangkan dosa seluruh negeri ini.”


text:
Bakul itu mempunyai penutup yang dibuat daripada timah hitam. Sementara aku memperhatikannya, penutup itu terangkat dan ternyata ada seorang wanita duduk di dalam bakul itu.


text:
Malaikat itu berkata, “Wanita ini melambangkan kejahatan.” Kemudian dia menolak wanita itu ke dalam bakul dan menutup bakul itu.


text:
Aku memandang ke atas dan nampak dua orang wanita terbang ke arahku. Mereka mempunyai sayap yang kuat seperti sayap burung ranggung. Mereka mengambil bakul tadi lalu membawanya terbang.


text:
Dia menjawab, “Mereka membawanya ke Babilonia, dan akan membina kuil baginya di sana. Apabila kuil itu siap, bakul itu akan ditempatkan di situ untuk disembah.”


text:
Aku nampak penglihatan yang lain. Kali ini aku nampak empat buah kereta kuda keluar dari antara dua gunung gangsa.


text:
Kereta kuda yang ditarik oleh kuda hitam menuju ke Babilonia di utara. Kuda putih menuju ke barat dan kuda yang bertelau-telau menuju ke negara di selatan.


text:
Ketika kuda yang bertelau-telau itu keluar, nampaknya semua kuda itu tidak sabar lagi untuk pergi menyiasat bumi. Malaikat itu berkata, “Pergilah siasat bumi!” Semua kuda itu pergi.


text:
Kemudian malaikat itu berseru kepadaku, “Kuda yang pergi ke Babilonia di utara telah meredakan kemurkaan TUHAN.”


text:
Dia berfirman, “Ambillah persembahan yang diberikan oleh orang yang baru kembali dari pembuangan di Babilonia, iaitu Heldai, Tobia, dan Yedaya. Bawalah persembahan mereka itu dengan segera ke rumah Yosia anak Zefanya.


text:
Buatlah sebuah mahkota daripada emas dan perak yang dipersembahkan mereka itu, lalu pasanglah mahkota itu pada kepala Imam Agung Yosua anak Yozadak.


text:
Beritahulah dia bahawa Aku, TUHAN Yang Maha Kuasa berfirman, ‘Orang yang disebut Tunas akan berjaya di tempat dia berada, dan dia akan membina semula Rumah TUHAN.


text:
Dialah yang akan membina Rumah-Ku dan menerima kehormatan yang diberikan kepada raja, dan dia akan memerintah rakyatnya. Seorang imam akan mengiringi dia dan mereka akan bekerjasama dengan rukun.’


text:
Orang dari tempat jauh akan datang untuk membantu membina Rumah TUHAN. Selepas Rumah itu selesai dibina semula, kamu akan tahu bahawa TUHAN Yang Maha Kuasa telah mengutus aku kepada kamu. Semua hal itu akan berlaku jika kamu sungguh-sungguh mematuhi perintah TUHAN, Allah kamu.


text:
Pada hari keempat bulan Kislew, bulan kesembilan, dalam tahun keempat pemerintahan Raja Darius, TUHAN memberikan perkhabaran kepadaku.


text:
Penduduk Betel telah mengutus Sarezer dan Regem-Melekh serta anak buah mereka ke Rumah TUHAN Yang Maha Kuasa untuk memohon berkat TUHAN.


text:
Mereka juga disuruh bertanya kepada para imam dan nabi, “Adakah kami masih perlu meratapi kemusnahan Rumah TUHAN dengan berpuasa pada setiap bulan kelima, seperti yang telah kami lakukan selama bertahun-tahun?”


text:
Dia berfirman, “Beritahulah seluruh penduduk negeri ini dan para imam bahawa puasa dan ratapan yang dilakukan mereka pada bulan kelima dan ketujuh selama tujuh puluh tahun ini, bukanlah penghormatan bagi-Ku.


text:
Itulah yang difirmankan TUHAN melalui nabi-nabi pada zaman lampau, ketika Yerusalem masih didiami dan penduduknya makmur. Pada masa itu orang bukan hanya tinggal di pekan-pekan di sekitar kota, tetapi juga di bahagian selatan dan di kaki bukit di sebelah barat.


text:
“Pada masa dahulu, Aku memberikan perintah ini kepada umat-Ku, ‘Kamu mesti berlaku adil, baik hati, dan berbelas kasihan kepada sesama kamu.


text:
Jangan tindas balu, anak yatim piatu, orang asing yang menetap di tengah-tengah kamu, atau sesiapa sahaja yang dalam keadaan susah. Jangan rancangkan perkara yang jahat terhadap sesama kamu.’


text:
Tetapi umat-Ku keras kepala dan tidak mahu mendengarkan perintah-Ku; mereka menutup telinga supaya tidak mendengar.


text:
Mereka mengeraskan hati sehingga tidak menurut ajaran yang telah Kuberikan kepada mereka dengan perantaraan nabi-nabi dahulu. Oleh itu Aku sangat murka.


text:
Seperti angin ribut, Aku menyelerakkan mereka sehingga mereka terpaksa tinggal di negeri asing. Tanah yang subur ini telah menjadi tandus, sunyi sepi, dan tidak berpenghuni.”


text:
“Aku ingin sekali menolong Yerusalem kerana Aku sangat mengasihi penduduknya, dan kerana kasih-Ku itu, Aku murka kepada musuh kota itu.


text:
Aku akan kembali ke Yerusalem, kota-Ku yang suci itu dan menetap di situ. Yerusalem akan dikenal sebagai kota yang setia, dan bukit TUHAN Yang Maha Kuasa akan disebut bukit suci.


text:
Datuk dan nenek yang sudah sangat tua, sehingga harus berjalan dengan tongkat, akan duduk lagi di padang kota Yerusalem.


text:
Hal itu nampaknya mustahil bagi orang yang masih hidup daripada bangsa ini, namun tidak mustahil bagi-Ku.


text:
dan membawa mereka kembali dari timur dan dari barat, supaya mereka tinggal di Yerusalem semula. Mereka akan menjadi umat-Ku dan Aku menjadi Allah mereka. Aku akan memerintah mereka dengan setia dan adil.


text:
Beranikanlah hati kamu! Sekarang kamu mendengar kata-kata yang juga diucapkan dahulu oleh para nabi pada masa batu asas diletakkan untuk membina Rumah-Ku semula.


text:
Sebelum masa itu, tiada orang yang mampu mengupah pekerja atau menyewa binatang, dan tiada orang yang berasa aman daripada gangguan musuh. Aku telah menyebabkan orang saling berlawan.


text:
Tetapi Aku akan memperlakukan orang daripada bangsa ini yang masih hidup, dengan cara yang lain daripada dahulu.


text:
Mereka akan menabur benih dengan damai. Pokok anggur mereka akan berbuah, tanah akan memberikan hasil, dan hujan akan turun. Aku akan memberikan segala berkat ini kepada orang daripada bangsa ini yang masih hidup.


text:
Hai penduduk Yehuda dan Israel! Pada masa yang lalu, manakala orang asing saling mengutuk, mereka berkata, ‘Semoga bencana yang menimpa Yehuda dan Israel menimpa kamu juga!’ Tetapi Aku akan menyelamatkan kamu, sehingga orang asing itu akan berkata sesama mereka, ‘Semoga berkat yang diberikan kepada Yehuda dan Israel, diberikan kepada kamu juga!’ Oleh itu beranikanlah hati kamu dan janganlah takut!”


text:
TUHAN Yang Maha Kuasa berfirman, “Ketika nenek moyang kamu membangkitkan kemurkaan-Ku, Aku mengambil keputusan untuk menghukum mereka dengan berat. Aku tidak mengubah keputusan-Ku itu, melainkan melaksanakannya.


text:
Inilah perkara yang harus kamu lakukan: Jika kamu bercakap, katakanlah yang benar kepada sesama kamu. Berikanlah keputusan yang adil, keputusan yang membawa kedamaian, di tempat pengadilan.


text:
Jangan rancangkan perkara yang jahat terhadap sesama kamu. Jangan ucapkan kesaksian palsu dengan sumpah. Aku membenci dusta, ketidakadilan, dan keganasan.”


text:
“Puasa yang dilakukan dalam bulan keempat, kelima, ketujuh, dan kesepuluh akan menjadi perayaan yang penuh kegembiraan dan kesukaan bagi penduduk Yehuda. Cintailah kebenaran dan kedamaian!”


text:
TUHAN Yang Maha Kuasa berfirman, “Masanya akan tiba apabila penduduk dari banyak kota datang ke Yerusalem.


text:
Penduduk dari kota yang satu akan berkata kepada penduduk kota lain, ‘Mari kita pergi menyembah TUHAN Yang Maha Kuasa dan memohon berkat-Nya. Ikutlah kami!’


text:
Banyak orang dan banyak bangsa yang kuat akan datang ke Yerusalem untuk menyembah TUHAN Yang Maha Kuasa dan memohon berkat-Nya.


text:
Pada masa itu, sepuluh orang asing akan datang kepada satu orang Yahudi dan berkata, ‘Kami juga mahu diberkati seperti kamu kerana kami mendengar bahawa Allah menyertai kamu.’ ”


text:
Inilah perkhabaran TUHAN. Dia telah menjatuhkan hukuman kepada negeri Hadrakh dan kota Damsyik. Bukan sahaja suku-suku Israel, tetapi ibu kota negeri Siria juga milik TUHAN.


text:
Hamat yang bersempadan dengan negeri Siria pun milik TUHAN, demikian juga kota Tirus dan Sidon dengan segala kemahiran penduduknya.


text:
Tirus telah membina kubu-kubunya dan mengumpulkan sangat banyak emas dan perak, sehingga menjadi benda biasa seperti pasir di jalan.


text:
Tetapi Tuhan akan mengambil segala yang ada padanya. Dia akan membuang kekayaannya ke dalam laut, dan kota itu akan dibakar habis.


text:
Kota Askelon akan melihat perkara itu lalu menjadi takut. Kota Gaza akan melihat hal itu lalu mengalami penderitaan yang berat. Ekron juga akan melihat hal itu, lalu harapannya akan hancur. Gaza akan kehilangan rajanya, dan Askelon akan menjadi lengang tanpa penghuni.


text:
Bangsa campuran akan tinggal di Asdod. TUHAN berfirman, “Aku akan menaklukkan semua orang Filistin yang sombong itu.


text:
Mereka akan berhenti makan daging yang masih berdarah dan makanan apa sahaja yang dilarang. Semua orang yang terselamat akan menjadi anggota umat-Ku dan menjadi seperti salah satu puak suku Yehuda. Ekron akan menjadi anggota umat-Ku seperti orang Yebusi pada zaman dahulu.


text:
Aku akan mengawal tanah-Ku dan tidak membenarkan musuh melaluinya. Aku tidak akan membiarkan orang zalim menindas umat-Ku lagi. Aku telah melihat penderitaan umat-Ku.”


text:
Bersukacitalah, hai penduduk Sion! Bersoraklah, hai penduduk Yerusalem! Lihatlah, raja kamu datang! Dia datang dengan kemegahan dan kemenangan, tetapi dengan kerendahan hati, dia datang dengan menunggang keldai, dengan mengenderai anak keldai yang muda.


text:
TUHAN berfirman, “Aku akan melenyapkan kereta kuda dari Israel, dan juga kuda di Yerusalem; busur yang digunakan dalam peperangan akan dimusnahkan. Raja kamu akan mengadakan perdamaian antara bangsa-bangsa; kerajaannya terbentang dari laut ke laut, dari Sungai Efrat sampai ke hujung bumi.”


text:
TUHAN berfirman, “Kerana perjanjian-Ku dengan kamu, perjanjian yang disahkan dengan darah korban, Aku akan membebaskan bangsa kamu yang menderita dalam pembuangan seperti orang yang terkurung dalam perigi kering.


text:
Pulanglah, hai kamu orang buangan, sekarang kamu mempunyai harapan; pulanglah ke tempat perlindungan kamu. Aku memberitahu kamu sekarang, bahawa Aku akan memberkati kamu dua kali ganda bagi segala penderitaan yang kamu alami.


text:
Aku akan menggunakan Yehuda seperti busur pahlawan, dan Israel seperti anak panah. Aku akan menggunakan penduduk Sion seperti pedang, untuk memerangi orang Yunani.”


text:
TUHAN akan menampakkan diri kepada umat-Nya; Dia akan membidikkan anak panah seperti kilat. TUHAN Raja akan meniup trompet sebagai tanda melancarkan serangan, Dia akan maju dari selatan di tengah-tengah angin ribut.


text:
TUHAN Yang Maha Kuasa akan melindungi umat-Nya, mereka akan membinasakan musuh. Mereka akan memekik seperti orang mabuk memekik, sambil menumpahkan darah musuh; darah musuh akan mengalir seperti darah korban, yang dicurahkan di atas mazbah dari sebuah mangkuk.


text:
Pada hari itu kelak, TUHAN akan menyelamatkan umat-Nya, seperti gembala menyelamatkan ternakan daripada bahaya. Mereka akan bersinar di negeri TUHAN seperti permata pada mahkota.


text:
Alangkah baik dan indahnya negeri itu kelak! Pemuda dan pemudi akan bertambah kuat; gandum dan wain menguatkan mereka.


text:
Mintalah TUHAN menurunkan hujan pada musim bunga. TUHAN yang mendatangkan awan mendung dan hujan sehingga padang menjadi hijau bagi setiap orang.


text:
Orang bertanya kepada berhala dan ahli nujum, tetapi jawapan yang diterima mereka hanya dusta dan repekan belaka. Ada orang yang mentafsirkan mimpi, tetapi tafsiran mereka hanya menyesatkan kamu. Penghiburan yang diberikan oleh mereka pun sia-sia sahaja. Oleh itu rakyat merayau-rayau seperti domba yang sesat. Mereka berada dalam kesusahan kerana tidak mempunyai pemimpin.


text:
TUHAN berfirman, “Aku murka terhadap orang bangsa asing yang memerintah umat-Ku. Aku akan menghukum mereka. Penduduk Yehuda milik-Ku, dan Aku, TUHAN Yang Maha Kuasa akan memelihara mereka. Mereka akan menjadi kuda perang-Ku yang kuat.


text:
Penduduk Yehuda akan menang seperti askar yang memijak-mijak musuh di dalam lumpur di jalan. Mereka akan berperang kerana TUHAN menyertai mereka. Mereka akan mengalahkan musuh yang menunggang kuda.


text:
Aku akan menguatkan penduduk Yehuda; Aku akan menyelamatkan penduduk Israel. Aku akan mengasihani mereka dan membawa mereka semua pulang. Aku akan memperlakukan mereka seolah-olah mereka tidak pernah Aku tolak. Akulah TUHAN, Allah mereka; Aku akan mengabulkan doa mereka.


text:
Penduduk Israel akan menjadi kuat seperti pahlawan, dan gembira seperti orang yang telah minum wain. Keturunan mereka akan ingat kemenangan ini, dan bersukacita kerana perbuatan TUHAN.


text:
Aku akan memanggil umat-Ku, Aku akan mengumpulkan mereka. Aku akan menyelamatkan mereka, dan membuat mereka banyak seperti dahulu.


text:
Walaupun Aku telah mencerai-beraikan mereka antara bangsa-bangsa, namun di tempat jauh mereka akan ingat kepada-Ku. Mereka dan anak-anak mereka akan selamat dan pulang bersama-sama.


text:
Dari Mesir dan Asyur, Aku akan membawa mereka pulang, dan menempatkan mereka di negeri mereka sendiri. Aku akan menempatkan mereka di Gilead dan di Lebanon; seluruh negeri itu akan penuh dengan penduduk.


text:
Apabila mereka menempuh gelora kehidupan, Aku, TUHAN akan memukul gelombang yang mengancam, sehingga Sungai Nil pun akan kering sama sekali. Orang Asyur yang sombong akan merendahkan diri, dan Mesir yang gagah perkasa akan kehilangan kuasa.


text:
Hai pokok sipres, menangislah dan merataplah, kerana pokok sedar sudah jatuh; pokok-pokok yang megah sudah musnah. Hai pokok-pokok oak di Basan, menangislah dan merataplah, kerana hutan tebal sudah ditebang.


text:
Penguasa-penguasa meratap, kerana kemuliaan mereka sudah lenyap. Dengarlah auman singa; kerana kediaman singa di hutan di sepanjang Sungai Yordan sudah musnah.


text:
TUHAN, Allahku berfirman kepadaku, “Berlakonlah sebagai gembala yang menggembalakan domba yang akan disembelih.


text:
Pemilik-pemilik domba menyembelih kawanan domba itu tetapi mereka tidak dihukum; mereka menjual daging domba itu lalu berkata, ‘Terpujilah TUHAN! Kami kaya!’ Gembala-gembala itu tidak mengasihani domba peliharaan mereka.”


text:
TUHAN berfirman, “Aku tidak lagi mengasihani sesiapa pun di bumi ini. Aku sendiri akan menyerahkan semua orang ke dalam tangan penguasa mereka. Penguasa-penguasa itu akan memusnahkan bumi, dan Aku tidak akan menyelamatkannya daripada kuasa mereka.”


text:
Pedagang domba mengupah aku, lalu aku menjadi gembala kawanan domba yang akan disembelih. Aku mengambil dua batang tongkat: yang satu aku namakan “Kemurahan,” dan yang satu lagi “Perpaduan.” Kemudian aku mula menggembalakan domba-domba itu.


text:
Aku hilang kesabaran terhadap tiga orang gembala lain yang membenci aku. Oleh itu aku mengusir mereka dalam masa satu bulan.


text:
Kemudian aku berkata kepada kawanan domba itu, “Aku tidak mahu menggembalakan kamu lagi. Yang akan mati, biarlah mati. Yang akan binasa, biarlah binasa. Yang masih hidup akan saling membinasakan.”


text:
Selepas itu aku mengambil kayu yang dinamakan “Kemurahan” lalu mematahkannya, sebagai lambang bahawa perjanjian yang dibuat oleh TUHAN dengan semua bangsa telah dibatalkan.


text:
Demikianlah perjanjian itu dibatalkan pada hari itu. Para pedagang domba memandang aku, dan mereka tahu bahawa TUHAN sedang berfirman melalui perbuatanku itu.


text:
Aku berkata kepada mereka, “Jika kamu rela, bayarlah upahku. Jika tidak, tidak usah.” Mereka membayar upahku sebanyak tiga puluh keping wang perak.


text:
TUHAN berfirman kepadaku, “Masukkan wang itu ke dalam perbendaharaan Rumah TUHAN.” Oleh itu aku mengambil tiga puluh keping wang perak itu. Hanya sekian penghargaan mereka kepadaku. Aku pun memasukkan wang itu ke dalam perbendaharaan Rumah TUHAN.


text:
Selepas itu aku mematahkan kayu kedua, yang dinamakan “Perpaduan”, maka putuslah perhubungan antara Yehuda dan Israel.


text:
Kemudian TUHAN berfirman kepadaku, “Sekali lagi berlakonlah sebagai gembala domba; kali ini sebagai gembala yang tidak berguna.


text:
Aku menugaskan seorang gembala untuk menggembalakan domba-Ku, tetapi dia tidak menolong domba yang diancam kebinasaan. Dia tidak mencari domba yang sesat, atau mengubati yang luka, ataupun memberikan makanan kepada domba yang sihat. Sebaliknya dia makan daging domba yang paling gemuk, dan mencabut kuku domba.


text:
Terkutuklah gembala yang tidak berguna itu! Dia meninggalkan kawanan dombanya. Peperangan akan mengakhiri kekuasaannya. Lengannya akan menjadi lemah dan mata kanannya menjadi buta.”


text:
Inilah perkhabaran daripada TUHAN tentang Israel. TUHAN yang membentangkan langit, menciptakan bumi, dan memberikan hidup kepada manusia berfirman,


text:
“Aku akan menjadikan Yerusalem seperti secawan wain. Bangsa-bangsa di sekitar akan meminumnya lalu terhuyung-hayang seperti orang mabuk. Apabila mereka mengalahkan Yerusalem, kota-kota di seluruh Yehuda pun akan dikalahkan.


text:
Pada masa itu kelak, Aku akan menjadikan Yerusalem seperti batu yang berat. Mana-mana bangsa yang cuba mengangkatnya akan cedera. Semua bangsa di bumi ini akan bersekutu untuk menyerang Yerusalem.


text:
Pada masa itu Aku akan menakutkan semua kuda, dan para penunggang kuda akan menjadi gila. Aku akan menjaga penduduk Yehuda, tetapi Aku akan membutakan mata kuda musuh mereka.


text:
Barulah puak-puak suku Yehuda berkata dalam hati, ‘TUHAN, Allah Yang Maha Kuasa telah menguatkan umat-Nya yang tinggal di Yerusalem.’


text:
Pada masa itu Aku akan menjadikan puak-puak Yehuda seperti api di tengah-tengah hutan atau di tengah-tengah ladang gandum yang telah masak; mereka akan membinasakan semua bangsa di sekitar mereka. Penduduk Yerusalem akan selamat di dalam kota.


text:
Aku, TUHAN, akan memberikan kemenangan kepada tentera Yehuda terlebih dahulu, supaya kemuliaan yang akan diterima oleh keturunan Daud dan penduduk Yerusalem tidak akan melebihi kemuliaan yang diterima oleh penduduk Yehuda yang lain.


text:
Pada masa itu Aku akan melindungi mereka yang tinggal di Yerusalem, bahkan orang yang paling lemah pun akan menjadi sekuat Daud. Mereka akan dibimbing oleh keturunan Daud seperti dibimbing oleh malaikat TUHAN dan seperti dibimbing oleh Allah sendiri.


text:
Aku akan memberikan keturunan Daud dan penduduk Yerusalem hati yang suka mengasihani dan suka berdoa. Mereka akan memandang orang yang ditikam oleh mereka, lalu meratapinya seperti orang yang meratapi kematian anak tunggal. Mereka akan meratap dengan pilu, seperti orang yang kehilangan anak lelaki sulung.


text:
Tiap-tiap keluarga di negeri itu akan meratap sendiri-sendiri: keluarga keturunan Daud, Natan, Lewi, Simei, dan semua keluarga yang lain. Tiap-tiap keluarga akan meratap sendiri-sendiri. Kaum lelaki daripada tiap-tiap keluarga akan meratap terpisah daripada kaum perempuan.”


text:
TUHAN Yang Maha Kuasa berfirman, “Pada masa itu kelak, sebuah mata air akan memancar untuk menyucikan keturunan Daud dan penduduk Yerusalem daripada dosa dan penyembahan berhala yang dilakukan mereka.


text:
Pada masa itu Aku akan menghapus nama berhala-berhala di negeri ini; tiada sesiapa pun akan mengingatnya lagi. Aku akan melenyapkan sesiapa sahaja yang mengaku dirinya nabi, dan melenyapkan keinginan untuk menyembah berhala.


text:
Kemudian sesiapa yang masih hendak bernubuat, ibu bapanya sendiri akan memberitahu dia bahawa dia mesti dihukum mati, kerana mengaku menyampaikan perkhabaran TUHAN, padahal dia berdusta. Apabila dia bernubuat, ibu bapanya sendiri akan menikam dia sehingga mati.


text:
Pada masa itu, tiada lagi nabi yang akan berbangga kerana penglihatan-penglihatannya, atau berlaku seperti seorang nabi, ataupun memakai jubah berbulu agar dia dapat menipu orang.


text:
Jika orang bertanya kepadanya, ‘Luka apakah yang ada pada dadamu itu?’ Dia akan menjawab, ‘Luka ini aku dapat ketika di rumah kawanku.’ ”


text:
TUHAN Yang Maha Kuasa berfirman, “Bangkitlah, hai pedang, dan seranglah gembala yang bekerja untuk-Ku! Bunuhlah dia supaya kawanan dombanya tercerai-cerai. Aku akan menyerang umat-Ku,


text:
Hanya sepertiga daripada penduduknya akan selamat. Mereka akan Kusucikan seperti perak dimurnikan oleh api. Mereka akan Kuuji seperti orang menguji emas. Barulah mereka akan berdoa kepada-Ku, dan Aku akan mengabulkan doa mereka. Aku akan memberitahu mereka bahawa mereka umat-Ku, dan mereka pun akan mengaku bahawa Aku TUHAN, Allah mereka.”


text:
Hampir tiba masanya TUHAN bertindak sebagai hakim. Pada masa itu Yerusalem akan dijarah orang, dan barang jarahannya akan dibahagi-bahagikan di hadapan mata kamu sendiri.


text:
TUHAN akan mengumpulkan semua bangsa untuk memerangi Yerusalem. Kota itu akan direbut, rumah-rumahnya dijarah, dan kaum wanitanya dirogol. Separuh penduduknya akan dibuang negeri, tetapi yang selebihnya tidak akan dipindahkan dari kota itu.


text:
Pada masa itu, Dia akan berdiri di Bukit Zaitun di sebelah timur Yerusalem. Kemudian Bukit Zaitun akan terbelah dua oleh lembah yang luas, bermula dari timur sampai ke barat. Separuh bukit itu akan bergerak ke arah utara dan separuh lagi ke arah selatan.


text:
Kamu akan melarikan diri melalui lembah yang membelah bukit itu. Kamu akan lari seperti nenek moyang kamu dahulu ketika terjadi gempa bumi pada masa pemerintahan Uzia, raja Yehuda. TUHAN, Allahku akan datang bersama dengan semua malaikat-Nya.


text:
ataupun kegelapan. Hari akan sentiasa terang, bahkan pada waktu malam. Hanya TUHAN yang tahu masa perkara itu akan berlaku.


text:
Pada hari itu, air yang memberikan hidup akan mengalir dari Yerusalem; separuh daripada air itu akan mengalir ke Laut Mati, dan separuh lagi ke Laut Tengah. Air itu akan mengalir sepanjang tahun, baik pada musim kemarau mahupun pada musim hujan.


text:
Kemudian TUHAN akan menjadi raja seluruh bumi. Setiap orang akan menyembah Dia sebagai Allah dan mengenal Dia dengan nama yang sama.


text:
Tanah di seluruh negeri, dari kota Geba di utara sampai ke Rimon di selatan, akan menjadi rata. Yerusalem akan menjulang tinggi, lebih tinggi daripada tanah di sekitarnya; keluasan kota itu dari Pintu Gerbang Benyamin sampai ke Pintu Gerbang Sudut, iaitu tempat pintu gerbang yang dahulu, dan dari Menara Hananel sampai ke tempat pemerasan buah anggur milik raja.


text:
TUHAN akan mendatangkan penyakit yang mengerikan kepada semua bangsa yang memerangi Yerusalem. Mata dan lidah mereka, bahkan seluruh tubuh mereka akan membusuk sementara mereka masih hidup.


text:
Pada masa itu TUHAN akan membuat mereka sedemikian bingung dan takut sehingga setiap orang akan menyerang dan menangkap orang di sebelahnya.


text:
Penduduk Yehuda akan berjuang untuk membela Yerusalem. Mereka akan menjarah harta semua bangsa - emas, perak, dan pakaian yang banyak sekali.


text:
Suatu penyakit yang dahsyat juga akan menimpa kuda, baghal, unta, dan keldai, serta semua binatang di perkhemahan musuh.


text:
Kemudian semua orang dari bangsa-bangsa yang masih hidup, yang menyerang Yerusalem, akan datang ke Yerusalem setiap tahun untuk menyembah Raja, TUHAN Yang Maha Kuasa, dan untuk merayakan Perayaan Pondok Daun.


text:
Jika ada bangsa yang tidak mahu datang untuk menyembah Raja, TUHAN Yang Maha Kuasa, hujan tidak akan turun di negeri mereka.


text:
Jika bangsa Mesir tidak mahu merayakan Perayaan Pondok Daun, mereka pun akan ditimpa penyakit yang didatangkan TUHAN kepada setiap bangsa yang tidak mahu pergi beribadat.


text:
Itulah hukuman yang akan dijatuhkan kepada Mesir dan semua bangsa, jika mereka tidak merayakan Perayaan Pondok Daun.


text:
Pada masa itu loceng-loceng pada abah-abah kuda pun akan diukir dengan kata-kata “Ditahbiskan untuk TUHAN.” Periuk belanga di Rumah TUHAN akan menjadi suci seperti mangkuk-mangkuk yang diletakkan di hadapan mazbah.


text:
Semua periuk belanga di Yerusalem dan Yehuda akan menjadi milik TUHAN Yang Maha Kuasa. Orang yang mempersembahkan korban akan menggunakan perkakas itu untuk merebus daging korban yang telah dipersembahkan. Apabila masa itu tiba, tiada lagi pedagang di Rumah TUHAN Yang Maha Kuasa.


text:
TUHAN berfirman kepada umat-Nya, “Aku sentiasa mengasihi kamu.” Tetapi mereka menjawab, “Bagaimanakah TUHAN mengasihi kami?” TUHAN menjawab, “Esau dan Yakub bersaudara; Aku mengasihi Yakub serta keturunannya,


text:
tetapi Aku membenci Esau serta keturunannya. Aku sudah memusnahkan kawasan berbukit milik Esau dan membiarkan tanahnya dihuni binatang buas.”


text:
Jika keturunan Esau, iaitu orang Edom berkata, “Kota kami sudah dimusnahkan tetapi kami akan membinanya semula,” maka TUHAN Yang Maha Kuasa akan menjawab, “Biarlah mereka membinanya semula, tetapi Aku akan merobohkannya lagi. Orang akan menyebut mereka ‘Negeri derhaka’ dan ‘Bangsa yang dimurkai TUHAN selama-lamanya.’ ”


text:
Dengan mata kepala sendiri orang Israel akan nampak kejadian itu, lalu berkata, “TUHAN sungguh berkuasa; kekuasaan-Nya sampai di luar negeri Israel!”


text:
TUHAN Yang Maha Kuasa berfirman kepada para imam, “Seorang anak menghormati bapanya dan seorang hamba menghormati tuannya. Aku Bapa kamu, tetapi mengapa kamu tidak menghormati Aku? Aku tuan kamu, tetapi mengapa kamu tidak takut kepada-Ku? Kamu menghina Aku, tetapi kamu bertanya, ‘Dengan cara apakah kami menghina Engkau?’


text:
Dengan cara ini: Kamu mempersembahkan makanan yang tidak layak dipersembahkan di atas mazbah-Ku. Kemudian kamu bertanya, ‘Dengan cara apakah kami tidak menghormati Engkau?’ Biarlah Aku jelaskan: Kamu menghina mazbah-Ku.


text:
Apabila kamu mempersembahkan binatang yang buta, yang sakit, atau yang tempang sebagai korban untuk Aku, bukankah hal itu perbuatan yang salah? Cubalah berikan binatang seperti itu kepada gabenor! Adakah dia akan suka kepada kamu, dan memperlakukan kamu dengan baik?”


text:
Sekarang, hai para imam, cubalah mohon agar Allah mengasihani kita. Dia tidak akan menjawab doa kamu, dan hal itu salah kamu sendiri.


text:
TUHAN Yang Maha Kuasa berfirman, “Lebih baik seorang antara kamu menutup pintu Rumah-Ku, kerana sia-sia saja kamu menyalakan api di atas mazbah-Ku. Aku tidak berkenan kepada kamu dan tidak mahu menerima persembahan kamu.


text:
Aku dihormati oleh bangsa-bangsa di seluruh dunia. Mereka membakar kemenyan di merata tempat untuk menghormati Aku, dan mereka mempersembahkan korban yang layak dipersembahkan. Mereka semua menghormati Aku!


text:
Tetapi kamu menghina Aku kerana berkata bahawa mazbah-Ku tidak berguna, dan kamu mempersembahkan makanan yang tidak kamu sukai di atas mazbah itu.


text:
Kamu berkata, ‘Kami sudah bosan dengan semua ini’, dan kamu menghina Aku. Kamu membawa binatang yang dicuri, yang tempang, atau yang sakit untuk dipersembahkan kepada-Ku. Adakah kamu menyangka bahawa Aku akan menerima persembahan itu?


text:
Terkutuklah si penipu yang mempersembahkan binatang yang tidak berguna kepada-Ku, sedangkan dia mempunyai binatang yang baik antara ternakannya yang sudah dijanjikannya kepada-Ku; Akulah Raja yang besar, TUHAN Yang Maha Kuasa, dan semua bangsa menghormati Aku.”


text:
Kamu mesti menghormati Aku dengan perbuatan kamu. Jika kamu tidak mahu mendengarkan firman-Ku, Aku akan mengutuk kamu. Aku akan mengutuk segala sesuatu yang kamu terima sebagai rezeki. Sesungguhnya, Aku sudah mengutuk semuanya kerana kamu tidak mengendahkan perintah-Ku.


text:
Aku akan menghukum anak-anak kamu, dan Aku melumuri muka kamu dengan najis binatang yang kamu persembahkan. Kemudian orang akan menyeret kamu ke timbunan najis.


text:
Dengan demikian kamu akan tahu bahawa Aku memberi kamu perintah ini supaya perjanjian-Ku dengan para imam, keturunan Lewi, tidak dibatalkan.


text:
Dalam perjanjian itu Aku berjanji memberi mereka hidup yang aman dan sejahtera. Aku menepati perjanjian itu supaya mereka menghormati Aku. Pada masa itu memang mereka menghormati Aku dan takut akan Aku.


text:
Mereka mengajar apa yang benar dan bukan yang salah. Mereka akrab dengan Aku; bukan sahaja mereka melakukan kehendak-Ku, tetapi mereka juga menolong banyak orang supaya berhenti melakukan kejahatan.


text:
Para imam wajib mengajarkan apa yang benar tentang Allah. Rakyat harus datang kepada para imam untuk mengetahui kehendak-Ku kerana mereka utusan TUHAN Yang Maha Kuasa.


text:
Tetapi sekarang, kamu imam-imam, telah menyimpang dari jalan yang benar. Ajaran kamu sudah menyebabkan banyak orang berbuat salah. Kamu sudah melanggar perjanjian yang Aku buat dengan kamu.


text:
Oleh itu Aku pun akan menyebabkan kamu tidak dihormati oleh umat Israel kerana kamu tidak mentaati kehendak-Ku, dan kerana kamu membeza-bezakan orang ketika kamu mengajar.”


text:
Bukankah kita semua mempunyai bapa yang sama? Bukankah kita semua diciptakan oleh Allah yang sama? Tetapi mengapakah kita saling memungkiri janji? Mengapakah kita menghina perjanjian yang dibuat Allah dengan nenek moyang kita?


text:
Penduduk Yehuda sudah memungkiri janji mereka kepada Allah serta melakukan hal-hal yang mengerikan di Yerusalem dan di seluruh negeri. Mereka sudah mencemarkan Rumah TUHAN yang dikasihi TUHAN. Orang lelaki sudah berkahwin dengan perempuan yang menyembah dewa-dewa bangsa lain.


text:
Semoga TUHAN menyingkirkan orang yang berbuat demikian daripada umat Israel, dan tidak membenarkan mereka ikut dengan bangsa kita untuk mempersembahkan korban kepada TUHAN Yang Maha Kuasa.


text:
Selain itu ada lagi yang kamu lakukan. Kamu menggenangi mazbah TUHAN dengan air mata; kamu menangis dan meratap kerana TUHAN tidak lagi menerima persembahan kamu.


text:
Kamu menanyakan sebabnya Dia tidak lagi menerima persembahan kamu. Hal itu demikian kerana TUHAN tahu bahawa kamu tidak lagi setia kepada wanita yang kamu kahwini pada masa muda kamu. Wanita itu teman hidup dan isteri kamu, tetapi kamu sudah memungkiri janji kepadanya, walaupun kamu telah berjanji di hadapan Allah untuk tetap setia kepadanya.


text:
Bukankah Allah yang menjadikan kamu satu tubuh dan satu jiwa dengan wanita itu? Apakah maksud Allah dengan hal itu? Maksud-Nya adalah supaya kamu mendapat anak yang benar-benar umat Allah. Oleh itu, pastikanlah supaya tiada orang di kalangan kamu yang memungkiri janji kepada isterinya.


text:
TUHAN Allah Israel berfirman, “Aku membenci perceraian. Aku tidak suka apabila salah seorang daripada kamu berbuat hal sekejam itu terhadap isterinya. Pastikanlah supaya kamu tidak memungkiri janji untuk tetap setia kepada isteri kamu.”


text:
Kamu sudah menjemukan TUHAN dengan kata-kata kamu. Tetapi kamu bertanya, “Bagaimanakah kami menjemukan TUHAN?” Dengan berkata, “Semua orang yang berbuat jahat dianggap baik oleh TUHAN Yang Maha Kuasa, dan Dia berkenan kepada mereka.” Atau dengan bertanya, “Di manakah Allah yang dianggap adil itu?”


text:
TUHAN Yang Maha Kuasa menjawab, “Aku akan mengirim utusan-Ku untuk menyediakan jalan bagi-Ku. Lalu dengan tiba-tiba Tuhan yang kamu cari, akan datang ke Rumah TUHAN. Utusan-Ku yang kamu nanti-nantikan itu akan datang dan mengisytiharkan perjanjian-Ku.”


text:
Tetapi siapakah yang dapat tahan pada hari Dia datang dan menampakkan diri? Dia seperti sabun yang kuat dan seperti api yang memurnikan logam.


text:
Dia akan datang untuk menghakimi orang, seperti seorang yang membersihkan dan memurnikan perak. Sebagaimana tukang logam membersihkan dan memurnikan emas dan perak, demikian juga utusan TUHAN akan memurnikan para imam supaya mereka mempersembahkan korban yang layak dipersembahkan kepada TUHAN.


text:
Kemudian seperti pada zaman dahulu, TUHAN akan berkenan kepada korban yang dipersembahkan kepada-Nya oleh penduduk Yehuda dan Yerusalem.


text:
TUHAN Yang Maha Kuasa berfirman, “Aku akan datang untuk menghakimi kamu. Aku akan segera menjadi saksi untuk menentang tukang-tukang sihir, orang yang berzina, orang yang memberikan kesaksian palsu, orang yang berlaku curang dalam hal memberikan gaji kepada pekerja, orang yang menindas balu, yatim piatu dan orang bangsa asing, serta terhadap semua orang yang tidak menghormati Aku.”


text:
Seperti nenek moyang kamu dahulu, kamu semua sudah menyimpang daripada hukum-Ku dan tidak setia melaksanakannya. Kembalilah kepada-Ku, maka Aku juga akan kembali kepada kamu. Tetapi kamu bertanya, ‘Apakah yang harus kami lakukan untuk kembali kepada-Mu?’


text:
Sekarang Aku bertanya kepada kamu, ‘Bolehkah manusia menipu Allah?’ Tentu tidak. Tetapi kamu menipu Aku juga. Kamu bertanya, ‘Bagaimana?’ Aku menjawab, ‘Dalam hal memberikan persepuluhan dan persembahan.’


text:
Bawalah seluruh persepuluhan kamu ke Rumah-Ku supaya ada banyak makanan di sana. Ujilah Aku, maka kamu akan nampak Aku membuka tingkap-tingkap syurga dan melimpahi kamu dengan segala yang baik.


text:
Kemudian kamu akan dikatakan berbahagia oleh semua bangsa, kerana negeri kamu akan menjadi tempat kediaman yang baik.”


text:
TUHAN berfirman, “Kata-kata kamu sangat menghina Aku. Tetapi kamu bertanya, ‘Apakah yang kami katakan tentang Engkau?’


text:
Kamu berkata, ‘Sia-sia saja mengabdikan diri kepada Allah. Apakah gunanya menurut perintah-Nya, atau menunjukkan bahawa kita menyesali kesalahan kita di hadapan TUHAN Yang Maha Kuasa?


text:
Kita sendiri melihat bahawa orang sombonglah yang berbahagia. Orang jahat tidak hanya bertambah makmur, bahkan mereka mencubai kesabaran Allah dengan berbuat jahat, dan mereka selalu terlepas daripada hukuman.’ ”


text:
Kemudian orang yang takut akan TUHAN bercakap sesama sendiri. TUHAN mendengar dan memperhatikan kata-kata mereka itu. Di hadapan TUHAN, nama setiap orang yang menghormati-Nya dan takut akan Dia, ditulis di dalam sebuah kitab.


text:
TUHAN Yang Maha Kuasa berfirman, “Mereka akan menjadi umat-Ku. Pada hari Aku bertindak kelak, mereka akan menjadi milik-Ku yang khas. Aku akan berbelas kasihan kepada mereka seperti seorang bapa berbelas kasihan kepada anak yang mengabdikan diri kepadanya.


text:
Umat-Ku akan melihat lagi perbezaan antara kesudahan orang baik dan kesudahan orang jahat, antara orang yang mengabdikan diri kepada-Ku dan yang tidak.”


text:
TUHAN Yang Maha Kuasa berfirman, “Harinya akan tiba apabila semua orang sombong dan jahat dibakar seperti jerami. Pada hari itu mereka akan dibakar habis, sehingga tiada lagi yang tertinggal.


text:
Tetapi bagi kamu yang taat kepada-Ku, kuasa-Ku yang menyelamatkan kamu akan terbit seperti matahari, dan kuasa-Ku itu akan memberikan kesembuhan seperti sinar matahari. Kamu akan bebas dan gembira seperti anak lembu yang dikeluarkan dari kandang.


text:
Pada hari itu Aku akan bertindak, lalu kamu akan mengalahkan orang jahat. Mereka akan menjadi seperti debu yang kamu pijak.


text:
Ingatlah ajaran hamba-Ku Musa. Ingatlah hukum dan perintah yang Kuberikan kepadanya di Gunung Sinai untuk ditaati semua orang Israel.


text:
Tetapi sebelum hari yang hebat dan dahsyat yang Aku tentukan itu tiba, Aku akan mengutus Nabi Elia kepada kamu.


text:
Dia akan menyebabkan bapa dan anak bersatu hati, supaya Aku tidak datang untuk membinasakan negeri kamu.”


text:
Inilah riwayat hidup Tobit. Garis keturunannya dari bawah ke atas adalah sebagai berikut: Tobit, Tobiel, Ananiel, Aduel, Gabael, Rafael, dan Raguel keturunan Asiel daripada suku Naftali.


text:
Pada waktu Asyur diperintah oleh Raja Salmaneser, Tobit ditawan dan diangkut dari kota Tisbe di Galilea Utara. Kota itu terletak di sebelah selatan Kades di Naftali, di barat laut Hazor, dan di sebelah utara Fogor.


text:
Saya, Tobit, selalu jujur dan taat kepada agama, dan seumur hidup berusaha untuk melakukan yang baik. Saya sering beramal kepada sanak saudara saya dan orang Israel lain yang bersama-sama saya dalam pembuangan di Niniwe, ibu kota Asyur.


text:
Waktu saya masih muda, saya tinggal di Israel Utara. Semua bangsa Israel wajib mempersembahkan korban di Yerusalem, kota yang telah dipilih Allah. Di situ telah dibina Rumah-Nya, kediaman-Nya yang suci untuk selama-lamanya. Tetapi seluruh suku Naftali, suku saya, memberontak terhadap raja keturunan Raja Daud di Yerusalem.


text:
Maka keluarga saya, seperti orang lain daripada suku saya, biasa pergi ke kota Dan di pergunungan Galilea Utara. Di situ mereka mempersembahkan korban kepada patung lembu jantan yang didirikan di tempat itu oleh Raja Yerobeam, raja Israel.


text:
Daripada keluarga saya, seringkali hanya saya yang pergi ke Yerusalem untuk merayakan perayaan-perayaan agama, seperti yang diperintahkan Taurat Musa kepada setiap orang Israel. Saya pergi ke Yerusalem membawa sebahagian daripada hasil tuaian yang pertama, anak kambing dan anak domba yang pertama lahir, sepersepuluh daripada ternakan yang ada, dan hasil guntingan pertama bulu domba.


text:
Semua itu saya berikan kepada para imam keturunan Harun sebagai persembahan untuk ibadat. Sepersepuluh daripada gandum, wain, minyak zaitun, buah delima, buah ara, dan hasil bumi lainnya, saya berikan kepada orang Lewi yang menyelenggarakan kebaktian di Yerusalem. Sepersepuluh yang lain saya jual, dan wangnya saya gunakan untuk perayaan-perayaan di Yerusalem. Saya melakukannya setiap tahun, kecuali pada tahun yang ketujuh, tahun rehat untuk tanah.


text:
Setiap tahun yang ketiga saya membahagikan sepersepuluh lagi kepada para janda, yatim piatu dan orang asing yang menetap di kalangan bangsa kami, dan kami makan hidangan pesta bersama-sama. Semua itu saya lakukan untuk mentaati Taurat Musa yang diajarkan Debora, ibu kepada datuk saya, Ananiel. Waktu bapa saya meninggal, saya menjadi yatim piatu.


text:
Sesudah saya dewasa, saya berkahwin dengan Anna, gadis daripada suku kami sendiri. Kami dikurniakan seorang anak lelaki, dan saya menamainya Tobias.


text:
Kemudian saya ditawan dan diangkut ke negeri Asyur dan menetap di kota Niniwe. Selama tinggal di sana, semua kaum kerabat saya dan orang Israel lainnya biasa makan makanan orang di negeri itu,


text:
Oleh itu Allah Yang Maha Tinggi membuat Raja Salmaneser berkenan melantik saya menjadi pegawai istana untuk mengurus perbelanjaan semua keperluan raja.


text:
Sebelum raja itu mangkat, saya biasa pergi ke negeri Media untuk membeli barangan bagi baginda. Pada suatu ketika saya singgah di kota Ragai di negeri Media, dan mengamanahkan wang beberapa kantung kepada Gabael saudara Gabria. Kantung-kantung itu mengandungi lebih daripada 300 kilogram perak.


text:
Selepas Raja Salmaneser mangkat, baginda digantikan oleh Sanherib, puteranya. Kemudian jalan-jalan di Media menjadi sangat berbahaya, sehingga saya tidak dapat lagi pergi ke sana.


text:
Saya memberi makanan kepada yang lapar dan pakaian kepada yang berkekurangan. Kalau saya melihat mayat orang sebangsa saya dibuang di luar tembok kota, saya menguburkannya.


text:
Pada suatu hari Raja Sanherib mengutuk Allah Raja Yang Maha Tinggi, sehingga baginda dihukum Allah dan Raja Sanherib terpaksa berundur dari Yehuda. Sekembalinya ke Media, meluap-luaplah kemurkaan baginda terhadap orang Israel, dan banyak antara mereka dibunuh baginda. Dengan diam-diam, saya mengambil mayat mereka dan menguburkan semuanya. Kemudian raja memerintahkan supaya mayat-mayat itu dicari, tetapi tidak dapat ditemukan.


text:
Lalu seorang penduduk Niniwe melaporkan kepada raja bahawa sayalah yang menguburkan mangsa-mangsa pembunuhan baginda. Waktu saya menyedari bahawa hidup saya terancam kerana perbuatan saya, saya bersembunyi. Apabila hal itu diketahui raja, saya ketakutan dan melarikan diri.


text:
Semua harta saya disita dan dimasukkan ke dalam perbendaharaan istana. Saya tidak mempunyai apa-apa lagi selain Anna isteri saya dan Tobias anak saya.


text:
Kira-kira sebulan kemudian Raja Sanherib dibunuh oleh dua orang puteranya yang segera melarikan diri ke pergunungan Ararat. Lalu Esarhadon, puteranya yang lain menjadi raja. Baginda mempercayakan semua urusan kewangan kerajaan dan istana kepada Ahikar, anak abang saya, Anael.


text:
Ahikar dilantik semula menjadi ketua pengurus istana, kerana pada masa pemerintahan Raja Sanherib, raja Asyur, Ahikar sudah pun memegang jawatan pengurus minuman, penyimpan mohor diraja, bendahara, dan pengawas istana. Disebabkan Ahikar itu anak saudara saya, dia menjadi pengantara yang baik bagi saya kepada raja, sehingga saya dapat pulang ke Niniwe.


text:
Maka pada masa pemerintahan Raja Esarhadon, saya pulang ke rumah dan berkumpul semula dengan Anna isteri saya dan Tobias anak saya. Pada Perayaan Pentakosta, yang juga disebut Perayaan Tujuh Minggu, saya duduk untuk menikmati makanan perayaan.


text:
Apabila melihat makanan yang berlimpah-limpah di atas meja, saya berkata kepada Tobias, “Nak, pergilah mencari antara saudara-saudara kita di kota ini seorang yang miskin dan yang sungguh-sungguh taat kepada Tuhan. Ajaklah dia ke mari untuk makan bersama. Aku akan tunggu sehingga engkau kembali.”


text:
Maka pergilah Tobias untuk mencari seorang saudara yang miskin. Tetapi dia segera kembali dan berkata, “Ayah! Ayah!” “Ada apa?” saya bertanya. “Ada orang kita yang dibunuh! Dia mati dicekik, dan mayatnya dibuang dan masih tergeletak di pasar.”


text:
Saya segera bangkit dan meninggalkan meja tanpa menjamah makanan itu. Lalu mayat itu saya ambil, dan saya letakkan di dalam sebuah rumah, oleh sebab saya hanya dapat menguburkannya sesudah matahari terbenam.


text:
Saya teringat pada kata-kata Nabi Amos tentang kota Betel: “Perayaan-perayaan kamu akan berubah menjadi perkabungan dan semua nyanyian kamu menjadi ratapan.” Lalu menangislah saya.


text:
Tetangga-tetangga mentertawakan saya dan berkata, “Engkau pernah dicari untuk dibunuh kerana menguburkan mayat, dan kalau tak lari, pasti engkau sudah mati. Sekarang engkau berbuat begitu lagi. Apakah engkau belum takut?”


text:
Malam itu juga saya mandi, lalu keluar ke halaman untuk tidur dekat tembok. Malam itu panas sekali, sehingga saya tidak memakai tudung muka.


text:
Saya tidak tahu bahawa di tembok itu, tepat di atas saya, ada burung pipit. Kotorannya yang masih hangat jatuh ke dalam mata saya. Kemudian timbul lapisan putih pada mata saya. Saya menemui doktor, seorang demi seorang, tetapi semakin diubati, semakin rabun mata saya, sehingga akhirnya saya menjadi buta sama sekali. Empat tahun lamanya saya tidak dapat melihat. Sanak saudara saya sangat sedih melihat keadaan saya. Selama dua tahun, hidup saya ditanggung oleh Ahikar sehingga dia pindah ke daerah Elumais.


text:
Sesudah Ahikar pindah, Anna isteri saya, seperti kebanyakan wanita lain harus mencari nafkah sebagai tukang tenun.


text:
Apabila sudah menjadi kain, dia menghantarnya kepada pemesannya, lalu mendapat upah. Suatu hari, pada musim bunga dia menyelesaikan sehelai kain, lalu menghantarkannya kepada pemesannya. Dia menerima upah penuh, ditambah dengan anak kambing untuk dipotong.


text:
Setibanya di rumah, anak kambing itu mula mengembik. Saya memanggil isteri saya dan bertanya, “Dari mana kambing itu? Adakah engkau mencurinya? Kembalikan kepada pemiliknya! Kita tak boleh makan barang curian.”


text:
Isteri saya menjawab, “Kambing ini hanya upah tambahan.” Tetapi saya tidak percaya. Perbuatan isteri saya membuat muka saya merah padam kerana malu. Saya menyuruh dia mengembalikan anak kambing itu kepada pemiliknya, tetapi dia membantah. “Sekarang nyatalah sifatmu yang sebenarnya!” teriaknya. “Mana kebaikanmu? Mana amalmu?”


text:
Bukan main sedihnya hati saya, sehingga saya menangis. Lalu dengan berkeluh-kesah saya berdoa begini,


text:
“Engkau adil, ya Tuhan. Engkau berbelas kasihan dalam semua perbuatan-Mu dan setia dalam semua tindakan-Mu; Engkaulah yang menghakimi alam semesta.


text:
Perlakukanlah aku dengan baik dan jangan hukum aku kerana dosa-dosaku, dan dosa-dosa yang tersembunyi. Nenek moyangku memberontak dan melanggar perintah-Mu; janganlah hukum aku kerana dosa-dosa mereka. Kaubiarkan kami dirompak, ditawan dan dibunuh, disindir, diejek, dan dihina di negeri-negeri tempat kami dalam pembuangan.


text:
Tepatlah semua hukuman-Mu, apabila Engkau menghukum kami kerana kesalahan kami. Kami tidak setia; kami menolak perintah-Mu dan tidak hidup semestinya di hadapan-Mu.


text:
Sekarang perlakukanlah aku sesuka hati-Mu, cabutlah nyawaku supaya aku hilang dari muka bumi, dan kembali menjadi debu. Mati lebih baik bagiku daripada hidup, kerana aku terus difitnah dan dihina, dan hatiku sangat sedih. Ya Tuhan, biarlah semua kesusahan ini berakhir; bawalah aku ke kediaman abadi. Janganlah Engkau tolak doaku, ya Tuhan, kerana lebih baik aku mati daripada hidup sengsara dan terus dinista.”


text:
Pada hari itu juga di kota Ekbatana di Media, Sara anak perempuan Raguel dihina oleh pelayan wanita bapanya.


text:
Sara sudah berkahwin tujuh kali, tetapi setiap kali sebelum dapat bersetubuh, Asmodeus, syaitan jahat, membunuh suaminya. Maka pelayan itu berkata kepada Sara, “Engkau sendiri yang membunuh suami-suamimu! Engkau sudah dikahwinkan dengan tujuh orang, tetapi semuanya mati sebelum dapat hidup bersamamu.


text:
Mengapa engkau menghukum kami kerana kematian mereka? Lebih baik engkau sendiri pergi menyusul mereka, supaya kami tak akan melihat seorang pun anakmu!”


text:
Apabila mendengar hal itu, Sara sangat sedih. Dia menangis tersedu-sedu dan naik ke loteng rumah bapanya untuk menggantung diri. Tetapi sesudah berfikir, dia berkata dalam hati, “Ah, jangan. Nanti bapaku dihina orang. Mereka akan berkata kepadanya, ‘Engkau mempunyai anak perempuan yang sangat dikasihi. Tetapi dia menggantung diri kerana kesusahannya.’ Lalu kesedihan bapaku yang sudah tua itu pasti akan membawanya ke liang kubur. Jadi daripada menggantung diri, lebih baik berdoa kepada Tuhan supaya aku mati saja. Maka aku tak akan mendengar penghinaan itu lagi.”


text:
Lalu Sara mengangkat tangannya ke arah jendela sambil berdoa begini, “Terpujilah Engkau, ya Allah Penyayang! Semoga nama-Mu selalu dihormati. Semoga Engkau diagungkan oleh seluruh ciptaan-Mu untuk selama-lamanya.


text:
Belum pernah kunodai namaku atau nama bapaku, selama tinggal di tanah pembuangan ini. Aku anak tunggal ayahku, satu-satunya anggota warisnya. Tidak ada saudara ayah atau sanak saudara lain yang berhak memperisteri aku. Aku sudah kehilangan tujuh orang suami; apa gunanya terus hidup begini? Tetapi jika Tuhan tidak menghendaki aku mati, dengarkanlah keluh-kesahku, ya Tuhan!”


text:
dan mengutus Rafael, malaikat-Nya untuk menolong mereka. Dia diutus untuk menghilangkan lapisan putih dari mata Tobit supaya dia dapat melihat sekali lagi. Rafael juga diutus untuk mengatur perkahwinan Sara dengan Tobias anak Tobit. Tobias itu orang yang paling berhak untuk berkahwin dengan Sara. Rafael juga ditugaskan untuk membebaskan Sara daripada syaitan Asmodeus. Pada saat Tobit meninggalkan halaman untuk masuk ke dalam rumahnya, pada saat itu juga Sara di Ekbatana turun dari loteng.


text:
Pada hari itu juga Tobit teringat akan wang yang diamanahkannya pada Gabael di Ragai, di negeri Media.


text:
Katanya dalam hati, “Aku sudah minta kepada Tuhan supaya aku mati saja. Baiklah kupanggil anakku Tobias dan kuceritakan kepadanya tentang wang itu sebelum aku mati.”


text:
Lalu Tobit memanggil Tobias dan berkata, “Nak, sesudah aku mati, kuburkanlah aku dengan semestinya. Hormatilah ibumu dan peliharalah dia selama hidupnya. Sesudah dia meninggal, kuburkanlah dia di sampingku. Ingatlah bahawa dia mempertaruhkan nyawanya pada masa mengandung dan melahirkan engkau. Oleh itu berusahalah untuk selalu menyenangkan hati ibumu, dan jangan kaususahkan dia dengan kelakuanmu.


text:
Nak, ingatlah kepada Tuhan, Allahmu selama hidupmu. Jangan berdosa dan jangan langgar perintah-perintah-Nya. Lakukanlah selalu apa yang baik dan benar, dan jangan libatkan dirimu dalam kejahatan,


text:
Berilah sedekah dengan murah hati kepada sesiapa yang setia mentaati Allah. Jangan menyesal apabila memberi sedekah. Jika engkau tak memperhatikan orang miskin, Allah pun tak akan memperhatikan engkau.


text:
Berilah sedekah menurut kemampuanmu. Semakin banyak milikmu, semakin banyak pula yang harus kauberikan sebagai sedekah. Tapi, walaupun rezekimu sedikit, jangan takut untuk memberi,


text:
Memang berbuat baik kepada orang miskin adalah korban yang diperkenankan Allah Yang Maha Tinggi. Lakukanlah hal itu, maka engkau akan terlepas daripada kegelapan maut.


text:
Nak, jagalah dirimu terhadap pelacur-pelacur. Yang penting, engkau harus mengambil isteri daripada suku kita sendiri, oleh sebab kita ini keturunan nabi-nabi. Jangan peristeri orang yang bukan daripada suku kita. Ingatlah bahawa leluhur kita Nuh, Abraham, Ishak dan Yakub, semuanya berkahwin dengan sanak saudara mereka. Maka Allah memberkati mereka sehingga anak mereka banyak dan keturunan mereka mewarisi tanah Israel.


text:
Oleh itu cintailah sanak saudaramu. Jangan terlalu sombong untuk mengambil seorang gadis di kalangan mereka untuk menjadi isterimu. Kebongkakan membawa kekecewaan besar dan kebinasaan, seperti juga kemalasan mengakibatkan kemiskinan dan kelaparan.


text:
Bayarlah upah buruhmu setiap hari, dan jangan tahan wang itu sampai keesokan harinya. Jika engkau menghormati Allah, Dia akan mengganjari engkau. Nak, jagalah tingkah lakumu setiap waktu. Bertindaklah selalu seperti orang yang terdidik.


text:
Apa yang engkau sendiri tidak suka, jangan engkau lakukan terhadap orang lain. Jangan minum wain terlalu banyak dan jangan biasakan dirimu menjadi mabuk.


text:
Daripada makananmu, berilah kepada orang yang lapar, dan daripada pakaianmu, berilah kepada orang yang miskin. Apa yang berlebihan padamu berikanlah sebagai sedekah. Apabila engkau memberi sedekah, berilah dengan ikhlas dan murah hati.


text:
Apabila seorang salih meninggal, sajikanlah makanan yang berlimpah-limpah bagi keluarganya, tetapi jangan berbuat begitu bagi orang yang berdosa.


text:
Pujilah Tuhan, Allahmu setiap waktu. Mohonlah kepada-Nya agar Dia mengarahkan hidupmu, dan supaya semua rancanganmu dan perbuatanmu berhasil. Di kalangan bangsa-bangsa lain tak ada yang menerima nasihat Allah. Dialah sumber segala nasihat yang baik. Tapi kalau Dia mahu, Dia dapat juga menurunkan orang ke alam maut. Ingatlah baik-baik semua petunjukku; jangan sampai ada yang kaulupakan.


text:
Sekarang aku ingin menyampaikan kepadamu bahawa dulu aku menitipkan sejumlah besar wang pada Gabael anak Gabria di kota Ragai, di negeri Media.


text:
Kita sekarang sudah jatuh miskin, tapi engkau tak perlu khuatir. Jika engkau taat kepada Allah, menjauhi segala dosa dan melakukan apa yang diperkenankan Tuhan, Allahmu, maka engkau akan mendapat harta banyak.”


text:
Tapi bagaimana saya dapat mengambil wang itu daripada Gabael? Kami belum pernah bertemu. Bagaimana saya dapat membuktikan kepadanya siapa saya ini, sehingga dia percaya dan memberikan wang itu kepada saya? Lagi pula saya tak tahu jalan ke Media.”


text:
Jawab Tobit, “Aku dan Gabael telah bersama-sama menandatangani suatu surat pernyataan. Surat itu kubahagi dua, dan kami masing-masing menyimpan sebahagian. Bahagian Gabael kusimpan dalam kantung wang yang kuamanahkan itu. Peristiwa itu terjadi dua puluh tahun yang lalu. Sekarang pergilah mengambil wang itu daripada Gabael. Carilah dulu orang yang dapat dipercayai dan yang mahu menemani engkau ke Media. Upahnya akan kita bayar pada waktu engkau kembali.”


text:
Lalu pergilah Tobias mencari orang yang tahu akan jalan ke Media dan yang mahu menemaninya ke sana. Apabila dia baru sahaja keluar dari rumahnya, dia bertemu dengan Rafael, tetapi Tobias tidak tahu bahawa Rafael malaikat Allah.


text:
Maka bertanyalah Tobias, “Saudara dari mana?” Sahut Rafael, “Saya orang Israel. Kita masih bersaudara. Saya datang ke Niniwe ini untuk mencari pekerjaan.” “Tahukah engkau jalan ke Media?” tanya Tobias.


text:
“Tahu,” jawab Rafael. “Saya seringkali ke sana dan mengenal semua jalannya. Saya biasa menginap di rumah Gabael saudara kita yang tinggal di Ragai, kota pergunungan di negeri Media. Kota Ragai itu jauhnya dua hari perjalanan dari kota Ekbatana.”


text:
Lalu Tobias berkata kepada Rafael, “Tunggulah di sini, kawan. Saya masuk sebentar untuk memberitahukan hal itu kepada ayah saya. Alangkah baiknya jika engkau dapat menemani saya ke Media. Engkau akan kami beri upah untuk perjalanan itu.”


text:
Tobias masuk ke dalam rumah dan berkata kepada bapanya, “Ayah, saya sudah menemui seorang Israel yang dapat menemani saya.” “Suruhlah orang itu masuk,” jawab Tobit. “Aku ingin tahu dia daripada keluarga mana dan suku mana, dan adakah dia dapat dipercayai untuk menemani engkau.”


text:
Lalu Tobias keluar dan memanggil Rafael. Katanya, “Ayah saya ingin bertemu dengan engkau.” Maka masuklah Rafael, dan Tobit memberi salam dahulu. Rafael membalas salam itu, dan katanya, “Semoga bapa sihat walafiat!” Jawab Tobit, “Mana mungkin saya sihat walafiat? Saya ini buta dan tak dapat melihat, seperti orang mati yang tak nampak cahaya. Ya, saya tinggal dalam kegelapan seperti orang mati! Saya mendengar orang bercakap, tapi tak dapat melihat mereka.” “Tabahlah, bapa,” sahut Rafael. “Tak lama lagi Allah akan menyembuhkan bapa. Kuatkanlah hati bapa!” Lalu kata Tobit, “Tobias anak saya mahu pergi ke Media. Dapatkah engkau ikut dan menunjukkan jalan? Nanti akan saya bayar upahmu.” Jawab Rafael, “Saya akan menemani anak bapa. Saya sudah seringkali ke sana dan mengenal semua jalan di dataran dan di pergunungan.”


text:
Tetapi Rafael menjawab, “Mengapa bapa tanyakan hal itu?” Tobit mendesak, “Saya hanya ingin tahu siapa engkau dan siapa namamu.”


text:
Lalu Tobit berkata, “Selamat datang ke rumah kami! Jangan berasa tersinggung kerana saya bertanya siapa engkau dan siapa keluargamu. Ternyata engkau daripada keluarga yang sangat baik dan kerabat kami pula. Ananias dan Natan, anak Semeya yang tua itu, saya kenal baik. Mereka orang yang setia kepada agama. Dahulu kami biasa pergi bersama-sama untuk beribadat di Yerusalem. Sanak saudaramu orang yang terhormat, dan engkau keturunan orang baik. Selamat datang!”


text:
Lalu Tobit berkata lagi, “Engkau saya beri upah harian berserta tambahan perbelanjaan hidup untuk kamu berdua.


text:
“Saya akan menemani dia,” kata Rafael. “Bapa tak perlu khuatir. Kami akan sampai di sana dan pulang dengan selamat, kerana jalan-jalannya aman.” “Semoga Allah memberkati kamu,” sahut Tobit. Lalu dipanggilnya Tobias dan berkata kepadanya, “Nak, siapkanlah segala sesuatu yang kauperlukan untuk perjalanan kamu berdua. Semoga Allah Yang Maha Tinggi melindungi kamu berdua ke sana dan menghantar kamu pulang dengan sihat walafiat. Semoga malaikat Tuhan melindungi kamu dalam perjalananmu.” Sebelum berangkat, Tobias memeluk ibu bapanya. Kata Tobit lagi, “Selamat jalan!”


text:
Tetapi ibunya mula menangis. Katanya kepada Tobit, “Mengapa anakku kausuruh pergi? Bukankah dia penopang kita pada hari tua? Siapa yang akan menjaga kita sekarang?


text:
Begitu pentingkah wang itu bagimu sehingga kaupertaruhkan nyawa anakmu sendiri untuk mendapat wang itu kembali?


text:
Jawab Tobit, “Tenanglah, dia akan sampai di sana dan kembali dengan selamat. Engkau akan melihat dia pulang dengan sihat walafiat.


text:
Jangan khuatir, kerana malaikat baik menyertai Tobias. Perjalanannya akan berhasil dan dia akan pulang dengan selamat.”


text:
Lalu berangkatlah Tobias bersama malaikat. Anjing Tobias ikut bersama-sama mereka. Mereka berjalan terus sehingga waktu matahari terbenam, lalu bermalam dekat Sungai Tigris.


text:
Tobias turun ke dalam sungai untuk mencuci kakinya. Tiba-tiba ikan yang besar melompat dari dalam air dan cuba menyambar kakinya. Dia pun berteriak,


text:
lalu malaikat berseru kepadanya, “Tangkaplah ikan itu! Jangan lepaskan!” Tobias menangkapnya dan menyeretnya ke darat.


text:
“Potonglah ikan itu,” kata malaikat. “Ambillah hempedu, jantung dan hatinya, dan simpanlah baik-baik, kerana itu ubat mujarab. Tapi isi perutnya harus kaubuang.”


text:
Tobias memotong ikan itu. Sesudah hempedu, jantung dan hatinya dikeluarkan, ikan itu dipanggangnya. Sebahagian dimakannya, dan sebahagian lagi dimasinkannya untuk bekal.


text:
Tobias bertanya, “Azarya kawanku, penyakit apa yang dapat disembuhkan dengan hempedu, jantung dan hati ikan itu?”


text:
Jawab malaikat, “Jantung dan hati ikan itu kalau dibakar, asapnya dapat mengusir syaitan atau roh jahat daripada orang yang kerasukan. Syaitan atau roh jahat akan pergi dengan segera, dan orang itu tak akan diganggu lagi untuk selama-lamanya.


text:
Hempedu ikan itu ubat untuk orang yang matanya tertutup lapisan putih. Jika hempedu ikan itu disapu pada matanya lalu ditiup, maka lapisan akan hilang, dan orang itu sembuh.”


text:
Rafael berkata, “Tobias kawanku!” “Ada apa?” sahut Tobias. Kata Rafael, “Nanti kita mesti menginap di rumah Raguel. Dia kerabatmu. Anaknya hanya satu; seorang gadis bernama Sara.


text:
Engkau kerabatnya yang terdekat, jadi paling berhak untuk berkahwin dengan dia dan mewarisi semua kekayaan bapanya. Gadis itu berbudi, berani, dan sangat cantik. Bapanya juga seorang yang baik hati.


text:
Malam ini saya akan berbincang dengan bapanya, supaya dia mengizinkan engkau memperisteri anaknya, oleh sebab engkaulah yang paling berhak. Pesta perkahwinan akan kita adakan sesudah kita kembali dari kota Ragai. Raguel tahu bahawa engkaulah yang paling berhak memperisteri anaknya. Jadi dia tak dapat menolak pinanganmu atau memberikan anaknya kepada orang lain, kerana jika dia menolak, dia melanggar Taurat Musa dan patut dihukum mati. Jadi dengarlah nasihatku. Malam nanti saya dan Raguel akan berunding tentang gadis itu, dan kami akan mengatur pertunanganmu. Sesudah kita kembali dari Ragai, kita bawa dia pulang.”


text:
Tetapi Tobias berkata, “Azarya kawan saya, saya sudah mendengar cerita tentang ketujuh-tujuh orang suaminya yang dahulu. Mereka semuanya mati di bilik tidur pada malam pengantin sebelum sempat mendekatinya. Kata orang, mereka dibunuh syaitan.


text:
Sara tak diapa-apakannya, tapi setiap orang yang mahu mendekati Sara dibunuhnya seketika itu. Oleh itu saya takut. Saya ini anak tunggal, dan kalau saya mati, pastilah kesedihan ibu bapa saya membawa mereka ke liang kubur. Lagi pula mereka tidak mempunyai anak lain untuk menguburkan mereka.”


text:
Malaikat menjawab, “Sudah lupakah engkau pesan ayahmu? Dia ingin supaya engkau mengambil seorang gadis daripada sanak saudaramu sendiri. Dengarlah baik-baik. Jangan hiraukan syaitan. Ambillah gadis itu. Saya yakin malam nanti Sara diberi kepadamu menjadi isterimu.


text:
Pada waktu masuk ke dalam bilik tidur, engkau harus membawa sebahagian daripada jantung dan hati ikan, dan menaruhnya di tempat pembakaran kemenyan. Baunya akan memenuhi seluruh bilik. Kalau syaitan menciumnya, dia akan lari dan tak mendekati Sara lagi untuk selama-lamanya.


text:
Tapi sebelum engkau menghampiri isterimu, kamu berdua harus berdiri dan berdoa kepada Tuhan Yang Maha Tinggi supaya Dia mengasihani dan melindungi kamu. Jangan takut. Sejak semula gadis itu dijodohkan untukmu. Engkau akan menyelamatkannya dan membawanya ke rumahmu. Saya yakin engkau dan Sara akan dikurniakan banyak anak. Sekali lagi, jangan khuatir!”


text:
Ketika Tobias mendengar kata-kata Rafael bahawa Sara adalah kerabatnya daripada keluarga bapanya, dia jatuh cinta kepadanya dan mahu mengahwininya.


text:
Apabila mereka tiba di kota Ekbatana, Tobias berkata, “Azarya kawan saya, hantarlah saya terus ke rumah Raguel saudara saya.” Lalu malaikat menghantarkannya ke situ. Mereka mendapati Raguel sedang duduk dekat pintu halaman rumahnya. Azarya dan Tobias memberi salam kepada Raguel, dan dia membalas salam mereka dengan berkata, “Mari masuk, saudara-saudara! Selamat datang ke rumah kami.” Raguel membawa mereka ke dalam rumahnya,


text:
Edna berkata kepada mereka, “Saudara-saudara dari mana?” “Kami orang Israel daripada suku Naftali,” jawab Tobias dan Rafael, “daripada kaum buangan di kota Niniwe.”


text:
Edna bertanya lagi, “Kenalkah kamu saudara kami Tobit?” “Kami kenal dia,” jawab mereka. “Bagaimana keadaannya?” tanya Edna.


text:
Apabila mendengar itu, Raguel berdiri dan mencium Tobias sambil menangis kegirangan. Lalu dia berkata, “Semoga Allah memberkati engkau, anakku. Ayahmu seorang yang baik dan berbudi. Sungguh menyedihkan bahawa orang yang hidup baik dan suka memberi derma itu menjadi buta!” Lalu didakapnya Tobias sambil menangis.


text:
Sesudah kedua-dua orang tetamu itu mandi dan hendak duduk makan, Tobias berkata kepada Rafael, “Azarya kawanku, mintalah kepada Raguel supaya dia memberikan anaknya menjadi isteriku.”


text:
Kata-kata itu terdengar oleh Raguel, dan dia berkata kepada Tobias, “Makanlah dan minumlah, dan bersenang-senanglah malam ini. Engkaulah yang paling berhak memperisteri Sara. Dia tak dapat kuberikan kepada orang lain, oleh sebab engkau kerabatku yang paling dekat. Tapi aku harus mengatakan yang sebenarnya kepadamu, nak.


text:
Dia sudah kukahwinkan berturut-turut kepada tujuh orang, semuanya kerabat kami. Tapi mereka semua menemui ajal masing- masing pada malam pengantin ketika mendekatinya. Sekarang makanlah dan minumlah. Tuhan akan melindungi kamu berdua.”


text:
Tobias menjawab, “Saya tak akan makan atau minum sebelum bapa memberi jawapan.” Raguel bersetuju. “Baiklah,” katanya. “Dia kuberikan kepadamu sesuai dengan Taurat Musa. Allah Yang Maha Tinggi sudah mengatur perkahwinan ini, jadi terimalah dia sebagai isterimu. Mulai sekarang kamu terikat, satu dengan yang lain, dan Sara diberikan kepadamu untuk selama-lamanya. Semoga Tuhan Yang Maha Tinggi menjaga kamu malam ini supaya selamat. Semoga Dia mengasihani kamu dan berbuat baik kepadamu!”


text:
Kemudian Raguel memanggil anaknya. Sewaktu dia masuk, Raguel memegang tangan Sara dan menyerahkannya kepada Tobias dengan restunya. “Ambillah dia menjadi isterimu sesuai dengan ketetapan Taurat Musa. Bawalah dia dengan selamat ke rumah ayahmu. Semoga Allah Yang Maha Tinggi memberi hidup sejahtera kepadamu.”


text:
Lalu Raguel menyuruh Edna isterinya mengambil segulung kertas yang masih kosong. Pada kertas itu ditulisnya perjanjian perkahwinan yang menyatakan bahawa dia menyerahkan Sara kepada Tobias menjadi isterinya sesuai dengan ketetapan Taurat Musa. Sesudah itu baharulah mereka makan dan minum.


text:
Kemudian Raguel memanggil isterinya dan berkata kepadanya, “Siapkanlah sebuah bilik dan hantarkanlah Sara masuk.”


text:
Edna menyiapkan bilik sesuai dengan perintah suaminya, lalu dibawanya Sara ke situ. Dia mula menangis kerana anaknya, lalu dia mengesat air matanya, dan berkata kepada Sara,


text:
“Tabahlah, Sara. Ibu yakin kali ini Tuhan Yang Maha Tinggi akan memberi engkau kebahagiaan bagi menggantikan kesedihan. Jadi tabahkanlah hatimu, nak!” Lalu Edna meninggalkan bilik itu.


text:
Selesai makan minum, tibalah saatnya untuk tidur, dan ibu bapa Sara menghantar Tobias ke bilik tidur yang disiapkan itu.


text:
Tobias ingat akan pesan Rafael, maka diambilnya jantung dan hati ikan dari dalam kantung yang dibawanya, lalu ditaruhnya di tempat pembakaran kemenyan.


text:
Bau ikan mengganggu syaitan, sehingga dia lari ke Mesir. Tetapi Rafael mengejarnya dan menangkapnya di sana dan segera membelenggu tangan dan kakinya.


text:
Ketika Tobias dan Sara berdua sahaja di dalam bilik yang terkunci, Tobias bangkit dari tempat tidur dan berkata kepada isterinya, “Bangunlah, kekasihku. Mari kita berdoa memohon belas kasihan dan perlindungan Tuhan.”


text:
Maka bangunlah Sara, dan mereka bersama-sama berdoa memohon perlindungan Allah. Tobias berdoa begini, “Terpujilah Engkau, ya Allah leluhur kami! Semoga nama-Mu dipuji selama-lamanya oleh segala ciptaan-Mu di syurga dan di bumi.


text:
Engkau telah mencipta Adam; Kauberi kepadanya Hawa menjadi isterinya untuk menolong dan menopang dia; mereka menjadi nenek moyang umat manusia. Engkau berkata, ‘Tidak baik jika manusia itu bersendirian; dia akan Kuberikan pembantu yang sepadan.’


text:
Ya Tuhan, sekarang Sara kuambil sebagai isteri, dengan segala ketulusan hati, dan bukan kerana nafsu berahi. Sudilah mengasihani kami berdua, supaya kami tetap bersatu sehingga tua.”


text:
Malam itu Raguel bangun. Dia memanggil pelayan-pelayannya, lalu pergi bersama mereka menggali lubang kuburan, kerana dia berfikir, “Jangan-jangan Tobias mati, dan kita menjadi bahan tertawaan orang.”


text:
“Suruhlah pelayan perempuan masuk untuk melihat apakah Tobias masih hidup. Kalau dia sudah mati, baiklah kita kuburkan dia sebelum diketahui orang.”


text:
Lalu mereka menyuruh pelayan perempuan membawa lampu dan membuka pintu untuk melihat Tobias masih hidup ataupun tidak. Apabila pelayan itu masuk, dilihatnya kedua-dua orang itu sedang tidur nyenyak.


text:
Lalu mereka memuji Allah Yang Maha Tinggi. “Terpujilah Engkau, ya Allah! Semoga umat-Mu memuji Engkau selama-lamanya; semoga mereka memuji Engkau dengan hati yang murni.


text:
Terpujilah Engkau kerana telah menggembirakan aku; Kauperlakukan kami dengan belas kasihan-Mu yang besar; ternyata apa yang kutakuti tidak terjadi.


text:
Terpujilah Engkau, ya Tuhan, oleh sebab Engkau mengasihani kedua-dua orang anak tunggal itu. Kasihanilah dan lindungilah mereka, supaya mereka tetap hidup gembira dalam kasih sayang.”


text:
Sesudah itu Raguel menyuruh isterinya membuat banyak roti. Dia sendiri pergi ke tempat kawanan ternakannya dan kembali membawa dua ekor lembu jantan dan empat ekor domba jantan. Disuruhnya pelayan-pelayannya memotong ternakan itu dan mempersiapkan pesta perkahwinan.


text:
Lalu dipanggilnya Tobias, dan berkata kepadanya, “Tinggallah di sini selama dua minggu untuk makan minum bersama kami. Biarlah anakku bersenang-senang oleh sebab dia sudah banyak menderita.


text:
Sesudah itu engkau boleh mengambil separuh daripada milikku dan pulang dengan selamat ke rumah ayahmu. Milikku yang separuh lagi akan menjadi kepunyaanmu juga sesudah aku dan Edna meninggal. Tabahkanlah hatimu, nak! Sekarang aku bapamu dan Edna ibumu, dan engkau anak kami seperti Sara.”


text:
“Azarya kawanku, baiklah engkau pergi menemui Gabael di kota Ragai. Bawalah empat orang pelayan dan dua ekor unta. Tolong berikan surat bukti ini kepada Gabael supaya dia menyerahkan wang itu kepadamu. Jemputlah dia juga untuk menghadiri pesta perkahwinan kami.


text:
Engkau tahu bahawa ayah saya menghitung-hitung hari sehingga saya pulang. Dia akan sedih sekali kalau saya terlambat. Kau juga tahu bahawa saya didesak Raguel untuk tinggal di sini, dan saya tak dapat melanggar perintahnya.”


text:
Maka berangkatlah Rafael dengan empat orang pelayan dan dua ekor unta ke kota Ragai di negeri Media, dan menginap di rumah Gabael. Dia menyerahkan surat bukti itu kepada Gabael. Lalu diceritakannya bahawa Tobias anak Tobit baharu sahaja berkahwin, dan bahawa Gabael diundang ke pesta perkahwinan. Maka Gabael segera bangkit. Dihitungnya kantung-kantung wang yang masih bermeterai, lalu dimuatnya semua di atas unta-unta.


text:
Keesokan harinya pagi-pagi sekali mereka berangkat ke pesta perkahwinan. Setiba di rumah Raguel, mereka mendapati Tobias sedang makan. Tobias segera bangkit dan memberi salam kepada Gabael. Gabael membalas salam itu dengan berlinang air mata, dan menambah, “Anak yang luhur budi, kau seperti bapamu yang baik dan penderma! Semoga Allah Yang Maha Tinggi memberkati engkau dan isterimu serta mentuamu. Terpujilah Allah, oleh sebab saya dapat melihat gambaran Tobit, saudara sepupu saya!”


text:
Sementara itu setiap hari Tobit menghitung-hitung waktu yang diperlukan untuk pergi ke Ragai dan pulang. Ketika sudah genap waktunya, dan anaknya belum lagi pulang, Tobit berkata,


text:
“Mungkin dia tertahan di sana. Barangkali Gabael sudah meninggal sehingga tidak ada orang yang menyerahkan wang itu kepadanya.”


text:
Anna isterinya berkata kepada Tobit, “Pastilah anakku sudah mati!” Lalu dia mula menangisi dan meratapi Tobias.


text:
Lalu Tobit berkata kepada isterinya, “Tenanglah, adik. Jangan fikirkan yang bukan-bukan. Dia sihat. Barangkali ada halangan sehingga mereka tertahan di sana. Orang yang menemaninya dapat dipercayai, lagi pula dia bersaudara dengan kita. Jangan sedih kerana dia. Dia akan lekas pulang.”


text:
Tetapi Anna menjawab, “Diam! Jangan bohongi aku! Pasti anakku sudah mati!” Setiap hari Anna keluar rumah dan terus mengamati jalan yang dilalui Tobias waktu berangkat. Dia tidak mahu mendengar sesiapa pun dan hanya pulang sesudah matahari terbenam. Setiba di rumah dia tidak tidur, tetapi sepanjang malam menangisi dan meratapi anaknya.


text:
Raguel sudah berjanji dengan sumpah bahawa pesta perkahwinan anaknya akan dilangsungkan selama dua minggu. Sesudah pesta itu selesai, Tobias berkata kepada Raguel, “Izinkanlah saya pulang sekarang. Ibu bapa saya pasti sudah khuatir dan tak berharap lagi akan melihat saya. Saya sudah menceritakan kepada bapa bagaimana keadaan ayah saya waktu saya meninggalkan rumah.”


text:
Raguel menjawab, “Jangan dulu, nak! Aku akan mengutus seorang kepada ayahmu untuk mengatakan bahawa engkau baik-baik saja.” Tetapi Tobias mendesak, “Jangan. Izinkanlah saya pulang ke rumah ayah saya sekarang juga.”


text:
Lalu Raguel bangkit dan menyerahkan Sara, anaknya, kepada Tobias, serta separuh daripada miliknya, iaitu hamba abdi, lembu, domba, keldai, unta, pakaian, wang, dan perabotnya.


text:
Demikianlah dia mengizinkan mereka pergi dengan sihat walafiat. Dia memberi salam kepada mereka, katanya, “Selamat jalan, nak. Semoga Tuhan Yang Maha Tinggi memberkati engkau dan Sara. Semoga aku masih hidup untuk melihat anak-anak kamu.”


text:
Lalu Raguel berkata kepada Sara, “Pergilah kepada mentuamu. Mulai sekarang mereka menjadi ibu bapamu dan engkau anak mereka. Selamat jalan, anakku. Biarlah aku mendengar yang baik-baik saja tentang engkau selagi aku masih hidup.” Lalu dia memeluk mereka dan melepaskan mereka pergi.


text:
Kemudian Edna berkata kepada Tobias, “Semoga Tuhan menghantar engkau pulang dengan selamat, anakku dan saudaraku yang tercinta. Mudah-mudahan aku dalam hidup ini dapat melihat anak-anakmu. Tuhan menjadi saksi: Kepadamu aku mempercayakan anakku. Jangan sedihkan hatinya selama hidupmu. Selamat jalan, Tobias. Mulai sekarang Sara isterimu dan aku ibumu. Semoga kita semua bahagia seumur hidup kita.” Lalu Edna memeluk mereka dan melepaskan mereka pergi.


text:
Kemudian Tobias memuji Tuhan langit dan bumi, Raja alam semesta kerana perjalanannya sudah berhasil baik. Dia berjanji akan menghormati kedua-dua orang mentuanya selama mereka hidup. Lalu berangkatlah dia dengan sihat walafiat dan penuh sukacita.


text:
Oleh sebab itu baiklah kita berdua mendahului isterimu dan menyiapkan rumah sebelum yang lain datang.


text:
Jangan lupa membawa hempedu ikan.” Maka mereka berdua berangkat lebih dahulu, dan anjing Tobias mengikut mereka.


text:
Sapukanlah hempedu ikan pada matanya. Ubat itu akan meresap dan membuat lapisan putih mengelupas dari matanya, sehingga bapamu dapat melihat lagi.”


text:
Anna lari menemui anaknya, lalu mendakapnya dan berkata, “Anakku, aku sudah melihat engkau kembali. Sekarang dapatlah aku mati dengan tenteram!” Maka menangislah dia.


text:
Tobias mendekati bapanya sambil memegang hempedu ikan. Ditiupnya mata bapanya, lalu sambil menopangnya, dia berkata, “Tabahkanlah hati ayah!” Kemudian hempedu ikan itu disapukannya pada mata bapanya, dan ubat itu dibiarkannya meresap.


text:
Tobit memeluk Tobias sambil menangis. Lalu dia berseru, “Aku melihat! Aku melihat engkau, anakku, cahaya mataku!


text:
Terpujilah Allah! Pujilah Dia, kerana Dia besar! Terpujilah semua malaikat-Nya yang suci. Semoga Dia dengan kuasa-Nya melindungi kita. Terpujilah semua malaikat-Nya selama-lamanya. Tuhan sudah menyeksa aku dengan penyakit ini. Tapi sekarang aku dapat melihat semula Tobias, anakku.”


text:
Lalu Tobias masuk ke dalam rumah. Hatinya penuh sukacita, dan dia memuji-muji Allah dengan suara nyaring. Kepada bapanya, dia menceritakan bahawa perjalanannya sudah berhasil baik. Tidak hanya wang dibawanya pulang, tetapi juga Sara anak Raguel, yang sudah menjadi isterinya. Dikatakannya bahawa isterinya sudah dekat pintu gerbang kota Niniwe dan segera akan datang.


text:
Tobit sangat gembira, dan sambil memuji-muji Allah, dia keluar untuk menyambut anak menantunya di pintu gerbang kota. Ketika penduduk kota Niniwe melihat Tobit, mereka tercengang kerana dia berjalan sendirian dan tidak ada yang memimpinnya. Lalu kepada mereka semua, Tobit menceritakan bahawa Allah telah mengasihaninya dan menyembuhkan matanya.


text:
Lalu Tobit menjumpai Sara isteri Tobias, dan menyambutnya dengan kata-kata ini, “Selamat datang, anakku! Terpujilah Allah yang menghantar engkau kepada kami. Allah telah memberkati bapamu, dan juga engkau serta Tobias anakku. Selamat datang ke rumahmu yang baru! Semoga engkau selalu diberkati, selalu sihat dan bahagia. Mari masuk, nak!”


text:
Pada hari itu bergembiralah semua orang Yahudi yang tinggal di Niniwe. Ahikar dan Nadab, kemanakan Tobit, juga datang dan ikut bergembira bersama dengan mereka.


text:
Sesudah pesta perkahwinan itu selesai, Tobit memanggil Tobias anaknya dan berkata kepadanya, “Nak, jangan lupa memberi upah kepada orang yang telah menghantar engkau, dan juga wang tambahan.”


text:
Jawab Tobias, “Berapa yang harus saya berikan? Saya tak rugi sedikit pun kalau memberi dia separuh daripada segalanya yang telah saya bawa.


text:
Dia sudah menghantar saya pulang dengan selamat dan membebaskan isteri saya daripada syaitan. Dia pula yang membawa wang itu pulang bersama saya dan akhirnya dia menyembuhkan ayah. Jadi berapakah banyaknya upah yang mesti saya berikan kepadanya?”


text:
Jawab Tobit, “Berilah dia separuh daripada segalanya yang telah kaubawa pulang dengan pertolongannya. Upah itu berpatutan baginya.”


text:
Lalu Tobias memanggil Rafael dan berkata kepadanya, “Terimalah sebagai upahmu separuh daripada segalanya yang kita bawa. Lalu engkau boleh pergi dengan selamat.”


text:
Tetapi Rafael memanggil Tobit dan Tobias berdua sahaja, dan berkata kepada mereka, “Pujilah Allah, dan ceritakanlah segala kebaikan yang telah dilakukan-Nya bagimu kepada semua orang, supaya mereka pun memuji dan memuliakan-Nya. Beritakanlah perbuatan Allah sebagaimana layaknya kepada semua orang. Pujilah Dia dengan tiada henti-hentinya.


text:
Memang baik menyimpan rahsia raja, tetapi perbuatan Allah harus diberitakan dan dipuji. Lakukanlah yang baik, maka kamu tidak akan ditimpa malapetaka.


text:
Lebih baik berdoa dengan hati yang tulus dan memberi sedekah dengan ikhlas daripada memiliki harta yang banyak dengan cara yang tidak lurus. Lebih baik memberi sedekah daripada mengumpulkan emas.


text:
Orang yang suka memberi sedekah dibebaskan daripada maut dan dihapuskan semua dosanya. Dia akan mendapat umur panjang.


text:
Tadi saya katakan bahawa rahsia raja harus disimpan, tetapi perbuatan Allah harus diumumkan kepada semua orang. Sekarang saya katakan yang sebenarnya kepadamu dan tidak saya rahsiakan apa-apa.


text:
Tobit, waktu engkau dan Sara memanjatkan doa kepada Tuhan, akulah yang membawa doa itu kepada hadirat-Nya yang mulia. Setiap kali engkau menguburkan orang mati, aku jugalah yang menyampaikan perbuatan baik itu kepada Tuhan.


text:
Ketika engkau bangkit dari meja tanpa menyentuh makanan sedikit pun untuk menguburkan mayat itu, aku diutus Allah untuk mencubai engkau.


text:
Begitu juga aku diutus-Nya untuk menyembuhkan engkau dan membebaskan Sara menantumu daripada kesusahannya.


text:
Aku ini Rafael, satu daripada tujuh malaikat yang berdiri di hadapan Tuhan Yang Agung, siap untuk melayani-Nya.”


text:
Tetapi Rafael berkata kepada mereka, “Jangan takut! Damai sejahtera bagi kamu! Pujilah Allah selama-lamanya,


text:
oleh sebab aku datang untuk menolong kamu atas kehendak Allah dan bukan kerana kerelaan aku sendiri. Maka nyanyikanlah pujian bagi Tuhan seumur hidup kamu.


text:
Pujilah Allah selama hidup kamu di bumi ini, dan bersyukurlah kepada-Nya. Sekarang aku kembali kepada-Nya yang mengutus aku. Tulislah semuanya yang sudah kamu alami itu.” Lalu Rafael naik ke langit.


text:
Lalu mereka menyanyikan lagu pujian bagi Allah dan bersyukur kepada-Nya kerana Dia telah melakukan perbuatan-perbuatan besar, oleh sebab malaikat Allah sudah menampakkan diri kepada mereka.


text:
Kemudian Tobit berdoa begini, “Terpujilah Allah yang hidup selama-lamanya, terpujilah Dia yang berkuasa!


text:
Memang Dia menghukum, tetapi Dia juga mengasihani. Dia menurunkan kita ke dunia orang mati, kemudian Dia membangkitkan kita daripada kebinasaan; tidak ada yang dapat terlepas daripada kuasa-Nya.


text:
Khabarkanlah kebesaran-Nya di sana, agungkanlah Dia di hadapan segala yang hidup; kerana Dialah Allah, Tuhan kita, Bapa kita untuk selama-lamanya.


text:
Biarpun Dia menyeksa kamu kerana kejahatanmu, Dia akan mengasihani kamu lagi dan memulangkan kamu dari antara bangsa-bangsa, tempat kamu dicerai-beraikan.


text:
Jika kamu kembali kepada-Nya dengan sepenuh hati dan segenap jiwamu dan melakukan yang benar di hadapan-Nya, pasti Dia berbalik untuk menolong kamu dan tidak terus bersembunyi daripadamu.


text:
Lihatlah apa yang telah dikerjakan Allah bagimu, bersyukurlah kepada-Nya dengan suara nyaring. Pujilah Tuhan oleh sebab Dia adil, agungkanlah Raja yang kekal abadi.


text:
Biarpun aku tinggal dalam pembuangan, aku akan bersyukur juga kepada Tuhan dan menyatakan kekuasaan-Nya yang besar kepada orang yang berdosa. Bertaubatlah daripada dosa-dosamu dan lakukanlah apa yang dikehendaki Allah. Siapa tahu Dia akan berkenan dan berbelas kasihan kepadamu.


text:
Hendaknya semua orang mengkhabarkan keagungan-Nya dan menyanyikan lagu pujian bagi-Nya di Yerusalem. Hai Yerusalem, kota suci, engkau dihukum kerana dosa-dosa pendudukmu. Tetapi Tuhan berbelas kasihan kepada orang yang melakukan kehendak-Nya.


text:
Maka bersyukurlah kepada Tuhan sebagaimana layaknya, pujilah Raja yang kekal abadi. Semoga Rumah-Nya dibina kembali dan kamu bergembira lagi.


text:
Tuhan akan menggembirakan semua orang buanganmu, dan pendudukmu yang menderita dikasihi-Nya untuk selama-lamanya.


text:
Yerusalem, cahayamu akan bersinar cemerlang bagi seluruh dunia. Dari jauh bangsa-bangsa datang kepadamu untuk menyembah Tuhan Allah. Tangan mereka penuh dengan persembahan bagi Raja Yang Maha Tinggi. Turun-temurun orang akan bergembira kerana engkau, dan namamu sebagai kota pilihan Tuhan akan bertahan selama-lamanya.


text:
Terkutuklah semua orang yang mengherdik engkau, yang merobohkan dan menghancurkan tembok-tembokmu, yang membongkar menara-menaramu dan membakar rumah-rumahmu. Diberkatilah untuk selama-lamanya semua orang yang menghormati engkau.


text:
Bersukacitalah dan bersoraklah, hai Yerusalem, kerana pendudukmu yang melakukan yang benar. Mereka akan pulang daripada pembuangan dan menyanyikan pujian bagi Tuhan. Berbahagialah orang yang mencintai engkau dan yang gembira melihat kesejahteraanmu.


text:
Berbahagialah orang yang menangis kerana penderitaanmu, kerana mereka akan melihat sukacitamu dan bergembira untuk selama-lamanya. Aku memuji Allah, Raja Yang Agung,


text:
kerana Yerusalem akan dibina semula menjadi kediaman-Nya yang abadi. Yerusalem, betapa gembiranya hatiku, apabila keturunanku dapat melihat kemegahanmu dan bersyukur kepada Raja Yang Maha Tinggi. Gerbangmu daripada zamrud dan nilam, tembokmu daripada batu permata. Menara-menaramu daripada emas dan kubu-kubumu daripada emas murni. Jalan-jalanmu dilapis dengan batu delima dan batu-batu permata yang berharga.


text:
Dari gerbang-gerbangmu terdengar lagu-lagu gembira dan dari rumah-rumahmu orang akan berseru, ‘Terpujilah Tuhan! Terpujilah Allah Israel!’ Orang yang diberkati Allah Yang Suci akan memuji-Nya untuk selama-lamanya.”


text:
Tobit berumur 62 tahun ketika dia menjadi buta. Sesudah dapat melihat lagi, hidupnya sejahtera. Dia banyak berbuat baik dan tetap memuji Allah serta menceritakan keagungan-Nya. Tobit mencapai umur 112 tahun dan meninggal dengan tenteram. Dia dikuburkan di Niniwe dengan upacara yang semestinya.


text:
“Nak, bawalah semua anakmu dan pergilah ke negeri Media. Aku yakin sebentar lagi kota Niniwe ini dihukum Allah, seperti yang sudah dikatakan oleh Nabi Nahum. Semua yang telah dikatakan nabi-nabi Allah di Israel tentang Niniwe dan Asyur pasti akan terjadi. Setiap perkataan akan dipenuhi. Semua yang dikatakan Allah akan terjadi pada waktunya. Allah tidak mengingkari janji-Nya. Di Media lebih aman bagimu daripada di Asyur atau di Babel. Saudara-saudara kita yang masih tinggal di Israel akan dicerai-beraikan dan diangkut dari negeri yang baik itu ke dalam pembuangan. Seluruh negeri Israel akan menjadi padang gurun. Samaria dan Yerusalem menjadi kota-kota yang sunyi sepi. Rumah Allah akan dibakar habis dan puing-puingnya dibiarkan selama beberapa waktu.


text:
Tetapi Allah akan mengasihani umat-Nya lagi dan membawa mereka pulang ke negeri Israel. Rumah Allah akan dibina semula oleh mereka tetapi tidak seindah yang dahulu, apabila genap waktunya nanti. Pada masa itu seluruh bangsa Israel akan kembali daripada pembuangan. Kota Yerusalem akan dipulihkan menjadi semegah dahulu. Rumah Allah akan dibina semula di kota itu seperti yang dikatakan para nabi.


text:
Maka semua bangsa di dunia akan bertaubat. Mereka akan menghormati Allah Yang Maha Esa dan Benar, dan membuang berhala-berhala mereka yang sama sekali menyesatkan. Semua bangsa di seluruh dunia akan memuji Allah yang kekal dengan melakukan kehendak-Nya.


text:
Pada masa itu Allah akan menyelamatkan seluruh bangsa Israel yang setia kepada-Nya. Mereka akan datang dan berkumpul di Yerusalem. Tanah Abraham akan diberikan kepada mereka, dan di situ mereka dapat hidup dengan aman untuk selama-lamanya. Semua orang yang mencintai Allah dengan ikhlas akan bergembira. Tetapi orang jahat dan yang berdosa akan dilenyapkan dari muka bumi.


text:
Jadi dengarlah nasihatku, hai anak-anakku! Hendaklah kamu mengabdi kepada Allah dengan hati yang tulus, dan lakukanlah apa yang berkenan kepada-Nya. Ajarilah anak-anakmu supaya mereka melakukan yang baik dan suka beramal kepada orang miskin. Juga, supaya mereka ingat kepada Allah dan selalu memuji Tuhan dengan tulus hati dan sekuat tenaga. Tobias anakku, pergilah meninggalkan kota Niniwe ini. Jangan menetap di sini. Sesudah menguburkan ibumu di sampingku, engkau harus segera berangkat. Jangan tinggal satu malam lebih lama di dalam wilayah kota ini. Negeri ini jahat dan penuh kekejian. Penduduknya tidak mempunyai rasa malu.


text:
Ingatlah bagaimana Nadab memperlakukan Ahikar, bapa saudaranya sendiri yang telah membesarkan dia! Ahikar hidup-hidup dimasukkan ke dalam kubur. Tetapi Allah membalas Nadab dengan kejahatannya sendiri. Ahikar keluar menuju cahaya, sedangkan Nadab turun ke dalam kegelapan kekal kerana dia mahu membunuh Ahikar. Ahikar terlepas daripada jerat maut yang dipasang oleh Nadab baginya, kerana Ahikar suka memberi sedekah kepada orang miskin. Sedangkan Nadab sendiri jatuh ke dalam jerat maut dan dibinasakan.


text:
Jadi anak-anakku, kamu melihat sendiri apa yang dihasilkan oleh perbuatan baik dan apa yang dihasilkan oleh perbuatan jahat. Memang kejahatan menghasilkan kematian. Tetapi sekarang aku sudah kehabisan tenaga.” Lalu Tobit dibaringkan di tempat tidurnya dan meninggal. Dia dikuburkan dengan semestinya.


text:
Sesudah isteri Tobit meninggal, dia dikuburkan di samping suaminya. Kemudian Tobias berangkat dengan anak isterinya ke Ekbatana di Media, dan menumpang dengan Raguel, mentua Tobias.


text:
Tobias menghormati dan memelihara Raguel dan Edna yang sudah tua itu sehingga mereka meninggal. Mereka dikuburkan di Ekbatana. Tobias mewarisi kekayaan Raguel, sebagaimana dia sudah mewarisi kekayaan Tobit bapanya.


text:
Sebelum meninggal, dia sempat mendengar berita kehancuran kota Niniwe dan melihat penduduknya dibawa sebagai tawanan ke negeri Media oleh Siaksares, raja Media. Tobias memuji Allah kerana Dia telah menghukum penduduk Niniwe dan Asyur. Perbuatan Allah itu membuatnya bergembira dan bersyukur kepada Tuhan seumur hidupnya.


text:
Sementara Raja Nebukadnezar, raja Asyur memerintah di kota besar Niniwe, Raja Arfaksad, raja Media memerintah di kota Ekbatana.


text:
Raja Arfaksad mendirikan tembok di sekeliling kota Ekbatana. Tembok itu tingginya 35 meter dan tebalnya 25 meter, dibina daripada batu pahatan, lebarnya 1.5 meter dan panjangnya 3 meter.


text:
Pada setiap pintu gerbang didirikan sebuah menara setinggi 50 meter, dengan asasnya setebal 30 meter.


text:
Setiap pintu gerbang tingginya 35 meter dan lebarnya 20 meter, supaya dapat dilalui oleh seluruh tentera baginda, termasuk semua pasukan tentera berjalan kaki.


text:
Dalam tahun kedua belas pemerintahan baginda, Raja Nebukadnezar berperang melawan Raja Arfaksad di dataran luas di sekitar kota Ragau.


text:
Raja Arfaksad mempunyai banyak sekutu, iaitu semua penduduk pergunungan, penduduk tepi Sungai Tigris, Sungai Efrat, dan Sungai Hidaspes, dan penduduk dataran yang diperintah oleh Raja Ariokh dari Elumais. Banyak bangsa lain lagi menggabungkan diri dengan tentera orang Heleud itu.


text:
Maka Raja Nebukadnezar, raja Asyur mengirim pesan kepada bangsa-bangsa lain supaya bersekutu dengan baginda. Pesan itu dikirimnya kepada semua penduduk negeri Persia, penduduk daerah barat, daerah Kilikia, Damsyik, Lebanon, dan Antilebanon, serta kepada penduduk pantai


text:
Pesan itu dikirimnya juga kepada penduduk Samaria dan kota-kota di sekitarnya, kepada penduduk di sebelah barat Sungai Yordan hingga ke Yerusalem, Batane, Helus, dan Kades, Wadi El-Aris dan kota Tafne, Raamses serta seluruh wilayah Gosyen sampai ke kota Tanis dan Memfis, pendeknya kepada seluruh penduduk Mesir sehinggalah ke perbatasan Etiopia.


text:
Tetapi penduduk di seluruh daerah itu tidak mengendahkan ajakan Raja Nebukadnezar. Mereka tidak mahu ikut berperang, kerana mereka tidak takut kepada baginda. Mereka fikir bahawa Raja Nebukadnezar tidak berdaya. Para utusan raja itu diejek dan disuruh pulang tanpa hasil.


text:
Maka meledaklah kemurkaan Raja Nebukadnezar. Baginda bersumpah akan mempertaruhkan seluruh kerajaan baginda untuk menumpas semua penduduk Kilikia, Damsyik, Siria, Moab, Amon, Yudea, dan Mesir, iaitu semua bangsa yang tinggal di antara Laut Tengah dan Teluk Persia.


text:
Pada tahun ketujuh belas pemerintahan baginda, Raja Nebukadnezar mengerahkan seluruh tentera baginda dalam pertempuran melawan Raja Arfaksad. Seluruh tentera Raja Arfaksad dikalahkan baginda, termasuk pasukan berkuda dan pasukan berkereta kuda.


text:
Lalu Raja Nebukadnezar menduduki semua kota di negeri Media dan menyerang kota Ekbatana. Menara-menara kota itu dirampas, pasar-pasar dirompak, dan kota yang indah itu dijadikan puing-puing.


text:
Sesudah itu Raja Nebukadnezar dan seluruh tentera baginda yang sangat besar kembali ke Niniwe. Empat bulan lamanya mereka berpesta pora dan bersenang-senang di sana.


text:
Pada tarikh dua puluh dua bulan satu tahun kelapan belas pemerintahan baginda, Raja Nebukadnezar mengambil keputusan untuk melaksanakan ancaman hukuman terhadap bangsa-bangsa yang dahulu tidak mahu menolong baginda.


text:
Baginda mengumpulkan semua pegawai tinggi dan pegawai tentera baginda dan mengadakan persidangan rahsia dengan mereka. Raja mengumumkan keputusan baginda untuk menghukum semua bangsa yang telah melawan perintah baginda.


text:
Orang yang bersidang itu sepakat bahawa bangsa-bangsa yang telah melawan perintah raja harus dibinasakan.


text:
Setelah persidangan itu selesai, raja memanggil Holofernes, panglima tingginya, orang kedua selepas raja, dan bertitah kepadanya,


text:
“Beta, Raja Nebukadnezar, raja agung dan penguasa seluruh bumi, memerintah kamu untuk pergi membawa askar-askar yang berani sebanyak 120,000 orang bagi pasukan tentera berjalan kaki dan 12,000 orang bagi pasukan berkuda.


text:
Majulah berperang melawan seluruh wilayah barat, oleh sebab penduduknya telah melawan perintah beta.


text:
Suruhlah mereka menyediakan tanah dan air sebagai tanda bahawa mereka menyerah. Beta akan melampiaskan kemurkaan beta kepada mereka. Beta membiarkan tentera beta menginjak-injak setiap jengkal tanah mereka dan merompak harta kekayaan mereka.


text:
Lembah-lembah akan diisi dengan semua orang mereka yang terluka. Sungai-sungai akan meluap kerana penuh dengan mayat.


text:
Tetapi engkau, Holofernes, harus mendahului beta dan menduduki semua wilayah mereka. Setelah mereka menyerah, tahanlah mereka sehingga beta datang untuk menghukum mereka.


text:
oleh sebab beta sudah bersumpah demi hidup beta dan demi kejayaan kerajaan beta, dan beta bertekad melaksanakannya.


text:
Jangan langgar satu pun perintah beta. Ingat, beta ini rajamu. Jadi laksanakanlah dengan segera apa yang beta perintahkan kepadamu!”


text:
Lalu Holofernes pergi meninggalkan raja dan mengumpulkan semua pegawai tentera, panglima dan ketua bala tentera Asyur.


text:
Sesuai dengan perintah raja, dia memilih 120,000 orang bagi pasukan tentera berjalan kaki dan 12,000 orang bagi pemanah berkuda yang paling baik,


text:
Dibawanya juga sejumlah besar unta, keldai, dan baghal untuk mengangkut perlengkapan mereka. Selain itu dibawanya sejumlah besar domba, lembu, dan kambing untuk bekalan mereka,


text:
serta catuan yang berlimpah bagi setiap askar, dan sangat banyak emas dan perak dari perbendaharaan raja.


text:
Maka berangkatlah Holofernes bersama-sama seluruh tenteranya mendahului Raja Nebukadnezar. Segala kereta kuda perang, pasukan berkuda, dan pasukan tentera berjalan kaki maju membanjiri seluruh wilayah barat.


text:
Sejumlah besar pasukan lain ikut juga. Jumlahnya tidak terhitung seperti kawanan belalang atau butir-butir pasir di pantai.


text:
Dari kota Niniwe, mereka berjalan tiga hari lamanya melalui dataran Bektilet. Lalu mereka berkhemah dekat dengan pergunungan di sebelah utara Kilikia.


text:
Dari situ Holofernes dan seluruh tenteranya, pasukan tentera berjalan kaki, pasukan berkuda dan kereta kuda perangnya menerobos daerah yang berbukit-bukit.


text:
Daerah Fud dan Lud dihancurkannya; orang Rasis dan Ismael yang tinggal di tepi padang gurun di sebelah selatan daerah Heleon dirampas harta benda mereka.


text:
Kemudian Holofernes menyeberangi Sungai Efrat dan melintasi daerah Mesopotamia dan menghancurkan semua kota berkubu di sepanjang Sungai Abrona sehingga ke laut.


text:
Daerah Kilikia direbut dan setiap orang yang melawan dibunuh. Lalu dia bergerak maju lagi sehingga ke perbatasan daerah Yafet di selatan, dekat Arabia.


text:
Orang Midian dikepungnya, perkhemahan mereka dibakarnya sehingga habis dan ternakan mereka dirampas.


text:
Pada musim menuai gandum, Holofernes turun ke dataran di sekitar Damsyik. Ladang-ladang dibakarnya, ternakan besar mahupun kecil disembelih, kota-kota dirompak, seluruh daerah pertanian mereka dimusnahkan dan semua orang muda di situ dibunuh.


text:
Maka semua orang yang tinggal di sepanjang Laut Tengah serta penduduk kota-kota Tirus, Sidon, Sur, Okina, Yamnia, Asdod, dan Askelon gempar dan ketakutan.


text:
“Hamba sekalian tetap setia kepada tuanku, Raja Agung Nebukadnezar. Hamba semua siap untuk mengabdi kepada tuanku, dan melaksanakan apa pun perintah tuanku.


text:
Rumah-rumah, seluruh tanah, ladang-ladang gandum, semua ternakan besar dan kecil, dan segala perkhemahan hamba sekalian, tersedia untuk digunakan sesuka hati tuanku.


text:
Semua penduduk kota-kota hamba sekalian, menjadi hamba tuanku. Sudilah tuanku datang dan bertindak sebagaimana tuanku anggap baik.”


text:
lalu Holofernes membawa tenteranya turun ke pantai Laut Tengah. Di setiap kota berkubu ditempatkannya pasukan pengawal. Juga dipilihnya beberapa orang penduduk kota untuk menganggotai tentera bantuan.


text:
Holofernes disambut dengan karangan bunga, tari-tarian, dan bunyi gendang oleh penduduk kota-kota itu dan daerah sekitarnya.


text:
Tetapi Holofernes menghancurkan semua tempat pemujaan dewa dan menebang pohon-pohon keramat mereka. Dia sudah diperintahkan untuk membinasakan semua dewa di seluruh bumi, supaya semua suku dan bangsa menyembah Raja Nebukadnezar sahaja dan memuja baginda sebagai dewa.


text:
Kemudian Holofernes melewati Lembah Esdrelon dekat dengan Dotaim yang terletak di hadapan pergunungan besar Yudea,


text:
lalu berkhemah di antara Gaibai dan Skitopolis. Dia tinggal selama sebulan di situ untuk mengumpulkan bekalan bagi tenteranya.


text:
Khabar tentang Holofernes, panglima tinggi Raja Nebukadnezar, sampai kepada penduduk Yudea. Mereka mendengar apa yang telah dilakukannya terhadap bangsa-bangsa lain, dan bagaimana dia menjarah serta menghancurkan semua tempat pemujaan mereka.


text:
Maka penduduk Yudea itu sangat ketakutan. Mereka cemas memikirkan apa yang mungkin dilakukan Holofernes terhadap Yerusalem dan Rumah Tuhan, Allah mereka.


text:
Mereka belum lama pulang daripada pembuangan, dan baru sahaja umat Yehuda berkumpul kembali. Lagi pula Rumah Allah berserta perlengkapan dan mazbahnya baru sahaja disucikan semula daripada pencemaran.


text:
Oleh sebab itu mereka mengirim khabar ke seluruh wilayah Samaria dan ke kota-kota Kona, Bet-Horon, Belmain, Yerikho, Hoba, Aisora, dan Lembah Salem.


text:
Lalu mereka segera menduduki puncak gunung-gunung yang tinggi dan memperkuat desa-desa di pergunungan. Mereka juga mengumpulkan bekalan makanan sebagai persiapan perang, oleh sebab mereka baru sahaja mengumpulkan hasil dari ladang-ladang mereka.


text:
Imam Agung Yoyakim, yang pada waktu itu ada di Yerusalem, menulis kepada penduduk kota-kota Betulia dan Betomestaim yang letaknya berhadapan dengan lembah Esdrelon dekat dengan Dotaim.


text:
Dia menyuruh mereka menduduki semua jalan di pergunungan yang menuju ke Yudea. Di situ lebih mudah menahan serangan, oleh sebab semua jalan masuk itu sempit dan hanya dapat dilalui oleh dua orang sahaja.


text:
Orang Israel melakukan perintah Imam Agung Yoyakim serta Majlis Kaum Tua-Tua yang berkedudukan di Yerusalem.


text:
Semua orang Israel, anak isteri mereka, ternakan mereka, orang upahan dan hamba sahaya mereka, serta orang asing yang tinggal menetap bersama dengan mereka, memakai kain guni tanda bersedih.


text:
Mazbah juga ditutup dengan kain guni. Lalu semua orang laki-laki, wanita, dan anak-anak di Yerusalem meniarap di hadapan Rumah Allah. Mereka menaburi kepala mereka dengan abu dan membentangkan kain guni masing-masing di hadapan Tuhan. Semuanya bersatu dalam doa kepada Allah Israel dan memohon kepada-Nya supaya jangan biarkan anak-anak mereka dirampas, isteri-isteri mereka dibawa pergi, dan kota-kota tanah air mereka dihancurkan. Mereka mohon dengan bersungguh-sungguh supaya bangsa-bangsa yang tidak bertuhan itu tidak dapat bersukaria kerana menghina dan mencemar Rumah Allah.


text:
Tuhan mendengarkan doa-doa mereka dan memperhatikan kesedihan mereka. Berhari-hari lamanya penduduk Yudea dan Yerusalem berpuasa di hadapan Rumah Tuhan Yang Maha Kuasa.


text:
Imam Agung Yoyakim, para imam dan semua yang menyelenggarakan ibadat di Rumah Tuhan, memakai kain guni tanda bersedih pada waktu mempersembahkan korban harian untuk menyenangkan hati Tuhan, korban sukarela rakyat, dan korban untuk menunaikan nazar.


text:
Mereka menaburkan abu di atas serban mereka dan berdoa kepada Tuhan dengan suara nyaring supaya Dia datang menyelamatkan bangsa Israel.


text:
Holofernes, panglima tinggi tentera Asyur, mendengar bahawa orang Israel bersiap-siap untuk bertempur. Mereka sudah menutup jalan-jalan di pergunungan, memperkuat pertahanan di puncak-puncak gunung dan memasang rintangan di dataran.


text:
Maka meluaplah kemarahan Holofernes. Dipanggilnya semua pemimpin Moab, para panglima Amon dan semua gabenor daerah di sepanjang pantai Laut Tengah.


text:
Dia berkata kepada mereka, “Kamu tinggal di Kanaan. Oleh sebab itu ceritakanlah kepadaku tentang bangsa yang tinggal di pergunungan itu. Kota-kota manakah yang didiami oleh mereka? Berapakah jumlah pasukan mereka dan apakah sumber kekuatan dan kuasa mereka? Siapakah raja yang mengetuai tenteranya?


text:
Lalu Akhior, pemimpin bangsa Amon, menjawab begini, “Sudilah tuan mendengarkan cerita saya tentang orang yang mendiami pergunungan dekat dengan khemah tuan itu. Saya tak berbohong kepada tuan.


text:
yang meninggalkan adat istiadat nenek moyang mereka dan menyembah Allah Yang Maha Tinggi yang dikenali oleh mereka. Kemudian mereka diusir dari negeri mereka kerana tak mahu menyembah dewa-dewa nenek moyang mereka. Lalu mereka lari ke Mesopotamia dan tinggal lama di sana.


text:
Kemudian Allah mereka menyuruh mereka meninggalkan Mesopotamia dan pergi ke negeri Kanaan. Mereka menetap di situ dan menjadi kaya kerana memiliki banyak emas, perak, dan ternakan.


text:
Ketika negeri Kanaan dilanda kebuluran, mereka pergi ke Mesir dan tinggal di negeri itu selama mereka mendapat nafkah. Di situ mereka berkembang menjadi bangsa yang besar, sehingga jumlah mereka tak dapat dihitung.


text:
Lalu raja Mesir mula memusuhi mereka. Dengan licik baginda membebani mereka dengan kerja paksa membuat batu bata. Mereka ditindas dan diperhamba.


text:
Tapi mereka berdoa kepada Allah mereka, lalu Dia mendatangkan bencana-bencana sehingga orang Mesir tak berdaya. Pada waktu orang Mesir mengusir mereka dari negeri itu,


text:
lalu membimbing mereka sepanjang jalan menuju ke Sinai dan Kades-Barnea. Kemudian orang Israel mengusir semua penduduk padang gurun.


text:
Mereka sendiri menduduki negeri orang Amori, menghapuskan penduduk Hesbon, menyeberangi Sungai Yordan, lalu menduduki seluruh daerah pergunungan.


text:
Mereka mengusir orang Kanaan, Feris, Yebusi, penduduk Sikhem, dan semua orang Girgasi. Lama orang Israel tinggal di daerah pergunungan itu.


text:
Tapi ketika mereka tidak taat kepada-Nya, mereka mengalami kekalahan besar dalam banyak peperangan dan akhirnya diangkut sebagai tawanan ke negeri asing. Rumah ibadat Allah mereka dihancurkan sampai serata tanah dan kota-kota mereka diduduki lawan mereka.


text:
Kerana mereka berbalik kepada Allah mereka, sekarang mereka sudah kembali dari negeri-negeri tempat mereka dicerai-beraikan. Mereka sudah menetap lagi di pergunungan yang selama itu tak didiami. Yerusalem sudah menjadi milik mereka kembali dan di kota itu ada Rumah Allah mereka.


text:
Jadi tuan, kalau orang di situ berdosa terhadap Allah mereka, dan kalau kita mempunyai kepastian bahawa mereka sudah melakukan suatu pelanggaran, baiklah kita maju dan berperang dengan mereka.


text:
Tapi kalau mereka tetap taat kepada perintah Allah mereka, lebih baik tuan tak apa-apakan mereka. Kalau tuan menyerang mereka juga, mereka akan dibela Allah mereka, lalu kita mendapat malu di depan seluruh dunia.”


text:
Sesudah Akhior selesai bercakap, semua orang yang berdiri di sekeliling khemah berteriak tidak setuju. Para pegawai tinggi Holofernes dan orang Moab serta penduduk daerah pantai menuntut supaya Akhior dibunuh.


text:
“Tak perlu kita takut kepada orang Israel!” kata mereka. “Mereka lemah dan tak mungkin membuat pertahanan yang kuat.


text:
Ketika teriakan orang ramai di sekeliling sidang itu sudah reda, Holofernes berkata kepada Akhior di hadapan semua penduduk daerah pantai dan orang Moab. Begini katanya,


text:
“Akhior, engkau dan askar upahanmu dari Efraim, siapakah engkau ini, sehingga berlagak seperti nabi? Engkau menasihati kami supaya jangan berperang dengan orang Israel, hanya kerana mereka dibela oleh Allah mereka! Tiada Allah selain Raja Nebukadnezar! Baginda akan mengirim tentera baginda dan melenyapkan orang Israel dari muka bumi. Allah mereka tak dapat menolong mereka.


text:
Sebaliknya kita, hamba-hamba Raja Nebukadnezar, akan mengalahkan mereka dengan mudah. Seluruh tentera mereka seperti seorang saja untuk kita. Mustahil mereka dapat bertahan terhadap pasukan berkuda kita.


text:
Mereka akan kita bakar bersama-sama. Gunung-gunung akan berlumuran darah mereka dan lembah-lembah akan penuh dengan mayat mereka. Mereka tak dapat bertahan terhadap kita dan akan dibinasakan sama sekali. Itulah perintah Raja Nebukadnezar penguasa seluruh bumi, dan perkataan baginda tak ada yang sia-sia.


text:
Akhior, kau hanya seorang upahan dari Amon. Dengan mengucapkan kata-kata itu engkau membawa sial atas dirimu. Kau tak akan melihat aku lagi sehingga aku datang untuk menghukum keturunan kaum pelarian dari Mesir itu.


text:
Pada waktu aku kembali nanti, kau akan dibunuh oleh askar-askarku, dan mayatmu terbujur di antara orang yang mati.


text:
Sekarang kau akan dibawa oleh hamba-hambaku ke pergunungan dan ditinggalkan di salah sebuah kota di lereng gunung.


text:
Semua yang telah kukatakan akan terlaksana. Yakinlah! Kau tak usah cemas, Akhior! Bukankah kau berharap bahawa kota itu tak akan jatuh ke tangan kami?”


text:
Kemudian Holofernes menyuruh hamba-hambanya yang bertugas di khemahnya untuk menangkap Akhior, membawanya ke Betulia dan menyerahkan dia kepada orang Israel.


text:
Lalu Akhior ditangkap dan dibawa dari perkhemahan itu ke lembah. Dari situ dia dibawa ke pergunungan, sehingga ke mata air yang terletak di bawah kota Betulia.


text:
Apabila melihat mereka, penduduk kota di puncak gunung itu mengangkat senjata dan keluar. Setiap orang yang membawa senjata penghumban melempari tentera Holofernes dengan batu, sehingga mereka tidak dapat naik ke atas.


text:
Orang Asyur terpaksa berlindung di kaki gunung. Mereka meninggalkan Akhior dalam keadaan terikat di kaki gunung, lalu kembali kepada Holofernes.


text:
Kemudian orang Israel turun dari Betulia dan melepaskan Akhior serta membawanya ke kota. Dia dihantar ke hadapan para pemimpin kota,


text:
yang pada waktu itu dijawat oleh Uzia anak Mikha daripada suku Simeon, Habris anak Gotoniel, dan Harmis anak Melkhiel.


text:
Mereka mengumpulkan ketua-ketua masyarakat di kota itu. Kaum wanita dan pemuda juga membanjiri pertemuan itu. Lalu Akhior dibawa ke hadapan rakyat yang berkumpul itu, dan Uzia bertanya kepadanya tentang apa yang terjadi.


text:
Kepada mereka, Akhior menceritakan apa yang sudah dikatakan dalam persidangan penasihat Holofernes, apa yang dikatakannya sendiri di hadapan para perwira Asyur, dan bagaimana Holofernes mengatakan tindakan yang akan diambilnya terhadap orang Israel.


text:
“Ya Tuhan, Allah Yang Maha Tinggi, lihatlah kesombongan semua orang itu. Kasihanilah bangsa-Mu yang dihina, dan pandanglah dengan rela umat milik-Mu.”


text:
Selesai pertemuan itu, Uzia membawa Akhior ke rumahnya. Lalu diadakan jamuan makan untuk ketua-ketua masyarakat. Sepanjang malam mereka berdoa memohon pertolongan Allah Israel.


text:
Hari berikutnya, Holofernes menyiapkan seluruh tenteranya dan pasukan-pasukan sekutunya. Tenteranya itu sangat besar jumlahnya, terdiri daripada pasukan tentera berjalan kaki sebanyak 120,000 orang dan pasukan berkuda sebanyak 12,000 orang, belum terhitung pasukan bantuan dan orang yang mengurus perlengkapan perang. Mereka disuruh berangkat ke Betulia untuk merebut semua jalan di gunung dan menyerang orang Israel. Maka berangkatlah mereka


text:
dan berkhemah dekat dengan mata air di lembah tidak jauh dari Betulia. Mereka menduduki daerah yang sangat luas, yang meluas dari dekat Dotaim sampai Belbaim, dan memanjang dari Betulia hingga Kuamon yang letaknya berhadapan dengan Lembah Esdrelon.


text:
Apabila melihat besarnya tentera itu, orang Israel sangat ketakutan dan berkata-kata sesama mereka, “Askar-askar itu akan menelan segala-galanya. Di seluruh pergunungan, lembah-lembah, dan bukit-bukit ini tak ada cukup makanan untuk tentera sebesar itu.”


text:
Lalu semua orang Israel mengangkat senjata mereka, memasang api pemberi isyarat di atas menara-menara mereka dan berjaga sepanjang malam.


text:
Hari berikutnya, Holofernes keluar dengan seluruh pasukan berkudanya supaya terlihat oleh orang Israel di Betulia.


text:
Diperiksanya semua jalan ke kota itu dan semua mata air yang memberi persediaan air kepada penduduknya. Lalu ditempatkannya beberapa pasukan askar untuk menjaga tempat-tempat itu, dan selepas itu dia kembali kepada pasukannya.


text:
Kemudian semua ketua suku bangsa Edom dan Moab berserta para panglima dari pantai Laut Tengah datang menghadap Holofernes dan berkata,


text:
Orang Israel tak terlalu bergantung kepada senjata mereka, melainkan pergunungan tinggi yang didiami oleh mereka, kerana gunung-gunung itu sukar didaki.


text:
Hendaklah tuan tinggal saja di perkhemahan tuan, dan biarkan para askar tinggal di perkhemahan mereka. Suruhlah hamba-hamba tuan ini menjaga semua mata air di kaki pergunungan,


text:
kerana ke situlah penduduk Betulia pergi mengambil air. Nanti kalau mereka sudah hampir mati kehausan, mereka akan menyerahkan kota mereka kepada tuan. Sementara itu kami dan orang kami akan naik ke puncak-puncak gunung dekat sini. Kami akan berkhemah di situ dan berjaga-jaga, supaya tiada orang yang meninggalkan kota.


text:
Semua orang, wanita dan anak-anak akan merana kelaparan. Bahkan sebelum diserang, mereka akan terbaring di jalan-jalan.


text:
Dengan cara itu tuan dapat menghukum mereka kerana mereka memberontak dan tak mahu menyerah dengan damai kepada tuan.”


text:
Holofernes dan semua pegawainya suka dengan usul itu, maka diperintahkannya supaya segera dilaksanakan.


text:
Pasukan orang Amon dan 5,000 orang Asyur memindahkan perkhemahan mereka ke lembah untuk menguasai mata air penduduk kota.


text:
Orang Edom dan orang Amon naik ke pergunungan dan berkhemah di situ berhadapan dengan kota Dotaim. Beberapa orang antara mereka dikirim ke tenggara, ke arah Egrebel dekat dengan Husa yang terletak di tepi Sungai Mokhmur. Pasukan Asyur lainnya berkhemah di lembah. Kawasan itu penuh dengan mereka, oleh sebab khemah dan perlengkapan perang mereka sangat banyak jumlahnya.


text:
Lalu orang Israel berseru kepada Allah mereka untuk meminta pertolongan. Mereka sudah tawar hati kerana dikepung musuh dari setiap penjuru dan tidak ada kemungkinan untuk melepaskan diri.


text:
Seluruh tentera Asyur, pasukan tentera berjalan kaki, kereta kuda perang dan pasukan berkuda, mengepung Betulia selama tiga puluh empat hari sampai kota itu kehabisan air. Semua balang air


text:
dan perigi-perigi mulai kosong, sehingga air minum harus dicatu dan tiada seorang pun dapat minum sehingga puas.


text:
Anak-anak menjadi lemah; kaum wanita dan orang muda merana sehingga jatuh pengsan di jalan-jalan kota dan di pintu gerbang. Mereka semua sudah kehabisan tenaga.


text:
Lalu seluruh penduduk kota, lelaki, wanita, dan anak-anak menghadap Uzia dan para pemimpin kota. Dengan suara nyaring mereka berseru,


text:
“Semoga Allah menghakimi tuan-tuan kerana mendatangkan bencana besar terhadap kami dan tak mahu merundingkan perdamaian dengan orang Asyur.


text:
Sekarang tiada yang mahu menolong kita! Allah sudah menyerahkan kita ke dalam kekuasaan mereka. Kita sudah kehabisan tenaga dan hampir mati kehausan.


text:
Panggillah orang Asyur sekarang! Biarlah kita menyerah diri saja kepada mereka. Biarkan Holofernes dan tenteranya mengambil kota ini dan merompaknya.


text:
Lebih baik kita menjadi tawanan perang. Biarlah kita dijadikan hamba abdi, asal saja kita dapat hidup terus, dan tak usah melihat anak isteri kita mati.


text:
Langit dan bumi menjadi saksi terhadap tuan-tuan, demikian juga Allah kita, Tuhan nenek moyang kita yang menghukum kita kerana dosa-dosa mereka mahupun dosa-dosa kita sendiri. Semoga malapetaka itu tak menimpa kita hari ini!”


text:
Kemudian Uzia berkata kepada mereka, “Jangan putus asa, saudara-saudara! Baiklah kita tunggu lima hari lagi untuk melihat sama ada Tuhan, Allah kita akan mengasihani kita, kerana Dia tak akan meninggalkan kita sama sekali.


text:
Tapi kalau sesudah lima hari tak ada bantuan, saya akan melakukan apa yang saudara-saudara usulkan.”


text:
Lalu Uzia menyuruh semua orang itu pergi. Semua lelaki kembali ke tempat penjagaan masing-masing di tembok kota dan menara, sedangkan kaum wanita dan anak-anak disuruh pulang ke rumah mereka. Seluruh penduduk kota itu dalam keadaan sedih dan tertekan.


text:
Keputusan Uzia didengar juga oleh Yudit anak Merari, keturunan Oks, Yusuf, Oziel, Hilkia, Ananias, Gideon, Rafain, Ahitub, Eliya, Hilkia, Eliab, Natanael, Salamiel, Sarasadai, dan Israel.


text:
Manasye suami Yudit, berasal daripada kerabat dan suku yang sama dengan isterinya. Manasye meninggal pada suatu musim menuai.


text:
Ketika mengawasi para pekerja di ladang, dia pengsan kena panas matahari, lalu meninggal di tempat tidur di rumahnya di Betulia. Dia dikuburkan di kubur keluarga di ladang antara Dotaim dan Balamon.


text:
Dia telah mendirikan gubuk di atas bumbung rumahnya dan tinggal di situ. Dia berpakaian kain guni tanda berkabung dan pakaian yang sesuai baginya sebagai balu.


text:
Sepanjang masa itu dia berpuasa, kecuali pada hari orang tidak boleh berpuasa, iaitu pada hari Sabat dan hari sebelumnya, pada Perayaan Bulan Baru dan hari sebelumnya, dan pada semua perayaan dan hari besar bangsa Israel.


text:
Yudit wanita yang sangat cantik. Suaminya telah meninggalkan emas dan perak, pelayan dan hamba, ternakan dan ladang baginya, dan Yudit tetap tinggal di situ.


text:
Tidak seorang pun dapat mengatakan sesuatu yang tidak baik tentang Yudit, oleh sebab dia sangat taat kepada Allah.


text:
Yudit mendengar bagaimana orang dengan kerasnya mengecam Uzia, oleh sebab mereka sudah putus asa kerana kekurangan air. Didengarnya juga bahawa Uzia telah berjanji dengan sumpah kepada rakyat bahawa dia akan menyerahkan kota kepada orang Asyur sesudah lima hari.


text:
Lalu Yudit mengutus pelayannya yang mengurus segala hartanya untuk menjemput para pemimpin kota, iaitu Uzia, Habris, dan Harmis supaya datang ke rumahnya.


text:
Ketika mereka datang, Yudit berkata, “Tuan-tuan pemimpin kota Betulia, mohon dengarkan perkataan saya ini. Tidaklah patut bercakap seperti tadi kepada penduduk kota ini. Tuan-tuan telah bersumpah demi Allah untuk menyerahkan kota ini kepada musuh kita kalau Tuhan tak datang menolong kita dalam waktu lima hari.


text:
Kita tak mempunyai hak untuk mencubai Allah seperti yang tuan-tuan lakukan hari ini, dan untuk menempatkan diri lebih tinggi daripada Allah dalam mengurus perkara-perkara manusia.


text:
Kita tak dapat menyelami dalamnya hati manusia atau mengetahui fikiran orang. Bagaimana mungkin membaca dan memahami fikiran Allah! Mungkinkah kita menyelami Allah Pencipta? Tidak. Jadi jangan lagi bangkitkan kemurkaan Tuhan, Allah kita.


text:
Kalau Dia memutuskan untuk tidak menolong kita dalam waktu lima hari, Dia masih dapat menyelamatkan kita bila-bila saja Dia menghendakinya. Atau barangkali Dia mahu membiarkan kita dibinasakan di depan lawan.


text:
Tetapi janganlah buat syarat-syarat bagi Tuhan, Allah kita. Apakah tuan-tuan fikir Dia seperti kita sehingga dapat diancam atau dipaksa?


text:
Tidak! Sebaliknya, kita harus meminta bantuan Allah dan menunggu dengan sabar sehingga Dia menyelamatkan kita. Kalau Dia berkenan, Dia akan mengabulkan permohonan kita.


text:
Tiada satu pun daripada suku atau keluarga kita, bangsa atau penduduk kota kita yang menyembah berhala-berhala buatan manusia seperti yang dilakukan nenek moyang kita.


text:
Itulah sebabnya Allah membiarkan mereka mengalami kekalahan besar; mereka dibunuh dan dirompak habis-habisan oleh musuh.


text:
Tapi kerana kita tak menyembah apa-apa yang lain kecuali Tuhan, kita boleh berharap bahawa Dia tak menolak kita atau sesiapa pun daripada bangsa kita.


text:
Kalau kota kita direbut musuh, seluruh wilayah Yudea akan jatuh dan Rumah Allah kita di Yerusalem akan dijarah. Maka kita harus menanggung pencemaran Rumah Allah itu dengan nyawa kita.


text:
Kitalah yang bertanggungjawab kalau saudara-saudara kita dibunuh, bangsa kita ditawan dan tanah pusaka kita dihancurkan. Kita akan dihina dan dicela oleh bangsa-bangsa yang memperhamba kita.


text:
Kalau kita diperhamba oleh musuh, kita tak akan dihormati mereka; malahan Allah kita akan membiarkan kita mendapat malu.


text:
Oleh sebab itu tuan-tuan, kita harus membuktikan bahawa hidup saudara-saudara kita dan nasib Rumah Allah serta mazbah bergantung kepada kita.


text:
Tuhan, Allah kita sedang mencubai kita seperti Dia mencubai nenek moyang kita, dan kita harus berterima kasih kerananya.


text:
Ingat saja bagaimana Dia menguji Abraham dan Ishak, dan apa yang terjadi dengan Yakub pada waktu dia menggembalakan domba-domba Laban, bapa saudaranya di Mesopotamia.


text:
Allah mencubai mereka untuk menguji kesetiaan mereka. Begitu juga Dia mendera kita yang dekat dengan-Nya untuk memperingatkan kita, dan bukan untuk membalas dendam.”


text:
Lalu Uzia berkata kepada Yudit, “Semua yang kaukatakan itu baik dan tak seorang pun dapat membantahnya.


text:
Ini bukan pertama kalinya engkau menyatakan kebijaksanaanmu. Sejak masa kecil lagi kami semua tahu bahawa engkau mempunyai pengertian yang tepat dan pertimbangan yang baik.


text:
Tapi orang kita hampir mati kehausan. Mereka memaksa kami berjanji begitu dan membuat sumpah yang tak dapat kami batalkan.


text:
Jadi sekarang, kerana engkau orang yang sangat taat kepada Tuhan, sudilah mendoakan bangsa kita. Pasti Tuhan menurunkan hujan sehingga tempayan-tempayan kita terisi dan kita tak merana lagi.”


text:
“Dengarlah,” jawab Yudit. “Saya akan melakukan sesuatu yang akan diceritakan oleh bangsa kita turun-temurun.


text:
Nanti malam tuan-tuan bertiga harus berjaga di pintu gerbang kota supaya saya dan hamba saya dapat meninggalkan kota. Tuan-tuan telah berjanji akan menyerahkan kota ini sesudah lima hari. Tapi sebelum lewat waktu itu, Tuhan akan menggunakan saya untuk menyelamatkan bangsa Israel.


text:
Jangan bertanya apa yang akan saya lakukan. Nanti kalau semuanya sudah selesai, akan saya ceritakan.”


text:
Uzia dan para pemimpin yang lain berkata kepadanya, “Selamat jalan! Semoga Tuhan, Allah kita menolong engkau menghukum musuh kita.”


text:
Lalu Yudit menaburkan abu di atas kepalanya dan menanggalkan bajunya sehingga nampak kain guni yang sedang dipakainya. Tepat pada saat itu di Rumah Allah di Yerusalem dipersembahkan kemenyan petang. Yudit sujud menyembah lalu berdoa dengan suara nyaring,


text:
“Ya Tuhan, Allah leluhurku Simeon, ingatlah bagaimana Engkau mempersenjatainya dengan pedang untuk menghukum orang asing yang memperkosa Dina yang perawan. Mereka telah menanggalkan pakaiannya dan menodainya, walaupun Engkau melarang perbuatan itu.


text:
Oleh itu Kaubiarkan pemimpin-pemimpin mereka dibunuh di katil yang sama, di tempat mereka menodai gadis itu. Kaubinasakan mereka semua, hamba-hamba dengan tuannya dan para penguasa di atas takhtanya.


text:
Kaubiarkan isteri mereka dirampas, anak-anak mereka ditawan dan barang-barang mereka menjadi milik orang Israel, umat-Mu yang terkasih, yang giat melaksanakan kehendak-Mu. Saudara-saudara Dina sangat marah kerana kehormatan keluarga mereka dinodai. Maka mereka memohon pertolongan-Mu. Ya Allahku, dengarlah juga doaku, doa seorang balu.


text:
Tangan-Mu membimbing semua kejadian dahulu, sekarang dan pada masa yang akan datang. Semua itu sudah Kaurancangkan dan semua rancangan-Mu selalu terlaksana.


text:
Apa yang Kaurancangkan segera terjadi. Segala tindakan-Mu sudah disiapkan dan keputusan-Mu sudah Kauketahui sebelumnya.


text:
Lihatlah, orang Asyur sudah datang dengan penuh kekuatan. Mereka membanggakan pasukan berkuda dan pasukan tentera berjalan kaki mereka serta bergantung kepada senjata mereka. Tapi mereka tak tahu bahawa Engkaulah Tuhan yang menghancurkan alat-alat perang.


text:
Engkaulah Tuhan. Dengan kekuasaan-Mu dan dalam kemurkaan-Mu, hancurkanlah tentera mereka yang dahsyat. Mereka berniat untuk mencemarkan Rumah-Mu tempat Engkau tinggal dengan mulia, dan mahu mematahkan tanduk-tanduk mazbah-Mu dengan besi.


text:
Lihatlah keangkuhan mereka dan biarlah mereka kena luapan kemurkaan-Mu. Aku ini hanya balu. Berilah aku kekuatan untuk menjalankan rancanganku.


text:
Gunakanlah kata-kataku yang mempunyai muslihat untuk memukul mereka semua sehingga mati, baik tuan mahupun hamba. Biarlah kesombongan mereka dipatahkan oleh kekuatan seorang wanita!


text:
Kuasa-Mu tak bergantung pada besar kecilnya tentera atau pada kekuatannya. Engkaulah Allah yang memperhatikan orang yang hina dan menolong orang yang kecil. Engkau menopang dan melindungi orang yang lemah dan tak berupaya; Kauselamatkan mereka yang sudah kehilangan harapan.


text:
Dengarlah doaku, ya Allah nenek moyangku, Allah pujaan Israel, Penguasa syurga dan bumi, Pencipta sungai dan lautan, Raja segenap ciptaan. Dengarlah doaku dan


text:
usahakanlah supaya tipu dayaku melukai dan membunuh semua orang yang telah merancangkan kejahatan yang kejam terhadap perjanjian-Mu dan Rumah-Mu yang suci, terhadap Bukit Sion dan tempat kediaman umat-Mu, pusaka mereka.


text:
Semoga seluruh bangsa dan setiap suku mengakui bahawa Engkaulah Allah Yang Maha Kuasa dan Maha Kuat, dan bahawa Engkau sendiri melindungi bangsa Israel.”


text:
Yudit bangkit, memanggil hamba perempuannya, lalu turun ke rumah tempat dia biasa tinggal pada hari Sabat dan hari perayaan.


text:
Dia menanggalkan kain guni tanda berkabung dan pakaian balunya, lalu mandi dan memakai wangi-wangian yang paling baik. Disisirnya rambutnya dan diikatnya dengan pita. Lalu dikenakannya pakaian pesta yang dipakai sewaktu Manasye, suaminya masih hidup.


text:
Dia memakai kasut dan perhiasan yang paling bagus, cincin dan anting-anting serta gelang di tangan dan kaki. Dia kelihatan sangat cantik, sehingga dapat menawan hati setiap lelaki yang melihatnya.


text:
Yudit menyuruh hamba perempuannya membawa kantung kulit berisi wain dan kendi berisi minyak. Lalu diisinya sebuah kantung dengan sejenis tepung gandum, buah kering, dan beberapa ketul roti yang dibuat menurut aturan agama Yahudi. Semua bekal itu dibungkusnya lalu diserahkannya kepada hamba perempuannya.


text:
Kemudian kedua-dua orang wanita itu keluar menuju pintu gerbang Betulia dan mendapati Uzia, Habris, dan Harmis sedang berjaga di situ.


text:
Mereka melihat Yudit yang sudah berdandan dan berganti pakaian, dan sangat terpesona oleh kecantikannya. Kata mereka kepadanya,


text:
“Semoga Allah nenek moyang kita memberkati engkau dan membuat rancanganmu berhasil bagi kejayaan Yerusalem dan kemenangan Israel.”


text:
Yudit sujud dan berdoa kepada Allah, lalu berkata kepada mereka, “Suruhlah orang membuka pintu untuk kami. Sekarang saya akan melakukan apa yang sudah kita bincangkan itu.” Para pemuda diperintahkan untuk membuka pintu gerbang baginya,


text:
lalu Yudit dan hambanya perempuan meninggalkan kota. Orang di situ mengamatinya sementara dia turun dari gunung menuju ke lembah, sehingga dia tidak kelihatan lagi.


text:
Kedua-dua orang wanita itu melanjutkan perjalanan mereka di lembah, sehingga dijumpai oleh askar-askar Asyur yang sedang membuat rondaan.


text:
Yudit ditahan dan ditanya oleh mereka, “Kamu bangsa apa? Dari mana dan mahu ke mana?” “Saya orang Ibrani,” jawabnya, “tapi saya lari daripada bangsa saya kerana Allah akan membiarkan kamu membinasakan mereka.


text:
Sekarang saya ingin menghadap Holofernes, panglima tinggi tentera kamu, untuk menyampaikan keterangan penting. Saya dapat menunjukkannya jalan yang harus ditempuh supaya dapat menguasai seluruh daerah ini tanpa kehilangan seorang pun daripada anak buahnya.”


text:
“Kamu selamat kerana segera datang ke sini untuk menemui panglima kami. Sila pergi ke khemahnya sekarang juga. Beberapa orang kami akan mengawal dan menyerahkan kamu kepada panglima.


text:
Kamu tak perlu takut apabila menghadapnya. Katakan saja kepadanya apa yang telah kamu katakan kepada kami. Pasti kamu akan diperlakukan dengan baik.”


text:
Berita tentang kedatangan Yudit disiarkan dari khemah ke khemah, lalu dari seluruh perkhemahan Asyur, orang datang berkerumun. Sementara Yudit menunggu di luar khemah Holofernes sehingga dipersilakan masuk, dia dikerumuni banyak askar Asyur.


text:
Mereka tercengang melihat kecantikannya dan berfikir-fikir bagaimana rupa orang bangsa Israel itu. “Siapakah dapat menghina bangsa yang mempunyai wanita-wanita yang begitu cantik?” tanya mereka satu sama lain. “Lebih baik kita bunuh semua lelakinya; kalau tidak, orang Yahudi akan memperdayakan seluruh dunia.”


text:
Kemudian keluarlah beberapa orang pengawal peribadi Holofernes dan hamba-hambanya dan mereka menghantar Yudit masuk ke dalam khemah.


text:
Holofernes sedang berbaring di tempat tidurnya di bawah kelambu yang ditenun daripada benang ungu dan benang emas serta dihias dengan zamrud dan batu-batu berharga.


text:
Ketika diberitahukan tentang Yudit, Holofernes bangkit dan pergi ke bahagian hadapan khemahnya, didahului oleh hamba-hamba yang membawa pelita daripada perak.


text:
Waktu Yudit tampil di hadapan Holofernes dan hamba-hambanya, mereka hairan melihat kecantikannya. Yudit sujud di hadapan Holofernes, tetapi hamba-hambanya menolong Yudit bangkit.


text:
Holofernes berkata kepada Yudit, “Jangan takut; engkau tak perlu cemas. Aku belum pernah berbuat jahat kepada sesiapa pun yang mahu mengabdi kepada Raja Nebukadnezar, raja seluruh bumi.


text:
Sekiranya bangsamu di pergunungan itu tak menghina aku, pasti aku pun tak mahu berperang melawan mereka. Semua persoalan ini disebabkan oleh mereka sendiri.


text:
Tapi katakanlah mengapa engkau meninggalkan mereka dan bergabung dengan kami. Memang dengan datang ke sini engkau menyelamatkan dirimu. Tabahkanlah hatimu. Malam ini engkau aman; engkau akan tetap hidup.


text:
Tak seorang pun akan berbuat jahat kepadamu. Semua akan memperlakukan engkau dengan baik, seperti mereka memperlakukan hamba-hamba Raja Nebukadnezar.”


text:
Lalu Yudit berkata kepada Holofernes, “Izinkanlah saya bercakap dengan tuan, dan sudilah mendengarkan perkataan saya. Saya akan menyampaikan yang sebenarnya kepada tuan.


text:
Jika tuan mengikut nasihat saya, maka Allah akan melakukan sesuatu yang hebat bagi tuan dan rancangan tuan tak akan gagal.


text:
Saya bersumpah demi Raja Nebukadnezar yang hidup dan perkasa, raja seluruh dunia yang telah mengutus tuan untuk mengurus segala yang hidup. Kerana jasa tuan, bukan manusia saja menjadi hambanya, tapi binatang buas, ternakan dan burung-burung pun hidup untuk Raja Nebukadnezar dan keluarganya.


text:
Kami telah mendengar bahawa tuan sangat bijaksana dan pandai. Seluruh dunia tahu bahawa tuan panglima yang paling berpengalaman di seluruh kerajaan, cekap dan sangat dikagumi kerana siasat perang tuan.


text:
Akhior yang diselamatkan oleh orang Betulia memberitahu kami apa yang telah dikatakannya dalam persidangan penasihat perang tuan.


text:
Kiranya tuan tidak remehkan apa yang dikatakan Akhior, tapi endahkannya, kerana semua itu benar. Tak seorang pun dapat menghukum atau mengalahkan bangsa kami kecuali kalau kami berdosa terhadap Allah kami.


text:
Tapi tuan tak akan diserang hingga berundur atau gagal. Bangsa kami pasti akan mati, kerana mereka sudah terjerat dalam dosa. Setiap kali mereka berdosa, mereka membangkitkan kemurkaan Allah.


text:
Kerana persediaan makanan mereka habis dan mereka sangat kekurangan air, mereka sudah memutuskan untuk memotong ternakan mereka dan makan makanan yang dilarang oleh Taurat Allah.


text:
Mereka mahu makan gandum daripada tuaian yang pertama dan sepersepuluh daripada wain dan minyak yang sudah dikhaskan untuk imam-imam yang menyelenggarakan ibadat di Yerusalem. Padahal, kecuali para imam, tak seorang pun boleh makan makanan yang dikhaskan itu, menyentuhnya pun tak boleh.


text:
Tetapi orang di Yerusalem juga sudah melanggar perintah Allah. Maka penduduk kota kami telah mengirim utusan kepada Mahkamah Agama di sana untuk meminta izin melakukan hal yang sama.


text:
Nanti sesudah mereka mendapat izin dan mereka makan makanan yang sebenarnya terlarang itu, pada hari itu juga mereka akan diserahkan kepada tuan dan tuan dapat membinasakan mereka.


text:
Itulah sebabnya saya melarikan diri daripada bangsa saya. Allah mengutus saya ke sini untuk bersama dengan tuan melakukan sesuatu yang membuat semua orang yang mendengarnya menjadi kagum.


text:
Ketahuilah tuan, saya ini orang yang taat kepada Allah. Siang dan malam saya menyembah Allah Yang Maha Tinggi. Saya bermaksud tinggal di sini. Setiap malam saya akan pergi ke lembah untuk berdoa kepada Allah. Dia akan memberitahu saya apabila orang Israel sudah berdosa.


text:
Segera sesudah saya mengetahuinya, saya akan datang dan menyampaikannya kepada tuan. Maka tuan dapat keluar dengan seluruh tentera tuan dan orang Israel tak akan mengadakan perlawanan terhadap tuan.


text:
Tuan akan saya pimpin melalui Yudea sehingga tiba di Yerusalem. Di tengah-tengah kota itu akan saya tempatkan sebuah takhta bagi tuan. Tuan dapat memimpin penduduk Yerusalem seperti kawanan domba yang tak punya gembala. Tak ada anjing seekor pun yang berani menggonggong tuan. Allah sudah menyatakan semuanya itu kepada saya sebelum terjadi, dan Dia mengutus saya untuk menyampaikannya kepada tuan.”


text:
Holofernes dan para pembantunya gembira mendengar perkataan Yudit dan mereka mengagumi kebijaksanaannya.


text:
“Pasti dia wanita yang paling cantik dan paling bijaksana di seluruh dunia,” kata mereka sesama sendiri.


text:
Kemudian Holofernes berkata kepadanya, “Sungguh baik bahawa Allah mengutus engkau ke mari supaya kami mendapat kemenangan dan membinasakan orang yang telah menghina Raja Nebukadnezar.


text:
Engkau bukan hanya cantik, tapi juga pandai bercakap. Kalau engkau menepati janjimu, Allahmu akan menjadi Allahku. Engkau akan mendapat kedudukan di istana Raja Nebukadnezar dan menjadi termasyhur di seluruh dunia.”


text:
Holofernes menyuruh hamba-hambanya membawa Yudit ke meja makan yang diperlengkapi dengan alat-alat perak dan menghidangkan makanan dan wain yang khusus untuk Holofernes, kepadanya.


text:
Tetapi Yudit menolak, katanya, “Saya hanya boleh makan makanan yang saya bawa. Kalau saya makan makanan itu, saya akan celaka.”


text:
“Tapi bagaimana kalau persediaanmu habis?” tanya Holofernes. “Ke mana kami mencari makanan bagimu? Di perkhemahan ini tak ada orang Israel.”


text:
Jawab Yudit, “Saya bersumpah demi nyawa tuan, bahawa persediaan makanan saya ini tak akan habis sebelum Allah menggunakan saya untuk melaksanakan rancangan-Nya.”


text:
Lalu pembantu-pembantu Holofernes menghantarkan Yudit ke sebuah khemah. Dia tidur di situ, dan ketika hari masih malam dia bangun.


text:
Holofernes memerintahkan pengawal peribadinya untuk membolehkan Yudit pergi. Tiga hari lamanya Yudit tinggal di perkhemahan itu dan setiap malam dia pergi ke lembah dekat tempat penjagaan Betulia untuk mandi di mata air.


text:
Sesudah mandi dia berdoa kepada Tuhan Allah supaya dibimbing dalam rancangannya demi kejayaan umat-Nya.


text:
Sesudah melakukan upacara pembersihan, Yudit kembali ke perkhemahan dan tinggal di khemahnya sehingga sesudah makan malam.


text:
Pada hari yang keempat Holofernes mengadakan jamuan untuk para hambanya sahaja. Perwira-perwira yang sedang bertugas tidak diundangnya.


text:
Kata Holofernes kepada Bagoas, pegawai yang mengurus semua keperluan peribadinya, “Pergilah mengajak wanita Ibrani yang kaulayani itu supaya datang ke khemahku untuk makan dan minum bersama-sama kami.


text:
Sungguh memalukan untuk melewatkan kesempatan bermain cinta dengan wanita semacam itu. Kalau aku tak berhasil merayunya, nescaya aku akan ditertawakan.”


text:
Lalu Bagoas meninggalkan Holofernes dan datang kepada Yudit. “Wanita manis,” katanya, “sudilah segera datang ke khemah panglima tinggi untuk minum-minum dan bersenang-senang seperti wanita-wanita Asyur yang tinggal di istana Raja Nebukadnezar. Ini suatu kehormatan besar.”


text:
Jawab Yudit, “Saya tak layak menolak permintaan tuanku. Saya akan bergegas-gegas melakukan apa yang berkenan kepadanya. Hal itu akan menjadi kegembiraan saya selama saya hidup.”


text:
Maka bangkitlah Yudit dan mengenakan pakaiannya yang paling indah. Hamba perempuannya pergi lebih dahulu dan membentangkan permaidani daripada bulu anak domba yang diperoleh Yudit dari Bagoas untuk tempat duduk pada waktu makan di hadapan Holofernes.


text:
Yudit masuk ke dalam khemah lalu duduk di atas permaidani. Apabila melihat wanita itu, Holofernes terpesona dan tidak dapat menahan nafsunya untuk tidur bersama-samanya. Memang sejak hari pertama dia melihat wanita itu, dia mencari kesempatan untuk merayunya.


text:
Holofernes sangat suka melihat Yudit sehingga dia minum wain banyak sekali. Seumur hidupnya dia belum pernah menghabiskan wain sebanyak itu dalam sehari.


text:
Ketika hari sudah jauh malam, para hamba segera meninggalkan tempat itu. Lalu Bagoas menutup khemah dari luar supaya hamba-hamba Holofernes tidak dapat masuk. Mereka sekalian pergi ke tempat tidur, oleh sebab semuanya sudah lelah kerana jamuan minum itu berlangsung lama.


text:
Yudit ditinggalkan seorang diri di dalam khemah bersama-sama Holofernes yang terbaring mabuk di tempat tidurnya.


text:
Yudit menyuruh hamba perempuannya berdiri di luar bilik tidur dan menunggu di situ sehingga dia keluar seperti pada hari-hari lainnya. Hal itu demikian kerana dia sudah mengatakan kepadanya dan juga kepada Bagoas bahawa dia akan pergi untuk berdoa seperti biasa.


text:
Waktu itu semua sudah pergi; tinggal Yudit dan Holofernes sahaja di dalam bilik tidur. Yudit berdiri di sebelah tempat tidur Holofernes dan berdoa dalam hati, “Ya Tuhan, Allah Yang Maha Kuasa, tolonglah aku melakukan hal ini demi keagungan Yerusalem.


text:
Sekarang sudah tiba saatnya menyelamatkan bangsa pilihan-Mu. Tolonglah aku untuk melaksanakan rancangan ini untuk membinasakan musuh yang mengancam kami.”


text:
Dia lebih mendekat lagi, lalu dipegangnya rambut Holofernes dan berkata, “Ya Tuhan, Allah Israel, berilah aku kekuatan sekarang juga.”


text:
Lalu dengan sekuat tenaga dipotongnya tengkuk Holofernes sehingga dua kali, dan dengan demikian dipenggalnya kepala Holofernes.


text:
Badan Holofernes digulingkannya dari tempat tidur, lalu diambilnya kelambu dari tiang-tiangnya. Sesudah itu dia keluar dan menyerahkan kepala Holofernes kepada hamba perempuannya,


text:
yang memasukkannya ke dalam kantung makanan. Kemudian kedua-dua orang wanita itu berangkat bersama-sama seperti biasanya apabila mereka hendak berdoa. Sesudah berjalan melalui perkhemahan Asyur, mereka menyeberang lembah dan naik lereng gunung sehingga pintu gerbang Betulia.


text:
Ketika masih agak jauh, Yudit berseru kepada penjaga- penjaga gerbang itu, “Buka pintu! Buka pintu! Allah menyertai kita! Hari ini Dia menunjukkan bahawa Dia masih menggunakan kekuatan-Nya di Israel untuk melawan musuh-musuh kita!”


text:
Pada waktu orang di situ mendengar suaranya, mereka cepat-cepat turun ke pintu gerbang dan memanggil para pemimpin kota.


text:
Semua orang, tua dan muda lari ke pintu gerbang. Tidak seorang pun menyangka bahawa Yudit sudah kembali. Mereka membuka pintu gerbang dan menyambut Yudit serta hamba perempuannya. Kemudian mereka menyalakan api unggun supaya terang, dan berdiri mengerumuni Yudit dan hambanya.


text:
Yudit berseru, “Pujilah Allah, pujilah Dia! Pujilah Allah yang tetap mengasihani Israel umat-Nya. Malam ini Dia menghancurkan musuh kita dengan perantaraan saya.”


text:
Lalu dikeluarkannya kepala Holofernes dari kantung dan diperlihatkannya kepada orang di situ. Katanya, “Ini kepala Holofernes, panglima tinggi tentera Asyur, dan ini kelambu dari tempat tidurnya, tempat dia berbaring dalam keadaan mabuk. Allah telah membinasakannya dengan perantaraan seorang wanita.


text:
Demi Allah Yang Hidup, saya bersumpah bahawa Holofernes tidak menyentuh saya. Memang dia terpedaya oleh wajah saya sehingga menemui ajalnya. Saya tak dicemarkan atau dinodai, oleh sebab selama itu Tuhan tetap melindungi saya.”


text:
Seluruh penduduk kota kehairanan. Mereka sujud menyembah Allah dan berdoa bersama, “Allah kami, terpujilah Engkau. Hari ini Engkau mengalahkan musuh-musuh bangsa kami.”


text:
Lalu Uzia berkata kepada Yudit, “Allah Yang Maha Tinggi telah memberkati engkau melebihi semua wanita di bumi. Terpujilah Tuhan Allah, yang mencipta langit dan bumi! Engkau dibimbing-Nya pada waktu memenggal kepala panglima musuh kita.


text:
Semoga kerana jasamu itu Allah memberi engkau kehormatan untuk selama-lamanya dan melimpahi engkau dengan berkat-Nya, oleh sebab engkau tetap setia kepada-Nya. Ketika bangsa kita dihina, engkau tak ragu-ragu untuk keluar dan mempertaruhkan nyawamu supaya kita tak dibinasakan.” Semua orang menjawab, “Amin, Amin!”


text:
Lalu Yudit berkata kepada mereka, “Saudara-saudara, dengarlah nasihat saya. Ambillah kepala ini dan gantungkannya di atas tembok kota.


text:
Pilihlah seorang antara kalian untuk memimpin semua lelaki yang mampu berjuang. Pagi-pagi mereka harus mengangkat senjata dan di bawah pimpinan orang itu berbaris keluar kota, seolah-olah hendak pergi ke lembah untuk menyerang pasukan kawalan depan Asyur. Tapi jangan sungguh-sungguh turun.


text:
Penjaga-penjaga Asyur akan mengambil senjata dan lari ke perkhemahan untuk membangunkan para perwira. Perwira-perwira itu akan lari ke khemah Holofernes tapi tak menemukan dia. Seluruh tentera mereka akan gempar dan mundur sementara kamu maju menyerang mereka.


text:
Tapi sebelum itu, suruhlah Akhior orang Amon itu ke mari. Saya ingin tahu apakah dia mengenali Holofernes, orang yang telah menghina Israel dan telah mengirim Akhior kepada kita supaya dia binasa bersama-sama kita.”


text:
Lalu mereka memanggil Akhior dari rumah Uzia. Ketika dia datang dan melihat kepala Holofernes di tangan salah seorang daripada mereka, dia jatuh pengsan.


text:
Mereka menolong menyedarkan dia, lalu dia sujud pada kaki Yudit. “Semoga engkau dihormati oleh setiap keluarga di tanah Yudea,” katanya, “dan semoga setiap bangsa gementar ketakutan apabila mendengar namamu.


text:
Ceritakanlah apa yang telah kaulakukan.” Di hadapan orang banyak yang berkerumun, Yudit memberitahu Akhior segala yang telah dilakukannya, sejak dia meninggalkan kota sehingga saat itu.


text:
Selesai berbicara, Yudit disambut dengan sorak-sorai yang gemuruh sehingga seluruh kota bergema dengan pekik gembira.


text:
Setelah mendengar segala sesuatu yang dilakukan Allah Israel, Akhior percaya dengan sepenuh hati. Dia disunat dan menjadi anggota umat Israel. Begitu juga keturunannya sehingga hari ini.


text:
Ketika fajar menyingsing, orang Israel menggantungkan kepala Holofernes di tembok kota. Kaum lelaki Israel mengangkat senjata, lalu pasukan demi pasukan keluar ke lereng gunung.


text:
Apabila melihat hal itu, orang Asyur melaporkannya kepada para pegawai, dan mereka melaporkannya pula kepada atasan mereka.


text:
Lalu atasan mereka pergi ke khemah Holofernes dan berkata kepada Bagoas, “Bangunkan panglima! Hamba-hamba itu berani turun dari gunung untuk bertempur dengan kita. Rupanya mereka ingin dibinasakan.”


text:
Maka masuklah Bagoas dan bertepuk tangan di hadapan tirai khemah Holofernes. Dia menyangka Holofernes sedang tidur bersama Yudit.


text:
Oleh sebab tidak ada jawapan, Bagoas membuka tirai dan masuk ke bilik tidur. Didapatinya badan Holofernes terbaring tanpa kepala di lantai.


text:
Dia masuk ke dalam khemah Yudit, tetapi tidak mendapati wanita itu. Lalu dia lari keluar dan berteriak kepada rakyat,


text:
“Kita dikhianati! Seorang wanita Israel telah mendatangkan malu atas seluruh kerajaan Raja Nebukadnezar. Lihatlah, Holofernes rebah di situ dan kepalanya tak ada lagi!”


text:
Apabila mendengar hal itu, para pegawai mengoyak pakaian mereka kerana sangat sedih. Di seluruh perkhemahan terdengar teriakan dan jeritan yang sangat kuat.


text:
dan gementar ketakutan. Dengan hiruk-pikuk mereka meninggalkan perkhemahan dan melarikan diri melalui jalan-jalan di lembah dan di pergunungan.


text:
Askar-askar yang berkhemah di pergunungan di sekeliling Betulia juga melarikan diri. Lalu semua askar Israel turun menyerbu orang Asyur.


text:
Kemudian Uzia mengirim utusan ke kota-kota Betomastaim, Bebai, Hobai, Kola, dan ke seluruh wilayah Israel untuk mengkhabarkan apa yang telah terjadi kepada semua orang, dan juga untuk mendesak mereka supaya ikut mengejar serta menumpas musuh.


text:
Sesudah menerima pesan itu, semua orang Israel menyerang orang Asyur, lalu orang Asyur diserang hingga berundur ke Hoba. Juga penduduk Yerusalem dan orang lain yang tinggal di pergunungan ikut menyerbu setelah mendengar daripada utusan-utusan itu apa yang telah terjadi di perkhemahan Asyur. Penduduk daerah Gilead dan Galilea memberi pukulan hebat kepada orang Asyur dan terus mengejar mereka sehingga di sekitar Damsyik dan wilayahnya.


text:
dan askar-askar Israel yang kembali daripada pertempuran mengambil sisanya. Harta orang Asyur berlimpah-limpah, sehingga penduduk kampung-kampung dan desa-desa di daerah berbukit juga mendapat bahagian daripada barang rompakan itu.


text:
Lalu Imam Agung Yoyakim dan Majlis Ketua-Ketua Sidang Israel datang dari Yerusalem untuk menyaksikan perbuatan besar yang telah dilakukan Tuhan bagi umat-Nya. Mereka juga hendak bertemu dengan Yudit dan mengucapkan selamat kepadanya.


text:
Setiba mereka di situ, mereka semua memuji Yudit dengan berkata, “Engkau kemuliaan Yerusalem! Bangsa kita Israel sangat bangga kerana engkau.


text:
Seorang diri, engkau telah memperoleh kemenangan ini bagi Israel. Allah Yang Maha Kuasa memperkenankan perbuatanmu. Semoga Dia memberkati engkau seumur hidupmu.” Seluruh rakyat menjawab, “Amin!”


text:
Tiga puluh hari lamanya seluruh rakyat merompak perkhemahan orang Asyur. Khemah Holofernes, semua perkakas peraknya, mangkuk-mangkuknya, dipan-dipannya dan segala perabotnya diberikan kepada Yudit. Semua itu diterimanya dan dimuatnya di atas baghalnya. Lalu dipasangnya kereta kuda-kereta kudanya dan dimuatkan juga dengan barang-barang itu.


text:
Semua wanita Israel datang mengerumuni Yudit. Mereka menyanyikan pujian baginya dan menari-nari untuk menghormatinya. Yudit mengambil ranting-ranting dan membahagikannya kepada wanita-wanita yang ikut dengannya.


text:
Dia dan teman-temannya memakai karangan daun zaitun di kepala. Yudit berjalan di hadapan seluruh rakyat, memimpin wanita-wanita yang sedang menari. Mereka diikuti oleh semua kaum lelaki Israel dengan karangan daun di kepala dan bersenjata lengkap sambil menyanyikan lagu-lagu pujian.


text:
Lalu Yudit menyanyikan lagu kesyukuran di hadapan semua orang Israel yang hadir dan seluruh rakyat ikut menyanyikan lagu itu.


text:
Inilah nyanyian Yudit, “Pujilah Allahku, bernyanyilah bagi-Nya dengan iringan gendang dan canang. Nyanyikanlah lagu pujian bagi-Nya, pujilah Dia dan sanjunglah nama-Nya,


text:
oleh sebab Tuhan itu Allah yang mengakhiri perang; Dia menempatkan perkhemahan-Nya di tengah umat-Nya dan menyelamatkan aku daripada mereka yang mengejar aku.


text:
Orang Asyur turun dari pergunungan di utara, askar mereka puluhan ribu banyaknya. Pasukan mereka menyumbat sungai-sungai, pasukan berkudanya menutup bukit-bukit.


text:
Mereka mengancam akan membakar negeri kita, menumpas pemuda-pemuda kita dengan pedang, mencampakkan bayi-bayi kita, mengambil anak-anak kita sebagai tawanan dan gadis-gadis kita sebagai jarahan.


text:
Pahlawan mereka gugur, bukan oleh askar muda, atau kerana diserang dan dibunuh raksasa. Dia dilumpuhkan oleh Yudit anak Merari, dengan kecantikan wajahnya.


text:
Untuk memberi kemenangan kepada bangsa Israel yang tertindas, dia menanggalkan pakaian balunya dan memakai baju linen untuk memikatnya. Minyak wanginya harum semerbak, rambutnya terikat dengan pita.


text:
Kasut Yudit yang indah menarik perhatiannya, kecantikan Yudit memikat hatinya, lalu pedang memotong tengkuknya.


text:
Bangsaku yang lemah dan tertindas telah meneriakkan pekik pertempuran, sehingga musuh takut dan gempar, lalu berbalik melarikan diri.


text:
Kita ini keturunan hamba abdi, tetapi berhasil mengalahkan musuh. Kita menumpaskan mereka seperti hamba pelarian; mereka binasa oleh tentera Tuhan.


text:
Aku mahu menyanyikan lagu baru bagi Allahku. Ya Tuhan, Engkau agung dan mulia, Engkau kuat tidak terkalahkan.


text:
Semua ciptaan-Mu harus mengabdi kepada-Mu, oleh sebab mereka dijadikan atas perintah-Mu dan dihidupkan oleh nafas-Mu; tiada yang dapat melawan perintah-Mu.


text:
Gunung-gunung dan lautan gementar, batu meleleh seperti lilin di hadapan-Mu. Tetapi orang yang taat kepada-Mu akan mendapat belas kasihan.


text:
Korban wangi-wangian terlalu kecil, lebih kecil lagi lemak korban untuk menyenangkan hati Tuhan. Tetapi orang yang takut kepada Tuhan, dialah yang besar selama-lamanya.


text:
Celakalah bangsa yang melawan bangsa kita! Mereka akan dihukum oleh Tuhan Yang Maha Kuasa pada hari penghakiman. Dia akan mendatangkan api dan cacing untuk membinasakan tubuh mereka. Mereka akan menangis kesakitan untuk selama-lamanya.”


text:
Pada waktu semua orang itu tiba di Yerusalem, mereka melakukan upacara penyucian lalu menyembah Allah. Mereka mempersembah korban untuk menyenangkan hati Tuhan, korban sukarela dan persembahan lainnya.


text:
Kepada Allah, Yudit mempersembahkan segala milik Holofernes yang diberikan kepadanya. Kelambu yang telah diambilnya dari tempat tidur Holofernes, diserahkannya kepada Tuhan sebagai korban penunai nazar.


text:
Tiga bulan lamanya peristiwa itu dirayakan oleh mereka di hadapan Rumah Tuhan di Yerusalem, dan Yudit tinggal di situ bersama-sama mereka.


text:
Sesudah perayaan itu berakhir, setiap orang pulang ke rumah masing-masing. Yudit pulang ke Betulia dan tinggal di rumah warisan suaminya. Namanya termasyhur di seluruh negeri Israel.


text:
Dia dilamar oleh banyak orang, tetapi sepeninggal Manasye suaminya, dia tidak pernah berkahwin lagi.


text:
Dia menjadi sangat tua di rumahnya di Betulia. Sebelum meninggal dia membahagikan miliknya kepada sanak saudaranya yang dekat dan membebaskan perempuan yang menjadi hambanya. Dia meninggal pada umur 105 tahun dan dikuburkan di samping suaminya. Tujuh hari lamanya orang Israel berkabung atas kematiannya.


text:
Selama Yudit masih hidup dan bertahun-tahun sesudah dia meninggal, tiada seorang pun yang berani mengganggu Israel.


text:
Ketika kota Yerusalem direbut oleh Raja Nebukadnezar dari Babilonia, Mordekhai, seorang Yahudi daripada suku Benyamin, diangkut sebagai tawanan bersama dengan Raja Yekhonya dari Yehuda. Mordekhai ialah anak Yair, keturunan Kis dan Simei. Dia tinggal di kota Susan di Persia dan menjadi pegawai tinggi di istana Raja Agung Ahasyweros. Dalam tahun kedua pemerintahan Raja Ahasyweros, pada tarikh satu bulan Nisan, Mordekhai bermimpi


text:
begini: Tiba-tiba ada bunyi, kegemparan, petir, dan gempa bumi serta kekacauan yang dahsyat di bumi.


text:
Lalu muncullah dua ekor naga besar, siap untuk bertarung satu dengan yang lain. Naga-naga itu mengeluarkan bunyi gemuruh.


text:
Itulah hari yang gelap dan suram bagi dunia, penuh kesengsaraan dan kecemasan, kesukaran dan kekacauan besar.


text:
Seluruh umat Allah ketakutan kerana malapetaka yang akan menimpa mereka. Mereka sudah siap untuk mati,


text:
dan berteriak minta pertolongan kepada Allah. Oleh sebab teriakan mereka, timbullah sebuah mata air kecil yang menjadi sungai besar yang banyak airnya.


text:
Fajar menyingsing dan hari menjadi siang. Orang yang hina-dina dimuliakan dan orang yang berkuasa dibinasakan.


text:
Lalu Mordekhai terbangun daripada mimpinya yang menunjukkan kepadanya apa yang akan dilakukan Allah. Sepanjang hari, dia memikirkan mimpi itu dan berusaha untuk mengetahui ertinya.


text:
Pada suatu hari Mordekhai sedang berehat di pekarangan istana. Waktu itu dua orang pegawai istana, iaitu Bigtan dan Teres, sedang berkawal.


text:
Mordekhai mendengar kedua-dua orang itu berkomplot, lalu dia menyelidiki maksud mereka. Diketahuinya bahawa mereka membuat rancangan untuk membunuh Raja Ahasyweros. Hal itu disampaikannya kepada raja,


text:
Raja memerintahkan peristiwa itu dicatat dalam piagam negara, dan Mordekhai sendiri juga mencatatnya.


text:
Lalu raja memberi Mordekhai suatu jawatan tinggi di dalam istana, serta memberi dia banyak hadiah untuk membalas jasanya.


text:
Tetapi Haman anak Hamedata yang sangat dihormati oleh raja, berusaha untuk mencelakakan Mordekhai dan bangsanya kerana dia telah menyebabkan kematian kedua-dua orang pegawai istana itu.


text:
Inilah salinan surat perintah raja: “Raja Ahasyweros yang Agung memberi perintah berikut ini kepada para gabenor 127 buah daerah dari India hingga ke Etiopia, dan kepada para pegawai bawahan baginda.


text:
Sejak beta menjadi penguasa banyak bangsa dan raja seluruh dunia, beta memutuskan untuk mengusahakan hidup yang aman sentosa bagi seluruh rakyat beta. Beta menginginkannya bukan kerana berasa bangga akan kekuasaan beta, tetapi kerana beta selalu mahu memerintah dengan bijaksana dan baik hati. Beta bertekad untuk memulihkan ketenteraman yang dirindukan setiap orang, dan mewujudkan kerajaan yang beradab, yang membolehkan setiap orang berulang-alik dengan selamat hingga ke sempadan negerinya.


text:
Beta bertanya kepada para penasihat beta bagaimana caranya untuk mencapai tujuan itu, dan Haman mengajukan suatu usul. Dia orang yang istimewa di kalangan kita kerana kebijaksanaannya, dan selalu menunjukkan baktinya untuk kepentingan kerajaan. Oleh sebab kesetiaannya yang teguh, dia telah dilantik menjadi orang yang kedua di dalam kerajaan.


text:
Haman memberitahu beta bahawa antara semua bangsa di dalam kerajaan ini tersebar suatu bangsa yang bermusuhan. Bangsa itu mempunyai hukum-hukumnya sendiri yang bertentangan dengan hukum bangsa-bangsa lain, dan mereka selalu meremehkan perintah raja. Sikap bangsa itu merupakan hambatan bagi kami untuk menjalankan pemerintahan dengan semestinya.


text:
Hanya bangsa itu yang memusuhi pemerintahan kami dan melakukan kejahatan-kejahatan yang mengancam keamanan negara. Mereka mempunyai peraturan-peraturan sendiri, mengikuti kebiasaan-kebiasaan aneh dan berdiri sendiri menentang seluruh umat manusia.


text:
Oleh sebab itu beta memerintahkan kamu semua supaya memusnahkan bangsa yang disebutkan di dalam surat Haman, orang kedua dalam kerajaan ini. Beta serahkan urusan ini kepadanya. Seluruh bangsa itu, termasuk kaum wanita dan anak-anaknya, harus dibunuh dengan pedang tanpa sayang atau kasihan. Perintah itu harus dijalankan dalam tahun ini pada tarikh dua belas bulan Adar, iaitu bulan dua belas.


text:
Semua orang ini yang telah lama bersikap bermusuhan itu harus mati dengan kekerasan dalam waktu satu hari sahaja. Dengan demikian keamanan dan kemantapan pemerintah akan terjamin untuk selanjutnya.”


text:
7-9 Mordekhai memberi Hatah salinan surat raja yang telah dikeluarkan di Susan dan yang mengandungi perintah untuk membinasakan orang Yahudi. Dia menyuruh Hatah menunjukkan surat itu kepada Permaisuri Ester dan menugaskan Permaisuri Ester supaya menghadap raja untuk memohon belas kasihan bagi bangsanya. Inilah pesan Mordekhai yang disampaikan Hatah kepada Permaisuri Ester, “Ingatlah waktu dahulu, ketika engkau masih orang biasa di bawah asuhan saya. Sekarang Haman, orang kedua selepas raja, menasihati baginda untuk membunuh kita. Oleh sebab itu berdoalah kepada Tuhan dan bertitahlah dengan raja untuk kepentingan kita, supaya kita selamat daripada kematian.”


text:
Kemudian Mordekhai berdoa kepada Tuhan dengan mengingatkan segala perbuatan Tuhan pada zaman dahulu.


text:
“Ya Tuhan, Tuhan Raja semesta alam, segala sesuatu ada dalam kekuasaan-Mu. Jika Engkau ingin menyelamatkan Israel, tak seorang pun dapat merintangi Engkau.


text:
Engkau mengetahui segala sesuatu. Engkau tahu ya Tuhan, bahawa aku tak mahu sujud kepada Haman yang bongkak itu, bukan kerana aku sombong atau gila hormat.


text:
Tapi aku tak berbuat demikian, bukan kerana aku bongkak, tapi kerana aku tak mahu menghormati manusia melebihi Allah. Aku tak mahu sujud kepada sesiapa pun selain Engkau, ya Tuhanku.


text:
Oleh itu, ya Tuhan Allah, Raja dan Allah Abraham, sayangilah umat-Mu, kerana musuh ingin membinasakan kami dan mencari kesempatan untuk memusnahkan kami yang menjadi milik-Mu dari sediakala.


text:
Dengarlah doaku dan kasihanilah umat-Mu. Ubahlah kesusahan kami menjadi kegembiraan, supaya kami tetap hidup dan menyanyikan pujian bagi-Mu, ya Tuhan. Janganlah Kaubiarkan binasa orang yang memuji Engkau.”


text:
Baginda mengganti pakaian kebesaran baginda dengan pakaian perkabungan dan kesedihan. Ganti wangi-wangian, ditaburkan abu dan kotoran di atas kepala baginda. Baginda merendahkan diri dengan berpuasa. Rambut baginda dibiarkan kusut dan terurai. Baginda tidak lagi menunjukkan kegembiraan dengan perhiasan.


text:
Lalu baginda berdoa kepada Tuhan, Allah Israel, “Ya Tuhanku, Raja kami, Engkaulah Yang Esa. Aku hanya sendirian; tak ada pertolongan bagiku selain Engkau. Maka tolonglah aku,


text:
Sejak kecil, kaum kerabatku memberitahu aku bahawa Engkau, Tuhan, memilih Israel daripada segala bangsa. Engkau memilih nenek moyang kami menjadi umat-Mu untuk selama-lamanya, dan Engkau telah menepati segala yang Kaujanjikan kepada mereka.


text:
Tapi musuh kami belum juga puas melihat kami diperhamba dengan kejam. Mereka bersumpah kepada berhala-berhala bahawa mereka


text:
akan menggagalkan perjanjian-Mu, melenyapkan milik-Mu, membinasakan bangsa yang memuji Engkau, dan menghancurkan kemuliaan Rumah serta mazbah-Mu.


text:
Mereka mahu memaksa semua bangsa untuk memuji berhala-berhala yang tak berguna dan selama-lamanya menghormati raja yang fana.


text:
Ya Tuhan, jangan serahkan kuasa-Mu kepada sesuatu yang tak ada sama sekali. Jangan biarkan musuh mentertawakan kami kerana kejatuhan kami. Sebaliknya, biarlah kejahatan yang dirancang mereka menimpa diri mereka sendiri. Lakukanlah hal itu terhadap orang yang mula-mula merancang untuk membinasakan kami, supaya itu menjadi contoh kepada yang lain.


text:
Ingatlah kami ya Tuhan, dan datanglah kepada kami dalam kesengsaraan kami. Berikanlah keberanian kepadaku, ya Raja segala tuhan, Penguasa segala kuasa.


text:
Tolonglah aku mengucapkan kata-kata yang indah kepada Ahasyweros, singa yang buas itu. Ubahlah hatinya sehingga membenci Haman, musuh kami, dan dia serta kawan-kawannya dibinasakan.


text:
Selamatkanlah kami dengan kuasa-Mu, ya Tuhan. Tolonglah aku, oleh sebab aku hanya sendirian; tak ada pertolongan bagiku selain Engkau.


text:
Engkau mengetahui segala-galanya, ya Tuhan. Engkau mengetahui bahawa aku benci akan penghormatan daripada orang yang tak kenal hukum, dan bahawa aku anggap terhina untuk tidur dengan orang asing yang tak bersunat itu.


text:
Tapi Engkau tahu bahawa tak ada pilihan lain bagiku. Aku membenci mahkota yang kupakai sebagai permaisuri pada upacara-upacara rasmi. Aku hanya memakainya apabila terpaksa, kerana mahkota itu aku anggap hina seperti kain kotor.


text:
Aku tak makan pada meja Haman dan tak menghargai perjamuan raja. Aku tak minum wain yang sudah dipersembahkan kepada dewa-dewa.


text:
Sejak aku datang ke sini, tak ada yang menggembirakan hatiku selain menyembah Engkau, ya Tuhan, Allah Abraham.


text:
Dengarlah doa umat-Mu yang putus asa, ya Allah Yang Maha Kuasa. Selamatkanlah kami daripada semua orang jahat itu dan bebaskanlah aku daripada ketakutan.”


text:
Tiga hari lamanya Permaisuri Ester berdoa. Lalu ditanggalkannya baju yang dipakai baginda selama itu, dan dikenakannya lagi pakaian kebesarannya.


text:
Setelah berdandan dengan semarak, baginda berdoa lagi kepada Allah dan Penyelamat yang melihat segala-galanya. Lalu baginda meninggalkan bilik baginda, diiringi dua orang dayang;


text:
Wajah Permaisuri Ester berseri-seri memancarkan kecantikannya. Baginda kelihatan gembira seperti seorang kekasih, padahal hatinya gempar ketakutan.


text:
Semua pintu dilaluinya, lalu baginda berdiri di hadapan raja. Raja bersemayam di atas takhtanya dengan pakaian kebesaran yang gemerlapan, seluruhnya bertaburan emas dan permata. Baginda sangat menakjubkan,


text:
dan wajah baginda memancarkan keagungan. Tetapi ketika baginda melihat Permaisuri Ester, muka baginda menjadi merah kerana murka. Permaisuri Ester menjadi lemas dan pucat, lalu jatuh pengsan. Kepala baginda terkulai pada bahu dayang-dayang yang berjalan di hadapannya.


text:
Tetapi Allah mengubah hati raja, sehingga baginda menjadi lemah lembut. Dengan penuh rasa cemas baginda turun dari takhta dan mendakap Permaisuri Ester sehingga permaisuri itu dapat berdiri. Lalu raja menenangkan Permaisuri Ester dengan kata-kata yang ramah.


text:
Lalu raja mengangkat tongkat emas baginda dan menyentuh leher Permaisuri Ester dengan tongkat itu. Baginda memeluk Permaisuri Ester dan berkata kepadanya, “Katakanlah apa yang kauinginkan.”


text:
Permaisuri Ester menjawab, “Ketika hamba melihat tuanku, hamba menyangka melihat malaikat Allah. Hamba terkejut kerana keagungan tuanku yang begitu menakutkan.


text:
Inilah salinan surat Raja: “Daripada Raja Ahasyweros yang Agung kepada para gabenor 127 buah daerah dari India hingga ke Etiopia, dan kepada semua orang yang setia kepada beta, salam!


text:
Mereka tidak tahu harus berbuat apa dengan kelimpahan mereka, sehingga mereka tidak hanya merugikan rakyat, bahkan berusaha untuk mencelakakan orang yang telah berbuat baik kepada mereka.


text:
Mereka tidak berterima kasih atas kebaikan yang telah diterima oleh mereka, dan terpengaruh oleh orang yang tidak mengenal kebaikan. Mereka menyangka dapat terlepas daripada hukuman Allah yang melihat segala sesuatu dan yang membenci kejahatan.


text:
Sering terjadi bahawa sahabat-sahabat yang diberi kepercayaan oleh orang yang berkuasa, menyalahgunakan kepercayaan itu. Atas ajakan mereka, orang berkuasa itu ikut berdosa kerana membunuh orang yang tidak bersalah. Dengan demikian mereka terjerumus ke dalam malapetaka yang tidak dapat dipulihkan.


text:
Kejahatan orang yang menyalahgunakan kekuasaan tidak hanya dapat dilihat dalam kisah-kisah zaman dahulu, tetapi juga sekarang di kalangan kita.


text:
Untuk mencapai maksud itu, beta mahu mengadakan beberapa perubahan. Setiap persoalan yang dihadapkan kepada beta akan beta adili dengan sikap yang lebih wajar.


text:
Begitu juga halnya dengan Haman anak Hamedata, orang Makedonia. Dia orang asing yang tidak berdarah Persia, dan sedikit pun tidak memiliki sifat murah hati seperti beta. Dia hanya bertamu pada beta,


text:
dan beta berikan kepadanya kasih seperti yang beta berikan kepada semua orang. Bahkan dia telah dinyatakan sebagai bapa negara dan dihormati sebagai orang kedua selepas raja.


text:
Dengan cara yang sangat licik dia minta supaya Mordekhai dihukum mati -- Mordekhai yang pernah menyelamatkan hidup beta dan sangat berjasa. Bahkan dia juga menuntut kematian Ester, permaisuri yang tidak bercela, dan kematian seluruh bangsa Yahudi.


text:
Dengan cara itu Haman mahu membuat beta tidak berdaya, sehingga orang Makedonia dapat mengambilalih kerajaan Persia.


text:
Walaupun penjahat yang keparat itu merancang untuk membasmi orang Yahudi, beta sendiri mendapati bahawa mereka bukan pengkhianat. Sebaliknya, mereka diperintah oleh hukum yang sangat adil.


text:
Mereka anak-anak Allah yang hidup, Allah Yang Maha Tinggi dan Maha Besar, yang menjaga kerajaan ini supaya sentiasa tertib dan teratur sejak zaman nenek moyang beta sehingga sekarang.


text:
Oleh sebab Haman yang bertanggungjawab terhadap semua itu, dia berserta seluruh keluarganya, sudah digantung dekat pintu gerbang kota Susan. Itulah hukuman yang setimpal, yang dengan segera dijatuhkan Allah Yang Maha Kuasa terhadap Haman.


text:
Salinan surat ini hendaklah kamu lekatkan di setiap tempat umum. Izinkanlah orang Yahudi mengikuti adat istiadat mereka sendiri,


text:
dan bantulah mereka supaya dapat membela diri apabila diserang pada tarikh tiga belas bulan Adar, iaitu bulan dua belas, hari yang ditetapkan untuk kebinasaan mereka.


text:
Hal itu demikian kerana Allah Yang Maha Kuasa telah mengubah hari kebinasaan itu menjadi hari kesukaan bagi bangsa pilihan-Nya.


text:
Sedangkan kamu sendiri, bangsa Yahudi, hendaklah kamu peringati hari ini sebagai hari besar dengan mengadakan perjamuan-perjamuan pesta.


text:
Dengan demikian hari perayaan ini, baik sekarang mahupun kemudian, menjadi peringatan bagi kita dan sekutu-sekutu kita di kalangan orang Persia bahawa Allah menjaga bangsa kita, dan lawan-lawan kita diperingatkan bahawa Allah akan membinasakan mereka.


text:
Tanpa kekecualian, setiap kota dan daerah yang tidak mentaati perintah ini akan dihancurkan tanpa ampun dan dibakar sehingga habis. Untuk selama-lamanya daerah itu tidak akan diinjak oleh manusia, bahkan dijauhi oleh binatang liar dan burung-burung.”


text:
Saya masih ingat mimpi saya tentang kejadian-kejadian itu. Seluruh mimpi itu sudah menjadi kenyataan:


text:
Mata air kecil yang menjadi sungai yang banyak airnya, dan fajar yang menjadi siang. Sungai itu ialah Permaisuri Ester yang diperisteri oleh raja dan dijadikan ratu.


text:
Bangsa saya Israel, yang berseru kepada Allah lalu diselamatkan. Tuhan telah menyelamatkan kita, umat-Nya, daripada segala malapetaka. Dia telah melakukan keajaiban-keajaiban besar yang belum pernah terjadi antara bangsa-bangsa lain.


text:
Perkara itu terjadi kerana Allah memberikan nasib yang berbeza kepada bangsa Israel dan bangsa-bangsa lain.


text:
Lalu datanglah hari dan saat nasib masing-masing harus diputuskan, iaitu saat Allah mengambil keputusan tentang bangsa-bangsa.


text:
Oleh itu untuk selama-lamanya, umat Allah harus berkumpul di hadirat Allah pada tarikh empat belas dan lima belas bulan Adar untuk merayakan peristiwa itu dengan penuh sukacita.”


text:
Dalam tahun keempat pemerintahan Ptolemeus dan Kleopatra, seorang bernama Dositeius, yang menurut keterangannya, ialah seorang imam daripada keturunan Lewi, bersama dengan anaknya yang bernama Ptolemeus, membawa surat tentang Perayaan Purim. Menurut keterangan mereka, surat itu asli dan diterjemahkan oleh Lisumakhus anak Ptolemeus, seorang penduduk Yerusalem.


text:
Cintailah keadilan, hai para penguasa bumi! Arahkanlah fikiranmu dengan ikhlas kepada Tuhan dan carilah Dia dengan tulus hati.


text:
Orang yang tidak mencubai Tuhan akan menemui-Nya. Dia menampakkan diri kepada mereka yang menaruh kepercayaan kepada-Nya.


text:
Fikiran yang tidak lurus menjauhkan orang daripada Allah. Orang yang bodoh sehingga mencubai Dia akan dipermalukan oleh kekuasaan-Nya.


text:
Orang yang suci dan terdidik menjauhkan tipu daya dan fikiran bodoh. Dia tidak tahan apabila kejahatan muncul.


text:
Kebijaksanaan ialah roh yang murah hati, tetapi ia tidak mengampuni orang yang mengutuk Allah, oleh sebab Allah tahu akan fikiran dan perasaannya yang paling dalam dan mendengar semua perkataannya.


text:
Roh Tuhan memenuhi seluruh bumi. Dia menguasai segala-galanya dan mengetahui semua perkataan manusia.


text:
Orang yang bercakap jahat tidak akan terlepas; suatu ketika dia akan menerima hukuman yang setimpal.


text:
Rancangan orang jahat akan diselidiki dan perkataan mereka disampaikan kepada Tuhan, supaya mereka dihukum kerana pelanggaran mereka.


text:
Hal itu demikian, kerana Allah yang cemburu mendengar segala sesuatu, malahan sungutan orang pun tidak tersembunyi.


text:
Jadi waspadalah, jangan bersungut-sungut kerana hal itu tidak ada gunanya. Jangan juga memfitnah oleh sebab percakapan rahsia mesti ada akibatnya dan engkau akan binasa kerana berdusta.


text:
Dia menjadikan segalanya supaya tetap ada; semua ciptaan-Nya baik dan berguna. Racun yang mematikan tidak ada pada mereka; maut tidak berkuasa di dunia ini,


text:
Dengan perbuatan dan perkataan, orang jahat mendatangkan maut atas diri mereka. Mereka merindukannya seperti merindui sahabat. Mereka mengadakan perjanjian dengan maut, dan itulah yang patut diterima mereka.


text:
Tidak tepatlah fikiran orang jahat kalau mereka berkata, “Hidup ini pendek dan menyedihkan. Kalau orang tiba pada ajal mereka, tidak ada yang dapat menyelamatkan mereka. Belum pernah terdengar bahawa ada orang yang kembali dari dunia orang mati.


text:
Kebetulan sahaja kita lahir, dan sesudah hidup ini berakhir, keadaan kita sama sahaja, seolah-olah tidak pernah ada. Nafas kita hanya asap, dan akal kita hanya merupakan bunga api percikan denyut jantung kita.


text:
Lambat-laun perbuatan kita dilupakan dan nama kita hilang daripada ingatan. Hidup kita berlalu seperti jejak awan atau kabut yang lenyap dalam panas matahari.


text:
Masa hidup kita seperti bayangan yang berlalu. Kita tidak mungkin kembali dari alam maut, kerana hal itu sudah dimeteraikan dan tiada jalan kembali.”


text:
Orang jahat berkata, “Mari kita nikmati segala yang baik dalam hidup ini dan cepat manfaatkan semua yang tersedia di dunia seperti pada masa muda kita.


text:
Mari kita minum wain yang mahal dan pakai minyak wangi sepuas-puasnya; jangan tinggalkan sekuntum bunga pun pada musim semi.


text:
Baiklah kita semua ikut berpesta pora dan meninggalkan tanda-tanda kegembiraan di mana-mana; itulah hak dan bahagian kita!”


text:
Orang jahat berkata, “Mari kita tindas orang miskin yang baik; jangan kasihani balu dan jangan pedulikan orang tua.


text:
Mari kita cari kesempatan untuk menyingkirkan orang baik, kerana mereka mengganggu kita dan menentang perbuatan kita. Kita dituduh melanggar Taurat Musa dan dicela kerana menyalahkan pendidikan kita.


text:
Mereka menganggap kita penipu dan menjauhkan cara hidup kita seolah-olah hal itu najis. Mereka berbangga bahawa Allah itu Bapa mereka, dan percaya bahawa orang baik akan berbahagia pada akhir hidup mereka.


text:
Kalau orang baik itu sungguh anak Allah, pasti Allah menolong dan menyelamatkan mereka daripada kekuasaan musuh.


text:
Oleh itu, mari kita cubai mereka dan kita seksa mereka dengan kejam supaya kita tahu setakat mana kelembutan dan kesabaran hati mereka.


text:
Mari kita jatuhi mereka dengan hukuman mati yang memalukan, oleh sebab mereka berkata bahawa Allah pasti datang menolong mereka!”


text:
Mereka tidak mengenal rahsia-rahsia Allah dan tidak menghargai atau mengharapkan imbalan bagi orang yang hidup suci serta meremehkan ganjaran orang yang tidak bercela.


text:
Tetapi kerana syaitan iri hati, maut masuk ke dalam dunia, dan orang yang memihak syaitan akan mati.


text:
Sesudah diseksa sebentar, mereka mendapat anugerah besar, oleh sebab Allah hanya menguji mereka dan mendapati mereka layak bagi diri-Nya.


text:
Dia menguji mereka seperti emas di dalam dapur api, lalu menerima mereka seperti korban yang menyenangkan hati-Nya.


text:
Apabila Allah datang melindungi mereka, cahaya mereka akan berpijar dan membakar orang jahat seperti bunga api di ladang jerami.


text:
Orang yang percaya kepada Allah akan mengerti bahawa semua jalan Allah benar. Orang yang setia hidup dalam kasih Allah oleh sebab Dia berbelas kasihan dan murah hati kepada orang pilihan-Nya.


text:
Tetapi orang jahat akan dihukum, sesuai dengan fikiran mereka, oleh sebab mereka telah memberontak terhadap Tuhan dan tidak menghiraukan yang benar.


text:
Orang yang tidak menghiraukan kebijaksanaan dan pendidikan menghadapi kehidupan yang penuh sengsara tanpa harapan. Segala usaha mereka sia-sia dan semua jerih payah mereka tidak berguna.


text:
Isteri mereka tidak tahu akan tanggungjawab dan anak-anak mereka sesat. Keturunan mereka hidup tanpa berkat.


text:
Berbahagialah wanita mandul yang hidup tidak bercela. Pada Hari Penghakiman mereka akan mendapat ganjaran.


text:
Pada hari itu lelaki yang dikembiri pun akan dianugerahkan kebahagiaan, asal mereka telah mentaati semua Taurat Musa dan tidak merancang yang jahat terhadap Tuhan. Kerana kesetiaan mereka, mereka mendapat pahala istimewa dan tempat yang bahagia di kediaman Tuhan.


text:
Perbuatan baik seperti pokok yang menghasilkan buah yang mulia, dan kebijaksanaan seperti akar yang selalu menunjang kehidupan.


text:
Tetapi anak yang lahir daripada zina atau hubungan terlarang akan mati dan tidak mencapai umur dewasa.


text:
Kalau mereka lekas mati, mereka tidak punya harapan, dan pada Hari Penghakiman tidak ada hiburan bagi mereka.


text:
Lebih baik tidak mempunyai keturunan daripada tidak mempunyai kebajikan. Kebajikan diakui Allah mahupun manusia dan akan diingat selama-lamanya.


text:
Orang yang mempunyai kebajikan dijadikan teladan. Kalau sifat itu hilang, orang merindukannya. Kebajikan selama-lamanya jaya dan dimuliakan, dan keluar sebagai pemenang daripada perjuangan yang luhur.


text:
Keturunan orang jahat tidak menguntungkan, sekalipun banyak jumlahnya. Kerana berasal daripada tunggul yang tidak sejati, mereka tidak kuat dasarnya dan tidak dalam akarnya.


text:
Walaupun ranting-rantingnya tumbuh, tetapi hidupnya tidak lama kerana akarnya tidak dalam. Mereka digoyahkan angin dan ditumbangkan oleh taufan.


text:
Seorang yang berkenan kepada Allah dikasihi, dan dia dipindahkan sementara masih hidup antara orang yang berdosa.


text:
oleh sebab yang baik dapat menjadi kabur kerana pengaruh jahat, dan hawa nafsu yang bergelora dapat merosak budi yang tidak bercela.


text:
Kerana Tuhan berkenan kepada cara hidupnya, maka cepat-cepat Dia mengambilnya dari dunia yang jahat ini. Orang yang melihatnya tidak mengerti. Mereka tidak faham bahawa


text:
Orang baik yang sudah mati mempermalukan orang jahat yang masih hidup. Orang muda yang cepat menjadi sempurna mempermalukan orang jahat yang lanjut usia.


text:
Mereka melihat ajal orang bijaksana, tetapi tidak mengerti akan rancangan Tuhan bagi mereka, dan mengapa Tuhan mengamankan mereka.


text:
Kalau mereka mati, mereka tidak akan dikuburkan dengan kehormatan. Bahkan antara orang mati mereka dicemuh untuk selama-lamanya. Mereka dicampakkan Tuhan sehingga terpelanting tidak bersuara. Seperti bangunan, mereka digoncangkan dari asasnya dan dijadikan reruntuhan. Mereka akan sengsara dan segera dilupakan.


text:
Dengan gementar mereka akan tampil di Pengadilan supaya dosa-dosa mereka diperhitungkan. Mereka akan dituduh oleh kejahatan mereka sendiri.


text:
Pada hari itu orang jujur akan berdiri dengan penuh keyakinan di hadapan orang yang telah menganiayanya dan meremehkan jerih payahnya.


text:
Mereka akan kehairanan melihat orang jujur itu selamat, dan akan gementar kerana ketakutan yang dahsyat.


text:
Lalu mereka akan menyesali perbuatan mereka dan sambil mengeluh kerana cemas, mereka berkata sesama sendiri,


text:
“Dialah orang yang dahulu kita tertawakan dan kita jadikan bahan ejekan. Kita ini orang bodoh kerana menganggap cara hidupnya seperti orang gila dan kematiannya tidak terhormat.


text:
Jadi kitalah yang tersesat daripada jalan yang benar. Kita tidak disinari terang kebenaran dan tidak pernah menangkap cahayanya.


text:
Seumur hidup, kita menempuh jalan-jalan dosa yang menuju ke arah kebinasaan. Kita melintasi padang gurun yang tidak ada jalannya. Jalan-jalan Tuhan tidak kita kenal.


text:
Kita membanggakan diri kita dan bercakap tentang kekayaan kita. Tetapi sekarang apa gunanya itu bagi kita?


text:
Sebuah perahu yang belayar mengharung ombak di laut tidak meninggalkan bekas dan tidak ada kesan perahu itu pernah lewat.


text:
Seekor burung yang terbang melintasi udara tidak meninggalkan bekas di tempat yang dilaluinya, oleh sebab udara yang ringan dibelahnya dengan kebasan sayapnya. Terbangnya cepat dan tidak ada bekas di tempat burung lewat.


text:
Sebatang anak panah yang ditembakkan ke arah sasaran membelah udara. Tetapi udara yang dibelahnya segera mengalir kembali, sehingga jalan yang telah dilaluinya tidak diketahui orang.


text:
Demikianlah halnya kita ini; baru lahir, kita sudah lenyap. Tidak ada kesan kebajikan yang kita tinggalkan; kita telah dibinasakan oleh kejahatan kita sendiri.”


text:
Harapan orang jahat seperti sekam yang diterbangkan angin, seperti buih air laut yang hilang dalam badai. Harapan itu seperti asap yang dicerai-beraikan angin atau seperti kenangan akan tamu yang datang sehari sahaja.


text:
Sebaliknya orang jujur hidup selama-lamanya. Mereka dilindungi Tuhan dan menerima pahala daripada Yang Maha Tinggi.


text:
Mereka akan diagungkan seperti raja dan diberi mahkota yang sangat indah. Tuhan akan membela dan melindungi mereka dengan tangan-Nya yang kuat.


text:
Dia akan memakai tekad-Nya sebagai perlengkapan perang. Seluruh ciptaan-Nya dikerahkan-Nya sebagai senjata untuk mengalahkan musuh.


text:
dan kemurkaan-Nya yang kejam dijadikan pedang-Nya yang terasah. Semua kekuatan alam dikerahkan-Nya melawan orang bodoh yang menentang Dia.


text:
Kilat akan menyambar dan tepat menuju sasarannya, seolah-olah Tuhan sedang menembak panah dengan awan sebagai busur-Nya.


text:
Dengan murka, Tuhan melemparkan hujan batu kepada orang jahat; laut dan sungai-sungai mengamuk membanjiri mereka.


text:
Mereka akan dilanda taufan dan badai dan dicerai-beraikan. Kejahatan akan membinasakan seluruh bumi dan banyak pemerintahan akan jatuh kerana perbuatan jahat.


text:
Hai raja-raja dan para penguasa di seluruh bumi, dengarlah perkataanku dan belajarlah sehingga mengerti.


text:
Perhatikanlah, hai kamu yang memerintah banyak orang dan berasa bangga kerana banyak bangsa tunduk kepada kamu,


text:
oleh sebab kuasa telah kamu terima daripada Tuhan Yang Maha Tinggi. Dia akan menyelidik semua perbuatan kamu dan meneliti segala rancangan kamu.


text:
Kamu seharusnya menjalankan pemerintahan Tuhan. Tetapi kamu tidak memerintah dengan adil, tidak menepati hukum dan tidak melakukan kehendak Allah.


text:
Oleh itu kamu akan segera diperlakukan dengan keras oleh Tuhan, kerana bagi penguasa, hukumannya berat.


text:
Kalau orang bawahan membuat kesalahan, mereka mudah diampuni kerana belas kasihan. Tetapi kesalahan penguasa dihukum dengan berat.


text:
Tuhan yang berkuasa terhadap segala-galanya tidak takut kepada sesiapa pun dan tidak peduli akan kebesaran orang mana pun. Dia mencipta yang besar dan yang kecil, dan semuanya dipelihara-Nya dengan cara yang sama.


text:
Jadi kata-kata ini kutujukan kepada kamu, para penguasa, supaya kamu belajar bertindak dengan bijaksana dan menghindar kesalahan,


text:
oleh sebab orang yang dengan suci melakukan hukum-hukum yang suci akan dinyatakan suci. Orang yang menjadi terpelajar dalam hal itu akan dibela di Pengadilan kelak.


text:
Kebijaksanaan bersinar dengan terang dan tidak dapat menjadi pudar. Orang yang mencintai dan mencarinya akan mudah menemukannya.


text:
Orang yang bangun pagi-pagi untuk mencari kebijaksanaan tidak perlu bersusah payah, oleh sebab mereka akan menemukannya di hadapan pintu.


text:
Orang yang merenungkan kebijaksanaan akan mendapat pengertian sempurna. Orang yang tanpa lelah mencari kebijaksanaan akan segera berasa tenteram,


text:
oleh sebab kebijaksanaan sendiri berkeliling mencari orang yang layak memilikinya. Kebijaksanaan suka memperlihatkan diri kepada orang di mana pun mereka berada, dan menjumpai mereka dalam setiap fikiran mereka.


text:
Kebijaksanaan mulai pada saat orang sungguh-sungguh ingin belajar; orang yang mempunyai minat untuk belajar mencintai kebijaksanaan.


text:
Oleh itu, hai para penguasa bangsa, jika kamu menyukai kepimpinan dan kekuasaan kamu, hargailah kebijaksanaan supaya kamu dapat memerintah selama-lamanya.


text:
Aku akan menceritakan apakah kebijaksanaan itu dan dari mana asalnya. Aku tidak akan merahsiakan apa-apa. Seluruh kisahnya akan kuselidiki dari permulaan dan seluruh kebenarannya akan kunyatakan supaya setiap orang dapat mengetahuinya.


text:
Aku tidak mahu merahsiakannya bagi orang lain, oleh sebab sikap cemburu seperti itu berlawanan dengan kebijaksanaan.


text:
Semakin banyak orang bijaksana, semakin selamat pula dunia. Raja yang arif memberi kesejahteraan kepada rakyatnya.


text:
Seperti orang lain aku pun manusia yang fana, keturunan orang pertama yang dibentuk daripada tanah. Aku dikandung daripada benih seorang lelaki dalam nikmat hubungan suami isteri. Sembilan bulan tubuhku dibentuk dalam darah rahim ibuku.


text:
Aku lahir seperti manusia biasa dan menghirup udara yang sama dengan udara yang dihirup oleh semua manusia. Seperti setiap orang, suara pertama yang kuperdengarkan adalah suara tangisan.


text:
Aku lebih menghargainya daripada takhta dan mahkota. Dibandingkan dengan kebijaksanaan, harta kuanggap tidak bernilai.


text:
Permata yang mahal tidak dapat disamakan dengannya; di hadapannya semua emas di dunia hanya segenggam pasir, dan perak hanya lumpur.


text:
Aku menganggapnya lebih berharga daripada kesihatan dan rupa yang tampan. Aku lebih menyukainya daripada segala cahaya, kerana terang kebijaksanaan tidak pernah pudar.


text:
Dengan gembira kuterima semua itu kerana kebijaksanaanlah yang mengaturnya. Tetapi aku belum sedar bahawa semua itu berasal daripadanya.


text:
Dengan tulus ikhlas aku belajar daripadanya, dan dengan rela aku membahagi-bahagikannya, dan kekayaannya tidak kusembunyikan.


text:
Kebijaksanaan ialah harta yang tidak ada habisnya. Orang yang menggunakannya menjadi sahabat Allah, oleh sebab Allah berkenan kepada hasil kebijaksanaan.


text:
Semoga Allah membolehkan aku bercakap dengan pengertian, dan fikiranku sesuai dengan pemberian-Nya kepadaku, kerana Allah sendiri menuntun orang bijaksana dan menegur kesalahan mereka,


text:
tentang sifat binatang dan naluri binatang buas, tentang kekuatan angin dan daya fikir manusia, tentang bermacam-macam tanaman dan khasiat akarnya.


text:
Aku mempelajari hal-hal yang sudah diketahui mahupun yang masih tersembunyi kerana diajar oleh kebijaksanaan yang membentuk segala sesuatu.


text:
Roh kebijaksanaan itu arif dan suci; dia tunggal tetapi banyak caranya dia menyatakan diri. Dia halus dan bergerak dengan bebas, jelas, bersih, terang, dan tidak dapat dirosak. Dia cerdas dan suka akan kebaikan.


text:
Dia tidak terkalahkan, dia murah hati dan sayang kepada manusia. Dia boleh diharap, mantap, dan tidak kenal susah. Dia mengawasi dan menguasai segala-galanya serta menyelami semua roh arif dan murni, bahkan yang paling halus.


text:
Kebijaksanaan lebih mudah bergerak daripada segala gerakan; kerana bersih, dia menembus segala sesuatu.


text:
Kebijaksanaan ialah nafas kekuatan Allah, pancaran murni daripada kemuliaan Yang Maha Kuasa. Maka tiada sesuatu pun yang bernoda dapat menyusup ke dalamnya,


text:
oleh sebab kebijaksanaan adalah pantulan cahaya abadi dan cermin sempurna bagi kegiatan dan kebaikan Allah.


text:
Meskipun sendirian, kebijaksanaan mampu melakukan segalanya. Walaupun kebijaksanaan sendiri tidak berubah, kebijaksanaan membaharui semuanya. Turun-temurun kebijaksanaan masuk ke dalam jiwa orang suci dan menjadikan mereka nabi dan sahabat Allah.


text:
kerana kebijaksanaan lebih indah daripada matahari dan susunan bintang-bintang. Kebijaksanaan lebih baik daripada terang siang,


text:
Aku mencintai kebijaksanaan dan mencarinya sejak masa mudaku. Kucintai keindahannya dan ingin menjadikannya mempelaiku.


text:
Kebijaksanaan membanggakan asal usulnya yang mulia kerana bergaul dengan Allah, dan dikasihi Tuhan yang menguasai segala-galanya.


text:
Setiap orang ingin mengumpulkan kekayaan dalam hidupnya. Tetapi tidak ada yang lebih berharga daripada kebijaksanaan yang mengerjakan segala sesuatu.


text:
Kepintaran kita sangat berguna. Tetapi tidak ada yang lebih unggul daripada kebijaksanaan yang membentuk segala yang ada.


text:
Jika seseorang mencintai keadilan, maka semua kebajikan itu hasil kebijaksanaan, yakni: keadilan dan keberanian, penguasaan diri dan pengertian. Itulah yang paling berguna dalam hidup ini.


text:
Orang yang menginginkan pengalaman yang banyak dapat memperolehnya, oleh sebab kebijaksanaan tahu akan yang dahulu dan menduga yang akan datang, mentafsirkan perkataan orang dan memecahkan persoalan, mengetahui keajaiban-keajaiban yang akan dilakukan Allah, dan bagaimana sejarah akan berkembang.


text:
Oleh itu aku memutuskan untuk menjadikannya teman hidupku, kerana aku tahu bahawa kebijaksanaan akan menasihati dan menghibur aku dalam kesengsaraan dan kesusahan.


text:
Berkat kebijaksanaan, aku akan dihormati oleh rakyat dan dihargai di kalangan orang tua-tua walaupun aku masih muda.


text:
Akan nyata betapa tajamnya fikiranku dalam memberikan keputusan, dan aku akan dikagumi oleh para pembesar.


text:
Kalau aku diam, mereka akan menunggu; kalau aku bercakap, mereka akan mendengarkannya. Bahkan kalau aku bercakap berkepanjangan, mereka akan mendengarkannya dengan kagum.


text:
Kerana berkat kebijaksanaan, aku akan mendapat kehidupan kekal; aku akan diingat selama-lamanya oleh mereka yang menyusul aku.


text:
Penindas-penindas yang menakutkan akan gementar apabila mendengar perihal aku. Aku akan terkenal sebagai raja yang baik dan pejuang yang gagah berani.


text:
Apabila aku pulang, kebijaksanaan akan memberi ketenteraman kepadaku, oleh sebab hidup bersama-samanya tidak mengenal kepahitan atau kesedihan, melainkan kegembiraan dan kebahagiaan.


text:
Semua itu kufikirkan dan kurenungkan. Hidup akrab dengan kebijaksanaan bererti memiliki kehidupan kekal.


text:
Mencintainya memberi kebahagiaan sejati, dan melakukan pekerjaannya membuat orang kaya raya. Bergaul dengannya memberi pengertian, dan bercakap dengannya menjadikan orang terhormat. Maka aku bertekad menjadikannya teman hidupku.


text:
Tetapi aku sedar bahawa aku tidak dapat memiliki kebijaksanaan kalau tidak dianugerahkan Tuhan kepadaku. Mengetahui siapa yang menganugerahkan kebijaksanaan, itu pun tanda pengertian. Maka aku berdoa dan mohon kepada Tuhan dengan sepenuh hati:


text:
Berikanlah aku kebijaksanaan yang ada di sisi takhta-Mu dan berilah aku tempat di kalangan anak-anak-Mu.


text:
Aku ini hamba-Mu, anak daripada abdi-Mu, manusia lemah dan pendek umur. Aku tidak mempunyai pengertian yang banyak tentang Taurat dan undang-undang.


text:
Bahkan andaikata ada seorang yang sempurna, dia dianggap tidak bererti kalau tidak memiliki kebijaksanaan yang berasal daripada-Mu.


text:
Kauperintahkan aku membina rumah bagi-Mu di bukit-Mu yang suci, dan sebuah mazbah di kota kediaman-Mu, sebuah tiruan daripada khemah suci yang sudah Kausiapkan sejak permulaan.


text:
Kebijaksanaan menyertai Engkau dan mengenal perbuatan-Mu; kebijaksanaan hadir waktu Engkau mencipta dunia. Kebijaksanaan tahu akan apa yang berkenan kepada-Mu, apa yang benar dan sesuai dengan perintah-Mu.


text:
Maka sudilah mengirimkannya dari syurga-Mu yang suci. Turunkanlah kebijaksanaan dari takhta-Mu yang mulia supaya kebijaksanaan berusaha bersama-sama aku, dan aku mengetahui apa yang berkenan kepada-Mu.


text:
Oleh sebab kebijaksanaan mengetahui dan mengerti segala-galanya, kebijaksanaan akan memimpin aku dengan bijak dalam segala tingkah lakuku, dan kemuliaannya akan melindungi aku.


text:
Maka aku akan layak duduk di takhta ayahku dan memerintah umat-Mu dengan adil, dan semua perbuatanku akan diterima.


text:
oleh sebab badan kita yang fana menjadi beban untuk jiwa, dan tubuh kita yang terbuat daripada tanah memberatkan segala fikiran budi.


text:
Kita hanya dapat meneka apa yang ada di bumi. Dengan susah payah kita mempelajari hal-hal yang dekat. Jadi siapa dapat menyelami perkara-perkara syurga?


text:
Tidak ada yang dapat mengenal kehendak-Mu jika Engkau tidak memberikan kebijaksanaan dan menurunkan Roh-Mu yang suci kepadanya.


text:
Begitulah Engkau membimbing jalan hidup orang di bumi. Mereka diajar apa yang berkenan kepada-Mu dan diselamatkan oleh kebijaksanaan.


text:
Kebijaksanaan melindungi bapa umat manusia yang diciptakan sebagai manusia pertama, waktu dia masih sendiri. Kebijaksanaan menyelamatkannya daripada akibat dosa


text:
Tetapi ada seorang jahat yang meninggalkan kebijaksanaan. Dalam kemarahannya dia membunuh saudaranya sehingga dia sendiri binasa.


text:
Kerana kejahatan itu, bumi dilanda banjir tetapi diselamatkan lagi oleh kebijaksanaan. Seorang yang tulus hati dibimbingnya dalam kapal kayu yang kurang bermutu.


text:
Sesudah bangsa-bangsa menjadi kacau-bilau dalam rancangan mereka yang jahat, kebijaksanaan menemukan seorang yang baik lalu menjaganya supaya dia tidak bercela di sisi Allah. Dia menguatkan hati orang itu untuk lebih mentaati Allah daripada menyayangi anaknya.


text:
Sementara orang jahat jatuh binasa, kebijaksanaan menyelamatkan orang yang baik, sehingga dia terlepas daripada api yang membinasakan lima buah kota.


text:
Bukti-bukti kejahatan penduduknya masih dapat dilihat. Negeri itu menjadi padang gurun yang berasap, dan buah di pohon-pohon tidak pernah menjadi masak. Tiang garam yang masih berdiri tegak mengingatkan kepada seorang yang tidak percaya.


text:
Penduduk kota-kota itu mengesampingkan kebijaksanaan, sehingga mereka tidak dapat membezakan yang baik daripada yang jahat. Reruntuhan kota-kotanya juga mengingati kita akan kebodohan mereka, sehingga kita tidak dapat melupakan kesalahan mereka.


text:
Pernah kebijaksanaan menunjukkan jalan kepada seorang yang baik sewaktu dia melarikan diri daripada kemarahan saudaranya. Kebijaksanaan menampakkan pemerintahan Allah dan memperkenalkan hal-hal yang suci kepadanya. Kebijaksanaan membuatnya sejahtera dan berhasil dalam segala jerih payahnya.


text:
Apabila mereka yang serakah ingin merampas miliknya, kebijaksanaan mendampingi orang itu dan membuatnya kaya.


text:
Kebijaksanaan melindunginya daripada musuh-musuh yang mengadang, dan memberinya kemenangan dalam pertempuran yang sengit, supaya dia tahu bahawa tidak ada orang yang lebih kuat daripada yang mengabdi kepada Allah.


text:
Kebijaksanaan tetap menyertai seseorang yang dijual sebagai hamba. Kebijaksanaan menjaganya daripada dosa,


text:
dan mengikutinya ke dalam penjara. Di sana kebijaksanaan tidak pernah meninggalkannya sehingga dia telah diberi kuasa terhadap suatu kerajaan, dan dijadikan penguasa bagi orang yang telah menindasnya. Dengan demikian kebijaksanaan menunjukkan bahawa dia telah dituduh dengan palsu. Kemudian kebijaksanaan memberi dia kemuliaan abadi.


text:
Kebijaksanaan menyelamatkan suatu bangsa yang suci dan tidak bercela daripada bangsa lain yang menindas mereka.


text:
Kebijaksanaan mengilhami seorang hamba Tuhan dan dengan banyak keajaiban menentang raja-raja yang menakutkan.


text:
Kebijaksanaan memberi umat Allah upah jerih payah mereka, dan membimbing mereka melalui jalan yang ajaib. Kebijaksanaan menjadi naungan pada waktu siang dan cahaya bintang pada waktu malam bagi mereka.


text:
Orang baik merampas harta orang yang tidak mengenali Allah. Oleh itu mereka menyanyikan puji-pujian bagi nama-Mu yang suci, ya Tuhan. Mereka bersama-sama memuji Engkau, kerana Engkau telah membela mereka.


text:
Ketika umat-Mu kehausan, mereka berseru kepada-Mu, ya Tuhan, lalu Kaupuaskan mereka dengan air yang keluar dari bukit batu.


text:
kerana mereka mengeluarkan perintah untuk membunuh anak-anak umat-Mu. Tetapi dengan tidak disangka-sangka, Kauberikan air yang berlimpah-limpah kepada umat-Mu.


text:
Sebelumnya, Kaubiarkan mereka kehausan, supaya mereka dapat merasakan bagaimana Engkau telah menghukum musuh-musuh mereka.


text:
Ketika mereka diuji, meskipun dengan seksaan yang diberikan dengan belas kasihan, tahulah mereka bagaimana Engkau menyeksa orang jahat yang Engkau adili dengan kemurkaan.


text:
Kaucubai umat-Mu seperti bapa memberi peringatan kepada anaknya, tetapi musuh mereka Kauperiksa seperti raja yang memberi hukuman dengan kejam.


text:
Ketika mendengar bahawa hukuman yang menimpa mereka menjadi berkat bagi bangsa Israel, mereka menyedarinya sebagai perbuatan Tuhan.


text:
Bangsa Mesir tidak mahu berurusan dengan seseorang yang pada masa kecilnya dibuang oleh mereka; mereka menolaknya dengan caci maki. Tetapi semua kejadian itu akhirnya membuat mereka kagum kepadanya, setelah mereka menderita kehausan yang berbeza daripada kehausan orang baik.


text:
Orang Mesir disesatkan oleh fikiran mereka yang bodoh dan jahat, sehingga mereka menyembah ular dan binatang lain yang hina, makhluk-makhluk yang tidak berakal. Oleh itu Kaudatangkan jutaan binatang yang tidak berakal untuk menghukum mereka.


text:
Maksudnya supaya mereka tahu bahawa orang dihukum dengan apa yang telah digunakan mereka untuk berbuat dosa.


text:
Dengan tangan-Mu Yang Maha Kuasa Kauciptakan alam semesta daripada bahan yang tidak berbentuk. Maka Engkau berkuasa juga untuk menghukum mereka dengan banyak beruang atau singa yang buas.


text:
Engkau berkuasa juga untuk mencipta binatang-binatang baru dan menakutkan, yang menyemburkan api, mengeluarkan bunyi gemuruh, mengepulkan asap dan memijarkan api yang dahsyat dari matanya.


text:
Binatang serupa itu dapat menyerang mereka sehingga hancur, bahkan bentuk mukanya yang mengerikan sudah cukup untuk membinasakan mereka.


text:
Namun semua itu tidak perlu. Engkau dapat juga mengejar mereka dengan keadilan-Mu dan membuat mereka jatuh binasa dengan sentuhan halus kuasa-Mu. Tetapi segala tindakan-Mu sudah Engkau atur menurut ukuran, jumlah, dan timbangan tertentu.


text:
Memang Engkau dapat menunjukkan besarnya kekuasaan-Mu bila sahaja Kauinginkan, dan tidak ada yang dapat melawan Engkau.


text:
Dalam pandangan-Mu, seluruh dunia hanya seperti sebutir debu di neraca atau setitis embun pagi yang jatuh ke bumi.


text:
Kerana Engkau berkuasa terhadap segala sesuatu, maka semua orang Engkau kasihani. Engkau tidak memperhatikan dosa mereka dan Engkau memberi mereka masa untuk bertaubat.


text:
Engkau mengasihi segala yang ada dan tidak membenci ciptaan-Mu sendiri. Sekiranya Engkau tidak menyukainya, pasti Engkau tidak menjadikannya.


text:
Mustahil sesuatu tetap ada jika Engkau tidak menginginkannya. Tidak mungkin sesuatu dapat bertahan jika Engkau tidak menciptanya.


text:
Segalanya Engkau pelihara, ya Tuhan, kerana semua itu milik-Mu dan Engkau menyayangi setiap makhluk hidup.


text:
dengan halus Engkau tegur orang yang berdosa. Engkau ingatkan mereka akan perbuatan mereka supaya menjauhkan kejahatan, dan agar mereka percaya kepada-Mu, ya Tuhan.


text:
Engkau membenci juga penduduk lama negeri-Mu yang suci kerana perbuatan mereka yang keji. Mereka melakukan sihir dan upacara najis.


text:
Dalam upacara-upacara rahsia, mereka berpesta pora secara liar. Tanpa kasihan mereka membunuh anak-anak mereka dan makan darah dan daging manusia.


text:
Orang tua membunuh anak-anak mereka yang tidak berdaya. Oleh itu Engkau menghendaki supaya mereka dibinasakan oleh nenek moyang kami,


text:
Tetapi kerana mereka manusia, Engkau mengasihani mereka juga. Engkau mengirimkan lebah-lebah besar mendahului tentera-Mu supaya mereka dibinasakan dengan beransur-ansur.


text:
Engkau dapat menyuruh orang baik menumpas orang jahat di dalam pertempuran. Engkau dapat juga memusnahkan mereka sekaligus dengan binatang buas atau dengan perintah yang keras.


text:
Tetapi mereka Kauhukum perlahan-lahan supaya mereka sempat bertaubat, walaupun Engkau tahu bahawa mereka keturunan orang jahat. Mereka jahat sejak dilahirkan dan jalan fikiran mereka tidak akan berubah selama-lamanya.


text:
Sejak mula-mula, bangsa itu sudah terkutuk. Apabila mereka tidak Kauhukum kerana dosa-dosa mereka, hal itu bukan pula kerana ada yang Kautakuti.


text:
Engkaulah yang mencipta bangsa-bangsa jahat itu. Jika Engkau membinasakan mereka, tidak ada yang sanggup mendakwa Engkau dan membela mereka. Tidak ada yang sanggup menanyai Engkau atau menentang keputusan-Mu.


text:
Engkaulah yang memelihara segala sesuatu. Hanya Engkaulah Allah, dan tidak ada yang lain. Jadi Engkau tidak perlu mempertanggungjawabkan keputusan-Mu kepada sesiapa pun.


text:
Tidak ada raja atau penguasa di dunia yang dapat mempersalahkan Engkau kerana menghukum bangsa-bangsa itu.


text:
Oleh sebab Engkau adil, maka segala sesuatu Kauperintah dengan adil. Engkau tidak pernah menggunakan kekuasaan-Mu untuk menghukum orang yang tidak seharusnya dihukum,


text:
kerana kekuatan-Mu ialah sumber keadilan-Mu. Kerana Engkau memerintah segala sesuatu, maka Engkau menunjukkan belas kasihan-Mu kepada semuanya.


text:
Engkau menunjukkan kekuatan-Mu apabila orang meragukan kekuasaan-Mu yang sempurna. Engkau menghukum orang yang mengetahui kekuasaan-Mu, tetapi terlalu sombong untuk mengakuinya.


text:
Tetapi Engkau Yang Maha Kuat mengadilinya dengan penuh belas kasihan. Engkau membimbing kami dengan penuh kesabaran kerana Engkau berkuasa untuk bertindak bila-bila sahaja Engkau mahu.


text:
Dengan berbuat demikian, Engkau mengajar umat-Mu bahawa orang yang adil harus juga murah hati. Engkau memberi umat-Mu harapan yang baik dengan memungkinkan mereka bertaubat daripada dosa-dosa mereka.


text:
Engkau berhati-hati dan sabar apabila menghukum musuh-musuh umat-Mu. Bahkan kalau mereka patut dihukum mati, Engkau memberi mereka waktu dan kesempatan untuk meninggalkan kejahatan mereka.


text:
Betapa berhati-hatinya Engkau mengadili umat-Mu kerana Engkau telah membuat perjanjian dengan nenek moyang mereka, dan berjanji dengan sumpah akan memberi mereka hal-hal yang baik.


text:
Memang Engkau menghukum kami, tetapi tidak seberat Engkau menghukum musuh-musuh kami. Dengan demikian kami dapat mengingat kebaikan-Mu pada waktu kami mengadili orang lain, dan boleh mengharapkan belas kasihan pada waktu kami sendiri diadili.


text:
oleh sebab mereka menyeleweng dan tersesat daripada jalan yang benar. Mereka menyembah binatang yang paling keji dan hina, dan seperti anak kecil mereka mudah tertipu.


text:
Maka mereka Kauperlakukan seperti anak kecil yang tidak berfikir, dan Kauhukum dengan hukuman yang mencemuh mereka.


text:
Tetapi orang yang tidak mahu memperhatikan peringatan yang mencemuh itu akan mengalami hukuman Allah yang setimpal.


text:
Ketika diseksa dengan binatang pujaan mereka, mereka menjadi marah. Lalu mata mereka terbuka dan mereka mengakui bahawa Allah yang dahulu mereka sangkal ialah Allah yang benar. Itulah sebabnya mereka ditimpa hukuman yang paling berat.


text:
Sungguh bodohlah orang yang tidak mengenali Allah. Mereka melihat segala yang baik di sekitar mereka, tetapi tidak mampu mengenali Allah. Mereka mempelajari hasil ciptaan-Nya, tetapi tidak mengenali Pencipta.


text:
Mereka menyangka dunia ini dikuasai oleh dewa-dewa berupa angin atau api, taufan atau air bergelora, bintang-bintang atau benda-benda penerang di angkasa.


text:
Mereka sangat menyukai keindahannya, sehingga benda-benda itu dianggap oleh mereka sebagai Allah. Seharusnya mereka mengerti bahawa Penguasa semua itu jauh lebih mulia, oleh sebab Bapa segala keindahan itulah yang mencipta semuanya.


text:
Mereka terpesona oleh kuasa dan daya kerja segala yang ada. Jadi seharusnya mereka menyedari bahawa Pencipta semua itu jauh lebih berkuasa.


text:
Dengan membandingkan kebesaran dan keindahan segala ciptaan, orang dapat mengenali Pencipta semuanya.


text:
Tetapi mereka tidak begitu bersalah. Mereka barangkali tersesat sementara berusaha untuk mencari Allah.


text:
Mereka terus mempelajari karya Allah di sekeliling mereka dan sangat terpikat oleh apa yang dilihat oleh mereka, kerana memang indahlah semua itu.


text:
kerana kalau mereka mampu mempelajari sebanyak itu dan dapat menyelidiki alam semesta, seharusnya mereka segera menemui Penguasa semuanya.


text:
Tetapi celakalah orang yang menaruh harapan pada benda-benda mati dan yang menyembah benda-benda buatan manusia, karya seni berupa binatang daripada perak atau emas, atau daripada batu tidak berguna yang dipahat pada zaman kuno.


text:
Boleh jadi seorang tukang kayu yang mahir menggergaji sebatang pokok yang mudah dikerjakan. Dia mengulitinya dengan teliti lalu mengerjakannya sebagaimana mestinya dan membentuknya menjadi perkakas yang bermanfaat.


text:
Tetapi daripada sisa kayu diambilnya sepotong yang tidak berguna, mungkin yang bengkok dan banyak benjolnya. Dalam waktu lapangnya, dipahatnya kayu itu dengan saksama menjadi rupa manusia


text:
atau seekor binatang yang hina. Patung itu diberi cat merah dan setiap noda yang ada padanya dilumasnya.


text:
Dia menjaganya supaya tidak jatuh, oleh sebab dia tahu bahawa benda itu hanya patung berhala yang perlu ditolong kerana tidak dapat menolong dirinya sendiri.


text:
Tetapi dia tidak malu berdoa kepada patung yang tidak bernyawa itu untuk perkahwinannya, anak-anaknya, dan miliknya. Kepada sebuah patung yang lemah, dia berdoa mohon kesihatan.


text:
Kepada patung yang mati, dia minta kehidupan. Daripada patung yang tidak berdaya, dia mengharapkan bantuan, dan daripada benda yang tidak dapat berjalan, dia meminta perjalanan yang selamat.


text:
Tangan patung itu tidak berdaya, tetapi dia meminta bantuannya supaya berhasil dalam usahanya untuk mencari wang, dan juga dalam pekerjaannya.


text:
Begitu juga orang yang mahu belayar mengharungi lautan yang bergelora. Dia berdoa kepada sepotong kayu yang lebih rapuh daripada kapal yang ditumpanginya.


text:
Kapal itu dirancangkan oleh seorang yang mencari keuntungan, lalu dibina oleh seorang tukang dengan kemahirannya.


text:
Tetapi pemeliharaan-Mu itulah yang mengemudikannya, ya Bapa, oleh sebab Engkau memberinya jalan yang aman melalui ombak-ombak di laut.


text:
Tanpa kepandaian pun orang dapat belayar, oleh sebab Engkau telah membuktikan bahawa Engkau dapat menyelamatkan orang daripada segala mara bahaya.


text:
Engkau tidak menghendaki karya-karya kebijaksanaan-Mu tidak berhasil. Itulah sebabnya orang mempercayakan hidupnya kepada sepotong kayu yang amat hina dan dengan rakit mengharungi lautan yang bergelora sampai kembali ke daratan dengan selamat.


text:
Begitu juga pada zaman purba ketika bangsa raksasa yang bongkak dimusnahkan. Yang menjadi harapan dunia menyelamatkan diri di atas rakit; Engkau mengemudikannya dengan kekuatan-Mu dan menjamin bakal keturunan manusia untuk masa depan,


text:
Tetapi Engkau mengutuk patung berhala buatan manusia, kerana benda yang fana itu disebut Allah. Engkau juga mengutuk orang yang membuatnya kerana pekerjaannya itu.


text:
Oleh itu berhala-berhala bangsa lain juga kena hukuman Allah, oleh sebab di tengah ciptaan Allah berhala-berhala menjadi benda keji, batu sandungan untuk manusia dan perangkap bagi orang bodoh.


text:
Berhala muncul di dunia kerana angan-angan manusia, maka itulah sebabnya kesudahannya yang segera telah dirancang.


text:
Ada seorang bapa yang ditimpa kesedihan besar kerana kematian anaknya. Maka dibuatnya patung menyerupai anaknya yang meninggal sebelum waktunya. Manusia yang tadinya mayat, dihormatinya sebagai tuhan dan orang bawahannya diperintahkan supaya mengadakan kebaktian dan upacara.


text:
Lama kelamaan kebiasaan jahat itu semakin kuat dan dijadikan undang-undang. Dengan perintah para penguasa, patung-patung pahatan disembah.


text:
Orang yang tinggal jauh dari raja dan tidak dapat menghormati baginda secara langsung, membayangkan rupa raja yang dihormati oleh mereka, lalu membuat gambaran yang nyata. Dengan demikian mereka dapat dengan rajin merayu baginda, seolah-olah baginda hadir antara mereka.


text:
Seniman yang gila hormat menggalakkan dan mengembangkan pemujaan itu bahkan antara orang yang tidak mengenal raja itu.


text:
Seniman yang barangkali ingin mengambil hati raja, membuat gambaran yang lebih indah daripada orangnya.


text:
Karya seni itu memikat hati rakyat sehingga yang mula-mula dihormati sebagai manusia, sekarang dianggap patut dipuja.


text:
Hal itu menjadi perangkap bagi manusia, kerana orang yang tertekan oleh malapetaka atau tertindas di bawah kekuasaan raja, mengambil barang-barang daripada batu dan kayu dan menghormatinya sebagai Allah.


text:
Selanjutnya, belum cukup bahawa mereka sesat dalam pendapat mereka tentang Allah. Sementara hidup dalam pergelutan kerana kebodohan mereka, keadaan buruk itu disebut oleh mereka sebagai damai.


text:
Mereka mengadakan upacara-upacara perlantikan disertai pembunuhan anak-anak, atau upacara-upacara ghaib yang penuh rahsia, atau perjamuan kegila-gilaan disertai adat istiadat yang ganjil.


text:
Mereka tidak lagi memelihara kesucian kehidupan dan perkahwinan, melainkan saling membunuh dengan curang atau saling menyusahkan dengan zina.


text:
Di mana-mana merajalela pembunuhan dan pertumpahan darah, perompakan, penipuan, rasuah, tipu muslihat, kekacauan dan sumpah dusta,


text:
gangguan terhadap orang baik, tidak tahu berterima kasih, kemerosotan akhlak, pencabulan, perceraian, zina, dan kejahatan.


text:
Pemujaan berhala yang namanya tidak patut disebut merupakan awal dan akhir, serta sebab dan akibat daripada setiap kejahatan.


text:
Pemuja-pemuja berhala tidak mengawal diri kerana keghairahan. Ada yang meramalkan kebohongan dan ada pula yang hidup jahat atau bersumpah dusta.


text:
Oleh sebab mereka percaya kepada berhala-berhala yang tidak bernyawa, mereka tidak menyangka akan dihukum kerana bersumpah dusta.


text:
Tetapi akhirnya mereka akan dihukum juga kerana dua alasan. Pertama, kerana mereka mempunyai fikiran salah tentang Allah dengan memuja berhala. Kedua, kerana mereka meremehkan kesucian dengan bersumpah dusta untuk menipu orang.


text:
Kalau orang jahat berbuat dosa, mereka pasti dihukum, bukan kerana kekuasaan berhala yang diberi sumpah, tetapi kerana sebagai orang yang berdosa mereka layak dihukum.


text:
Tetapi Engkau, Allah kami, baik hati, setia, dan sabar. Engkau memerintah segala-galanya dengan penuh kasih sayang.


text:
Bahkan kalau kami berdosa, kami tetap milik-Mu kerana kami mengakui kekuasaan-Mu. Tetapi kami tidak mahu berdosa kerana sedar bahawa kami milik-Mu;


text:
dengan mengenali Engkau adalah kebajikan yang sempurna dan mengakui kekuasaan-Mu adalah permulaan hidup kekal.


text:
Memang kami tidak disesatkan oleh hasil kesenian manusia yang bermaksud jahat atau oleh lukisan yang tidak berguna buatan seorang seniman atau oleh gambar yang dicat beraneka warna.


text:
Benda-benda itu merangsang nafsu seorang bodoh yang melihatnya, sehingga dia merindukan gambar yang mati dan tidak bernyawa.


text:
Semua yang membuat patung berhala atau menginginkannya atau memujanya adalah pencinta kejahatan, dan patut menerima apa yang sewajarnya kerana menaruh harapan kepada benda-benda seperti itu.


text:
Begitu juga seorang tukang periuk mengerjakan tanah liat. Tanah yang lembap itu dibentuknya dengan susah payah menjadi apa sahaja yang berguna bagi kita. Semua periuk dibuat daripada tanah yang sama dengan cara yang serupa, entah untuk keperluan luhur atau keperluan hina. Pembuat periuk itu menentukan kegunaan setiap barangannya.


text:
Daripada tanah liat itu juga dia mengusahakan sesuatu yang jahat, iaitu membentuk patung berhala yang tidak berguna. Padahal dia sendiri manusia yang tidak lama sebelumnya dibentuk daripada tanah juga. Tidak lama lagi dia harus mengembalikan nyawa yang selama ini dipinjamnya, dan dia kembali ke tanah asalnya.


text:
Hidupnya singkat. Sebentar lagi dia mati, tetapi dia tidak peduli. Dia mahu bersaing dengan tukang emas, tukang perak, dan penuang gangsa. Dia berasa bangga dapat membuat barang tiruan.


text:
Hatinya daripada abu dan harapannya lebih hina daripada debu. Hidupnya kurang berharga daripada tanah liat,


text:
oleh sebab dia tidak mengenali Allah yang membentuknya, yang menghembuskan nyawa dan nafas kehidupan ke dalamnya.


text:
Hidup manusia dianggapnya permainan belaka, suatu pasar yang membawa untung. Fikirnya dia harus mencari keuntungan dengan cara apa sahaja, bahkan dengan berbuat jahat.


text:
Tukang periuk itu membuat belanga yang rapuh dan patung berhala daripada bahan tanah yang sama. Dia lebih tahu daripada orang lain bahawa dia berdosa.


text:
Tetapi yang paling bodoh dan lebih malang daripada anak kecil ialah semua musuh yang menindas umat-Mu.


text:
Semua patung yang disembah bangsa-bangsa itu dianggap oleh mereka tuhan, walaupun patung-patung itu tidak dapat melihat dengan matanya, tidak dapat bernafas dengan hidungnya, tidak dapat mendengar dengan telinganya, tidak dapat meraba dengan jarinya, dan tidak dapat berjalan dengan kakinya.


text:
Semua patung itu buatan manusia yang jiwa mereka sendiri hanya pinjaman sahaja. Tidak ada seorang manusia yang dapat membuat suatu berhala yang bernyawa seperti dirinya.


text:
Dia makhluk yang fana, maka apa sahaja yang dibuatnya dengan tangannya yang jahat adalah benda yang mati. Dia sendiri lebih baik daripada barang-barang pujaannya, oleh sebab dia bernyawa, sedangkan benda-benda itu sama sekali tidak.


text:
Bentuk rupa binatang itu tidak bagus atau menarik, sehingga Allah melewatinya ketika Dia memuji dan memberkati ciptaan-Nya yang lain.


text:
Tetapi umat-Mu tidak Kauhukum dengan cara itu. Sebaliknya, Engkau menunjukkan belas kasihan kepada mereka. Engkau mendatangkan burung puyuh, makanan yang lazat untuk memuaskan selera mereka.


text:
Sedangkan ketika musuh lapar, mereka kehilangan nafsu makan kerana binatang-binatang menjijikkan yang Kaukirimkan itu. Umat-Mu lapar sebentar sahaja, lalu Engkau memberikan hidangan istimewa.


text:
Memang patutlah orang yang menindas umat-Mu menderita kekurangan tanpa ampun, sedangkan umat-Mu hanya melihat bagaimana musuh-musuh mereka diseksa.


text:
Ketika umat-Mu diserang binatang-binatang ganas dan mereka mati kerana gigitan ular yang berlingkar-lingkar, kemurkaan-Mu tidak terus berlangsung sehingga penghabisan.


text:
Sebentar sahaja mereka dikejutkan sebagai peringatan, lalu Engkau memberi mereka tanda keselamatan untuk mengingatkan mereka kepada Taurat-Mu.


text:
Sesiapa sahaja yang memandang tanda itu diselamatkan, bukan kerana apa yang dilihatnya, tetapi kerana Engkau, Penyelamat umat manusia.


text:
Dengan itu Engkau meyakinkan musuh-musuh kami bahawa Engkaulah yang menyelamatkan kami daripada segala kemalangan.


text:
Musuh kami mati kerana gigitan belalang dan lalat. Tidak ada ubat yang dapat menyelamatkan nyawa mereka, oleh sebab mereka patut dihukum dengan binatang-binatang seperti itu.


text:
Tetapi gigitan ular berbisa tidak dapat membinasakan umat-Mu, kerana Engkau berbelas kasihan dan menolong serta menyembuhkan mereka.


text:
Mereka dipagut supaya tetap ingat kepada perintah-perintah-Mu. Tetapi mereka segera disembuhkan supaya tidak sama sekali lupa kepada-Mu atau terlepas daripada kemurahan-Mu.


text:
Mereka disembuhkan bukan dengan ubat atau salap, melainkan dengan firman-Mu, ya Tuhan, yang menyembuhkan segala sesuatu.


text:
Engkau berkuasa terhadap hidup dan mati; Engkau dapat menurunkan orang ke ambang maut dan mengangkat mereka kembali.


text:
Manusia jahat dapat membunuh orang lain, tetapi mereka tidak mampu menghidupkannya kembali dan tidak dapat mengeluarkan jiwa yang sudah masuk ke dalam dunia orang mati.


text:
Bangsa jahat yang tidak mahu mengenali Engkau telah Kauhukum dengan kuasa-Mu yang besar. Mereka dilanda hujan lebat, hujan batu, dan badai yang dahsyat, lalu habis dimakan api.


text:
Sesuatu yang sangat aneh terjadi: air yang biasanya memadamkan api, malah membuatnya semakin berkobar. Seluruh kekuatan alam berjuang untuk membela orang jujur.


text:
Ada kalanya nyala api itu tertahan supaya tidak membakar binatang-binatang yang dikirim untuk membinasakan orang jahat. Apabila melihat hal itu mereka harus menyedari bahawa mereka dikejar hukuman Allah.


text:
Tetapi pada saat lain, di tengah-tengah hujan, menyambarlah kilat yang melebihi api untuk menghanguskan hasil ladang orang jahat.


text:
Tetapi umat-Mu tidak tertimpa bencana. Sebaliknya, mereka Kauberi makanan malaikat. Dari syurga, Engkau menurunkan roti yang siap untuk dimakan, dan mereka tidak perlu menyiapkannya. Roti itu sangat sedap dan sesuai benar dengan selera setiap orang.


text:
Rezeki yang Kauberikan itu menunjukkan kasih sayang-Mu kepada anak-anak-Mu. Makanan itu sesuai dengan keinginan setiap orang untuk memuaskan selera masing-masing.


text:
Makanan itu hilang apabila kena sinar matahari, tetapi dapat tahan dalam panas api. Hal itu Kaulakukan supaya umat-Mu menyedari bahawa hasil tuaian musuh dibinasakan oleh api yang berkobar dalam hujan batu dan badai.


text:
Engkau Pencipta alam semesta dan semuanya takluk kepada-Mu. Seluruh ciptaan-Mu mengerahkan tenaga untuk menghukum orang jahat, tetapi menahan diri dan berbuat baik kepada orang yang percaya kepada-Mu.


text:
Dengan demikian ciptaan-Mu selalu menyesuaikan diri untuk menunjukkan bagaimana Engkau dengan murah hati memelihara semua orang menurut keinginan dan keperluan mereka.


text:
Hal itu Kaulakukan, ya Tuhan, supaya orang yang Kaukasihi menyedari bahawa mereka hidup tidak hanya daripada hasil ladang mereka. Firman-Mu itulah yang memelihara orang yang percaya kepada-Mu.


text:
Makanan yang tidak dapat dihancurkan oleh api meleleh begitu sahaja kalau kena sinar matahari yang mula-mula.


text:
Maksudnya supaya kami sedar bahawa kami harus bangun pagi-pagi sebelum matahari terbit untuk berdoa dan menyampaikan ucapan terima kasih kepada-Mu.


text:
Hal itu demikian, kerana harapan orang yang tidak tahu berterima kasih segera hilang seperti embun beku yang mencair dan air yang terbuang.


text:
Ya Tuhan, keputusan-Mu sungguh mengagumkan dan sukar dijelaskan. Oleh itu orang yang tidak diajar tersesat.


text:
Orang jahat berfikir bahawa mereka dapat menguasai umat-Mu yang suci. Padahal mereka sendiri terbelenggu dalam kegelapan malam yang panjang. Mereka terkurung di rumah sendiri, terpisah daripada pemeliharaan-Mu yang abadi.


text:
Mereka menyangka bahawa dosa mereka tersembunyi dan tidak terlihat kerana terselubung oleh tabir kelupaan. Tetapi mereka sangat ketakutan, bingung, dan gempar melihat bayang-bayang hantu.


text:
Bahkan tempat-tempat persembunyian mereka tidak dapat melindungi mereka daripada ketakutan. Bunyi-bunyi yang mengerikan menderu-deru di sekeliling mereka. Hantu-hantu muram dengan muka yang suram muncul di depan mereka.


text:
Tidak ada api yang dapat memberi cahaya kepada mereka, dan bintang-bintang yang cemerlang pun tidak mampu menerangi malam yang keji itu.


text:
Yang nampak bagi mereka hanya api menakutkan yang tidak dinyalakan oleh tangan manusia. Selepas benda yang dilihat itu lenyap, mereka tetap ketakutan dan apa yang dilihat itu dianggap lebih mengerikan lagi.


text:
Sia-sialah segala tipuan hasil ilmu sihir mereka, dan segala kepandaian yang dibualkan oleh mereka ternyata tidak ada gunanya.


text:
Ada orang yang berjanji akan mengusir segala ketakutan dan kekacauan daripada orang yang sakit jiwa. Tetapi sekarang mereka sendiri yang sakit kerana ketakutan yang patut ditertawakan.


text:
Bahkan kalau tidak ada apa-apa yang menakutkan, mereka terkejut kerana binatang yang lalu atau ular yang berdesis.


text:
Maka matilah mereka, gementar ketakutan. Mereka enggan melihat kenyataan, meskipun tidak dapat dihindari.


text:
Memang orang jahat adalah pengecut. Mereka dihukum oleh kesaksian hati mereka sendiri. Mereka tertekan oleh suara hati mereka, sehingga kesulitan mereka bertambah-tambah,


text:
Semakin kecil kepercayaan orang kepada bantuan akal budi mereka, semakin besar ketidaktahuan mereka tentang sebab-musabab seksaan itu.


text:
Sepanjang malam mereka sama-sama tidur dengan gelisah, walaupun malam itu sungguh tidak berkuasa terhadap mereka, kerana datang dari hujung dunia orang mati yang tidak berdaya itu.


text:
Mereka dikejar-kejar oleh bayangan hantu yang mengerikan, dan mereka lumpuh kerana putus asa. Mereka ditimpa ketakutan yang mendadak dan tidak disangka-sangka.


text:
Petani, gembala, dan buruh yang bekerja di luar disergap dan ditimpa oleh nasib yang sama yang tidak dapat dihindari. Mereka semua diikat dalam kegelapan dengan rantai yang sama.


text:
Mereka gementar ketakutan oleh desiran angin atau kicauan burung di pokok, atau deru air yang deras arusnya atau deram batu-batu yang berguling-guling ke bawah, atau derap tidak kelihatan daripada binatang yang melompat-lompat, atau aum binatang buas ataupun gema yang berkumandang di pergunungan.


text:
Sementara itu di bahagian lain bumi ini, matahari bersinar dengan terang benderang, dan orang sibuk dengan pekerjaan mereka tanpa gangguan.


text:
Hanya musuh-musuh umat-Mu diliputi kegelapan malam yang pekat itu. Kegelapan itu adalah bayangan daripada kegelapan maut yang menantikan mereka. Mereka menjadi beban bagi diri mereka, beban yang lebih berat daripada kegelapan itu sendiri.


text:
Tetapi umat-Mu disinari cahaya yang terang. Musuh mendengar suara, tetapi tidak melihat rupa mereka. Mereka menyebut umat-Mu bahagia kerana tidak menderita.


text:
Mereka bersyukur kerana orang Israel yang diperlakukan oleh mereka dengan kejam itu tidak membalas dendam, dan mereka meminta maaf terhadap permusuhan mereka.


text:
Lalu Engkau membimbing umat-Mu melalui jalan-jalan yang belum dikenali oleh mereka. Sebagai penunjuk jalan Engkau memberi mereka sebuah tiang api. Api itu bersinar terang seperti matahari, tetapi tidak mengganggu mereka dalam perjalanan yang mulia itu.


text:
Tetapi musuh mereka dikurung dalam kegelapan dan tidak diizinkan melihat cahaya. Itulah hukuman yang sesuai bagi mereka kerana mereka telah mengurung umat-Mu. Padahal umat-Mu harus menyampaikan cahaya abadi Taurat-Mu kepada dunia.


text:
Selepas musuh memutuskan untuk membunuh anak-anak umat-Mu, ada seorang anak yang dibuang tetapi kemudian diselamatkan. Lalu Engkau menghukum musuh dengan membunuh banyak anak mereka. Engkau menumpaskan mereka dengan serentak di dalam air yang bergelora.


text:
Tetapi nenek moyang kami sudah diberitahu sebelumnya apa yang akan terjadi pada malam itu. Dengan demikian mereka dapat bergembira kerana mendapat kepastian tentang janji-janji-Mu yang telah diimani oleh mereka.


text:
Umat-Mu menjadi yakin bahawa Engkau menyelamatkan orang yang taat kepada-Mu dan membinasakan musuh-musuh mereka.


text:
Dengan satu tindakan Engkau menghukum musuh kami dan memberi kami kemuliaan setelah memanggil kami menjadi umat-Mu.


text:
Sementara itu umat-Mu, keturunan para leluhur yang baik, diam-diam mempersembahkan korban Paska. Mereka sama-sama berjanji akan mentaati hukum-Mu dan setia kawan dalam keadaan sejahtera mahupun dalam keadaan bahaya. Sebelumnya mereka telah menyanyikan lagu-lagu pujian para leluhur.


text:
Tetapi lagu-lagu itu dijawab dengan tangisan yang sedih daripada musuh. Ratapan orang yang menangisi anak-anak mereka terdengar sehingga jauh.


text:
Anak-anak mereka sekalian mati dengan cara yang sama. Jumlahnya tidak terhitung, sehingga orang yang hidup tidak cukup untuk menguburkan mereka, oleh sebab dengan satu pukulan anak-anak mereka yang paling berharga telah dibunuh.


text:
Semua orang itu tidak percaya kepada apa pun kerana bergantung kepada ilmu sihir mereka. Tetapi sesudah anak-anak sulung mereka dibunuh, barulah mereka mengakui bangsa Israel sebagai anak-anak Allah.


text:
Sementara segala sesuatu sunyi senyap, dan malam dalam peredarannya yang singkat sudah setengah berlalu,


text:
tiba-tiba firman-Mu yang tidak terkalahkan itu bergegas dari takhta-Mu di syurga dan turun ke negeri yang malang itu. Datangnya seperti askar yang tidak kenal ampun.


text:
Perintah-Mu yang tegas itu dijalankannya dengan memegang pedang yang tajam. Dia berdiri tegak, kakinya di bumi dan kepalanya sampai di langit, lalu menyebarkan maut di seluruh negeri.


text:
Dengan serta-merta orang diganggu oleh bayangan mimpi yang mengerikan dan dicekam oleh ketakutan yang tiba-tiba.


text:
Hal itu sudah diberitahukan kepada mereka dalam mimpi yang mengerikan itu, supaya mereka tidak mati tanpa mengetahui sebabnya mereka ditimpa bencana.


text:
Maut juga mendatangi umat-Mu, kerana banyak antara mereka mati di padang gurun. Tetapi kemurkaan-Mu tidak berlangsung lama.


text:
Harun, yang tidak bercela, segera maju untuk membela mereka. Sebagai imam, dia memanjatkan doa dan membakar kemenyan untuk mohon ampun terhadap dosa mereka. Dengan doa dan kemenyan sebagai senjata, dia menahan kemurkaan-Mu dan mengakhiri bencana itu. Dengan perbuatan itu dia menunjukkan bahawa dia hamba-Mu.


text:
Dia meredakan kemurkaan-Mu bukan dengan tenaga jasmani atau dengan kekuatan senjata, melainkan dengan doa, dan mengingatkan Engkau akan perjanjian yang Kauberikan dengan sumpah kepada nenek moyang kami.


text:
Mayat-mayat sudah tergeletak bertimbun-timbun, tetapi Harun berdiri di tengah-tengah untuk menahan kemurkaan-Mu dan mencegahnya membinasakan orang yang masih hidup.


text:
Jubahnya yang panjang berhiaskan lambang-lambang alam semesta. Penutup dadanya bertatahkan empat baris batu permata yang diukir dengan nama-nama nenek moyang kami. Hiasan pada serbannya melambangkan keagungan-Mu.


text:
Tanda-tanda itu membuat malaikat maut mundur ketakutan. Umat-Mu sudah merasai kemurkaan-Mu, dan pengalaman itu sudah cukup bagi mereka.


text:
Tetapi kemurkaan-Mu yang tidak kenal ampun menimpa semua orang jahat itu sehingga penghabisan. Engkau sudah tahu sebelumnya apa yang akan dilakukan oleh mereka.


text:
Engkau tahu bahawa orang Mesir mengizinkan umat-Mu pergi dan menyuruh mereka berangkat dengan cepat, tetapi akhirnya mereka akan mengubah fikiran dan mengejar umat-Mu.


text:
Sementara orang Mesir masih berkabung dan meratap di kuburan orang mereka yang sudah mati, mereka lupa akan apa yang telah terjadi. Orang yang diminta dengan sangat supaya pergi dianggap pelarian, dan mereka membuat keputusan bodoh untuk mengejar umat-Mu. Mereka tergerak untuk berbuat begitu supaya mendapat sisa daripada hukuman dan seksaan yang layak bagi mereka.


text:
Mereka melihat awan membayang perkhemahan mereka dan tanah kering muncul di tempat yang mula-mula penuh dengan air. Di antara ombak-ombak yang berbuih di Laut Gelagah nampaklah sebuah lapangan rumput hijau dan jalan yang tanpa rintangan.


text:
Mereka seperti kuda yang baru dilepaskan di padang rumput dan melonjak-lonjak seperti anak domba sambil memuji Engkau, ya Tuhan, yang telah menyelamatkan mereka.


text:
Mereka masih ingat akan pengalaman mereka sebagai orang buangan ketika bumi membiakkan nyamuk ganti ternakan, dan sungai menghasilkan banyak sekali katak ganti ikan.


text:
Kemudian ketika umat-Mu sangat merindukan makanan yang lazat, mereka nampak burung-burung yang belum dikenali oleh mereka.


text:
Sambaran petir yang dahsyat menandakan hukuman yang segera menimpa orang Mesir yang berdosa. Mereka mendapat hukuman yang setimpal dengan kejahatan mereka, kerana mereka sangat benci kepada orang asing.


text:
Penduduk Sodom tidak mahu menerima pendatang yang tidak dikenali oleh mereka, tetapi orang Mesir malah memperhamba tetamu yang telah berbuat baik kepada mereka.


text:
Tetapi mula-mula orang Mesir menyambut orang asing dengan perayaan-perayaan gembira dan memberikan hak yang sama kepada mereka, tetapi kemudian menyeksa mereka dengan kerja paksa yang kejam.


text:
Oleh itu orang Mesir juga ditimpa kebutaan seperti orang Sodom yang datang ke rumah Lot, orang salih itu, ketika mereka diliputi kegelapan yang pekat dan harus meraba-raba untuk menemukan pintu rumah sendiri.


text:
Setiap tali kecapi mempunyai nadanya sendiri, tetapi gabungan nada-nada itu dapat menghasilkan lagu yang berbeza-beza. Begitu juga unsur-unsur alam bergabung membentuk susunan yang baru. Hal itu nampak jelas kalau kita melihat apa yang telah terjadi:


text:
Tetapi api itu tidak dapat membakar makhluk fana yang berjalan di dalamnya, dan tidak pula mencairkan makanan dari syurga yang biasanya mudah mencair seperti ais.


text:
Ya Tuhan, dalam segala-galanya umat-Mu Kaujadikan agung dan mulia. Mereka tidak pernah Kauabaikan, melainkan selalu Kautolong di mana-mana.


text:
Siapakah dapat menduga tingginya langit, luasnya bumi, dalamnya samudera, atau dalamnya kebijaksanaan?


text:
Kebijaksanaan dicipta pertama sekali sebelum segalanya, dan pengertian yang arif telah sentiasa wujud.


text:
Hanya Satu yang bijaksana, iaitu Dia yang duduk di atas takhta. Kita harus takut dan hormat kepada-Nya.


text:
Tuhan sendirilah yang mencipta kebijaksanaan; Dia melihatnya dan menghargainya. Segala ciptaan-Nya dipenuhi-Nya dengan kebijaksanaan.


text:
Setiap makhluk menerima kebijaksanaan sesuai dengan pemberian Tuhan; Dia memberikan kebijaksanaan kepada orang yang mencintai-Nya.


text:
Orang yang takut kepada Tuhan akhirnya sejahtera; Allah akan memberkati mereka pada hari ajal mereka.


text:
Takut kepada Tuhan ialah langkah pertama menuju kebijaksanaan; orang yang setia menerima kebijaksanaan sejak dari kandungan ibu mereka.


text:
Takut kepada Tuhan ialah kebijaksanaan yang sempurna; kebijaksanaan memuaskan hati kita dengan semua pemberiannya,


text:
Kebijaksanaan mencurahkan pengertian dan pengetahuan. Orang yang memilikinya bertambah kehormatan mereka.


text:
Orang yang marah tanpa alasan tidak dapat dimaafkan, oleh sebab kemarahan yang meluap-luap mencelakakan manusia.


text:
Kebijaksanaan kaya dengan bidalan yang arif, tetapi orang yang berdosa menganggap kehidupan yang salih suatu kekejian.


text:
Jika engkau menginginkan kebijaksanaan, taatilah perintah-perintah Tuhan, maka Tuhan akan memberikannya kepadamu.


text:
Orang yang takut kepada Tuhan ialah orang yang bijaksana dan terdidik. Tuhan suka kepada orang yang setia dan merendahkan hati.


text:
Hendaklah engkau takut kepada Tuhan dan mendampingi Dia dengan kejujuran. Jangan beribadat kepada Tuhan dengan tidak jujur.


text:
Jangan sombongkan diri supaya engkau tidak jatuh dan mendapat malu, oleh sebab Tuhan akan membuka rahsiamu dan mempermalukan engkau di hadapan seluruh umat, kerana engkau tidak takut kepada Tuhan dan engkau bersikap munafik.


text:
Anakku, jika engkau mahu mengabdi kepada Tuhan, engkau harus bersiap sedia untuk menghadapi pengujian.


text:
Hendaklah engkau tetap setia kepada Tuhan dan jangan berpaling daripada-Nya, supaya engkau bahagia pada akhir hidupmu.


text:
Percayalah kepada Tuhan, maka Dia akan menolong engkau. Luruskanlah jalan hidupmu dan berharaplah kepada-Nya.


text:
Kamu yang takut kepada Tuhan, nantikanlah belas kasihan-Nya. Janganlah berpaling daripada-Nya supaya kamu tidak jatuh.


text:
Ingatlah akan generasi yang terdahulu dan perhatikanlah hal ini: adakah Tuhan pernah mengecewakan orang yang berharap kepada-Nya? Pernahkah Tuhan meninggalkan orang yang tetap menghormati-Nya? Pernahkah Tuhan mengabaikan orang yang berdoa kepada-Nya?


text:
Tuhan penyayang dan berbelas kasihan; Dia mengampunkan dosa dan menyelamatkan kita pada waktu kesukaran.


text:
Malanglah orang yang tawar hati kerana tidak percaya, kerana mereka tidak akan mendapat perlindungan.


text:
Malanglah kamu kalau tidak tabah. Apakah yang akan kamu lakukan pada waktu Tuhan datang menguji kamu?


text:
Orang yang takut kepada Tuhan tidak melanggar perintah-Nya, dan yang mencintai Tuhan hidup menurut kehendak Tuhan.


text:
Orang yang takut kepada Tuhan berusaha untuk menyenangkan hati-Nya, dan yang mencintai-Nya, diresapi oleh Taurat.


text:
Orang yang takut kepada Tuhan selalu bersiap sedia untuk mengabdi kepada-Nya. Mereka merendahkan diri di hadapan-Nya dan berkata,


text:
“Kami serahkan nasib kami ke dalam tangan Tuhan, dan bukan ke dalam tangan manusia, oleh sebab belas kasihan Tuhan sama besarnya dengan kemuliaan-Nya.”


text:
Hai anak-anakku, dengarlah aku, bapa kamu. Lakukanlah apa yang kukatakan kepada kamu, maka kamu akan selamat.


text:
Kalau kamu menghormati bapa kamu, kamu pun akan dibahagiakan kelak oleh anak-anak kamu, dan Tuhan akan mengabulkan doa-doa kamu.


text:
Kalau kamu menghormati bapa kamu, kamu akan panjang umur. Kalau kamu taat kepada Tuhan, kamu akan menghibur ibu kamu


text:
Jangan cari kehormatan bagi diri sendiri dengan merendahkan bapa kamu, kerana kalau dia dihina, hal itu bukan kehormatan bagi kamu.


text:
Sebaliknya kalau kamu menghormati bapa kamu, kamu sendiri akan dihormati; tetapi kalau kamu menista ibu kamu, kamu akan mendapat malu.


text:
Maafkanlah dia, juga kalau ingatannya sudah berkurang. Jangan remehkan dia kerana engkau sihat dan kuat.


text:
Kebaikan yang kautunjukkan kepada bapamu tidak akan dilupakan Tuhan, melainkan akan dihitung untuk menghapus dosa-dosamu.


text:
Apabila engkau dalam kesusahan, Tuhan akan mengingat kebaikanmu. Dosa-dosamu akan hilang seperti embun pada panas matahari.


text:
Anak yang meninggalkan ibu bapa atau membangkitkan kemarahan mereka, sama sahaja dengan menghina Tuhan, dan dia akan dikutuk oleh Tuhan.


text:
Anakku, hendaklah engkau rendah hati dalam semua perbuatanmu, maka engkau akan dicintai oleh orang yang diperkenankan Tuhan.


text:
Renungkanlah perintah-perintah yang diberikan kepadamu. Yang tidak dinyatakan Tuhan kepadamu tidak perlu bagimu.


text:
Jadi jangan bersusah payah menyelidik hal-hal yang di luar bidangmu, oleh sebab apa yang dinyatakan kepadamu sudah terlalu luas untuk dimengerti oleh akal manusia.


text:
Banyak orang disesatkan oleh fikiran mereka sendiri. Pertimbangan mereka diselewengkan oleh sangkaan yang keliru.


text:
Orang yang keras kepala mencari banyak kesusahan bagi diri sendiri, dan orang yang berdosa menimbun dosa demi dosa.


text:
Kesusahan orang sombong tidak dapat disembuhkan, kerana kejahatan sudah berurat berakar di dalam hati mereka.


text:
Seperti api yang berkobar-kobar dipadamkan oleh air, begitu juga dosa dihapuskan oleh pemberian derma.


text:
Orang yang berbuat baik kepada orang lain memikirkan masa depan sendiri, oleh sebab mereka sendiri akan menerima pertolongan apabila ditimpa kesukaran.


text:
Anakku, jangan sebabkan orang miskin kehilangan nafkah dan jangan biarkan orang yang kekurangan terus berharap.


text:
Orang yang sudah marah jangan lagi kautambah kesukaran mereka. Jangan menunda-nundakan waktu memberi sedekah kepada orang yang kekurangan.


text:
Tolonglah orang yang sedang kesusahan, dan jangan tolak permintaan orang miskin atau memberi mereka alasan untuk mengutuk engkau.


text:
Hal itu demikian kerana kalau dalam kesusahan hati mereka mengutuk engkau, Pencipta mereka akan mendengar permohonan mereka itu.


text:
Selamatkanlah orang yang tertindas daripada tangan penindas mereka dan jangan takut menjalankan keadilan.


text:
Jadilah seperti seorang bapa bagi yatim piatu dan bantulah para balu. Maka engkau akan menjadi seperti anak Tuhan Yang Maha Tinggi, dan dikasihi oleh-Nya lebih daripada ibumu.


text:
Orang yang mencintai kebijaksanaan mencintai kehidupan. Barang siapa bangun pagi-pagi untuk mencarinya akan penuh sukacita.


text:
Orang yang berbakti kepada kebijaksanaan, berbakti kepada Allah Yang Suci, dan orang yang mencintai kebijaksanaan, dikasihi Tuhan.


text:
Barang siapa mendengarkannya akan mengadili orang yang tidak bertuhan, dan barang siapa memperhatikannya akan hidup dengan tenteram.


text:
Mula-mula kebijaksanaan menuntun engkau melalui jalan yang berliku-liku sehingga engkau takut dan gentar. Engkau diajarnya dengan seksaan, dan diuji dengan peraturan-peraturannya sehingga engkau dipercayainya.


text:
Lalu tanpa menunda-nunda lagi kebijaksanaan itu datang kepadamu. Semua rahsianya dinyatakannya kepadamu dan engkau digembirakannya.


text:
Gunakanlah kesempatan yang baik, tetapi jagalah dirimu terhadap kejahatan dan jangan mendatangkan malu kepada dirimu.


text:
Hal itu demikian kerana ada rasa malu yang mendatangkan dosa, dan ada pula rasa malu yang patut dihargai dan dipuji.


text:
Jangan memihak kepada orang sehingga engkau sendiri rugi, dan jangan mengalah dengan akibat engkau sendiri celaka.


text:
Jangan berkata, “Belas kasihan Tuhan sangat besar. Dosaku yang banyak ini pasti diampunkan.” Memang Tuhan berbelas kasihan, tetapi Dia juga menunjukkan kemurkaan-Nya terhadap orang yang berdosa.


text:
Kembalilah segera kepada Tuhan dan jangan tunda-tunda saat itu, kerana kemurkaan-Nya menimpa engkau dengan tiba-tiba dan engkau binasa pada saat hukuman-Nya.


text:
Jangan bergantung kepada kekayaan yang diperoleh dengan tidak jujur, kerana kekayaan itu tidak akan berguna sedikit pun pada waktu engkau ditimpa bencana.


text:
Jangan cuba menyenangkan hati setiap orang dan jangan bersetuju dengan setiap pendapat, kerana begitulah kelakuan orang berdosa yang lidah bercabang.


text:
Jangan sampai engkau disebut memfitnah dan jangan sebarkan umpatan yang menjatuhkan orang. Seorang pencuri mendapat penghinaan, tetapi orang yang suka berdusta mendapat hukuman berat.


text:
Jangan jadi musuh apabila engkau seharusnya menjadi sahabat. Nama buruk membawa malu, sama halnya dengan orang berdosa yang suka berdusta.


text:
Jangan biarkan dirimu dikuasai oleh nafsu, supaya nafsu itu tidak menghabiskan kekuatanmu dan masa mudamu serta menghancurkan keturunanmu, lalu meninggalkan engkau seperti pokok kering tanpa daun dan buah.


text:
Begitulah caranya nafsu yang tidak dikuasai membinasakan engkau dan menjadikan engkau bahan ejekan musuh.


text:
Hiduplah damai dengan banyak orang, tetapi hanya seorang sahaja di kalangan seribu hendaknya dijadikan penasihatmu.


text:
Jika engkau mahu bersahabat, jangan segera percaya kepada orang; ujilah mereka dahulu sama ada mereka setia.


text:
Ada orang yang mahu bersahabat hanya kalau menguntungkan, tetapi pada masa engkau susah, mereka tidak berdiri teguh di sisimu.


text:
Ada kawan yang menjadi lawan kerana pertengkaran, lalu dia mempermalukan engkau dengan menceritakannya kepada semua orang.


text:
Ada juga kawan yang ikut makan bersama-sama engkau, tetapi meninggalkan engkau pada masa engkau susah.


text:
Pada waktu engkau makmur, dia berlaku seperti engkau sendiri, dan memberi perintah kepada pelayan-pelayanmu.


text:
Sahabat yang setia bagaikan tempat perlindungan yang aman. Sesiapa yang mendapatkannya, menemukan suatu harta.


text:
Orang yang takut kepada Tuhan dapat menjalin persahabatan sejati kerana mereka memperlakukan sahabat mereka seperti diri sendiri.


text:
Anakku, terimalah pelajaran semasa engkau muda, maka engkau akan memperoleh kebijaksanaan sehingga masa tuamu.


text:
Untuk memperoleh kebijaksanaan engkau harus bekerja keras seperti seorang petani yang membajak dan menanami ladangnya, barulah engkau dapat mengharapkan hasil yang baik. Memang sekarang engkau harus membanting tulang untuk sebentar, tetapi hasilnya dapat engkau nikmati dengan segera.


text:
Orang yang bodoh dan tidak terdidik menganggap tuntutan kebijaksanaan terlalu sukar, dan mereka tidak bertekun untuk memperolehnya.


text:
Hal itu demikian kerana kebijaksanaan sesuai dengan namanya, dan tidak banyak orang dapat mencapainya.


text:
Carilah dan selidikilah kebijaksanaan, maka kebijaksanaan akan membuka diri kepadamu. Peganglah kebijaksanaan dan jangan biarkan kebijaksanaan pergi.


text:
Pergilah temui orang tua-tua; carilah seorang yang bijaksana antara mereka dan bergurulah kepadanya.


text:
Hendaklah engkau suka mendengarkan setiap ajaran Allah, dan jangan biarkan kata-kata bijaksana terlepas daripada perhatianmu.


text:
Jika engkau menemukan seorang yang arif, bangunlah pagi-pagi untuk mengunjungi dia. Datanglah sering-sering kepadanya.


text:
Gunakanlah semua waktumu untuk mempelajari dan merenungkan perintah Tuhan, maka engkau akan diberi pengertian dan kebijaksanaan yang kauinginkan.


text:
Jangan ingin menjadi hakim, nanti engkau tidak cukup kuat untuk membanteras ketidakadilan. Jika engkau membiarkan dirimu dipengaruhi oleh orang yang berkuasa, namamu sebagai orang jujur akan dinodai.


text:
Jangan berfikir, “Allah Yang Maha Tinggi akan ingat kepada pemberianku yang berlimpah-limpah dan menerima persembahan yang kuberikan kepada-Nya.”


text:
Jangan berasa jemu waktu berdoa dan jangan lepaskan peluang untuk memberi sedekah kepada orang miskin.


text:
Jangan tertawakan orang yang susah, kerana Yang Maha Esa merendahkan seseorang dan meninggikannya kembali.


text:
Jangan segan bertani atau melakukan kerja kasar yang lain. Allah Yang Maha Tinggi memberikan pekerjaan itu kepada kita.


text:
Jangan lepaskan peluang untuk memperisteri seorang yang baik dan bijaksana, oleh sebab kasihnya lebih berharga daripada emas.


text:
Jangan berbuat jahat terhadap seorang pelayan yang bekerja dengan setia, atau terhadap seorang buruh yang bekerja keras bagimu.


text:
Apabila engkau mengahwinkan dia, engkau telah menunaikan tugas yang penting. Tetapi berikanlah dia kepada lelaki yang arif.


text:
Jika engkau mempunyai isteri yang baik, janganlah ceraikan dia. Tetapi jangan serahkan dirimu kepada seorang yang tidak kaucintai.


text:
Hormatilah bapamu dengan segenap hatimu, dan jangan lupakan penderitaan ibumu pada waktu melahirkan engkau.


text:
Cintailah Penciptamu dengan seluruh kekuatanmu, dan jangan lalaikan orang yang melakukan pelayanan-Nya.


text:
Agungkanlah Tuhan dan hormatilah imam-imam. Berilah mereka apa yang diperintahkan kepadamu: hasil tanah yang pertama, korban untuk mengampunkan dosa, paha binatang korban, serta semua korban dan persembahan lain yang ditentukan.


text:
Hendaklah engkau bermurah hati kepada setiap makhluk hidup, dan orang mati pun jangan kaukecualikan.


text:
Dalam segala tindakanmu, jangan lupa bahawa pada suatu ketika engkau akan mati, maka untuk selamanya engkau tidak akan berdosa.


text:
Jangan bertengkar dengan orang yang kaya, supaya mereka tidak menggunakan seluruh kemampuan untuk melawan engkau. Banyak orang telah dibinasakan oleh emas, dan raja-raja diselewengkannya.


text:
Jangan bertengkar dengan seorang pembual, kerana hal itu sama dengan menambah kayu bakar ke dalam api.


text:
Jangan kecam orang yang sedang bertaubat daripada dosa. Ingatlah bahawa kita semua orang yang bersalah.


text:
Jangan remehkan telaah orang bijaksana. Pelajarilah peribahasa mereka, supaya engkau menjadi orang yang terdidik dan dapat mengabdi kepada para penguasa.


text:
Perhatikanlah tutur kata orang tua-tua, kerana mereka pun berguru kepada nenek moyang mereka. Engkau dapat memperoleh pengertian daripada mereka dan belajar memberi jawapan pada waktu yang tepat.


text:
Jangan mengalah terhadap orang yang sombong, nanti mereka memutarbalikkan perkataanmu untuk menyerang engkau.


text:
Jangan pinjamkan sesuatu kepada orang yang lebih berkuasa daripada engkau. Jika engkau telah meminjamkannya, anggaplah benda itu sebagai barang yang hilang.


text:
Jangan menjadi penjamin hutang orang lain kalau itu melebihi kemampuanmu. Kalau sudah terlanjur, engkau harus bersedia membayarnya.


text:
Jangan ikut seorang yang mengembara dengan membabi buta, kerana dia hanya menyusahkan engkau. Dia akan bertindak sesuka hatinya, dan engkau akan mati kerana kebodohannya.


text:
Jangan berkelahi dengan seorang yang suka naik darah, dan jangan pergi ke tempat sunyi bersama dengan dia. Orang seperti itu suka melakukan keganasan, dan dia akan membunuh engkau di tempat yang tidak ada pertolongan bagimu.


text:
Apa yang mesti dirahsiakan, jangan kaulakukan di hadapan orang yang tidak kaukenal, oleh sebab engkau tidak tahu apa yang akan disiarkannya.


text:
Jika engkau melihat seorang wanita cantik, palingkanlah pandanganmu. Jangan terpikat dengan kecantikan seorang wanita yang bukan isterimu, oleh sebab hal itu menyalakan hawa nafsu seperti api. Banyak orang sudah disesatkan oleh kecantikan wanita.


text:
Jangan duduk-duduk bersama isteri orang lain dan jangan berpesta dan minum-minum dengan dia kerana engkau akan terpikat padanya, lalu terbawa oleh hawa nafsumu sehingga engkau binasa.


text:
Jangan tinggalkan sahabat lama, kerana engkau tidak akan menemukan orang lain seperti dia. Persahabatan sama dengan wain: makin lama makin menyenangkan.


text:
Jangan iri hati kalau seorang yang berdosa itu berjaya; engkau tidak tahu bencana apa akan menimpa dia.


text:
Jangan gemar akan hal-hal yang menjadi kesenangan orang jahat, oleh sebab mereka tidak akan terlepas daripada hukuman hingga mereka mati.


text:
Jauhilah orang yang mempunyai kuasa untuk membunuh engkau, maka engkau tidak akan diseksa oleh ketakutan akan kematian. Tetapi jika engkau harus mendekati mereka, jangan buat kesalahan supaya mereka tidak membunuh engkau. Ingatlah bahawa engkau sentiasa dalam bahaya dan merupakan sasaran yang mudah.


text:
Berusahalah sedapat-dapatnya untuk mengenal orang di sekitarmu, dan mintalah nasihat orang bijaksana.


text:
Berbincang-bincanglah dengan orang cerdas, dan perbincanganmu hendaknya tentang hukum Allah Yang Maha Tinggi.


text:
Sesuatu barang dipuji kerana tangan orang yang membuatnya, dan seorang pemimpin rakyat yang bijaksana dipuji kerana perkataannya.


text:
Seorang penguasa yang cekap dan bijaksana mendidik rakyatnya dan menjalankan pemerintahannya dengan teratur.


text:
Seorang raja yang tidak terdidik menghancurkan rakyatnya. Sebuah kota yang diperintah oleh orang bijaksana akan makmur.


text:
Tuhan mengawasi pemerintahan dunia dan Dia mengangkat orang yang sesuai untuk memerintah pada waktu yang tepat.


text:
Jangan kesal kepada sesamamu kerana setiap kesalahan yang dibuat mereka, dan jangan lakukan tindakan kekerasan.


text:
Manusia hanya debu dan abu; apa pula yang mahu dibanggakan? Selagi masih hidup pun, badan sudah mula membusuk.


text:
Penyakit yang tidak mahu sembuh membingungkan para doktor. Malahan seorang raja pun yang memerintah hari ini, akan mangkat pada esoknya.


text:
Kebongkakan timbul sejak orang meninggalkan Tuhan dan menjauhkan hati mereka daripada Pencipta mereka.


text:
Hal itu demikian kerana punca kebongkakan ialah dosa. Orang yang bersifat sombong terus-menerus berbuat keji. Itulah sebabnya Tuhan menyeksa mereka dengan berat dan membinasakan mereka sama sekali.


text:
Tuhan telah mencabut bangsa-bangsa bersama dengan akar-akar mereka, dan menggantikan mereka dengan yang rendah hati.


text:
Siapa yang patut dihormati? Orang yang takut kepada Tuhan. Siapa yang patut dicela? Orang yang melanggar perintah Tuhan.


text:
Seorang pemimpin dihormati di kalangan saudaranya, dan Tuhan memberi kehormatan kepada orang yang takut kepada-Nya.


text:
Takut kepada Tuhan menjadi kebanggaan setiap orang, baik yang kaya, yang terkenal, mahupun yang miskin.


text:
Orang terkemuka, para penguasa, dan hakim-hakim dihormati, tetapi antara mereka tidak ada yang lebih besar daripada yang takut kepada Tuhan.


text:
Seorang hamba yang bijaksana akan dilayani oleh orang yang bebas, dan orang yang berbudi tidak akan bersungut-sungut kerananya.


text:
Jangan berlagak pandai pada waktu engkau bekerja, dan jangan berlagak orang besar pada waktu engkau kekurangan.


text:
Lebih baik bekerja dan mempunyai kelimpahan daripada berlagak orang besar tetapi kekurangan makanan.


text:
Anakku, hendaklah engkau mempunyai harga diri yang disertai kerendahan hati. Hargailah dirimu dengan sewajarnya.


text:
Siapa akan menyatakan benar orang yang berdosa terhadap diri mereka sendiri? Siapa akan menghormati orang yang tidak menghormati diri mereka sendiri?


text:
Orang miskin dihormati kerana pengetahuan mereka, sedangkan orang kaya dihormati kerana harta mereka.


text:
Kalau seseorang dihormati padahal dia miskin, apalagi kalau dia kaya. Kalau seseorang dihina padahal dia kaya, apalagi kalau dia miskin.


text:
Oleh sebab kebijaksanaannya, seseorang yang miskin dapat berasa bangga, dan dia akan mendapat tempat di kalangan orang besar.


text:
Lebah adalah binatang yang paling kecil antara binatang bersayap, tetapi madu yang dibuatnya adalah yang paling manis.


text:
Jangan banggakan pakaian yang bagus dan jangan jadi sombong apabila engkau dipuji. Hal itu demikian kerana pekerjaan Tuhan itu ajaib dan tersembunyi bagi manusia.


text:
Banyak raja akhirnya harus duduk di lantai, sedangkan orang yang sebelumnya tidak terkenal, dimahkotai.


text:
Banyak penguasa menjadi sangat terhina, dan banyak orang yang terhormat jatuh ke tangan orang asing.


text:
Jangan bertengkar tentang perkara yang bukan urusanmu dan jangan terlibat dalam sengketa orang yang berdosa.


text:
Anakku, jangan sibukkan diri dengan terlalu banyak urusan. Kalau pekerjaanmu terlalu banyak, pasti engkau akan terseksa. Engkau tidak dapat menyelesaikannya, tetapi tidak dapat juga melepaskannya.


text:
Ada juga yang lambat bekerja dan tidak mampu melakukan tugas, yang miskin dan perlu ditolong. Tetapi Tuhan berkenan kepada mereka dan mengangkat mereka daripada kesusahan.


text:
Dia berkata dalam hati, “Sekarang aku dapat berehat dan menikmati hasil jerih payahku.” Tetapi dia tidak tahu berapa lama lagi dia masih hidup sebelum dia mati dan harus meninggalkan hartanya bagi orang lain.


text:
Jalankanlah tugasmu dengan setia dan hendaklah engkau tetap melakukan pekerjaanmu sehingga engkau tua.


text:
Jangan cemburu dengan hasil pekerjaan orang yang berdosa. Lakukanlah tugasmu dengan setia dan percayalah kepada Tuhan. Hal itu demikian kerana Tuhan dengan mudah membuat orang miskin menjadi kaya dengan tiba-tiba.


text:
Orang yang bertakwa menerima berkat Allah sebagai ganjaran, dan dalam sekejap mata Tuhan dapat membuat berkat mereka berkembang.


text:
Jangan pula berfikir bahawa engkau sudah berkecukupan dan tidak akan ditimpa bencana pada kemudian hari.


text:
Pada saat itu semua perbuatan mereka tersingkap, dan satu jam kesusahan membuat mereka lupa akan segala kemewahan.


text:
Jadi jangan anggap kehidupan seseorang itu berbahagia sebelum dia meninggal, kerana keperibadian manusia dikenali pada saat dia meninggal.


text:
Hati seorang yang bongkak seperti ayam hutan pemikat di dalam kurungan, atau seperti seorang pengintip yang menonton kejatuhanmu.


text:
Dia menunggu kesempatan untuk memutarbalikkan yang baik menjadi jahat, dan untuk mencela perbuatan yang baik.


text:
Sepercik bunga api dapat menyalakan arang, dan orang yang berdosa menunggu kesempatan untuk membunuh.


text:
Waspadalah terhadap orang jahat kerana mereka merancangkan yang buruk-buruk; jangan sampai mereka memburukkan namamu untuk selama-lamanya.


text:
Jika engkau menjamu orang asing di rumahmu, mereka akan mendatangkan masalah dan mengasingkan engkau daripada keluargamu.


text:
Jika engkau berbuat baik, perhatikanlah untuk siapa perbuatan itu, maka engkau akan mendapat balas budi.


text:
Berbuatlah baik kepada orang yang bertakwa, maka engkau akan mendapat balasan; kalau bukan daripada mereka, pasti daripada Tuhan Yang Maha Tinggi.


text:
Orang yang terus-menerus berbuat jahat tidak akan menerima kebaikan, sama halnya dengan orang yang tidak mahu memberi sedekah.


text:
Lakukanlah yang baik kepada orang yang rendah hati, tetapi jangan beri apa-apa kepada orang jahat. Jangan beri mereka makan, supaya mereka tidak menjadi lebih kuat daripada engkau. Hal itu demikian kerana semua kebaikanmu terhadap mereka akan dibalas oleh mereka dengan kejahatan dua kali lipat.


text:
Pada masa kesejahteraan, sukar mengetahui siapa sahabat yang sejati, tetapi pada masa kesusahan mudah mengenali musuh.


text:
Waktu seseorang sejahtera, musuh-musuhnya sakit hati; tetapi waktu dia susah, kawan-kawannya pun meninggalkan dia.


text:
Sekalipun mereka bersikap rendah hati dan berjalan membongkok, waspadalah dan berhati-hatilah terhadap mereka. Berlakulah terhadap mereka seperti seorang penggosok cermin logam; akhirnya karatnya akan hilang juga.


text:
Seorang musuh jangan kautempatkan di sampingmu; nanti dia menggeser engkau dan mengambil tempatmu. Jangan biarkan dia duduk di sebelah kananmu; nanti dia menggulingkan engkau dari tempat kehormatanmu. Maka akhirnya engkau mengakui kebenaran kata-kataku dan menyesal apabila teringat akan nasihatku.


text:
Begitu juga tidak ada yang berasa kasihan apabila engkau bergaul dengan seorang yang berdosa dan terlibat dalam kejahatannya.


text:
Untuk sementara waktu dia tinggal bersama-sama engkau. Tetapi apabila engkau mendapat kesukaran, persahabatannya berakhir.


text:
Seorang musuh berbicara manis, tetapi dalam hati dia merancang untuk menjatuhkan engkau. Dia pura-pura ikut bersedih, tetapi kalau ada kesempatan, dia akan membunuh engkau.


text:
Apabila engkau ditimpa kemalangan, engkau mendapati dia menunggu, pura-pura hendak menolong; padahal dia siap mengangkat tumitmu supaya engkau jatuh.


text:
Air mukanya berubah dan dia gembira atas kesusahanmu; dia menggelengkan kepalanya dan menyebarkan khabar bohong tentang engkau.


text:
Orang yang menyentuh tar mendapat noda, dan orang yang bergaul dengan orang bongkak menjadi seperti mereka.


text:
Jangan angkat beban yang terlalu berat bagimu, dan jangan bergaul dengan orang yang lebih kaya dan lebih berkuasa daripada engkau. Periuk tanah jangan disimpan dekat dengan kuali besi, kerana kalau terantuk, pasti periuk tanah itu pecah.


text:
Orang kaya berbuat tidak adil, tetapi masih juga mencaci maki. Seorang miskin menderita ketidakadilan, tetapi masih harus minta maaf.


text:
Jika engkau bermanfaat, engkau digunakan oleh orang yang kaya; tetapi jika engkau memerlukan bantuan mereka, mereka meninggalkan engkau.


text:
Apabila engkau mempunyai harta, orang kaya akan tinggal bersamamu dan mengeruk kekayaanmu tanpa berusaha sendiri.


text:
Apabila seseorang kaya memerlukan engkau, dia memperdayakan engkau dengan tersenyum-senyum dan memberi harapan kepadamu. Dengan ramah dia bertanya, “Apa yang kauperlukan?”


text:
Dia melimpahi engkau dengan makanan sampai engkau berasa malu. Akhirnya, sesudah merampasi engkau dua atau tiga kali, dia mencemuh engkau. Kemudian, apabila engkau bertemu dengan dia, dia tidak mahu mengenali engkau dan lewat begitu sahaja.


text:
Jika engkau diundang ke rumah seorang yang berkuasa, hendaklah engkau tahu diri. Maka engkau akan lebih sering diundang olehnya.


text:
Jangan tonjolkan diri supaya engkau tidak ditolak, tetapi jangan pula terlalu menjauh, nanti engkau dilupakan.


text:
Jangan anggap dirimu setara dengan orang yang berkuasa itu. Jangan pula percaya segala katanya, kerana dengan cakap banyak dia mahu menguji engkau dan dengan senyumnya dia memancing engkau.


text:
Simpanlah rahsiamu di dalam hati dan waspadalah, oleh sebab engkau berjalan di kawasan yang berbahaya.


text:
Seperti binatang bergabung dengan jenisnya, begitu juga manusia bersahabat dengan orang yang seperti mereka.


text:
Seperti serigala tidak dapat berkawan dengan anak domba, begitu juga orang yang berdosa tidak dapat bersahabat dengan orang yang salih.


text:
Anjing hutan tidak dapat berdamai dengan anjing jinak; begitu juga orang kaya tidak dapat berdamai dengan orang miskin.


text:
Keldai liar menjadi mangsa singa di padang rumput; begitu juga orang miskin menjadi mangsa orang kaya.


text:
Kerendahan hati dianggap keji oleh orang bongkak; begitu juga orang miskin dianggap keji oleh orang kaya.


text:
Apabila seorang kaya tersandung, dia ditopang oleh kawan-kawannya. Tetapi kalau seorang miskin jatuh, dia malah disepak oleh kawan-kawannya.


text:
Kalau seorang kaya tersilap, banyak yang membela dia. Jika dia mengatakan yang bukan-bukan, kata-katanya dinyatakan benar. Tetapi kalau seorang miskin membuat kesilapan, dia hanya mendapat celaan. Bahkan kalau kata-katanya bijaksana, dia tidak diberi perhatian.


text:
Kalau seorang kaya bercakap, semua orang diam dan perkataannya dipuji setinggi langit. Sebaliknya kalau seorang miskin bercakap, setiap orang bertanya, “Siapa dia?” Kalau dia gagap, dia dicemuh sehingga tidak dapat bercakap lagi.


text:
Kekayaan itu baik, asal tidak diperoleh dengan cara yang berdosa. Tetapi kemiskinan dianggap buruk oleh orang jahat.


text:
Kalau hati bahagia, muka juga kelihatan gembira. Tetapi membuat peribahasa memerlukan usaha dan fikiran yang banyak.


text:
Berbahagialah seorang yang tidak pernah bercakap sembarangan, oleh sebab dia tidak usah berasa susah kerana dosanya.


text:
Berbahagialah seorang yang tidak dipersalahkan oleh suara hatinya dan yang tidak pernah kehilangan harapannya.


text:
Tidak patut apabila seorang kikir menjadi kaya. Apa gunanya harta benda bagi orang yang terlalu kedekut?


text:
Barang siapa menimbun harta sehingga merugikan dirinya sendiri, sesungguhnya orang itu mengumpulkan kekayaan untuk orang lain. Hal itu demikian kerana kekayaanmu akan digunakan oleh orang lain untuk hidup dengan mewah.


text:
Bagaimanakah seseorang bermurah hati terhadap orang lain jika dia keras terhadap diri sendiri? Padahal dia tidak dapat menikmati hartanya sendiri.


text:
Siapa yang lebih malang daripada seorang yang kikir terhadap dirinya sendiri? Itulah hukuman bagi kejahatannya.


text:
Bahkan kalau dia berbuat baik, perbuatan itu dibuat dengan tidak sengaja. Lambat laun kekikirannya akan nampak juga.


text:
Anakku, sekadar kemampuanmu peliharalah dirimu dengan baik-baik, tetapi bawalah juga persembahan yang patut bagi Tuhan.


text:
Sebelum hari itu tiba hendaklah engkau berbuat baik kepada sahabat-sahabatmu, dan berilah mereka menurut kemampuanmu.


text:
kerana nanti segala hasil kerjamu mesti kautinggalkan dan hasil jerih payahmu dibahagikan kepada orang lain.


text:
Jadi hendaklah engkau memberi, menerima, dan bersenang-senang, oleh sebab di dunia orang mati tidak ada lagi yang dapat dinikmati.


text:
Seperti pada pokok yang rendang, ada daun yang luruh dan ada daun yang tumbuh, begitu juga pada bangsa manusia: yang satu mati, yang lain lahir.


text:
Tempatkanlah anak-anakmu dalam perlindungannya. Hiduplah dengan aman dalam naungannya dan tinggallah dalam kemuliaannya, terlindung daripada panas matahari.


text:
Seorang yang takut kepada Tuhan menunjukkannya dalam tindakannya. Orang yang setia kepada Taurat Tuhan akan memperoleh kebijaksanaan.


text:
Orang yang bersandar padanya tidak akan jatuh dan orang yang percaya kepadanya tidak akan mendapat malu.


text:
Engkau dijadikan lebih terhormat daripada kawan-kawanmu dan engkau diberi kata-kata yang tepat waktu engkau berucap di hadapan umat.


text:
Kebijaksanaan itu jauh daripada orang yang bongkak dan tidak terfikir oleh orang yang suka berdusta.


text:
Lagu-lagu pujian tidak patut dinyanyikan oleh orang yang berdosa, oleh sebab lagu-lagu itu tidak berasal daripada Tuhan.


text:
Jangan berkata bahawa Tuhan telah menyesatkan engkau, kerana Dia tidak memerlukan bantuan orang yang berdosa.


text:
Tuhan membenci segala perbuatan keji, dan orang yang takut kepada Tuhan juga tidak tertarik kepada perbuatan keji.


text:
Ketika Tuhan menciptakan manusia pada awal mula, Dia memberi mereka kekuasaan untuk mengambil keputusan.


text:
Jika engkau mahu, engkau dapat mentaati perintah-perintah Tuhan. Engkau dapat memilih sama ada mahu setia kepada-Nya atau tidak.


text:
Jangan taruh harapanmu pada umur panjang mereka, dan jangan pula harapkan bilangan anak yang banyak. Lebih baik mempunyai seorang anak daripada seribu, dan lebih baik mati tanpa anak daripada mempunyai anak yang derhaka.


text:
Oleh sebab seorang yang arif, penduduk kota dapat bertambah banyak, tetapi bangsa yang derhaka akan habis binasa.


text:
Api akan berkobar-kobar di tengah kumpulan orang yang berdosa dan kemurkaan Tuhan menyala antara bangsa yang tidak taat.


text:
Pada zaman purba Tuhan tidak mengampuni raksasa-raksasa yang bergantung kepada kekuatan mereka sendiri dan yang memberontak terhadap-Nya.


text:
Begitu juga nasib 600,000 orang dalam perjalanan di padang gurun yang dengan degil berkumpul untuk memberontak.


text:
Bahkan sekiranya ada seorang sahaja yang degil, sungguh suatu keajaiban kalau dia terlepas daripada hukuman. Tuhan penuh belas kasihan, tetapi juga dapat menjadi murka. Dia berkuasa untuk memberi ampun, tetapi juga menimpakan kemurkaan-Nya.


text:
Belas kasihan Tuhan berlimpah-limpah, tetapi hukuman-Nya pun sangat berat. Dia menghakimi orang sesuai dengan perbuatan mereka.


text:
Orang yang berdosa dan barang rampasan mereka tidak akan terlepas, sedangkan orang salih yang sabar tidak akan dikecewakan.


text:
Setiap orang salih akan menerima upahnya dan masing-masing akan menerima sesuai dengan perbuatannya.


text:
Jangan berkata, “Aku akan bersembunyi daripada Allah. Di atas sana tidak ada sesiapa yang memikirkan aku. Aku tidak akan dikenali di kalangan sekian banyak orang. Aku tidak bererti di dalam ciptaan yang tidak terhingga ini.”


text:
Apabila Tuhan datang, segala sesuatu akan goncang: bumi dan samudera yang luas di bawahnya, langit dan angkasa raya di atasnya.


text:
“Siapa mahu memberitakan perbuatan-perbuatan Tuhan yang adil dan siapa masih mahu menantikan-Nya? Hal itu demikian kerana lambat sekali Tuhan melaksanakan apa yang dijanjikan-Nya.”


text:
Seluruh ciptaan diatur-Nya untuk selama-lamanya, dan untuk setiap makhluk dan keturunannya ditentukan wilayah kekuasaannya. Tidak ada yang kelaparan dan tidak ada yang menjadi lelah atau berhenti bekerja.


text:
Dia memenuhi permukaan bumi dengan segala macam makhluk hidup. Semua makhluk adalah fana dan harus kembali menjadi tanah.


text:
Tuhan membuat mereka ditakuti oleh semua makhluk dan memberi mereka kuasa atas segala burung dan binatang lainnya.


text:
Dia memberi mereka pengetahuan dan pengertian, dan menunjukkan mereka mana yang baik dan mana yang jahat.


text:
Tuhan mencurahkan pengertian-Nya ke dalam hati mereka supaya mereka dapat melihat karya-Nya yang mulia.


text:
Selain itu Tuhan mengurniakan pengetahuan kepada mereka dengan memberi mereka hukum sebagai pedoman hidup.


text:
Mereka diingatkan-Nya supaya jangan berbuat lalim, dan masing-masing diajar bagaimana harus memperlakukan sesama mereka.


text:
Tuhan selalu mengawasi pekerjaan manusia. Bagi-Nya segala yang dilakukan oleh mereka jelas seperti siang.


text:
Derma yang kita berikan kepada orang miskin tersimpan pada Tuhan seperti cincin meterai. Amal kasih manusia dijaga oleh Tuhan sebagai biji mata-Nya.


text:
Orang yang menyesal diizinkan kembali kepada-Nya dan orang yang kehilangan ketabahan hati dihibur-Nya.


text:
Tinggalkanlah dosa-dosamu dan datanglah kepada Tuhan. Berdoalah di hadapan-Nya dan jangan terus berbuat jahat.


text:
Kembalilah kepada Tuhan Yang Maha Tinggi dan jangan berbuat dosa lagi. Hendaklah bersungguh-sungguh membenci kejahatan.


text:
Orang hidup dapat bersyukur kepada Tuhan. Tetapi di dunia orang mati siapakah dapat menyanyikan pujian bagi Yang Maha Tinggi?


text:
Orang yang hidup dan sihat dapat memuji Tuhan. Tetapi orang mati sudah tidak ada; mereka sudah berhenti bersyukur.


text:
Tidak ada yang lebih terang daripada matahari, tetapi sinarnya pun menjadi redup. Apalagi manusia fana yang hanya memikirkan yang jahat.


text:
Tidak seorang pun diberi-Nya kuasa untuk mewartakan karya Tuhan dan tidak seorang pun dapat menyelami perbuatan-Nya yang agung.


text:
Siapa dapat mengukur kekuasaan-Nya yang hebat? Siapa pula dapat mengisahkan semua perbuatan-Nya yang penuh belas kasihan?


text:
Kalau kita mengakhiri kisahnya, kita sebenarnya belum bermula; kita berhenti kerana kebingungan mencari kata-kata.


text:
Dibandingkan dengan keabadian, tahun-tahun itu seperti setitik air di samudera atau seperti sebutir pasir.


text:
Dia melihat kita dan mengetahui betapa buruknya kesudahan kita, oleh itu Dia memberi kita pengampunan yang berlimpah.


text:
Manusia hanya dapat mengasihani sesama mereka, sedangkan Tuhan mengasihani seluruh umat manusia. Dia menegur, menertibkan, dan mengajar kita. Dia menuntun kita pulang kepada-Nya seperti gembala memelihara domba mereka.


text:
Anakku, jangan tolong orang sambil memarahi mereka. Kalau engkau berbuat amal, jangan disertai kata-kata yang menyakiti hati.


text:
Kata-katamu seperti embun yang memberi kesejukan dalam panas terik dan lebih berharga daripada pemberian.


text:
Kata-kata yang tepat lebih berharga daripada hadiah yang bagus. Tetapi orang yang dermawan memberi kedua-duanya.


text:
Orang yang bodoh tidak memberi, malah mencaci maki. Pemberian yang disertai rasa marah tidak akan membuat orang senang.


text:
Periksalah batinmu sebelum engkau diadili Tuhan, supaya apabila saat itu tiba engkau mendapat pengampunan.


text:
Rendahkanlah dirimu sebelum engkau dihukum dengan penyakit. Apabila engkau berdosa, nyatakanlah bahawa engkau bertaubat.


text:
Jika engkau membuat janji kepada Tuhan, penuhilah janji itu tepat pada waktunya dan jangan tundanya hingga engkau mati.


text:
Ingatlah akan kemurkaan Tuhan pada hari kematianmu dan akan pembalasan-Nya pada saat Dia membelakangi engkau.


text:
Keadaan dapat berubah dalam waktu satu hari sahaja. Semuanya berlangsung dengan cepat di hadapan Tuhan.


text:
Orang bijaksana berhati-hati dalam semua perbuatan mereka. Di tengah-tengah orang yang berdosa mereka berwaspada supaya tidak berbuat salah.


text:
Jika engkau tidak mempunyai wang, janganlah meminjam untuk mengadakan pesta supaya engkau tidak jatuh miskin.


text:
Seorang buruh yang pemabuk tidak akan menjadi kaya, dan orang yang tidak menghargai hal kecil, lambat-laun jatuh miskin.


text:
Minuman keras dan perempuan menyesatkan orang bijaksana, dan orang yang bergaul dengan pelacur menjadi semakin kurang berhati-hati.


text:
Akhirnya sikap yang kurang berhati-hati membawa mereka kepada maut dan badan mereka yang membusuk menjadi makanan cacing.


text:
Bodohlah orang yang terlalu cepat percaya kepada orang lain. Orang yang berdosa merugikan diri sendiri.


text:
Hal itu demikian kerana orang yang mendengar cakapan itu akan berhati-hati terhadap engkau, dan pada suatu saat akan membenci engkau.


text:
Jika engkau mendengar khabar angin, simpanlah dalam hati sampai engkau mati. Jangan khuatir, engkau tidak akan meledak kerananya.


text:
Jika engkau mendengar bahawa sahabatmu telah berbuat salah, tanyakanlah kepadanya. Barangkali hal itu tidak benar. Tetapi kalau benar, dia tidak akan melakukannya lagi.


text:
Jika engkau mendengar bahawa jiranmu telah mengatakan sesuatu yang tidak baik, tanyakanlah kepadanya. Barangkali hal itu tidak benar. Tetapi kalau benar, dia tidak akan mengatakannya lagi.


text:
Jika engkau mendengar sesuatu yang buruk tentang kawanmu, tanyakanlah kepadanya. Barangkali hal itu fitnah. Jangan percaya segala sesuatu yang kaudengar.


text:
Boleh jadi seseorang salah cakap dan bukan hal itu yang dimaksudkannya. Siapa antara kita tidak pernah bersalah dengan lidahnya?


text:
Jika engkau mendengar sesuatu yang buruk tentang sesamamu, tanyakanlah kepadanya sebelum engkau mengancam dia. Biarlah perkara itu sesuai dengan hukum Allah Yang Maha Tinggi.


text:
Orang tidak menjadi bijaksana dengan mengenal yang jahat, dan orang yang berhati-hati tidak mengikut nasihat orang yang berdosa.


text:
Lebih baik menjadi kurang pandai tetapi bertakwa, daripada sangat pintar tetapi menjadi pelanggar hukum.


text:
Ada orang yang pintar dan teliti tetapi tidak adil, dan ada pula yang memutarbalikkan kebaikan untuk memenangkan perkaranya.


text:
Dia memalingkan mukanya dan pura-pura tidak mendengar, tetapi tanpa diketahui dia mengambil keuntungan daripadamu.


text:
Kalau kerana suatu hal dia terhalang untuk berdosa pada saat ini, dia akan melakukannya dengan segera apabila ada kesempatan.


text:
Ada teguran yang dilontarkan pada saat yang tidak tepat. Ada kalanya lebih bijaksana untuk berdiam diri.


text:
Orang yang mahu memaksakan hukum dengan kekerasan sama dengan orang dikembiri yang ingin memperkosa seorang gadis.


text:
Ada orang yang dianggap bijaksana kerana tidak banyak bercakap, dan ada yang dibenci kerana perbualannya.


text:
Ada yang diam kerana tidak tahu jawapannya, dan ada yang diam kerana tahu saat yang tepat untuk bercakap.


text:
Seorang yang bijaksana menahan kata-katanya sehingga saat yang tepat, tetapi orang bodoh dan pembual bercakap melewati batas waktu.


text:
Orang yang bercakap terlalu lama dan tidak memberi kesempatan kepada orang lain untuk membuka mulut akan dibenci.


text:
Kesusahan dapat membawa keuntungan, dan kemujuran yang tidak disangka-sangka dapat membawa kerugian.


text:
Kadang-kadang pemberianmu sama sekali tidak membawa keuntungan bagimu, tetapi ada kalanya pemberianmu dibalas dengan berlipat ganda.


text:
Ada orang yang direndahkan akibat mencari kemasyhuran, tetapi ada juga yang bangkit daripada kehinaan ke tahap kehormatan.


text:
Kalau orang bijaksana bercakap, mereka mendapat banyak sahabat. Tetapi kalau orang bodoh bercakap ramah, hal itu sia-sia sahaja.


text:
Dia memberi sedikit tetapi banyak mencela, dan dia bercakap kuat supaya didengar semua orang. Hari ini dia memberi pinjaman dan pada esoknya dia memintanya kembali. Orang seperti itu patut dibenci.


text:
Orang bodoh berkata, “Aku tidak mempunyai sahabat. Tidak ada yang berterima kasih terhadap amalku. Mereka mahu menerima pemberianku, tetapi di belakangku mereka membusukkan namaku.”


text:
Lebih baik jatuh kerana salah langkah daripada jatuh kerana salah cakap. Kejatuhan orang jahat sama seperti orang yang jatuh tergelincir.


text:
Peribahasa yang diucapkan orang bodoh tidak akan diterima, oleh sebab diucapkan pada saat yang tidak tepat.


text:
Ada orang yang terhindar daripada dosa kerana terlalu miskin. Dia dapat berehat tanpa diganggu oleh suara batinnya.


text:
Ada orang malu menepati janji-janji yang dibuat kepada kawan, dan tidak seharusnya kawan itu dijadikannya lawan.


text:
Orang yang mengerjakan tanah akan memungut tuaian yang berlimpah. Begitu juga orang yang disukai para pembesar dapat pengampunan terhadap kesalahan mereka.


text:
Sumbangan dan hadiah membutakan mata orang bijaksana dan menghalangi mereka daripada memberi teguran.


text:
Jika engkau telah berdosa, hai anakku, janganlah berdosa lagi, tetapi berdoalah supaya dosamu diampunkan.


text:
Jauhilah dosa seperti menjauhi ular. Jika engkau mendekatinya, pasti engkau dipatuknya. Giginya seperti gigi singa yang merenggut nyawa manusia.


text:
Setiap pelanggaran hukum meninggalkan luka yang tidak dapat disembuhkan, seperti tusukan pedang bermata dua.


text:
Kezaliman dan keganasan dapat memusnahkan harta kekayaan. Begitu juga rumah orang bongkak akan hancur.


text:
Orang yang tidak mahu menerima teguran, mengikuti jejak orang yang berdosa. Tetapi orang yang takut kepada Tuhan bertaubat dalam hati.


text:
Orang yang bermulut besar terkenal di mana-mana, tetapi seorang yang arif sedar apabila dia berbuat salah.


text:
Seorang yang meminjam wang untuk membina rumahnya, sama dengan seorang yang mengumpulkan batu untuk kuburannya.


text:
Seorang yang mematuhi Taurat dapat menguasai fikirannya. Orang yang bijaksana ialah orang yang takut kepada Tuhan dalam segala hal.


text:
Pengetahuan orang bijaksana seperti banjir yang meluap. Nasihat mereka terus mengalir seperti mata air yang hidup.


text:
Sebaliknya fikiran orang bodoh seperti tempayan retak; apa sahaja yang dipelajari mereka segera hilang.


text:
Apabila seorang terpelajar mendengar kata-kata bijaksana, dia memberi pujian dan mendapat gagasan lain. Tetapi kalau orang yang kurang berfikir mendengarnya, dia tidak senang dan menolaknya.


text:
Mendengar bualan orang bodoh, samalah dengan memikul beban berat di perjalanan, tetapi mendengar kata-kata orang arif merupakan kenikmatan.


text:
Bagi orang bodoh, kebijaksanaan tidak berguna seperti rumah yang sudah hancur. Pengetahuan orang bodoh merupakan kata-kata yang tidak difahami oleh mereka sendiri.


text:
tetapi seperti gelang emas bagi orang arif. Orang bodoh tertawa terbahak-bahak, tetapi orang pandai diam-diam tersenyum.


text:
Orang bodoh mengintip dari pintu rumah orang lain dan langsung masuk, sedangkan orang terdidik menunggu dengan sopan di hadapan pintu.


text:
Seorang pembual mengulangi perkataan orang lain, tetapi seorang cerdik menimbang-nimbang perkataannya.


text:
Orang bodoh mengatakan apa sahaja yang timbul dalam fikiran mereka, tetapi orang bijaksana berfikir dahulu sebelum bercakap.


text:
Seorang yang suka memfitnah mencemarkan diri sendiri, dan dia dibenci oleh setiap orang di lingkungannya.


text:
Apabila mempunyai anak yang tidak terdidik, hal itu memalukan seorang bapa, dan kelahiran seorang anak perempuan merupakan suatu kerugian.


text:
Seorang gadis yang berbudi akan mendapat suami, tetapi seorang gadis yang tidak tahu malu menyusahkan bapanya.


text:
Seorang wanita yang kurang ajar memalukan bapanya dan suaminya, dan tidak dihargai oleh kedua-duanya.


text:
Kemarahan pada saat yang tidak tepat sama dengan bermain muzik bagi orang yang sedang berkabung. Mendidik dengan pukulan selalu merupakan tindakan yang bijaksana.


text:
Mengajar orang bodoh sama dengan melekat kembali periuk yang pecah atau membangunkan orang daripada tidur nyenyak.


text:
Menerangkan sesuatu kepada orang bodoh sama dengan bercakap kepada seorang yang mengantuk. Akhirnya dia akan bertanya, “Ada apa?”


text:
Tangisilah orang mati kerana mereka tidak lagi melihat terang; tangisilah orang bodoh kerana mereka kurang berakal. Tidak perlu terlalu bersedih kerana orang mati oleh sebab mereka sudah mendapat ketenteraman. Tetapi hidup orang bodoh lebih buruk daripada kematian.


text:
Orang berkabung selama tujuh hari bagi orang mati. Tetapi orang berkabung seumur hidup bagi orang bodoh dan orang jahat.


text:
Jangan kunjungi orang bodoh dan jangan bercakap lama-lama dengan mereka. Berhati-hatilah terhadap mereka dan jangan sampai engkau disusahkan dan dicemarkan oleh mereka. Jauhilah mereka, maka engkau mendapat ketenteraman dan tidak diganggu oleh kebebalan mereka.


text:
Orang seperti itu merupakan beban yang lebih berat daripada timah hitam. Julukan yang tepat baginya ialah “si tolol”.


text:
Alang yang dipasang dengan kukuh dalam bangunan, tidak dapat digoyahkan oleh gempa bumi. Begitu juga orang yang bersandar pada fikiran yang matang tidak akan bimbang dalam keadaan yang genting sekalipun.


text:
Batu-batu kecil yang diletakkan di atas tembok tidak bertahan kalau ditiup angin. Begitu juga orang yang takut kerana fikiran yang bodoh tidak bertahan dalam keadaan yang mengerikan.


text:
Orang yang melemparkan batu kepada burung menghalaunya; orang yang mencela kawan memutuskan persahabatan.


text:
Jika engkau bertengkar atau berkelahi dengan kawanmu, jangan putus asa. Engkau masih dapat berdamai dengan dia. Tetapi setiap kawan akan lari jika engkau mencaci dia, bersikap bongkak, membuka rahsianya atau mengkhianatinya.


text:
Jadilah orang kepercayaan jiranmu pada waktu dia miskin, maka engkau dapat bergembira bersama dia pada waktu dia makmur. Dampingilah dia dalam kesusahan, maka engkau mendapat bahagian dalam warisannya.


text:
Tetapi kalau aku ditimpa kemalangan kerana dia, setiap orang yang mendengarnya akan berwaspada terhadapnya.


text:
Semoga mulutku dijaga dan bibirku dimeterai dengan kebijaksanaan. Maka aku akan terhindar daripada membuat kesalahan dan tidak akan celaka kerana ucapan lidahku.


text:
Semoga fikiranku dikendalikan dengan cemeti kebijaksanaan untuk menertibkan hatiku. Aku tidak mahu dibiarkan kalau aku salah, dan aku tidak ingin satu dosa pun terlepas daripada pengawasan-Nya.


text:
Maka kesalahan dan dosaku tidak akan bertambah-tambah. Aku tidak akan jatuh ke tangan musuh dan ditertawakan mereka.


text:
Jangan biarkan aku dikuasai ketamakan dan nafsu berahi. Jangan serahkan aku kepada nafsu-nafsu yang memalukan.


text:
Anak-anakku, dengarlah ajaranku tentang tutur bahasa yang betul. Orang yang mengikuti ajaranku tidak akan terjebak.


text:
Seorang hamba yang sentiasa disebat tidak akan terlepas daripada bilur-bilur. Begitu juga orang yang terus-menerus bersumpah demi nama Tuhan tidak akan dibersihkan daripada dosa.


text:
Seorang yang sering bersumpah banyak dosanya, dan rumah tangganya tidak akan terlepas daripada seksaan. Kalau dia bersalah, dia dibebani dosanya. Kalau dia meremehkan kesalahannya, dosanya berganda. Kalau dia bersumpah dusta, dia tidak dapat diampuni dan keluarganya akan ditimpa bencana.


text:
Ada suatu cara bercakap yang dapat disamakan dengan maut. Semoga di kalangan orang Israel tidak ada yang bercakap demikian. Orang salih menjauhi kelakuan semacam itu dan tidak berkubang dalam dosa.


text:
Ingatlah bapa dan ibumu pada waktu engkau berkumpul dengan orang terkemuka. Jangan sampai engkau lupa diri lalu dipermalukan di hadapan mereka kerana kebiasaanmu yang buruk. Nanti engkau mengutuk hari kelahiranmu dan ingin agar engkau tidak pernah dilahirkan.


text:
Seorang yang sudah biasa menggunakan bahasa yang tidak senonoh tidak dapat diperbaiki seumur hidupnya.


text:
Ada banyak cara untuk menambah dosa, tetapi yang satu ini mendatangkan kemurkaan Tuhan. Nafsu berahi seperti api yang berkobar-kobar dan tidak dapat dipadamkan sehingga habis. Seorang yang berbuat cabul dengan hawa nafsu yang kuat tidak akan berhenti sehingga api itu membakarnya.


text:
Bagi seorang penggoda, setiap wanita menimbulkan nafsu berahi dan selama hidupnya, dia tidak dapat dipuaskan.


text:
Seorang suami yang berzina berfikir, “Siapa yang melihat aku? Di sini gelap; aku dilindungi tembok dan tiada yang melihat. Tak usah takut. Yang Maha Tinggi pun tidak menghiraukan dosaku.”


text:
Orang itu hanya takut dilihat manusia. Dia tidak sedar bahawa mata Tuhan sepuluh ribu kali lebih terang daripada matahari. Tuhan melihat segala perbuatan manusia dan mata-Nya menembus hingga ke sudut yang paling tersembunyi.


text:
Orang yang berdosa itu akan ditangkap pada saat yang tidak disangka-sangka dan dihukum di hadapan umum.


text:
Begitu juga seorang wanita yang tidak setia kepada suaminya dan memberi dia anak daripada lelaki lain.


text:
Pertama, wanita itu melanggar hukum Allah Yang Maha Tinggi. Kedua, dia bersalah terhadap suaminya. Ketiga, dia berzina seperti pelacur dan melahirkan anak daripada lelaki yang bukan suaminya.


text:
Wanita itu akan kehilangan kehormatannya untuk selama-lamanya. Sesudah dia mati, namanya akan dikutuk.


text:
Maka semua orang akan insaf bahawa tidak ada yang lebih baik daripada hidup bertakwa, dan tidak ada yang lebih manis daripada mentaati perintah Tuhan.


text:
Lalu Pencipta alam semesta yang mencipta aku menentukan tempat kediaman bagiku. ‘Tinggallah di Israel,’ perintah-Nya, ‘keturunan Yakub akan menjadi milikmu.’


text:
Maka berakarlah aku di tengah bangsa yang terpuji yang dipilih oleh Tuhan menjadi milik-Nya sendiri.


text:
Aku berkembang seperti pokok kurma di En-Gedi, seperti bunga mawar di Yerikho, laksana pokok zaitun yang indah di dataran, laksana pokok berangan yang menjadi besar di tepi air.


text:
Aku harum seperti kayu manis, seperti minyak wangi dan kemenyan pilihan; semerbak laksana wangi-wangian dan asap kemenyan di Khemah Tuhan.


text:
Kebijaksanaan terdapat dalam Perjanjian Allah Yang Maha Tinggi, iaitu hukum yang diberikan Musa kepada kita sebagai pusaka umat Israel.


text:
Hukum itu penuh dengan kebijaksanaan berlimpah-limpah seperti Sungai Pison atau Sungai Tigris pada musim buah-buahan.


text:
Hukum itu mengalirkan pengajaran seperti Sungai Nil atau Sungai Gihon pada musim memetik buah anggur.


text:
Manusia yang pertama tidak mengenal kebijaksanaan dengan sempurna, dan manusia terakhir pun tidak akan menyelaminya,


text:
oleh sebab fikirannya lebih berisi daripada samudera dan nasihatnya lebih dalam daripada samudera raya di bawah bumi.


text:
Aku bermaksud mengairi kebunku dan petak persemaianku. Tetapi tiba-tiba paritku menjadi sungai, dan sungai menjadi laut.


text:
Aku mahu menyiarkan ajaranku sebagai nubuat dan mewariskannya kepada semua generasi yang akan datang.


text:
Ketahuilah bahawa aku tidak berjerih payah bagi diriku sendiri, tetapi bagi semua orang yang ingin menjadi bijaksana.


text:
Ada tiga perkara yang sangat kusukai yang menyenangkan hati Allah mahupun manusia, iaitu: saudara-saudara yang hidup rukun, jiran yang bersahabat dan pasangan suami isteri yang hidup mesra.


text:
Ada tiga jenis orang yang kubenci dan yang kelakuan mereka sangat menjijikkan aku, iaitu: orang miskin yang bongkak, orang kaya yang suka berdusta, dan lelaki tua yang bodoh dan suka berzina.


text:
Mahkota orang tua-tua ialah pengalaman yang banyak, dan takut kepada Tuhan adalah kebanggaan mereka.


text:
Sembilan macam orang kuanggap bahagia, dan yang kesepuluh kupuji bahagia, iaitu: seorang yang bergembira kerana anak-anaknya, seorang yang dalam hidupnya sempat melihat kejatuhan musuhnya,


text:
seorang yang mempunyai isteri yang arif, seorang yang tidak berdosa dengan mulutnya, seorang yang tidak melayani majikan yang tidak wajar dihormati,


text:
seorang yang mendapat pengertian, seorang yang didengarkan dengan penuh perhatian ketika dia bercakap.


text:
Betapa besarnya orang yang mendapat kebijaksanaan! Tetapi yang paling besar daripada semuanya ialah orang yang takut kepada Tuhan.


text:
Orang seperti itu tidak ada taranya, kerana takut kepada Tuhan adalah hal yang paling tinggi di dunia.


text:
Tidak ada luka yang lebih teruk daripada luka hati. Tidak ada kejahatan yang lebih berat daripada kejahatan seorang perempuan.


text:
Tidak ada penderitaan yang lebih berat daripada yang disebabkan oleh pembenci. Tidak ada dendam yang lebih dahsyat daripada dendam musuh.


text:
Tidak ada bisa yang lebih berbahaya daripada bisa ular, dan tidak ada kemarahan yang lebih berbahaya daripada kemarahan musuh.


text:
Setiap kejahatan nampak kecil apabila dibandingkan dengan kejahatan seorang perempuan. Semoga dia dihukum seperti orang yang berdosa.


text:
Seorang isteri yang jahat membuat suaminya murung, sakit hati, dan bermuka muram. Seorang isteri yang tidak membahagiakan suaminya menjadikan dia orang yang lemah dan tidak berdaya.


text:
Jangan biarkan seorang isteri yang jahat bercakap bebas, seperti air tangki juga tidak dibiarkan bocor.


text:
Seorang isteri yang budiman menggembirakan hati suaminya sehingga dia dapat hidup tenteram sehingga akhir hayatnya.


text:
Ada tiga perkara yang menakutkan hatiku, iaitu: fitnah yang disebarkan di kota, orang ramai yang berkumpul, dan tuduhan palsu. Semua itu lebih buruk daripada kematian. Perkara keempat membuat aku ketakutan, iaitu


text:
kesedihan dan sakit hati yang didatangkan oleh seorang wanita yang iri hati terhadap wanita lain, dan yang membidas setiap orang.


text:
Seorang isteri yang jahat seperti kok lembu yang goyah; mengendalikan dia sama dengan memegang kala jengking.


text:
Seorang wanita yang mabuk membuat orang marah sekali kerana dia tidak menyembunyikan tingkah lakunya yang memalukan.


text:
Jagalah dengan ketat seorang anak perempuan yang keras kepala. Kalau tidak, dia akan menyalahgunakan setiap kesempatan yang diperolehnya.


text:
Di mana sahaja, dia akan duduk mengangkang di hadapan setiap lelaki yang mengingini dia, seperti pengembara yang haus minum apa sahaja yang didapatnya.


text:
Isteri yang pendiam ialah anugerah daripada Tuhan; tidak ada yang lebih berharga daripada isteri yang terdidik.


text:
Kecantikan isteri yang baik dalam rumah tangga yang teratur seperti matahari yang bersinar di langit Tuhan.


text:
Dua perkara membuat aku sedih dan yang ketiga membuat aku marah, iaitu: seorang askar yang jatuh miskin, seorang cerdas yang tidak dihormati, dan seorang baik yang menjadi jahat. Orang seperti itu akan dihukum oleh Tuhan dengan kematian.


text:
Susah sekali bagi seorang pedagang untuk tidak membuat kesalahan. Tidak ada pedagang yang terlepas daripada dosa.


text:
Seperti pasak tertancap di antara dua batu yang rapat, begitu juga ketidakjujuran bersarang antara jual dan beli.


text:
Kalau ayakan digoyangkan, tinggallah sampahnya. Begitu juga yang kotor tinggal paling lama dalam fikiran manusia.


text:
Daripada buahnya diketahui pemeliharaan pokoknya. Begitu juga daripada tutur kata seseorang diketahui pemikiran hatinya.


text:
Jika engkau mengejar keadilan, engkau pasti berhasil. Keadilan seperti pakaian kebesaran yang membuat engkau lebih tampan.


text:
Apabila orang salih bercakap, kata-kata mereka selalu bijaksana, sedangkan perkataan orang bodoh berubah-ubah seperti bulan.


text:
Jika engkau di kalangan orang bodoh, carilah kesempatan untuk pergi, tetapi jika engkau di kalangan kaum cerdik cendekia, tinggallah selama mungkin.


text:
Sumpah serapah mereka membuat bulu roma orang menegak. Kalau mereka mula bertengkar, lebih baik menyumbat telinga.


text:
Caci maki mereka membuat orang tersinggung, dan pertikaian mereka yang angkuh mengakibatkan pertumpahan darah.


text:
Orang yang suka membocorkan rahsia kehilangan kepercayaan orang dan tidak akan mendapat kawan karib.


text:
Cintailah sahabatmu dan setialah kepadanya. Tetapi jika engkau sudah membocorkan rahsianya, jauhkan diri daripadanya,


text:
Seperti seekor burung yang kaulepaskan tidak akan kembali ke tanganmu lagi, begitu juga engkau telah kehilangan sahabatmu, dan dia tidak akan kembali kepadamu lagi.


text:
Luka dapat dibalut dan penghinaan dapat dimaafkan. Tetapi tidak ada harapan bagi orang yang telah membocorkan rahsia.


text:
Seorang yang mengedipkan mata kepadamu pasti merancang yang jahat, dan tidak seorang pun dapat menghalangi dia.


text:
Apabila dia bersama-samamu, kata-katanya manis. Segala ucapanmu dipuji olehnya. Tetapi di belakangmu kata-katanya lain; dia menggunakan ucapanmu untuk menjatuhkan engkau.


text:
Seorang yang melemparkan batu ke atas, melemparkannya ke atas kepalanya sendiri. Seorang yang melukai, dia sendiri kena cedera.


text:
Seorang yang menggali lubang akan jatuh ke dalamnya, dan seorang yang memasang perangkap akan terjerat olehnya.


text:
Seorang yang melakukan kejahatan akan ditimpa kejahatannya sendiri, dan dia tidak tahu dari mana datangnya.


text:
Orang yang suka melihat kebinasaan orang salih akan jatuh ke dalam perangkap, dan akan sengsara sebelum mati.


text:
Kalau dia tidak mahu mengampuni seorang manusia seperti dia, jangan dia berdoa supaya dosa-dosanya diampunkan.


text:
Kalau seorang manusia yang lemah menyimpan dendam, dia tidak usah mengharapkan pengampunan bagi dosa-dosanya.


text:
Ingatlah bahawa suatu ketika engkau akan mati dan tubuhmu menjadi busuk. Oleh itu hentikanlah permusuhan dan taatilah semua perintah.


text:
Ingatlah perintah Tuhan dan jangan berdendam terhadap sesama manusia. Ingatlah perjanjian Allah Yang Maha Tinggi dan maafkanlah kesalahan orang.


text:
Orang yang menjauhi pertengkaran tidak akan banyak berbuat dosa, kerana pertikaian dikobarkan oleh orang yang panas hati.


text:
Seorang yang berdosa mengacaukan persahabatan; dia menimbulkan permusuhan di kalangan orang yang hidup rukun.


text:
Semakin banyak bahan bakarnya, semakin panas nyala apinya. Semakin tegar hati orang, semakin sengit pertengkaran mereka. Semakin besar kekuasaan orang, semakin hebat kemarahan mereka. Semakin banyak kekayaan mereka, semakin dahsyat ledakan geram mereka.


text:
Kalau bunga api ditiup, apinya berpijar. Kalau diludahi, apinya padam. Kedua-duanya dilakukan dengan mulut.


text:
Seorang yang suka berbohong dan menyebarkan fitnah harus dikutuk kerana dia menyebabkan kejatuhan banyak orang yang hidup tenteram.


text:
Seorang yang suka memfitnah menggoncangkan banyak orang dan membuat mereka mengembara dari negeri ke negeri. Kota-kota yang kuat telah dihancurkannya dan keluarga para pembesar dimusnahkannya.


text:
Berbahagialah orang yang terhindar daripada kemarahan pemfitnah, dan berbahagia pula orang yang tidak memikul beban seberat besi dan yang tidak terikat kakinya dengan rantai gangsa.


text:
Kata-kata jahat menyebabkan orang mati dengan sengsara, tetapi bagi mereka lebih baik mati daripada hidup.


text:
Orang yang meninggalkan Tuhan akan menjadi mangsa fitnah. Sekali api fitnah dinyalakan antara mereka, api itu tidak dapat dipadamkan lagi. Fitnah itu dikirim kepada mereka seperti singa yang menyerang dan seperti harimau bintang yang mencarik-carik.


text:
Begitu juga hendaknya engkau berhati-hati dengan perkataanmu. Timbanglah setiap perkataan dan tutuplah mulutmu dengan rapat.


text:
Berwaspadalah supaya jangan sampai engkau salah bercakap lalu jatuh ke tangan orang yang menunggu-nunggu peluang itu.


text:
Seorang yang berbelas kasihan memberi pinjaman kepada jiran sesamanya, dan barang siapa menolong orang lain melakukan perintah Tuhan.


text:
Hendaklah engkau memberikan pinjaman kepada jiran sesamamu pada saat dia kekurangan. Jika engkau berhutang, lunasilah hutang itu tepat pada waktunya.


text:
Banyak orang menganggap pinjaman sebagai barang yang diperoleh, sehingga menyusahkan orang yang telah menolong mereka.


text:
Ada yang bercakap dengan rendah hati dan mencium tangan orang lain sehingga dapat meminjam hartanya. Tetapi kalau tiba waktunya hutang itu harus dilunasi, dia terus menundanya dengan mengatakan bahawa waktunya kurang menguntungkan, atau dengan kata-kata yang tidak berasas.


text:
Kalau pemberi pinjaman terus mendesak, bertuahlah jika dia dengan susah payah mendapat separuhnya kembali. Kalau tidak, peminjam itu telah merampas wangnya dan tanpa alasan menjadikan dia musuhnya. Dia bukannya menghormati, melainkan mengutuk, mencela dan menghina orang yang memberi pinjaman kepadanya.


text:
Oleh itu banyak orang tidak mahu memberikan pinjaman, bukan kerana jahat, tetapi kerana takut dirampas begitu sahaja.


text:
Tuhan memerintahkan kita untuk menolong orang miskin; kerana mereka kekurangan, jangan suruh mereka pergi dengan tangan kosong.


text:
Lebih baik wangmu hilang kerana menolong saudara atau kawan, daripada hilang kerana berkarat di bawah batu.


text:
Gunakanlah hartamu menurut perintah Tuhan Yang Maha Tinggi; hal itu lebih berguna bagimu daripada menyimpan kekayaanmu bagi dirimu sendiri.


text:
Derma kepada orang miskin hendaklah menjadi hartamu; amalanmu akan menyelamatkan engkau daripada segala macam kesukaran.


text:
Dalam pertengkaran dengan musuh, amalmu lebih ampuh daripada perisai yang kuat atau tombak yang berat.


text:
Orang yang baik budi akan menjamin hutang jirannya. Orang yang tidak tahu malu tidak mahu melakukannya.


text:
Jangan lupakan jasa seorang yang menanggung engkau, oleh sebab demi engkau dia mempertaruhkan nyawanya.


text:
Oleh sebab menanggung orang lain, banyak orang kaya kehilangan harta dan terumbang-ambing dalam kesukaran yang besar. Orang yang berpengaruh kehilangan rumah dan terpaksa mengembara ke negeri-negeri asing.


text:
Orang berdosa yang mahu menjadi penjamin hutang untuk mengejar keuntungan akan terlibat dalam tindakan undang-undang.


text:
Tolonglah sesamamu menurut kemampuanmu, tetapi berhati-hatilah, jangan sampai engkau sendiri jatuh kerananya.


text:
Hendaklah engkau puas dengan apa yang kaumiliki, baik banyak mahupun sedikit, maka engkau tidak akan dicaci maki kerana menumpang sahaja.


text:
Sengsaralah hidup seorang yang harus mengembara dari rumah ke rumah, kerana sebagai tetamu dia tidak boleh membuka mulut.


text:
Dia menyambut tetamu dan menyediakan minum, tetapi tidak ada yang mengucapkan terima kasih kepadanya. Malah dia harus mendengar kata-kata yang menyakitkan hati seperti,


text:
Hai perantau, silakan pergi untuk memberi tempat kepada orang terhormat. Saudaraku akan datang dan aku memerlukan tempatmu itu!”


text:
Bagi orang yang halus budi, sungguh berat apabila dicaci maki kerana menumpang di rumah orang dan dicemuh oleh pemberi pinjaman.


text:
Seorang bapa yang sayang kepada anaknya sering menyebat dia supaya anak itu menjadi kebanggaannya pada kemudian hari.


text:
Seorang yang mendidik anaknya dengan baik akan mendapat kepuasan daripadanya. Dia boleh membanggakan anaknya di tengah kenalan-kenalannya.


text:
Seorang yang mengajar anaknya dengan baik, tidak hanya dapat berbesar hati di hadapan kawan-kawannya, tetapi juga membuat musuhnya iri hati.


text:
Selama hidupnya dia bergembira apabila melihat anaknya. Pada waktu meninggal, dia tidak bersedih hati. Sesungguhnya, dia tidak mati, oleh sebab dia meninggalkan seorang anak yang mirip dengan dirinya.


text:
Dia meninggalkan seorang yang akan membalas dendam terhadap musuh-musuhnya dan membalas budi sahabat-sahabatnya.


text:
Tetapi seorang yang memanjakan anaknya akan dilukai hatinya. Dia berasa susah hati setiap kali mendengar tangisan anaknya.


text:
Seorang yang menimang anaknya dan bermain dengan dia, akan dikecewakan kelak dan disedihkan olehnya.


text:
Orang yang sekarang tertawa bersama-sama anak mereka, akan menangisi mereka kelak dan akhirnya akan menggertakkan gigi kerana menyesal.


text:
Jangan beri kebebasan kepada anakmu pada masa mudanya dan jangan berpura-pura tidak melihat kesalahannya.


text:
Tundukkanlah dan sebatlah dia pada masa kecilnya supaya dia menghormati kewibawaanmu. Kalau tidak, dia akan menjadi keras kepala dan tidak taat kepadamu.


text:
Jadi didiklah anakmu supaya tertib. Bersusah payahlah mengajar dia supaya engkau tidak sakit hati kerana dia mempermalukan engkau.


text:
Tidak ada kekayaan yang melebihi kesihatan badan, dan tidak ada kesenangan yang melebihi keriangan hati.


text:
Menyajikan makanan enak kepada orang yang sakit tenat sama sahaja dengan menaruh makanan di atas kuburan.


text:
Tidak ada gunanya menghidangkan makanan kepada berhala, oleh sebab berhala tidak dapat memakannya atau mencium baunya. Begitu juga halnya seorang yang diseksa oleh Tuhan;


text:
Hiburlah hatimu dan bersukacitalah. Buanglah kesedihanmu jauh-jauh, oleh sebab kesedihan tidak pernah menguntungkan, malahan telah membinasakan banyak orang.


text:
Seorang yang cemas tentang nafkahnya tidak dapat memejamkan mata. Dia seperti diganggu oleh penyakit yang teruk.


text:
Wang merupakan perangkap bagi orang yang mendewa-dewakannya, dan setiap orang yang bodoh jatuh ke dalamnya.


text:
Tunjukkan orang seperti itu, maka kita menyebut dia bahagia, oleh sebab dia telah melakukan keajaiban di tengah bangsanya.


text:
Orang yang tahan uji dapat berbangga. Siapakah yang mendapat peluang untuk berdosa atau berbuat jahat tetapi tidak menggunakan peluang itu?


text:
Jika engkau duduk di meja yang limpah dengan makanan, jangan rakus dan jangan berkata, “Wah, banyak sekali!”


text:
Ingatlah bahawa tidak sopan menginginkan segala sesuatu yang kaulihat. Daripada seluruh ciptaan, tidak ada yang lebih rakus daripada mata. Itulah sebabnya mata mencucurkan air mata pada setiap wajah.


text:
Hormatilah selalu orang yang makan bersama dengan engkau, dan perlakukanlah mereka seperti engkau sendiri ingin diperlakukan.


text:
Apa sahaja yang dihidangkan kepadamu, makanlah dengan sopan seperti manusia. Jangan makan dengan rakus, nanti engkau dibenci orang.


text:
Makanan yang sedikit sudah cukup bagi orang yang tahu adat. Mereka tidak akan sesak nafas di tempat tidur.


text:
Makan terlalu banyak mengakibatkan mual, sakit perut, dan susah tidur. Orang yang makan secukupnya sahaja akan tidur nyenyak dan bangun dengan segar pada pagi hari.


text:
Hai anakku, dengarlah perkataanku dan laksanakannya, dan akhirnya engkau akan menghargainya. Batasilah dirimu dalam segala pekerjaanmu, maka engkau tidak akan kena penyakit.


text:
Kerasnya keluli diuji dalam perapian. Begitu juga hati yang sombong diuji waktu orang bertengkar dalam keadaan mabuk.


text:
Wain memberi semangat, asal diminum dengan batas. Bagaimana hidup ini andaikata tidak ada wain? Wain diciptakan untuk menggirangkan hati manusia.


text:
Kalau diminum pada waktu yang tepat dan dengan sederhana, wain dapat menjadikan orang cergas dan riang gembira.


text:
Tetapi kalau diminum dengan berlebihan, wain membuat orang kesal hati, marah-marah, dan suka berkelahi.


text:
Kalau orang bodoh mabuk, mereka marah-marah dan merugikan diri sendiri. Tenaga mereka berkurang dan mereka mudah dilukai orang.


text:
Jangan cela kawanmu yang telah minum wain bersama-samamu. Jangan hina dia sementara dia bersenang-senang. Masa itu bukan saatnya untuk mencela orang atau menuntut sesuatu.


text:
Jika engkau dijadikan pemimpin perjamuan, jangan berlagak seperti orang penting. Berbuatlah seperti orang lain dan layanilah tamu-tamu sebelum engkau sendiri duduk.


text:
Sesudah melakukan semua kewajipanmu, barulah engkau boleh duduk dan bersenang-senang bersama dengan yang lain. Maka engkau akan dihormati kerana menjalankan tugasmu dengan baik.


text:
Jika engkau sudah tua, engkau boleh bercakap, kerana hal itu hakmu. Tetapi kamu hendaklah bercakap seperti orang yang berpengetahuan dan jangan ganggu muzik.


text:
Jangan bercakap sementara hiburan berlangsung; saat itu tidak tepat untuk menunjukkan kebijaksanaanmu.


text:
Jika engkau masih muda, bercakaplah seperlunya sahaja, tidak lebih daripada dua kali, dan hanya kalau ditanya.


text:
Di hadapan orang terkemuka, jangan berbuat seolah-olah engkau setara dengan mereka, dan jangan terus berborak kalau orang lain sedang bercakap.


text:
Tinggalkanlah pesta pada waktunya dan jangan balik paling akhir. Jangan menunggu-nunggu di pintu, tetapi beranjaklah dengan segera.


text:
Di rumahmu engkau dapat bersenda gurau dan berbuat sekehendak hatimu, tetapi jangan berdosa kerana berbual.


text:
Selain itu bersyukurlah kepada Penciptamu yang telah melimpahi engkau dengan anugerah-anugerah yang baik.


text:
Orang yang takut kepada Tuhan menerima teguran-Nya. Tuhan memberkati orang yang bangun pagi-pagi untuk berdoa kepada-Nya.


text:
Sesiapa yang menyelidiki Taurat akan diresapi oleh Taurat. Tetapi orang yang berpura-pura akan jatuh kerananya.


text:
Orang yang arif mempertimbangkan setiap pendapat, sedangkan orang yang sangat sombong dan orang yang bongkak tidak tahu erti malu.


text:
Orang yang percaya kepada hukum melakukan perintah Tuhan, dan orang yang percaya kepada Tuhan tidak mendapat rugi.


text:
Seorang yang takut kepada Tuhan tidak akan kena malapetaka; sebaliknya dalam percubaan dia selalu diselamatkan Tuhan.


text:
Orang yang arif tidak membenci Taurat, tetapi orang yang tidak jujur terumbang-ambing seperti perahu di dalam taufan.


text:
Siapkanlah kata-kata sambutanmu, maka engkau akan didengarkan orang. Sebelum menjawab, susunlah dahulu apa yang kauketahui.


text:
Kawan yang suka mengecam seperti kuda yang berahi; kuda itu terus meringkik, walau sesiapa pun yang menungganginya.


text:
Mengapakah sesuatu hari lebih suci daripada hari-hari yang lain, walaupun sepanjang tahun setiap hari disinari matahari yang sama?


text:
Beberapa hari ditentukan-Nya sebagai hari perayaan yang suci, sedangkan hari-hari lain dijadikan-Nya hari biasa.


text:
Tetapi Tuhan, dalam kebijaksanaan-Nya menjadikan mereka berbeza-beza, dan masing-masing diberinya jalan yang berlainan.


text:
Ada yang diberkati dan ditinggikan Tuhan, ada pula yang disucikan dan didekatkan pada diri-Nya. Tetapi ada juga yang dikutuk dan direndahkan serta diusir dari tempatnya.


text:
Seperti tanah liat di tangan tukang periuk yang membentuknya menurut keinginannya, begitu juga manusia di tangan Pencipta yang memperlakukan mereka menurut kehendak-Nya.


text:
Yang baik berlawanan dengan yang jahat, dan hidup berlawanan dengan mati. Begitu juga orang yang berdosa berlawanan dengan orang yang bertakwa.


text:
Pandanglah semua karya Tuhan Yang Maha Tinggi; semuanya diciptakan berpasangan, yang satu berlawanan dengan yang lain.


text:
Saya sendiri datang terakhir untuk berjaga, seperti orang yang memungut apa yang ditinggalkan oleh para pemetik buah anggur.


text:
Dengan berkat Tuhan saya berhasil baik seperti seorang pemetik buah anggur yang dapat mengisi tempat memerah buah anggurnya.


text:
Tetapi ketahuilah bahawa saya tidak melakukan semua itu bagi diriku sendiri, tetapi bagi semua orang yang ingin belajar.


text:
Selama hidupmu, jangan biarkan dirimu dikuasai orang lain, sama ada anakmu, isterimu, saudaramu, atau sahabatmu. Jangan serahkan milikmu kepada orang lain, nanti engkau menyesal dan harus memintanya kembali.


text:
Seekor keldai harus diberi rumput dan beban serta dipukul dengan tongkat. Seorang pelayan harus diberi makan dan pekerjaan serta ditertibkan.


text:
Suruhlah pelayanmu bekerja, maka engkau dapat berehat. Kalau dibiarkan berlalai-lalai, dia akan mencari kebebasan.


text:
Seekor binatang dapat dijinakkan dengan kok dan kekang; seorang pelayan yang jahat patut didakwa dan dihukum.


text:
Jika engkau mempunyai seorang pelayan, perlakukanlah dia seperti engkau sendiri ingin diperlakukan, oleh sebab dia sudah kaubeli dengan hasil jerih payahmu.


text:
Yang kotor tidak dapat menghasilkan yang bersih, begitu juga khayalan tidak dapat menghasilkan yang benar.


text:
Mimpi, nujum, dan tenung hanya khayalan, seperti yang dilihat seorang wanita yang sedang sakit bersalin.


text:
Taurat dapat dipenuhi tanpa mimpi yang menyesatkan, dan kebijaksanaan sudah sempurna apabila diucapkan oleh orang yang dapat dipercayai.


text:
Seorang yang banyak mengembara, banyak pula pengetahuannya. Seorang yang banyak pengalamannya bercakap dengan penuh pengertian.


text:
Seorang yang kurang pengalaman hanya sedikit pengetahuannya. Tetapi dengan mengadakan perjalanan, orang mengumpulkan kepandaian.


text:
Dalam perjalanan-perjalanan saya, banyaklah yang saya lihat dan pelajari, lebih banyak daripada yang dapat saya katakan.


text:
Orang yang takut kepada Tuhan akan tetap hidup, oleh sebab mereka berharap kepada Dia yang dapat menyelamatkan.


text:
Tuhan memperhatikan orang yang mengasihi Dia; Dia menjadi perlindungan yang kuat dan sandaran yang kukuh bagi mereka. Dia menaungi mereka daripada udara panas dan terik matahari, serta menolong dan menjaga mereka supaya tidak tersandung dan jatuh.


text:
Dia membuat hati mereka gembira dan mata mereka bersinar. Dia memberkati hidup mereka dan memberi mereka kesihatan.


text:
Orang yang mempersembahkan sesuatu yang diperoleh dengan curang, melakukan perbuatan yang tercela. Korban daripada orang jahat tidak dapat diterima.


text:
Yang Maha Tinggi tidak berkenan kepada korban yang dipersembahkan orang jahat, dan korban yang banyak tidak menghasilkan pengampunan.


text:
Orang yang mengambil milik orang miskin dan mempersembahkannya sebagai korban, sama dengan orang yang membunuh seorang anak di hadapan mata bapanya.


text:
Bagi orang miskin, makanan adalah penyambung hidup. Jadi mengambil makanan daripada mereka sama sahaja dengan membunuh mereka.


text:
Apabila merampas nafkah orang lain atau menahan upah seorang buruh, perkara itu sama sahaja dengan membunuh dia.


text:
Jika seorang membersihkan diri sesudah menyentuh mayat, tetapi menyentuhnya lagi, apa gunanya dia membersihkan diri?


text:
Apabila seorang berpuasa kerana dosa-dosanya, tetapi pergi melakukan dosa yang sama, apa gunanya dia merendahkan diri dengan berpuasa? Siapakah yang akan mendengarkan doanya?


text:
Mentaati Taurat sama nilainya dengan mempersembahkan korban yang banyak, dan mengendahkan perintah Tuhan sama nilainya dengan mempersembahkan korban untuk memohon berkat Tuhan.


text:
Apabila membalas kebaikan, samalah dengan membawa korban untuk mengucap syukur kepada Tuhan, dan memberi derma sama dengan menyampaikan korban kesyukuran.


text:
Orang yang menjauhi dosa menyenangkan hati Tuhan, dan orang yang menolak kejahatan diampunkan dosa mereka.


text:
Tetapi janganlah pergi ke Rumah Tuhan dengan tangan kosong, oleh sebab hukum mewajibkan kita membawa persembahan.


text:
Kalau seorang jujur mempersembahkan korban, lemak daripada korbannya meleleh di atas mazbah dan bau harumnya naik ke hadirat Yang Maha Tinggi.


text:
Pujilah Tuhan dengan murah hati, dan jangan kikir waktu mempersembahkan bahagian pertama hasil tanahmu.


text:
Bawalah setiap persembahanmu dengan muka yang gembira dan serahkanlah korban persepuluhanmu dengan hati yang riang.


text:
Berilah Yang Maha Tinggi pemberian yang sepadan dengan pemberian-Nya kepadamu; berikanlah pemberian dengan murah hati dan menurut kemampuanmu.


text:
Berbuatlah demikian oleh sebab Tuhanlah yang memberi ganjaran; Dia akan membalas engkau sampai tujuh kali ganda.


text:
Jangan cuba menyuap Tuhan, oleh sebab Dia tidak akan menerimanya. Jangan pula bersandar kepada persembahan yang tidak halal,


text:
Dia tidak berat sebelah dalam perkara orang miskin, tetapi mendengar doa orang yang diperlakukan dengan tidak adil.


text:
Air mata meleleh di pipi seorang balu yang berteriak mempersalahkan orang yang membuat dia menangis.


text:
Mereka tidak berhenti sehingga Yang Maha Tinggi memperhatikan mereka dengan menjalankan keadilan serta membela yang benar.


text:
Tepatlah datangnya belas kasihan Tuhan di tengah kesusahan, seperti hujan yang turun pada musim kemarau.


text:
Ya Tuhan, Allah semesta alam, pandanglah kami dan kasihanilah kami. Buatlah semua bangsa takut kepada-Mu.


text:
Engkau telah menggunakan kami untuk menyatakan kesucian-Mu kepada mereka. Sudilah menggunakan mereka untuk menyatakan kebesaran-Mu kepada kami.


text:
Semoga mereka mengetahui apa yang kami ketahui, iaitu bahawa tidak ada Allah selain Engkau ya Tuhan.


text:
Berilah tanda-tanda dan lakukanlah keajaiban-keajaiban baru, dan tunjukkanlah kuasa-Mu yang mulia kepada kami.


text:
Semoga cepat datang saatnya apabila semua orang memuji perbuatan-Mu yang besar. Lampiaskanlah kemurkaan-Mu yang bernyala-nyala dan binasakanlah semua musuh. Musnahkanlah semua orang yang menindas umat-Mu.


text:
Sudilah mengumpulkan suku-suku Israel dan kembalikanlah tanah pusaka kepada mereka seperti sediakala.


text:
Ya Tuhan, kasihanilah Israel, bangsa yang disebut menurut nama-Mu dan yang Kauperlakukan sebagai anak-Mu yang sulung.


text:
Berikanlah kesaksian kepada umat-Mu yang Kauciptakan sejak semula, dan penuhilah nubuat-nubuat yang telah diucapkan atas nama-Mu.


text:
Seperti lidah dapat membezakan rasa bermacam-macam jenis daging, begitu juga fikiran yang tajam dapat mengenali kata-kata dusta.


text:
Seorang wanita harus menerima siapa sahaja untuk menjadi suaminya, tetapi seorang lelaki harus memilih wanita yang paling baik.


text:
Kalau seorang lelaki berkahwin, dia mendapat sesuatu yang paling berharga: seorang penolong yang sesuai baginya dan yang dapat menunjang dia.


text:
Tanah milik yang tidak berpagar akan dirompak. Orang yang tidak beristeri mengembara sambil mengeluh.


text:
Siapa pula akan percaya kepada seorang yang tidak mempunyai rumah dan menginap di mana sahaja dia kemalaman?


text:
Ada orang yang menolong kawannya apabila mendapat keuntungan daripadanya, tetapi waktu menghadapi pertempuran, dia hanya melindungi dirinya.


text:
Berhati-hatilah terhadap seorang penasihat. Selidikilah dahulu apa kepentingannya dalam perkara itu, oleh sebab dia juga memikirkan kepentingannya sendiri. Jangan-jangan dia mempermainkan engkau


text:
dan berkata bahawa semuanya baik bagimu, lalu menunggu untuk melihat apa yang akan terjadi dengan engkau.


text:
Jangan minta nasihat daripada orang yang mencurigai engkau, dan sembunyikanlah rancanganmu daripada orang yang iri hati terhadap engkau.


text:
Jangan berunding dengan seorang wanita tentang saingannya; dengan seorang penakut tentang perang; dengan seorang pedagang tentang tawaran; dengan seorang pembeli tentang jualan; dengan seorang yang iri hati tentang terima kasih; dengan seorang yang kejam tentang kebaikan; dengan seorang pemalas tentang pekerjaan; dengan seorang buruh bermusim tentang menyelesaikan tugas; dengan seorang hamba yang malas tentang banyak pekerjaan. Jangan perhatikan nasihat apa pun yang diberikan oleh mereka.


text:
Sebaliknya perhatikanlah selalu orang yang bertakwa yang kauketahui melakukan perintah-perintah Tuhan, yang sehati dengan engkau dan berasa sedih apabila engkau gagal.


text:
Percayalah kepada suara batinmu, oleh sebab tidak ada yang lebih setia kepadamu daripada hatimu sendiri.


text:
Kadang-kadang hati orang lebih baik dalam memberi keterangan daripada tujuh orang pengawal di menara yang tinggi.


text:
Tetapi terutama, berdoalah kepada Yang Maha Tinggi agar Dia membimbing engkau untuk mengambil tindakan yang tepat.


text:
Akal tertumpu kepada empat perkara: baik dan jahat, hidup dan mati. Tetapi kuasa mutlak ada pada lidah.


text:
Hal itu demikian kerana dia tidak mempunyai kebijaksanaan, maka Tuhan tidak memberi anugerah kepadanya.


text:
Ada orang yang bijaksana untuk dirinya sendiri dan berkata bahawa hasil pengetahuannya dapat dipercayai.


text:
Seorang yang bijaksana menjadi guru bagi bangsanya, dan hasil pengetahuannya benar-benar dapat dipercayai.


text:
Anakku, selama hidupmu periksalah dirimu dan perhatikanlah apa yang buruk bagimu, lalu jangan biarkan berterusan.


text:
Banyak orang telah menemui ajal kerana rakus. Hindarilah hal itu, maka engkau dapat hidup lebih lama.


text:
Hormatilah doktor-doktor dengan sepatutnya, oleh sebab mereka ciptaan Tuhan dan engkau memerlukan mereka.


text:
Oleh sebab pengetahuan mereka, mereka diberi kedudukan yang penting dan sangat dikagumi oleh orang terkemuka.


text:
Tidakkah sebatang pokok membuat air yang tawar sesuai untuk diminum, supaya kuasa Tuhan menjadi nyata?


text:
Dia memberi pengetahuan perubatan kepada manusia, supaya mereka memuji-Nya kerana perbuatan-perbuatan-Nya yang ajaib.


text:
Ahli ubat mencampur ubat-ubatan dan doktor menggunakannya untuk menyembuhkan penyakit dan menghilangkan rasa sakit. Dengan demikian Tuhan bekerja dengan tidak henti-hentinya; Dia memberi kesihatan kepada orang di bumi.


text:
Anakku, jika engkau jatuh sakit, jangan bersikap tidak mempedulikannya. Berdoalah kepada Tuhan, maka Dia akan menyembuhkan engkau.


text:
Bersihkanlah hatimu daripada segala dosa, jauhilah segala kesalahan dan selanjutnya bertindaklah dengan baik.


text:
Persembahkanlah kemenyan dan korban untuk mengucap syukur kepada Tuhan serta minyak, sesuai dengan kemampuanmu.


text:
Lalu panggillah seorang doktor, kerana dia pun ciptaan Tuhan. Jangan biarkan dia pergi, oleh sebab engkau memerlukan dia.


text:
Doktor itu juga berdoa kepada Tuhan supaya dia berhasil meringankan penderitaan orang sakit dan menyembuhkan mereka.


text:
Anakku, menangislah kalau ada seorang yang meninggal, dan merataplah untuk menunjukkan kesedihanmu. Uruslah jenazahnya sebagaimana mestinya dan ikutlah menguburkannya.


text:
Menangislah dengan pedih dan merataplah dengan sangat. Berkabunglah dengan cara yang wajar baginya selama satu atau dua hari supaya engkau jangan dicela. Sesudah itu, hiburlah hatimu dan jangan terus berdukacita,


text:
Jangan biarkan hatimu dimakan kesedihan; singkirkanlah perasaan itu dan ingatlah bahawa kita semua akan mati.


text:
Jangan lupa bahawa orang mati tidak akan kembali lagi. Jadi segala kesedihan tidak berguna baginya dan hanya merugikan dirimu sendiri.


text:
Apabila orang mati sudah direhatkan, jangan ingat akan dia lagi. Setelah kepergiannya, hiburlah hatimu.


text:
Seorang ahli kitab dapat menjadi bijaksana kalau mempunyai banyak masa untuk belajar dan hanya sedikit tugas yang lain.


text:
Bagaimanakah dia akan menjadi bijaksana kalau hanya memegang gagang bajak, membanggakan tongkat penghalau, menggiring lembu dan sibuk dengan tugas-tugas itu, serta percakapannya hanya tentang ternakan?


text:
Sama halnya dengan seorang yang rajin melakukan kerja tangan yang bekerja siang dan malam. Mereka mengukir cincin meterai dan dengan tekun membuat corak-corak baru. Mereka berusaha untuk membuat lukisan yang mirip aslinya dan bekerja hingga jauh malam untuk menyelesaikannya.


text:
Begitu juga dengan seorang tukang besi yang duduk dekat dengan paron dan mengerjakan besi dengan penuh perhatian. Kulitnya hangus sementara dia bekerja keras di hadapan dapur api. Telinganya menjadi tuli kerana pukulan tukul, sambil matanya memperhatikan bentuk buatannya. Dia berusaha untuk menyelesaikan pekerjaannya, dan sampai larut malam menghiasinya sehingga sempurna.


text:
Sama halnya dengan seorang tukang periuk yang duduk pada pelarikan dan memutarnya dengan kaki. Dia selalu khuatir tentang pekerjaannya dan bekerja keras supaya dapat membuat periuk sebanyak mungkin.


text:
Dia melunakkan tanah liat dengan kaki lalu membentuknya dengan tangan. Perhatiannya tertuju kepada sepuh yang disapu dengan semestinya, lalu dia bekerja sehingga jauh malam membersihkan alat pembakarannya.


text:
Tanpa mereka, tidak dapat dibina kota-kota, dan orang tidak dapat tinggal atau hidup di sana. Tetapi mereka tidak dipilih menjadi anggota dewan rakyat,


text:
dan tidak menonjol di majlis-majlis tempatan. Mereka tidak dijadikan hakim dan tidak mengerti hal undang-undang. Mereka tidak dapat menerangkan ajaran dan hukum, dan tidak pernah menggunakan pepatah,


text:
tetapi oleh sebab pekerjaan mereka, dunia ini tetap bertahan. Bagi mereka, berdoa sama dengan melakukan pekerjaan mereka.


text:
Tetapi lain halnya tentang seorang yang dengan tekun dan rajin mempelajari hukum Allah Yang Maha Tinggi. Dia menyelidik kebijaksanaan orang pada zaman dahulu dan sibuk mendalami nubuat-nubuat.


text:
Dia menyelidik erti yang tersembunyi dalam peribahasa dan dapat menghuraikan bahagian-bahagian yang sukar dalam perumpamaan.


text:
Dia berkhidmat di kalangan orang terkemuka dan tampil di hadapan para penguasa. Dia menjelajah negeri-negeri asing kerana ingin tahu apa yang baik dan yang jahat untuk manusia.


text:
Dia bangun pagi-pagi dan berdoa kepada Tuhan Penciptanya. Dengan suara lantang dia berdoa kepada Yang Maha Tinggi supaya mengampunkan dosa-dosanya.


text:
Kalau diperkenan Tuhan yang agung, dia akan dipenuhi dengan pengertian. Kata-kata bijaksana mengalir dari mulutnya dan dia bersyukur kepada Tuhan dalam doa.


text:
Dia menunjukkan ajaran yang telah diberikan kepadanya, dan kebanggaannya ialah Taurat dan perjanjian Tuhan.


text:
Pengertiannya akan dipuji oleh banyak orang, dan dia tidak akan dilupakan oleh sebab namanya diingat turun-temurun.


text:
Kalau dia panjang umur, dia meninggalkan nama yang sangat harum, tetapi kalau dia meninggal sebelum menjadi terkemuka, hal itu cukup baginya.


text:
Mekarlah seperti bunga bakung dan biarlah harummu memenuhi udara seperti kemenyan. Nyanyikanlah lagu pujian bagi Tuhan dan bersyukurlah kepada-Nya atas segala perbuatan-Nya.


text:
Jangan bertanya, “Apa ini? Mengapa begitu?” Semua itu akan dijawab pada waktunya. Dengan perintah-Nya air bertimbun seperti bendungan; kerana firman-Nya air berkumpul di dalam kolam.


text:
Dengan perintah-Nya terjadilah segala yang berkenan kepada-Nya; karya penyelamatan-Nya tidak ada batasnya.


text:
Dia menimpakan kemurkaan-Nya terhadap bangsa-bangsa, seperti ketika Dia mengubah air tawar menjadi masin.


text:
Inilah keperluan utama bagi manusia: air, api, besi dan garam, gandum, susu dan madu, wain, minyak dan pakaian.


text:
Ada angin yang diciptakan untuk menjatuhkan hukuman, yang membadai dan mendera dengan dahsyatnya. Pada waktu penghakiman lepaslah segala kekuatannya, meredakan kemurkaan Penciptanya.


text:
Binatang buas, kala jengking dan ular tedung, pedang yang membinasakan orang jahat, api, hujan batu, wabak dan kelaparan, semua itu diciptakan sebagai hukuman.


text:
Semua suka melakukan perintah Tuhan dan siap melaksanakan tugas di bumi. Apabila tiba saatnya untuk bertindak, semuanya tidak pernah menolak.


text:
Tidak dapat dikatakan yang satu lebih buruk daripada yang lain, oleh sebab semua ternyata baik pada saatnya.


text:
Setiap orang harus bekerja keras dan menanggung beban berat sejak dia keluar dari rahim ibunya sehingga kembali ke pangkuan ibu pertiwi.


text:
Kita semua, mulai daripada raja yang berpakaian kerajaan dan bermahkota serta duduk di takhta yang mulia, sehingga orang yang paling hina yang berpakaian kasar dan duduk di atas debu, takut dan cemas memikirkan hari kematian kita. Seluruh kehidupan kita terus mengalami amarah, dengki, kesusahan, kecemasan, takut mati, dendam, dan perselisihan. Bahkan waktu tidur fikiran kita diganggu mimpi buruk.


text:
Sedikit masa sahaja kita rehat, atau tidak sama sekali. Waktu tidur kita seolah-olah berjaga kerana diganggu angan-angan kita. Kita bermimpi bahawa kita lari daripada musuh,


text:
dan tepat pada saat kita nyaris tertangkap, kita terjaga dan hairan kerana ternyata tidak ada apa-apa yang menakutkan.


text:
Inilah yang harus dihadapi setiap makhluk hidup, baik manusia mahupun binatang, dan orang yang berdosa mengalaminya tujuh kali lebih berat:


text:
Sesuatu yang diperoleh dengan rasuah atau dengan cara yang tidak adil tidak akan bertahan, tetapi hasil kesetiaan akan tetap selama-lamanya.


text:
Harta yang didapati dengan tidak jujur akan mengering seperti batang air, dan lewat seperti petir yang menggelegar dalam hujan.


text:
Orang yang bermurah hati akan bergembira, tetapi orang yang melanggar hukum akan binasa sama sekali.


text:
Keturunan anak-anak orang jahat tidak banyak; mereka seperti tanaman yang buruk akarnya kerana tumbuh di tanah yang keras,


text:
Hidup ini menyenangkan bagi orang yang mempunyai pekerjaan dan tidak bergantung kepada orang lain. Tetapi orang yang menemukan harta lebih beruntung daripada mereka.


text:
Orang mengabadikan nama melalui keturunan mereka atau dengan mendirikan kota, tetapi lebih baik mempunyai isteri yang tidak tercela.


text:
Kekuatan dan kekayaan menggembirakan hati, tetapi lebih baik takut kepada Tuhan. Orang yang takut kepada Tuhan tidak kekurangan apa-apa dan tidak perlu mencari bantuan lain.


text:
Takut kepada Tuhan seperti taman yang penuh berkat dan memberi perlindungan yang lebih baik daripada kemuliaan apa pun.


text:
Kalau makananmu ditanggung orang lain, engkau belum hidup dengan sepatutnya. Engkau mencemarkan dirimu sendiri dengan menerima makanan daripada orang lain. Orang yang berakal dan terdidik tidak mahu berbuat begitu.


text:
Fikiran tentang maut terasa pahit bagi seorang kaya yang hidup tenteram di tengah miliknya, yang tidak kenal susah, yang berhasil dalam segalanya dan masih dapat menikmati makanannya.


text:
Maut disambut dengan baik oleh orang yang hidup dalam kemiskinan, yang lemah, yang lanjut usia, yang dibebani banyak kesusahan, yang buta dan hilang kesabaran.


text:
Maut adalah keputusan Tuhan bagi setiap makhluk hidup. Engkau tidak dapat menolak keinginan Allah Yang Maha Tinggi. Di dunia orang mati tidak menjadi soal sama ada engkau hidup selama sepuluh, seratus, atau seribu tahun.


text:
Seorang bapa yang kejam akan dicela anak-anaknya kerana dialah yang menjadi penyebab kehinaan mereka.


text:
Yang berasal dari bumi kembali ke bumi. Begitulah orang jahat beralih daripada kutuk kepada kebinasaan.


text:
Anak-anakku, hiduplah seperti yang diajarkan kepadamu, maka kamu akan tenteram. Kebijaksanaan yang disembunyikan sama dengan harta yang tidak kelihatan; kedua-duanya tidak berguna.


text:
Seorang yang menyembunyikan kebodohannya lebih baik daripada seorang yang menyembunyikan kebijaksanaannya.


text:
Tidak setiap perasaan malu itu baik, dan tidak semua dinilai tepat oleh semua orang. Hendaknya kamu berasa malu tentang hal-hal yang saya sebutkan di sini.


text:
Kamu harus berasa malu terhadap ibu bapamu kalau kamu berbuat yang tidak senonoh; terhadap seorang penguasa atau orang terkemuka kalau kamu berdusta;


text:
terhadap seorang hakim dan penguasa kalau kamu melanggar hukum; terhadap himpunan rakyat kalau kamu berbuat salah; terhadap sahabat atau rakan kalau kamu tidak jujur;


text:
terhadap jiran kalau kamu mencuri. Di hadapan kebenaran Allah dan perjanjian-Nya kamu harus berasa malu kalau: menyandarkan siku di meja makan; menghina orang waktu memberi atau menerima sesuatu;


text:
menolak permintaan seorang saudara; mengambil bahagian orang lain atau apa yang diberikan kepada orang lain; menatapi isteri orang lain;


text:
bergaul akrab dengan pelayan perempuan orang itu -- janganlah dekati tempat tidurnya; menghina sahabat-sahabatmu; mencela orang setelah engkau memberikan sesuatu;


text:
menyiarkan apa yang telah kamu dengar; membocorkan rahsia yang disampaikan kepadamu. Itulah saat-saat yang tepat bagimu untuk berasa malu, maka kamu akan dihormati orang.


text:
Taurat dan perjanjian Allah Yang Maha Tinggi; keputusan yang memberi keadilan, bahkan kepada orang jahat;


text:
mendapat untung daripada tawar-menawar dengan seorang pedagang; berulang-ulang mendisiplinkan anak-anakmu; memukul seorang hamba yang tidak setia sehingga berdarah.


text:
Sebaiknya, simpanlah milikmu di tempat yang terkunci kalau isterimu tidak dapat dipercayai, atau jika terdapat banyak orang berkumpul.


text:
Hitunglah dan timbanglah apa yang kausimpan di tempat lain, dan catatlah semua pemasukan dan pengeluaranmu.


text:
Jangan malu untuk mengajar orang bodoh atau orang lanjut usia yang dituduh kerana hidup tidak senonoh. Maka engkau menjadi orang yang sungguh terdidik dan terpuji di hadapan setiap orang.


text:
Diam-diam seorang bapa tidak dapat tidur kerana memikirkan anak perempuannya. Waktu anak itu masih muda, bapanya khuatir jangan-jangan dia tidak mendapat suami. Sesudah anak itu berkahwin, bapanya khuatir jangan-jangan dia dibenci suaminya.


text:
Waktu dia masih perawan, bapanya cemas jangan-jangan dia dicemarkan dan menjadi hamil sementara masih tinggal di rumah bapanya. Sesudah dia kahwin, bapanya cemas jangan-jangan dia mandul atau tidak setia.


text:
Awasilah dengan ketat anak perempuanmu yang keras kepala. Kalau tidak, engkau dijadikan bahan tertawaan musuh-musuhmu, buah bibir orang sekota, bahan ejekan orang, dan engkau ditertawakan di hadapan orang ramai.


text:
Lebih baik seorang lelaki yang jahat daripada seorang perempuan yang pura-pura baik. Seorang perempuan mendatangkan malu dan nista.


text:
Aku hendak mengenangkan karya Tuhan, apa yang kulihat akan kuwartakan; semuanya telah dijadikan oleh firman-Nya.


text:
Bahkan kepada para malaikat-Nya Tuhan tidak memberi kemampuan untuk menceritakan segala perbuatan-Nya yang mengagumkan, yang ditentukan Tuhan Yang Maha Kuasa supaya alam semesta kukuh dalam kemuliaan-Nya.


text:
Dia menyelami lautan dan hati manusia dan mengetahui segala rancangannya. Yang Maha Tinggi tahu segala yang dapat diketahui, tanda-tanda zaman difahami-Nya.


text:
Dunia yang rapi teratur menampakkan kebijaksanaan-Nya yang besar; Dia yang esa dan kekal abadi. Tidak ada yang dapat ditambahkan atau dikurangi daripada-Nya, Dia tidak memerlukan sesiapa pun sebagai penasihat.


text:
Segalanya dijadikan berpasangan yang saling berlawanan; tidak ada yang kurang sempurna dalam ciptaan Tuhan.


text:
Orang yang menjaga perapian sangat kepanasan, tetapi matahari membakar bukit-bukit tiga kali ganda. Matahari memancarkan sinar yang menyala; cahayanya menyilaukan mata.


text:
Bulan memberi namanya kepada masa satu bulan; sinarnya bertambah secara ajaib dalam peredarannya. Bulan bersinar di cakerawala dan menjadi tanda bagi tentera angkasa.


text:
Tempatnya sudah ditentukan oleh firman Tuhan Yang Maha Tinggi; semuanya tidak pernah jemu dalam tugas menjaga.


text:
Oleh sebab gemuruh petirnya, bumi meringkuk kesakitan; gunung-gunung bergoncang melihat Tuhan datang. Dengan kehendak-Nya bertiuplah angin selatan, dari utara datang badai dan angin taufan. Ditebarkan-Nya salji seperti burung yang hinggap, seperti belalang yang mendarat.


text:
Dia mendatangkan angin sejuk dari utara; kesejukannya membuat air membeku. Setiap kolam air menjadi beku seolah-olah ditutupi baju besi.


text:
Sebab hal-hal aneh dan menakjubkan terdapat di sana, pelbagai makhluk hidup dan binatang yang dahsyat.


text:
Masih banyak yang dapat dikatakan, tidak ada penghabisannya; dengan singkatnya, Tuhan adalah segala-galanya.


text:
Biarpun kamu memuji Dia dengan sedapat-dapatnya, Dia lebih besar daripada pujian itu. Biarpun kamu mengagungkan Dia dengan sekuat tenagamu, jangan jemu, sebab pujianmu tidak pernah cukup.


text:
Tiada yang pernah melihat Dia dan dapat menggambarkan-Nya, tidak ada yang mampu memberi pujian yang layak bagi-Nya.


text:
Masih banyak perkara besar yang belum diketahui, sebab daripada karya-Nya hanya sebahagian kecil yang kita lihat.


text:
Di kalangan mereka ada yang menjadi raja yang terkenal kerana keperkasaan mereka; yang termasyhur sebagai penasihat bijaksana, dan yang mengucapkan nubuat-nubuat.


text:
Mereka membimbing bangsa dengan pertimbangan dan mengerti apa yang harus diajarkan kepada rakyat serta mengajar mereka dengan kata-kata bijaksana.


text:
Ada juga yang tidak diingat lagi, tetapi lenyap seolah-olah tidak pernah hidup. Mereka seolah-olah tidak pernah dilahirkan, begitu juga keturunan mereka.


text:
Henokh menjadi teladan taubat bagi semua generasi. Dia menyenangkan hati Tuhan dan diangkat dari bumi ini.


text:
Nuh seorang yang jujur dan tidak bercela. Waktu terjadi bencana besar, dia memungkinkan kelangsungan umat manusia. Kerana dia, masih ada manusia di bumi ini sesudah air bah.


text:
Tuhan membuat perjanjian abadi dengannya: Segala yang hidup tidak akan dimusnahkan lagi oleh banjir.


text:
Abraham menjadi nenek moyang yang termasyhur kepada banyak bangsa. Namanya harum, tidak ada tandingnya.


text:
Dia mentaati hukum Allah Yang Maha Tinggi, dan Tuhan membuat perjanjian dengan dia. Perjanjian itu ditandai pada tubuhnya. Ketika diuji, dia ternyata setia.


text:
Maka Tuhan berjanji dengan sumpah kepadanya bahawa keturunannya akan menjadi berkat bagi dunia. Jumlah mereka akan bertambah sehingga tidak dapat dihitung seperti debu di bumi dan bintang-bintang di langit. Tanah pusaka mereka akan terbentang dari laut ke laut, dari Sungai Efrat hingga ke hujung-hujung bumi.


text:
Tuhan membaharui perjanjian dengan Ishak demi Abraham bapanya, kemudian dengan Yakub. Dia mengulangi janji-Nya bahawa keturunan Abraham akan menjadi berkat bagi seluruh umat manusia. Tuhan menegaskan kepada Yakub bahawa dia akan diberkati, lalu memberi kepadanya tanah pusaka yang akan menjadi miliknya. Tanah itu dibahagi-bahagikannya kepada kedua belas suku.


text:
Daripada keturunan Yakub, Tuhan membangkitkan seorang salih yang menjadi kesayangan setiap orang. Dia dikasihi Allah mahupun manusia. Orang itu Musa, dan dia dikenang dengan puji-pujian.


text:
Dengan perintahnya, berhentilah bencana yang menimpa Mesir. Tuhan membuat dia dihormati oleh raja-raja. Dia menunjukkan cahaya hadirat-Nya kepadanya dan memberikannya perintah- perintah untuk umat-Nya.


text:
Tuhan memperdengar suara-Nya kepadanya dan membawa dia ke dalam awan yang gelap. Di sana Tuhan berfirman dengan dia secara berhadapan muka dan memberi dia perintah-perintah-Nya, iaitu hukum yang memberi kehidupan dan pengetahuan. Hukum itu diberikan kepadanya, supaya dia dapat mengajarkan perjanjian dan ketetapan-ketetapan Tuhan kepada bangsa Israel.


text:
Tuhan membuat perjanjian abadi dengan dia dan menjadikan dia imam bagi umat. Tuhan membahagiakan dia dengan perhiasan yang indah-indah dan memberi dia pakaian kebesaran,


text:
sempurna dalam semaraknya. Harun diteguhkan juga dengan tanda-tanda kekuasaan: celana linen, jubah, dan efod.


text:
Di sekeliling kelepet jubah itu ada hiasan berupa buah delima dan banyak loceng emas yang berbunyi waktu dia berjalan. Bunyinya terdengar di Rumah Tuhan dan mengingatkan Tuhan kepada umat-Nya.


text:
Tuhan juga mengenakan jubah suci padanya yang disulam dengan benang emas, ungu tua, dan ungu muda buatan seorang ahli sulam, penutup dada dengan Urim dan Tumim, benang merah yang dipintal oleh seorang tukang


text:
bertatahkan batu-batu permata yang diukir dengan nama-nama. Batu-batu itu diikat dengan emas pada penutup dada oleh seorang tukang emas untuk mengingatkan Tuhan kepada dua belas suku Israel.


text:
Padanya Tuhan mengenakan serban dengan hiasan emas berukirkan kata-kata: “Dikhususkan bagi Tuhan”. Hiasan itu adalah karya seni yang sangat indah; sungguh suatu kehormatan besar bagi orang yang memakainya.


text:
Pada zaman sebelum Harun, tidak ada barang-barang seindah itu. Selain Harun dan anak-anaknya yang turun-temurun, tidak ada yang memakainya dan tiada sesiapa pun yang akan memakainya.


text:
Musa mentahbiskan Harun dengan menuangkan minyak upacara ke atas kepalanya. Dengan itu Tuhan membuat perjanjian abadi dengan Harun dan keturunannya, bahawa mereka akan mengabdikan diri kepada Tuhan sebagai imam-imam-Nya dan memberkati umat atas nama-Nya.


text:
Daripada seluruh umat manusia Tuhan telah memilih Harun untuk mempersembahkan korban dan membakar kemenyan yang harum, supaya Tuhan ingat kepada umat-Nya dan mengampunkan dosa-dosa mereka.


text:
Tuhan mempercayakan perintah-perintah-Nya kepada Harun dan memberi dia kuasa untuk membuat keputusan-keputusan yang sah dengan maksud memberi kesaksian kepada Israel dan menerangkan hukum-Nya kepada mereka.


text:
Pada suatu ketika apabila umat Allah masih di padang gurun, sekelompok orang luar yang cemburu dan marah memberontak terhadap Harun. Mereka ialah Datan, Abiram, dan Korah dengan pengikut-pengikutnya.


text:
Tuhan tidak suka melihat perbuatan mereka. Dia sangat murka sehingga membuat keajaiban dan membinasakan mereka dalam nyala api.


text:
Lalu Tuhan menambah kehormatan Harun; persembahan daripada bahagian pertama hasil bumi diperuntukkan bagi imam-imam supaya mereka mempunyai cukup makanan.


text:
Para imam boleh makan makanan yang dipersembahkan kepada Tuhan; Tuhan memberikannya kepada Harun dan keturunannya.


text:
Sesudah Musa dan Harun, Pinehas orang ketiga yang mulia, kerana giat mengabdi dengan bertakwa kepada Tuhan. Ketika umat Israel memberontak, dia bertahan dengan tabah dan berani, dan dengan demikian memperolehi pengampunan bagi bangsanya.


text:
Maka Tuhan membuat perjanjian abadi dengan Pinehas: Pinehas akan mengetuai Rumah Tuhan dan umat-Nya, dan dia serta keturunannya akan memegang jawatan Imam Agung untuk selama-lamanya.


text:
Memang Tuhan juga membuat perjanjian dengan Daud, anak Isai daripada suku Yehuda. Sedangkan takhta kerajaan diwariskan raja hanya kepada seorang anaknya, jawatan imam yang diberikan kepada Harun diwariskan kepada seluruh keturunannya.


text:
Semoga Tuhan memberi kebijaksanaan kepadamu untuk menghakimi umat-Nya dengan adil, supaya mereka tetap sejahtera dan kemuliaan mereka bertahan turun-temurun.


text:
Yosua anak Nun, askar gagah berani yang menggantikan Musa sebagai nabi. Sesuai dengan erti namanya, dia menyelamatkan umat pilihan Tuhan. Dia mengalahkan musuh yang menyerang sehingga Israel memiliki tanah pusaka.


text:
Ingatlah bagaimana dia menghentikan peredaran matahari sehingga satu hari menjadi sama dengan dua hari.


text:
Waktu dia dikepung oleh musuh dari segala penjuru, dia berdoa kepada Tuhan Yang Maha Tinggi dan Maha Kuasa. Tuhan menjawab doanya dan mendatangkan hujan batu yang dahsyat.


text:
Dia menimpakannya ke atas musuh dan membinasakan mereka di genting Bet-Horon, supaya bangsa-bangsa mengetahui akan seluruh kekuatan Yosua kerana dia berperang dengan sokongan Tuhan, oleh sebab dia dengan sepenuh hati mengikuti Tuhan Yang Maha Kuasa.


text:
Pada zaman Musa, Yosua bertindak dengan setia. Dia dan Kaleb anak Yefune menentang seluruh umat, menghentikan sungutan jahat mereka dan mencegah mereka daripada berbuat dosa.


text:
Daripada 600,000 orang Israel yang menempuh perjalanan melalui padang gurun, hanya kedua-dua orang itu diselamatkan untuk menghantar bangsa Israel ke tanah pusaka mereka, sebuah negeri yang kaya dan subur.


text:
Tuhan memberi kekuatan kepada Kaleb sehingga dia tua, maka dia dapat mendaki daerah perbukitan. Keturunannya mendapat daerah itu sebagai milik pusaka.


text:
Kemudian menyusul para hakim. Masing-masing terkenal kerana jasanya. Mereka tidak pernah meninggalkan Tuhan dan tidak pernah menyembah berhala. Semoga mereka selalu dikenang dengan puji-pujian.


text:
Semoga semua orang yang kita hormati itu bangkit kembali dari kubur dan hidup terus dalam keturunan mereka.


text:
Samuel kesayangan Tuhan. Sebagai nabi Tuhan, dia mendirikan kerajaan dan mengangkat penguasa-penguasa bagi bangsanya.


text:
Oleh sebab kesetiaannya, Samuel terbukti sebagai nabi yang sejati. Kata-katanya membuat dia dikenali sebagai pelihat yang dapat dipercayai.


text:
Ketika dikepung oleh musuh dari segala penjuru, dia berseru kepada Tuhan Yang Maha Kuasa dan mempersembahkan korban seekor anak domba.


text:
Pada saat kematiannya, Samuel memberi kesaksian ini di hadapan Tuhan dan raja yang telah dilantiknya, “Aku tak pernah mengambil milik orang lain, bahkan sepasang kasut pun tidak.” Tidak ada sesiapa yang menuduh dia.


text:
Sesudah meninggal, nabi itu masih menunjukkan bagaimana dia akan mati kelak, kepada Raja Saul. Dari dalam tanah, Samuel bertutur seperti seorang nabi untuk menghapus kejahatan bangsanya.


text:
Seperti bahagian berlemak daripada korban untuk memohon berkat Tuhan, iaitu korban yang dikhususkan bagi Tuhan, begitulah Raja Daud dipilih daripada kalangan orang Israel.


text:
Pada masa mudanya baginda membunuh seorang raksasa untuk menyelamatkan bangsanya daripada penghinaan. Kebongkakan Goliat diakhirinya dengan sebiji batu yang dilemparkan dari penghumbannya.


text:
Oleh sebab doanya kepada Tuhan Yang Maha Tinggi, baginda diberi kekuatan untuk membunuh askar yang gagah itu dan mengukuhkan kekuatan bangsanya.


text:
Baginda dihormati kerana telah menumpas puluhan ribu musuh. Pada waktu ditabalkan menjadi raja, baginda dipuji sebagai orang yang diberkati Tuhan.


text:
Baginda membinasakan semua musuh dan menumpaskan orang Filistin, sehingga mereka tidak berdaya untuk menggertak lagi.


text:
Dalam semua perbuatan, Raja Daud memuji Tuhan yang suci dan menghormati Yang Maha Tinggi. Baginda mengasihi Pencipta baginda dan dengan sepenuh hati menyanyikan pujian bagi-Nya.


text:
Baginda menentukan hari-hari perayaan sepanjang tahun dan memeriahkan upacara-upacara itu. Sepanjang hari di Rumah Tuhan, berkumandang lagu-lagu pujian bagi Tuhan.


text:
Tuhan mengampunkan dosa Raja Daud dan mengukuhkan kekuasaan baginda untuk selama-lamanya. Dia membuat perjanjian dengan Raja Daud bahawa baginda dan keturunan baginda akan memerintah dengan jaya di Israel.


text:
Sesudah Raja Daud, tampillah Raja Salomo puteranya yang bijaksana, dan oleh sebab jasa ayahanda baginda, baginda dapat hidup dengan tenteram.


text:
Selama pemerintahan Raja Salomo tidak ada peperangan. Allah membuat segala perbatasan negeri baginda aman, sehingga Raja Salomo dapat membina Rumah Tuhan yang bertahan untuk selama-lamanya.


text:
Betapa bijaksananya tuanku Raja Salomo pada masa muda tuanku! Pengertian tuanku seperti sungai yang meluap-luap.


text:
Di segala negeri tuanku dikagumi kerana lagu-lagu ciptaan tuanku, peribahasa, perumpamaan, dan tafsiran tuanku.


text:
Tuanku mengumpulkan perak dan emas seperti timah, kesemuanya demi nama Tuhan Allah, yang disebut Allah Israel.


text:
Tuanku mencemarkan nama tuanku sendiri dan nama keturunan tuanku. Oleh sebab kebodohan tuanku, mereka dimurkai Tuhan dan diseksa.


text:
Tetapi Tuhan selalu bermurah hati dan tidak membatalkan janji-Nya sendiri. Dia tidak membinasakan keturunan Daud, orang pilihan-Nya yang mengasihi-Nya. Oleh sebab itu Tuhan membiarkan suatu sisa daripada bangsa Israel, dan daripada keturunan Raja Daud masih ada yang hidup.


text:
Raja Salomo dimakamkan di makam nenek moyang baginda. Baginda meninggalkan seorang putera, iaitu Raja Rehabeam, untuk menggantikan baginda. Raja Rehabeam seorang yang dungu, paling bodoh daripada bangsa baginda. Dasar kerajaan baginda membuat rakyat memberontak. Raja Yerobeam anak Nebat yang memerintah Israel Utara, menjerumuskan rakyat ke dalam dosa.


text:
Dia mendatangkan bencana kelaparan terhadap bangsanya. Dia menyebabkan banyak orang daripada bangsanya binasa sehingga mereka tinggal sedikit sahaja.


text:
Dengan kuasa Tuhan dia memerintahkan supaya hujan jangan turun, dan sehingga tiga kali dia mendatangkan api.


text:
Nabi Elia, mukjizat-mukjizatmu sungguh mengagumkan. Tidak seorang pun dapat berbangga seperti engkau.


text:
Di Gunung Sinai kaudengar teguran Tuhan, dan di Gunung Horeb kaudengar keputusan-Nya untuk menghukum musuh-musuh-Nya.


text:
Engkau melantik seorang raja untuk menjalankan hukuman itu dan seorang nabi untuk menggantikan engkau.


text:
Lalu engkau diangkat ke syurga dalam angin puyuh yang bernyala-nyala, dengan sebuah kereta kuda yang ditarik kuda berapi.


text:
Dalam Alkitab tertulis bahawa engkau akan kembali pada waktu yang ditentukan untuk meredakan kemurkaan Allah, sebelum kemurkaan itu meledak. Juga tertulis bahawa engkau akan mendamaikan bapa dengan anak serta memulihkan suku-suku Israel.


text:
Berbahagialah orang yang sempat melihat engkau datang, dan mereka yang telah meninggal dalam kasih, kerana pasti kita pun akan hidup.


text:
Elia diselubungi angin puyuh, lalu rohnya menguasai Elisa. Selama hidup Elisa, dia tidak takut kepada penguasa-penguasa dan tidak dapat ditundukkan oleh sesiapa pun.


text:
Tidak ada yang terlalu sukar baginya. Selama hidupnya dia melakukan mukjizat-mukjizat, dan sesudah meninggal pun dia masih bernubuat dan melakukan keajaiban.


text:
Tetapi walaupun demikian, bangsanya tidak meninggalkan cara hidup mereka yang berdosa, sehingga mereka dibuang dari negeri mereka dan dicerai-beraikan di seluruh dunia. Daripada bangsa itu tinggal sebahagian kecil sahaja dengan seorang penguasa daripada keturunan Raja Daud.


text:
Sebahagian daripada mereka melakukan apa yang berkenan kepada Tuhan, sedangkan yang lain terus berdosa.


text:
Raja Hizkia memperkukuh kota baginda dengan kubu dan melengkapkannya dengan bekalan air. Baginda menyuruh orang menggali sebuah terusan melalui bukit batu dengan alat-alat besi. Lalu baginda membuat kolam-kolam untuk menampung air itu.


text:
Dalam masa pemerintahan baginda, kota baginda diserang oleh Raja Sanherib. Raja Sanherib mengutus Rabsyake, seorang pegawai tinggi. Utusan itu mengancam kota Yerusalem dan bertutur dengan sombongnya.


text:
Orang Israel menjadi patah semangat dan gementar ketakutan. Mereka menderita seperti perempuan yang mahu bersalin.


text:
Tetapi mereka berdoa dengan tangan terangkat kepada Tuhan yang penuh belas kasihan. Dari syurga, Tuhan yang suci segera mendengar doa mereka dan mengutus Nabi Yesaya untuk menyelamatkan mereka.


text:
kerana Raja Hizkia melakukan apa yang berkenan kepada Tuhan dan berpegang teguh pada teladan Raja Daud nenek moyang baginda. Hal itu dilakukan oleh baginda sesuai dengan perintah Yesaya, nabi agung itu, dengan mempercayakan penglihatan-penglihatannya.


text:
Dia menenteramkan orang yang berkabung di Yerusalem. Dengan rohnya yang mulia dia melihat apa yang akan terjadi pada masa hadapan


text:
Raja Yosia meninggalkan nama yang sangat harum seperti kemenyan yang dicampur dengan cekap, seperti mengecapi madu yang manis atau seperti muzik pada pesta wain.


text:
Baginda berusaha dengan jalan yang benar, untuk mengembalikan rakyat kepada Tuhan. Baginda juga membasmi kekejian pemujaan berhala.


text:
Baginda setia kepada Tuhan dengan sebulat hati, dan pada masa yang penuh kejahatan, baginda memperkuat kesalihan umat.


text:
Semua raja kecuali Raja Daud, Raja Hizkia, dan Raja Yosia, adalah orang yang sangat berdosa kerana meninggalkan Taurat Allah Yang Maha Tinggi. Oleh sebab itu raja-raja Yehuda lenyap.


text:
seperti yang telah diramalkan oleh Nabi Yeremia. Yeremia diperlakukan dengan jahat, walaupun sejak dari rahim ibunya, dia dipilih menjadi nabi untuk mencabut, membasmi, dan membinasakan, tetapi juga untuk membangun dan menanam.


text:
Yehezkiel mendapat penglihatan tentang kemuliaan Allah yang ditunjukkan kepadanya di atas kereta kuda dan kerub-kerub.


text:
Tuhan ingat akan musuh-musuh-Nya dan menimpa mereka dengan badai. Tetapi Dia berbuat baik kepada orang yang hidup dengan tulus hati.


text:
Semoga dua belas orang nabi dibangkitkan dari kuburan mereka, oleh sebab mereka telah menghibur dan menyelamatkan bangsa Israel dengan memberi harapan yang teguh.


text:
Begitu juga Yosua anak Yozadak. Pada zamannya Rumah Allah yang suci dibina semula dan diperuntukkan bagi keagungan untuk selama-lamanya.


text:
Nehemia pun sangat termasyhur kenangannya. Tembok-tembok Yerusalem yang runtuh dibina semula bagi kita. Dipasangnya pintu-pintu gerbang serta palang pintu. Juga rumah-rumah kita dibinanya semula.


text:
Belum pernah dilahirkan seorang seperti Yusuf, pemimpin saudara-saudaranya dan penyokong bangsanya. Bahkan tulang-tulangnya diperhatikan orang.


text:
Sem dan Set juga terhormat, tetapi di kalangan semua makhluk hidup, tidak ada yang lebih agung daripada Adam.


text:
Dia meletakkan asas bagi tembok yang tinggi dan berlapis dua, tembok penahan di sekeliling Rumah Tuhan.


text:
seperti matahari yang menyinari Rumah Allah Yang Maha Tinggi, seperti pelangi yang semarak di tengah awan-awan yang megah,


text:
seperti bunga mawar pada musim bunga, seperti bunga bakung dekat dengan mata air, seperti tunas pokok yang harum pada musim panas,


text:
seperti kemenyan yang dibakar, seperti cawan emas tempaan yang ditatah dengan bermacam-macam permata,


text:
Betapa indahnya halaman Rumah Tuhan apabila Simon dengan pakaian kebesarannya dan dandanan yang semarak sempurna menaiki mazbah yang suci.


text:
Apabila dia menerima potongan-potongan daging daripada tangan para imam, sambil berdiri dekat api mazbah dengan dikelilingi saudara-saudaranya, dia seperti pokok sipres muda di Lebanon yang dikelilingi pokok-pokok palma.


text:
Mereka semua keturunan Harun dengan berpakaian kebesaran, berdiri di hadapan seluruh umat Israel sambil memegang persembahan kepada Tuhan.


text:
Simon melakukan upacara di mazbah dan mengatur persembahan kepada Tuhan Yang Maha Tinggi dan Maha Kuasa.


text:
Dia mengambil mangkuk dan menuangkan wain di kaki mazbah untuk persembahan harum bagi Yang Maha Tinggi, Raja semesta alam.


